
»Kakva li prikaza!« 

Sa žaljenjem sam odložio posljednji list rukopisa. Bilo mi 
je kao da se opraštam od prisna prijatelja. Posljednjih neko- 
liko dana ostajao sam preko objeda u uredu i ushićeno čitao 
taj dnevnik, koji se nedugo prije toga našao u mome posjedu. 
Čak ni teškoće, što mi ih, je zadavalo dešifriranje toga sitno i 
gusto ispisanog rukopisa, nisu me mogle odvratiti od osjećaja, 
da ja sam doživljavam te pustolovine, dok sam u mislima pratio 
oca na njegovim ekspedicijama, dijeleći s njim tegobe, gleda- 
jući njegovim očima veliki cilj, proživljavajući s njim bar do- 
nekle osamu, razočaranja i trijumfe. 

Promatrajući sa uredskih prozora olovnosivu peruansku 
primorsku zimu, osjetih golemost Južne Amerike. S one strane 
bedema, što ga tvore Ande, a koji se na istoku diže put neba 
nad niskim i vlažnim stropom od| oblaka, leži golemo prostran- 
stvo dušmanske divljine pune prijetnja, kojemu tajne mogu 
oskvrnuti samo oni najsmjeliji. Rijeke, što se mahnito vijugaju 
kroz nijeme zavjese džungle — trome, muljevite rijeke, u ko- 
jima na svakom koraku vreba smrt. Šume, u kojima se životi- 
nje mogu čuti, ali se ne mogu vidjeti; močvare, prepune zmija; 
neplodne divljine, u kojima vreba tropska groznica; divljaci, 
što su spremni da se otrovnim strijelama odupru svakom pro- 
diranju u njihov život. Poznavao sam donekle taj svijet, sva- 
kako toliko, da sam mogao živo pratiti oca, dok me na strana- 
ma svoga rukopisa vodio natrag u barbarstvo posljednjih go- 
dinaboom a! gume, sa svom njegovom pokvarenošću i okrut- 
nostima; dok me je vodio u tišinu neistraženih pograničnih 
rijeka, i, konačno, poveo u traganje za nestalim ostacima jedne 
nekad moćne civilizacije. ; 


. * Boom — engleski privredni izraz, kojim se označuje velika ko- 
njunktura u industriji i trgovini. Op, prev. 


Taj mi rukopis nije bio potpuna novost. Sjećam se, kako 
ga je moj otac pisao prije nego što sam 1924. godine došao u 
Perl, i kako je gdjekada naglas čitao izvatke iz njega. Ali, nikad 
ga nije dovršio. Trebalo je da kasnija doda finale, ono naj- 
više dostignuće, koje je imala pružiti njegova posljednja eks- 
pedicija. No kao nagradu za to, što mu je dopustila da joj za- 
viri u dušu, džungla je zatražila njegov život. Listovi rukopisa, 
što ih je pisao siguran u uspjeh, postali su dio dirljiv uspomene 
na katastrofu, kojoj okolnosti ne znamo. 

Kad potpuno nedostaju dokazi o čijoj smrti, njegovim ro- 
đacima nije lako povjerovati, da ga više nikada ne će vidjeti. 
Moja majka, koja je imala kod sebe taj rukopis, bila je sigurna, 
da će se jednog dana vratiti njezin suprug i najstariji sin. Nije 
nimalo čudno, da je tako mislila, jer su jedna za drugom sti- 
zale glasine o udesu očeve ekspedicije, neke naizgled vjero- 
dostojne, neke fantastične, ali ni jednu od njih nismo mogli 
smatrati konačnom. No vjera, da će moj otac sam napisati naj- 
uzbudljivije strane svoga prikaza, nije bila jedini razlog, zbog 
kojega smo se ustezali da objavimo njegov rukopis. Trebalo je 
naime održati u kakvoj takvoj tajnosti mjesto, u koje se on, 
bar otprilike vjerojatno, uputio kao svome cilju. Nije nas na 
to nagnala ljubomora, već činjenica, da je on sam, bojeći se da 
radi njega ne stradaju životom drugi ljudi, zatražio od nas, da 
poduzmemo sve, kako bismo spriječili, da pođu za njim u po- 
tragu ekspedicije za spasavanjje, ako se on ne bi vratio. 

Prošlo je više od petnaest godina od dana, kad je moj. otac 
krenuo na tu fatalnu ekspediciju u Matto Grosso, i kad sam ko- 
načno imao u rukama opis svega onog, što je dovelo do nje. 
Prije nisam mogao sagledati u pravoj perspektivi njegov rad 
u Južnoj Americi. Poznavao sam glavne događaje, ali mi je ne- 
dostajao materijal, potreban da ih spojim u potpunu cjelinu. 

.'»Kao jedini njegov preživjeli sin treba da ti dobiješ očeve 
bilješke«, kazala mi je majka, kad je iz neke škrinje izvadila 
očeve dnevnike, pisma i rukopise i dala mi ih u ruke. Nosio sam 
ih komad po komad u ured i tamo sam ih pažljivo čitao za vri- 
jeme podnevnog zalogaja, koje u Južnoj Americi dugo traje. 
Ta dva spokojna sata cijenio sam više kao vrijeme, kad sam 
mogao na miru obavljati svoje poslove, negoli kao časove za 
okrepu jelom. Bio sam se navikao da to vrijeme posvećujem 
pisanju i učenju. 

Završio sam čitanje rukopisa sve “više odlučan da.ga ob- 
javim i da tako što je više moguće ostvarim težnju, koja je 
nagnala moga oca da ga napiše. Bijaše to težnja da se pobudi 
interes za tajnu toga supkontinenta, koja će, ako je ikad odgo- 

netnemo, možda iz temelja promijeniti naše predodžbe o drev- 
nome svijetu. Bio sam svijestan toga, da je došlo vrijeme da 
se taj opis ispripovjedi, ' ; ' 

Međutim je u to vrijeme bjesnio svjetski rat. Željeznička 
pruga, na kojoj sam radio kao strojarski inženjer, bijaše ratni 
objekt. Tako se dogodilo, da su mi izmijenjene okolnosti odu- 
zimale velik dio slobodnog vremena već uskoro pošto sam stao 
oduševljeno pretipkavati rukopis. Možda je dobro, što se to 
dogodilo. Kad su, naime, ponovo uspostavljene kakve takve 
normalne prilike, spoznao sam, kako je zadatak, što sam ga 
preuzeo, prekompliciran, da bih ga mogao obavljati kao kakvo 
sporedno zanimanje. Da ga spremim, trebalo je da mu posve- 
tim svu svoju pažnju; a to nisam mogao uraditi, dok nisam po- 
sve napustio svoj posao na željeznici. 


Čak i samo jedna epizoda iz očeva života pružila bi umjet- 
ničkom peru dovoljno građe da od nje satka pripovijest. Ustru- 
čavao sam se objaviti djelo, toliko krcato epizodama, a kojemu 
nedostaje uzbudljivo završno poglavlje.— kruna. njegovih .ot- 
krića, koju bi ono trebalo da ima. Ali sada sam spoznao, kako 
mome ocu i nije bilo do toga, da tim djelom postigne ljepotu 
umjetničkog izražavanja. Ono bijaše, prikaz njegova životnog 
djela i njegovih doživljaja, pisan bez sumnje prostodušno, ali 
vjeran zapis stvarnih zbivanja. ' 


»Sanjar Fawcett«, zvali su ga njegovi suvremenici, Možda 
su bili u pravu, ali sanjar je svaki čovjek, čija djelatna mašta 
zamišlja mogućnosti novih otkrića i s one strane prihvaćenih 
naučnih spoznaja. Samo sanjari postaju istraživači, a .samo 
istraživači postaju pioniri. Međutim, moj je otac bio i prakti- . 
čan čovjek — čovjek, koji se u svoje vrijeme istakao kao. voj- 
nik, inženjer i sportist. Njegove crteže perom prihvatila je 
Kraljevska akademija likovnih umjetnosti. Bio je član dr- 
žavne reprezentacije u igri cricketa.? Nije nikakvo čudo, 
da je taj mladi artiljerijski oficir — koji je u svojim dvade- 
setim godinama bez ičije pomoći s uspjehom sagradio dvije 
jahte za sportska natjecanja; koji je patentirao t. zv. ihtoidnu 
krivulju, omogućivši da na tom principu konstruirani cutteri? 
povećaju brzinu za nekoliko uzlova, i kojem je zbog toga jedna 
ugledna firma za proizvodnju jahta ponudila mjesto konsktruk- 
torskog savjetnika — postigao kasnije izvanredne uspjehe na 
teškom i pustolovnom poslu određivanja graničnih linija, zbog 


? Popularna engleska igra na travnjacima, koju igraju dvije mom- 
čadi sa po 11 igrača. Cilj je igre, da se malom lopticom tjeranom po- 
sebnim štapovima, sruši drvce na vratima, Op. prev. 

8 Vrsta sportske jedrilice s jednim jarbolom. Op. prev. 


kojih su se u doba »gumenog ludila« krvavo borile tri države. 
Istina: moj je otac bio sanjar, ali njegovi snovi bijahu sazdani 
na razumu. Osim toga, on nije bio čovjek, koji bi se klonio 
truda potrebnog, da neka teorija postane stvarnost. 


»Mistik Fawcett«. 


Možda optužba, a možda domišljata sugestija, kojom se 
htjelo upozoriti na ekscentričnost, da bi se njome. objasnila 
upornost, kojom je moj otac išao za svojim ciljem, što su ga 
mnogi ljudi smatrali utopijom. No svaki čovjek, koji traži nova 
znanja preko onog, što mu pruža materija, dovodi sebe u opa- 
snost da bude nazvan »mistikom«. Moj otac nije krio svoje za- 
nimanje za okultne nauke, a to se onda iznosilo njemu na štetu, 
da bi se stvorio utisak, kako se ne može smatrati ozbiljnim 
onaj čovjek, koji je tako naivan, da vjeruje u »psihičke hokus- 
pokuse«. Ima, međutim, mnogo uglednih učenjaka i književnika, 
koje bismo! mogli pokuditi zbog sličnih razloga! Ako ćemo pra- 
vo, moj je otac bio istraživač, a to znači čovjek radoznala duha, 
kojega je želja za znanjem tjerala da ne ide samo jednim putem. 
Bio on mistik ili ne bio, činjenica ostaje, da je rad, što ga je 
izvršio kao geograf, stekao naučno priznanje, i da su njegovi 
rezultati uvršteni u službene geografske karte. 


Međutim, kad bi moj otac krenuo na svoja putovanja, od 
sanjara i mistika ostao bi samo istraživač, arheolog i etnolog, 
a uglavnom se samo o ekspedicijama i govori u ovom rukopisu. 
Razumije se, da se nisu mogle izbjeći izvjesne lektorske pre- 
inake njegova teksta. Od vremena na vrijeme moj bi otac iz 
najzabačenijih naseobina poslao majci pisma puna pojedinosti. 
Ta bi pisma putovala mjesecima, da iz divljine stignu do civili- 
zacije. Tekst ove knjige začinio sam citatima iz tih pisama, a i 
citatima iz njegovih dnevnika sa svih ekspedicija — osim po- 
sljednje! 

Kad bi samo dnevnik s toga posljednjeg, zlosretnog puto- 
vanja izašao na svijetlo dana! Tko zna: možda će se jednom i 
pronaći!? 

BRIAN FAWCETT 


PRVO POGLAVLJE 


IZGUBLJENI MURIBEKINI RUDNICI 


Pošto se Diego Alvarez usred hrpe olupina razbijene kara- 
vele! mučno probio prema kopnu kroz valove Atlantika, ko- 
načno je doplivao do obale, koja je tomu Portugalcu šest- 
naestog stoljeća bila posve nepoznata. Svega dvadeset i četiri 
godine prije toga Kolumbo je otkrio Novi Svijet i raspalio ma- 
štu pustolova s Iberskog poluotoka. U to je doba zora znanja 
tek počela da probija mrklu noć Srednjega vijeka; svijet kao 
cjelina bijaše još zagonetka, pa je svaki pokušaj da se ona riješi 
dovodio do otkrića novih čudesa. Granica, što dijeli bajku od 
stvarnosti, nije još bila čvrsta, i svaki je pustolov gledao neo- 
bične prizore pogledom pomućenim praznovjerjem. 

Tu, na obali Brazilije, gdje se danas diže Bahia, moglo bi 
svašta postojati. Iza ruba šume, na vrhu onih litica, sigurno se 
nalaze divne stvari, i upravo će ih on — Diego Alvarez — ugle- 
dati prvi od pripadnika svoje rase. Možda mu prijeti opasnost 
od domorodaca — možda upravo od onih nadnaravnih bića, 
napola ljudi, a napola nemani, što prema predaji žive u ovom 
kraju — ali toj opasnosti mora on pogledati u lice, želi li da 
nađe hrane i vode. Duh pionira natjerao ga je da se pridruži 
tomu zlosretnom putovanju; on ga je podbadao da ide dalje, 
to ga zaustaviti može samo smrt. 


1 Karavela — jedrenjak XV. i XVI. st. 
11 


Mjesto, na kojem je kao jedini preživjeli brodolomac stupio ' 
na obalu, ležalo je na teritoriju ljudožderskog plemena Tupi- 
namba. Možda ga ti ljudožderi nisu pojeli samo zbog njegova 
neobičnog izgleda, a možda su smatrali trijumfom nad susjednim 
plemenima, što im se pružila prilika da se pred njima razmeću 
svojim živim zarobljenikom. No Potugalac je u prvome redu 
dugovao svoj život indijanskoj djevojci, koja se zvala Para- 
guacu. Ona se u njega zaljubila i postala mu žena, a kasnije i 
najdraža od njegovih nekoliko žena. 


Mnogo je godina portugalski mornar živio s Indijancima. 
U Braziliju stigne nešto njegovih sunarodnjaka, i njemu uspije 
uspostaviti prijateljske odnose između njih i divljaka. Konačno 
mu pođe za rukom da Paraguacu privede u krilo Crkve, a jedna 
njezina sestra udade se za nekoga drugog portugalskog pusto- 
lova. Melchior Dias Moreyra, koji se rodio kao dijete toga braka, 
proveo je najveći dio života među Indijancima, koji su ga znali 
pod imenom Muribeca. On je pronašao mnoge rudnike i zgr- 
nuo goleme količine srebra, zlata i dragog kamenja, koje su 
spretne ruke pripadnika skupine plemena Tapuya preradile 
u blago tako divno, da je pogled na nj ispunio zavišću srca 
ranih evropskih doseljenika. “ 

Muribeca je imao sina, koji se zvao Roberio Dias. On je 
još kao dječak poznavao rudnike, iz kojih je potjecalo ogromno 
očevo bogatstvo. Oko god. 1610. Roberio Dias ponudio je por- 
tugalskom kralju Dom! Pedru II. te rudnike u zamjenu za 
titulu Marquisa das Minas. Pokazao je kralju uzorak 
bogate srebrne rude i napasnički mu obećao više srebra nego 
što ima gvožđa u Bilbau. Kralj je tek djelomice povjerovao nje- 
ovim tvrdnjama, ali je njegova kraljevska pohlepa za blagom 
bila dovoljno snažna da ga natjera na sastavljanje povelje 
o dodjeljivanju titule markiza. 

Međutim, Roberio Dias se varao, ako je mislio, da će otići 
s dvora s titulom markiza u džepu. Stari Dom Pedro II. je bio 
i previše lukav, da bi mu je dao. Povelja je stavljena u zapeča- 
ćenu kovertu i predana posebnoj komisiji, koja je primila na- 
ređenje, da je uruči tek kad pronađe rudnike. Ali i Dias je 
gajio sumnje, jer nije bio jedan od onih ljudi, što slijepo vje- 
ruju u kraljevsko poštenje. Kad je ekspedicija prevalila jedan 
dio puta od Bahije, uspije mu nagovoriti oficira, koji se nalazio 
na čelu komisije, da otvori kuvertu i da mu dopusti da vidi 
povelju. Otkrio je, da mu se poveljom poklanja samo čin ka- 
petana i ništa više! U njoj nije bilo ni slova o tituli markiza! 


.  * Titula, koja se stavljala pred ime portugalskih kraljeva i pripad- 
nika najvišeg plemstva. Op. prev. ' Koga ka : 

Time je stvar bila riješena: Dias je odbio da preda rudnike, 
pa ga je razjareni oficir silom odveo natrag u Bahiju, gdje je 
bačen u tamnicu. U tamnici je čamio dvije godine, a onda mu 
je dopušteno da kupi slobodu za svotu od 9.000 kruna. Umro 
je 1622. godine, a da nije odao tajne svojih rudnika. Diego 
Alvarez je već odavna bio mrtav, Muribeca je također umro, 
a ni jedan Indijanac nije htio da progovori čak ni pod najstra- 
šnijim mukama. Tako Dom Pedru nije preostalo ništa drugo, 
nego da proklinje vlastitu himbu i da čita već po stoti; put slu- 
jek izvješća o rezultatima analize uzoraka rude Roberija 
iasa, 


Tako se tajna tih rudnika izgubila, ali su razne ekspedicije 
godinama pretraživale taj kraj, trudeći se da ih pronađu. Me- 
đutim, neuspjeh za neuspjehom postepeno je gasio vjeru u nji- 
hovo postojanje, i ona se sačuvala samo kao bajka. Pa ipak, 
uvijek se našlo smionih ljudi, koji su bili spremni da prkose 
neprijateljski raspoloženim Indijancima i polaganoj smrti od 
gladi za priliku da otkriju novi Potosi.? 

Kraj s one strane rijeke Sđo Francisco bio je tadašnjim 
portugalskim kolonistima isto tako nepoznat kao što su dana- 
šnjim Brazilijancima nepoznate šume Gongogija. Istraživanje 
toga kraja bijaše i suviše težak pothvat. Ne samo da se nije 
moglo izaći na kraj s hordama divljih Indijanaca, što bi iz ne- 
pristupačnih skrovišta odapinjali otrovne strijele, već se u tom 
kraju nije moglo naći ni dovoljno hrane za ekspediciju, koja 
bi po broju učesnika bila dovoljno snažna da se obrani od na- 
pada. No jedna za drugom ekspedicije su ipak pokušavale sreću, 
da najvećim dijelom netragom nestanu. Te su se ekspedicije 
zvale bandeiras, što na portugalskom jeziku znači: »za- 
stave«. Taj naziv potječe otud, što su se ekspedicije organizi- 
rale pod pokroviteljstvom države i što su ih pratile vladine 
trupe, a obično je s njima išao i kontigent misionara. Gdjekad 
bi se u tu svrhu uortačilo nekoliko civila. Oni bi naoružali 
izvjestan broj crnih robova, unajmili kao vodiče pripitomljene 
Indijance i nestali u sertau (šikari). Vratili bi se tek poslije 
nekoliko godina, ako bi se uopće vratili. 

Ako ste skloni romantici — a vjerujem, da nas je to ve- 
čina — onda će vam ono, što ste dosad pročitali, biti pozadina 
tako čarobna prikaza, da ne znam ni za jedan, koji bi mu u 
tom pogledu bio ravan. Naišao sam na nj u jednom starom do- 
kumentu, koji se i dandanas čuva u Rio de Janeiru. Promatra- 
jući ga u svijetlu podataka i dokaznog materijala, sakupljenog 


4 “* Zlatni rudnik. basnoslovne vrijednosti, , otkriven u doba odmah, 
nakon osvajanja Južne Amerike od strane Španjolaca. Op. prev. 

, čije se ime nije sačuvalo, odlučio da pođe u 

potragu za izgubljenim Muribekinim rudnicima. 
Francisca Raposa — jer nekakvo 

dati — ne mogoše ni divlje z 

ni kukci odvratiti od 


mu ime i prezime moram 
vijeri, ni otrovne zmije, ni divljaci 
njegova nauma da obogati sebe i svoje 
sljedbenike isto onako kao što su to Španjolci bili uradili samo 
dva stoljeća prije toga u Pertu i Meksiku. Ti stari pioniri bi- 
jahu srčani i okorjeli ljudi. Bijahu doduše praznovjerni, ali bi 
na zov zlata zaboravili svaku zapreku. 


Uvijek je bilo teško povesti tovarnu stoku na putovanja 
po besputnoj unutrašnjosti kontinenta. Na svakom se koraku 
nalaze mnogobrojne rijeke i močvare, paša je gruba, a nepre- 
stani napadi vampiraš ubrzo dotuku te životinje. Klimatske 
Prilike u raznim krajevima variraju od veoma studenih do 
ekstremno žarkih. Dani i dani pravoga potopa smjenjuju se 
S potpunom sušom. Zbog svega toga morali su učesnici tih 
ekspedicija nositi sa sobom priličnu količinu opreme. Međutim, 
Raposo i njegova družina malo su se obazirali na te zapreke i 
optimistički su krenuli u divljinu. 


Tek sam nedavno saznao, kuda su pošli. Pošli su, grubo 
rečeno, u sjevernom smjeru. U to doba nisu još postojale zemljo- 
pisne karte te zemlje. Osim toga nijedan član družine nije imao 
ni pojma o suhozemnoj navigaciji. Zbog toga su posve nepo- 
uzdani orijentacioni podaci, što su nam ih ostavili u opisu 
svoga putovanja. Od mjesta do mjesta pratili su ih Indijanci i 
predlagali im, kojim putem da idu dalje, ali su ponajviše na- 
prosto lutali u nepoznato i prepuštali sretnom udesu, da ih on 
dovede do žuđenoga cilja. Poput svih pionira i oni su živjeli 
od ribe i divljači, koju su mogli uloviti, i od voća i povrća, 
koje bi ukrali s indijanskih nasada ili isprosjačili od prijatelj- 
ski raspoloženih plemena. Bijaše to mršavo življenje, jer je u 
južno-američkoj divljini divljač plaha, Međutim, tadašnji su 
ljudi živjeli jednostavnije od današnjih, pa je i njihova otpor- 
nost bila veća, Raposo, njegovi sunarodnjaci i njihovi crni ro- 
bovi ostali su na životu i lutali deset godina. Ne uzmemo li u 
obzir Indijance, koji bi im se pridružili od vremena na vrijeme 


š Veliki krvosis (Desmondus rotundus), vrst južno-američkog trop- 
skog šišmiša s oštrim zubićima, pomoću kojih nagrize kožu, pa onda 
siše žrtvi krv. Op. prev. 

da nestanu, čim im to padne na um, ekspedicija se sastojala 
od osamnacst ljudi. Možda se upravo tom malobrojnošću može 
objasniti tajna njihova ostanka na životu. Naime, obične ba n- 
deire brojale bi najmanje pet stotina ljudi, zabilježen je čak 
slučaj, da se u jednoj nalazilo 1.400 učesnika, od kojih se ni 
jedan jedini nije vratio u civilizaciju! Nekolicina može opstati 
tamo, gdje bi velik broj skapao od gladi. 

A onda je došlo vrijeme; kad je družina opet išla u istoč- 
nom smjeru, prema naseobinama na obali, iscrpena od naoko 
beskrajna lutanja i obeshrabrena zbog toga, što joj nije pošlo 
za rukom da pronađe izgubljene rudnike. I sam Raposo bio je 
već gotovo spreman da povjeruje, kako ti rudnici postoje samo 
u bajci, dok su njegovi drugovi bili već davno prije toga za- 
ključili, da oni i ne postoje. U času, kad su ostavili za sobom 
šikare i močvare, ugledali su nazubljena brda s one strane tra- 
vom obrasle ravnice, ispresijecane tankim pojasima zelene šume. 
U svome prikazu Raposo ih upravo pjesnički opisuje: »Činilo 
se, da dopiru do samih nebeskih prostranstava i da služe kao 
prijestolje vjetru i zvijezdama.« Tko god je ikada proživio ne- 
koliko mjeseci u kakvoj monotonoj ravnici, znat će pravilno 
ocijeniti tu rapsodiju. 

Nisu to bila obična brda. Kad im se ekspedicija približila, 
zablistali su im obronci kao da ih je zahvatio plamen. Toga je 
dana padala kiša i zrake su se sunca na zalazu odbijale od mo- 
krih stijena, bogatih kristalima i onim donekle prozirnim kre- 
menom, koji je tako čest u tom dijelu Brazilije. Pohlepnim 
istraživačima pričinilo se, da su posuta dragim kamenjem. S li- 
tice na liticu preskakivale su bujice, a nad samim sedlom brda 
stvorila se duga, kao da netko hoće pokazati, da se blago krije 
pod njezinim podnožjem. 

— »Znamenje!« — poviče Raposo. »Gledajte! Pronašli smo 
blago velikoga Muribeke!« 

Pala je noć i prisilila ih da se utabore prije nego što su 
stigli do podnožja tih prekrasnih brda. Sutradan ujutro, kad 
se sunce pojavilo iza njih, njihove su se litice doimale mračno 
i opasno. Oduševljenje je jenjalo, ali svako brdo ima nešto u 
sebi, što očarava istraživača. Tko zna, šta se može vidjeti s vrha 
njegova najvišega grebena?! 

U očima Raposa i njegovih drugova pričinjala se visina 
tih brda neizmjerna, a kad su stigli do njihova podnožja, našli 
su se pred strmim i nesavladivim liticama, Cijelog su se dana 
verali preko stijena i pukotina, tražeći put, kojim bi se uzve- 
rali po njihovim poput stakla glatkim stranama. Čegrtuša je 
bilo na svakom koraku, a protiv ujeda brazilskih vrsta te zmije 

nema pomoći, Iscrpen teškim fizičkim naporima i stalnim opre- 
zom, potrebnim da ne nagaze na zmije, Raposo je naredio 
odmor, | 

»Prevalili smo već četiri milje, a da još uvijek nismo 
pronašli put do vrha«, reče, »Bit će najbolje da se vratimo 
putem, kojim smo došli, i da onda krenemo na sjever. Šta ka- 
žete na taj prijedlog?« 

»Utaborimo se,« glasio je odgovor. »Za danas nam je dosta 
napora, a natrag krenuti možemo i sutra.« 

»U redu,« odgovori vođa. 

A _ onda, okrenuvši se dvojici svojih ljudi, naredi: 

»Jose i Manoel, potražite drva za vatru!« 

Logor je već bio podignut i družina se počela odmarati, 
kad li ih zbunjena vika i lomljava u grmlju natjeraju da po- 
segnu za oružjem i skoče na noge. Malo zatim ugledaju Josea 
i Manoela kako istrčavaju iz guštika. 

»Patr4o! Patraol« vikali su. »Otkrili smo put do 
vrha!« 

Tražeći u niskom guštiku suharke ugledali su mrtvo sta- 
blo, što je raslo na rubu male jaruge, obrasle šumom. Drvo 
toga stabla predstavljalo je najbolje gorivo, kojem su se mogli 
nadati u tom kraju, pa su pošli prema njemu. Međutim, upravo 
u taj čas iskoči s druge strane jaruge jelen i odmah nestade 
iza jedne litice. Skinuvši puške s ramena, dva čovjeka pođu 
za njim što su brže mogli, jer .im se pružila prilika da se do- 
mognu mesa, koje bi im moglo potrajati i nekoliko dana. 

Jelen je nestao, ali su oni, zaobišavši istureni dio litice, 
naišli na duboku usjeklinu u stijeni i opazili, da bi se po njoj 
mogli popeti do vrha. U uzbuđenju, koje ih je tada obuzelo, 
posve su smetnuli s uma i jelena i suharke. : ' 

Odmah su digli tabor, naprtili na leđa naprtnjače i kre- 
nuli za Manoelom. S poklicima divljenja ušli su jedan za dru- 
gim u onu usjeklinu i otkrili, da se ona u unutrašnjosti nešto 
proširuje. Napredovali su teško i mučno, jer im je tlo pod no- 
gama bilo neravno. Tu i tamo nailazili su i na ravne dijelove, 
što su se doimali poput ostataka neke stare kaldrme, a na po- 
jedinim mjestima pričinilo im se, da na okomitim stijenama 
litice vide gotovo posve izbrisane tragove oruđa. Granje kame- 
nih kristala i pjenaste nakupine kremena pobudile su u njima 
utisak, da su ušli u carstvo priča, a u mutnoj rasvjeti, što ju 
je filtrirala zamršena masa biljaka penjačica nad njihovim 
glavama, ponovo, su osjetili sav čar svojih prvih utisaka. | 


' 4 U. ovom slučaju ,starinska' milja: (engloglca »league«, a fran uska 
»lieu«), koja je odgovarala putu, što ga može pješak prijeći za Sedan, 
sat; Op. prev. «aa di Peat m j Kuran 

Uspon je bio tako težak, da su prošla tri sala, sve dok im 
nije uspjelo da se, s poderanom odjećom i bez daha, uzveru 
na jedan zaravanak visoko iznad doline. Od toga mjesta do 
vrha brda put je bio lako prohodan, pa su već kratko vrijeme 
poslije toga stajali rame uz rame na vrhu buljeći, nijemi od 
čuda, u prizor pod svojim nogama. 

Tamo dolje, otprilike četiri milje od mjesta, gdje su sta- 
jali, ležao je golem grad. 

A onda su se odmah bacili na tle i otpuzali natraške u za- 
klon, što su im ga pružale stijene. Nadali su se, da stanovnici 
grada nisu ugledali njihove siluete pred nebeskom pozadinom. 
Moglo se naime pretpostaviti, da je to neka naseobina omra- 
ženih Španjolaca. Ili je to možda neki grad malik na Cuzco u 
Perdu, nekadašnju prijestolnicu Inka, u kojem su živjeli pri- 
padnici jednog visoko civiliziranog naroda, koji se u to doba 
još uvijek uspješno odupirao prodiranju evropskih osvajača. 
A da to nije, kojim slučajem, kakva portugalska kolonija? Ii 
je to možda uporište Orizesa Procazesa, posljednjih potomaka 
misterijoznih Tapuya, ljudi, na kojima su se jasno vidjeli znaci, 
po kojima se moglo zaključiti, da su im preci bili visoko civi- 
liziran narod. 

Raposo se ponovo puzne na greben, a onda, ležeći potr- 
buške, pogleda oko sebe. Gorski je lanac išao od jugozapada 
na sjeverozapad dokle god mu je pogled dopirao, a prema sje- 
veru, zamagljena od daljine, sterala se u nedogled šuma, Od- 
mah ispod brda ležala je prostrana ravnica, išarana zelenim i 
smeđim mrljama i blistavim barama. S mjesta, gdje je stajao, 
Raposo je mogao vidjeti, kako se niz obronke brda spušta pro- 
duženje krševite staze, po kojoj su se oni njegovi drugovi us- 
peli na gorsko sedlo. Na jednom mjestu staza je nestala s vi- 
dika, a onda se opet pojavila, da se, pošto je vijugala kroz rav- 
nicu, izgubi u vegetaciji oko. gradskih bedema. Nigdje se nije 
mogao primijetiti ni najmanji znak života. Ni pramen dima 
nije se dizao u mirni zrak, nikakav zvuk nije narušavao pot- 
punu tišinu. ' 

Brzom kretnjom Raposo dade znak svojim drugovima, i 
oni, jedan po jedan, dopuznu do vrha sedla i onda se spuste u 
skrovišta od stijenja i grmlja. Zatim se svi oprezno spuste niz 
obronke brda u dolinu, a onda skrenu sa staze i utabore se na 
prikladnu mjestu uz potočić bistre vode. 

Te noći nisu zapalili vatre, a razgovarali su: se samo šapa- 
tom. Taj prvi pogled na civilizaciju, poslije dugih godina života 
u divljini, ispunio ih je strahopočitanjem, a osim toga nisu se 
ni najmanje uzdali u svoju sigurnost. Dva sata prije mraka 

.Raposo pošalje dva Portugalca i četiri crnca u izviđanje, na- 

redivši im, da usput saznaju, kakvi ljudi žive u tom tajanstve- 
nom gradu. Ostali članovi ekspedicije nervozno su čekali nji- 
hov povratak, a svaki zvuk šume — svaka pjesma kukaca i 
svaki šum lišća — doimad se zloslutno. Međutim, kad su se iz- 
viđači vratili, nisu imali što da pripovijedaju. Nedostatak pri- 
kladnog zaklona nije im dao da se usude previše približiti gradu, 
ali nisu opazili ni najmanjeg znaka, po kojem bi se moglo za- 
ključiti, da tko živi u njemu. Indijanski pratioci ekspedicije 
našli su se u istom čudu kao Raposo i njegovi sljedbenici. Za te 
praznovjerne ljude izvjesni dijelovi njihove zemlje bijahu 
»tabu«, pa su sada bili puni straha. 

No Raposu ipak uspije nagovoriti jednoga Indijanca da 
sutradan ujutro, odmah poslije svitanja, pođe sam u izviđanje. 

Te noći nitko nije mnogo spavao, a radoznalost, što ih je 
mučila u vezi sa sudbinom Indijanca, nije im dala da se odmo- 
re u ugodnijoj svjetlosti dana. U podne se Indijanac došulja na- 
trag u logor, očigledno uplašen, tvrdeći, da je grad nenastanjen. 
Bilo je prekasno da se toga istog dana pođe dalje, pa je dru- 
žina provela još jednu nemirnu noć, osluškujući neobične zvu- 
kove oko sebe, spremna da se u tren oka suprotstavi kakvoj 
neslućenoj opasnosti. 

Sutradan rano ujutro Raposo pošalje naprijed prethodnicu, 
u kojoj su se nalazila četiri Indijanca, a onda pođe za njom 
prema gradu s ostalim članovima družine. Kad su se približili 
zelenilom obraslim bedemima, dočekaju ih tamo Indijanci 
s istom tvrdnjom: da je grad nenastanjen. Zato su sada išli 
dalje putem s manje opreznosti i stigli konačno pred jedan od - 
ulaza u grad, što se nalazio ispod tri luka sagrađena od ogrom- 
nih kamenih ploča. To kiklopsko zdanje — po svoj prilici na- 
lik na zdanja, koja se i dandanas mogu vidjeti kod Sacsahua- 
mana, u Peruu — bilo je tako impozantno, da se nijedan član 
družine nije usudio izustiti mi riječi, već su se svi prošuljali 
ispod pocrnjeloga kamenja kao mačke. 

Visoko na središnjem luku bijahu u kamen, izjeden od 
zuba vremena, duboko uklesani nekakvi znakovi, Pa ma kako 
bio inače neobrazovan, Raposo je spoznao, da to nije neko mo- 
derno pismo. Aureola drevnosti lebdjela je nad svim, što se oko 
njega nalazilo, i on tek s očiglednim naporom smogne pro- 
muklim i neprirodnim glasom narediti svojim drugovima, da 
krenu dalje. : 

Lukovi bijahu još uvijek prilično sačuvani, ali su se jedan 
ili dva stupa kolosalnih dimenzija neznatno naherili u podnožju. 
Raposovi su ljudi prošli kroz kapiju i našli se na prostoru, koji 
je nekada bio široka ulica, ali sada bijaše zakrčen slomljenim 
stupovima i ruševinama, koje je posve prekrila parazitska trop- : 

ska vegetacija. S obje strane ulice stajale su dvokatne kuće, 
sagrađene od velikih kamenih blokova, međusobno spojenih 
zglobovima bez žbuke upravo nevjerojatne preciznosti, s gore 
uskim, a dolje širokim, trijemovima, koje su ukrašavale u ka- 
men uklesane figure, a po Raposovu su mišljenju predstavljale 
demone. 


Činjenica, da je opis toga grada potekao od ljudi, koji nisu 
nikada vidjeli Cuzco i Sacsahuaman, a ni bilo koji drugi od 
čudesnih gradova Perua — basnoslovno drevnih već u doba, kad 
su prvi Inke došle u njih — obavezuje nas, da se prema njemu 
ne odnosimo nehajno. Ono, što su ti ljudi vidjeli i ispripovjedili, 
točno se podudara s onim, što možemo i dandanas vidjeti. Teško 
je zamisliti, da bi neuki pustolovi mogli naprosto izmisliti opis, 
kojega autentičnost tako vjerno potkrepljuju kiklopske ruše- 
vine, poznate danas golemom broju ljudi. I 

Svuda naokolo ležale su ruševine, ali su na mnogim zgra- 
dama još uvijek stajali krovovi od golemih kamenih ploča. Oni 
članovi družine, koji su se usudili ući u mračnu unutrašnjost 
kuća i tamo uzviknuti, brzo su izletjeli napolje, preplašeni je- 
kom, što se odbijala od stijena i svodova. Bilo je nemoguće 
kazati, da li u kućama ima bilo kakvih ostataka pokućtva, jer 
su se u većini urušile unutrašnje stijene i svojim ruševinama 
prekrile podove. Osim toga, izmetine šišmiša, što su se na- 
kupljale stoljećima, prekrile su podove debelim ćilimom. To 
mjesto bilo je tako drevno, da su razni predmeti prolazne traj- 
nosti, kao pokućtvo i tekstilni artikli, zacijelo već odavno 
istrunuli. : 

Stiskajući se jedan uz drugog poput krda preplašenih ovaca, 
Raposovi su ljudi pošli dalje ulicom i izašli na prostran trg. U 
sredini trga stajao je ogroman stup od crna kamena, a na 
njemu savršeno sačuvan ljudski kip, s jednom rukom naslonje- 
nom na bok, a desnicom ispruženom u smjeru sjevera. Veli- 
častvenost toga kipa dirnula je Portugalce do dna duše, i oni 
su se prekrižili sa strahopoštovanjem. Na svakom uglu stajali 
su djelomice oštećeni obelisci od isto takva crna kamena, dok 
je cijelu jednu stranu trga zapremala tako veličanstveno gra- 
đena i ukrašena građevina, da nije moglo biti sumnje ,o tome, 
da to nekada bijaše palača. Na mnogim su joj se mjestima uru- 
šili zidovi i dijelovi krova, ali su joj golemi četverouglasti stu- 
povi ostali netaknuti. Široko kameno stepenište vodilo je do 
ulaza u prostranu dvoranu, kojoj su se na stijenama nalazile 
rezbarije i freske, s kojih su još uvijek visjeli ostaci boje. Hi- 
ljade i hiljade šišmiša kružile su po tamnim prostorijama, a 
kiseli vonj njihovih izmetina upravo ih je gušio, 

Istraživači su bili sretni, kad su se opet našli na svježem 
zraku. Nad vratima, koja su izgledala kao glavna, bio je u 
kamenu uklesan lik mladića. Bijaše to neki golobradi momak, 
gol do pojasa, sa štitom u ruci i nekakvom trakom prebačenom 
preko jednog ramena. Glava mu je bila okrunjena nečim, što se 
u očima istraživača, koji su imali prilike da u Portugalu vide 
grčke kipove, doimalo poput lovorova vijenca. Ispod kamene 
figure stajao je nekakav natpis, ispisan slovima, upadljivo nalik 
na pismena staro-grčkog alfabeta. Raposo ih je precrtao na 
jednu pločicu i kasnije reproducirao u svom izvještaju. 


Nasuprot palači stajale su ruševine neke druge ogromne 
građevine, očigledno hrama. Preostali zidovi bijahu prekriveni 
napola izbrisanim uklesanim likovima ljudi, životinja i ptica, 
a iznad portala bilo je još natpisa, koje su Raposo ili jedan od 
njegovih ljudi kopirali što su vjernije mogli. 


S one strane trga i glavne ulice ležao je grad sav u ruše- 
vinama, na nekim mjestima doslovno pokopan pod humcima 
zemlje, na kojoj nije rasla ni travka. Tu i tamo zjapile su u 
zemlji goleme pukotine. Kad bi istraživači bacali u njih kame- 
nje, ne bi iz njih dopro nikakav zvuk, po kojem bi se moglo 
zaključiti, da je kamen pao na dno. Nije moglo biti nikakve 
sumnje o tome, što je razorilo taj grad. Portugalci su znali, 
šta su potresi i kakva razaranja mogu prouzrokovati. Ovdje je 
zemlja na nekim mjestima progutala cijele zgrade, ostavivši 
samo nekoliko komada kamena s rezbarijama, da se zna, gdje su 
nekada stajale. Nije bilo teško stvoriti kakvu takvu predodžbu 
o strašnoj kataklizmi, što je razorila taj slavni grad, srušila i 
ispremiješala kamene stupove i blokove teške pedesetak i više 
tona i u svega nekoliko minuta uništila plod hiljadugodišnjeg 
mukotrpnog rada! ; 


Suprotna strana trga graničila je s rijekom, širokom tri- 
desetak yarda$, što je lako i ravno tekla sa sjeverozapada 
da nestane u udaljenoj šumi. Nekada se uz rijeku nalazilo lijepo 
šetalište, ali se njegova kamena podloga razbila i velikim dije- 
lom srušila u rijeku. S druge strane rijeke ležala su nekad 
obrađivana polja, još uvijek obrasla gustom grubom travom i 
cvijetnim sagom. Riža se raširila i obilato rasla po plitkim ba- 
rama, što su se nalazile na svakom koraku. Njihovu su površinu 
oživljavale divlje patke. 


Raposo i njegova družina. pregazili su rijeku i bare, da 
dođu do osamljene zgrade oko četvrt milje od grada. Divlje 
patke jedva su se udostojale maknuti im se s puta. Do zgrade 

* Engleska mjera za duljinu: 0,914 m. Op. prev. 

je vodilo raznobojno kameno stepenište, jer je stajala na vrhu 
uzvisine. Pročelje joj bijaše dugačko otprilike 250 koraka. Kroz 
impozantni ulaz, koji se nalazio iza jedne četverouglaste kamene 
gromade s duboko uklesanim pismenima, ulazilo se u veliku 
dvoranu, kojoj su stijene bile ukrašene kamenim rezbarijama 
i drugim ukrasima, što su na upravo čudesan način odoljeli 
zubu vremena. Oko te dvorane nalazilo se petnaest odaja. U po 
jednoj stijeni svake od njih bila je uklesana zmijska glava, ko- 
joj je iz ždrijela još uvijek tekao tanak mlaz vode u razjapljeno 
ždrijelo druge kamene zmije, smještene ispod nje. Po svoj pri- 
lici ta zgrada služila je nekad kao sjemenište. 

* Grad je bio pust i razoren, ali su bogata polja u njegovoj 
okolici pružala istraživačima kudikamo više hrane nego što bi 
je mogli naći u djevičanskoj prašumi. Stoga nije čudo, da ni 
jednom od njih nije bilo do toga da ode iz toga grada, iako im 
je on ulijevao strah. Osim toga, njihov je strah prigušila po- 
hlepa za blagom, koja se povećala, kad je Joao Antonio — je- 
dini učesnik ekspedicije, koji se poimence spominje u doku- 
mentu — pronašao u ruševinama zlatan novčić. Na jednoj strani 
novčića nalazio se lik mladića na koljenima, a na drugoj luk, 
kruna i nekakvo glazbalo. Mora da je ovo mjesto puno zlata, ka- 
zali su istraživači, jer su prilikom bijega njegovi nekadašnji 
stanovnici po svoj prilici ponijeli samo one predmete, koji su 
im bili najnužniji za opstanak. 

U dokumentu se daje na znanje, da su Raposo i njegovi 
drugovi doista pronašli blago, ali se o tome ne iznose nika- 
kve pojedinosti. Lako je moguće, da je teška aureola proklet- 
stva, što se nadvila nad tim mjestom, postala naposljetku pre- 
teško breme za živce tih praznovjernih pionira. Možda su ih 
otjerali milijuni šišmiša. Bilo kako mu drago, nije baš vjero- 
jatno, da su sa sobom ponijeli bilo kakvu veću količinu zlata, 
jer su znali, da moraju prevaliti još i te kako golem i težak put, 
ako žele da ikada opet ugledaju civilizaciju, a zacijelo nikomu 
od njih nije bilo do toga, da sebi natovari breme veće od onoga, 
koje je i onako morao nositi. 

Branje riže iz bara i močvara i lov na divlje patke — ako 
se to uopće moglo nazvati lovom — bijahu pogibeljni pothvati. 
Anakonde, dovoljno velike da ubiju čovjeka, predstavljale su 
običnu pojavu, a na svakom koraku vrebale su otrovne zmije, 
koje je u taj kraj privukla divljač. Te se zmije nisu hranile sa- 
mo pticama, već i jerboama, tim, kako ih autor opisuje, 
»štakorima, što skaču kao buhe«. Ravnicom su se šuljali divlji 
psi, krupne zvijeri, velike poput vukova. A ipak, ni jedan od 
Raposovih ljudi nije htio noćiti u gradu. Utaborili su se pred 
samom gradskom kapijom, onom istom, kroz koju su prvi put 

bili ušli u grad. Odatle su svakoga dana pri zalazu sunca gle- 
dali, kako iz velikih zgrada izlijeću prave vojske šišmiša, da bi 
se razletjele na sve strane u sumraku uz potmuli šum krila, 
kojemu je zvuk podsjećao na prvi dah oluje, što se približava. 
Danju bi nebo bilo crno od brojnih lastavica, što su lakomo hva- 
tale pripadnike bujnog svijeta insekata. 


Francisco Raposo nije imao ni pojma, gdje se nalazi, ali je 
konačno odlučio da se spusti rijekom kroz džunglu, nadajući se, 
da njegovi Indijanci ne će zaboraviti razne upadljive oznake 
kraja, kroz koji budu prolazili, i da će im one poslužiti kao pu- 
tokaz prilikom slijedeće dobro opremljene ekspedicije, što će je 
Raposo povesti, da iskopa cijelo blago, koje se krije u tim ruše- 
vinama. Pedeset milja nizvodno od grada, ekspedicija je naišla 
na snažan vodopad, a na licu stijene pokraj njega na očigledne 
znake, da je tu nekada bio rudnik. Na tome mjestu ekspedicija 
se zaustavila na duže vrijeme. Divljači je bilo u izobilju, ne- 
koliko članova ekspedicije oboljelo je od groznice, a Indijance 
je uznemirivala mogućnost, da se u susjedstvu nalaze neprija- 
teljski raspoložena plemena. Ispod vodopada rijeka se širila u 
niz močvarnih laguna, kako to već biva kod južno-američkih 
rijeka. 

Istraživanje je pokazalo, da se ne može ući u one otvore u 
stijenama, za koje su članovi ekspedicije mislili, da predsta- 
vljaju rudarska okna. Međutim oko njih je ležala razasuta iz- 
vjesna količina bogate srebrne rude. Tu i tamo bijahu u stijeni 
izdubene umjetne spilje. Neke su bile čvrsto zatvorene velikim 
kamenim pločama, u koje su bile uklesane neobične kamene 
figure i ukrasi. Možda su te spilje služile kao grobnice gradskih 
vladara i velikih svećenika. Raposovi ljudi uzalud su se upi- 
njali da pomaknu kamene ploče. 


Pustolovi su već stali sebe zamišljati kao bogataše i dogo- 
vorili se, dd o svom otkriću ne kažu ni riječi ni živoj duši osim 
. vicekralju, kojem je Raposo dugovao zahvalnost. Dogovorili su 
se, da će se vratiti, čim uzmognu, zaposjesti rudnike i odnijeti 
cijelo blago iz grada. 


U međuvremenu je Raposo poslao izvidnicu da istraži ri- 
jeku dalje nizvodno. Pošto je izvidnica devet dana prelazila 
preko laguna i riječnih rukava, ugledali su njezini članovi 
kanu*, kojim su upravljala dva »bijelca« s dugom crnom kosom, 
odjevena u nekakvu odjeću, Izviđači su ispalili. jedan hitac iz 
puške, da privuku na sebe njihovu pažnju, ali su vozači kanua 


$ Urođenički čamac od izdubena debla ili kore, kakvim se služe 
brojna primitivna plemena. Op. prev, j : 

zaveslali i začas nestali s vidika. Budući da su im već dojadili 
veliki i naporni zaobilasci oko močvara, i jer su se bojali da 
tako malobrojni nastave plovidbu niz vijeku, izviđači su se vra- 
tili do vodopada. 

Raposo je spoznao, kako mora da bude oprezan sada, kad 
se njemu i njegovim sljedbenicima našlo bogatstvo nadohvat 
ruke. Nije mu bilo ni nakraj pameti da riskira susret s nepri- 
jateljski raspoloženim Indijancima, pa je skrenuo na istok. Po- 
slije višemjesečnog napomog putovanja ekspedicija je stigla do 
rijeke Sao Francisco, prešla kopnom do rijeke Paraguacu i ko- 
načno stigla u Bahiju. Odatle je Raposo poslao vicekralju don" 
Luizu Peregrinu de Carvalho Menezes de Athaydeu dokument, 
iz kojeg sam uzeo podatke za ovaj prikaz. 


No vicekralj nije ništa poduzeo, a ne znam, da li se Raposo 
vratio na mjesto svoga otkrića ili nije. Bilo kako bilo, o njemu 
se više ništa ne zna. Gotovo punih stotinu godina dokument je 
ležao zabačen u nekom pretincu u Rio de Janeiru. Onda ga je 
konačno vlast pronašla i naredila nekom mladom svećeniku, 
da istraži taj slučaj. Svećenik je doživio potpun neuspjeh, oči- 
gledno zbog toga, što je svomu zadatku prišao s malo inteligen- 
cije. 


Državna uprava, koja je sva ogrezla u uskogrudnu bigote- 
riju svemoćne Crkve, nije mogla lako povjerovati u postojanje 
takve stvari kao što je neka drevna civilizacija. U to vrijeme 
stari Egipat predstavljao je još misterij, a popovski duh, koji 
je zlobno uništio neizmjerno dragocjene historijske dokumente 
Perua i Meksika, imao je veću moć nego ikada. 


Ja znam, da Raposov izgubljeni grad nije jedini svoje vrste. 
Godine 1913. neki indijanski mješanac odveo je na jedno takvo 
mjesto bivšeg britanskog konzula u Rio de Janciru, ali taj se 
grad nalazio na kudikamo pristupačnijem mjestu, u jednom ne- 
brdovitom kraju, a bio je posve prekriven džunglom. I njegova 
su značajka bili ostaci kipa na velikom crnom kamenom po- 
stolju usred trga. Na nesreću,.prolom oblaka odnio je njihovu 
tovamu mazgu pa su se brže bolje morali vratiti, da izbjegnu 
smrt od gladi. 

Osim ta dva ima i drugih izgubljenih gradova, a postoji 
još jedan ostatak jedne drevne civilizacije, koje su se potomci 
izrodili, ali još uvijek čuvaju dokumente iz zaboravljene pro- 
šlosti u obliku mumija, pergamenata i izrezbarenih metalnih 


7 U doslovnom prijevodu: gospodin; stavljen ispred imena i prezi- 
mena taj je naziv u Španjolskoj ii Portugalu označivao da je njegov po- 
sjednik plemić, Op. prev. 


23 


ploča, Radi se o jednom mjestu, koje je posve nalik na ono, što 
ga je opisao Raposo, ali kudikamo manje razoreno zemljotre- 
sima. No i ono je teško pristupačno. Isusovci su znali za nj, a 
znao je za nji neki Francuz, koji je u našem stoljeću nekoliko 
puta uzalud pokušao da dopre do njega. Pokušao je to i neki 
Englez, koji je mnogo putovao po unutrašnjosti kontinenta, a 
saznao je o njegovu postojanju pročitavši neki drevni doku- 
ment, koji je pohranjen kod Isusovaca. Taj je Englez bolovao 
od raka u visokom stadiju, pa je na svom putu umro ili je 
nestao. 


Ja sam po svoj prilici jedini čovjek, koji zna za tu tajnu, 
a otkrio sam ju zahvaljujući gruboj školi stjecanja iskustava u 
džungli, potpomognutog pomnim proučavanjem svih raspolo- 
živih dokumenata, koji se čuvaju u arhivima republike, kao i 
korištenjem nekih drugih izvora informacija, do kojih se teško 
dolazi. 

Podaci, koje sam ovdje iznio, nisu poznati u zemljama iz- 
van Južne Amerike. Zapravo o njima malo znaju čak i zemlje, 
kojih se taj misterij najviše tiče. Bilo kako bilo, činjenica ostaje, 
da se domaći i inozemni učenjaci, koji dobro poznaju Braziliju, 
slažu u tome, kako bi se jedino pretpostavkom o postojanju 
neke drevne i zaboravljene civilizacije mogla riješiti zagonetka 
porijekla pronađenih natpisa i impresivnih keramičkih pred- 
meta. Učenjaci poznaju legende, što su se širile u doba, kad su 
Evropljani osvojili Južnu Ameriku, i uviđaju, kako su golemi 
još neistraženi dijelovi džungle. 

Jedan istaknuti brazilski publicist piše, da su ga rezultati 
njegovih istraživanja uvjerili o tome, kako su »starosjedioci 
Amerike živjeli u najdaljoj prošlosti u civiliziranom stanju, 
koje se uvelike razlikovalo od onog, u kojem danas žive. Zbog 
više razloga ta se civilizacija degenerirala i propala, ali je Bra- 
Zilija područje, na kojem bi se još uvijek mogli naći mjezini 
ostaci.« Taj autor dodaje: »Nije nevjerojatno, da u našim još 
uvijek malo istraženim džunglama ima ruševina drevnih gra- 
dova.« ' 


General Cunha Mattos, osnivač Historijskog instituta u 
Rio de Janeiru, energično se suglasio s tom tvrdnjom. 


Vjerujem, da ti ljudi imaju potpuno pravo, a nadam se, 
da će javnost financijski poduprijeti autoritativna istraživanja 
prije nego što na,ta mjesta stignu vandali! 

Inteligentni Brazilijanci podupiru geografska i etnološka 
istraživanja. To je došlo do izražaja i u govoru, održanom pred 
učesnicima kongresa za nacionalnu historiju, koji je god. 1914. 
održan u Rio de Janeiru. Tom zgodom Rooseveltova ekspedicija 

— ispraćena s upravo kraljevskim počastima na njezinu putu 
uz telegrafsku liniju kroz Matto Grosso sve do rijeke Duvide — 
bila je pozdravljena kao »simbol početka jedne nove ere, u 
kojoj ćemo upoznati naše još neistražene krajeve i narode, koji 
ih nastavaju.« 

Ali tu se ne radi samo o tome: takva istraživanja imaju 
opće svjetsko značenje. Jer može li čovjeka išta više očarati 
negoli pronicanje u tajne prošlosti i rasvjetljivanje povijesti sa- 
me civilizacije?! 


DRUGO POGLAVLJE 


KAMENI IDOL 


U mom se posjedu nalazi kip visok otprilike četvrt metra, 
isklesan od komada crnog bazalta. Prikazuje čovjeka, koji ima 
na prsima pločicu s nekoliko ispisanih slova, dok mu je oko 
gležanja obavijena traka sa sličnim natpisom. Poklonio mi ga 
je Sir H. Rider Haggard,! koji ga je bio dobio u Braziliji. Čvr- 
sto vjerujem, da taj kip potječe iz jednog od izgubljenih gra- 
dova. 

On ima jedno neobično svojsto, koje može osjetiti svatko, 
tko ga uzme u ruku. Čovjek ima tada osjećaj, da mu rukom 
prolazi električna struja, i to tako jaka, da su neki ljudi mo- 
rali da odlože kip. Ne znam protumačiti uzrok te pojave. 

Stručnjaci British Museuma? nisu mi mogli kazati ništa o 
porijeklu toga idola, 

»Falsifikat nije«, kazali su mi, »ali su njegove karakteri- 
stike izvan dometa našega: znanja i iskustva.« > ' 

Falsifikati se proizvode samo zato da bi se prodali kao 
antikviteti. No kakvog bi smisla imalo proizvesti falsifikat ne- 


! Engleski književnik (1856—1925), pisac velikog broja pustolovnih 
romana, od kojih su neki objavljeni i u našem prijevodu (»Rudnici kra- 
lja Salamona«, »Ona« i drugi). Op. prev. 

? Britanski muzej, čuveni muzej u Londonu s basnoslovno bogatom 
zbirkom arheoloških i drugih naučnih eksponata. Op. prev. 

kog antikviteta, o kojem nitko ne može stvoriti čak ni pogrešan 
sud? Posve sam siguran, da to nije falsifikat, jer je četrnaest od 
dvadeset i četiri slova, što su urezana u taj kip, nađeno ze 
svako za sebe — na raznim drevnim brazilskim keramičkim 
proizvodima. 

Mislim, da se tajna toga kamenoga kipa može otkriti samo 
na jedan način: primjenom sihometrije,* metode koja izaziva 
preziran osmijeh kod mnogih ljudi, ali je prihvaćaju mnogi 
drugi, kojima je uspjelo da svoj duh oslobode od predrasuda. 
Doduše, u našim zapadnim zemljama psihometrija je još u 
povojima, ali je zato na Orijentu dostigla visok stupanj razvoja. 
Osim toga, moraju se s velikom pažnjom odabrati od njezinih 
rezultata one mrvice telepatskog saobraćanja, koje se njima 
mogu postići. Ta se nauka zasniva na teoriji, da svaki materi- 
jalni predmet može registrirati u sebi fizička zbivanja, kroz 
koja je prolazio, i da ta zbivanja može kasnije rekonstruirati 
osoba, koja je dovoljno senzitivna da se »ukopča« na određene 
vibracije. Analogija s radio-prijemnikom nije nipošto neumje- 
sna, jer radio-tehnika duboko prodire u nešto, što bi se još prije 
koju stotinu godina smatralo pukim praznovjerjem. Bilo kako 
mu drago, upoznat ću vas s činjenicama, a onda vama prepu- 
stiti da ih prihvatite ili odbijete, kako vam se najbolje svidi. 

Bio sam potpun stranac psihometru, koji je u ruci držao 
spomenuti kip, a drugom je napisao u potpunoj tami ove riječi: 

»Vidim golem kontinent nepravilna oblika, što se prostire 
od Sjeverne Afrike sve do Južne Amerike. S njegove se povr- 
šine dižu brojna brda, a tu i tamo vidim vulkane, koji izgle- 
daju kao da će svakog časa: iz njih početi erupcija. Vegetacija 
je bujna, a po prirodi tropska ili suptropska. 

»Afrička strana kontinenta slabo je naseljena. Tamošnji 
ljudi lijepo su građeni, ali pripadaju nekom neujednačenom 
soju ljudi, koji je teško opisati. Vrlo tamne su puti, ali ne pri- 
padaju negroidnom tipu čovjeka. Najupadljivije su im spo- 
ljašnje značajke visoko položene jagodice i blistave pronicave 
oči. Moram napomenuti, da im moral baš nije na zavidnoj vi- 
sini, a religija im se temelji na demonopoklonstvu. Vidim sela 
i gradove, koji odaju postojanje prilično razvijene civilizacije, 
a u njima neke kićene zgrade, po svoj prilici hramove. 

»Sad mi se čini, da me je nešto prenijelo na drugu, za- 
padnu, stranu kontinenta. Tu je vegetacija gusta, flora u kraj- 
njoj mjeri bujna, a stanovništvo daleko razvijenije od onoga 


: 5 Okultna nauka, koje pristaše mogu tobože vidovito pogađati činje- 
nice o kojem predmetu ili njegovu vlasniku putem fizičkog kontakta 


s tim predmetom. Op. prev. 


na drugoj strani. Ta je zemlja gorovita, a brižno ugrađeni 
hramovi djelomice su uklesani u živu stijenu. Njihova isturena 
pročelja počivaju na prekrasno izrezbarenim kamenim stupo- 
vima. Povorke ljudi, koji izgledaju poput svećenika, ulaze u te 
hramove i zlaze iz njih, a jedan veliki svećenik ili vođa nosi na 
prsima ploču, nalik na onu, što je ima na prsima kip u mojoj 
ruci. U unutrašnjosti hramova vlada tmina, ali iznad oltara na- 
slikano je golemo oko. Svećenici zazivaju to oko. Sav se njihov 
ritual doima okultno, a skopčan je s prinošenjem žrtava, ali ne 
mogu razabrati, da li se radi o ljudskim ili životinjskim žrtvama. 


»U raznim dijelovima hrama porazmješteni su kipovi malik 
na ovaj, što ga držim u ruci, a taj očigledno prikazuje lik ne- 
kog svećenika visoka ranga. Vidim, kako ga visoki svećenik 
uzima u ruke i predaje nekomu drugom svećeniku, i naređuje 
mu, da ga brižno čuva i, kad za to dođe vrijeme, da ga preda 
određenoj osobi, koja će ga predati dalje, pa će tako ići iz ruke 
u ruku, sve dok ga ne dobije čovjek, koji će biti reinkarnacija 
osobe, koju on prikazuje. Ta će osoba onda razjasniti mnoge 
zaboravljene stvari. 


»Čini se, da se neobično mnogobrojno stanovništvo za- 
padnih gradova dijeli u tri društvena razreda: hijerarhiju i 
vladajuću klasu, koja se pokorava nasljednom monarhu; sred- 
nju klasu, i klasu siromaha i robova. Ti su ljudi apsolutni gospo- 
dari svijeta, a mnogi se od njih bave, u upravo alarmantnom 
opsegu, crnom magijom. 

»Čujem glas, koji govori: ,,Gledajte, kakva će sudbina snaći 
drznike! Oni misle, da je Tvorac pod njihovim utjecajem i pod 
njihovom vlašću, ali je došao dan odmazde! Čekajte i gledajte!" 
A onda vidim vulkane u žestokoj erupciji, usijanu lavu, što se 
poput bujice slijeva niz njihove obronke. Vidim, kako se cijela 
zemlja trese sa silnom i gromoglasnom tutnjavom. More se 
diže kao da ga je zahvatio uragan, a golemi dijelovi kopna na 
istočnoj i zapadnoj strani nestaju pod vodom. Ostaje samo sre- 
dišnji dio, koji je doduše također poplavljen, ali se ipak još 
može vidjeti. Većina stanovništva ili se utopila ili poginula od 
zemljotresa. Svećenik, kojem je bio predan na čuvanje ovaj 
kip, bježi u brda iz grada, što tone. Predmet, koji mu je bio po- 
vjeren na čuvanje, stavlja on tamo u neko skrovište, a onda 
nastavlja bijeg u istočnom smjeru. 

»Neki ljudi vični moru ukrcavaju se u čamce, a drugi bježe 
na unutrašnja brda, gdje im se pridružuju bjegunci sa sjevera 
i juga. 

»Onaj glas govori: ,,Kazna, koja je snašla Atlantu, bit će 
udes svakog onog, tko pokuša za sebe svojatati božansku vlast!" 

»Ne mogu ustanoviti točan datum te katastrofe, ali znam, 
da se dogodila davno prije uspona Egipta i da je kasnije bila 
zaboravljena, osim, možda, u bajci. 


Što se tiče samoga kipa, mogu vam kazati, da može nauditi 
svakom, iko ne posjeduje afiniteta s njim, a svakako je opasan 
za čovjeka, koji mu se usudi rugati. . .« 


* bg * 


I drugi su psihometri držali u ruci taj kip i opisali svoje 
utiske, koji se točno podudaraju s gore opisanima. U svakom 
slučaju, pa ma kakvo bilo njegovo porijeklo, smatram ovaj kip 
ključem, koji će mi možda pomoći da otkrijem tajnu izgublje- 
noga grada, za kojim tragom, Stoga, kad nastavim to traženje, 
ponijet ću sa sobom i ovaj kip. Hipoteza o vezi između Atlan- 
tide i dijelova teritorija današnje Brazilije ne smije se odbaciti 
s prezirom, a vjera u postojanje te veze — bez obzira na to, 
da li ona ima ili nema naučnu potvrdu — omogućuje nam da 
razjasnimo mnoge probleme, koji bi inače i dalje predstavljali 
nerješive zagoneike. Kasnije ću o tome više kazati. 

U vrijeme, dok pišem ove riječi, čekam s onoliko strpljenja, 
koliko sam ga kadar smoći, kulminaciju planova za slijedeću 
ekspediciju, kojoj je cilj da se pronađe grad, što su ga otkrili 
Rapose i njegova družina. Vjerujem, da sada imam točne po- 
datke o njegovu položaju, pa ako me iole posluži sreća, stići ću 
do njega. Vodeći računa o izvanredno teškim uvjetima toga pu- 
tovanja, odlučio sam da se ne upustim ni u kakav riziko pri 
odabiranju ostalih učesnika ekspedicije. U ranijim zgodama 
spriječio me da stignem do cilja nedostak odlučnosti mojih 
suputnika, pa sam često požalio, što taj pothvat ne mogu sam 
ostvariti. Ovo ne će biti ekspedicija razmaženih ljudi, koje bi 
pratila cijela vojska nosača, vodiča i tovarnih životinja. Takve 
pretovarene ekspedicije nikamo ne stižu, već se vucaraju na 
rubu civilizacije i griju se na suncu slave i reklame. Tamo, 
gdje počinje prava divljina, i onako se ne mogu naći nosači, i 
to zbog straha od divljaka. Tovarne životinje ne mogu se tamo 
povesti zbog nedostatka paše i zbog napada insekata i šišmiša. 
Tamo nema vodiča, jer nitko ne poznaje taj kraj. Oprema se 
mora svesti na apsolutni minimum, da bi je čovjek mogao nositi 
na vlastitim leđima, a putnik se mora uzdati u to, da će mu 
poći za rukom da se sprijatelji s raznim plemenima, na koja 
putem naiđe. Možda će tamo biti divljači, a možda je ne će biti. 
Izgledi, da ima divljači, čine pušku kalibra 0,22 poželjnim di- 
jelom opreme, ali čak i u tim okolnostima ona predstavlja teret, 
Protiv kojega čovjek rogobori. Razumije se, da njihova težina 

naprosto isključuje svaku pomisao da se na takav put ponesu 
brzometne karabinke, revolveri i municija za njih. Na krupne 
zvijeri mnogo je opasnije pucati negoli pustiti ih na miru. A 
kako stoji stvar s divljacima? Divljak, koji je odlučio da vas 
ubije, i onako vam je nevidljiv, a kad u džungli upadnete u za- 
sjedu, onda vas karabinka ne može spasiti od otrovnih strijela! 


Na slijedeće putovanje poći će sa mnom moj najstariji 
sin Jack, a treći član ekspedicije bit će njegov školski drug 
Raleigh Rimmel, koji je sada u Los Angelesu, u Kaliforniji. 
Raleigha nisam već odavno vidio, pa ne znam, u kakvoj je 
danas fizičkoj kondiciji, ali je Jack kao stvoren za takvo puto- 
vanje. Krupna je rasta, fizički veoma snažan, a dušom i tijelom 
apsolutno čist. Ne pije i ne puši. Kao ni ja. Čovjek se okani tih 
navika, kad se ne može snabdijevati pićem i duhanom, pa sam 
ih se i ja već odavna odrekao. Čovjek navikao na duhan i piće 
gotovo je nepremostivo sputan, kad u džungli ostane bez njih, 
i nije samo jedan moj suputnik doživio slom zbog njihova ne- 
dostatka. " 

Dosad sam imao samo dva pratioca, koji su bili kadri da 
izdrže dugotrajne napore. Jedan je od njih mrtav, a drugi se 
oženio i okućio, tako da ne bi bilo: pošteno, kad bih ga pozvao, 
da opet pođe sa mnom. Ali u Jacka se uzdajem. Dovoljno je 
mlad, pa se svemu može prilagoditi, a nekoliko mjeseci puto- 
vanja dovoljno će ga očvrsnuti. Ako se vrgne u mene, ne će 
oboljeti od raznih boljaka i bolesti, što haraju u divljinama 
Južne Amerike, a držim, da će mu i hrabrost izdržati kušnju, 
ako ustreba. Raleigh će svakamo poći za njim. 

Kako stvari stoje, Jack i Raleigh morat će naučiti plivati, 
i to tako, da ih tko jednostavno baci u duboku vodu, Bez ranije 
stečenog iskustva bit će oni podvrgnuti najtežem ispitu izdr- 
žljivosti. Ja sam se na teške napore postepeno privikavao, a 
osim toga sam imao za sobom duge godine vojničkoga života u 
tropima. Budući da sam po naravi »osamljen vuk« i čovjek 
prilično sklon umjerenu životu, mene nisu razmekšali gint i 
whisky u doba, kad sam krenuo u svoju prvu južno-američku 
pustolovinu. A budući da je svaka slijedeća ekspedicija bila 
napornija od prethodne, proces očeličenja bio je kontinuiran. 

Koliko sam god mrzio vojnički život, on je imao jednu 
prednost; pružio mi ja priliku da se bavim poslom, koji me je 
najviše privlačio. Osim toga taj mi je posao poslužio kao nau- 
kovanje za drugi, koji mi se činio kudikamo vrednijim. Možda 
je zapravo bilo dobro, što je moje djetinjstvo u Torquayu bilo 
lišeno roditeljske ljubavi, jer me je to nagnalo da se povučem 


“ Vrst engleskog žestokog pića, nalik na rakiju. Op, prev. 

u sebe, iako sam sa svojim starijim bratom i sestrama proživio 
mnogo lijepih časova. Zatim su došle godine školovanja u 
Newton Abbotuš, skopčane s batinama, ali ni te nisu promije- 
nile moja gledišta, Slijedile su godine, što sam ih proživio kao 
pitomac vojne akademije u Woolwichu, a onda, 1886. godine, kad 
mi je bilo devetnaest godina, unapređenje u oficirski čin i stu- 
panje u Kraljevsku artiljeriju, pa zatim rano muževno doba u 
garnizonu Trincomalee, na Ceylonu. Upravo sam se tamo upo- 
znao sa svojom budućom suprugom, kojoj je otac bio tada 
okružni sudac u Galleu.$ ' 

Život je na Ceylonu bio ugodan, ukoliko vojnički život 
može biti ugodan. Bilo je tamo zanimljiva posla, mnogo prilike 
za bavljenje sportom — osobito jedrenjem u luci, kojoj nema 
ravne — i ne baš prevelike stege. Zapravo sam mogao sebi 
dopustiti duži period službe na tom najljepšem otoku svijeta, 
ali sam se početkom devedesetih godina prošlog stoljeća opet 
obreo u Engleskoj, gdje sam polazio viši tečaj artiljerijske obuke 
u Shoeburynessu. Onda sam neko vrijeme bio na službi u Fal- 
mouthu, a u mjesecu siječnju 1901. sam se oženio. 

Žena me je u velikoj mjeri izliječila od povučenosti, ali 
me nije odvikla od toga da budem ipak u biti »osamljen vuk«. 
Stoga sam i dalje radije išao svojim putem negoli utrtim sta- 
zama. Godine 1901. obavio sam zanimljiv obavještajni zadatak 
u Sjevernoj Africi, a onda sam neko vrijeme boravio na Malti, 
gdje sam, uz stručnu pomoć svoje supruge, svladao nauku 
zemljomjerstva. Na našu veliku radost vratili smo se krajem 
1902. godine na Istok, i nakon kratkotrajna boravka u Hong 
Kongu našli smo se opet na svome ljubljenom Ceylonu, gdje 
nam se u Colombu god. 1903. rodio naš najstariji sin. 


S bolom u srcu napustili smo god. 1904. Ceylon i vratili se 
u domovinu, da ostanemo stacionirani na Spike Islandu, u gro- 
foviji Cork, u Irskoj. Međutim, sad smo se već našli nadomak 
vratima u novi život. Godine 1906. primio sam ponudu da pre- 
uzmem posao određivanja granica u Boliviji. ' 

Južna Amerika, u kojoj počinju ovi moji doživljaji, veoma 
se razlikovala od današnje. Godine 1906. Peru i Bolivija još 
se nisu oporavili od ratnih pustošenja, što im ih je nanio rat 
protiv Čilea — t.zv. Pacifički rat (1879—1882). Republike 
na zapadnoj obali Južne Amerike tek su u neznatnoj mjeri 
osjetile utjecaj sve većeg industrijskog razvoja. Bile su u pr- 
vome redu agrarne države, a osim toga bile su prožete tradici- 


5 Škola — internat u Engleskoj. Op. prev. 
* Galle — lučki grad na jugozapadnoj obali Ceylona. Op. prev. 

jama kolonijalne Španjolske, iako su inozemni koncerni isko- 
rišćivali njihovo rudno bogatstvo. Čile, država koja je prospe- 
rirala zahvaljujući svojoj salitri, bila je po svoj prilici u većoj 
mjeri svijesna postojanja modernog doba negoli druge od tih 
država, ali je u svima njima bilo pojava, koje su se strancu či- 
nile naprosto smiješne, Pritom su Evropljani bili skloni da 
smetnu s uma činjenicu, kako su svega oko stotinu godina prije 
toga i oni sami prolazili kroz tu istu fazu razvoja. 


Odsutnost bilo kakvih ograničenja učinila je te zemlje 
sjajnim poprištem rabote kojekakvih bitanga, varalica i pusto- 
lova, a luke su bile bučna rasadišta bluda, kojemu su se bez 
ikakve mjere i obzira podavale rulje mornara s mnogih jedre- 
njaka, trampera? i brodova obalne plovidbe. Razumije se, 
da je bilo i ozbiljnih inozemaca, i bez sumnje je njihov blago- 
tvorni utjecaj odigrao krupnu ulogu u promjenama, što su se 
u tim zemljama dogodile odonda do danas. Mnogi od tih vri- 
jednih ljudi osjetili su želju da svojoj novoj domovini i nešto 
pruže, a ne da samo od nje grabe. Gostoljubivi domoroci, koji 
su dugo vremena trpjeli, znali su to cijeniti i pružili tim ljudi- 
ma ruku u znak iskrenog prijateljstva. 


Danas su te iste zemlje u punoj snazi svoje mladosti i po- 
činju zauzimati u svijetu mjesto, koje im pripada. One su za- 
uvijek odbacile igračke svoga djetinjstva i sirovost svoje rane 
mladosti. Njihovi udovi — t. j. narodi,,koji u njima žive i koji 
su pripadnici jedne te iste rase, iako ih razdvajaju političke gra- 
nice — postat će prije ili kasnije svijesni svoga jedinstva. Ve- 
ličina, koja ih očekuje, možda je već nadomak horizontu, ako 
već nije i na vidiku. 

Tko god je živio u tim zemljama i upoznao ih, ne može se 
oteti njihovim neodoljivim dražima. Teško bi pogriješio čitalac, 
koji bi o njihovu današnjem stanju stvorio sud na temelju 
mojih utisaka, prikupljenih u prvom deceniju stoljeća. Naime, 
tadašnje njihove socijalne prilike ne razlikuju se ništa manje 
od današnjih nego što se društvo, u kojem živimo, razlikuje od 
onoga, koje je u Evropi postojalo u Napoleonovo doba, 

Nisu se promijenile nijeme rijeke, što i dalje teku kroz 
džungle u unutrašnjosti zemlje, jer je za njih hiljadu godina 
isto što za nas jedan dan. One još uvijek neprozirnim velom sa- 
krivaju tajne, o kojima pišem. Podignete li tu zavjesu, ugledat 
ćete prizore, koji nemaju ništa zajedničko s izgledom svakida- 
šnjeg svijeta. Dođite sa mnom i uvjerite se o tome na svoje oči! 


7 Teretni brod, koji ne plovi na redovnim i stalnim linijama, već 
preuzima tovar u svakoj luci i vozi ga bilo kuda. Op. prev. 

»Znate li što o Boliviji?« zapitao me predsjednik Kraljev- 
skog geografskog društva. 

Poput povijesti Perua i povijesti Bolivije me je oduvijek 
očaravala, ali o samoj toj zemlji nisam osim toga ništa znao, 
pa sam to sada i kazao. 

»Nisam tamo nikada bio«, reče on, »ali znam, da je njezino 
potencijalno bogatstvo ogromno. Ono, što se danas eksploatira, 
tek je neznatni dio onoga, što se još tamo krije. Obično se o 
Boliviji misli kao o zemlji na krovu svijeta. Istina, velik njen 
dio je brdovit, ali se s one strane gora, na istoku, prostire 
ogromno područje tropskih šuma i ravnica, koje su sve prije 
negoli potpuno istražene.« 

Rekavši to, dohvati velik atlas, što je stajao na rubu nje- 
gova pisaćeg stola, i stane po njemu listati. 

»Evo, majore, ovo je najbolja zemljopisna karta te zemlje, 
kojom raspolažem!« Turne je preda me, a onda, zaobišavši stol, 
stane na moju stranu stola, da bi mi mogao pokazivati pojedine 
detalje na karti. 

»Pogledajte ovo područje! Puno je bijelih mrlja, jer se o 
njemu tako malo zna. U obliku, kako je ovdje nacrtan, tok 
mnogih rijeka predstavlja tek plod nagađanja, a mjesta, što 
su uz njih označena, nisu ništa više od običnih centara za 
eksploataciju gume. Vi znate, da je to zemlja gume, zar ne? 


»Istočna granica Bolivije ide rijekom Guapore od Corumbe 
do Villa Belle, mjesta, gdje se sastaju rijeke Mamore i Beni. 
Od toga mjesta dalje Beni teče kao Madeira i konačno utječe 
u Amazonu. Na sjeveru ide granica rijekom Abunom do Ra- 
Pirrara, a odatle kopnom do rijeke Acre. Cijela je ta sjeverna 
granica sumnjiva, jer još dosad nije točno geodetski izmjerena. 
Zapadna se granica spušta do rijeke Madre de Dios, ide rijekom 
Heath — koja još nije istražena do izvora — a onda skreće na 
jug i ide preko Anda do jezera Titicaca. Na južnoj se granici 
nalazi Chaco, granica s Paragvajem, i dalje, na zapadu, s 
Argentinom. Od svih tih granica samo je ona s Argentinom 
definitivno određena. 

»Ovdje, u kraju gume oko rijeka Abune i Acre — na tro- 
međi Perua, Brazilije i Bolivije — postoje teške nesuglasice oko 
granične linije. Guma danas postiže tako fantastičnu cijenu, da 
se može lako dogoditi da dođe i do rata zbog razmimoilaženja 
oko toga, koji teritorij kome pripada.« 

»Samo časak«, prekinuo sam izlaganje svoga subesjednika. 
»To, što govorite, veoma je zanimljivo, ali ne vidim, kakve to 
ima veze sa mnom?« 

Predsjednik se nasmije: »Odmah ću doći na to, ali bih že- 
lio da u prvome redu steknete predodžbu... 

»Zemlje, umiješane u taj spor, nisu spremne da prihvate 
razgraničenje, koje bi izvršila koja od zainteresiranih strana. 
Stoga je postalo neophodno da se zatraži posredovanje neke 
treće zemlje, u koju se može imati povjerenie da će taj posao 
uraditi bez pristranosti. Zbog toga je vlada Bolivije, preko 
svoga dip'omatskog predstavnika u Londonu, zamolila Kraljev- 
sko geografsko društvo, da u tom svoru nastupi kao arbitar i 
da joj preporuči kojeg iskusnog oficira britanske vojske, koji 
bi u tome sudjelovao kao njen predstavnik. Budući da ste s 
izvanrednim uspjehom završili kurs za određivanje granica, 
odmah sam se vas sjetio. Hoćete li se prihvatiti toga posla?« 

Čudna li pitanja?! Konačno mi se pružila očekivana pri- 
lika, da se otresem monotonije života, kojim žive artiljerijski 
oficiri u engleskim garnizonima. 

Ministarstvo rata mi je u mnogo navrata obećalo, da će 
mi — steknem li potrebnu stručnu spremu — omogućiti da se 
bavim poslom određivanja graničnih linija, pa sam se upustio 
u velik trud i troškove da se za nj osposobim. Vrijeme je pro- 

lazilo, a moje se nade nisu ispunile, pa sam već stao sumnjati 
u ta obećanja. Međutim, sad mi je takva ponuda, koju sam že- 
lio više od svega, došla s mjesta, odakle sam joj se najmanje 
nadao! I dok sam sada gledao predsjednika, srce mi je stalo 
divlje kucati, ali sam se svladao i pravio se kao da sam na 
oprezu. 

»Nema sumnje, da vaša ponuda zvuči interesantno«, ka- 
zao sam, »ali bih prije svega želio da saznam o njoj nešto više. 
Tu se zacijelo ne radi samo o zemljomjerstvu, zar ne?« 

»Tako je. U krajnjoj liniji radi se tu zapravo o geograf- 
skom istraživanju. Bit će to možda težak, pa čak i opasan po- 
sao. O tom dijelu Bolivije ne zna se mnogo, osim da su tamošnji 
divljaci na prilično lošu glasu. O toj se zemlji gume čuju naj- 
strašnije priče, a osim toga tamo na svakom koraku vrebaju 
bolesti. Ne bi imalo nikakva smisla da vam pokušam prikazati 
taj kraj u ružičastoj svjetlosti. Uostalom, to valjda i nije po- 
trebno, jer — ako se ne varam — vaše oči već sada blistaju 
od oduševljenja!« 

Nasmijao sam se. »Zamisao mi se sviđa, ali je pitanje, hoće 
li mi ministarstvo vojno dopustiti da se prihvatim toga posla.« 

»I ja to uviđam«, reče on. »Možda ćete naići na izvjesne 
teškoće, ali ne sumnjam, da će vas oni, zahvaljujući inter- 
venciji Kraljevskog geografskog društva, na kraju ipak pustiti. 
Uostalom, ako ćemo pravo, ovo je sjajna prilika da se poveća 
ugled britanske vojske u Južnoj Americi.« 

Razumije se, ja sam prihvatio ponudu. Romantična povi- 
jest španjolskih i portugalskih osvajanja i tajna goleme neistra- 
žene divljine doveli su me do toga, da nisam mogao odoljeti 
privlačnosti, s kojom me mamila Južna Amerika. Trebalo je 
doduše da vodim računa o ženi, sinu i drugom djetetu, koje je 
već bilo na putu, ali sudbina je htjela da pođem, pa drugoga 
odgovora nisam ni mogao dati! 

»Iznenadilo bi me, da niste prihvatili ponudu, kazao mi je 
predsjednik. Onda ću vas odmah preporučiti.« 

Jedna za drugom iskrsnule su razne teškoće, pa sam se 
već uplašio, da me vojska ne će nikada pustiti. Konačno se ipak 
ta stvar riješila, pa sam otputovao sa Spike Islanda, nadajući 
se, da će mi se već uskoro žena i djeca pridružiti u La Pazu. 
S mladim pomoćnikom, koji se zvao Chalmers, ukrcao sam se 
u mjesecu maju 1906. na brod »Kaiser Wi'helm«, ponos »Sje- 
vernonjemačkog Lloyda«, i zaplovio prema New Yorku. 

U to doba bijaše to najluksuzniji prekooceanski putnički 
brod na svijetu. No budući da me takva vrst putovanja malo 
privlači, dosađivao sam se za vrijeme vožnje i bio sam posve 

indiferentan prema prežderanim putnicima, što su se izvalili 
na njegovim palubama. Prošli smo kroz oluje i magle, a jednom 
zgodom umalo da se nismo sudarili s jednom lutajućom ledenom 
santom, koju smo ugledali tek kad je već gotovo bilo prekasno 
da izbjegnemo sudar. Eksplodirao nam je jedan visokotlačni 
cilindar, pa smo se nekoliko sati bespomoćno valjali po silno 
uzburkanom moru. Međutim sve se to dogodilo u svega nedje- 
lju dana, pa smo se tako već ubrzo našli u New Yorku. 


Energija i jurnjava bijahu dvije stvari, koje dotada još 
nisam upoznao. Budući da sam bio navikao na spokojnu pro- 
mišljenost Engleza i ozbiljno dostojanstvo Istoka, Amerika me 
isprva šokirala. Nije nam bilo dopušteno da izađemo izvan 
samog pristanišnog prostora, pa su se moji utisci odnosili uglav- 
nom samo na buku, reklame i rulje novinskih reportera. Brzina 
uličnog prometa, metež, što su ga u luci stvarali remorkeri, dok 
su vukli, gurali ili nosili na sebi bezbrojne barkače i cijele že- 
ljezničke vagone, stalna vika i galama: sve mi je to išlo na 
Živce. S druge strane opet umirivao ih je doista prekrasan po- 
gled na jedinstvenu siluetu New Yorka, na zelenilo Governors 
Islanda i na elegantnu strukturu Brooklynskog mosta. 


Na New York smo stigli baciti tek letimičan pogled. Isto- 
ga dana poslijepodne ukrcali smo se na parobrod »Panama« i 
Kip Slobode već je kratko vrijeme poslije toga nestao ispod 
horizonta za našom krmom. Ovaj brod bijaše sušta suprotnost 
onoj plovnoj palači. Bijaše to prljav vladin brod pun »dig- 
gera«!, što su putovali na Panamsku prevlaku. Činovnici, pu- 
stolovi, siledžije, nazovi-siledžije i stare lopuže s licima tako 
opaljenima od sunca i vjetra, da su izgledala kao da su od per- 
gamenta, prekrili su svaku stopu raspoloživog prostora na; bro- 
du. Kad bi čovjek šetao gore dolje po palubi, morao je da se 
uklanja prljavim mlazovima duhana za žvakanje. Glavna razo- 
noda tih ljudi bijahu piće i teške hazardne kartaške igre. Ne- 
prestana buka i galama učinili su moje učenje španjolske 
gramatike pravom rabotom. Bijaše među njima »Kiselih tjesta- 
džija« s Klondika?, Teksaških strijelaca3, revolveraša s one stra- 
ne južne granice Sjedinjenih Država, radnika, lažnih željeznič- 
kih radnika s cijelim svežnjima krivotvorenih radnih isprava, 


* U doslovnom prijevodu: kopač. U ovom slučaju: radnici, koji su 
gradili Panamski kanal. Op. prev. 


2 Bukvalni prijevod engleskog nadimka »sourdough«, koji su nosili 
lovci za zlatom na Aljaski i Klondikeu, i to zbog toga, što su, umjesto 
kvasca, upotrebljavali pri pečenju kruha stari ukiseljeni kruh, Op. prev. 

* Texas Rangers, naziv milicije, koja se u Texasu borila pred 
kraj prošloga stoljeća protiv razbojnika. Op. prev. ' ' 

nekoliko prostitutaka i golobradih mladih studenata, koji su 
krenuli u svoju prvu pustolovinu. Svaki je od njih bio na svoj 
način dobar momak i svaki je odigrao svoju ulogu, pa ma kako 
bila mala, u gradnji Panamskog kanala, toga remek-djela teh- 
nike. Chalmersu i meni poslužio je taj susret kao korisno upo- 
znavanje s jednim aspektom života, koji dotada nismo pozna- 
vali. Pritom smo izgubili mnogo od svoje engleske rezervi- 
ranosti. 

U to doba luka Cristobal zvala se Aspinwall. Brodovi su 
tamo pristajali uz dugački gat, što se protezao daleko u Limo- 
nov zaljev. Na drugoj strani pristaništa ležao je Colon, koji je 
tada bio manji nego što je danas, ali se inače baš nije mnogo 
razlikovao od današnjega. Pun indijskih trgovina kurioziteta i 
krčama, sastojao se uglavnom od uličica, u kojima su pijani 
smijeh i zveka klavira po svemu sudeći podržavali njegovu 
reputaciju grada, koji među svim svjetskim gradovima takve 
veličine ima najviše javnih kuća. Posvuda su visjeli natpisi, 
koji su vas pozivali da uđete i popijete koju čašicu! Na svakom 
koraku susretali su se mornari u svim stadijima pijanstva, što 
šu teturalij iz krčme u krčmu, iz jedne javne kuće u drugu. Na 
uličnim uglovima izbijale bi i smirivale se svađe i prepirke; tu 
i tamo kakva tučnjava privukla bi skupinu radoznalih gleda- 
laca; a u ovoj ili onoj ulici kakva bi se prostitutka sa silnom 
drekom nabacivala kletvama na kojega perro muerta: 
mušteriju, koja je otišla, a da nije platila račun. Nitko tu nije 
pokušavao uvesti red, jer je panamska policija znala, da to 
nema smisla ni pokušavati! 


Duž ulice na obali bijahu položene tračnice Panamske že- 
ljeznice, a zahuktale ranžirne lokomotive išle su amo tamo go- 
tovo bez stanke, monotono zvoneći svojim zvonima. Od vremena 
do vremena čulo bi se s one strane grada otegnuto zavijanje 
željezničke zviždaljke. Malo zatim u stanicu bi uletio putnički 
ii teretni vlak s one strane Panamske prevlake. 

S gata smo se odvezli u jednoprežnoj kočiji, kojom je 
upravljao pospan kočijaš, rodom s J amaike. Stresli smo se pri- 
likom prijelaza preko željezničkih tračnica, a onda odvezli uz 
rub Colona na željezničku stanicu. U to doba dana grad je bio 
relativno miran, izuzimajući djelatnost na željezničkoj stanici 
i prigušeno zveckanje čaša, što je dopiralo iz gostionica ovda 
onda, popraćeno kakvom kletvom ili bučnim smijehom. Danju 
je tamo bilo prevruće, da bi čovjek mogao raditi bilo šta osim 
da ljenčari ili spava, pa se grad budio tek poslije zalaska sunca. 
Odmarao se od jutra do mraka, a plesao cijelu noć poput kri- 
jesnica u onom pandemoniju, koji vlada u džunglama oko rijeke 
Chagres. , 

Putovanje željeznicom na drugu stranu Panamske pre- 
vlake, do grada Paname, pružilo nam je priliku da prvi put 
u životu vidimo džungle tropske Amerike: drveće s čvorastim 
sablasno blijedim deblima, viseću zbrku mahovine i povijuša, 
gotovo neprohodni guštik i šikaru. Posvuda je harala tropska 
groznica. Na jednoj od usputnih stanica ugledao sam teretni 
vagon, natovaren svom dužinom sve do krova mrtvačkim san- 
ducima! 

Za nas je Latinska Amerika počela u Panama Cityju. Tamo 
se malo vodilo računa o gradnji sanitarnih uređaja, pa je smrad 
bio upravo nepodnošljiv. Pa ipak, uske ulice i balkoni, što su se 
nad njih nadvili, nisu bili lišeni svakoga čara. Na Plazi“ se 
smjestio »Gran Hotel«. Pa ma kako bio skroman, gotovo svaki 
južno-američki hotel zove se »Grand Hotel«, »Hotel Royal« ili 
»Hotel Imperial«. Ono, što im nedostaje u pogledu izgleda i 
komfora, nadoknađuju ti hoteli grandioznim nazivima! Ovaj 
ovdje pokazao se kao pravi raj za insekte, a njegov se vlasnik 
vraški rasrdio, kad sam mu kazao, da je posteljinu iz moga kre- 
veta trebalo već odavno poslati na pranje. 

»Nemoguće!« zagrmi on žestoko gestikulirajući, »Svaki ko- 
mad posteljine šalje se na pranje najmanje jedamput mjesečno. 
Ako vam to nije po volji, ima ovdje mnogo drugih mušterija, 
koje bi bile sretne, da mogu dobiti sobu. U mome hotelu svaka 
je postelja zauzeta. U nekima spavaju po dvije, pa čak i po tri 
osobe, a iznajmljene su i sve kade! Vaša je soba velika, i ja 
gubim svoj novac, jer sam vam dopustio da je.imate sami za 
sebe.« 

Ništa mu na to nisam mogao odgovoriti, jer su, ako ćemo 
pravo, svi hoteli doista bili prenatrpani. 

Na svakom koraku izvikivali su svoju robu prodavači sre- 
ćaka; kavana i gostionica bila je sva sila, a s balkona su nam 
dobacivale poglede oskudno odjevene gospoje. Uza samu obalu 
nalazio se lukobran, koji je ujedno služio kao vanjski bedem 
prenatrpanog zatvora. Tamo ste se mogli navečer šetati i doba- 
civati metalni novac zatvorenicima, koji bi se za nj pomamno 
otimali, a ponekad ste čak mogli gledati kakvo strijeljanje. U 
gradu s tako mnogo razonode čovjek se naprosto nije mogao 
dosađivati. : 

Ipak smo bili sretni, što odlazimo iz Panama Cityja, kad 
je konačno došlo vrijeme da se ukrcamo u jedan čileanski brod. 
Bijaše to trošna lađa s uskim trupom, u koji se utovarivao to- 
var kroz otvore, smještene na njegovim bokovima, i s nadgrad- 
njom, koje je vodilo od krajnjeg krmenog dijela broda sve do 

U Kod KLETI Bisa 

“ U španjolskim gradovima: glavni trg. Op. prev. daa ka 

nikakvih lučkih uređaja, Najbolji 
saobraćali uz zapad žI 
firme »Pacific Stea 


za brodski golf i jako razvi 
putovanje ugodnim, N 
marili ni za što drugo 


Kao dječak bio sam očaran romantičnim historijatima osva- 


janja Perua i Meksika, a sada mi se eto pružila prilika da ostva- 
rim želju, koja je već odavna tinjala u meni: da posjetim te 
zemlje. Kao što se to događa i kod mnogih drugih čitalaca Pre- 
scottovih remek-djela, ni moje simpatije nisu bile na strani 
junačkih i pohlepnih Španjolaca, koji su sve stavljali na kocku, 
samo da se domognu zlata, već na strani Inka, jer su oni izgu- 
bili svoju drevnu civilizaciju, koja je mogla svijetu tako mnogo 
kazati. 

U to doba Guayaquil je bio prava kužna bolnica! Jedne 
večeri plovili smo uzvodno rijekom Guayasom kroz guste oblake 
moskita", koji su prodirali u sve kabine i brodski salon, uvlačili 
se u svaki brodski kutak i nemilosrdno nas boli. Nikada U ži- 
votu nisam upoznao nešto nalik na to. Pizarro i njegovi sljed- 
benici zacijelo su proživljavali neopisive muke, kad bi im se 
ta gamad zavukla tamo, gdje je nisu mogli dohvatiti, i kad bi 
ih stala gristi ispod njihovih oklopa! U endemiji žute groznice, 
što je harala u Guayaquilu, odigrao je veliku ulogu upravo 
irapantni nedostatak bilo kakvih sanitarnih uređaja. Kad je 
naše sidro sletjelo sa silnom zvekom i štropotom u crni mulj 
rijeke, izbili su na njezinu površinu smradni mjehuri, a ja sam 
se sjetio Malte. Ipak se činilo, da je »Žuti Jack«8 zadavao malo 
briga stanovnicima Guayaquila, jer su njegove ulice bile pre- 
pune svjetine, trgovina je bila živa, a uz gatove su stajale 
uredno držane teglenice. Brodom iste parobrodarske linije, koji 
je plovio na sjever, polazio je u London novi poslanik Ekvadora, 
Pa su nad javnim zgradama lepršale brojne ekvadorske zastave, 


jenim smislom da putnicima učine 
O pošli smo Pizarrovim5 tragom, pa nismo 


5 Francisco Pizarro, 1470—1541, španjolski konkvistador, koji je 
osvojio Peru. Op. prev. 5 

* William Hickling Prescott, američki povjesnik iz Prve polovine 19. 
stoljeća, pisac čuvenih djela »Osvajanje Meksika« i »Osvajanje Perla«, 
koja se smatraju klasičnim djelima te grane povijesti, Op. prev. 

" Zajedničko ime za sve komarce u tropskim krajevima, koji sišu 
krv. Op. prev. 


8 Nadimak, što su ga Englezi i Amerikanci dali žutoj groznici, Op. 
prev. ; 

a nama se pružila prilika da promatramo, kako njega i njegovo 
osoblje, odjeveno u kićene uniforme, ispraća na brod nekoliko 
limenih glazba. 


Pošto nas je grozničava rijeka Guayas izrigala sa svojom 
blatnom osekom, zaželjela nam je dobrodošlicu čista svježina 
Pacifika. Oplovivši oko Rta Blanco, iz čijih voda iskaču i pra- 
ćakaju se nekakve gigantske ribe i u kojima nema vala, koji 
ne bi presijecao onaj dvostruki trokut, što ga čini leđna peraja 
morskoga psa, stigli smo u sjeverno-peruansku luku Paita, ne- 
ugledno selo drvenih kuća, smješteno na podnožju nepreglednih 
pješčanih brežuljaka. Ovdje su nas nakadili dimom od formal- 
dehida, pa smo tako bili kažnjeni za svoj nepromišljen čin, što 
smo posjetili Guayaquil. 

Slijedeća luka bijaše Salaverry. To je jedno od onih mje- 
sta, gdje bi čovjek svakako htio da izađe na obalu, ali ne može. 
Nije daleko od Trujilla, jedne od najstarijih španjolskih naseo- 
bina na zapadnoj obali Južne Amerike i mjesta, gdje su se u 
pradavna vremena nalazili grad i groblje naroda Chimu, koje 
su ljudi potpuno prekopali u potrazi za blagom. Po predaji sa- 
kriveno je negdje u tom kraju blago »Velika riba«. Blago »Mala 
riba« pronađeno je prije otprilike dvije stotine godina, a kažu, 
da je njegov sretni nalaznik zaradio na njemu dva milijuna 
dolara! »Velika riba« vrijedi kudikamo više, a vjeruje se, da 
se tu nalazi i smaragdni kip boga Chimusa, visok osamnaest 
palaca, a isklesan iz jednog jedinog smaragda. 

Callao je luka Lime, prijestolnice Perua. Usidrili smo se 
na pučini. Zarđali trup našega broda ljuljao se na golemim 
valovima mrtvog mora u izvjesnoj udaljenosti od embarca- 
duera, t.j. plutaćega gata. Uskoro su sa silnom vikom i dre- 
kom jurnuli na nas barkari. Borili su se, koji će se prvi popeti 
ljestvama na brod, ili su se, stojeći u svojim čamcima, što su se 
ljuljali na valovima, cjenjkali s putnicima, koji su htjeli na 
obalu. Od vremena na vrijeme prekinuli bi cjenkanje i stali 
bi se obasipati pravom bujicom pogrda i uvreda. Skočiti s brod- 
skih ljestava u čamac usred toga meteža bilo je sve prije nego 
jednostavno. U jednom času najniža prečka ljestava našla bi 
se na vrtoglavoj visini nad gustom zbrkom čamaca, a već u 
slijedećem trenutku morao bi se čovjek penjati kao bez duše, 
da se ne okupa u zapjenjenom moru, što bi doprlo gotovo do 
ruba palube. Radilo se o tome, da odaberete prikladan čas i da 
onda skočite, nadajući se pritom da će se odabrani čamac naći 
upravo na mjestu, na koje ćete pasti. Po površini mora i dokle 
god je mogao pogled prodrijeti u njegovu prozirnu dubinu pli- 
vale su ogromne meduze. 

mm Našavši se na kopnu, mogli smo odabrati bilo koju od tri 
željeznice za putovanje od devet milja do Lime. Bijahu to ču- 
vena »Centralna peruanska željeznica«, remek-djelo neumor- 
nog inženjera Henryja Meiggsa; »Engleska željeznica«, puštena 
u promet 1851. godine i, kako kažu, prva željeznička pruga u 
Južnoj Americi; i jedna električna željeznica, kojoj su motor- 
ni vagoni mogli već u to doba postizati brzinu od jedne milje 
u minuti. 

Pokazalo se, da je Lima lijep grad s prekrasnim trgovinama 
i širokim avenijama, svjedočanstvima napredne politike prija- 
šnjeg predsjednika Pierole, koji je sebi postavio za cilj uljep- 
šavanje toga grada. Motornih vozila bilo je u to doba još malo, 
pa je kao glavno prometno sredstvo služila victoria", iako 
su po glavnim ulicama puzali konjski tramvaji po tračnicama 
ugrađenima u kaldrmu. Tko je imao novaca, mogao je kupiti 
sve, što mu srce zaželi, ali su cijene bile prosječno četiri puta 
više negoli u Londonu! Jedna od glavnih znamenitosti za strane 
posjetioce bijaše don Francisco Pizarro, čiji su posmrtni ostaci 
bili izvađeni iz niše u kripti katedrale i smješteni u staklen 
lijes, da se sačuvaju od prstiju američkih turista, lovaca na 
turističke uspomene. I ja sam platio svoj obol za privilegij da 
zurim u njegove smežurane ostatke. 

»Hotel Maury« predstavljao je dobrodošlu promjenu nakon 
putovanja brodom. Čuo sam, da je to najbolji hotel u Limi, a to 
sam sada spremno povjerovao, jer smo otkrili, da je čist i udo- 
ban, da mu je posluga valjana, a kuhinja izvrsna. Nedjelju dana 
bijaše to naš dom. To sam vrijeme iskoristio da vidim što više 
znamenitosti Lime i njezine okolice. Kurtoazna posjeta britan- 
skom poslaniku urodila je poznanstvom s drugim Englezima, 
koji stalno žive u Limi. Svi su nam ti ljudi iskazali veliku su- 
sretljivost i gostoljubivost. Poslanik bijaše zabavan čovjek pri- 
lično ekscentričnih navika. Svoje posjetioce obično bi dočekao 
u kućnoj halji, stojeći na vrhu dugačkog stepeništa, što je spa- 
jalo njegov stan s ulicom. Uvijek je bio spreman da se brani, 
jer ga je neprestano tražila prava povorka pijanih mornara, 
koji su htjeli da od njega dobiju ono, što su nazivali svojim 
»pravima«. Čuo sam, da poslaniku nije bilo ispod časti da pri- 
bjegne i fizičkom nasilju, samo da.se otrese tih ljudi! 

Upravitelj »Centralne peruanske željeznice« g. Morkill su- 
sretljivo me je pozvao da specijalnim izletničkim vlakom, na- 
mijenjenom mornarima s dva britanska ratna broda, pođem na 
izlet do Rio Blanca, mjesta u Andama na visini od 11.000 


" Tip lake kočije za dva putnika, s povišenim sjedištem za kočijaša, 
nazvane tako po engleskoj kraljici Viktoriji, a veoma nalik na naše 
»fijakere«, Op. prev. * 

stopa.1% G. Morkill je naredio, da se samo za mene prikopča na 
vlak salonski vagon. Bijaše to znak pažnje, kakav mi nitko 
dotada još nije iskazao. U životu još nisam vidio ništa, što bi mo- 
g'o stati uz bok toj pruzi, koja je najviša širokotračna želje- 
znička pruga na svijetu, a od svih pruga, bez obzira na širinu, 
viša je od nje samo uskotračna željeznička pruga Antofagasta- 
Bolivia, koja ju nadmašuje za svega deset stopa! Na relaciji od 
svega nešto više od stotinu milja »Centralna peruanska želje- 
znica« penje se od morske razine do visine od gotovo 16.000 
stopa, svladavajući neprestani uspon od četrdeset promila, pro- 
lazeći kroz bezbrojne tunele i vozeći čas naprijed, a čas natraške > 
zbog mnogih cik-caka, što ih čini pruga. Vožnja do Rio Blanca 
bila je takva, da sam zanijemio od divljenja. Nisam se divio 
samo grandioznosti krajolika, već i tehničkoj poduzetnosti, koja 
je sagradila tu neobičnu željezničku prugu. 

Vratili smo se u Callao i ponovo ukrcali na brod, da u nje- 
mu prevalimo ostatak puta. Isplovili smo iz luke, zaobišli otok 
San Lorenzo i onda krenuli uz obalu prema jugu. Sunce je na 
zalazu obasjalo Kordiljere, što strše put neba tridesetak milja 
od obale. Tako se stvorila veličanstvena panorama, okrunjena 
snijegom pokrivenim planinskim vrhuncima. Brod se zaustavio 
u lukama Cerro Azul i Piseo. U Piscu smo mogli izaći na kopno 
i šetati se gore dolje trgom, pod visokim svodom od krošanja 
smokvinih stabala. Brod je plovio posve blizu obale, tako blizu, 
da smo na nekim mjestima mogli vidjeti ruševine gradova i 
naselja Inka i intenzivno obrađivane nasade pamuka u obliku 
zelenih pojasa, koje navodniavaju gorski potočići. No više nas 
je zanimao bujni ptičji i riblji svijet u moru oko nas. 

Probudivši se trećega jutra nakon odlaska iz Callaoa, opa- 
zili smo, da su se brodski strojevi zaustavili i da se brod ljulja 
na ogromnim valovima mrtva mora, uranjajući u more gotovo 
do samoga ruba palube. Stajali smo pred Mollendom, glavnom 
lukom južnoga Perua. Kroz prozorčić kabine ugledao sam hrid, 
koju samo što nije posve progutala pjena silnih valova, Na nje- 
zinu vrhu stajala je hrpa drvenih kuća bijedna izgleda. Po- 
svuda oko nas propinjale su se na valovima teglenice za istovar 
brodskog tereta. U jednom času našle bi se na kresti vala, a 
već u drugom bi nam nestale s vidika, jer bi se našle u dolcu 
između dva vala. 


Iskrcavanje nije bilo tako gadno kao što smo se bojali da 
će biti. Brod se tako jako zibao, da bi bio i suviše opasan svaki 
pokušaj da se prijeđe s brodskih ljestava u čamac, Stoga su 
Putnici prebacivani u čamce pomoću košara, obješenih o brod- 


1% Stopa (foot) iznosi 0,304 metra. Op. prev. 

e di odo Tek kad bi se našao u košari, mogao je putnik do- 
potpunu sliku o veličini valova. Žene bi stale vrištati, kad 
. bi se ispred našega pramca digao poput planine koji od tih 
valova, visokih dvadeset i pet stopa. No barkari su bili vični 
tome poslu, pa smo uplovili oko rta u malu luku, nezaštićenu 
od bijesa valova, a da nam se putem nije ulila u čamac ni kap 
dii a hosika opasnost predstavljalo je iskrcavanje na sa- 
ba alu. Ono se vršilo tako, da bi putnici jedan po jedan pre- 
šli iz čamca, koji je pomamno poskakivao na valovima, na ku- 
hinjsku stolicu, obješenu o žicu pristanišne dizalice, koja bi 
onda prenijela na obalu putnika i stolicu, o koju bi se objesilo 
ništa manje od četiri pet lučkih radnika, što su se derali i 
vikali kao ludi. 

Mollendo je bilo mjesto još bjednije nego što se doimalo 
gledano s broda. Velik dio uništili su katastrofalni požari, a ono, 
što je preostalo, izgledalo je jadno. Osim toga, grad je stradao 
od povremenih epidemija kuge. Nema sumnje, da su njegov 
najljepši dio predstavljali kolodvor i stanični uređaji »Južne 
peruanske željeznice«. 

Rezervirali smo mjesta u prvom vlaku, koji je odlazio u 
Arequipu, i uživali u izvanredno zanimljivom putovanju .u 
unutrašnjost zemlje. Kod Ensenade je vlak napustio obalu i 
stao krivudati po usponu od četrdeset promila prema viso- 
ravni, koja počinje kod Cachenda. U času, kad se ispred nas 
otvorila dolina Tambo, ugledali smo zelena polja i prostrane 
nasade šećerne trske. Za doručak smo se zaustavili u Cachendu, 
a onda je vlak stao tandrkati po pjeskovitom pampas ul! La 
Joya. Tad smo ugledali snijegom prekrivene vrhunce El Mistija 
i Chachanija, gor4, koje stoje kao stražari nad Arequipom. Ki- 
lometar za kilometrom ravnica je posuta stotinama bijelih 
pješčanih sipina, koje su izložene snazi vjetra te neprestano mi- 
jenjaju položaj. U jarugama su se nakupile goleme količine 
kaolina. Nekad se kaolin upotrebljavao samo kao balast u jedre- 
njacima, sve dok vlasti nisu spoznale njegovu vrijednost. 

»Naranče! Banane! Kupite moje voće, senior esliž Li- 
mes - chirimoyas - grenadillaski? U Vitoru su 
na vlak jurnule horde žena, koje su nam stale turati pod nos 
košare s voćem. Nastojale su da nam prodaju voće zajedno 
s košarom, a onda brže bolje odmagle, prije nego što otkrijemo, 
da se ispod privlačnog gornjeg sloja krije voće koje jedva da 


11 Pampas su prostrane travnate stepe u umjerenom pojasu Južne 
Amerike, Op. prev. 


12 Na španjolskom: gospodo! Op. prev. 
18 Vrste južno-američkog voća, Op. prev. 

je prikladno za jelo. Visoke, kad se vlak zaustavio u stanici, 
cijene su se srozale na minimum do časa, kad je zvonjava sta- 
ničnih zvona navijestila, da je došlo vrijeme za polazak. Među- 
tim bučno cjenjkanje nije prestalo čak ni onda, kad je vlak 
krenuo. 


Kod Quishuarcanche smo ugledali jedan od onih divnih 
prizora, koje je opisao Prescott: u pozadini je stajao snijegom 
ovjenčani El Misti, a pred nama se dizala put savršeno plavog 
neba nazubljena kresta Chanchanija. Kroz sredinu valovita 
mora višebojnih pješčanih brežuljaka prolazio je dubok kanjon, 
kojega su se strane spuštale prema jarko zelenoj dolini. Njome 
je tekla rječica Chili, pršteći u minijaturnim kaskadama sre- 
brnaste pjene usred bogatih polja i koliba od sušena blata. 


Za El Misti kažu da je ugasao vulkan. Ali od vremena na 
vrijeme iz njegova kratera sukne pramen dima, kao da hoće 
stanovnicima Arequipe dati na znanje, da samo spava. Pone- 
kad riga s katastrofalnim posljedicama. Kuće u Arequipi, uglav- 
nom prizemne, građene su od blistavih bijelih blokova lave, 
koje ovdje zovu sillares. Klima je ugodna, jer Arequipa 
leži na nadmorskoj visini od gotovo 8.000 stopa, visoko iznad 
magluština, što prekrivaju primorje. Zahvaljujući mnogim vre- 
lima ljekovite vode, što se nalaze u njegovu susjedstvu, taj grad 
bi mogao postati ljetovalište, ali kad padne noć i kad sunce na 
zalazu više ne obasjava tornjeve katedrale i čunjastu gromadu 
El Mistija, zagadi zrak ogavan smrad, što izlazi iz otvorenih 
kanala, koji vode svim ulicama. 

Samo smo jednu noć ostali u Arequipi, gradu dražesnih 
žena, lijepih trgovina i zelenih polja, a sutradan smo pošli vla- 
kom u Puno. Teški uspon počeo je gotovo odmah poslije pola- 
ska. Na visini od 13.000 stopa pojavile su se lame, ti ponosni 
i dostojanstveni rođaci ovaca, što su Po ćudi tako malo malik 
na ovce. Stigli smo zatim u Vincocayu i tamo ugledali plahe 
vicune, najmanje pripadnice porodice lama. Njihovo pre- 
krasno ruho Inke su mnogo cijenili. 

Najveću visinu dostiže pruga kod mjesta Crucero Alto, na 
nadmorskoj visini od 14.666 stopa, a odatle se vlak spušta uz 
niz slikovitih jezera do Juliace. Tamo se pruga račva na dva 
kraka: jedan vodi u Puno, a drugi u Cuzco. Zatim ide pruga uz 
šašom obrasle plićake i rukave do luke Puno, na obali jezera 
Titicaca, koje se nalazi na nadmorskoj visini od 12.500 stopa i 
predstavlja najviše plovno jezero na svijetu. X 

Kako li je čudno vidjeti brodove ovdje, na krovu svijeta! 
A ipak su oni tu, i to ne kakvi god, već prilično veliki brodovi. 
Zanimljiv je njihov historijat. Prvi je dopremljen s morske 
obale rastavljen u dijelove, koje su prenijele mazge, a onda je 

opet montiran na obali jezera. I ostali su brodovi dopremljeni 
u dijelovima, ali ih nisu donijele mazge, već su dopremljeni 
željeznicom, a onda su sastavljeni na vlaki jedne peruanske 
korporacije, koja je bila njihov vlasnik. Ponekad se jezero Ti- 
ticaca uzburka u upravo iznenađujućim razmjerima, pa je to 
po svoj prilici jedino mjesto na svijetu gdje putnik može isto- 
vremeno patiti od morske i visinske bolesti! 


Dok smo se te večeri ukrcali na brod »Coyu«, koji je stajao 
privezan uz gat Pune, činilo nam se, da polazimo na putovanje 
morem. Naime, pred nama nije bio riječni brod s ravnim kori- 
tom ili brod s lopaticama smještenima na krmi, građen da 
plitko gazi. Bijaše to pravi pravcati parobrod za pomorski sao- 
braćaj. i u njemu su putnici imali sve one udobnosti, što bi ih 
imali na oceanskom brodu. Osim toga bile su to sve one razne 
formalnosti u carinarnici, vika lučkih radnika, brodski kono- 
bari u bijelim kaputima, koji su dočekivali putnike na mostiću, 
što vodi s kopna na brod, preuzimali od njih prtljagu i nosili je 
u kabine: sva ona dobro poznata djelatnost, što nastaje prilikom 
početka svakog putovanja morem. Kad smo stupili na brod, po- 
zdravio nas je zveket brodskih čekrka i podrhtavanje palube, 
a u toploj mirisom boje natopljenoj atmosferi luksuzne kabine 
osjetili smo vibracije pomoćnih strojeva i od vremena na vri- 
jeme čuli zveket lopate, koja bi udarila o vratnice brodskih peći. 
Činilo nam se upravo nevjerojatnim, da se nalazimo na nadmor- 
skoj visini od 12.500 stopa! A onda je odjeknula zaglušna rika 
brodske sirene, popraćena zvonjavom zvona u strojarnici, te smo 
stali kliziti od gata u tamu. 


Sutradan smo ustali već u ranu zoru, da se naužijemo pre- 
krasnog pogleda na glavni masiv Kordiljera, kojih se silueta 
oštro isticala u pucketavo studenoj atmosferi, da uživamo u vi- 
diku na taj lanac snijegom pokrivenih nazubljenih gorskih vrhu- 
naca, među kojima su dominirali bijeli masivi Sorate, Huyana- 
potosija, Murarate i Illimanija — sedamdeset milja neprekidnog 
snijega. 

Dok smo plovili kraj Otoka Sunca, legendarnog rodnog mje- 
sta Inka, kojih palače danas leže u ruševinama, pitao sam se, 
kako li je izgledalo ovo jezero u sretno doba prije dolaska Špa- 
njolaca, Dok smo, ostavivši iza sebe Otok Mjeseca, plovili kroz 
tjesnac Tiquina, ugledali smo s obje strane visoke brežuljke, 
isterasane i obrađene sve do vrha, a ispred nas bezbrojne otočiće 
od crvene zemlje, na kojima je zlaćano klasje blistalo pdd zra- 
kama sunca na izlazu. U pozadini su se nazirali daljnji otočići, 
plešući, magloviti i plavkasti od daljine, u zračnoj opsjeni, i 
nestajući u mliječno bijeloj sumaglici, što se nadvila nad južni 
rub jezera. Na podnožju brežuljaka stajale su kuće od sušena 

blata s krovovima od crvenog crijepa, a pred njihovim su se 
vratima okupili šareno odjeveni Indijanci. Pokretane jedrima 
ili veslima, plovile su po srebrnastoj površini jezera bals ae 
od šaša, splavovi, kojima se konstrukcija nije stoljećima promi- 
jenila. Hiljade divljih pataka sklanjale su se s puta našem bro- 
du, napola trčeći po površini vode, a napola leteći iznad nje. 
Kolorit je bio takav, da se naprosto ne bi mogao opisati, ali nas 
je studeni zrak ujedao do kostiju. 

»Coya« je uplovila u luku Guaqui, i mi smo se iskrcali na 
tlo Bolivije. Zatim smo sjeli u vlak uskotračne željezničke pruge 
Guaqua—La Paz. Tada smo po posljednji put vidjeli naš brod 
kako leži uz gat i kako se njegova slika kao u nekom ogledalu 
savršeno odražava na staklenastoj površini kanala. Već kratko 
vrijeme poslije toga prolazili smo kraj Tiahuanaca, kojega su 
drevne ruševine po svoj prilici najstarije na svijetu, starije čak 
i od Sfinge. 

Poput Sacsahuamana i velikog dijela Cuzca, i Tiahuanaco 
su sagradili pripadnici neke ljudske rase, što je baratala s ka- 
menim blokovima kiklopskih razmjera i isklesala ih da tako 
savršeno pristaju jedan uz drugi, da se između njih ne može 
ugurati ni oštrica noža, iako nisu sastavljeni žbukom. Kad čo- 
vjek vidi te ostatke, nije mu teško povjerovati predaji, koja 
tvrdi, da su Tiahuanaco sagradili divovi. Uostalom, i onako se 
priča, da su u grobnicama, što se nalaze u stijenama nedaleko od 
Cuzca, pronađeni kosturi divova. Moje je mišljenje, da je Tiahu- 
anaco — koji zaprema prostor od oko jedne četvorne miljelt — 
bio sagrađen na jednom otoku usred jezera. Mnogi njegovi di- 
jelovi još se uvijek nalaze ispod današnje razine Titicace, a nije 
nipošto sigurno, da su ruševine, razasute na suhom tlu, ostaci 
prvobitnog grada. Možda će se ovdje iskopati nekoliko gradova, 
podignutih jedan na drugom, kao što se to dogodilo u Cuzcu. 
Tiahuanaco su razorila strašna seizmička poremećenja tla, tra- 
govi kojih se vide po cijelom kontinentu. Jezero se naprosto 
diglo nekoliko hiljada stopa uvis zajedno s Andama, a onda 
je probilo svoje barijere i njegove su vode jurnule kroz rasje- 
klinu južno od Illimanija. Možda se poslije toga stvorilo novo 
jezero, jer nema sumnje, da se Tiahuanaco nalazio dugo vremena 
pod vodom. Razina današnjeg jezera bila je nekada znatno viša. 
To se može zaključiti po tome, što se na obroncima brežuljaka 
oko njega jasno vide i dandanas tragovi nekadašnje njegove 
razine. Danas ljudi čeprkaju po pijesku, što je prekrio ruševine, 
i iskapaju iz njega razbijene komade keramičkih predmeta i 
šiljke strijela, izrađene od opsidijana“, a katkad i male zlatne 

14 U ovom slučaju radi se o »Milji«, koja ima oko pet kilometara. 
Op. prev. 

15 Vrsta vulkanskog kamena, koji je nalik na staklo. Op. prev. 

predmete. Zanimljivu zbirku tih iskopina posjeduje muzej u La 
Pazu. No moje je mišljenje, da ti predmeti potječu iz razdoblja 
degeneracije, što je nastupilo poslije velike katastrofe, kad su 
se izbjeglice s Pacifika naselile po visoravnima pokrajine Char- 
cas. Dosad su vršeni samo povremeni i posve nedostatni poku- 
šaji, da se razotkriju tajne Tiahuanaca. 


Jedan istaknuti njemački arheolog, koji je cijeli život vršio 
iskapanja u Tiahuanacu, zamolio me prije nekoliko godina, da 
ponudim Britanskom muzeju dvadeset i četiri sanduka do vrha 
napunjena keramičkim predmetima, kamenim i zlatnim figu- 
rama, oružjem i drugim predmetima iz jedinstvene zbirke, koju 
ja on tamo skupio. Pritom je izrazio spremnost da pristane na 
muzejsku procjenu njihove vrijednosti. Uradio sam, što je od 
mene tražio, ali je njegova ponuda odbijena, 


»Pravo da vam kažemo, ti nas predmeti ne zanimaju baš 
mnogo«, glasio je odgovor predstavnika muzeja. Toga dana Ve- 
lika Britanija izgubila je blago od neprocjenjive vrijednosti! 


Kad je već riječ o blagu, treba da spomenem, kako u Peruu 
i Boliviji ne prođe dan, a da ne čujete, kako ljudi pričaju o_ 
kakvu zakopanom blagu. Ne radi se tu samo o blagu Inka. U 
revolucionarnoj epohi, što je nastupila poslije osvajanja, špa- 
njolski su osvajači i domoroci podjednako običavali zakapati 
svoju imovinu u zemlju ili je sakrivati u skrovišta u zidovima 
svojih kuća. A radilo se to sve donedavna, čim bi se pojavio 
znak, da dolaze nemirna vremena. ' 


Jednom zgodom, popravljajući neku staru kuću u Arequipi, 
skupina radnika naišla je na nekakav otvor u zidu. A kad su 
iza toga otvora otkrili i šupljinu u zidu, radnici samo što nisu 
podivljali od uzbuđenja. Proširili su otvor rukama, što su se 
treste od uzbuđenja. Za svoj trud bili su nagrađeni otkrićem 
nekoliko srebrnih zdjela. Probili su se dalje i naišli na glineno 
posuđe. Još dalje ugledali su toplo jelo na pladnju, a iza njega 
srdito lice gospođe, koja je stanovala u susjednom stanu i kojoj 
su oni provalili u — smočnicu! 


Ipak se ne događa rijetko, da se pronađe kakvo pravo blago. 
'Tako se gdjekada dogodi, da plug kojega seljaka odgrne kakvo 
zakopano blago. Ako su seljaci tako bezazleni, da o tome obavi- 
jeste vlasti, odmah se nađu u zatvoru i vlasti ih drže incom u- 
nicado, dok se god ne utvrdi, da za sebe nisu zadržali ni naj- 
manji dio blaga! U Kolumbiji je prije nekoliko godina neki čo- 
vjek pao za vrijeme lova u nekakvu rupu u zemlji. Osvijestivši 
se, otkrio je, da se nalazi u nekakvoj spilji. Kad su ga njegovi 
drugovi konačno pronašli, pošli su svi zajedno da istraže spilju. 

Pronašli su razno posuđe i druge dragocjenosti u vrijednosti od 
oko milijun dolara. Radilo se o blagu, što je tamo bilo sakriveno 
još u doba španjolskog osvanjanja Južne Amerike. 


Prosječna nadmorska visina Velike andske visoravni, Alti- 
plana, iznosi dvanaest do trinaest hiljada stopa. Stoga je vidik, 
što se pruža s Alta — 1.500 stopa iznad La Paza — upravo veli- 
čanstven. La Paz se ugnijezdio na dnu duboka kanjona kraj 
plahovita gorskog potoka. Kad mu se približavate vlakom, vidite 
ispod sebe njegove crvene krovove i šahovsku ploču vrtova. Na 
sve strane pružaju se u nedogled od kiše izlokani brežuljci s 
vododerinama. Iznad krovova i vrtova strše tornjevi mnogo- 
brojnih crkava, a na obroncima brežuljaka blistaju poput dra- 
gulja bijele kuće usred saga od zelenih i žutih oranica. Na jugo- 
istoku opaja pogled vrhunac Illimanija, visok 21.000 stopa. Čini 
se, da je udaljen svega šest milja, a uistinu je pedeset milja 
daleko. Veličanstvenost sniježnih vrhunaca daje tomu prizoru 
neizmjernu grandioznost i ljepotu. Na svakom koraku sreću se 
Indijanci, kojima se na šarenoj odjeći vide sve boje. 

Događa se, da stranac u prvo vrijeme teško podnosi nad- 
morsku visinu La Paza. Upoznavši ga bolje, uviđa, da taj grad 
ima nekih nedostataka, ali je lako zamisliti goru sudbinu, nego 
da kojim slučajem morate ovdje stalno živjeti. Nema sumnje, 
da sajam, koji se tamo održava svake nedjelje prije podne, pred- 
stavlja jedan od najljepših prizora na svijetu, jer tamo dolaze 
da kupuju i prodaju Indijanci iz Yungasa, t.j. toplih dolina. 

Dođe ih na hiljade. Svi su odjeveni u ponchos!$, suknje 
i marame jarkih boja, ali najviše upada u oči ruho cholita 
indijanskih mješanka, koje se smatraju superiornima nad či- 
stokrvnim Indijancima. Mnoge su veoma lijepe, a i svijesne su 
toga! Nose kratke i pune svilene suknje, ispod kojih vire čip- 
kaste skute; čarape su im svilene, a visoke cipele po španjol- 
skoj modi; iznad bluza nose jake od baršuna ili pliša, a preko 
njih jarko obojene šalove, dok su im se na glavi koketno nahe- 
rili okrugli slamnati šeširići s uskim obodom. Slobodno držanje 
i suknje, što se njišu amo tamo, daju njihovu hodu privlačnost, 
a kad se svemu tome dodaju još i živahne crne oči, ružičasti 
obrazi gorštakinja i obilje nakita, dobiva se slika, koja doista 
očarava. 

Cholos — muški pandani lijepih cholitas — pred- 
stavljaju opake i mlitave odvjetke ljudskog roda, koji nisu ni 
fizički ni duševno dorasli svojim ženama. Pravi, čistokrvni, In- 
dijanci predstavljaju upadljiv kontrast cholosima i eho- 


12 Poncho je komad latinsko-američke odjeće. To je, zapravo po- 
krovac s otvorom u sredini, kroz koji se proturi glava. Op. prev. 

litama. Ti ružni ljudi niska rasta, ali snažna i muževna iz- 
gleda, slikovito odjeveni u ponchos, rasporene hlače i pu- 
stene šešire, i puni dobroćudnosti, već na prvi pogled osvajaju 
vaše simpatije. Izgledaju čestiti, a iz njih struji unutrašnja sna- 
ga. Ljudi ih doduše nazivaju lijenim bitangama, ali je moje 
mišljenje, da oni nipošto ne zaslužuju tu opću osudu. Tko god 
je upoznao Tibetance, opaža veliku sličnost između njih i tih 
Indijanaca. ' 


Za stranca su loše strane La Paza njegove strme ulice i 
razrijeđeni zrak velike nadmorske visine. Svaki veći fizički na- 
por izaziva divlje jako lupanje srca i gubljenja daha, a mnogi 
ljudi obole od vremena na vrijeme od visinske bolesti, koja se 
ovdjezove soroche. Od suhoga zraka ispucaju usne i dolazi 
do krvarenja iz nosa. Mozak postaje trom, a živci su napeti. 
Pridošlice se obično iserpe još i prije nego što se aklimatiziraju, 
ali se to događa i zbog toga, što obično ne znaju, da te neugodne 
simptome mogu uvelike ublažiti, ako se čuvaju alkohola i pre- 
komjernih fizičkih napora. 


Pa ipak je La Paz, sa svojim tramvajima, trgovima, ala- 
međamal7 i kavanama u suštini moderan grad. Ulice su pre- 
pune svih mogućih stranaca. Istinabog, u gradu se jasno osjeća 
blizina divljine. Usred gomile građana s frakovima i cilindrima 
vidite pohabane stetsone!? prospektora, ali njihove ci- 
pele s potplatima pričvršćenima žicom, ne izgledaju nepristalo 
kraj cipelica s visokim petama mondenih gospođa. Rudari i 
prospektori ovdje su svakidanja pojava, jer rudarstvo je alfa 
i omega Bolivijske Sierre!?. A; od vremena na vrijeme možete 
ugledati ispijeno žuto lice čovjeka, koji je upravo došao s one 
strane planina, iz usijanog pakla prostrane divljine, u koji ćemo 
se i mi uskoro spustiti. 


: 17 U španjolskim i južno-američkim gradovima alamede su 
javna šetališta, omeđena drvoredima. Op. prev. 

18 Vrst tropskog šešira sa širokim obodom, Op. prev. 

1" Naziv za gorski dio Bolivije. Op. prev. 

ČETVRTO POGLAVLJE 


NA RUBU DIVLJINE 


Moje su nevolje počele, kad sam se potužio zbog toga, što 
se neprestano odgađa izvršenje raznih poslova u vezi s ekspe- 
dicijom. Bio sam novajlija u toj zemlji, nisam poznavao njezinih 
običaja, a htio sam što prije krenuti. Kao obično, problem novca 
bio je glavna zapreka. Kako se mogu bez novca najmiti mazge 
i kupiti oprema? Tad sam prvi put osjetio na vlastitoj koži, što 
znači »mafianas«!; nadležni funkcionari neprestano bi mi 
govorili, neka dođem sutra, pa opet sutra. A onda,. kad sam im 
i dalje uporno dodijavao, njihova odlaganja produžila su se na 
sedmice! Činjenica, da su se »loptali« sa mnom, šaljući me od 
Poncija do Pilata, konačno mi je dozlogrdila, pa sam zamolio 
britanskog konzula, da on pokuša nešto poduzeti, ne bi li se 
ubrzalo rješenje moga slučaja. ' 

»Razumije se, da morate dobiti novac«, reče mi bolivijski 
funkcionar, s kojim sam imao najviše posla. »Za svoje ekspedi- 
cione troškove primit ćete svotu od četiri hiljade funta ster- 
linga.« 


1 Na španjolskom: sutra, U prenesenom podrugljivom značenju 
označuje ta riječ sklonost državnih organa u južno-američkim republi- 
kama da odlažu rješavanje spisa i druge poslove u nedogled. Op. prev. 

To me je iznenadilo. Bilo je to daleko više od svote, kojoj 
sam se nadao, 

»Odmah ću narediti, da vam se isplati ta svota«, završi moj 
subesjednik. 

Sutradan pošalje po mene ministar vanjskih poslova. 

»Ono obećanje o četiri hiljade funta bilo je plod teške za- 
blude«, obavijesti me ledenim i oporim tonom. »Tako visoka 
svota nije vam potrebna. Bilo je utanačeno, da će vam se ispla- 
titi četiri hiljade bolivianosa, a ne četiri hiljade funta sterlinga.« 

Brže bolje preračunao sam tu svotu u funte, a onda odgo- 
vorio, da mi to nije dosta. j (. 

»Besmislica!« odbrusi ministar. »Provijant i druga oprema 
vam ne trebaju, jer ćete sve što vam treba dobiti na Beniju, 
a instrumenti će vas dočekati u Rurrenabaqueu.« ' 

»Posve je nemoguće uraditi bilo šta bez provijanta i opreme 
ili bez novca, kojim se oni mogu kupiti«, odgovorim. »Ne dobi- 
jem li sve to ovdje, morate mi dati službenu garanciju, da ću 
to sve dobiti tamo. Ako to ne uradite, ne ću krenuti u Beni.« 

Ministar na to izgubi živce i uhvati se rukama za glavu. Ja 
mu se učtivo poklonim i odem. 

Poslije toga britanski je konzul pokušao izgladiti moj spor 
s vladom. Pritom je iskrsla prava mreža teškoća i zapreka. Onaj 
prvi funkcionar se uvrijedio, jer smo bili previše uporni u za- 
htjevima. Kad je naredio, da nam se isplati svota od 4.000 funti 
sterlinga, uradio je to samo, da stvori utisak, kako su naši za- 
htjevi tobože pretjerani. Osim toga, postojala je u vladinim 
krugovima veoma prirodna želja, da graničnu liniju odredi neki 
bolivijski geodet, da bi tako bili zaštićeni interesi proizvađača 
gume. Zapravo možda vladi čak nija ni bilo do toga da se gra- 
nična linija odredi prije nego što se ublaži zategnutost u odno- 
sima između Bolivije i Perua. 

»Možda će! se čak pokušati izvući iz obaveza, što su ih bili 
preuzeli u ugovoru s vama«, kazao mi je britanski konzul. » Vaša 
ih prisutnost smeta i oni će uraditi sve što mogu, da bi vas 
diskreditirali. Bilo kako bilo, uredio sam za vas još jedan raz- 
govor, i baš me zanima, kakvim će on uroditi plodovima.« 

Taj razgovor urodio je plodom. Atmosfera je bila zategnuta 

“i eksplozivna, ali je konačno utanačeno, da ću primiti 4.000 boli- 
vianosa za putne troškove i 6.000 bolivianosa za kupovanje 
opreme. O tome je sastavljen pismen ugovor, i ja sam na licu 
mjesta ostao kraći za deset bolivianosa, koje sam morao dati za 
biljege! Poslije toga prošlo je još neko vrijeme prije nego što 
su na naredbu da mi se isplati taj novac stavljeni svi potrebni 
ministarski potpisi. 


1. Bil 


Kad je tako taj neugodni posao bio dovršen, pokušao sam 
da se pomirim s narogušenim predstavnicima vlasti. U to vri- 
jeme cijeli je La Paz pričao o tome, kako se britanska komisija 
tobože gramzljivo ponijela prema ministrima bolivijske vlade, 
pa je to izazvalo smijuckanje u diplomatskim krugovima. No 
kad se cijeli taj spor konačno riješio, moja je ruka pomirnica 
blagonaklono prihvaćena, i mir je, bar naoko, ponovo uspo- 
stavljen. 

U to doba nije bilo u La Pazu kupatila, a svaki nadomjestak 
za limenu kadu bio bi u toj studenoj klimi prava pokora. Ljudi 
su me najozbiljnije opominjali, da bi mi od zagnjurivanja u 
hladnu vodu srce zauvijek prestalo kucati, a kao stranac nisam 
bio u položaju da im protuslovim. Osim što je u njemu vladala 
žestoka studen, grad je bio često pod snijegom, jer je u to vri- 
jeme vladala kišna sezona. Jednoga dana ministar kolonija — 
tako se naime zove unutrašnjost zemlje — zabrinuto se stao 
raspitkivati o mojoj udobnosti. Kazao sam mu, da bi me kupelj 
dovela u sedmo nebo. Odgovorio je, da su moje usluge za njih 
i previše vrijedne, da bi to dopustili, jer da nema sumnje o tome 
da bi mi kupelj na toj visini, gdje je isparivanje tako naglo, 
naprtila na vrat tešku upalu pluća. 

Drugi problem bijaše pitanje ventilacije. Moja prva hotel- 
ska soba bila je bez prozora, a njezina su se vrata otvarala na 
galeriju, što je vodila oko malog patija2. Kad god bih osta- 
vio vrata otvorena, da mi u sobu uđe bar malo svježeg zraka, 
kakav dobronamjerni prolaznik bi ih zatvorio. U jednoj stijeni 
sobe bila su uzidana još jedna vrata. Bijahu od stakla, a preko 
njih je visjela zavjesa. Jedne noći odlučio sam da pokušam, ne 
bih li kroz njih mogao doći do zraka, pa sam odvrnuo nekoliko 
vijaka i zasuna! i otvorio ih. S druge strane vrata zjapio je ne- 
kakav mračni prostor. Istražio sam ga pomuću zapaljene svijeće 
i na svoj užas otkrio, da je to spavaća soba i da u njezinom kre- 
vetu sjedi neka žena i bez riječi bulji u mene. Potpuno svijestan 
činjenice, da bi svakog časa mogao da zaori vrisak povrijeđena 
stida, ispričao sam se ženi kako sam god znao i mogao svojim 
znanjem španjolskog jezika, stečenim učenjem iz udžbenika, a 
onda sam se povukao u svoju sobu. Ali, žena nije ni pisnula. 

Razna odgađanja prilično su se otegnula, ali sam konačno 
ipak primio od vlade svotu od 1.000 zlatnih funta sterlinga. Mo- 
ram priznati, da mi se ta transakcija učinila brzom u poredbi 
5 vremenom što prođe prije nego što vam uspije od britanske 
državne riznice izvući makar i najskromniji iznos! Tako mnogo 
zlata pobudilo je u meni osjećaj silne osobne važnosti, iako su 


* Patio je španjolski naziv za dvorište. U zemljama Južne Ame- 
rike patio je obično okružen sa svih strana kućom. Op: prev. 

cijena mazge i opreme i podmirenje hotelskog računa uskoro 
smanjili taj iznos na 800 funta sterlinga. Praćeni zveketom toga 
zlata u bisagama, Chalmers i ja krenuli smo 4. jula 1906. preko 
Altiplana prema Sorati i Beniju. 


Prešli smo valovitu ravnicu, po kojoj su se kretale beskraj- 
ne povorke Indijanaca i tovarnih životinja — mazga, magaraca 
i lama — noseći na tržnice La Paza žito, gumu i ogrjev, pa su 


se stranci morali priviknuti na jetku aromu, što ju je njihov 
dim davao jelu. 


U času našeg polaska padao je gust snijeg, pa sam se ogrnuo 
ponchom. Tad sam prvi put stavio na sebe taj tek nedavno 
nabavljeni odjevni predmet. Poncho od lamine ili alpakine 
vune je dio odjeće, kojim se služe svi Indijanci gorštaci. Služi 
kao kišna kabanica, ogrtač i pokrivač za spavanje, ali je za- 
pravo samo dio muške odjeće, jer ga Indijanke nikada ne nose. 
Bolje zaštite od snijega, nošenog vjetrom, ne možete zamisliti. 
No, mojoj mazgi nije bio po volji. Njegovi viseći uglovi klepe- 
tali su na vjetru, i odjednom, još i prije nego što sam shvatio, 
u kakvoj se opasnosti nalazim, moja se mazga ritnula i zbacila 
me sa sebe. Zavezao sam uglove poncha, da više ne klepeću, 
a onda sam opet uzjahao. 


Snijeg je počeo sve gušće padati, pa se naposljetku vidlji- 
vost svela na svega dvadesetak metara. Vjetar, od kojeg su se 
kočili udovi, stao je tjerati snijeg pod moj poncho. Odlučio 
sam da skinem poncho i da ga nadomjestim dugačkom 
kišnom kabanicom. Ali, upravo u času, kad sam provlačio glavu 
i ruke kroz ukrućene nabore poncha, prokleta mazga opet 
se ritne, i ja tresnem na zemlju. Nato mazga jednostavno od- 
magli. S očajem u duši slušao sam, kako se u daljini gubi topot 
njezinih kopita i kako se sve slabije čuje zveket zlata u bisa- 
gama. 


Arriero, odnosno gonič, išao je na začelju naše kolone, 
a i kad me je sustigao, prošlo je još neko vrijeme, dok mi je 
uspjelo da mu pomoću svoga mršavog znanja španjolskog jezika 
protumačim, što se dogodilo. Shvativši konačno situaciju, gonič 
jurne u bijelu maglu u potjeru za mazgom, pozvavši Indijance, 
što su prolazili pokraj nas, da mu pomognu. Stao sam čekati 
usred toga meteža i galame, jedva se nadajući da ću ikada ugle- 
dati svoj novac. 


Ali, na moje veliko čudo mazgu su dovela iz suprotnog 
smjera dva Indijanca. Našli su ju kako praši kući. Indijanci su 
mudro zaključili, da je njen vlasnik negdje naprijed. Bisage su 
bile netaknute, pa me nemalo začudilo poštenje tih Indijanaca, 
koji su mogli mirne duše zadržati zlato za sebe bez i najmanje 

opasnosti da budu uhvaćeni. Bogato sam ih nagradio, ali njih 
je zapanjila činjenica, što se našao neki gringo*, koji je tako 
lud da se uopće obazire na uslugu, koju su mu učinili! 

Snijeg je prestao padati, kad smo stigli do jezera Titicaca, 
pa nam se pružio prekrasan vidik na jezero. Nije bilo ni daška 
vjetra, pa se s glatke površine jezera savršeno vjerno odraža- 
vala slika svakog oblaka. Sunce je blistalo. Nad horizontom su 
lebdjeli pramenčići bijelih cumulusa, pa se činilo, da iza 
horizonta pušta paru nekakva lokomotiva. Ptica je bilo posvuda, 
a bijahu tako pitome da im se jedva htjelo maknuti nam se s 
puta. Svaki brežuljak bio je isterasan i obrađen do vrha, upravo 
kao u najdrevnijim vremenima vladavine Inka. 


Uz prilično dobru cestu nalazile su se posade* — go- 
stionice — pa bismo svratili u njih da popijemo vrč piva ili 
šalicu kave. Prolazili smo kroz sela, gdje bi pred nas istrčali 
psi da nas pozdrave s bijesnim lavežom. Dug je bio put toga 
dana, a još prije nego što smo stigli do cilja, snijeg je opet stao 
padati, još gušće nego prije. 

Noćili smo u posadama. To su strašne kuće, nevjero- 
jatno prljave, bezdušno studene i lišene čak i najprimitivnijih 
sanitarnih uređaja. Svinje u njih nesmetano ulaze i izlaze. Na- 
ime, upravo kao što su u Limi pravi pometači ulica brižno za- 
štićene ptice-grabljivice, na Altiplanu — a i posvuda drugdje 
— obavljaju taj posao svinje. 

Strašne se stvari pripovijedaju o tim posadama, ito 
osobito o onima, što se nalaze dalje na putu prema Mapiriju, 
gdje se gornja granica džungle popela na obronke gora. U jed- 
noj od tih posada nalazila se soba, u kojoj su jedan za dru- 
gim nađeni mrtvi putnici, s tijelima pocrnjelim od djelovanja 
nekakvog strašnog otrova. Posumnjavši da se radi o zločinu, 
vlasti su povele istragu. Nakon nekog vremena pronašle su u 
slamnatom stropu sobe ogromna pauka, poznatog pod nazivom 
apazauca. To je jedna vrst taranteleš. Ti su pauci tako go- 
lemi, da ih jedva možete pokriti tanjurom. Ta neman spustila 
bi se noću na čovjeka, koji je spavao u krevetu, a njezin ugriz 
značio je smrt. 

Književnost je prilično bogata jezivim pričama, kojima se 
radnja događa u seoskim svratištima. No u Boliviji ih imate u 
stvarnosti. Tako se priča o nekoj posadi istočno od Santa 


3 Pogrdni nadimak stranaca, u prvome redu Engleza i Sjeverno- 
Amerikanaca, u zemljama Latinske Amerike. Op. prev. 

4 Posada je naziv za krčmu — svratište. Op. prev, 

5 Vrst otrovnog pauka, nazvanog tako po gradu Tarantu, u Italiji. 
Pripadnici te vrste pauka žive u Sredozemju, tropskoj Aziji i u Americi. 
Op. prev. 

Cruza de la Sierra, koje je vlasnik, mješanac zločinačkog izgle- 
da, ubio ravno četrdeset putnika, po svoj prilici tako, da ih je 
zaklao, dok su spavali. Osuđen je kratkim postupkom na smrt 
i smaknut. 


Naši bolni mišići i zglobovi nisu nam te prve noći na putu 
dopustili da spavamo. Obojicu nas je smekšalo lagodno življenje 
na brodu i po hotelima, pa je moralo da prođe nekoliko dana 
prije nego što smo očvrsnuli. Sutradan ujutro ugledali smo iz 
gostionice svijet, što ga je posve prekrio svježe zapali snijeg. 
Ali nebo je bilo vedro i obećavalo nam je za taj dan bolje 
vrijeme. 


Doručkovali smo u nekoj kolibi na visini od 14.000 stopa, 
a onda smo se prebacili preko gorskog sedla nauživši se prije 
toga još jednom prekrasnog vidika na Titicacu, što je ležala 
ispod nas poput goleme plohe blistava srebra i s potpunom 
jasnoćom odražavala sa svoje površine sliku okolnih brda, pokri- 
venih snijegom. A onda smo, na sjeveru, gledali još jedan ne- 
zaboravni prizor: tananu traku rijeke Mapiri u magličastom 
ždrijelu nekoliko hiljada stopa ispod nas, napola sakrivenu 
oblacima, koje je stala razbijati toplota sunca, što se penjalo 
na nebu. Vidjeli smo sag šume, koji je dopirao do mjesta, gdje 
počinje suptropska vegetacija, i obronke moćnih brda, što su 
probijala prokrivač od oblaka i dizala se put neba svojim blista- 
vim sniježnim krestama. Na drugoj strani gudure, sakrivena od 
naših pogleda obroncima Illampoa, ležala je Sorata, kamo je 
trebalo da stignemo navečer. ' 


Spustili smo se nekoliko hiljada stopa niz strmoglavu stazu 
što je išla u cik-caku, Pri svakom zavoju dočekao bi nas kakav 
veličanstven pogled, od kojeg nam je zastajao dah. Nikad nisam 
vidio gora poput ovih. Doslovno me smrvila njihova grandio- 
znost, zanijemio sam pred njihovim neodoljivim čarom! Što 
smo se niže spuštali, vegetacija je postajala sve gušća. Busenje 
trave, što je rasla pri vrhuncima, zamijenila su polja obrasla 
grahoricom i mahovinom, nalik na kaktuse. Zatim su se pojavila 
rijetka kržljava stabla, niska i iskrivljena, nalik na vještice, 
koje je nekakav čarobnjak pretvorio u stabla upravo u času, 
kad su se odale kakvoj vradžbini. A onda smo se našli usred 
golemog broja orguljastih kaktusa. Njihove bijedne sive »svi- 
jeće« virile su i iz najmanje pukotine u stijenama. Zaustavili 
smo se i iz jednog planinskog potočića napili vode, koja je bila 
rastopljen led. Pojavila su se stabla eukaliptusa i algarro- 
be% Spuštali smo se sve niže, a onda smo konačno stigli u 


" Južno-američka biljka, srodnik našeg rogača. Op. prev. 

dolinu. Iscrpljeni od mišićnih napora, što smo ih morali uložiti 
da se održimo uspravno u sedlu, prešli smo na drugu obalu rijeke 
po visećem mostu od žice i letava, koji se pomamno ljuljao amo 
tamo. Slijedio je kratak uspon do Sorate, gdje je našu kaval- 
kadu dočekala skupina ljudi, što su uzbuđeno čekali naš do- 
lazak. 

»Izvolite copu chichae«, reče njihov vođa. Tada nam 
priđe nekoliko ljudi, puneći glinene kupe domaćim pivom od 
kukuruza iz velikih krčaga. Zahvalno smo prihvatili tu ponudu, 
a kad su oni i sebi napunili kupe, njihov nam vođa nazdravi. 

»A su salud, sefiores!«7 

Chicha je bila izvrsna: gusta, ali osvježujuća, istovre- 
meno i jelo i piće. 

Kad smo se našli u samom selu, odvukao nas je k sebi go- 
stoljubiv Nijemac, koji se zvao Schultz. U njegovoj smo kući 
prospavali dvije noći. Počastio nas je izvrsnom večerom, kokte- 
lima i vinom, a onda smo, prije nego što smo pošli na spavanje 
i zaspali dubokim snom, čavrljali sat dva sa svojim domaćinom. 

Sutradan ujutru probudio sam se sav ukočen. Ali zabora- 
vio sam na svoje stanje, čim sam, stojeći kraj otvorenog prozora 
spavaće sobe, radosno napunio pluća divnim gorskim zrakom. 
Poslije pravog doručka — koji se, za razliku od običnog de- 
sayunaš, nije sastojao samo od kave sa zemičkom — pohra- 
nili smo prtljagu i smjestili tovarne životinje, a onda smo pošli 
sa Schultzom na izlet na njegov posjed uz rijeku, hiljadu stopa 
niže. Okupali smo se i na svoje iznenađenje otkrili, da voda nije 
nepodnosivo studena, iako potječe od snijega udaljenog svega 
osam milja. Zatim je naše društvo, u kojem se nalazilo i neko- 
liko gospođa i par lokalnih veličina, posjedalo na tratinu, punu 
cvijeća, i okrijepilo se izletničkim objedom, koji bi obilatošću 
i raznolikošću zapanjio i samog g. Pickwicka?, 

Sorata je važan centar pripravljanja chalone. To je 
ovčetina, naglo pečena i sušena na pripeci u razrijeđenoj atmo- 
sferi toga kraja na nadmorskoj visini od 15.000 stopa. Chalo- 
na dugo ostaje u dobru stanju, čak i kad se pošalje u žarku 
džunglu. Bili smo neoprezni, pa smo skuhali tek napola konzer- 
viran komad toga mesa, da ga okušamo. Zbog te neopreznosti 
imali smo prilične smetnje. Ovdje se, kao i na cijelom Alti- 
planu, suši i zaleđuje jedna vrst sitnog tvrdog krumpira, od 
kojega se pripravlja chunu, jelo, koje sačinjava neophodno 
potreban dio svakidanje hrane tih gorštaka. . 


7 U vaše zdravlje, gospodo! Op. prev. 

# Španjolski naziv za doručak. Op. prev. 

* Čuveni dobroćudni debeljko iz Dickensova romana »Pikvikovci«. 
Op. prev. 

Sutradan poslije izleta oprostili smo se ujutro sa Schultzom, 
i čestitim mještanima, a onda smo se stali uspinjati strmoglavim 
putem, što vodi prema klancu, koji se nalazi na visini od 17.000 
stopa iznad morske razine. Utrošili smo puna dva sata da pri- 
jedemo svega četiri milje, ali smo se za to vrijeme popeli za 
6.000 stopa. Mazge bi jedva jedvice prevalile desetak metara, 
a onda bi stale, zadihavajući se od napora. Kad su mazge teško 
natovarene, katkad stanu krvariti iz nozdrva, a onda uginu: U 
Ticunamayu smo naišli na jedan tambo, t.j. konačište, i 
tamo prenoćili. Budući da unutra nije bilo mjesta za spavanje, 
noć smo proveli napolju, na žestokoj studeni punoj magle. 


Sutradan ujutro ugledali smo Soratu. Vidjeli smo je kri- 
stalno jasnu kako leži duboko pod nama i kako joj blistaju kro- 
vovi od zraka sunca na izlazu. Posljednji put pružio nam se 
na nju pogled, kad smo se našli pred samim ulazom u klanac, 
a onda ju je zaokret staze sakrio od naših očiju. U taj čas oko- 
mio se na nas s bijesnim urlanjem leden vjetar sa sniježnih 
polja. I dok su nam se mazge spoticale i klizale po ledu, uspeli 
smo se s teškom mukom na vrh posljednje strmine, a onda se 
prebacili na drugu stranu sedla. 


Tu smo noć proveli u državnom svratištu u Yaniju. Tamo 
se nekad nalazilo bogato nalazište zlata, koje se eksploatiralo 
na veoma primitivan način. O tom se mjestu priča jedna zgoda, 
koja će se možda svidjeti ljubiteljima sablasnih priča. 

Početkom ovoga stoljeća dva oficira bolivijske vojske sti- 
goše jedne večeri pred to konačište, vraćajući se s putovanja u 
kraj oko rijeke Benija. Ugledali su jednu lijepu djevojku, što 
je stajala na vratima kuće uz konačište. Bacili su kocke, da 
tako odluče, koji će od njih pokušati sreću da se udvara toj 
djevojci. Oficir, koji je izgubio, prenoćio je u kući corre- 
gidora, t. j. seoskog starješine. Lako je zamisliti njegovu 
stravu, kad je sutradan našao svoga druga mrtva na kamenom 
podu jedne kuće u ruševinama, za koju bi se bio mogao zakleti 
da je još prošle večeri bila ne samo čitava, nego čak i nasta- 
njena. 

»Ova je kuća već godinama u ruševinama«, reče mu cor- 
regidor. »Biće, koje ste vidjeli na njezinim vratima, mi 
capitan, nije živa djevojka od krvi i mesa, već duend el«" 

»A zašto se po toj kući šuljaju sablasti?« upita oficir. 
»Zašto smo obojica vidjeli sablast? Je li se u toj kući dogodio 
kakav zločin?« 


1 Na španjolskom: sablast. Op. prev. 

»Ne znam, mi capitan. Ne znamo o tome ništa i ne- 
mamo nikakva objašnjenja za pojavu duende. Znamo samo 
to, da je od vremena na vrijeme vidi kakav stranac, ali je mi, 
ovdašnji ljudi, nismo nikada vidjeli!« 


Ljudi, koji poznaju samo Evropu i Orijent, teško da bi 
zamislili, kako izgledaju te staze preko Anda. Indijanci i mazge 
a zajedno s njima, razumije se, i svagdje prisutne lame — 
jedina su živa bića, koja ih mogu uspješno svladati. Uske 
staze posute su labavim kamenjem i pomičnim šljunkom, a 
uspinju se na hiljade stopa uza strminu, koju mogu samo tako 
opisati, da kažem, kako je nalik na nagib strana Keopsove pi- 
ramide. Zatim se strmoglavo spuštaju po drugoj strani brda, 
u zakučastom slijedu cik-cak linija. Mazge skaču poput ma- 
čaka po ogromnom kamenju, što je nalik na kakvo gigantsko 
stepenište. Sa svake strane hrpta brda, koji je cštar poput 
oštrice britve, staza se spušta u provaliju punu blata i mulja. 
Uz nju leže kosturi životinja, a tu i tamo se jata ptica-grablji- 
vica otimlju za napola istrunulu strvinu kakva konja ili mazge. 
Na nekim mjestima krivudava staza pretvara se u usku prtinu, 
usječenu u živu stijenu, stotine stopa iznad doline. Kad se 
nađu na takvim mjestima, mazge se obično drže vanjskog ruba 
staze. Njihov jahač zuri dolje u provaliju u smrtnom strahu, 
jer zna, da se tamo često događaju nesreće, U takvim se časo- 
vima čovjek sjeti priča, koje je imao prilike slušati: priča o 
pogrešnom koraku na labavom kamenju, priča o strašnom kriku 
jahača i životinje, koji padaju u provaliju, da ih više nitko ni- 
kada ne vidi. 

Na tom se putu susreću mnogi Indijanci, što dolaze s plan- 
taža gume, noseći na leđima teško breme pričvršćeno remenom 
nategnutim oko čela. Ti ljudi ne nose sa sobom nikakve hrane, 
već taj desetdnevni put izdrže, bez znatnijeg gubitka snage, 
zahvaljujući naprosto samo tome, što neprestano žvaču sve- 
žnjić lišća biljke cocae!! i komadić vapnenca. Evropljani ne 
mogu nekažnjeno žvakati co cu, jer treba da se generacije za 
generacijom odaju toj navici, da bi njihovi potomci postali imuni 
prema njezinim pogubnim posljedicama. Stvar je u tome, da je 
glavna sastojina toga lišća — kokain. Uostalom, čini se, da to 
djelomice omamljuje i same Indijance, pa su možda upravo zbog 
toga njihovi mozgovi tako tromi. 

Na putu prema Mapiriju pridružio nam se jedan inozemni 
liječnik. Tako se razbrbljao o raznim bolestima, da sam ko- 


1 Coca (Erythroxylon coca), južno-američka biljka iz čijeg se 
lišća vadi poznati narkotik kokain. Op. prev. 

načno stao sumnjati u njegove kvalifikacije. Jednoga dana za- 
ustavio je nekog Indijanca i sjašio da pregleda veliku oteklinu 
na njegovu obrazu. 

»Očito se radi o raku,« reče liječnik. »Ovi su ljudi puni 
kojekakvih bolesti.« 

No, nije to još pravo ni izrekao, kadli se »oteklina« pre- 
mjesti s jednoga obraza na drugi. Bijaše to svežnjić cocae! 
Doktor dobaci Indijancu pogled pun gađenja, popne se bez riječi 
natrag u sedlo i ne progovori punih nekoliko milja! 

Na spuštanje niz istočne obronke brda utrošili smo cijeli 
dan. Čas bismo dahtali penjući se uz jake strmine, a onda bi- 
smo se klizali i spoticali po labavom kamenju, što se kotrljalo 
pod nogama mazga. Ispod sebe vidjeli smo samo more oblaka, 
iz kojega su stršili gorski vrhunci. Na visini od 13.000 stopa 
došli smo do gornje granice šume.. Tu su narijetko rasla ispre- 
savijena i zakržljala stabla, koja nisu bila viša od čovjeka. A 
onda smo, spuštajući se kroz zagušljivu maglu oblaka, stali na- 
ilaziti na paprat i cvijeće. Studeni zrak visina, koji je ujedao 
pluća, ustupio je mjesto toplome dahu Yungasa. Sutradan smo 
se opet našli u bistrom zraku i u gustoj suptropskoj vegetaciji. 
Zabrinuto smo se spuštali niz strmoglavu padinu, tako strmu, 
da nam se ježila koža od straha. Naišli smo na kupusne palme? 
i magnolije.t3 Već se osjećala toplota, pa smo s radošću zbacili 
sa sebe neke dijelove odjeće. Spustivši se još 3.000 stopa niže 
našli smo se u tropima — u žarkim gudurama, nad kojima je 
gusta mreža krošanja hvatala i zadržavala trome pramene 
vlažnih oblaka, što su visjeli s teških stijena nad nama i kroz 
koje se nije mogao probiti ni tračak sunca. 

Trebalo je da odmah nastavimo put do rijeke, ali je na 
Mapiriju harala tako žestoka epidemija trećače,!* da smo odlu- 
čili da neko vrijeme ostanemo u barraci!5 San Antonio. 
Njen upravitelj bijaše Austrijanac, koji se zvao Moll. Jedina 
znamenitost toga mjesta — zapravo hrpe koliba, što su se šću- 
ćurile na malu šumskom proplanku — bijaše sedmogodišnje 
dijete napola kineskog, a napola indijanskog porijekla, koje 
ne samo što je nabavljalo namirnice na Mapiriju, već je i ku- 
halo hranu za cijelo osoblje stanice. A treba usput kazati, da 


12 Vrst palme, koje se pupovi jedu kao povrće. Op. prev. 
. 18 Vrst stabala ili grmova s prekrasnim crvenim, bijelim ili ruži- 
častim cvjetovima. nazvana tako po francuskom botaničaru Pierreu 
Magnolu (1638—1715). Op. prev. 

“rFebris Tertiana, vrst tropske groznice, koje se napadi 
ponavljaju u razmacima od po tri dana. Op. prev. 

' U doslovnom prijevodu: baraka. Međutim u Južnoj Americi taj 
se naziv upotrebljavao za označavanje malih plantaža za sakupljanje 
kaučuka. Op. prev. 

je bio doista prvorazredan kuhar! Sva ta djeca dozrijevaju 
veoma rano, ali se nakon djetinjstva slabo dalje razvijaju, i tek 
rijetko kada dožive starost. 


Bijedne kolibice sa zemljanim podom, kojih je u Mapiriju 
bilo petnaestak, imale su krov od palmina lišća, koji je stajao 
na kosturu od grubo istesanih greda. Poređale su se oko či- 
stine obrasle korovom, što je predstavljala »plažu«, a napola 
porušena koliba s naherenim križom služila je kao crkva. 


U času, kad smo ujahali u grad, sjedio je guverner po- 
krajime Mapiri na Pragu jedne kolibe i promatrao fiestu.l6 
Svi ostali stanovnici, kojih je bilo pedesetak ili šezdesetak, 
bijahu pijani. Neki su nezgrapno plesali uz pratnju strašne 
glazbe, koje su zvuci dolazili iz jedne potpuno nenamještene 
kolibe, što se zvala »Grand Hotel«. Jedna Indijanka grčevito 
se upinjala da sa sebe zbaci odjeću, a u jarku se raspadao leš 
nekog čovjeka, groteskno držeći u ruci bocu za piće. A ipak, 
to mjesto bilo je prilično važno, jer je kroza nj prolazio veliki 
dio transporta gume. Iako se, u krajnjoj liniji, kraj oko rijeke 
Mapirija ne može smatrati bogatim gumenim područjem, ipak 
se tamo isplatilo sakupljati gumu, koja je postizala cijenu od 
gotovo deset šilinga po funti.17 


U Mapiriju sam uzeo u službu nekog crnca s Jamaike, 
koji se zvao Willis. Dok god je bio trijezan, Willis je bio izvr- 
stan kuhar, On i neki drugi crnac živjeli su od ispiranja zlata, 
ali se taj prijatelj teško razbolio. Evo što mi je o tome kazao 
Willis: »On htjela umrla, ali nikako to ne mogla!« Budući da 
mu je već čekanje dojadilo, Willis je objeručke prihvatio pri- 
liku da nam se pridruži. 

Putovanje niz rijeku od Mapirija vrši se callapima. 
Callapo je splav napravljen od tri plovke, među sobom 
spojene ukrštenim spojnicama. Svaki plovak — zapravo malen 
splav, koji se ovdje zove balsa — sastoji se od sedam slo- 
jeva izvanredno laka drva istoimenih stabala. Balsina stabla 
rastu u izobilju u poriječju nekih pritoka gornjega toka Ama- 
zone, ali su rijetka u krajevima s gustom plovidbom. Balvani 
se na nekoliko mjesta među sobom Pričvrste jakim vlaknastim 
čavlima od palmina drva. Na drugi su balvan s vanjske strane 
zabijeni kolčići. Na njima stoje lagane platforme od bambusa, 
na kojima se voze Putnici i tovar. Dužina callapa iznosi 
otprilike dvadeset i šest stopa, a širina četiri stope. Posada se 


iS Na španjolskom blagdanska svečanost. Op. prev. 


. 7 Na jednom mjestu autorov sin upozorava, da se posvuda spomi- 
nju iznosi u funtama bez obzira na veliki, pad u njezinoj kupovnoj vri- 
jednosti, koji se dogodio u međuvremenu do danas. Op. prev, 

sastoji od tri splavara, balsera, od kojih jedan stoji na 
pramcu, a ostala trojica na krmenom dijelu splava, koji može 
ponijeti tovar od tri tone i dva putnika. 


Spustiti sena balsi niz te andske rijeke sa svega jednim 
suputnikom — kao što sam to kasnije mnogo puta uradio — 
predstavlja silno uzbudljiv sportski podvig, ali i pothvat, koji 
traži veliko umijeće. Na svakih stotinu metara nailazi splav na 
brzice, na oštre zavoje rijeke, na stijene, kojima se treba uklo- 
mu, a na svakom zavoju na virove, koji su često tako snažni, 
da prevrnu balsu ili calla po. Brzina je kadšto vrtoglava, 
a kadšto nalik na brzinu puža, ali je krajolik upravo čaroban i 
pruža putniku uživanje, kojemu nema kraja. 


Otisnuli smo se od riječne obale kod Mapirija s posadom 
Indijanaca iz plemena Lejo, pijanih od upravo luđački omam- 
ljujućeg pića kachase. Na obali su stajali i klicali nama u 
čast svi oni stanovnici Mapirija, koji bijahu dovoljno trijezni da 
doteturaju do obale da bi nas ispratili. Naše prvo poznanstvo 
S putovanjem rijekom predstavljalo je najtežu kušnju za naše 
živce. Naime, naši veseli balseros nisu se nalazili u stanju, 
koje bi im omogućilo grupni rad, neophodan u plovidbi tako 
hirovitim rijekama. Sve dok nismo stigli do ušća rijeke Ti- 
puani, naše je putovanje predstavljalo niz spasenja u posljed- 
njem času, što su se smjenjivala jedno za drugim. 


Tipuani je jedna od najbogatijih zlatonosnih rijeka Boli- 
vije. Mogla bi davati goleme količine toga metala, da se često 
i nenadano ne diže njen vodostaj. U jednom je času tako nizak, 
da otkrije korito rijeke, a već u slijedećem času tutnji preko 
njega visoki vodeni zid, što ga je stvorio prolom oblaka ili ka- 
kva iznenadna oluja u brdima. Čovjek, koji dopusti da ga 
uhvati koja od tih poplava, osuđen je na smrt, a nikad se ne 
može unaprijed znati, kad će ona naići. 


Na ušću rijeke Tipuani leži Guanay. To selo sastoji se od 
nekoliko koliba i ni od čega drugog, ali predstavlja prilično 
važnu stanicu callapa,. Tamo smo prenoćili, primljeni go- 
stoljubivo u trgovinskoj ispostavi našeg prijatelja Schulza iz 
Sorate. Naši Indijanci iz plemena Lejo bijahu rodom iz obli- 
žnjeg sela, koje je pripadalo njihovu plemenu, pa su svoj do- 
lazak proslavili novom pijankom. Cijeli Guanay obuzelo je 
toga dana nesvakidašnje uzbuđenje, jer nismo stigli samo mi, 
već poslije nas i nekoliko Indijanaca iz nezavisnog sela Challane, 
koji su donijeli na prodaju velike količine razne robe. 

Challana je nezavisna zbog toga, što odlučno prkosi bolivij- 
skoj vladi. O njoj kolaju mnoge netočne priče, ali istina izgleda 
ovako: 


61 


Prije nekoliko godina čl 


anovi porodice Montes otkrili su 
dalje na jugu bogate te 


rene za iskorišćivanje gume. Odlučili 
Su da ih prisvoje i da odatle istjeraju Indijance iz Y un- 
gasa!5 što su se tamo bili naselili i stvorili male plantaže. 
Indijanci su se tada odselili na sjever, u kraj oko gornjeg toka 
Challane. Našavši tamo ne samo gumu, već i zlato, podigli su 
u tom kraju selo. Da im se opet ne dogodi da budu podvrgnuti 
rđavu postupku, zabranili su svim strancima ulazak na njihov 
teritorij. Međutim, ipak su dopustili da im se pridruže koje- 
kakvi kriminalni tipovi i renegati, a za poglavicu su izabrali 
nekog bivšeg kapetana bolivijske vojske. U Guanayi su mije- 
njali gumu i zlato za robu, koja im je bila potrebna, i uporno 
su odbijali da plaćaju državi poreze. Da im nametne plaćanje 
a protiv. njih vojničku kaznenu eks- 
no s tri strane izvršila napad na selo. 
a iz Sorate, stanovnici Challane bili 
pa su lako otjerali vojnike. Otada nije 
ušaj da se oni pokore. Sada ti Indijanci 
imaju vlastitu stoku i druge proizvode, pa pokazuju figu cije- 
lome svijetu! 


Kad se razina rijeke Tipuani 
ne, može se u njezinu gornjem 
vrijednosti od jedne funte, a kod 
setak sita riječnog šljunka naći otprilike jedna unca!? zlata. 
Bijeli rudari smatraju, da se za to ne isplati raditi, jer su tamo 
zbog nedostatka transporta životni troškovi upravo fantastično 
visoki. 


Između Guanaya i Benija ispriječile su se tri opasne br- 
zice: »Malagua«, »Retama« i »Nube«. Na prvoj od njih rijeka 
se u tri stotine metara spušta za dobrih dvadesetak stopa. Iza- 
šavši iz oštrog zavoja rijeke našli smo se u samoj brzici. Naš 
callapo naletio je na stijenu. Pri sudaru se smrskao jedan 
njegov balvan i srušio cijeli tovar, složen na sredini platforme. 
Splav se nagnula, a sanduci s tovarom prignječili su Doktora. 
Ljudi su popadali i stali vikati. Još su uvijek bili prilično pi- 
jani i jedva da su i znali, što se to događa s njima. Ščepao sam 
kameru i karabinke, bojeći se, da ne padnu u rijeku ili se smoče, 
a onda je callapo, iako još uvijek napola pod vodom, jur- 
nuo niz bijesnu bujicu, a da se Pritom, kao nekim čudom, nije 
prevrnuo. Kad smo se opet našli u mirnoj i dubokoj vodi, do- 


gurali smo se motkama do obale i popravili štetu. Chalmers, 
koji se vozio u slijedećem ca llapu, prošao je kroz brzicu u 
sjajnu stilu. 


poreza, vlast je organiziral 
Pediciju, koja je istovreme 
No, zahvaljujući trgovcim 
su dobro naoružani, 


jako digne i onda opet opad- 
toku isprati dnevno zlata u 
Guanaya se može u dvade- 


'* Yungasi su tople doline Bolivije. Op. prev, 
1%) Engleska mje 


Ta za težinu, 28,3 grama. Op. prev. 
62 


Prenoćili smo u stanici za eksploataciju gume Isapuri, koja 
se nalazi između brzica. Tamo je Schulz držao agenta, koji nas 
je udobno smjestio i dobro nahranio. Preostali dio večeri utro- 
šili smo na sušenje opreme i čišćenje pušaka. 

. Cijelim putem prolazili smo kroz prekrasne krajeve. Plo- 
vili smo kroz uske gudure od ogromnih stijena konglomerata?" 
i crvenog pješčanika, ispod zelenog svoda džungle, koje su sta- 
bla predstavljala pravu simfoniju boja, a bila su prepuna pa- 
piga i crvenih arara. Logorovali smo na obali rijeke, izloženi 
kiši i ubodima mušica grica. Dok bismo plovili maticom, in- 
sekti nas nisu napadali, ali čim bismo se približili obali, bacili 
bi se na nas pravi oblaci moskita i sitnih mušica, što bodu. 
Znojili smo se u toploti poput one, što vlada u kakvu povrtlar- 
skom stakleniku, a nije ju ublažavao ni dašak vjetra, ili bismo 
drhtali od studeni, tako prodorne, da nas je podsjećala na en- 
glesku zimu. 

Chalmers, koji se vozio s Willisom u slijedećem callapu, 
našao je u nekom polupanom čamcu pušku. Njegovi splavari 
također su bacili oko na nju, pa ih je tako razjarila činjenica, 
što ih je Chalmers pretekao, da su namjerno dopustili da cal- 
lapo naleti na jedan podvodni panj i pritom se razbije. Tako 
je propalo dvadeset i osam sanduka tovara, među njima i 
pet naših sanduka, zajedno s nogarima naših mjernih stolova. 
Bio je to ozbiljan gubitak, jer smo tako ostali bez vrijednih 
instrumenata. 

Sedmoga dana poslije odlaska iz Mapirija uplovili smo u 
luku Rurrenabaquea. »Luka« je bila blatna plaža prekrivena 
prevrnutim balsama i smećem. Po njoj su skakali lešinari, 
grakčući i svađajući se. Iza luke stajala je hrpa nezgrapnih 
koliba s krovom od palmina lišća i zidovima od bambusa. Zgru- 
vale su se oko travom obrasle plaze na podnožju visoka 
brijega. U zemljopisnim kartama ime toga mjesta ispisano je 
velikim slovima, pa sam se nadao, da ću tu ugledati bar kakve 
takve primjerke permanentne arhitekture. Međutim, to bijedno 
naselje jedva je bilo prikladno da u njemu žive bijeli ljudi. 
Osjetio sam, kako me hvata malodušnost, jer sam u.tom času 
počeo spoznavati, kako je doista primitivan taj kraj uz rijeku. 
Ali, bilo mi je suđeno da iskusim, kako čovjeku, koji je proveo 
nekoliko mjeseci u divljini, može čak i Rurrenabaque izgledati 
kao kakva metropola! 

Moje raspoloženje popravio je izvrstan doručak, koji nam 
je bio priređen u nenamještenoj kolibi, što je služila kao hotel, 
a kad sam se upoznao s nekim stanovnicima Rurrenabaquea, 


20 Složena homogena rudna naslaga, sazdana od zrna pijeska i ko- 
mada minerala, spojenih glinom, OR. prev. 

javila se u meni sklonost da na to mjesto gledam s manje od- 
vratnosti. U gradu je boravila četa bolivijske pješadije, s dva 
tri oficira, koji su se pokazali kao sjajni momci. Njihov zapo- 
vjednik — do srži čestit i dobar čovjek, koji se zvao Ramalles 
— bijaše istovremeno i guverner pokrajine Beni. Zatekli smo 
tamo i dva engleska trgovca — jer trgovina gumom upravo je 
cvala — i tri Amerikanca. Dvojica bijahu prilično osiromašeni 
prospektori, a treći je bio nekada čuveni »revolveraš« iz Teksa- 
sa. Taj čovjek morao je pobjeći iz vanjskog svijeta, jer mu je 
tamo počelo gorjeti pod petama, i naći utočište u ovom kraju. 
Ostalo stanovništvo sastojalo se od raznih carinskih činovnika 
i od šačice Indijanaca. Čini se, da je većina stanovnika bolo- 
vala od ove ili one od brojnih bolesti, koje su česte u unutra- 
šnjosti zemlje: beri-berija21, es pundije?ž ili malarije. Stu- 
panj bolesti zavisio je u svakom pojedinom slučaju o tome, u 
kakvoj su mjeri alkohol i razni poroci podrovali zdravlje do- 
tičnoga. 

Pukovnik Ramalles priredio nam je banket u znak dobro- 
došlice, a ja sam se revanširao drugim banketom. Šampanjac, 
koji je ovdje basnoslovno skup, tekao je potocima, a jela je 
bilo u izobilju. U pogledu opskrbe mesom nije se osjećala ni 
najmanja oskudica, jer su se odmah s druge strane brda pro- 
stirale prostrane ravnice Mojosa, na kojima se uzgaja stoka. 
Osim toga, dan prije našeg dolaska naišlo je s druge strane rije- 
ke veliko krdo peccaryja25, bježeći pred čoporom gladnih 
jaguara. Cijeli se grad naoružao puškama i noževima i Priredio 
pokolj, u kojem je stradalo osamdesetak tih bizarnih životinja 
što su nalik na divlje svinje. 

U stočarskoj ravnici veoma su česti jaguari. Tamo se ne 
smatra pravim sportom lov na jaguare puškama, već njihovo 
hvatanje lasom**, koje se vrši iz sedla. U lovu sudjeluju po 
dva jahača, koji lasom uhvaćenu zvijer drže između sebe. Za 
taj su sport potrebni dobri konji i znatna vještina u baratanju 
lasom. Ali kad ti preduvjeti postoje, sam taj sport nije baš 
tako opasan kao što bi se činilo. 


*! Teška tropska bolest, koja nastaje zbog nedostatka vitamina B u 
hrani, uzrokovanog jednoličnom ishranom kuhane riže, u kojoj nema 
toga vitamina. Op. prev. 


*2 Teška tropska zarazna bolest, poznata u nauci pod nazivom 
Leishmann-Donovanova bolest. Op. prev. 


*3 Američki takoprstaš, srodnik naše svinje, dugačak otprilike me- 
tar. Op. prev. 


*“ Uže za hvatanje goveda, kojim se služe američki čobani. Op. prev. 

Gdjekad se jaguari mogu pripitomiti i nisu opasni mezimci, 
kad se ulove još kao mladunčad. U Reyesu, mjestu udaljenom 
nekoliko milja od Rurrenabaquea, živio je neki čovjek sklon 
zbijanju neslanih šala. Imao je prilično krupna jaguara, koje- 
mu je dopuštao da se, poput kakva psa, šeće po kući, Najviše 
bi uživao u tome, da odvede svog mezimca na put, što vodi u 
Rurrenabaque, i da tamo dočeka putnike, koji bi jahali na 
mazgama. Na dani znak jaguar bi iskočio iz grmlja, a mazga 
bi pobjegla glavom bez obzira, obično zbacivši jahača. Lako 
je zamisliti grozni strah, što bi ga osjetio jahač, našavši se 
licem u lice s jaguarom. 


Mazge su boje jaguara više nego ikojeg drugog živog stvora. 
Govori se, da je šapa svježe ubijena jaguara, što je jahač ima 
u bisagama, djelotvornija od bilo kakve ostruge, kad se želi 
ubrzati hod tvrdoglave mazge. 


5 FAWCETT: Kroz prašume J, Amerike 


PETO POGLAVLJE 


PROCVAT TRGOVINE GUMOM 


Stala me obuzimati mrzovolja i jaka čežnja za domovinom. 
Kako li sam bio lud, što sam udobnost Spike Islanda zamijenio 
za životne uslove, koji su, kako sam to počeo uviđati, takvi, da 
će mi se u usporedbi s njima čak i Rurrenabagque činiti kao 
raj!? Moja plaća bila je naoko visoka, ali se pokazalo, da je 
to obična iluzija. U Boliviji nisam prolazio ništa bolje negoli 
u vrijeme, dok sam služio kao artiljerijski major. Zapravo sam 
prolazio slabije, jer sam u garnizonu bar imao besplatan stan. 
Kad sam prihvatio taj posao, nisam slutio, na kakve ću teškoće 
naići u nastojanju da postignem da se moja plaća šalje na moju 
banku u Londonu. Neki ljudi, koji su za se tvrdili da imaju 
iskustva u tim stvarima, kazali su mi, kako je veoma vjerojat- 
no, da ne ću primiti ništa, dok ne budem mogao potraživati 
neku znatniju svotu, a i onda će mi biti ponuđen samo malen 
dio od ukupnog iznosa uz obećanje, da će mi ostatak biti »usko- 
ro« isplaćen. 


Više puta sam došao u napast da podnesem ostavku i da 
se vratim kući, Nestalo mi je nade da ću dovesti ženu i poro- 
dicu u La Paz, jer o tome nije moglo biti ni govora. Naime, ne 
samo što je bilo gotovo nemoguće najmiti kuću, već su i sta- 
narine bile iznad onog, što bih sebi mogao dopustiti. U to doba 

La Paz nije bio mjesto, u kojem bi Engleskinja mogla živjeti 
sama. Osim toga, hrana nije bila prikladna za djecu, a velika 
nadmorska visina prava pokora. 

Čak i u povoljnim prilikama putovanje od La Paza do 
Rurrenabaque trajalo je više od dva tjedna, a Riberalta — gdje 
ću provesti najveći dio svoga vremena — nalazila se još tri 
tjedna plovidbe niz rijeku. Ali između ta dva mjesta nije po- 
stojao nikakav redoviti putnički saobraćaj. Putnik je često mo- 
rao čekati i po nekoliko tjedana u kakvu zabitnom mjestu, da 
se tamo pojavi kakav callapo ili splav, koji ide baš prema 
njegovu odredištu. Hoće li moći iz Mapirija stići do Altiplana, 
zavisilo je o tome, da li će mu poći za rukom da nabavi mazge. 
Stoga su rijeke bolivijske Montane — kako se naime zove to 
šumsko područje — bile zapravo dalje od La Paza negoli i sa- 
ma Engleska. Tako smo se sada našli ovdje odsječeni od svega 
svijeta, imajući pred sobom tri godine najtežeg i najopasnijeg 
posla, koji se može zamisliti, tri godine, koje su započele našim 
dolaskom u Beni, Pisma od kuće stizala su nam tek rijetko, a 
nismo mogli pobjeći ni u kakav kraj s povoljnijom klimom, da 
se tamo odmorimo i prikupimo nove snage. A ja sam eto sam 
sebe osudio na to! ' 

Bili smo sada na rubu pravoga područja gume. Uskoro 
ćemo se sami uvjeriti o tome, koliko. ima istine u glasinama, 
što kruže o njemu. Mnogi su ljudi posumnjali u istinitost ot- 
krića o Putumayul, ali se jedna činjenica ne može oboriti: već 
od samog svog početka iskorišćivanje gume u Boliviji i Peruu 
bilo je spojeno s odvratnim barbarstvima. Ne bi se bilo moglo 
kazati, da su se vlade tih zemalja odnosile ravnodušno prema 
zloupotrebama, što su se činile u tom kraju. Baš naprotiv: te 
su ih pojave jako zabrinjavale, ali je velika udaljenost po- 
dručja gume od svake djelatne državne kontrole ohrabrivala 
bestidne i neskrupulozne inozemce, a zajedno s njima i Boli- 
vijance i Peruance istoga kova. Stvar je u tome, da golema 
većina tih eksploatatora gume bijahu izrodi roda ljudskoga, 
koje je dovodila u napast mogućnost da se na lak način obo- 
gate. Vjerovali to ili ne, ta je, brojčano ogromna, ali na cijelom 
tom teritoriju razasuta, radna snaga, zaposlena u eksploataciji 
gume, slabo poimala prave uzroke svojih stradanja. Ti su ljudi 
bili čak spremni da se bore za održavanje takva stanja, kad god 
bi to od njih zatražio njihov patron.2 Dok god ne bi sam 
trpio, pojedinac je slabo mario za patnje svojih drugova. Za- 
pravo su ga njihova stradanja čak i donekle zabavljala, 


: 1 Riječ je o otkrićima, što ih je publicirao čuveni britanski istra- 
živač Sir Roger Casement. Op. prev. 
? Na španjolskom: gazda, gospodar. Op. :prev. 

Ni jedan vladin inspektor, kojemu je bilo do toga da sa- 
čuva glavu na ramenu, nije se usuđivao otići u zemlju gume 
i odatle poslati čestit izvještaj. Ruka osvete bila je dugačka, a 
u Montani je ljudski život bio veoma jeftin. Tako je jednom 
zgodom u kraj oko rijeke Acre poslan neki sudac sa zadatkom 
da sakupi dokazni materijal o osobito brutalnom umorstvu ne- 
kog Austrijanca. On je ustanovio, da su u to umorstvo umije- 
šane neke veoma moćne ličnosti iz toga kraja. Da je rekao, što 
je znao, ne bi bio iznio živu glavu. Zato je smatrao razumni- 
jim da ne kaže ništa pa se vratio u Altiplano s lijepim novča- 
nim darom kao nagradom za svoju šutnju, a onda je cijeli taj 
slučaj zaključio time, da je obitelji žrtve isplatio malu naknadu 
štete. Tko mu može na tom postupku zamjeriti? 

U Rurrenabaqueu nas nisu dočekali nikakvi instrumenti. 
»Nemojte se za njih brinuti«, kazao mi je pukovnik, Ramalles. 
»Instrumenti će vas dočekati u Riberalti. Tamo je general Pan- 
do, a instrumenti su kod njega.« 

»Što prije krenemo dalje, to bolje«, primijetio sam. »Nema 
nikakve svrhe da se ovdje zadržavamo.« 

»Razumije se, da ću uraditi za vas sve što mogu, ali će za 
to možda trebati vremena. U međuvremenu će biti proslava 
Dana nezavisnosti, a ovdje se taj blagdan slavi tako, da će se 
teško moći što obaviti prije nego što minu njegove posljedice!« 

Proslava je prošla u znaku pravih orgija, pijančevanja, a 
iza nje je nastupilo razdoblje mafiana, koje je potrajalo 
punih tjedan dana. Tad su stigla u grad dva carinska službe- 
nika iz La Paza, kojima se žurilo da što prije stignu u Ribe- 
raltu. Bijahu to dva gospodina tako impozantno dostojanstvena 
i uvažena, da se konačno našao batelon, koji će tamo po- 
vesti i njih i nas. 

Nego, batelon je najnezgrapnije i najgore konstruirani 
plovni objekt, koji se uopće može zamisliti. Zamisao o njego- 
voj konstrukciji rodila se u glavi nekog inozemca, koji nije 
imao ni pojma o konstrukciji i gradnji brodova. Međutim, a 
unatoč njegovim očiglednim nedostacima, forma batelona 
se tvrdokorno nije mijenjala. Korito batelona čini trupac 
kakva stabla, kojemu je grubo istesan oblik izduben na vatri. 
Batelon ima i grubo izrađenu krmu i pramac, na koje je 
pomoću velikih gvozdenih čavala svinutih prema unutra pri- 
čvršćeno nekoliko debelih planka od tvrda drva. Srednji dio 
broda građen je u obliku tupoga slova »V«. Na krmenom dijelu 
nalazi se platforma, a na njoj sjenica od palmina lišća i neko- 
liko grubih sjedišta za posadu. Nema toga batelon a, koji 
ne bi propuštao vodu kao kakvo sito, jer se šavovi, što mu zja- 
pe, ne mogu djelatno začepiti, pa jedan ili dva člana posade 

moraju neprestano izbacivati vodu. Bateloni su dugački 
četrdeset stopa, široki dvanaest stopa, a gaz im iznosi otprilike 
tri stope. Bokovi broda strše iznad vode svega desetak centi- 
metara, a tovar je obično težak oko dvanaest tona. Indijanska 
se posada sastoji od deset do dvadeset i četiri momka. 


Od stanovništva Rurrenabaquea nije se baš velik dio opo- 
ravio od proslave, a oni, koji bijahu dovoljno trijezni da mogu 
hodati, ispratili su nas plotunima iz »winchesterka«? kalibra 
»četrdeset-i-četiri-četrdeset«*. Na svu sreću nije nitko pogo- 
đen. Stigli smo do brzica Altamarani i sretno prešli preko njih, 
zahvaljujući nečemu, što bi se moglo nazvati samo čudom. No, 
dva člana posade, koji su morali izbacivati vodu, nisu mogli 
izaći na kraj s upravo alarmantno velikim količinama vode, 
što ih je propuštao trup batelona, pa smo morali pristati 
uz obalu već deset milja nizvodno od grada! Tamo smo istova- 
rili sav tovar, a onda smo se dali na ugurivanje golemih koli- 
čina estope — mlaćenih palminih vlakanaca — u šavove 
broda. To smo radili tupom stranom macheta, čas s unu- 
trašnje, a onda s vanjske strane broda, kako bi nam to već 
najbolje odgovaralo. 


Noć smo proveli na obali u logoru, što smo ga podigli na 
chacri (malom posjedu), koja je pripadala nekom Englezu, 
strojaru na jednom malom parnom brodiću. Taj domišljati čo- 
vjek, po imenu Pearson, jedva je nekako održavao u pogonu 
tu pravu krntiju od broda, kojoj su pokretni dijelovi bili naj- 
većim dijelom među sobom pričvršćeni žicom ili špagom. Kad 
smo stigli onamo brod je bio izvučen na kopno i postavljen na 
vlaku, a Pearson nam je ponosno pokazao popravke, što ih je 
na njemu izvršio. Stijena parnog kotla zacijelo nije bila na 
nekim mjestima mnogo deblja od papira, pa je taj parni kotao, 
pa ma kako bio nizak tlak u njemu, predstavljao stalnu životnu 
opasnost. 


U toku noći začula se posve nenadano grmljavina, a onda 
se sruči na nas prolom oblaka, koji je bio tako snažan, da je 


3 »Winchesterka« je bio prvobitni naziv karabinke-repetirke, koju 
je god. 1866. konstruirao američki pronalazač Oliver Winchester. Bijaše 
to najpopularnije oružje američkih pionira. Op. prev. 

“ Municija »četrdeset-i-četiri-četrdeset«, kojom su se nabijale Win- 
chester karabinke i Coltovi revolveri na bubanj mogla se nekada dobiti 
čak i u najzabitnijim dijelovima Južne Amerike. Zbog toga je Winche- 
ster karabinka kalibra 0,44 postala omiljela »puška revolucije«,.a nje- ' 
zina silna probojna snaga, spretnost upotrebe i pouzdanost učinili su je 
najdražom imovinom svakog nazovi političara. Mislim, da je upravo radi 
toga bila u nekim južno-američkim republikama zabranjena prodaja 
ir kalibra »četrdeset-i-četiri-četrdeset«. Op. urednika Bryana Faw- 
c ž 

voda padala s neba poput slapa. Razina rijeke podigla se za 
devet stopa. Brodić je bio otkinut sa skele i izvrnuo se na bok, 
a onda je svom snagom bio bačen na stabla. Uzbuđeno smo 
pojurili da spasimo prtljagu, da je ne odnese bujica. U to doba 
nalazili smo se usred suhe sezone, ali se u džunglama oko Ama- 
zonke moraju očekivati teške kiše, kad god nastupe mlađak ili 
uštap, i to obično za mlađaka. Poslije kiše obično se pojavi 
surus, južni ili jugozapadni vjetar, koji je tako žestoko studen, 
da se u ranu zoru može katkada vidjeti tanak sloj leda! 

Rijeka se spustila natrag na normalnu razinu gotovo isto 
tako naglo kao što se bila digla. Na obali je ostavila hrpe na- 
plavina, u kojima su vrvjeli napola crknuti migalesi — 
veliki pauci, koji hvataju ptice — i napola udavljene zmije. 
Dok smo doručkovali u Pearsonovoj kolibi, utrči u nju sav 
zaplašen Jose, namještenik na brodiću. 


»Noćas je u mojoj kolibi bio jaguar«, reče Josć. »Probudio 
sam se i ugledao ga kako stoji usred sobe i bulji u moj zapa- 
ljeni fenjer. Da sam htio, mogao sam ispružiti ruku iz mreže za 
spavanje i dotaknuti ga, sefiores!« 


»A zašto ga nisi ustrijelio?« zapita Pearson. U tom dijelu 
svijeta nitko ne spava bez puške pri ruci, a Josću je njegova 
»Winchesterka« bila uvijek na dohtavu. 


»Bio mi je previše blizu, sefior Pearson. Da sam poku- 
šao zgrabiti pušku, zvijer bi me po svoj prilici napala. A da je 
nisam ubio prvim hicem, sigurno bi me udesila. Zato sam ležao 
nepomično kao da sam mrtav. Konačno je otišla tako brzo i 
tako nečujno, da sam jedva sam sebi mogao povjerovati da je 
i bila u mojoj kolibi.« 

S obje strane Benija živi sva sila otrovnih zmija. U tom 
pogledu taj je kraj gori od svih drugih, jer se tu sastaju šuma, 
ravnica i brda, pa tu ima u izobilju suhoga grmlja, koje je tim 
zmijama tako drago. Od svih otrovnih zmija ima najviše čegr- 
tuša. Ima ih pet vrsta, ali su tek rijetko duže od jednoga yarda.5 
Najveća je otrovna zmija u tom kraju surucucu, ogavna 
gađura s dva reda otrovnih zuba. U drugim krajevima poznata 
je pod nazivom pocayare. Čuo sam, da te zmije kadšto 
narastu do upravo čudesne dužine od petnaestak stopa, i da na 
najdebljem dijelu tijela imaju promjer od cijele jedne stope. 
Tu živi itaya, sivkasta svijetlosmeđa zmija, veoma žestoka 
i žustra. Poput indijske kraljevske kobre i ona u sezoni parenja 


5 Engleska mjera za dužinu: 0,91 metra. Op. prev. 
* Šumska pjeguša (Lachesis mutus), najopasnija vrst zmija jami- 
čarka. Op. prev. . . 

napada čovjeka, čim ga spazi. Česte su i anakonde,7 ali ne one 
najveće, jer im je tijela dugačko najviše dvadeset i pet stopa, 
ali i te su prilično krupne. Te zmije predstavljaju tako stalnu 
opasnost, da smo se uskoro morali priviknuti na to da poduzi- 
mamo posebne mjere opreznosti za obranu od njihova napada. 


Nedaleko od mjesta, gdje smo se sada našli, žive Barba- 
rosi, divlji i neprijateljski raspoloženi urođenici, od kojih 
eksploatatori gume od Benija mnogo strahuju, O njima sam 
čuo priče, od kojih čovjeka podilaze srsi, ali sam ih kasnije 
upoznao i uvjerio se, da su te glasine prilično pretjerane. Pri- 
lično duboko u šumi nedaleko od Altamaranija živjela je sa 
svojom kćerkom neka stara mješanka. Ta stara gospođa bila je 
od prirode vidovita. Posjedovala je jednu kristalnu kuglu, a 
obraćali su joj se stanovnici cijeloga kraja uz rijeku od Rur- 
renabaquea do Riberalte. Izgledala je kao prava vještica iz 
bajke, a bavila se prodajom ljekovitoga bilja, gatanjem i pri- 
ređivanjem ljubavnih napitaka. Iako se smatralo, da je zgrnula 
golemo bogatstvo, nitko se nije usudio da je napadne, a i Bar- 
barosi su se prema njoj odnosili s najvećim strahopoštovanjem. 
Ona je pak njih prezirala. 

Ovdašnji urođenici slave jedamput godišnje nešto nalik 
na sabat.8 Skupe se oko kamenog oltara u džungli i kuhaju . 
urođeničko pivo chichu, koje onda piju u ogromnim koli- 
činama, zalijevajući njime jaki duhan za žvakanje. Od te mje- 
šavine upravo podivljaju, pa se onda muškarci i žene odaju 
divljim orgijama. Ta svečanost često traje i po dva tjedna. 


Barbarosi se služe lukovima od palmina drva, dugačkima 
pet do deset stopa, i strijelama iste dužine. Tetive lukova izra- 
đene su od užeta, ispletenog od kore drveća. Dječaci se uče 
baratanju lukom i strijelom tako, da gađaju preko krova kolibe 
na plod papay e, koji leži na zemlji s druge strane kolibe. 
Katkada drže luk okomito, kako je to uobičajeno, a katkada 
legnu na zemlju, odupru se o luk obadvjema nogama, i onda 
ga nategnu rukama. Postaju pravi stručnjaci u gađanju, koje 
se vrši tako, da se strijela odapne uvis, pa onda padne na cilj 
odozgo, i to s upravo nepogrešivom točnošću. Zaperci na stri- 
jeli postavljeni su malo ukoso, pa strijela rotira poput pušča- 
nog taneta i postiže ravniju putanju. Može li se kazati, da je iz 


1 Povodna udavka (Eunectes murinus), najveća američka zmija. 
Op. prev. 
5 Sedmi dan židovskog tjedna, koji Židovi i pripadnici nekih kršćan- 
skih sekta i religija slave kao dan odmora i molitve. Op. prev. 
. * Dugoljasti žučkasti plod jednog južno-američkog stabla, nalik na 
našu dinju. (Asimina triloba). Op. prev. 

toga potekla zamisao da se žlijebe cijevi vatrenih oružja? Žene 
i djeca naoružani su bambusovim kopljima sa dva šiljka od 
majmunske kosti, privezana o koplje domaćim pamučnim kon- 
cem i slijepljena voskom od smole. U ratu se šiljci kopalja i 
strijela obično premazuju otrovom. 


Pošto smo začepili rupe na batelonu golemim količi- 
nama estope, ponovo smo ga natovarili i nastavili put niz 
rijeku. Probijajući se kroz prave šume panjeva, doživljavali 
smo jedan čudesni spas za drugim. Ti su panjevi zapravo debla 
i grane mrtvih stabala, što su se srušila u rijeku ili ih je išču- 
pala i odnijela sa sobom bujica poplave. U borbi za opstanak, 
koja se vodi u djevičanskoj prašumi, stabla rastu tako gusto, 
da se među sobom upravo izguraju, da ih zadave parazitske 
biljke ili da ih sruše i odnesu oluje. Često ne mogu čak ni pasti, 
već i dalje stoje i gnjiju prislonjena na susjedna stabla. Riječna 
struja izlokava i odgriza blatnu obalu pa se i zbog toga velik 
broj stabala ruši u vodu i pretvara u panjeve. Tim panjevima 
gdjekada vire iz rijeke samo vršci, ali su opasniji oni, što se 
nalaze svega nekoliko palaca ispod površine, pa su nevidljivi. 
Voda izjeda njihove savinute i isprepletene grane i pretvara 
ih u oštre šiljke. A budući da je to drvo često tvrdo poput že- 
ljeza, mogu takvi šiljci rasporiti oplatu čamca ili broda, koji 
se brzo kreće, kao da je od papira. 

Nošeni strujom, plovili smo dan za danom, brzinom od oko 
tri milje na sat. Bijahu to dani upravo ubitačne monotonije, 
jer se izgled obale uopće nije mijenjao. Čak i najbeznačajniji 
događaji poprimali su golemu važnost. Željno smo pogledima 
pretraživali obalu, ne bismo li ugledali kakav znak života u toj 
golemoj divljini. U tom kraju bilo je u izobilju divljih pataka 
i gusaka, a bilo je, razumije se, i majmuna, među kojima su 
najbrojnije bili zastupljeni crni marim oni i manechi. 
Manechi, kojemu su Brazilijanci dali naziv bugio, za- 
pravo je južno-američki urlikalac.10 Svakog jutra njegova gro- 
moglasna dreka budi šumu. 

Divljač je ovdje obično teško pronaći, pa se majmuni sma- 
traju dobrom hranom. Njihovo meso ima prilično dobar okus, 
ali me je u prvo vrijeme revoltirala i sama pomisao na to da 
bih ga jeo, jer upravo strašno podsjećaju na ljude, kad su 
razapeti iznad ognja, da im se oprlji dlaka. Ali novajlija se mora 
priviknuti na takve stvari i odbaciti svaku izbirljivost, ako ne 
želi skapati od gladi. 


" Alouatta ursina, vrst majmuna, koji žive u južno-ame- 
ričkim džunglama, a odlikuju se izvanredno dugačkim repom. U, ustima 
imaju poput mjehura naduvenu šuplju jezičnu kost, koja im neobično 
pojačava glas, pa odatle i potječe njihov naziv. Op. prev, 

Na jednome mjestu na obali rijeke ugledao sam kompletnu 
pogrebnu urnu. Sad mi je žao, što je nisam ponio sa sobom, 
jer su kod Rurrenabaquea iskopani iz zemlje veoma zanimljivi 
keramički predmeti, a moglo se dogoditi, da ta urna ima veliku 
cinološku vrijednost. 


Sutradan poslije prijelaza preko Altamaranija naletjeli 
smo svom snagom na jedan panj. Sudar je bio tako žestok, da 
su četiri člana posade pala u rijeku. Doktora je uhvatila pa- 
nika, pa je skočio za njima, a pompozni carinski službenici 
upravo su pozelenjeli od straha. Sudar se pravo nije ni dogo- 
dio, a već su ostali članovi posade poskakali u rijeku i uhvatili 
čamac, da se ne napuni vodom. Za njih je to bila sjajna šala. 
Već sam pomislio, da je našem batelonu zauvijek odzvo- 
nilo, pa sam se iznenadio, kad sam vidio, da osim nekoliko 
novih manjih rupa nije pretrpio nikakve štete. Brže bolje za- 
čepeli smo te nove rupe s nekoliko funta estope, a onda 
odmah nastavili put. Kad je drvo, od kojega je napravljena 
oplata batelona, još svježe, potrebna je prava stijena i 
sudar s brzinom od dvadesetak milja na sat, da pukne koja od 
tih planka i da se izbiju veliki savinuti čavli, kojima su -za- 
kucane. 

Tek što smo nastavili put, posada odjednom stane uzbu- 
đeno vikati i iz petnih žila zavesla prema širokom pješčanom 
žalu, gdje je ugledala čopor divljih svinja. Nasukali smo brod, 
a onda je svaki član posade zgrabio svoju »winchesterku« i 
pojurio za svinjama. Kratko vrijeme poslije toga čuli smo mu- 
klu pucnjavu, koja je zvučala kao da odjekuje nekoliko milja 
daleko u džungli. Ovi Indijanci iz plemena Tumupasa vješti 
su tragači, pa su se već za manje od pola sata vratili s dvije 
ubijene svinje. U gustoj džungli, Evropljanin jedva ima malo 
nade da ne će zalutati, ako nema pri ruci kompas ili ako se ne 
može orijentirati prema suncu, ali ovi Indijanci, čini se, pro- 
nalaze put kroz džunglu samim golim tabanima svojih bosih 
nogu. 


Plovidba niz vodu nije naporna. Unatoč tome naša dnev- 
na kilometraža nije bila velika, jer je tada bila u toku sezona 
jaja od kornjača, pa smo se često zaustavljali da tražimo njihova 
gnijezda. Tartaruga, odnosno velika kornjača, veoma je 
česta u Purusu i većini pritoka Amazone, a odjedamput snese 
više od pedeset jaja. Začudo u Beniju nema tih kornjača. Tamo 
žive tracaye, male kornjače. Ima ih sva sila, a snesu pro- 
sječno po dvadesetak jaja na jednu hrpu. Ta se jaja smatraju 
velikom poslasticom, ali čovjek dijeli taj apetit s rodama, koje 
su pravi stručnjaci u gronalaženju kornjačinih gnijezda. Kor- 

njača nese jaja noću i sakrije ih tako, da ih prekrije pijeskom, 
koji onda poravna i zagladi. Davši tom stvorenju toliko znanja, 
priroda ga je prepustila samome sebi, a da ga nije prethodno 
poučila. kako da izbriše svoj trag. Zahvaljujući tome lako je, 
kad god nema kiše, pronaći mjesto, gdje su sakrivena jaja. Tre- 
ba da prođe neko vrijeme prije nego što se čovjek privikne na 
ta jaja, jer imaju uljevit okus. Ljuska im je mekana, a velika 
su otprilike poput lopte za golf. 

Jedne noći logorovali smo na chacri nekog Engleza, 
otpadnika civilizacije, koji je živio u džungli s jednom starom 
Indijankom. Njegova je prošlost bila mračna, kako to već biva 
kod većine tih pustinjaka. Bio je obrazovan čovjek i nekada 
ge nalazio na visokom položaju. U tom zabačenom dijelu svijeta 
našao je zadovoljstvo, koje mu je vanjski svijet uskratio, a na- 
padaji ludila, od kojega je bolovao, uznemirivali su samo njega 
i njegovu družicu. 

Grice su bile prava napast i pokora za nas, napose one, 
koje ovdje nose naziv tabane-i marigui, a Brazilijanci 
ih zovu piumi. Danju bi nas napadali pravi oblaci marTi- 
gua. Na mjestu, gdje su nas ubadali, izbili bi sitni prištići, 
podliveni krvlju. Tabane su dolazile pojedince, ali su svoju 
prisutnost odavale ubodom, koji je bio bolan poput uboda igle. 
Ubodi i jednih i drugih izazivaju nepodnošljiv svrbež, a češa- 
nje može dovesti do otrovanja krvi. 

Ispod Rurrenabaquea prostire se dio Benija poznat pod 
nazivom »Pustinja«, i taj je kraj prenizak za ljudska naselja. 
U suhoj sezoni vrludaju njime divljaci u potrazi za kornjači- 
nim jajima i ribom. Članovi posade kazali su nam, da se divljaci 
zadržavaju samo na desnoj obali rijeke, pa bismo uvijek logoro- 
vali na suprotnoj obali. U ovom kraju dogodilo se nekoliko 
teških tragedija, koje su bile plod osvete urođenika za razne 
okrutnosti, što su ih nad njima izvršili neskrupolozni službenici 
koncerna za eksploataciju gume. 

Neki Švicarac i neki Nijemac s jedne barrace nizvodno 
od mjesta, gdje u Beni utječe rijeka Madidi, izvršili su nedavno 
s jakim snagama napad na divljake. Razorili su njihovo selo, 
poklali odrasle muškarce i niihove žene, a djecu ubili tako, da su 
im lubanje smrskali o stabla. Napadači su se ponosno vratili 
s ratnim plijenom, koji se sastojao od osamdeset kanua, a onda 
su se stali naveliko hvalisati svojim podvigom! Jedini povod za 
sve to bijaše činjenica, da je u logor bijelaca došlo nekoliko 
bojažljivih Indijanaca, pa je bijelce uhvatio strah, da se tobože 
sprema napad na barracu. Čuo sam, da su ti ratnici iz ba r- 
race smatrali divnim sportom postupak, koji se sastojao u 
tome, da bi bacali u zrak indijansku dojenčad i onda ju dočeki- 

vali na šiljak macheta. Svim čestitim i pristojnim ljudima 
na rijeci zgadio se taj postupak. iKad je to doznala vlada, i ona 
je negodovala zbog toga, ali nije mogla ništa poduzeti. 


Napadi na divljake, koji su se vršili u cilju hvatanja roblja, 
predstavljali su čestu pojavu. Rasprostranjeno mišljenje, kako 
tobože Barbarosi nisu ništa više od divljih zvijeri, izazvalo je 
mnogo zvjerstava, što su ih nad njima izvršili oni izrodi roda 
ljudskoga, koji su bili marionetski gospodari barraca. Ka- 
snije sam upoznao Indijance iz plemena Guarayo i vidio, da 
su to inteligentni i čisti ljudi, kudikamo uljuđeniji od onih 
»civiliziranih« Indijanaca, otupjelih od alkohola, što žive uz 
rijeke. Doduše, oni su se odnosili neprijateljski prema bijelim 
ljudima i bili su osvetljivi, ali su imali i zašto da budu! Iskustvo 
me naučilo, da među tim divljacima ima malo ljudi, koji su po 
prirodi »zli«. Svi ostali postaju zli tek kad dođu u dodir s »di- 
vljacima« iz vanjskog svijeta. e 

Običavaju napadati u zoru, i to tako, da strijelama prore- 
šetaju toldete. To su mreže za zaštitu od komaraca naprav- 
ljene od jeftine pamučne tkanine. Ispod njih bi spavali svi čla- 
novi posade našeg batelona, kako Indijanci, tako i Boli- 
vijanci. Tko bi god izvukao živu glavu iz te kiše otrovnih stri- 
jela, imao je malo razloga da sebi na tome čestita, ako bi ga 
ščepali Indijanci. General Pando — koji je preplovio jedan dio 
rijeke Heath uzvodno od Madre de Dios, a onda je prešao preko 
močvara i tako stigao do gornjega toka Madidija — pripovijedao 
mi je, da su on i njegovi ljudi postavljali toldete samo kao 
mamac za indijanske strijele, a sami su spavali daleko od njih. 

»Ujutro bismo ih obično našli prorešetane strijelama«, ka- 
zao mi je Pando. »Indijanci nisu na nas izvršili ni jedan jedini 
otvoreni napad, po svoj prilici zbog toga, što je moja ekspedi- 
cija bila brojčano jaka, ali su nas neprestano napastovali prepa- 
dima iz guštare, ostajući pritom za nas nevidljivi.« 

Godine 1896. neki je visoki bolivijski državni funkcionar 
putovao po Beniju sa ženom i pastorkom. Jednog dana u zoru 
napali su ih Guarayosi. Došlo je do bezglavog bijega prema 
batelonu, i u toj panici funkcionarova je žena ostala na 
pješčanom žalu, na kojem se nalazio logor. Njezina odsutnost 
primijećena je tek kad je batelon već prilično odmakao od 
mjesta napada. Tu gospođu držali su divljaci u svome selu ne- 
koliko godina. Konačno ju-je pronašla neka ekspedicija, koja 
je tamo pošla u lov na roblje. Vođa ekspedicije vratio ju je su- 
prugu, zajedno s njezino četvero djece, koja bijahu napola di- 
vljaci, i za tu uslugu zatražio nagradu od 300 funta sterlinga. 
U međuvremenu se suprug oženio pastorkom; pa je umro od 

zaprepaštenja, kad je opet ugledao svoju suprugu, Ona se s dje- 
com i kćerkom nastanila u Santa Cruzu de la Sierra ls pra- 
vim uživanjem pripovijedala o svome jedinstvenom doživljaju. 


U Riberalti sam se upoznao s nekom Austrijankom — ži- 
vahnom i lijepom ženom — koja je od vremena na vrijeme odla- 
zila u džunglu da tamo živi s Indijancima iz plemena Pacaguara. 


Njezinoj zbirci ogrlica od zuba i drugih urođeničkih kurioziteta 
nije bilo ravne. 


Izložen silnoj vrućini džungle, koja ga potpuno iscrpljuje, 
osjeća čovjek samo jednu veliku napast: daskočis batelona 
i da se okupa u rijeci. Taj čin nije nimalo razborit, ali ako se ta 
želja pokaže neodoljivom, treba to učiniti oprezno, jer u tim 
vodama živi sva sila puraqua, t. j. munjevitih jegulja. U 
ovim rijekama žive dvije vrste tih Životinja. Jedna je smeđa, 
a dužina tijela iznosi joj oko šest stopa, dok je druga — i to 
ona opasnija — žućkaste boje i za polovicu kraća. Jedan njezin 
električni udar dovoljan je, da paralizira i utopi čovjeka, ali 
Puraque ima običaj da ponavlja električne udare, jer hoće 
biti sigurna, da je usmrtila žrtvu. Čini se, da munjevite jegulje 
moraju micati repom, dal izvrše električni udar. Naime, kad su 
Posve nepomične, možete ih taknuti bez opasnosti. Unatoč tome, 
Indijanci ih se ne će dotaknuti ni mrtvih. 


Još jedna ogavna riba, što živi u svim rijekama poriječja 
Amazone — a osobito je česta u pritocima Madeire — jest 
candiru. Tijelo joj je dugačko oko pet centimetara, debelo 
nešto više od pola centimetra, a završava repom nalik na lastin. 
Ima dugačku koščatu gubicu i oštre zube. Tijelo joj je prekri- 
veno tankim, prema natrag položenim bodljikama. Ta riba na- 
stoji da se uvuče u prirodne otvore tijela, životinjskog ili ljud- 
skog, a kad se tamo nađe, ne možete je izvaditi zbog bodljika. 
Ta je riba ubila mnogo ljudi, a bolovi, što ih može nanijeti, 
upravo su nepodnošljivi. Za vrijeme moga boravka u Riberalti 
neki austrijski liječnik izvadio je operativnim putem dvije takve 
ribe iz tijela jedne žene, a neki japanski liječnik u Astilleru, 
mjestu na rijeci Tambopati, pokazao mi je ribu drugačije vrste, 
koju je izvadio iz spolovila nekog muškarca, Pripadnice te 


druge vrste narastu gdjekada do deset Palaca, a izgledaju kao 
posve mlade jegulje. 


Na pjeskovitom dnu rijeka vrebaju otrovne bodljikave 
raže. Nisu velike, ali je svaka ozljeda, što ju mogu nanijeti svo- 
jom sluzavom bodljom, izvanredno bolna, a katkad i opasna. 
Stanovnici kraja uz rijeku tvrde, da je najbolji lijek: mokrenje 
na ranu. Ne mogu kazati, da li je to točno, ali znam, da se uro- 

đenici Zapadne Indije liječe tako od posljedica uboda morskih 
ježeva. Bodljikave raže dobre su za jelo, a njihove bodlje upo- 
trebljavaju Indijanci kao šiljke strijela. 


Naša dva suputnika, carinski činovnici, konačno više nisu 
mogli izdržati dosadu putovanja niz rijeku, koje se vuklo iz 
dana u dan i u toku kojeg nisu imali ama baš ništa da rade, osim 
da gledaju uvijek istu obalu. Toj dvojici bile su povjerene po- 
štanske vreće, koje je trebalo da predaju u Riberalti. Već za 
kratko vrijeme oni su raskinuli pečate na vrećama i jednostav- 
no uzeli sve novine i časopise, koje su u njima našli. 

»Baš nas briga«, glasila je njihova isprika. »Kad stignu 
na odredište, sve te novine i onako postaju javna svojina.« 

Još i prije nego što smo stigli u Riberaltu izgubio se naj- 
veći dio tih novina. Mnogi ljudi, koji su brojili dane od jedne 
poštanske pošiljke do druge, morali su se pomiriti s time i če- 
kati, što su strpljivije mogli, na slijedeću pošiljku, koja može 
doći za mjesec dana, a možda za tri mjeseca! 

Pri ušću Madidija, na rubu nizine Mojos, nalazi se misija 
Cavinas. Tamo su se nastanili preostali pripadnici jednog indi- 
janskog plemena, koje je nekada bilo dio velike i moćne nacije 
Toromona, naselje od nekoliko čistih i urednih koliba. Tim Indi- 
jancima uvijek je polazilo za rukom da im nasadi budu čisti od 
korova, dok su nasadi bijelih ljudi bili upravo zarasli u korov. 
Cavinas je predstavljao ugodan kontrast loše njegovanim i ne- 
produktivnim nasadima uz bijela naselja. 

Od toga mjesta dalje nailazili smo na barrace gume 
na jednoj i drugoj obali rijeke, ali nas je samo jedna primila 
s dobrodošlicom. Mora da su njihovi pijani vlasnici, koji su iz- 
gledali kao degenerici, imali nečistu savjest. Od svih tih ljudi 
gostoljubivo nas je primio samo vlasnik barrace Concep- 
cion. Bijaše to dobro obrazovan čovjek, koji je u svome životu 
mnogo putovao. Imao je dražesnu ženu i djecu, a posao mu 
je evao. On je gledao s optimizmom na budućnost eksploata- 
cije gume na Beniju, ali se ja nisam mogao složiti s njegovim 
mišljenjem. Činilo mi se, da će neizbježno doći do njezina pro- 
padanja i konačnog napuštanja, ako se sav taj kraj ne razvije 
putem organiziranog useljavanja. 

Dvadeset i osmoga kolovoza, dvadeset dana nakon odlaska 
iz Rurrenabaquea, stigli smo u Riberaltu. Tamo sam se sastao 
s generalom Pandom, bivšim predsjednikom republike i vladi- 
nim predstavnikom u pokrajini Beni, čovjekom impozantna iz- 
gleda i izvanrednih sposobnosti. U svoje vrijeme izvršio je op- 
sežna istraživanja u Boliviji, pa je zacijelo poznavao tu zemlju 

bolje negoli ijedan njegov zemljak. Osobito me je pritom ohra- 
brivala činjenica, da je on bio prvi državni funkcionar, koji je 
doista znao, što se traži od Komisije.!! 

Ovdje me nisu dočekali nikakvi instrumenti. Rečeno mi 
je, da ću ih naći u Bahiji, odnosno današnjoj Cobiji! Stekao sam 
već dovoljno iskustva da spoznam, kako u njihovo postojanje 
smijem povjerovati tek kad ih ugledam na svoje oči. 

»Stavit ćemo vam na raspolaganje brod, koji će vas odvesti 
uz rijeku Orton«, kazao mi je Pando. »Onda ćete poći kopnenim 
putem, koji vodi iz Porvenira do rijeke Acre.« 

»Što mislite, koliko će mi vremena trebati za posao na rijeci 
Acri?« zapitao sam. 

»Bojim se, majore, da ćete se lako i sami uvjeriti, kako to 
nije lak posao. Po mome računu sav će vaš posao potrajati 
pune dvije godine.« 

Meni, razumije se, nije bilo ni nakraj pameti da provedem 
dvije godine na Acri. Isto tako nisam kanio taj posao zavući u 
nedogled. Ali to mu, dabome, nisam kazao. 

Na mjestu, gdje se sastaju Beni i Madre de Dios, širina 
rijeke iznosi pet stotina yarda. Riberalta, koja se smjestila 
na stjecištu tih dviju rijeka, predstavljala je gotovo grad, jer 
su njezine kolibe s krovovima od palmina lišća bile poređane u 
blokove, nekoliko krovova bilo je prekriveno calaminom!?, 
a bila je u njoj čak i jedna kuća od opeka. Bijaše to centrala 
firme »Suarez Hermanos«, najveće firme za eksploataciju gume 
u tom kraju. Iako je ta zgrada bila obična jednokatnica, građena 
oko centralnog patija, troškovi njezine gradnje iznosili su, 
kako sam čuo, više od 12.000 funta sterlinga! Cijena svake stvari 
ovdje je bila deset puta veća negoli u vanjskom svijetu. Čini 
se, da je usprkos iznuđivačkim cijenama bilo ovdje hrane u izo- 
bilju. Osim toga, na neki neobjašnjivi način svakomu je ovdje 
polazilo za rukom da živi na vjeresiju. Unca kruha prodavala 
se po četiri penija. Ali govedine, glavne hrane ovih ljudi, bilo 
je u izobilju, a napola divlja stoka s ravnica Mojos prodavala 
se jeftinije od četiri šilinga po grlu. Jedina nezgoda bijaše u 
tome, što je kupac morao poslije transakcije sam uhvatiti svoju 
robu — ako je za to imao hrabrosti, 


11 Radi se, naravno, o pograničnoj komisiji. Op. prev. 

. 12 Zarđalo željezo. Calamina predstavlja prokletstvo Južne Ame- 
rike — sa stajališta slikovitosti — jer potpuno kvari izgled onog, što 
bi inače možda bilo lijepo i privlačno. Tejas, t. j. španjolske opeke 
kudikamo su trajniji i svakako uljepšavaju zgrade, na kojima se nalaze, 

. ali su skuplje, tako da je jeftina i odvratna calamina osvojila čvrsto 
uporište. Op. Bryana Fawcetta. 

lako leži gotovo u samom srcu kontinenta, Riberalta je sve- 
ga 500 stopa iznad morske razine. Podignuta je na mjestu, gdje 
se nekada nalazilo staro indijansko selo, opasano rovovima. Tlo, 
na kojem je gradena, nije više od šest stopa iznad najvišeg ljet- 
nog vodostaja rijeke. Žega može postati gotovo nepodnošljiva, 
ali ipak često puše surusu. Tada temperatura naglo padne 
sa 43" u hladu na svega 4" iznad ništice, a gdjekad se spusti čak 
i do ništice. Kad se to dogodi, zavuku se ljudi u svoje otvorene 
kolibe, kroz koje puše promaja. Zakopaju se ispod svih pokri- 
vača, kojima raspolažu, i čekaju, dok ne prođe surusu. 

U vrijeme našega dolaska u Riberaltu izbila je pobuna u 
mjestu Madre de Dios, koje leži na ušću rijeke Heath u Madre 
de Dios. Vojnici jednoga malog odreda pobunili su se, pobili 
oficire i pobjegli u Peru. Jedan vojnik, Indijanac, vratio se u 
Riberaltu i izjavio, da nije htio sudjelovati u pobuni. Unatoč 
tome izveden je pred prijeki sud, proglašen krivim i osuđen na 
2.000 udaraca bičem. 

Bičevi, koji su se upotrebljavali u provinciji Beni, sasto- 
jali su se od kratka štapa, na koji bijahu pričvršćena četiri biča 
od sirove kože, puna čvorova. Očekivalo se, da će izvršenje 
osude dokrajčiti život osuđenog Indijanca i tako uroditi plodom, 
koji se, zbog nedostatka autoriteta, nije mogao postići direktnim 
putem. Inozemni stanovnici Riberalte protestirali su protiv toga 
postupka, ali bez uspjeha. Čovjek je bio bičevan, a doktor, koji 
je prisustvovao izvršenju kazne, kasnije mi je ispripovjedio sve 
pojedinosti o tome. 

Žrtva je polegnuta potrbuške na zemlju raširenih ruku i 
nogu. Sa svake strane postavio joj se po jedan vojnik. Vojnici 
su stali žrtvu udarati bičem, i to tempom od jednog udarca u 
sekundi. Nakon jedne minute svaki je predao svoj bič slijede- 
ćem, koji je stajao na čelu cijeloga »repa« vojnika. Tako su se 
vojnici smjenjivali jedan za drugim, a da tempo bičevanja nije 
ni na čas popuštao. Svaki vojnik, koji ne bi udarao dovoljno 
snažno, za kaznu bi i sam primio pedeset udaraca bičem. Žrtva 
se sedam puta uzastopce onesvijestila, a da to nije zaustavilo 
izvršenje kazne. Kad je bičevanje bilo završeno, Indijanac je 
ostavljen da leži na mjestu izvršenja kazne, a nakon toga po- 
sute su mu rane solju. Meso mu je bilo doslovno otrgnuto s ko- 
stiju, pa su mu na nekim mjestima virile iz rane gole kosti. Pa 
ipak čovjek je ostao na životu! 

U to doba živjela su u Riberalti tri Engleza. Jedan od njih 
bio je sjajan čovjek, netaknut porocima, što su vladali u toj 
zajednici, u kojoj je on proživio četvrt stoljeća. Drugi je umro 
kratko vrijeme nakon našeg dolaska u Riberaltu. Bio je vrijedan 
pažnje samo zbog svoje manije parničenja. Treći je bio jedan 

od najpokvarenijih i najopakijih ljudi, koje saho upoznao. 
Imao je unosno mjesto u nekoj firmi za eksp : aciju a1 ali 
mi se čini da ga je izgubio, pa je nekoliko go DE PJENE toga 
izvršio u Londonu samoubojstvo, prosviravši sebi lubanju: 

Kao u većini takvih mjesta, i ovdje je carevao alkohol. Oni, 
koji su mu se podali, imali su za to dovoljno opravdanja. Kad 
znamo, da su ti ljudi bili okruženi okrutnošću 1 bestijalnim 
strastima, da su živjeli u nevjerojatnoj prljavštini, da su bili 
odijeljeni od svijeta ogromnim udaljenostima, nedostatkom ko- 
munikacija i neprohodnom džunglom, ne smije nas iznenaditi 
činjenica, da su tražili zaborav u jedinoj stvari, koja im ga je 
mogla pružiti — u alkoholu. . 

Često sam se sastajao s generalom Pandom i nisam Propu- 
stio ni jednu priliku da urgiram dovršenje priprema za naš po- 
lazak. Htio sam se što prije latiti posla. 

»Držim, da ćete moći krenuti u Bahiju najranije za tri če- 
tiri nedjelje«, rekao mi je Pando. »Osim toga, kad stignete ona- 
mo, opet ćete morati čekati, dok se podigne razina rijeke. Kad 
je tome tako, zašto ne biste to vrijeme iskoristili tako, da pre- 
liminarno trasirate željezničku prugu, koja bi spajala Porvenir 
s Bahijom?! Time biste učinili vladi veliku uslugu.« 

Pošto sam s generalom Pandom prodiskutirao detalje moga 
posla oko razgraničenja, odlučio sam da najprije izvršim radove 
na sekciji oko rijeke Acre. Nakon toga ću se vratiti u Riberaltu 
i tamo dovršiti kartu toga dijela granice. Zatim ću izvršiti mje- 
renja na srednjoj sekciji, a onda ću se opet vratiti na neko vri- 
jeme u Riberaltu, da i te rezultate unesem u kartu. Na kraju 
ću dovršiti radove na sekciji oko Abune. Računajući, da ću na 
svakoj sekciji raditi po šest mjeseci, da ću po mjesec dana 
ucrtavati rezultate rada na svakoj sekciji i da ću izvjesno vri- 
jeme utrošiti na putovanja amo tamo, izvršenje cijeloga posla 
potrajat će oko dvije godine i pol, odnosno gotovo isto toliko, 
koliko traje moj ugovor. ' 

S rijeke Acre doputovao je neki carinski činovnik, koji je 
obolio od beri-berija. Zapitao sam ga, čemu se moram nadati u 
kraju oko te rijeke. 


»Proputovao sam preko stotinu milja njezina toka kao put- 
nik jednog velikog parobroda«, odgovori carinski činovnik. 
»Cijela je ta rijeka već posve istražena, tako da duž cijeloga 
njezinog toka postoje barrace sakupljača gume.« 

RURENABAQUE. Nekada bijedna hrpa koliba; uskoro 
metropola! 


BARRACA »SAN ANTONIO«. 
Isturena postaja bolivijskog carstva gume. 

ŠESTO POGLAVLJE 


ROĐENI ZA PATNJE 


Nije nimalo pretjerana tvrdnja, da je devedeset od sto sta- 
novnika Riberalte bolovalo od ove ili one bolesti. Bilo je tu 
djelomice paraliziranih žrtava beri-berija, što su šepesale na 
štakama i sakupljale se u gomilama, kad god bi im se gdje pru- 
žila prilika da dobiju aperitivo, t. j. besplatno piće. Neki 
su bolovali od trećače, a neki od tuberkuloze. Mnogi su bolo- 
vali od bolesti, kojima liječnici nisu znali postaviti dijagnozu. 
Svaka trgovina u gradu pravila je sjajne poslove prodajom 
kojekakvih nadrilijekova, što su se prodavali po upravo iznuđi- 
vačkim cijenama. Na zdrava čovjeka gledalo se kao na nekakvo 
čudnovato biće, kao na kakvu iznimku i osobu u svakom pogledu 
neobičnu. U kraju oko rijeka predstavljao je beri-beri nor- 
malnu pojavu. Po svoj prilici uzrokuju tu bolest loša kvaliteta 
hrane i nedostatak vitamina. Ovdje se moglo nabaviti svježe 
meso, ali su glavnu hranu stanovnika toga kraja predstavljali 
charque (t.j. kriške soljena mesa, osušena na suncu) i riža. 
Riža se dopremala iz Santa Ane, Santa Cruza i Manaosa, u 
Braziliji. Kad bi došla u prodaju, odležavši prije toga najmanje 
dvije godine u skladištu, riža je obično bila pljesniva. (Sjećam 
se, da se u kraju oko rijeke Acre neko vrijeme nije mogla 
dobiti čak ni takva Tiža). Charque je obično bio pun crvi, 
što su miljeli u njemu. Tako je ružno zaudarao, da ga je čovjek 

mogao progutati tek pošto bi ga tri puta uzastopce prokuhao, 
ali se u Riberalti ipak prodavao po cijeni od tri šilinga i osam 
Penija po funti. Ljudi su to jelo gutali zajedno s velikim gutlja- 
jima kachase — opakog alkohola od šećerne trske. Nije 
stoga nikakvo čudo, da su umirali kao muhe! 

U gradu je bilo mnogo Indijanaca iz džungle, koji su ovdje 
radili kao robovi. Većinom su bili uhvaćeni i dovedeni ovamo 
još kao djeca. Postali su pripadnici Crkve, Nekima je pošlo za 
rukom da se priviknu na nov način života, ali većinom. bijahu 
neukrotivi. Ako su bili uhvaćeni kao dječaci, osjetili bi prije 
ili kasnije zov divljine i pobjegli bi natrag u džunglu. Pa ipak, 
ti mladi divljaci nisu nikada zaboravili ono, što bi naučili. Lako 
su učili, a po povratku u svoje pleme prenijeli bi na svoj narod 
ono, što su naučili od civiliziranih ljudi. U iznimnim slučajevi- 
ma neki Indijanci bili su poslani na školovanje čak u Evropu. 

Vlasnik jedne firme u Riberalti, kojoj su sjajno išli poslovi, 
neki Nijemac po imenu Winkelman, kupio je mladu i divlju 
urođeničku djevojku, poslao ju u Njemačku, da tamo stekne 
obrazovanje, a onda ju je uzeo za ženu. Nekoliko puta bio sam 
kod njih pozvan na čaj. Uvjerio sam se, da nije samo lijepa, već 
ima i veoma dobre manire, da govori četiri strana jezika, da se 
izvrsno prilagodila svome položaju i da je postala majka krasne 
djece. No u pravilu, bijelci bi ili pucali na te ljude iz džungle 
kao na opasne zvijeri, čim bi ih spazili, ili bi ih nemilosrdno 
hvatali i slali kao robove na daleke plantaže, s kojih je bijeg 
bio nemoguć, a svaki znak neposlušnosti istjeran bičem. 

Najtragičniji slučajevi u kraju oko Benija događali su se u 
gradu i provinciji Santa Cruz de la Sierra. Tamo su radnici do- 
premani u lancima u skupinama od po pedesetak, i onda proda- 
vani. Razumije se, da se to kosilo sa zakonom, ali je sistem upo- 
trebe peona! pružio mogućnost da se izigraju zakonske od- 
redbe. Dok god je sav promet na tim rijekama bio u rukama 
velikih firma, nije za te ljude bilo nade, jer je svaki pokušaj 
bijega bio već unaprijed osuđen na propast. 

Jednom zgodom četvorici je tih ljudi uspjelo pobjeći s plan- 
taže neke francuske firme, i oni su se stali kanuom spuštati niz 
rijeku. Njihov nadglednik, odnosno mayordomo, krenuo je 
za njima u potjeru i pošlo mu je za rukom da ih uhvati. Ali 
umjesto da ih odvede natrag, smrskao im je glave kundakom 
svoje »winchesterke«, dok su oni klečali pred njegovim noga- 
ma moleći milost. U takvim slučajevima bilo je malo izgleda, da 
će krivac osjetiti ruku zakona. Suci su primali plaću od svega 
16 funta sterlinga mjesečno, pa su morali živjeti od mita, a bu- 


1 U zemljama Južne Amerike peoni su poljoprivredni nadničari. 
Op. prev. 

dući da su sav novac i sva vlast bili u rukama vlasnika firma 
za eksploataciju gume, postojali su slabi izgledi, da se vrši 
pravda. 

U zatvoru u Riberalti posjetio sam nekoga Francuza, koji 
je u nastupu ljubomore umorio svoga poslodavca. Za vrijeme 
dok se nalazio u zatvoru donosila mu je ta žena hranu. Jednoga 
dana on ju je ščepao i zadavio, pa je osuđen na smrt. Zahvalju- 
jući sucu, koji mu je prodao turpiju, utekao je iz zatvora i po- 
bjegao u Braziliju. 

Direktna ponuda mita smatrala bi se uvredom. Zato se naj- 
rasprostranjenija metoda podmićivanja sastojala u tome, da bi 
se za kakvu ogromnu svotu kupilo od suca građevno drvo ili 
kakva druga roba, koja je bila njegovo vlasništvo. Kad bi se 
pred sudom povela kakva parnica, obje stranke nadmetale bi se, 
koja će od njih otkupiti sučevu robu. Razumije se, da bi par- 
nicu dobila ona stranka, koja je prethodno pobijedila u toj lici- 
taciji. Prije nego što osudite tu besramnu korupciju, sjetite se, 
da je taj kraj bio nevjerojatno zabačen i krajnje primitivan. 
Uostalom, kad je već o tome riječ, valja podsjetiti, da se ta ista 
stvar redovito događala i u samoj Engleskoj u doba prije Indu- 
strijske revolucije. 

Našavši se u pandžama kakve velike firme, svaki čovjek, 
bio bijelac ili crnac, uvidio bi, da je teško napustiti službu, ako 
to nije po volji njegovim poslodavcima. Neki Englez u Riberalti 
pripovijedao mi je jedan slučaj, koji ilustrira tu pojavu. 

»Putovao sam Ortonom s nekim čovjekom, koji je napustio 
namještenje kod jedne poznate firme i odlučio da ode iz toga 
kraja s cijelom svojom uštednjom, koja je iznosila oko 350 funta 
sterlinga. Bijaše to koristan čovjek, pa ga ta firma nije htjela 
izgubiti. Šta misilte, šta su uradili? Namamili su ga na obalu, u 
jednu od barraca te firme, i uskoro im je uspjelo napiti ga. 

Držali su ga u tom pijanom stanju tri dana. Za to vrijeme 
bio je tako pijan, da nije znao, što radi. Nato su ga pustili da 
se otrijezni, a onda su mu turnuli pod nos račun, koji je bio za 
75 funta veći od cijele njegove uštednje. Što je on mogao uči- 
niti u takvoj situaciji? Da je protiv varalica podnio prijavu, 
nijedan sud ne bi donio presudu, koja bi bila njemu u prilog. 
Po svoj prilici nijedan ga sudac ne bi čak ni saslušao. I tako je 
morao prodati ženu i kćerku, da vrati dug, a onda se vratio na 
isti posao, gdje je prije radio. Dok mi je pripovijedao o svome 
slučaju, nije ga toliko ljutila činjenica, što su ga namagarčili, 
koliko činjenica, da je ženu i kćerku prodao previše jeftino!« 

Primijetio sam, da je za to bio najviše sam kriv. Pa on bar 
nije bio rob. 

»U krajnoj liniji svodi se to na isto«, odgovori Englez. »Ne- 
mojte misliti, da se bijeli ljudi ne prodaju u ropstvo! Opće je 
poznat slučaj dvoje braće, koji su došli na Beni da se bave trgo- 
vinom. Zaustavili su se u nekoj barraci, gdje se upravo 
kartalo za visoke uloge. Braća su se priključila jednoj partiji 
Pokera i stali su vraški gubiti. Kad se sutradan ujutro mlađi 
brat htio ukrcati u brod, ščepao ga je mayordomo te bar- 
race i stao ga udarati bičem. O čemu se radilo? Stariji brat 
ga je naprosto prodao, da tako vrati kartaški dug! Saznavši to, 
mlađi brat je postao nasilan, pa je dobio šezdeset udaraca bičem, 
da se umiri. Mislim, da mu je kasnije pošlo za rukom pobjeći, 
ali ne znam, što se poslije toga dogodilo. Bilo kako bilo, ne vje- 
rujem, da je u njemu ostalo mnogo bratske ljubavi!« 


Dvije velike firme u Riberalti imale su u službi izvjestan 
broj naoružanih siledžija, koji su imali zadatak da hvataju In- 
dijance. Tako se opći pokolj nastavljao. Bijedni zarobljenici 
otpremani su na rad tako daleko od svojih plemena, da su pu- 
tem izgubili svaku sposobnost orijentacije, pa im je to još više 
otežavalo svaki pokušaj bijega. Svaki od njih dobio bi po jednu 
košulju, izvjesnu količinu riže i potreban alat, a onda bi mu 
bilo naređeno, da pod prijetnjom bičevanja godišnje sabere oko 
sedam stotina funta sirove gume. Možda to baš i ne izgleda 
mnogo, ali stabla gumovca rastu narijetko na golemu prostoru, 
pa je potrebna stalna i mukotrpna rabota, da se svako od njih 
pronađe i obradi. A budući da je u to doba guma postizala na 
svjetskom tržištu basnoslovnu cijenu, taj je sistem donosio fir- 
mama za njezinu eksploataciju ogromne Profite. 


Što bi koji čovjek bio sposobniji, to bi mu bilo teže da se 
istrgne iz pandža koncerna gume. Kad bi se jednom zapleo u 
mrežu dugova, postale bi slabe njegove nade i izgledi da će 
ikada opet postati slobodan, bio on bijelac, crnac ili Indijanac. 
Da bi se ljudi uhvatili u mrežu, davala im se objeručke vjere- 
sija. Firma nije samo plaćala radnicima nadnice, već ih je snab- 
dijevala i svim artiklima, koji su im bili Potrebni, i odbijala 
im njihovu cijenu od nadnice. Zato joj je bilo lako da račune 
radnika tako podesi, da su oni bili uvijek njezini dužnici, a to 
znači i njezini sluge. Doduše, to nije bilo pravo ropstvo, jer čo- 
vjek je ipak primao plaću. Stoga on nije bio rob, već samo za- 
robljenik, Ropstvo u potpunom smislu riječi bilo je nešto drugo, 
ali nitko nije bio izvan opasnosti, da i on postane rob. 


Jedan od one trojice Engleza, koji su stalno živjeli u Ribe- 
ralti — i to upravo onaj bestijalni tip — kupio je za 30 funta 
crnca Georgea Morgana. Iako je bio podvrgnut bijednom po- 
stupku, crnac nije imao izgleda da ikada bude što osim roba, 
a moglo mu se dogoditi, da bude prodan kao rob na koju ba r- 

racu na gornjem toku rijeke, gdje bi doživio još gori postupak 
od onog, što ga je imao kod đavola u ljudskoj spodobi, koji mu 
bijaše vlasnik. Ostali Englezi i Nijemci, koji su stalno živjeli u 
Riberalti, potpisali su peticiju, u kojoj se od vlade tražilo da 
naredi njegovo puštanje na slobodu. Kopije te peticije poslali 
su u Limu i u Englesku. Ali nitko nije ništa učinio. Po svoj pri- 
lici njihova pisma nisu bila ni otpremljena iz Riberalte. 

Osim što su morali da provedu dvadeset i četiri sata u kla- 
dama u policijskoj stanici, dužnici su morali i odraditi svoj dug 
vjerovnicima. Kad je umro neki Peruanac, koji je radio na jed- 
noj barraci, njegova žena i šestero djece u Riberalti bijahu 
uhvaćeni i poslani kao roblje u neku drugu barracu iste 
firme. Da, to je sušta istina! 

Neki Nijemac, koji je bio dužnik jedne velike firme, poslan 
je na jednu od najzabačenijih barraca, gdje su svi radnici 
pomrli. Za njega nije bilo nade da će mu ikada uspjeti da se 
odande izbavi. Neki Englez, po imenu Pae, osnovao je u Ribe- 
ralti vlastito poduzeće i tako pobudio zavist krupnijih firma. 
One su se stale boriti protiv njega obaranjem cijena. Tako su ga 
prvo upropastile, a onda još natjerale u dug. Konačno su ga 
uzele u svoju službu, uz nominalnu nadnicu. Nije bio rob u 
pravom smislu riječi, ali se nije mogao nadati da će se ikada 
izbaviti. 

Mogao bih nizati jedan takav primjer za drugim, i to ne na 
temelju rekla-kazala, već na temelju vlastitog iskustva. Ta od- 
vratna priča ne bi imala kraja ni konca, jer Riberalta je bila 
samo jedno od mnogih mjesta, u kojima su se događale takve 
stvari. Kad bi koji odbjegli radnik ostao na životu tako dugo, 
da bude uhvaćen i doveden natrag, dočekala bi ga kazna od 
najmanje hiljadu udaraca bičem, odnosno toliko udaraca, ko- 
liko se smatralo da može podnijeti, a da ne umre. Zvjerstva, 
što su se vršila na rijeci Putumayo, u Pertu, a objelodanio ih 
je sir Roger Casement, predstavljala su tek neznatan djelić te 
strašne priče. U krajevima oko rijeke carevali su ropstvo, krvo- 
proliće i porok, i to je tako trajalo bez odmora i stanke, sve dok 
nije nastupio krah na tržištu gume. Prosječno trajanje radnoga 
života radnika u kraju oko rijeke Madeire iznosilo je pet godi- 
na, a uz druge rijeke još manje. U kraju istočno od Sorate pred- 
stavljala je pravu rijetkost postarija osoba jednog i drugog 
spola! Južna Amerika nije zemlja mediokritetnih proporcija. 
Sve tamo ima grandiozne razmjere, a zvjerstva izvršena u doba 
Mo PS gumom nisu u tom pogledu predstavljala nikakav 
zuzetak. 


U Santa Cruzu, malom selu svega deset milja od Riberalte, 
mnogi su ljudi pomrli od nekakve neobične groznice, koju nije 

nikome uspjelo klasificirati. Potpuno u duhu lokalnog smisla 
za poduzetnost, seoski cure? iskoristio je tu epidemiju da se 
obogati. Podijelio je groblje u tri dijela — »Nebo«, »Čistilište« 
i »Pakao« —i u skladu s tim odredio pristojbe za sahranu! 


Dvadeset i petog septembra krenuli smo iz Riberalte u ma- 
lom batelonu s deset Indijanaca iz plemena Ixiama, s pet 
Indijanaca iz plemena Tumupasa, s kormilarom i jednim mla- 
dim oficirom kao tumačem. Otac toga oficira bijaše Škot, koji 
je sav svoj život proveo u La Pazu, a majka mu je bila Boli- 
vijanka. Pokazalo se, da je dobar suputnik, dok god je — tri- 
jezan. 

Drugoga dana poslije polaska uplovili smo u Orton, rijeku 
nadaleko čuvenu po njezinim podvodnim panjevima, piran- 
hama% candiruima*, otrovnim ražama i muhama, kao 
i po tome, što u kraju oko nje uopće nema nikakve divljači. Po- 
kazalo se, da ja to dosta troma rijeka, što teče između prilično 
visokih obala na rubu prostranog močvarnog područja. Osim što 
su se u njoj sjedinile sve najgore značajke amazonskih rijeka, 
imala je i taj nedostatak, da je bila plovna samo za vrijeme 
kišne sezone. Na nas su se spuštali pravi oblaci piu m a5. Mo- 
rali smo zatvoriti oba kraja sjenica od palmina lišća na bate- 
lonu mrežama protiv moskita, a također smo morali pokriti 
glave koprenama za zaštitu od njih. Ali već za kratko vrijeme 
naše ruke i lica pretvorili su se u bezličnu masu sitnih, krvlju 
podlivenih, mjehurića, koji su nas svrbjeli. 

Tamo smo prvi put čuli pjevanje ptice seringera: tri 
niska tona u crescendu, a za njima »vit-vi-o« i prodorni 
piskavi poklik. Seringero je živahna i vesela ptica, velika 
otprilike poput drozda. Njegova je prisutnost znak, da stabla 
gumovca nisu daleko, jer se, kako se to barem smatra, hrani 
parazitima, što žive na tim stablima. Kad traže stabla gumovca, 
sakupljači gume — seringeros— osluškuju pijev te ptice. 

U barraci, koja se zvala Palestina, naišli smo na tragove 
sukoba s Brazilijom, do kojeg je došlo 1903. godine i koji je 
doveo do izmjene granične linije. Miesto je bilo opasano rovo- 
vima i utvrđeno, a iz njega je vodila šumska staza do rijeke 
Abune i do mjesta Catapare, na rijeci Acre, koje se nalazi odmah 
ispod brazilskoga grada Xapurija. Moram Priznati, da me ti 


? Na španjolskom: župnik. Op. prev. 

? Piranha ili pirafia je mala južno-američka mesožderna riba, što 
napada u golemim jatima svaku toplokrvnu životinju, koja se nađe u 
vodi. Jata piranha mogu u nekoliko sekunda oglodati kakvu životinju do 
kostiju. Od njih nija ni čovjek siguran. Op. prev. 

* Mala riba nalik na jegulju. Op. prev. 

5 Sitna vrst muhe, nalik na obada. Op. prev. 

rovovi nisu impresionirali, pa sam posumnjao u znanje i iskustvo 
oficira, koji su rukovodili njihovim kopanjem. Bili su razmje- 
šteni u skladu s onim prastarim planovima, koje možete naći u 
udžbenicima, a protivnik ih je mogao lako svladati. 

Dosada nismo primjetili nikakva znaka barbarstva na rijeci 
Ortonu. Po svoj prilici bič se tamo upotrebljavao tek kao po- 
sljednje sredstvo. Nije bilo nikakva znaka ni od robovlasničkog 
sistema, ali smo dobro znali, da on postoji. Nedaleko odavde, 
na rijeci Madre de Dios, nalazila se barraca, koja se nije 
bavila eksploatacijom gume, već uzgajanjem djece za tržišta 
robljem. Pričalo se, da se u toj barraci nalazi otprilike šest 
stotina žena. Većina lokalnih upravitelja i nadglednika bijahu 
nepošteni, kukavički i brutalni tipovi, sve od reda ljudi posve 
neprikladni za posao upravljanja radnicima. Ali nekakva iskra 
pristojnosti ipak im nije dopuštala da svoje okrutnosti i nasilja 
vrše javno i otvoreno. Ti ljudi ne bi se nikada umorili doka- 
zujući mi, kako tobože mješanci i Indijanci razumiju samo 
govor biča. Uostalom, gotovo svaki ' drugi bio je i sam mješanac. 
Što se pak tiče Indijanaca, svaki moj kontakt s njima vazda 
mi je dokazivao, da Indijanac spremno reagira na pristojan 
postupak. 

Priča se, da je upravo u Palestini bičevao ljude do smrti 
čovjek, koji je uveo eksploataciju gume na rijeci Ortonu, aiu 
cijeloj Boliviji. Kad bi mu dosadilo bičevanje do smrti i kad bi 
se zaželio promjene, taj pionir eksploatacije gume svezao bi 
svojim žrtvama noge i ruke iza leđa, a onda bi ih pobacao u 
rijeku. One žrtve, koje bi pretrpjele tu posljednju sudbinu, mo- 
gle su se smatrati sretnima! Upoznao sam nekoga Engleza, koji 
je nekada bio u službi toga čovjeka, pa mi je pripovijedao o tim 
manijačkim zlodjelima. No i on je sam imao u sebi tu »žicu«! 

Muhe su nas gotovo natjerale u ludilo. Nisu nam davale 
ni časka predaha, jer nas je noćna smjena ujedala isto tako 
pomamno kao i dnevna. Dok sam vršio geodetska mjerenja, 
proživljavao sam upravo nepodnosive muke, jer od muha nisam 
mogao zaštititi svoje gole ruke i lice. 

Batelon je propuštao vodu i neprestano se sudarao s 
panjevima u rijeci. Začepljivanje rupa grumenima estope 
predstavljalo je mučnu rabotu, koju nismo ni na jedan sat smjeli 
napustiti. Neki otvori tako su široko zjapili, da bi iz njih 
estopa ubrzo ispala. Dan, onaj oficir, koji je bio napola En- 
glez, a napola Bolivijanac, bio je prvi dan dva miran i zami- 
šljen, jer se oporavljao od posljednje pijanke u Riberalti. All, 
kad mu se glava razbistrila, postao je prilično velika napast, pa 
sam ga morao strogo ukoriti. Ipak je, sve u svemu, bio zgodan 
momak. 

Prolazili smo kraj jedne barrace za drugom. om 
smo se zaustavljali da štogod pojedemo. Ako su bar race bile 
iscrpljene i napuštene, brali bismo papaje i drugo voće s njiho- 
vih zapuštenih nasada. Gdjekad smo logorovali na kakvu pje- 
ščanom prudu, a gdjekad noćili u kakvoj kolibi punoj insekata. 
Dva tri puta na naš logor izvršile su napad goleme vojske rat- 
ničkih mrava. Te mravlje vojske prekriju sve i unište svako živo 
biće, koje im se nađe na putu. Vrućina nas je upravo gušila, ali 
smo se mogli tek rijetko kada okupati u rijeci zbog opasnosti od 
smrtonosnih piranha iotrovnih raža. Danima nije ništa na- 
rušavalo strašnu monotoniju džungle, koja je dopirala do samih 
obala, osim na mjestima, gdje je bio iskrčen proplanak za kakvu 
barracu, koja je, sa svojim krovovima od slame i kolibama 
od trake, gotovo i sama izgledala kao dio džungle. Katkada nam 
se činilo, da nam pamet više ne će moći izdržati muke, što su 
nam ih zadavali insekti! 


Suprugu nećaka generala Panda zatekli smo kako sa svojom 
porodicom živina barraci Trinidad u mnogo većem izobilju 
no što bi im ga mogla pružiti Riberalta. Imali su vlastite nasade, 
perad i stoku, koja je dotjerana kopnenim putem za vrijeme 
suhe sezone, kad su putovi prohodni. Bili smo primljeni upravo 
kraljevski, i dan dva smo mogli zaboraviti tegobe putovanja. 


Neka gospođa na barraci bolovala jeod espundije 
uha u visokom stadiju. Espundia je česta u tim krajevima. 
U to doba i još dugo poslije toga nije se znalo, da je njen uzroč- 
nik Leishmann-Donovanov bacil. Također se nije znalo, da je to 
zapravo ista ona bolest, koja je u Tripolisu poznata pod nazi- 
vom Bouton de Biskra, a u Indiji pod nazivom Delhi 
Boil. Drastičnom i bolnom terapijom može se izliječiti u de- 
setak dana, a kad se radi o oboljenju, koje je već došlo u viši 
stadij, za manje od šest mjeseci. Naime, ta bolest povoljno rea- 
gira na liječenje metilom i drugim antisepticima. U džungli, 
gdje joj se dopusti da ide nesmetano svojim tokom, stvara grozne 
izrasline na licu ili leprozne gnojne rane na rukama i nogama. 

Ovdje se dogodio neobičan slučaj s nekim m ozom,š kojeg 
je ujela zmija otrovnica, Otrov nije bio dovoljno snažan da ga 
ubije, ali su mu se od njegova djelovanja skvrčila i konačno 
otpala dva prsta na ruci. U ovom kraju česti su smrtni slučajevi 
od zmijskog ugriza, jer svi hodaju bosi. Budući da stoga nije 
zaštićen od zmija, nalazi se u Velikoj opasnosti čak i čovjek, 
koji najopreznije hoda, jer su neke od tih zmija sićušne, ali 


5 Naziv nadničara u Boliviji. Op. prev. 

smrtonosne. Zmija ima tako mnogo i tako mnogo vrsta, da je 
posve sigurno, da ih nauka još uvijek nije sve upoznala i klasi- 
ficirala. 

U Trinidadu smo dobili nekoliko engleskih časopisa i jedan 
primjerak »Martina Chuzzlewitha«.7" Gladni štiva, pročitali smo 
i po nekoliko puta svaku stranu tih publikacija, svaki oglas u 
njima, pa čak i podatke o njihovu vlasniku, izdavaču i štamparu. 
Bijahu pune rupa, što su ih u njima napravili termiti, a i mrlja, 
nastalih od vlage, ali za nas su bile vrednije od suhoga zlata! 

Rijeka Tahuamanu bila je nabujala od nedavnih kiša, kad 
gmo u nju uplovili i stali po njoj uzvodno ploviti. Unatoč tome, 
plovidba je bila teška i naporna. Oborena stabla zatvarala su 
nam put, a pred nama su iz vode stršili panjevi. Morali smo se 
neprestano probijati sjekirama, pa smo bili posve iscrpljeni, kad 
smo konačno uplovili u razmjerno čišću vodu. Naših osam In- 
dijanaca iskaza'i su se kao dobri radnici, ali umalo da nismo 
ostali bez njih. Naime, jedne su noći, šale radi, napunili blatom 
Willisovu lulu, a on im je sutradan ujutro vratio milo za drago, 
izlupavši ih štapom. Siguran sam, da bi nas bili napustili i vra- 
tili sa svojim kućama, da su to mogli. Ovako su se uskoro umi- 
rili, a kad su ih izbatinana leđa prestala boljeti, vratili su se na 
posao. Zapravo su ti Indijanci iz plemena Tumupasa postali pri- 
lično drski, pa su im batine, što su ih primili od Willisa, samo 
koristile. 

Stanovnici džungle vjeruju, da se svaki gringo ponešto 
razumije u medicinu. Tako se dogodilo, da sam na barraci 
Belavista bio pozvan da pokušam izliječiti jedan slučai crne 
groznice, bolesti, koja je ovdje rijetka. Mislim, da je do toga 
oboljenja došlo zbog toga, što je bolesnik pio ustajalu i prljavu 
vodu iz jedne bare. Nosio sam sa sobom malen medicinski pri- 
ručnik, pa sam u njemu proučio metode liječenja te bolesti. 
Liječenje je upalilo! Možda se tu radilo i o djelovanju sugestije, 
ali to nije toliko važno, koliko činjenica, da je bolesnik ozdravio! 

Poslije četrdeset i tri dana tegobna putovanja, nepodnosiva 
mučenja od strane muha i sitnih divljih pčela i ubitačne mono- 
1oniie stigli smo konačno u Porvenir. To selo — ako ga uopće 
možete tako nazvati — sastojalo se od svega dvije kolibe. Ali, 
jedna od njih bila je građena na kat, pa stoga nije bila obična 
koliba. Batelon se spustio rijekom natrag u Riberaltu, ali je 
osam Indijanaca iz plemena Tumupasa ostalo s nama da prenesu 
izvjesnu količinu naše opreme kopnenim putem do Cobije, mje- 
sta udaljena dvadeset milja od Porvenira. Poslao sam Dana u 
Cobiju da tamo nabavi mazge za transprot naše opreme. 


7 Poznati roman Charlesa Dickensa. Op. prev. ma 
5 Vrst tropske malarije. Glavni joj je simptom krvavi urin. Op. prev. 

Firme za eksploataciju gume uveliko su obrađivale kraj 
oko rijeke Tahusmanu, pa su se na svakoj chacri mogle do- 
biti banane i papaje. A budući da Willis nije bio samo dobar 
kuhar, već i sjajan ribič, bili smo dobro snabdjeveni hranom. 
Doista smo tako dobro živjeli, da se vijest o tome pročula u 
Cobiji, pa su odande kao bez duše dojurili k nama njezini napola 
izgladnje'i vojnici i stanovnici i stali od nas moljakati hranu i 
piće. Mogli smo ih pogostiti zahvaljujući našim Indijancima, 
koji su neposredno prije njihova dolaska uhvatili jednu ana- 
kondu od dvanaestak stopa, krasnu zmiju sa crvenim, zelenim 
i žutim šarama, koja je dobra za jelo. 


Cobija leži na granici Bolivije i Brazilije, gdje kao granica 
služi rijeka Acre. Kad smo, na putu iz Porvenira u Cobiju, pro- 
lazili kraj groba pukovnika Aramalla — koji je poginuo u bor- 
bama, što su se ovdje vodile 1903. godine — jedan vojnik iz 
pratnje, što je štitila naše tovarne mazge, odjednom se odvojio 
od nas i bacio se na grob s gotovo histeričnom tugom. Taj me je 
prizor zainteresirao, jer Bolivijanci rado govore, kako su tobože 
Indijanci nesposobni da osjete kakvo ganuće. Čuo sam kasnije, 
da je taj Indijanac pokazivao svoju tugu, kad god bi prošao kraj 
toga groba. Mi smo pak osjetili poriv da iskažemo našu tugu 
i ćemer, kad smo stigli na odredište. Naime, siguran sam, da je 
od svih strašnih i turobnih mjesta Cobija svakako najstrašnije 
i najturobnije! 

U to doba bijaše to prilično važna riječna luka. Ležala jena 
nadmorskoj visini manjoj od osam stotina stopa, pa se iz nje 
moglo ploviti ravno do Atlantika. Nekada je bila barra ca, 
ali je kasnije napuštena, pa ju je prekrio korov. Godine 1903. 
osvojili su ju Brazilijanci, ali su ih slistili Bolivijanci, koji su ih 
napali zajedno s Indijancima. Bolivijanci su zapalili kolibe go- 
rućim strijelama, oko kojih je bio namotan pamuk, natopljen 
petrolejom. Istjeravši tako napadnute na brisani prostor, napa- 
dači su ih jednoga po jednoga posmicali. Umakao nije ni jedan 
jedini. Čak i u vrijeme našeg dolaska, a to znači tri godine ka- 
snije, na tlu je ležala sva sila kostura. Brazilijanci su to mjesto 
zauzeli još jednom, ali kao radnici. Ovdje i u kraju oko Purusa 
bilo ih je otprilike šezdeset hiljada. 


Konačno sam se riješio brige o instrumentima, U Cobiji nije 
bilo kronometara: jedan je bio ukraden, a drugi se nalazio na 
popravku u Manaosu. Jedini teodolit bio je tako oštećen, da je 
postao neupotrebiv. To je značilo, da ću premjeravanje granice 
— posao od goleme, ako ne i životne, važnosti za Boliviju — 
morati izvršiti svojim sekstantom i kronometrom. Odlučio sam 
da ipak izvršim svoj zadatak, unatoč nedostatku interesa od 

strane odgovornih vlasti i unatoč njihovoj nesposobnosti. No 
moram priznati, da sam neko vrijeme bio tako ozlojeđen, da 
umalo što nisam digao ruke od svega toga posla. 

Velike barkače, što su saobraćale rijekom dalje od Cobije, 
postizale su na vozarini upravo ogromne zarade. Gdjekada bi na 
svakom putovanju čista zarada iznosila 100 posto investirane 
svote, ali u suhoj sezoni, od aprila do novembra, promet je bio 
obustavljen. Tada bi rijekom mogli saobraćati samo kanui i mali 
čamci, poznati pod lokalnim nazivom igarites. U sezoni 
prometa kraj oko rijeke upravo bi preplavili Sirijci i Armenci. 
Njihovi bateloni bijahu do vrha natovareni jeftinom robom, 
koju su trampili za gumu. Obogaćivali su se mnogo brže negoli 
njihova braća, neumorni mercachifleri, torbari planin- 
skih krajeva. U vrijeme, kad bi riječni promet bio najživlji, 
Cobija i nije bila baš tako strašno mjesto. 

Budući da je služila kao nakupna stanica dviju velikih 
firma za eksploataciju gume, Cobija je imala garnizon od dva- 
deset vojnika i trideset civila, nad kojim je vladao pijani in- 
tendente? u činu majora. Dva tri stanovnika toga mjesta 
bijahu inozemci, dobri momci, ali odani piću. Od ukupno pede- 
set stanovnika najmanje je dvadeset bolovalo od beri-berija. 
U nekim slučajevima radilo se o beri-beri galopante, 
osobito brzu obliku te bolesti, koji bi pokosio svoje žrtve u roku 
od svega dvadeset minuta do dvadeset sati. Svaki vojnik gar- 
nizona primao je nedjeljno dvije funte riže, dvije male limenke 
sardina i pola limenke nekakvih konzerviranih morskih račića, 
i od toga je morao živjeti. Upravo me prenerazila činjenica, da 
se od ljudi, koji su bili tako bijedno hranjeni i koji su vodili 
tako naporan život, očekivalo da budu u dobroj kondiciji. Nije 
stoga bilo nikakvo čudo, što su upravo jurnuli na zalihe hrane, 
koje smo mi donijeli sa sobom. Dopustili smo im da se njima 


obilno koriste. 

Liječnik u lokalnoj ispostavi firme »Suarez Hermanos«, 
koji je o sebi tvrdio da je proučio sve mjesne bolesti, kazao 
mi je, da je beri-beri posljedica slabe ishrane, pića i tjelesne 
iznurenosti, a uzročnik da mu je neki bacil, koji — tko zna 
kako, — prelazi s jedne osobe na drugu. Isto to vrijedi i za 
espundiju, kazao mi je taj liječnik. 

»Čekajte samo, kad stignete na Abunu«, glasila je njegova 
opomena, dana u vedrom tonu. »Tamo hara jedna vrst tetanusa, 
od koje se umire gotovo trenutačno!« 

Beri-beri i druge bolesti pokosile bi svake godine gotovo 
polovinu stanovništva Cobije, a to je upravo strašna brojka! 
Nije to bilo nikakvo čudo: nejestiva charque, riža i nešto 


9 Vojni guverner. Op. prev, 

malo pataka i kokoši predstavljahu sve, što su ti jadni ljudi 
imali. Džungla je bila puna divljači, ali su stanovnici Cobije bili 
previše lijeni i bolesni da pođu u lov. 

Intendente — neobrazovan lopuža, jedva sposoban da 
se potpiše — volio je karte. Stanovali smo svega dvadesetak me- 
tara od kolibe, u kojoj se nalazilo vojno zapovjedništvo, pa smo 
jedne noći čuli, kako je intedente naredio nekom podre- 
denom oficiru, da se s njima karta. No taj oficir je to odbio. 
Začuo se urlik pijane srdžbe, a onda je mladi oficir izašao iz 
kolibe, zgražajući se nad takvim postupkom. Intendente 
zgrabi tada svoj zarđali mač i istetura napolje za mladim ofi- 
cirom, koji je stajao uz vrata barake. Udari ga nogom u slabine, 
a onda ga stane udarati mačem, pa ga teško rani. Čuvši tu buku 
i galamu, intendentov tajnik istrči iz kolibe, da vidi, što 
se to događa, ali onda počini tu ludost da se stade prepirati sa 
svojim starješinom. Intendente se tada okrene prema 
njemu i stane ga goniti oko kolibe, divlje mašući mačem. Da ga 
je kojim slučajem pogodio, sigurno bi ga raspolovio. Jedino 
utočište, kojeg se tajnik dosjetio, bijaše naša koliba, pa on, bli- 
jed kao krpa, uleti u nju i stane nas zaklinjati, da ga spasimo. 

Odmah za njim uleti u kolibu iintendente. 

»Gdje je ta prljava svinja?« stade urlati, »Gdje ste ga sa- 
krili, gringosi?« 

»Polako! Polako!« odgovorim. »Treba da se stidite, što na- 
padate mačem nenaoružane ljude.« 

U taj čas on ugleda svoga tajnika kako se trese od straha u 
jednom tamnom kutu sobe. Jurne prema njemu, ali ga ja zgra- 
bim i zaustavim. 

Intendente mi tada dobaci jednu prostačku kletvu, a 
onda ustukne i stane prtljati po torbici za revolver, što mu je 
visjela o opasaču. 

»Pokazat ću ja tebi, prokleti gringo, pa se više nikad 
ne ćeš miješati tamo, gdje te ne treba!« 

U trenu, kad je izvukao revolver, ščepam ga za ruku i savi- 
nem mu zglob, pa mu revolver ispadne iz šake. 

U istom času uleti u sobu ranjeni oficir s nekoliko vojnika. 
Oni zgrabe intendanta, koji se divlje otimao uz mnoge 
kletve, odvuku ga u kolibu zapovjedništva, privežu ga za krevet 
i ostave da se tamo otrijezni. 

Slijedila je službena istraga, u toku koje se ustanovilo, da 
je intendente, pošto je iscrpio vlastiti kredit, rekvirirao 
od firme »Suarez Hermanos« nekoliko sanduka pića tobože za 
»engleske inženjere«. Rasprodao je sve vojničke zalihe, kojih se 
mogao dočepati, pronevjerio državni novac, a na kraju iskoristio 
priliku da se domognd pića na teret našeg tekućeg računa. Od- 

mah sam pisao generalu Pandu, da najenergičnije protestiram 
protiv toga, da se ekspediciji podnose računi za piće. Nedugo 
poslije toga stigao je iz Rurrenabaquea novi intendente. 
Bijaše to fin čovjek, koji mi je uskoro postao vjeran prijatelj. 

. Po službenom tečaju jedna funta sterlinga vrijedila je 12,50 
boliviana. Ali u kraju oko rijeke Acre dobivala su se za jednu 
zlatnu funtu samo četiri boliviana, pa je to smanjilo našu ku- 
povnu moć u alarmantnim razmjerima. Prvi put u životu dogo- 
dilo mi se, da mi je zlatna valuta bila na štetu. Razloga tome 
nisam nikada mogao dokučiti. 

Nije mi bilo ni nakraj pameti da uludo tratim vrijeme u 
Cobiji, pa sam uskoro završio istraživanja i topografska mjere- 
nja, koja je trebalo da izvršim u njezinoj okolini. Kiše su već 
jako padale, a rijeka se naizmjence dizala i spuštala, pa smo se 
mogli nadati, da ćemo nabaviti barkače. Kad sam generalu 
Pandu poslao plan i troškovnik gradnje uskotračne željezničke 
pruge širine jednog metra, što bi spajala Porvenir i Cobiju, bile 
su već u toku pripreme za naš polazak uz rijeku sa zadatkom, 
da unesemo u kartu njezin tok sve do izvora. 

Prijevremena smrt jedne krupne patke, što je uginula od 
nekakve opskurne bolesti, pružila nam je priliku da priredimo 
banket za najistaknutije stanovnike Cobije. Za mrtvu pticu pla- 
tio sam jednu funtu sterlinga, a povrh toga platio sam trideset 
šilinga za jednu kokoš. Nakupovali smo i jaja, plativši komad po 
dva šilinga, a tome smo iz vlastitih zaliha dodali konzervirana 
jastoga i voća. Zasluga za nabavku svih tiH artikala pripala je 
Willisu, koji je mogao nanjušiti hranu i piće isto tako kao što 
lovački pas nanjuši zeca. Naši uzvanici lako su to sve potama- 
nili, pa nisam osjetio potrebu da im u tome pomognem, to više, 
što mi se piće gadi. Gosti su čak! naručili daljnje količine pića, 
naravno, na vjeresiju, da se sijelo ne bi razišlo! 

Dan dva poslije toga uplovila je u Cobiju barkača, koja je 
za sobom vukla maonu, natovarenu robom. Njezina mi je po- 
sada ispripovjedila, da uz rijeku dolazi »putujući pop rijeke 
Acre«. Taj svećenik sakupljao je već od pamtivijeka dobrovoljne 
priloge za gradnju katedrale u Manaosu. Pričalo se, da bi na 
svakom putovanju namlatio oko 1.000 funta. Sklapao je brakove 
uz cijenu od 30 funta; služio mise uz nagradu od 6 funta po 
misi, a također je priređivao koncerte, na kojima bi svirao har- 
monij ili navijao gramofon. Ulaznina je iznosila šest šilinga i 
šest penija po glavi, a svaki posjetilac morao je sam sebi doni- 
jeti stolicu. 

U kraju oko rijeke Acre silno se isplačivala eksploatacija 
gume. Brazilski seringeri, berači gume, bijahu slobodni od 
svake prisile, osim onih obaveza, što su proistjecale iz ugovora, 

a svaki je mogao godišnje zaraditi 500 do 1.500 funta sterlinga. 
Bili su dobro hranjeni, odjeveni i naoružani, a živjeli su u 
centrosima, kolibama sagrađenima na samoj obali rijeke 
blizu estrada, t.j. parcela sa po stotinu i pedesetak stabala 
gumovca. Neki bijahu obrazovani ljudi, a svaki je posjedovao 
gramofon. Ovdje je bič bio nepoznata stvar, a nije bilo ni otvo- 
rene trgovine robljem, iako se gdjekad priređivao lov na 
divljake, koji su se prodavali po cijeni od oko 60 funta po 
čovjeku. Trgovina robljem nije se na široko prakticirala, uglav- 
nom zbog toga, što su divlja plemena bila toliko pametna, te su 
se odselila iz toga kraja. 

Božić god. 1906. dočekali smo drugim banketom, ovom 
prilikom u kući nekog trgovca. Učesnici banketa izglasali su, da 
ja sjednem na čelo stola, a onda su me primorali da održim govor. 
Zahvaljujući sve većem poznavanju španjolskog jezika, održao 
sam ga, a da se nisam zapleo. Svakomu je gostu pošlo za rukom 
da te večeri »upotrebi riječ«, kako to kažu Španjolci, a svaki je 
govor bio od prve do posljednje riječi istovetan s ostalima. Bilo 
je tu mnogo busanja u prsa, česte upotrebe riječi »srce« i »ple- 
meniti osjećaji«. Svaki je govor bio pozdravljen gromoglasnim 
plotunima iz pušaka gostiju, a da se pritom nitko nije brinuo, 
gdje bi mogla završiti tanad! Bilo je glazbe, plesa i neograni- 
čenih količina žestokih pića. U četiri sata ujutru oni gosti, koji 
su još bili pri svijesti, prešli su u neku drugu kuću, da se tamo 
osvježe pivom. Iz te kuće izašla su samo trojica: Dan, ja i jedan 
Peruanac, koji se zvao Donayre. 

Sutradan smo, ispraćeni oproštajnom pucnjavom, napustili 
Cobiju i zaplovili uzvodno u čamcu sefiora Donayre. 


SEDMO POGLAVLJE 


NA RIJECI ACRI 


Sefor Donayre bijaše upravitelj jedne barrace, koja 
se nalazila nekoliko dana plovidbe uzvodno od Cobije. Bijaše to 
zanimljiv čovjek. Jednom zgodom njemačka firma, kod koje je 
radio na rijeci Purusu, poslala ga je na Potomayo da uhvati 
vezu s Indijancima, što su živjeli u kraju oko te rijeke, da nauči 
njihov jezik i da onda podnese izvještaj o izgledima da se tamo 
organizira trgovina i eksploatacija gume. Jedno veliko pleme 
dalo mu je ženu. Kod njega je proživio dvije godine. 

»Ti ljudi bijahu ljudožderi«, kazao mi je. »Mnogo puta 
vidio sam kod njih kuhane ili pečene komade ljudskog mesa, i to 
mesa bijelih ljudi. Nisu mnogo marili za meso bijelaca, već im je 
više prijalo meso pripadnika drugih indijanskih plemena. Okus 
ljudskog mesa prilično je nalik na okus majmunskog mesa.« 


»Jeste li i vi kada kušali ljudsko meso?«, zapitao sam. 


»Imajte na umu, da sam živio s tim ljudima i da sam zato 
morao prihvatiti njihove običaje. Da sam odbio da uradim ono, 
što su od mene tražili, ne bih ostao živ, da vam sad o tome 
pripovijedam!« 


»Na kakvu su se stupnju razvoja nalazili? Mislim u inte- 
lektualnom i društvenom pogledu... ?« 

»Oh, bili su vam oni vrlo inteligentni! Imali su organiziranu 
vlast. Dok je svaka pojedina zajednica imala vlastitog poglavicu, 
postojao je i vrhovni poglavica, koji je vladao nad cijelim ple- 
menom kao kakav kralj. Gdjekad bi spalili svoje pokojnike, ali 
obično bi ih pojeli. Žena je bilo u izobilju. No, iako su prakti- 
cirali poligamiju, moral im je bio na zavidnoj visini.« 

»Lako je osuditi ljudožderstvo kao odvratan običaj, dragi 
moj majore, ali vas pitam, da li je išta gore pojesti mrtva 
čovjeka negoli mrtvu životinju ili pticu?! Ako već ništa, a ono 
ljudožderstvo bar pruža razumni motiv za ubijanje drugih ljudi, 
a to se o ratovima civiliziranih ljudi ne bi moglo kazati. Osim 
toga, ljudožderstvo predstavlja prikladnu metodu, da se zajed- 
nica otrese mrtvaca, a da ne zauzme vrijednu plodnu zemlju i 
ne zagadi zrak, što se događa, kad se leš sahrani! Nema sumnje, 
da sve zavisi o tome, s kakvog se stajališta promatra taj pro- 
blem. Čovjek isprva smatra ljudožderstva odvratnim običajem, 
ali kad se s njime malo bolje upozna, dođe do zaključka, da se 
tome običaju baš ne može mnogo prigovoriti!« 

»A zašto ste otišli od njih?« 

»Žena mi je odala zavjeru, da se pobiju svi bijeli ljudi. Oni 
su pomislili, da okrutnosti, što ih bijelci vrše nad Indijancima, 
predstavljaju pokušaj, da se svi Indijanci iskorijene s lica 
zemlje, pa su htjeli vratiti milo za drago. Ne vjerujem, da im 
je bilo do toga, da i mene ubiju, ali sam i ja bio bijelac, pa sam 
morao biti likvidiran skupa s ostalim pripadnicima moje rase. 
Bilo kako bilo, pobjegao sam bez ikakve teškoće. Bilo mi je žao, 
što ih moram napustiti. Život među divljacima ima i dobrih 
strana, a što je čovjek civiliziraniji, to lakše odbaci stari način 
života i oda se životu, koji je krajnje jednostavan. Među bijel- 
cima, koji su »postali divljaci«, a koje sam imao prilike upoznati, 
većina bijahu dobro obrazovani ljudi. Čini se, da se upravo takvi 
ljudi najlakše prilagode. 

»Čovjek susreće bijelce, koji su postali Indijanci, a katkad 
naiđe i na Indijance, koji imaju bijelu put. I ja sam ih vidio. 
To su ljudi crvene kose i modrih očiju, nalik na gringose. 
Pitajte za njih ma kojega radnika brazilskih barraca u 
ovome kraju, pa ćete od svakoga dobiti jednak odgovor.« 

Tad sam prvi put čuo o postojanju »Bijelih Indijanaca«. I 
ja sam ih imao prilike vidjeti, pa ću vam kasnije o tome više 
pripovijedati. 

Između rijeka Purusa i Acre nalazi se prostrano područje 
u obliku trokuta, koje je Bolivija prodala Braziliji za dva mili- 
juna funta sterlinga. U nepune tri godine Brazilija je na gumi, 
što ju je izvezla iz toga kraja, zaradila znatno veću svotu. Vidio 
sam gomile gume, od kojih su neke vrijedile i do 70.000 funta 

IHOV FOrNHOĐ 
tu »SvaSIAV qa vavosvo« 


IHov 
fOfNHOĐ VN HZVIS fVuX 


PRENOŠENJE BATELONA KOPNOM KOD MJESTA CACHUELE NA 
RIJECI RIBERONU ; 


PUKOVNIK PLACIDO DE CASTRO. Ovaj veliki sin Bra- 
zilije pao je kao žrtva umorstva kratko vrijeme nakon što 
je bila snimljena ova fotografija. 


sterlinga, kako čekaju u barracama na barkače, koje će ih 
otpremiti u Manaos. Kao što sam već kazao, vlasnici barkača 
računali su na svakom putovanju na zaradu, koja je iznosila sto 
posto vrijednosti utovarene gume, naravno, pod uvjetom, da ih 
posluži sreća, No, u razdoblju između maja i decembra događalo 
bi se gdjekada, da pad vodostoja rijeke uhvati i nasuka barkače. 
Panjevi u rijeci Acre često bi slomili lopatice vijaka, tako da 
se na svako putovanje moralo ponijeti po nekoliko rezervnih 
vijaka. Zabilježen je čak slučaj, da je neka velika barkača u 
toku jednog jedinog putovanja izgubila ravno trideset i šest 
vijaka! Širina rijeke nije veća od pedeset yarda, a barkače 
s dubokim gazom mogle su po njoj ploviti samo kad bi se zbog 
kiša njezina plitka matica, puna panjeva, podigla za barem 
dvadeset i pet stopa. Ali, čak i onda su brodovi teško svladavali 
mnogobrojne male brzice. 


S druge strane granice, na tlu Brazilije, sve su kuće dobro 
građene i pristojno namještene. U Porto Carlosu, velikoj bra- 
zilskoj barraci, koja je predstavljala posljednju luku, do 
koje su plovile barkače, vlasnik i njegova žena živjeli su u 
raskoši. Imali su krasnu kuću i svega u izobilju, uključujući tu 
i velik broj stoke, dopremljene iz Manaosa. 


Pravila bon-tona, što je vrijedio u područjima uz rijeke, 
osudila bi svakoga putnika, koji ne bi svratio u te barrace 
da s njihovim stanovnicima popije barem šalicu čaja. Ti ljudi, 
koji su živjeli tako daleko od svega, bili su gladni vijesti iz 
vanjskog svijeta, a putnici su im bili jedina nada, da će ih 
saznati. Vidjeti neko novo lice, uživati u čavrljanju o novostima, 
značilo je osjetiti ponovo kontakt s dalekom civilizacijom. Na 
našem putovanju uz rijeku svratili smo u nekoliko barraca, 
ali nismo u njima našli ni žive duše. Bijaše očigledno, da su svi 
njihovi stanovnici na poslu u svojim estradama. Vrijedna 
guma, puške, odjeća, gramofoni i svakojaki drugi predmeti ležali 
su posvuda i svatko ih je mogao uzeti. Ali nitko ih nije ni 
taknuo. Tu i tamo stajao bi natpis: »Ovdje sve ima vlasnika«, ali 
to nije bilo potrebno, jer se krađa smatrala tako ogavnim zlo- 
činom, da o njoj nije nitko ni sanjao. Umorstva i silovanja su se 
tolerirala, ali ne i pljačka! Visoko na gornjem toku rijeke naišli 
smo na jedan centro, kojega je vlasnik bio po svoj prilici 
ubijen. Zaključili smo to po tome, što su biljke penjačice pre- 
krile cijelu kolibu, a bolache! gume prekrila je trava. No, 
unatoč tome, svaka je stvar ostala na svome mjestu. U to doba 
prosječna bolacha vrijedila je trideset funta sterlinga. Sva- 
tko ju je mogao lako odnijeti, jer bi sama plivala iza kanua. 


! Bolacha je velik okrugao grumen prerađene gume. Op. prev. 

raja nije bilo mnogo divljaka, iako 
a manje skupine Indijanaca napa- 
bom svaki metalni predmet, koji 
adaju na berače gume i 


U tome dijelu riječnoga k 
su mi se neki ljudi potužili, d 
daju na centre i odnose sa so 
im padne u ruke. Gdjekada čak napad . 
ubijaju ih. Nekoć mnogobrojno urođeničko stanovništvo mnogo 
se smanjilo u ratu s bijelcima, a od onih, koji su ostali na životu, 
mnogi su pobjegli u zabačenija područja uzvodno. ' 

Proveli smo jednu noć u nekom centru, u kojem se 
sastalo desetak berača gume da proslave Novu godinu. Koliba je 
imala samo jednu prostoriju, a stajala je na stupovima šest stopa 
iznad zemlje, jer se Brazilijanci mudro klone spavanja na razini 
tla. Svi smo razmjerno dobro proveli noć, osim Willisa, koji je 
svoju mrežu za spavanje razapeo ispod poda kolibe, jer se bojao: 
da ne pokisne. Pod kolibe bio je načinjen od široko razmaknutih 
daščica vlaknastog palminog drva. Zbog toga mi unutra nismo 
bili ni u kom pogledu odijeljeni od vanjskoga svijeta, a nije ni 
Willis bio odvojen od nas. Uvukavši se u svoju vreću za spa- 
vanje, slušao sam neko vrijeme bučno hraktanje i pljuvanje 
Brazilijanaca i ogorčene kletve Willisa, koji se nalazio ispod 
njih, točno na liniji paljbe. 

Nedaleko od toga mjesta živjela je najdivnija žena, koju 
sam ikada vidio. Bijaše brazilska mješanka, a imala je dugu 
crnu kosu, mekanu poput svile, savršene crte lica i upravo pre- 
krasno tijelo. Već i same njezine velike crne oči uzbudile bi 
sveca, a kamoli ne zapaljiva Latina iz tropskih divljina. Čuo 
sam, da je u borbi za nju poginulo ništa manje od osam ljudi, 
a jednoga ili dvojicu sama je probola nožem. Bijaše prava đavo- 
lica, živi prototip »djevojaka iz džungle«, što se pojavljuju u 
romanima i filmovima, biće opasno u svakom pogledu. Dotad 
ju je posjedovalo dvanaest muškaraca, a zacijelo je iza njih 
došao red i na mnoge druge. 


Jedne noći ulogorili smo se na jednome mjestu nedaleko od 
ušća rijeke Yalu. Upravo kad sam se zavukao u mrežu za spa- 
vanje, pretrči mi po ruci i vratu nešto odvratno i dlakavo. Otre- 
sem rukom to živo biće, kadli mi na gornju stranu druge ruke 
padne gigantski pauk apazauca. Uporno se držao za mene, 
dok sam ga pokušavao stresti, ali je konačno ipak pao na zemlju. 
Imao sam sreću, što me ta neman nije ugrizla, jer su pripadnici 
njezine vrste veoma otrovni, pa gdjekad mogu ubiti i čovjeka. 

Dok smo u Rosariju čekali nekoliko dana da se završe pri- 
preme za nastavak putovanja uz rijeku, posjetio nas je neki 
Bolivijanac, član jedne ekspedicije, koja je šest nedjelja prije 
toga pošla uz rijeku Tahuamano. Kazao mi je, da su trideset i 
šestoga dana nakon polaska iz Porvenira naišli na široku indi- 
jansku stazu, da su je slijedili sve do rijeke Yacu — pritoke Pa- 

rusa — i da su tamo pohvatali velik broj divljaka: Razumije se, 
naime, da se Zapravo radilo o ekspediciji lovaca na roblje. Ubili 
su mnogo Indijanaca, ali su i sami izgubili nekoliko ljudi. Plijen 
su rasprodali s velikom zaradom. Svi učesnici ekspedicije sma- 
trali su se sretnima, što im je pošlo za rukom da se vrate živi, 
jer sve takve ekspedicije ne bi poslužila takva sreća. : 

»Jednom zgodom krenula je neka ekspedicija od ništa 
manje nego osamdeset ljudi«, Pripovijedao mi je Bolivijanac. 
»Prešla je kopnenim putem od rijeke Tahuamanu do Rio de 
Piedrasa, odnosno Tabatinge, rijeke, koja izvire nedaleko od 
Acre i Purusa, a kod Maldonada utječe u Madre de Dios. Iakc, 
IS bila brojčano tako jaka, poginulo je od otrovnih strijela toliko 
njezinih učesnika, da su se ostali okanili daljnjega putovanjaji 
morali se povući. Tamo žive Inapari, Indijanci svijetle puti,. 
koji ne vole da ih tko zlostavlja. Po svoj prilici upravo su to 
oni učinili.« S. < 

Donayre je izgledao jadan, pa sam posumnjao da ima gliste! 
Stao sam ga liječiti. Oslobodivši ga od bolesti, koja ga je mjese- 
cima mučila, stvorio sam sebi reputaciju vrsna liječnika. Upi- 
njao se svim silama da me nagovori da prihvatim za to nagradu 
u obliku sirove gume, vrijedne šest contosa ili 360 funta 
sterlinga, a kad sam to odbio, briznuo je u plač! \ 


Neprestano sam nailazio na ljude, koji su me molili, pa čak 
i zaklinjali, da izradim karte njihovih koncesija. Nudili su mi za! 
to upravo basnoslovne honorare. Možda bih se toga bio prihva-. 
tio, da nisam imao drugoga posla. Jedan od njih ponudio mi je 
čak svotu u vrijednosti od 5.400 funta za jedan mjernički posao, 
koji bi mi bio oduzeo najviše tri tjedna. Zakon je određivao, da 
nijedna koncesija nema pravnu vrijednost, dok god se ne izradi 
njezina karta. Obični mjernici previše su se bojali bolesti # 
divljaka, da bi htjeli staviti život na kocku dolazeći u te krajeve,,: 
iako se svaki od njih mogao za kratko vrijeme obogatiti. Što se 
tiče divljaka, sumnjam da smo ih sreli više od pola tuceta na 
svemu teritoriju između Rosarija i izvora rijeke Acre, Pogled 
na puške ulijevao im je strah u kosti, pa su nestajali, čim bismo 
ih ugledali. Pucati na njih bila bi posljednja stvar, koju bih: 
uradio. ' 

Bilo je znakova, da su već prošla najbolja vremena u povi= 
jesti proizvodnje gume na rijeci Acre. Zapravo, ona se već tadaY 
našla u krizi, i to ne samo u kraju oko Acre, već i u cijeloj Boli-: 
viji! Potražnja je još uvijek bila dobra, a cijena visoka, ali su: 
razni štetni insekti i svinje nanijeli odraslim stablima gumovca 
neizmjernu štetu, a mlada stabla dostizala su visinu od svega peti 
do osam stopa, a onda se smežuravala i venula. Često sam se- 
zanimao, zašto se u tom kraju ne sadi Hevea. Odgovoreno:, 


T. 99 


mi je, đa je takav pokušaj propao. Možda bi se teškoće bile svla- 
dale, da nije bilo opće težnje za brzim obogaćenjem. U posto- 
jećim okolnostima jedan berač gume mogao je nakupiti više od 
dvije tone gume godišnje, kao što je to, na primjer, bio slučaj 
u kraju oko rijeke Acre. Stoga su svi toliko zarađivali, da nitko 
nije ozbiljno vodio računa o tome, da se mora čekati punih pet- 
naest godina, dok posađena stabla narastu. 


U velikom batelonu, što nam ga je stavio na raspola- 
ganje Donayre, napustili smo 9. siječnja Rosario i odmah smo 
se sukobili s teškoćama. Rijeka je bila puna panjeva i puna 
pličina, Zapravo je naš brod bio prevelik za taj dio rijeke, ali 
boljega nismo mogli nabaviti. Da bi nam situacija bila još gora, 
stala je padati kiša kao iz kabla. Njezina buka konačno je po- 
stala nalik na tutnjavu ekspresnog vlaka, što juri punom brzi- 
iam, da nadoknadi zakašnjenje. Mučili su nas moskitii mari- 
gui, a te smo noći spavali u mokrim mrežama za spavanje. 
No sutradan je plovidba postala lakša, jer je kiša podigla razinu 
rijeke. 

Pošlo nam je za rukom da svoj veliki brod zamijenimo za 
dva kanua u barraci Tacna, koja se nalazi na ušću Yaverije 
u Acru. Tamo smo riješili problem plovidbe do najgornjega toka 
Acre. Neposredno prije našega dolaska došlo je do dvostrukoga 
dvoboja između dva brata i njihovih protivnika za neku sedam- 
naestgodišnju peruansku djevojku, koju je taj kompliment 
upravo oduševio. Barem za moj ukus nije bila baš ljepotica, ali 
je po svoj prilici posjedovala neke druge draži, koje su raspalile 
strast te četvorice idiota. Bilo kako mu drago, jedan od ono 
dvoje braće nystrijeljen je u ruku, a onda je iskrvario i umro, 
jer mu nitko nije pružio pomoć. Jedan od njegovih protivnika. 
je utekao, u ostala dvojica pali su iedan drugom u naručaj i 
zakleli se na vječno prijateljstvo. Kuća, u kojoj se vodila ta 
biika, bila je sva prorešetana mecima, pa se po tome moglo 
zaključiti, da je dvoboj bio prilično uzbudljiv. 

Indijanci ovoga kraja bijahu skloni nasiljima. Pobrinuli su 
s da građe svoja sela u izviesnoj udaljenosti od rijeke, a tako- 
đer su markirali staze, kojima će, u slučaju opasnosti, pobjeći 
ad Icvaca na roblje. Te su staze tako gradili, da bi one na nekom 
injestu iznenada prestajale. Slijedio bi pojas netaknute džun- 
gle, a onda bi se staza opet nastavila, ali uvijek tako, da se 
izbjegava blizina rijeke. 

Nedaleko iznad Tacne stigli smo u Yorongas, posljednju 
hbarracu na gornjem toku rijeke. Iza nje se pružao kraj još 
»spoznat, jer nije bilo nikakva poticaja da se on istraži. S jedne 
strane, što se išlo dalje, stabla gumovca postajala su sve rjeđa, 
« s druge strane u tom je kraju živjelo neprijateljski raspoloženo 

pleme Canteana, Šume u okolici bijahu pune divljači. Bilo je tu 
capibara? i anta, t.j. tapira, kojih je meso veoma ukusno, 
iako se smatra, da je u nekim krajevima otrovno od nečega, što 
oni tamo jedu. Naišli smo i na mnogo velikih čopora pekarija. 
Po tome se moglo zaključiti, da su Indijanci, koji su revni lovci, 
prilično daleko. 


Prema brazilskim zakonima pojedinac ima pravo da eksplo- 
atira parcelu, koja ima frontu od dvanaest milja riječne obale, 
a prostire se šest milja od rijeke. Uostalom, ta se udaljenost od 
rijeke i onako ne može premašiti, kako zbog opasnosti od 
divljaka, tako i zbog teškoća, ma koje se nailazi, kad se teške 
bolache žele dopremiti do rijeke s mjesta, koje je od njih 
udaljeno više od dvije stare milje. Ovdje Indijanci često napa- 
daju na centrose, pa berači gume pucaju na divljake Indi- 
jance, čim ih spaze, jer brazilska vlada, vjerna svojoj politici za- 
štite urođenika, nedopušta organiziranje kaznenih ekspedicija 
protiv indijanskih plemena. To nipošto ne znači, da je dozvoljeno 
pucanje na Indijance — baš naprotiv: daleko od toga — ali se to 
u zabitnijim mjestima naprosto ne može spriječiti. Indijanci, što 
žive u kraju oko rijeke Acre, pripadaju plemenima Cachiti, 
Cateana, Maritinari i Guarayo. Posljednji po svoj prilici pred- 
stavljaju ostatke jedne nekoć velike nacije, jer žive rastrkani 
na golemu području između Purusa i Benija. 

U Purusu i Acri živi jedna riba koštunjača, zvana pir u- 
cucu, kojoj se hrapavi jezik, tvrd poput potplata, a nalik na 
nj i po obliku, upotrebljava kao turpija za poliranje drva. Bu- 
dući da su korita tih rijeka pjeskovita, raže su u njima česte, a 
ustrijelio sam i jednoga krokodila od jedanaest stopa, životinju, 
koja predstavlja veliku rijetkost tako visoko na gornjem toku 
rijeke. Upravitelj barrace Yorongas kazivao mi je, da je 
ubio jednu anakondu, koja je bila dugačka pedeset i osam stopa. 
U to doba bio sam sklon da takvu tvrdnju smatram pretjeranom; 
ali smo kasnije, kako ću vam to pripovijedati, ustrijelili jednu 
još veću anakondu. : 

Ovdje su svi pili »guaranski čaj«, vrst napitka, koji potječe 
od Indijanaca iz plemena Guarana, a priređuje se od jedne 
biljke, što raste samo u blizini sela Manesa. Sirovina za taj čaj 
izrađuje se u obliku kratka tvrdog valjka, s kojega se pomoću 
hrapavog jezika ribe pirucucua nastruže sitna prašina, koja 
se onda baci u hladnu vodu. To piće ima izvrsno tonično djelo- 
vanje, a čini se, da njegovo uživanje ne dovodi ni do kakvih 
štetnih posljedica. Nema toga Brazilijanca, koji bi u divljini htio 
ostati bez njega, pa se ono mnogo traži. Originalni »guaranski 


2 Velik južno-američki glodavac. Op. prev 


101 


>» 


šaj« uvijek je veoma skup, ali ima patvorina, koje nisu samo 
lošije kvalitete, već su možda čak i štetne. Okus toga čaja pri- 
lično je nalik na okus matea. 


Upravitelj barrace Yorongas bijaše čovjek vedre ćudi, 
koji u sebi nije gajio nikakvu mržnju prema Indijancima, iako 
su ga oni protjerali iz jedne barrace, zapalili mu kuću 1 
uništili petnaest tona gume. Bio je toliko tolerantan, te je pri- 
znavao, da su bijelci potpuno zavrijedili da ih Indijanci napa- 
daju, jer je i sam imao prilike vidjeti, kako su neke ekspedicije 
postupale s Indijancima upravo nevjerojatno okrutno. Slušati 
jednoga »magnata gume« kako na taj način govori o Indijan- 
cima predstavljalo je nesvakidašnji doživljaj, pa se zbog toga 
osjećaj poštovanja, što sam ga prema njemu gajio, uvelike po- 
većao. 

Prevarili smo se u svojim nagađanjima o stanju rijeke 
iznad Yorongasa. Veći od naša dva kanua bio je prevelik, da 
plovi tim vodama, pa smo ga morali zamijeniti za dva manja. 
Na svakom koraku ispriječila bi se pred nama srušena stabla. 
Morali smo se probijati kroz njih sjekirama ili smo preko njih 
morali prenositi kanue i opremu, a to je predstavljalo beskrajnu 
rabotu, koja nam je oduzimala i posljednji atom snage. Zapa- 
hjila nas je pitomost svih divljih životinja toga kraja. Čak ni 
tapiri — inače najplašljivije životinje — nisu od nas bježali, 
već bi stajali na mjestu i promatrali nas s blagom radoznalošću. 
Dok smo prolazili pokraj njih, male capibare sjedile bi na 
svojim stražnjicama i ne bi ni pokušavale pobjeći. Razumije se, 
da je majmuna bilo posvuda. Bilo je među njima i pripadnika 
neke gotovo posve bijele vrste, koji bijahu manji od običnih 
smeđih majmuna. 

Naišao sam na njih samo u kraju oko gornjega toka rijeke 
Acre i nigdje drugdje. Ta sitna stvorenja tako su osjetljiva, da 
u ropstvu odmah uginu. 

"> Ptica je bilo toliko i tako su bile pitome, da je bi'o teško 
odvratiti naše Indijance od toga, da ih ne ubijaju štapovima. Vi- 
djeli smo tamo nekakvu neobičnu pticu strvinarku, donekle na- 
lik na naše gnjetlovce, koja je skakutala po obali rijeke i glasno 
ha nas psikala. Neka rođaka vidre, poznata pod nazivom lobo, 
naglo je izronila glavom i ramenima iz rijeke i zalajala Willisu 
u lice upravo:dok je, sjedeći na krmi kanua, pecao ribu. To ga je 
tako prenerazilo, da je natraške pao u rijeku. Izvukli smo ga, 
a on je nešto promrmljao o đavolima, jer nije još nikada vidio 
? Aromatska piće, koje se pije u nekim zemljama Južne Amerike, 


a priređuje se od lišća t. zv. paragvajskog čajevca (Ilex š 
Op. prev. J ( paraguayensis). 

takve životinje. Prisutnost vidre pokazala nam je, da ovdje 
nema krokodila. Naime, krokodili se boje vidra i pomno se 
klone dijelova rijeka, u kojima one žive, 


Dok smo se dugačkim motkama otiskivali naprijed, ugledali 
bismo od vremena na vrijeme kosti krupnih životinja na strmim 
riječnim obalama od crvena pješčanika. Vidjali smo ih na mje- 
stima, gdje se obala odronila. Ovdje je bilo mnogo fosila, a nešto 
niže vidjeli smo savršeno uščuvane okamenjene kornjače. Da 
smo se tamo zaustavili i pošti u istraživanje, možda bismo našli 
ostatke izumrlih prethistorijskih nemani ili životinja, kojih da- 
nas više nema u ovim šumama. 


Četvrtog dana plovidbe uzvodno od Yorongasa naišli smo 
na čopor pekarija, pa je odmah nastalo divlje uzbuđenje. Čla- 
novi posade iskočili su u tren oka iz čamaca. Svi smo pohitjeli 
na obalu što smo brže mogli. Puške su štektale, tanad zviždala 
na sve strane, a zalutali meci jurili su kroz krošnje i tupo uda- 
rali po deblima drveća. Čak ni prava pravcata vojnička bitka 
ne bi mogla biti opasnija jer je svaki momak pucao u uskome- 
šani čopor životinja s potpunom nebrigom za eventualne poslje- 
dice. Ljudi su vikali i vrištali, divlje svinje su vrištale i bez- 
glavo bježale, Willisa je oborio na zemlju jedan mužjak, pro- 
trčavši mu između nogu, pa je on potražio utočište na nekom 
drvetu. Pekariji su bili tako preplašeni, da nas nisu ni pokušali 
napasti. Kad je sve to prošlo, našli smo ih pet kako mrtvi leže 
na zemlji, a samo nebesa znaju, koliko ih je bilo ranjeno! Bilo 
je pravo čudo, što ni jedan jedini čovjek nije bio povrijeđen, pa 
čak ni Willis, koji je, spustivši se s drveta, proglasio sam sebe 
mrtvim. Uzeli smo komad mesa i ustanovili, da je izvrsno. I 
zaista: meso pekarija smatra se najboljim, što ga pruža džungla. 
Nije bilo mjesta ni za kakvu sumnju o tome, što posada misli 
o tom mesu, jer ga je pojela do posljednjega komadića u toku 
jedne sjajne gozbe, koja je trajala od sumraka pa sve do zore. 

Životinja je bilo u izobilju. U krošnjama velikih stabala 
cičala je i blebetala prava vojska malih sivih majmuna, pozna- 
tih pod nazivom leonciti, koji su neznatno veći od zamo- 
raca. Noću bi se na nas nabacivali pupovima i drugim projek- 
tilima pripadnici porodice lemura, poznati pod lokalnim nazi- 
vom nocturni, t.j. noćni majmuni, a nad našom logorskom 
opremom morali smo stražariti, da je ne raznesu vragolasti 
smeđi majmuni. 

Sad smo već nailazili na znakove, da u blizini ima Indija- 
naca: na tragove na pješčanoj obali i staze u džungli. Ali u naj- 
boljem slučaju viđali smo ih samo na trenutak i iz daljine, jer 
su nastojali da nam što manje dolaze na oči. 


103 


Tu i tamo ugledali bismo trupac kakva drveta, koj eje netko 
po svoj prilici istesao zbog vjerskih pobuda, tako da je dobilo 
oblik čunja, visoka jednu stopu. Da s nama nije bilo Indijanaca, 
možda bi se divljaci pokazali. Cijela je ta situacija predstavljala 
iskušenje za naše živce: neprestano smo bili svijesni činjenice, 
da netko iz prikrajka motri svaku našu kretnju, a mi njega ne 
vidimo. Zbog toga smo svake noći postavljali straže, koje su se 
morale smjenjivati svaka tri sata. 


Ostavili smo za sobom Cascadu de Avispas, malen 
slap, visok svega dvije tri stope. Ispod njega smo se mogli bez 
opasnosti okupati. Jedinu neugodnost predstavljale su žute 
muhe tavane, koje bodu ljude. Plovidba uzvodno bila je 
teška i naporna, jer smo morali svladati ravno dvadeset i četiri 
brzice i katarakta. Neki su bili visoki tri do četiri stope, pa smo 
naše teško natovarene kanue morali preko njih prenositi ili pre- 
vlačiti. Crveni pješčanik zamijenile su crne stijene. Konačno 
smo se našli ispod prilično visoka vodopada, iza kojeg se širina 
rijeke smanjila na svega jedan yard, pa kanui nisu mogli 
dalje. Rado bih bio nastavio pješice put do izvora, jer do njega 
zacijelo nije bilo više od hekoliko milja. No, indijanska posada 
odbila je da pođe dalje, a ja sam se bojao da ih ostavim s kanui- 
ma, jer bi se moglo dogoditi da pobjegnu i da nas ostave »nasu- 
kane«. Stoga smo u jedno veliko stablo urezali podatke o našoj 
ekspediciji, a onda krenuli natrag. U Yorongas smo stigli 7. ve- 
ljače. Tamo smo ostali nekoliko dana, čekajući Willisa, koji se 
spustio rijekom do Tacne, da tamo nabavi brašna za pečenje 
kruha. 


U Yorongasu je bilo krasnih nasada banana i ma ndio- 
ce*. Mandioca je bolja od krumpira i služi kao glavna hrana 
stanovnicima unutrašnjosti Brazilije. U kraju na Acri sjetva se 
uvijek vršila četiri dana prije ili poslije uštapa, već prema tome, 
o kakvom se usjevu radi. Naime u to je doba bio u cijeloj Južnoj 
Americi veoma rasprostranjen običaj da se vrijeme za sjetvu 
odabire u skladu s Mjesečevim mijenama, te se kazivalo, da to- 
bože svaki propust u vezi s tim povećava opasnost, da će na 
usjeve napasti kukci štetočinje. Iste mjere opreza poduzimale bi 
se pri pokrivanju krovova palminim lišćem, jer se smatralo, da 
će palmino lišće, koje se odreže sa stabla u vrijeme, koje je pre- 
više blizu mlađaku, insekti brže požderati. Ne bi bilo razborito 
slomiti nad tim vjerovanjima štap i proglasiti ih plodom primi- 


“ Mandioca (maniok) je brašnom bogati korijen tropske biljke 
Iatropha manihot, koja raste u Zapadnoj Indiji i Južnoj Americi, 
a daje veoma ukusan i zdrav hljeb. Op. prev. 

tivnog praznovjerja, dok se god ne dokaže, da su neosnovana. 
Što se mene tiče, vjerujem, da moramo još mnogo toga naučiti 
o utjecaju Mjeseca. 

Za vrijeme boravka na barraci razvio sam fotografije, 
što sam ih snimio na putu uz rijeku. Bijaše to posao, koji je tre- 
balo da se uradi što brže nakon eksponiranja, jer u džungli 
vlaga ošteti svaki film, koji nije hermetički zatvoren u kutijama, 
što ne propuštaju vlagu. Najteže je bilo naći dovoljno hladnu 
vodu. Mnoge inače uspjele snimke pokvarilo je razvijanje pri 
previsokoj temperaturi. U to vrijeme služio sam se kamerom 
firme »Stereoscopic Company«. Upotrebljavao sam film u ro- 
lama, koji je davao fotografije od 10:16 centimetara. Za da- 
našnje pojmove bijahu to veliki snimci. Kasnije sam više volio 
snimke manjih formata, jer sam tako mogao snimiti na svakom 
navoju veći broj fotografija, a težina je bila važnija od svega, 
kad nam je svaki predmet, što smo ga htjeli ponijeti sa sobom, 
morao stati u naprtnjaču. Postotak važnih snimaka, koji su pro- 
pali zbog ove ili one nezgode, bio je upravo strašan, ali smo ih 
do završetka ekspedicije ipak sakupili dovoljno da nam .po- 
služe kao opsežna dokumentacija o njoj. 


Dan nas je ostavio u Yurongasu i vratio se u Tacnu. Po svoj 
prilici ponadao se kakvoj pijanci. Na svome putu uzvodno mo- 
rali smo toga mladića ostaviti mrtva pijana u Tacni. Opet nam 
se priključio nakon našeg odlaska iz Yorongasa. Došao je u 
logor pun kojekakvih isprika i zaklinjao se, da više nikada ne 
će ni taknuti pića. Veoma je slabo respektirao Chalmersa, pa 
sam očekivao, da će između njih dvojice doći do žestoka obra- 
čuna. Ali na svu sreću, to se nije dogodilo. 

Upravitelj Yorongasa i nekoliko njegovih ljudi bili su bi- 
jesni, što im je pobjegla neka mlada djevojka iz plemena Ca- 
teana, koju su bili zarobili i držali na lancu kao kakvo pseto. 
Kasnije se ona odjednom pojavila u Tacni. U opasnu blizinu 
bijelih ljudi namamila ju je ljubav, što ju je gajila prema ne- 
kom seringeru. Tamo je i ostala, a da nisu bili potrebni 
nikakvi lanci da je zadrže. 

Došavši u Tacnu otkrili smo, da se Dan toliko naljoskao, 
da je od toga posve pobenavio. Ostavio sam ga tamo, a onda 
sam, s Willisom i Chalmersom, krenuo uz Yaveriju, malen pri- 
tok Acre, koje je tok trebalo da ucrtamo u zemljopisne karte. 
Teško smo ju svladali, zbog panjeva i srušenih stabala, a posao 
mi je otežalo i zabušavanje od strane posade, koje bi poče!o, 
čim bih joj okrenuo leđa. Daleko uzvodno pronašli smo lubanju 
i nekoliko komada kostiju nekakva okamenjenoga prethistorij- 
skoga gmaza, što su virili iz stvrdnute glinene naslage na obali 
rijeke. Lubanja je bila dugačka preko pet stopa, ali su ju voda 

i šljunak previše oštetili, da bi nam se isplatilo da je ponesemo 
sa sobom. Ipak sam sakupio nekoliko crnih zuba, što su slučajno 
ostali neoštećeni. Nedaleko od toga mjesta naišli smo na kostur 
neke još krupnije nemani. Jasno se vidio na dnu duboke i mirne 
bare, ali ga nismo mogli izvaditi. 

.Tri puta smo doživjeli brodolom sudarivši se s panjevima 
u rijeci, ali srećom nismo izgubili nikakav vredniji predmet, 
lako je Chalmers svaki Put pao u rijeku s kompasom u ruci. In- 
strumente i vrijedni kronometar spasila je metalna nepromo- 
čiva kutija, u kojoj smo ih držali. Vrativši se u Tacnu, saznali 
smo, da je Dan otišao s posadom u San Miguel. Kad smo ga, 
poslije nekoliko sati naporna veslanja, konačno stigli, bio je 
opet pijan, a posada je nastavila put bez njega. Pošli smo dalje 
i konačno stigli u Rosario, gdje nas je s dobrodošlicom primila 
Donayreova supruga, jer je on bio odsutan iz logora. 

Pisma su nam stizala u najrazličnijim mjestima, pa smo se 
ugodno iznenadili, kad smo saznali, da nas u Rosariju čeka po- 
šta. Svaki putnik kroz ove krajeve spremno bi se odazvao molbi 
da ponese poštu, a nikada nisam čuo, da bi se koje pismo izgu- 
bilo ili da bi ga tko ukrao. 

U Rosariju smo ostali četiri dana, čekajući na povratak 
batelona. Utrošio sam to vrijeme na liječenje Donayreova 
maloga sina, na liječenje Willisa od groznice i na razvijanje fil- 
mova. Dotad su pale tek male količine oborina, iako je bila u 
toku kišna sezona. Stoga sam zaključio, da su pretjerane priče 
O njezinim učincima. Ima okolnosti, po kojima se može zaklju- 
čiti, da jačina kiša opada uporedo s postepenim mijenjanjem 
južno-američke klime, iako redovno svake sedme godine na- 
stupa naročito jaka kišna sezona. Na mnogo mjesta vidio sam 
na obalama rijeke tragove nekadašnjih najviših vodostaja, koji 
su stajali daleko iznad svakog registriranog vodostaja. To jasno 
pokazuje, da su nekada poplave bile kudikamo ozbiljnije negoli 
danas. Poplave su rezultat kopnjenja snijega na Andama, ali i 
snijega ima sve manje zbog smanjenja količina oborina i zbog 
uzmicanja granice šume. 

Oko tri milje nizvodno od Rosarija nalazila se barraca 
nekog čovjeka, koji je bio velik poklonik gramofona. Poslije 
zalaza sunca zvuci glazbe širili bi se površinom rijeke sa savr- 
šenom čistoćom. Budući da je daljina, što nas je dijelila od nje- 
gova izvora, ublažila njegovu oporost, zvuk je dolazio do nas 
s nekakvim neobičnim čarom i privlačnošću u upravo onsm 
trenu tropske večeri, kad bi po drugi put u dvadeset i četiri 
sata nastala stanka u svirci golemog orkestra insekata i kad bi 
u džungli zavladao tajac. Najmilija pjesma toga čovjeka bijaše 
»Estundiana«. I dandanas, kad god čujem tu pjesmu, iskrsava 

mi pred mojim očima vizija Acre, a s površine joj se odrazuje 
zlatno nebo i crna silueta obale. Kažu, da se divljaci mogu spo- 
razumijevati na daljinu od dvadeset i pet milja pomoću drvenih 
gongova, odnosno neobičnoga zvuka, što ga oni proizvode. Bu- 
dući da sam čuo svirku toga dalekog gramofona jasno kao da se 
nalazi u susjednoj sobi, posve sam spreman da povjerujem toj 
tvrdnji. U džungli ljudski glas ne dopire dalje od dvije stotine 
yarda. Hitac iz puške ne čuje se na veću daljinu od pola 
milje. Pa ipak, čini se da glasovi nekih ptica putuju mnogo 
dalje, a glasovi nekih kukaca dopiru tako daleko, da to upravo 
iznenađuje. 

Pjev ptica u džungli upravo je divan, a ima neobični mukli 
prizvuk poput zvukova, što ih možete čuti, kad stojite pred na- 
stambom za ptice u kojem zoološkom vrtu. Od ovdašnjih ptica 
nijedna ne posjeduje onu bogatu raznolikost zvukova, kojom se 
odlikuju pjev engleskih drozdova ili kosova, već neprestano 
ponavljaju dva tri zvonka zvuka. Neke cvrkuću, neke grakću, a 
treće pak fućkaju. Kad čovjek ne vidi životinju, od koje dolazi 
kakav zvuk, teško mu je pogoditi, da li je to kakva ptica ili 
kukac. Najčudniji od svih tih ptičjih zvukova svakako je kriča- 
nje trompetera, velike crne »ptice-trumbetaša«. Počinje 
isprekidanim staccato kvocanjem, kojemu tempo postaje 
sve brži poput zvukova kakva motornog kotača, kad povećava 
brzinu. Konačno se pretvara u glasno i jednolično trubljenje, 
a onda se opet usporava i pretvara u sta ccato kvocanje, 
koje postaje sve sporije, dok posve ne zamre. RE 
ječ-o pticama, valja spomenuti, da u cijeloj 
Montani živi mala ptičica nalik na 
odomara, koja gradi svoja gnijezda u pravilnim okruglim ru- 
.pama u stijenama nad rijekom. Te se rupe dobro vide, ali su 
obično nepristupačne. Pada u oči neobična pojava, da ih ima 
samo tamo, gdje žive i te ptice. Jednom sam kazao, da me izne- 
nađuje, što one pronalaze rupe za svoja gnijezda na najpriklad- 
nijem mjestu, kao i činjenica, da su te rupe tako pravilne, kao 
da ih je izdublo kakvo svrdlo. 

»One same prave te rupe!« Te riječi izgovorio je čovjek, 
koji je u džungli proživio četvrt stoljeća. »Mnogo puta imao 
sam prilike da vidim, kako to rade. Gledao sam iz prikrajka i 
vidio, kako slijeću na stijenu, držeći u kljunu nekakvo lišće. 
Objesile bi se o okomitu stijenu, kao što se žuna uhvati za sta- 
blo, a onda bi kružnim kretnjama trljale to lišće o površinu 
stijene. Zatim bi odletjele i vratile se s novim lišćem, da na- 
stave posao trljanja. Pošto bi se to ponovilo tri do četiri puta, 
ptice bi bacile lišće i stale bi kljucati po tome mjestu svojim 
oštrim kljunovima. Uskoro bi se dogodilo ono, što je u svemu 

* Kad je većrTi 
peruanskoj i bolivijskoj 


tome najčudesnije: kljunom bi napravile u stijeni krasan okru> 
gao otvor, Opet bi odletjele, Vratile bi se s lišćem i nastavile: 
da to mjesto i dalje naizmjence trljaju i po njemu kljucaju. 
Taj posao trajao bi po nekoliko dana, ali bi konačno izduble: 
dovoljno prostrane rupe u stijeni, da se u njima mogu smjestiti 
njihova gnijezda. Uzverao sam se do nekoliko takvih rupa i 
pogledao ih izbliza. Vjerujte, kad vam kažem, da ni čovjek ne: 

# bi mogao izdupsti rupu pravilnijega oblika!« 

\ »Hoćete li možda kazati, da kljun ptice može probiti tvrdu 

| stijenu?« 


»Kljun žune probija tvrdo drvo, zar ne!? Međutim, ja ne: 
smatram, da ptica može izdupsti stijenu. Poput većine ljudi, 
koji su ih promatrali na djelu, i ja vjerujem, da te ptice poznaju 
nekakvo lišće, kojega sok tako umekša stijenu, da ona postane: 

\ mekana poput vlažne gline.« 


Odbacio sam tu priču kao izmišljotinu, a kad sam iste takve 
izjave čuo i od drugih ljudi na sve strane u zemlji, zaključio» 
sam, da se radi o pučkom praznovjerju. No, kasnije mi je neki 
Englez, u čiju pouzdanost ne mogu posumnjati, ispričao aneg- 
dotu, koja bi mogla donekle rasvijetliti ovaj problem. 


»Moj nećak boravio je u kraju Chuncho, koji se prostire uz 
rijeku Pyrenu, u Perlu. Jednoga dana konj mu je ohromio, pa. 
ga je ostavio u susjednoj chacri i pošao pješke kući. Sutra-- 
dan je otišao po konja, ali je odabrao kraći put, koji je vodio- 
kroz jedan dio džungle, gdje još nikada prije nije bio. Imao je- 
na sebi jahaće hlače i čizme s velikim ostrugama. Nisu to bile: 
male engleske, već velike meksičke ostruge, dugačke desetak. 
centimetrima sa žvrkovima većima od pola krune.5 A treba da. 
znate, da su ti žvrkovi bili novi novcati. Kad je moj nećak stigao: 
u susjednu chacru — nakon teška i vruća pješačenja kroz: 
džunglu — oikrio je, na svoje veliko zaprepaštenje, da je nje- 
govih krasnih ostruga nestalo. Nešto ih je izgrizlo ili izjelo, 
tako da su od njih ostali samo crni šiljci, dugački svega tri 
milimetra! On to sebi nije nikako mogao protumaičti, sve dok 
ga vlasnik chacre nije zapitao, nije li kojim slučajem gazio 
po izvjesnoj biljci, visokoj otprilike jednu stopu, s tamno crven- 
kastim listovima. Moj se nećak odmah prisjeti, da je doista pre- 
šao preko prostrana komada zemljišta, na kojem su nagusto 
rasle upravo takve biljke. »Tu smo!«, reče chacarerosS5 »Ta 
je biljka izgrizla vaše ostruge. Inke su se služili njezinim sokom, 


5 Pola krune — engleska srebrna moneta od 2 šilinga i 6 pennyja 
(2 i po šilinga); promjer joj je 31 mm. Op. prev. 

5 Vlasnik chare, t. j. malena posjeda za eksploataciju gume. Op- 
prev. 

da razmekšaju kamenje. Taj ga sok tako razmekša, da kamen 
postane mekan poput tijesta. Morate mi svakako pokazati mje- 
sto, gdje ste naišli na te biljke. »Međutim, kad su stali tražiti 
to mjesto, nisu ga mogli pronaći. U besputnoj džungli teško je 
vratiti se na vlastiti trag.« 

Poslije nenaporna putovanja niz rijeku, kojoj se razina pe- 
njala, stigli smo 23. veljače u Cobiju. Tamo smo zatekli sezon- 
sku trgovinu gume u punom jeku. Stanovništvu više nije prije- 
tila glad. Došli su i otišli mnogi teglenjaci, dolazak drugih se 
očekivao, a carinarnica je upravo plivala u novcu. Međutim, 
ovdje u Boliviji uništava se proizvodnja gume bezdušnim isko- 
rišćivanjem stabala gumovca, kojima se ne daje ni časka od- 
mora. U Braziliji je svaki berač eksploatirao tri estra de, tako 
da bi se svako pojedino stablo narezalo samo svakog trećeg 
dana, a nakon deset godina iskorišćivanja dao bi mu se odmor 
. od osam godina. Izračunato je, da od časa, kad je sabere s e- 
ringero, do časa, kad stigne u Manaos ili Paru, guma izgubi 
otprilike pedeset posto od svoje brutto težine. Taj gubitak ide 
na štetu berača, ali će im se taj posao ipak! isplatiti dokle god 
cijene gume ostanu na današnjoj visokoj razini. Unatoč tome, 
život seringera strašno je tegoban, a malo ih je, koji ne 
boluju od ove ili one bolesti. Radni dan se ringera počinje 
u 4 sata ujutru obilaženjem estrade s prosječno 150 stabala 
gumovca. Tom prilikom mora on pričvrstiti na svako stablo po 
jednu posudu. Kad to radi u siromašnijoj šumi, treba da pri- 
jeđe znatne udaljenosti. Zatim mora nasjeći drva za vatru, a 
onda nakupiti oraščića, koji daju bijel dim, neophodan za pre- 
pariranje gume. Poslije toga mora po drugi puta obići cijelu 
estradu, da sakupi sok. Po povratku s tog obilaska mora se 
baciti na naporni posao pretvaranja soka u bolache, što se 
radi pomoću dimljenja. Dovoljno je, da mu u taj sok padne sa- 
mo kap kiše, da bi seringeru bio upropašten sav trud toga 
dana. Osim svega toga mora njegovati svoje nasade, mora bez 
ičije pomoći sagraditi sebi kuću i brinuti se za njezino održava- 
nje, mora sebi sam napraviti kanu i mora sam otpremiti gumu 
u centralu. 

Doći će vrijeme, kad će cijelo šumsko područje, kojemu ne 
prijete poplave, biti naseljeno civiliziranim ljudima, i kad će 
se zvižduk lokomotiva i zujanje aviona čuti čak i tamo, gdje se 
nekada čulo samo zujanje milijarda insekata. Sama po sebi 
džungla nije nezdrava, već su žarišta bolesti sela civiliziranih 
doseljenika, a i tamo su one najvećim dijelom plod gruba ne- 
haja. Dokle god ih ne zaraze bijeli naseljenici, pripadnici urođe- 
ničkih plemena veoma su zdravi, a sigurno je, da oni ne bi htjeli 
živjeti u kraju, u kojem bi bio život neugodan, a zemlja ne- 
plodna. 

Blizu mjesta Porto Carlos, uzvodno od Cobije, na nekirm 
mjestima na sjevernoj obali rijeke izbija na površinu zemlje 
petrolej, crn i gust, ali zapaljiv. Možda će se jednom otkriti 
negdje na području između rijeke Purusa i Chacoa velika nala- 
zišta petroleja". 

Čeznuli smo za vijestima iz svijeta, koji smo poznavali, pa 
smo se nadali, da će nas u Cobiji dočekati novine iz domovine, 
poslane u svežnjevima iz Riberalte. Svežnjevi s novinama doista 
su stigli, ali su svaki njihov list izgrizle državne mazge, hraneći 
se papirom umjesto krmom! Znao sam, da malteške koze žive 
uglavnom od papira, ali nisam slutio, da i mazge mogu tako 
nisko pasti. Bilo kako mu drago, morali smo prihvatiti takvo 
objašnjenje gubitka novina. U riječ poštanskih vlasti nije se: 
smjelo posumnjati, a same mazge nisu se mogle obraniti od te: 
optužbe. 

Razdoblje prisilna nerada i strašne dosade oživio je neki 
Nijemac, koji se zvao Keller, a bio je vlasnik velike barkače, 
što je doplovila iz Manaosa. Bijaše strastven igrač šaha, pa smo: 
najveći dio svoga vremena provodili zajedno, zgrbljeni nad ša- 
hovskom pločom. Keller mi je kazao, da vozarina za tovare iz. 
Manaosa do gornjeg toka Acre iznosi i do 24 funte sterlinga po 
toni, a da se za transport gume niz rijeku, u obratnom smjeru, 
plaća i do 30 funta sterlinga po toni. Nije stoga čudo, da su se: 
vlasnici barkača upuštali u taj riziko, i da su u doba najvećeg 
procvata trgovine gumom ulice Manaosa bile popločene zlatom! 


7 Danas se doista iskorišćuju petrolejski izvori na nekoliko mjesta 
u džungli. Međutim, glavna je zapreka za intezivnu eksploataciju nedo- 
statak komunikacija. Op. Bryana Fawcetta, 

OSMO POGLAVLJE 


RIJEKA ZLA 


Naš batelon klizne oko zavoja rijeke obraslog šumom, 
i u taj čas zaori krik iznenađenja iz grla čovjeka, što je stajao 
na pramcu. Podignem pogled i ugledam oceanski parobrod gdje 
leži usidren uz obalu ni dvije stotine yarda ispred nas. 

»Izađite, brzo!« doviknem Danu i Chalmersu, koji su se u 
taj čas svađali u sjenici. » Vidjet ćete nešto, što se ne vidi svaki 
dan!« 

Oni ispuznu na palubu, a onda stanu kraj mene, zapanjeno 
buljeći u prizor pred našim očima, 

Bijaše to razmjerno malen parobrod od oko hiljadu brutto 
registarskih tona, ali se u času toga nenadanog susreta doimao 
golemiji od »Mauretanije«, veličanstveniji od »Olympica«.! Ni- 
smo gotovo mogli vjerovati svojim očima. Činilo nam se upravo 
nevjerojatno, da smo se namjerili na pravi pravcati parobrod 
s drugoga kraja svijeta upravo ovdje, u srcu kontinenta, na ri- 
jeci, što ju je poput kakva zida ogradila džungla, na mjestu, koje 
s jedne strane odvajaju od oceana gigantske Kordiljere, a s dru- 
ge strane tisuću i šest stotina milja toka rijeke! Njegov crni trup 
i čađavo natpalublje bijahu posuti mrmljama od rđe; rub njego- 


1 Čuveni britanski prekooceanski putnički parobrodi od oko 40 do 
50.000 registarskih tona, koji su se prije Prvog svjetskog rata ubrajali 
među najveće na svijetu. Op. prev. 

ve palube bio je punih osam stopa iznad površine rijeke; . 
kog tankog dimnjaka nije izlazio ni tračak dima, ali je zrak izna 
njega podrhtavao od vrućih plinova, što su sukljali iz brodskog 
ognjišta. Stajao je taj brod neznatno nagnut prema obali, tako 
da njegovi tupi jarboli samo što se nisu pomiješali s gustim 
krošnjama drveća na rubu džungle. 

Dok smo klizili kraj njega, ugledali smo na njegovu pramcu 
natpis »Antonina«, ispisan izblijedjelim slovima. Na dio palube 
ispod zapovjedničkog mosta izađe napola gol brodski konobar, 
isprazni preko ograde kabao sa spirinama, a onda se uspravi, 
da bi nas mogao promatrati. Bijaše to čovjek sitna rasta s ču- 
pavom kosom boje konoplje i uskim kržljavim ramenima, Osim 
njega nije se nitko drugi pojavio. Ni na obali nije bilo ni žive 
duše, ali se to događalo u vrijeme, kad Evropljani objeduju. 
Preko visokih odušnika strojarnice bijahu razapeti vjetrobrani 
od umrljane jedrenine. Iznad krme još jednom smo ugledali 
ime broda, »Antonina-Hamburg«, a ispod njega smo vidjeli, 
kako iz vode viri jedno krilo njegova jedinog vijka. 

»Hej!« poviče Dan. »Kako bi bilo da se popnemo na brod 
i gucnemo malo piva? Kladim se, da imaju originalno njemačko 
pivo!« 

No bilo je prekasno, jer nas je već struja odnijela mimo 
broda, a zaveslati protiv nje i pristati uz brod predstavljalo bi 
težak pothvat. Trebalo je da se na to Prije sjetimo, a ne da sto- 
jimo kao budale i buljimo u brod! 

»Da mi je znati, što radi taj brod ovdje«, promrmlja 
Chalmers. ' 

»Guma!« odgovori Dan. »Došao je da utovari gumu. Po svoj 
prilici je dovezao strojeve i robu u zamjenu. Doista je neobično 
dovesti brod čak tako daleko!« 

I mene je to zapanjilo. Na Madeiri su se gdjekada mogli 
vidjeti parobrodi, ali nitko se od nas ne bi ni u snu nadao, da 
će se na rijeci Acri namjeriti na kakav parobrod. Njegova pri- 
sutnost pokazala nam je, da je rijeka plovna bar do ovoga 
mjesta. 


Nalazili smo se nekoliko milja nizvodno od Xapurija, naj- 
južnijeg brazilskog sela na Aeri. Otišavši iz Cobije, ušli smo na 
teritorij Brazilije. Odmah se opazila promjena: barra ce su 
upravo cvale, kuće su bile dobro građene, a njihovim su vlasni- 
cima poslovi išli dobro. Poslije Cobije doimao se Xapuri upravo 
kao raskošno mjesto, jer se mogao pohvaliti hotelom, doduše 
svoje vrste, u kojem je pension stajao četrdeset šilinga na 


dan, U usporedbi s visinom cijena u krajevima uz rijeke to baš 
i nije bilo tako skupo. 

Kao što u bolivijskim selima, tako su i u Xapuriju carevali 
piće i bolesti. Tu bi se sakupljali razbijači iz cijeloga kraja oko 
Acre da se provesele, pa je u gradu bilo često »vruće« ne samo 
u doslovnom smislu riječi. Dan je bio kicoš naše družine, pa je 
plaću primljenu u Cobiji spiskao na kupovinu nova odijela, 
pozlaćena lanca za sat i odvratnih visokih žutih cipela s visokim 
petama i umetcima od gumielastike po stranama. Nikako ne 
mogu dokučiti, kako se moglo dogoditi, da je izbjegao pažnji 
razbijačima, jer su to bili vraški momci spremni na sve, a ne- 
slana šala na Danov račun pružila bi im sat dva razonode. Ta 
sela uz rijeku privlače najgore tipove iz cijele Brazilije. Mje- 
snim razbijačima nije bilo ispod časti da vrše napade na cen- 
trose i da pokradu gumu, a onda nestanu još i prije nego 
što seringeri shvate, kakav ih je gubitak snašao. Prodaja 
opljačkane gume negdje na donjem toku rijeke nije predstavlja- 
la nikakav problem. Ti ljudi bijahu pravi stručnjaci u barata- 
nju revolverima i noževima, a bili su kadri da se njima posluže 
čak i bez ikakva povoda, Nijedan obični čovjek nije htio imati 
s njima posla. 

Pogled na onaj brod pružio nam je malo osvježavajućeg 
daha civilizacije, ali se naše sjajno raspoloženje opet pokvarilo, 
kad smo se iskrcali u barrace uz rijeku. U jednoj od njih 
iznosio je mortalitet dvadeset i pet posto osoblja godišnje. U 
drugoj su sve mazge uginule od nekakve tajanstvene bolesti. 
Da su barem pocrkale od prežderavanja novinskim papirom, 
pomislio sam. Većini ljudskih oboljenja bio je uzrok alkohol. 


Još gora od Xapurija bila je Empreza, jedno drugo brazil- 
sko naselje. Ali tamo smo se zaustavili samo toliko, koliko je 
trebalo da ukrcamo pukovnika Placida de Castra, guvernera 
pokrajine Acre, koji nas je otpratio do svoje barrace, Ca- 
patare. Njemu možemo zahvaliti, što nam je pošlo za rukom da 
u Capatari nabavimo mazge za put kopnom do Abune. Njegova 
gostoljubivost i zabavna konverzacija, koju smo s njim imali 
prilike voditi, učinili su nas još većim njegovim dužnicima. Tre- 
balo je istražiti i unijeti na karte tok gornjih pritoka Abune, 
jer su oni bili izvanredno važni u određivanju granične linije. 


Utaborili smo se na mjestu, koje se zvalo Campo Central. 
Iz toga mjesta kao baze polazili smo u istraživanje nekih rijeka 
i u potragu za njihovim izvorima, Na tom smo poslu naišli na 
ogromne okrugle čistine u džungli, zarasle u travu. Promjer im 
je iznosio milju pa i više. Još prije svega nekoliko godina bila 
su na tim mjestima velika sela indijanskog plemena Apurina. 
Šačica tih Indijanaca živjela je još uvijek u selu Gavion, dok 
su neki drugi — koji su imali sreću da umaknu ekspedicijama 

lovaca na roblje — pobjegli na sjever i povukli se nekoliko de- 
setaka kilometara duboko u džunglu, gdje su se sprijateljili s 
beračima gume i ubrzo se izopačili pod utjecajem alkohola. U 
svakom slučaju bijahu to bića bijedna izgleda i veoma sitna 
rasta, a po svemu sudeći bezazlena. Sahranjivali su svoje mrtve 
u sjedećem stavu, a njihovih je grobova bilo na svakom koraku 
po čistinama. 


Mala skupina u Gavionu pokorila se civilizaciji. Doimala 
se kako tako zadovoljno. Jedina napast za nju bijahu nepodop- 
štine nekog zlog duha, koji se zvao Kurampura. Ti Indijanci 
vjerovali su, da je svaka zla sreća u lovu Kurampurino djelo, 
pa bi ga katkad pokušali udobrovoljiti. Radili su to tako, da bi 
bi privezali kakva čovjeka kao žrtvu o drvo Palo San to. 
Palo Santo —što na našem jeziku znači »Sveto drvo« — 
predstavlja jednu od najčešćih napasti južno-američke džungle. 
Radi se o stablu od mekog i lakog drva, što obično raste u bli- 
zini riječne obale, a služi kao omiljelo obitavalište kolonijama 
brazilskih »vatrenih mrava«, opakih insekata s krajnje bolnim 
ugrizom. Taknite to drvo, pa će odmah jurnuti iz dupalja u 
njegovu deblu cijele vojske mravi da vas napadnu. Neki će se 
čak baciti na vas s grana. Mora da su upravo neopisive muke 
čovjeka, koji bude sat dva privezan o to stablo, a upravo to rade 
Indijanci sa svojim žrtvama. Čuo sam, da se tom vrstom torture 
služe u tom kraju i neki izopačeni bijelci. Poput mnogih drugih 
otrovnih insekata i »vatreni mrav« nastoji, kad god mu je to 
moguće, da napadne čovjekov vrat. Čini se, da samo ose napa- 
daju oči. Na donjem dijelu drveta Palo Santo nema ni 
jedne jedine grane, a u krugu od nekoliko metara oko njega ne 
raste ni travka. 


Nedaleko od Gaviona umalo da nisam stradao. Put vodi 
preko nekoliko dubokih kanala premoštenih mostovima od grubo 
tesanih balvana. Kad je vrijeme vlažno i kišovito, mazge naj- 
radije idu po vanjskom balvanu, jer izgleda manje sklizak od 
ostalih. Zbog toga su ti balvani najistrošeniji i čine se naj- 
opasniji. Moram priznati, da me obuzela prilična nervoza, ali 
sam se tješio pomišlju, da mazga instinktivno ili na temelju 
iskustva zna bolje od mene, što joj valja raditi. No upravo u 
času, kad smo prelazili preko jednog od tih potoka s gotovo oko- 
mitim obalama, balvan se, po kojem je stupala moja mazga, pre- 
lomi sa zaglušnim praskom, i mi se oboje strovalismo u vodu. 
Potonuo sam ispod životinje, koja me svojom težinom odgur- 
nula u muljevito dno potoka. Da je dno kojim slučajem bilo 
tvrdo, ne bi mi ostala čitava ni jedna jedina kost u tijelu, jer 
se mazga koprcala i žestoko ritala, nastojeći da se ispravi. To 
joj je uspjelo ni časak prerano, jer u mojim bolnim plućima nije 

više bilo ni atoma zraka. Tako sam isplivao na površinu u po- 
sljednji čas. Bijaše to spasenje za dlaku. No, osim što sam se 
smočio, štete od svega toga nije bilo nikakve. 

Nesreća nikad ne dolazi sama. Jedan od naših Indijanaca 
udarao je po nekom stablu sjekirom iz puke zlobe. Iste noći to 
se stablo srušilo sa strašnom tutnjavom na usnuli logor. Nitko 
nije bio ranjen, ali su se platneni pokrivači naših mreža za spa- 
vanje iskidali u komadiće, a užad popucala. Iz granja srušenog 
stabla jurnule su na nas cijele legije veoma agresivnih crnih 
mrava, a mušice katuki bacile su se na naša izložena tijela 
i stale nas bosti poput igala. Insekti su se pobrinuli, da te noći 
više nitko od nas nije ni oka stisnuo. 


Zbog teških kiša i poplava na putu, što vodi do Abune, mo- 
rali smo nekoliko dana ostati u centru Esperanca. Tamo nam 
je netko ukrao dva sedla i pobjegao s njima u džunglu. Ako je 
kradljivac bio ikada uhvaćen, onda ga žalim, jer su sedla pri- 
padala Placidu de Castru. 


Istog dana, kad smo stigli u barracu Santa Bosa, na 
obali Abune, umrla su od zmijskog ujeda tri berača gume. Smje- 
šteno usred močvara, to je mjesto predstavljalo pravi raj za 
svakojake zmije, među kojima je bilo i anakonda. Strah od ana- 
konda bio je tako velik, da sena tu barracu gledalo kao na 
kakvu kažnjeničku koloniju. Budući da su mnogi osamljeni 
ljudi nestali pod misterioznim okolnostima, berači gume radili 
su u parovima, dva po dva. Barracesa bijaše vlasništvo firme 
»Suarez Hermanos«, a nalazila se na teritoriju Bolivije. Bijaše 
to jedno od najturobnijih mijesta, u kojem sam ikada boravio, 
ali veoma bogato gumom. Jedina pozitivna odlika zgrade te 
barrace bila je u tome, da je bila građena na kat. No, bu- 
dući da se nalazila svega nekoliko stopa iznad normalnog vodo- 
staja rijeke, često bi je zahvatila poplava, a u suhoj sezoni bila 
je okružena pravim oceanom blata. Njen upravitelj bijaše neki 
Francuz poriieklom iz dobre porodice, Iako bolestan, suzbijao 
je krajnju dosadu svoga života tako, da je držao harem, koji se 
sastojao od četiri prilično lijepe Indijanke. Stalni problem Santa 
Rose bijaše nedostatak radne snage. Mortalitet, koji je tamo 
id radije vam ne ću odati, jer je bio upravo nevjerojatno 
visok. 


Glava i jedna trećina tijela pripadnica jedne vrste ovda- 
šnjih zmija plosnate su poput kakve vrpce, a ostatak im je 
okrugao. Jedna druga vrsta ima cijelo tijelo crveno, a na glavi 
malen križ. Za pripadnice i jedne i druge vrste kažu da su 
otrovne. Noću je yeoma česta pojava sjaj anakondinih očiju, iz 
kojih se svjetlucavo odražava i najmanja svjetlost. 

»U kraju oko rijeke Acre ima bijelih Indijanaca,« kazao mi 
je Francuz. »Moj je brat pošao barkačom uz rijeku Tahuamanu. 
Jednog dana, dok se nalazio visoko na gornjem toku rijeke, 
rečeno mu je, da se u blizini nalaze bijeli Indijanci. Nije to 
htio vjerovati i stao se rugati ljudima, koji su mu to kazali. 
Ipak je sjeo u kanu i pošao u izviđanje. Otkrio je nesumnjive 
tragove i znakove Indijanaca. A onda su njega i njegove ljude 
odjednom napali krupni, lijepo građeni i naočiti divljaci pot- 
puno bijele puti, riđokosi i plavooki. Borili su se kao đavoli. 
Kad je moj brat jednog od njih ustrijelio, drugi su izvršili juriš, 
da otmu njegovo mrtvo tijelo, a onda su s njim utekli.« 

»Ljudi kažu, da ti bijeli Indijanci ne postoje, a kad im se 
dokaže njihovo postojanje, tvrde, kako se tu tobože radi o mje- 
šancima između Španjolaca i Indijanaca. Tako govore ljudi, 
koji ih nisu nikad vidjeli. Ali posve drugačije misle oni, koji 
su ih imali prilike vidjeti!« 

Groznica i insekti pokazali su se jačim od Chalmersa. U 
posljednje vrijeme promatrao sam, kako on postepeno propada. 
Bojeći se, da ne će preživjeti teškoće, ako ostane sa mnom, 
predložio sam mu, da se vrati u Riberaltu. Budući da sam se 
napola nadao, da će odbiti moj prijedlog, prilično sam se izne- 
nadio, kad ga je brže bolje prihvatio. Desetog aprila otišao je 
od nas zajedno s pet Indijanaca iz plemena Tumupasa, koji su 
također bolovali od groznice. Tako sam ostao samo s tri Indi- 
janca, Willisom i Danom kao s jedinom pratnjom, s kojom je 
trebalo da zaplovim uz Abunu i točno istražim njen tok. Njen 
izvor već smo unijeli u kartu na temelju podataka, što smo ih 
prikupili svojim nedostatnim instrumentima, a da dovršimo 
cijeli posao: kako treba, trebalo je da unesemo u kartu i ostale 
dijelove rijeke. Ne bi se bilo moglo kazati, da je ta rijeka ne- 
istražena, i to zbog toga, što je još četrdesetih godina 19. stoljeća 
jedna ekspedicija stigla do njezina izvora, a i u njezinu gor- 
njem toku nalazilo se nekoliko barraca. No, bijaše to rijeka 
s rđavom reputacijom, što se često prelijevala preko svojih obala 
i stvarala go'eme lagune i močvare. Uz njezin srednji tok živjeli 
su uvijek neprijateljski raspoloženi Indijanci Pacaguara, od 
kojih je svatko osjećao silan strah. Kratko vrijeme prije našeg 
dolaska u taj kraj ubili su nekog Brazilijanca i odvukli u šumu 
velik broj zarobljenika. U tom kraju živjele su i gigantske ana- 
konde, najjače od svih zmija udavka. One su se šuljale po go- 
lemim močvarnim područjima, u kojima je harala malarija. 

Kakva li je šteta, što su te rijeke izgubile svoje prvobitne 
indijanske nazive, jer su oni govorili o njihovoj ćudi! Tako se 
rijeka Acre zapravo zvala Macarinarra, što znači »Rijeka stri- 
jela«. Taj naziv potjecao je otud, što su uz nju rasli posebni 

bambusi, od kojih su se izrađivale strijele. Rapirrar, pogranični 
pritok Abune, zvao se »Rijeka Siposa« po istoimenoj lozi, koja 
se naveliko upotrebljava pri gradnji kuća. Jedna druga mala 
rijeka, Caipera, zvala se nekada »Rijeka pamuka«... Doći će 
možda vrijeme, kad će ti stari nazivi biti zaboravljeni, a to će 
značiti težak gubitak u područjima, u kojima se traga za stra- 
tegijskim rudama. 

Prije našeg odlaska iz Santa Rose u jednom igarituž, 
koji mi je uspjelo kupiti, došao je da se od nas oprosti Placido 
de Castro. Kao uvijek, i sada ga je pratio čopor pasa. Bilo je 
tu pasa nekoliko pasmina, a svi su se svakog časa česali. U džun- 
gli se svaki pas mora gotovo stalno česati. Zapravo mu cijeli 
život prolazi u česanju, pa je pravo čudo, što im je koža oguljena 
samo na nekim mjestima umjesto po cijelome tijelu! Bijaše to 
moj posljednji susret s pukovnikom. Naime, kad se kratko vri- 
jeme poslije toga nalazio na putu, ustrijelili su ga nepoznati 
zločinci. Njegova smrt predstavljala je težak gubitak za brazil- 
sko gumeno područje, jer je bio čestit i obrazovan čovjek. 

Pukovnik je odigrao važnu ulogu u sukobu između Brazi- 
lije i Bolivije, koji je god. 1903. izbio na Acri. Pripovijedao mi 
je, da je u početku odijevao svoje vojnike u uniforme khaki 
boje, ali su njihovi gubici bili tako visoki, da je odlučio promi- 
jeniti boju njihovih uniforma i dati im zelene uniforme. Po- 
kazalo se, da su takve uniforme manje upadljive u džungli, pa 
je to odmah smanjilo gubitke na neznatan broj. Placido de 
Castro je smatrao, da je do sukoba došlo zbog rđave vladavine. 
O vlastitim podvizima skromno je šutio, ali se njegova slava 
pročula i daleko izvan kraja oko rijeke Acre. 

Život berača gume bio je veoma skroman, ali sam ovdje 
ipak upoznao nekog seringera, koji se šest godina školo- 
vao u Engleskoj, a onda odbacio sve evropske navade i odjeću 
i vratio se od svoje) volje ovamo. Pa ma kako bili dobro obra- 
zovani, rijetki su među ljudima, što su jednom okušali blago- 
dati života u krajnjoj jednostavnosti, koji bi se vratili u izvje- 
štačeni život civilizacije. Njezino breme čovjek osjeti tek kad 
ga je zbacio sa svojih pleća. Na rijeci Madeiri upoznao sam 
nekog čovjeka, koji je bio član posade batelona, a to znači, 
da je vršio jednu od najtežih profesija, koje se mogu zamisliti. 
Govorio je perfektno engleski i francuski, ali je više volio taj 
mukotrpni zanat, skopčan s uživanjem alkohola, charque- 
om, pljesnivom rižom i spavanjem na pješčanim prudovima 
umjesto u krevetu od bilo čega, što bi mu mogao pružiti život: 
u većoj raskoši! 


žIgarite je malen riječni čamac. Op. prev. 

»Čuvajte se na Abuni!« glasila je opomena, koju nam je, 
s očiglednim uživanjem, svatko davao. »Ubit će vas groznica, 
što tamo vlada, a ako joj umaknete, ščepat će vas Indijanci iz 
plemena Pacaguara. Ti divljaci izlete na obalu i obaspu čamac 
kišom otrovnih strijela!« 

»Prije nekoliko dana napali su tamo nekog njemačkog in- 
ženjera i ubili mu tri čovjekal« kazao nam je neki čovjek, a 
neki drugi dostojanstveno kimne glavom i zagrozi nam se 
prstom: 

»Nedavno je ekspedicija od četrdeset i osam ljudi pošla na 
gornji tok Rio Negra — jednoga pritoka Abune — da traži 
gumu. Vratilo ih se samo osamnaest, a jednog su strahote, što 
ih je proživio, natjerale u ludilo!« 

Da smo poslušali sve te mračne opomene, ne bismo nikamo 
stigli. U to vrijeme počeo sam već stvarati vlastite sudove, pa 
nisam bio spreman da povjerujem u svaku glasinu o divljacima. 

Bijaše to jedno od najturobnijih putovanja, što sam ih ika- 
da izvršio. Rijeka nam je prijetila svojom mirnoćom, a lagana 
struja i duboka voda kao da su nam htjele dati na znanje, da 
nas čekaju teške tegobe. Demoni amazonskih rijeka izašli su 
iz svojih skrovišta i odavali svoju prisutnost niskim oblacima, 
kišom, što je padala kao iz kabla, i mračnim zidinama džungle. 

Prije nego što smo došli do mjesta, gdje u Abunu utječe 
rijeka Rapirrar, zaustavili smo se u jednoj barraci, kojoj je 
vlasnik bio Indijanac iz plemena Tumupasa po imenu Medina. 
Taj čovjek veoma se obogatio eksploatacijom gume. U tom prlja- 
vom mjestu držao je Medina svoju kćerku, koja je bila jedna 
od.najljepših plavokosih indijanskih djevojaka, što sam ih ika- 
da vidio: visoka, s mježnim crtama lica, malim rukama i gu- 
stom plavom kosom, mekanom poput svile. Iako dovoljno lijepa 
da ukrasi kakav kraljevski dvor ili bilo koju evropsku plesnu 
dvoranu, toj je djevojci bilo suđeno da uđe u harem upravi- 
telja barrace Santa Rosa i da tamo životari kao peti član 
serajaš tog poduzetnog Francuza. Načinio sam nekoliko nje- 
zinih fotografija, ali ih je uništila neprestana vlaga, zajedno sa 
svim fotografijama, snimljenima na Abuni, osim nekoliko ko- 
mada, koje sam razvio u Santa Rosi. 

Na ovoj rijeci živi ptica hornero, koja sebi gradi spret- 
no konstruirano gnijezdo s krovom od gline točno iznad mjesta, 
(do kojega dopire rijeka pri najvišem. vodostaju. Neka druga 
ptica, poznata pod nazivom tavachi, nastoji preoteti to 


: * Riječ perzijskog porijekla, koja označuje palaču turskog sultana 
ili dvor kakva istočnjačkog velikana, u kome je harem samo jedan nje- 
.gov dio. Op. prev. 

gnijezdo. Ali, kad hornero vidi, da mu je uljez zauzeo gni- 
jezdo, on ga naprosto zazida, pa tavachi bijedno skapa u 
toj zapečaćenoj grobnici. Priroda ništa ne radi bez razloga, ali 
mi dosad nije uspjelo da dokučim bilo kakav smisao u tom 
postupku. Isto tako ne mogu shvatiti, zašto tavachi ne po- 
sjeduje instinkt, koji bi ga upozorio, da mu prijeti gotovo sigur- 
na smrt. 

U ovom kraju možete vidjeti i bufea. To je jedna živo- 
tinja iz porodice sirena, nalik na lamantina“. Po izgledu veoma 
podsjeća na čovjeka, a ima velike dojke. Slijedi čamce i kanue, 
kao što pliskavice slijede brodove na moru. Priča se, da joj je 
meso veoma ukusno, ali mi nije pošlo za rukom da ulovim ma 
i jednu i da tako provjerim tu tvrdnju. Ta životinja nije ni 
bespomoćna ni bezazlena, a može napasti i ubiti krokodila. 

»Imate li što da nam prodate?« To bismo pitanje čuli na 
svakom centru, kraj kojeg bi nas vodio put. Bit će da su 
se Sirijcima, što bi gdjekad sa svojim čamcima punima robe za- 
plovili tom rijekom, takva putovanja izvanredno dobro isplatila. 

Dok smo se jednoga dana, nošeni tromom strujom, pola- 
gano spuštali niz rijeku nizvodno od mjesta, gdje u nju utječe 
Rio Negro, odjednom se, gotovo ispod samog pramca našeg 
igarita, pojavi trokutasta glava i nekoliko stopa vijugava 
tijela. Bijaše to gigantska anakonda. Skočio sam po karabinku. 
Ni ne pokušavši da dobro nanišanim, ispalio sam jedan hitac 
na zmiju, koja je u tom času već počela da izlazi na obalu. Tane 
kalibra 0,44 s tupim vrškom pogodilo ju je u kičmu, otprilike 
deset stopa od ružne i opake glavurde. Voda se pomamno za- 
pjenila, a mi smo osjetili nekoliko teških udaraca o dno čamca, 
koji su nas stresli kao da smo naletjeli na kakav podvodni panj. 

Jedva jedvice uspjelo mi je nagovoriti indijansku posadu 
da okrene čamac prema obali. Oni su se tako prestrašili, da:su 
se zjenice njihovih od straha izbuljenih očiju okružile sa svih 
strana bjeloočnicom. U času, kad sam ispalio hitac, čuo sam, 
kako me njihovi prestrašeni glasovi zaklinju, da ne pucam, jer 
da će neman razbiti čamac i sve nas pobiti. Te životinje naime 
ne samo da napadnu na čamac, kad ih iko rani, već postoji 
velika opasnost od njihova mužjaka, odnosno ženke. : 

Izašli smo na obalu i oprezno smo se približili gmazu. Bio 
je onesposobljen za borbu, ali su mu po tijelu išli gore dolje 
drhtaji poput lelujanja planinske paprati na vjetru. Koliko sam 
od oka mogao procijeniti, dio tijela, što je virio iz vode, bio je 
dugačak četrdeset i pet stopa, a ostatak u vodi sedamnaest sto- 
pa. Drugim riječima, ukupna dužina zmije iznosila je šezdeset i 


* Američki lamantin (Manatus latirostris). Op. prev. 

KATA Avije stope. U usporedbi s tako kolosalnom dužinom tijelo baš 
i nije bilo debelo. Debljina mu je iznosila najviše tridesetak 
| centimetara, ali je to po svoj prilici bilo zbog toga, što je zmija 
>" dugo gladovala, Pokušao sam odrezati komad kože, ali neman 
=" još nije nipošto bila mrtva i nenadana bacakanja njezina tijela 
prilično su nas prestrašila. Iz zmije je izlazio prodoran truo 
smrad. Po svoj prilici bijaše to njezin dah, za koji kažu da ima 
omamljujuće djelovanje, pa prvo omami, a onda paralizira 

žrtvu. Sve je u vezi s tom zmijom odvratno. 


Tako golemi primjerci anakonde možda i nisu česti, ali 
tragovi, što ih one ostavljaju na močvarnu terenu, dostižu kat- 
kad širinu od šest stopa i govore u prilog tvrdnjama Indijanaca 
i berača gume, da neke anakonde narastu do upravo nevjero- 
jatnih dimenzija, tako da je ona, koju sam ustrijelio, bila u 

A usporedbi s njima pravi patuljak.5 Članovi brazilske pogranične 
komisije pripovijedali su mi, da su u rijeci Paraguayu ustri- 
jelili jednu, koja je bila dugačka više od osamdeset stopa! rm 
U poriječju rijeka Araguaye i Tocantinsa živi crna vrst ana— 
konde, poznata pod nazivom dormider a, što znači »spava- 
čica«. Taj naziv potječe otud, što njen glas podsjeća na bučno 
hrkanje. Kažu, da naraste do ogromnih dimenzija, ali nisam 
nikada imao prilike da je vidim. Te zmije žive uglavnom u 
močvarama. Naime, za razliku od rijeka, koje se u doba suše 
često pretvore u obične kaljuže, močvare uvijek ostaju. Poći 
u kraj, u kojem love anakonde, znači igrati se životom. 


Na toj rijeci doživjeli smo mnogo uzbuđenja. Tako smo 
jednom zgodom ustrijelili nekoliko marimona — crnih 
majmuna — da nam njihovo meso posluži kao hrana. Da bi 
nam zaliha njihovih trupala bila na sigurnu mjestu, objesili 
smo ih o visoke grane iznad] logora. U gluho doba noći probu- 
dio me udarac o dno moje vreće za spavanje, kao da se nekakvo 
teško tijelo provuklo ispod nje. Provirio sam napolje i u mje- 
sečini ugledao obrise velika jaguara. Bijaše očigledno, da mu 
je samo do majmunskog mesa i da ga ja malo zanimam. Uosta- 
lom, u svakom slučaju bila bi prava ludost pucati u toj nesi- 
gurnoj rasvjeti, jer je ranjeni jaguar grozna životinja. Vidio 
sam, kako se zvijer osovila na stražnje noge i zagrizla u truplo 
jednog majmuna. U tom času uznemiri ju šušanj moje vreće 
za spavanje. Okrene se prema meni, zareži i iskesi zube, a već 
u slijedećem trenu nestane poput sjene. 


(Dad je moj otac izvijestio o toj zmiji u Londonu, bio je proglašen 
lažljivcem od glave do pete! Op, Bryana Fawcetta, 

Na dugačkim dionicama obale rasla su samo stabla Pala 
Santa, iz blizine kojih je džungla, da se tako izrazimo, povukla 
svoje skute. Niste mogli pogriješiti i zamijeniti ih s kojim dru- 
gim stablom, jer su stajala osamljeno poput gubavaca, a tlo 
oko njih bilo je lišeno svakog raslinstva. Kad smo jedne ve- 
čeri postavljali logor, Dan je bio tako umoran, da je objesio 
svoju vreću za spavanje na dva takva stabla, a onda se zavukao 
u nju i ne sluteći, što je uradio. Usred noći probudila nas je 
krika, od koje nam se sledila krv u žilama. Uzbuđeno smo isko- 
čili iz vreća za spavanje i mašili se pušaka, pomislivši, da nas 
napadaju divljaci. Onako bunovnima od naglo prekinutoga sna, 
gotovo nam se činilo, da osjećamo, kako nam se u nezaštićena 
tijela zabadaju otrovne strijele, i samo što nismo vidjeli tamne 
obrise ljudskih likova kako se prikradaju kroz grmlje oko. lo- 
gora! A onda smo ugledali Dana kako bezglavo juri prema ri- 
jeci, urličući kao da ga tko kolje. Začuo se glasni pljusak vode, 
a onda se krika stišala. 

Sada već sigurni, da nas Indijanci ne napadaju, pošli smo 
za Danom do obale rijeke, da saznamo, zbog čega je ta galama. 
Cijele legije mrava iz ona dva stabla Palo Santo bijahu prešle 
preko konopaca na mrežu za spavanje, prekrile su Dana od 
glave do pete, a onda je svaki mrav zario svoje otrovne šti- 
paljke u svaki kvadratni centimetar njegova tijela! Sav mokar 
Dan se popeo u kanu i preostali dio noći utrošio na to, da sa 
sebe skida insekte. Sutradan ujutro dobrano smo se namučili 
prije nego što nam je pošlo za rukom da odvežemo njegovu 
vreću za spavanje i otjeramo mrave, 


* * * 

»Divljaci!« 

Taj krik ispustio je Willis, koji se u tom času nalazio na 
palubi promatrajući kako se približavamo brzici Tambaqui. Dan 
i ja jurnemo iz sjenice i pogledamo u smjeru, u kojem je po- 
kazivala Willisova ruka. Na obali je stajalo nekoliko Indija- 
naca. Tijela su im bila od glave do pete obojena crvenim sokom 
urucua, jedne bobe, što raste na mnogo mjesta u džungli. 
Na ušima su imali velike rese, što su se njihale amo tamo, a 
kroz nozdrve im bijahu provučeni štapići. Ali na glavi nisu 
imali nikakva perja. Bijaše to moj prvi susret s divljacima. Mi- 
slim, da su ovi pripadali plemenu Karapuna. 

»Zaustavit ćemo se i sklopiti s njima prijateljstvo«, kazao 
sam. No još i prije nego što sam mogao izdati naređenje da 
skrenemo prema obali, ugledali su ih naši indijanski članovi 
posade. Začuli su se prestrašeni krikovi, a vesla su zaveslala 
bjesomučnim tempom. 

Divljaci stanu vikati, a onda nategnu svoje velike lukove 
i odapnu prema nama nekoliko strijela. Nismo ih vidjeli kako 
jure prema nama, ali jedna od njih probije bok čamca s jakim 
zvukom, a onda probije i suprotnu stranu i izađe napolje. Treba 
znati, da se radilo o drvu debelom gotovo četiri centimetra! 
Zapanjila me snaga te strijele. Da to nisam vidio na svoje oči, 
ne bih nikada povjerovao, da te strijele imaju tako silnu pro- 
bojnu snagu. Jer, ako ćemo pravo, jedva da i puščano tane ima 
veću probojnu snagu! 

Ti su divljaci običavali izaći na obalu u skupini od dvije 
tri stotine ljudi i onda prirediti topao doček svakom čamcu, 
koji bi naišao. Sredina rijeke nalazila se unutar dometa stri- 
jela, ispaljenih s bilo koje obale, tako da se od strijela nije 
moglo uteći. Poznat mi je jedan slučaj, što se dogodio na nekoj 
drugoj rijeci, kad su divljaci napali na taj način neki parobrod. 
Jedna je strijela prostrijelila nekom Englezu ruke i grudni koš 
i s takvom ga snagom Prikovala o palubu, da su ga njegovi 
drugovi jedva oslobodili. 

Naš igarite jurnuo je sada tako brzo, da smo uskoro 
stigli do brzice Tambaqui, a onda Preletjeli kroz nju bez ikakve 
nezgode, dok je posada i dalje bjesomučno veslala, obuzeta stra- 
hom od strijela. Uostalom, to i nije bila brzica, pogotovu u 
poredbi sa slijedećom, koja se zvala Fortaleza, i u kojoj se na- 
lazio vodopad visok desetak stopa. Već i sama njezina buka 
užasavala je čovjeka. Prekrivena uskomešanom pjenom, voda 
se sručavala preko granitne izbočine, sazdane od ONOg istog gra- 
nita, kojeg ima u Madeiri i svim rijekama istočno od nje, na 
teritoriju između osmog i desetog stupnja južne širine. Zna- 
čenje toga granita shatio sam tek kasnije, kad sam proučavao 
geologiju ovoga drevnog kontinenta. Čamac smo morali pre- 
nijeti oko toga slapa, gurajući ga po obali na koturaljkama od 
stabala. Taj nas je posao potpuno iscrpio, jer nas je bilo malo. 

Na obali je ležala napola osušena strvina anakonde. Koža 
joj je bila debela gotovo dva i pol centimetra. Kad se. posve 
osuši, možda se ta koža i skupi, pa postane tanja, ali usprkos 
tome ravna je po kvaliteti koži tapira. 

Četiri sata nizvodno od Fortaleze stigli smo do mjesta, 
gdje Abuna utječe u Madeiru. Tamo je rijeka tako široka, da 
se, u poredbi s uskom Abunom, doima poput mora. Tu smo na- 
išli na jednu bolivijsku carinarnicu, u kojoj su vladali tako 
strašni zdravstveni uslovi, da ge gori ne bi mogli ni zamisliti.: 
Tu su svi bolovali od groznice ili bili Pijani. No ako igdje na 
svijetu ima opravdanja za opijanje, onda je to ovdje! Pala je noć, 
i dok smo klizili površinom rijeke prema obali, dopirao je do 
nas zveket gitara i zavijanje pijanih glasova, lišeno svake me- 

lodike, kao da nas hoće una 


prijed upozoriti na izopačenost, koju 
«ćemo tamo ugledati. 


Za gumu, što se izvozila iz Bolivije, plaćala 
se manja izvozna carina negoli za onu, što se izvozila iz Brazilije. 
Zbog toga se sva guma, proizvedena na Abuni, izvozila preko 
ove carinarnice, bez obzira, da li dolazi s brazilske ili bolivijske 
strane. Uostalom, ta rijeka i onako još uvijek nije bila odre- 
đena kao granična rijeka. Guma bi se naslagala na brazilskoj 
strani, a onda noću prenosila na drugu obalu. Bijaše to blag 
oblik krijumčarenja, a carinici su držali, da je za njih bolje da 
ga favoriziraju, negoli da ga sprečavaju. Koliko je iznosio po- 
stotak od ubrane carine, koji je ikada dospio u državnu bla- 
gajnu, to je pitanje, na koje vam ne mogu odgovoriti. S novcem 
je baratao samo jedan carinik, a ostaloj devetorici nije preosta- 
lo ništa drugo, nego da se sve više zadužuju. 


Tu se nalazilo šest vojnika pod komandom jednoga in- 
tendenta. Taj je čovjek prije boravio u kraju oko Mapi- 
Tija u potrazi za gumom, ali je odatle bio premješten u ovo 
jadno mjesto sa cijelom svojom imovinom, koja se sastojala od 
limenke soli, dva mača, budilice i noćne posude, uleknute od 
udaraca. Njegov je prethodnik imao nezgodan običaj da udara 
vojnike mačem, pa su se oni konačno okrenuli protiv njega, 
ustrijelili ga i pobjegli u Braziliju. Pijani i ranjeni oficir po- 
bjegao je u džunglu i onda išao riječnom obalom sve do Villa 
Belle. Kakvu takvu predodžbu o stanju u tim zabačenim mje- 
stima može vam pružiti ovaj podatak: kad je bolivijska cari- 
narnica predana Braziliji, zatečeno ie u San Antoniju, prista- 
ništu ispod brzice Madeire, oko "7.000 sanduka robe, što je če- 


kala da bude transportirana na Beni. Od tih 7.000 sanduka oko 
"5.000 sadržalo je alkoholna pića! 


U kraju oko ušća Abune jedina hrana bijahu riža i cha r- 
que. Nikome nije bilo ni nakraj pameti da hvata ribu ili pođe 
u lov. Ljudi se nisu čak ni presvlačili, već bi se znojili u svojim 
smrdljivim dronjcima i pjevali svoje pijane pjesme ili stenjali 
u napadima bolesti. Lijekova nije bilo, a čak i da ih je bilo, ne 
bi se našla nijedna osoba, koja bi bila dovoljno trijezna da ih 
upotrebljava. Jedini zdravi čovjek bijaše neki mladi Nijemac, 
koji je amo svratio na svome putu uz rijeku. Bijaše to nasmijan 
i vedar momak, koji je govorio bez dlake na jeziku o englesko- 
njemačkim odnosima. Kazao mi je, da Njemačka vatreno želi 


rat, da bi tako naudila komercijalnom prosperitetu svojih ri- 
“vala i domogla se kolonija. 


Poslije osmodnevnog boravka u tom mjestu uspjelo nam je 
da dobijemo mjesto u batelonim a, što su vozili teret u 
Villa Bellu, luku na ušću rijeke Mamore, na pola puta do Ribe- 

ralte. U času, kad smo se otisnuli od obale, začuli smo još jed- 
nom, kao u znak oproštaja, zveket gitara i otegnuto zavijanje 
pijanih ljudskih glasova. . . 

Željeznička pruga Madeira-Mamore tada još nije postojala. 
Nije još postojala ta šumska željeznica, što polazi »niodakle«, 
a ide »nikamo«, pruga, koje su bijeli službenici primali tako- 
visoke plaće, da su se već za desetak godina mogli odreći službe, 
dakako pod uslovom, da dožive taj čas! Dok nije bilo željeznice, 
trebalo je dvadeset dana ubitačne rabote, da se s teško natova- 
renim čamcima svladaju mnoge brzice na dijelu rijeke između 
San Antonija i Villa Belle. Paluba batelona, koji bi no- 
sio tovar od dvanaest tona, bila bi svega desetak centimetara 
iznad vodene razine, pa se uvijek moralo ploviti što bliže obali. 
Na mirnim dionicama rijeke zaveslala bi posada od dvadesetak 
Indijanaca, ali tamo, gdje je struja bila snažna i brza, trebalo 
se provlačiti od stijene do stijene pomoću jakog konopca. Tre- 
bala je golema spretnost i umješnost, da se izbjegnu neprestane 
opasnosti, pa bi predvečer bila posada potpuno iscrpljena. Čla- 
novi posade zaspali bi, čim bi se bacili na usijane stijene uz 
rijeku. Stoga nije čudo, da su u niihovim redovima harala obo- 
ljenja od upale pluća, i to u takvim razmjerima, da bi gdjekada 
pokosila svu posadu, pa batelon nije mogao nastaviti put, 
sve dok ne bi stigla nova posada. 

U prvoj polovici putovanja umrla su na našem brodu če- 
tiri člana posade. Čim bi se koji čovjek razbolio, postao bi za 
ostale predmet rugla, a kad .bi umro, nastalo bi sveopće veselje. 
Njegov leš izbuljenih očiju bio bi svezan na kakvu motku, a 
onda zakopan u plitki grob, što bi ga ostali članovi posade ve- 
slima iskopali na obali rijeke. Umjesto nadgrobnog spomenika 
dobio bi dvije ukrštene grančice, među sobom povezane tra- 
vom. Poslije pogreba svaki bi član posade iskapio po jednu 
porciju kachase, a onda bi svi nazdravili slijedećoj žrtvi! 

Rijeka je tu bila široka više od pola milje, ali je bila puna 
stijena. Osim toga njezina je'struja bila brza, pa je zbog svega 
toga plovidba po njoj bila teška. Preko opasnih malih brzica 
Ararasa i Periquitosa prešli smo bez teškoća, ali nam je impo- 
zantnija brzica Chocolatal oduzela puna tri dana. Život na ovoj 
rijeci bio je sve prije negoli dosadan. Naš kormilar pošao je na- 
prijed da izvidi put, kojim ćemo prenijeti batelone, da 
tako zaobiđemo brzicu, ali su ga ustrijelili Indijanci ni pola 
milje od broda. Našli smo ga sa četrdeset i dvije strijele u ti- 
jelu. U to vrijeme bio sam pošao u lov, da ulovim kakvu pticu, 
koju bismo mogli skuhati, ali se srećom nisam namjerio na 
divljake. Dobio sam dojam, da to pleme — iako baš nije: bilo 
sklono civilizaciji — ne gaji osobito neprijateljstvo prema bi- 
jelim ljudima, 

' U kraju oko rijeke Mamore, nedaleko od Villa Belle, div- 
ljaci su nekada običavali dolaziti u pescane — t. j. mjesta, 
gdje su se nalazili logori bijelih putnika — da svoje proizvode 
mijenjaju za njihovu robu. No otuđile su ih ekspedicije lovaca 
na roblje. Dok je trgovac u kraju oko rijeke Mamore, jednoga 
čuvenog Bolivijanca posjetila je skupina Indijanaca plemena 
Araras. Stali su se pretvarati, da ih silno zanima njegova kara- 
binka, pa su ga molili, da iz nje puca. Pri svakom hicu zaplje- 
skali bi rukama, oduševljeni praskom. Kad se magazin puške 
ispraznio, vođa Indijanaca privuče trgovcu pažnju na svoj luk 
i strijelu. Kao da mu hoće pokazati, šta se sve može uraditi 
s tim oružjem, Indijanac napne luk, a onda se naglo okrene i 
odapne strijelu ravno u Bolivijanca, koji se strovali na zemlju 
prostrijeljenih grudi. U metežu, koji je tada nastao, Indijanci 
su nestali. 

Brat žrtve osvetio se tako, da je, tobože slučajno, ostavio 
na mjestu logorovanja izvjesnu količinu otrovanog alkohola. 
Kasnije je na tom mjestu pronađeno osam indijanskih leševa. 
Tih Indijanaca ima još uvijek mnogo i još su uvijek neugodni, 
ali ih je gradnja željezničke pruge primorala da se isele iz kraja 
oko Madeire. 

Neki mješanac kazao mi je, da su on i neki njegovi drugovi 
nedavno zarobili kraj brzice Chocolatal jedan kanu s dva In- 
dijanca. 

»Jedan nije htio uzeti ni zalogaja hrane, pa je uskoro umro«, 
reče mješanac. »I drugi se dao na štrajk glađu, ali smo ga obje- 
sili za pete o neko drvo i onda smo se stali na njemu vježbati u 
gađanju iz pušaka. Umro je poslije osmog hica. Bijaše to krasna 
zabava!« j 

Vozarenje batelonima predstavljalo je ovdje dobar 
i unosan posao. Njihova gradnja stajala je 1.800 bolivianosa 
(144 funte sterlinga), a iznajmljivali su se za četiri putovanja 
godišnje uz cijenu od 400 boliviana za svako pojedino putova- 
nje. U slučaju da se na kojem od tih putovanja batelonu 
šta dogodilo, štetu je morala platiti mušterija. ; 

Posada moga batelona umalo da nije pukla cd silnoga 
smijeha, kad je na tom putovanju jedan od Tumupasa Indijanaca 
obolio od beri-berija, pa su mu se noge ukočile. Umro je u 
Villa Belli. 

Ne može se zamisliti strašniji doživljaj od približavanja 
brzici Riberon. Cijelu jednu milju morali smo se grčevito držati 
za stijene na obali, na mjestima, gdje se moglo naći kakvo tak- 
vo hvatalište. Onda smo se pustili i projurili, pomamno vesla- 
jući, kroz tridesetak metara dugačku dionicu rijeke, koja je bila 
tako uzburkana, da bi mogla posve lako potopiti jako natovaren 

batelon. Siguran sam, da je tom prilikom nadrla u brođ 
najmanje tona vode. Jedan od naša četiri batelona pre- 
vrnuo se i potonuo, jer je njegova posada bila preslaba da vesla 
kako treba. Njegov je tovar propao, ali nitko nije stradao ži- 
votom, jer svi Indijanci plivaju kao vidre. 

Utaborili smo se kod brzice Riberona, gdje smo morali isto-- 
Variti sve batelone, a onda ih teškom mukom prenijeti 
kopnom oko brzice, No, čim smo se, mrtvi umorni, smjestili, na- 
pala nas je vojska crnih mravi. Bilo ih je na milijune. Prekrili 
su sve, što im se našlo na putu. Čim bi naišli na kakvu živu za- 
preku, stali bi strašno i sablasno pištati. Te mrave ništa ne 
može zaustaviti, i loše prolazi čovjek, koga tihi šum njihova 
približavanja ne probudi dovoljno rano za bijeg. Samom logoru 
nisu nanijeli nikakvu štetu, već su samo iskorijenili sve insek- 
te u njemu, a onda nastavili svoj pohod. Ti mravi često dolaze: 
u šumske kolibe i potpuno ih očiste od gamadi. 

Usred Misericordije, slijedeće brzice, nalazio se velik vir, 
kraj kojeg se nastanio neki starac, koji se prilično obogatio sa- 
kupljanjem gume i kojekakvih drugih predmeta, što bi ih voda 
izbacila na obalu poslije brodoloma batelona. Bijaše to 
veoma opasno mjesto, a nije bilo toga broda, koji bi izbjegao: 
propasti, kad bi ga jednom zahvatio taj vir. Spuštanje niz ri- 
jeku bijaše krajnje opasan pothvat, jer se povećavala brzina: 
plovidbe na mjestima, gdje je bilo mnogo stijena. Osim toga, 
pa ma kako inače bili spretni, kormilari i članovi posade bijahu: 
obično pijani u času polaska iz Villa Belle. U doba prije nego- 
što su bili pooštreni propisi o osiguranju, brodolomi su bili česta 
pojava, jer bi se vlasnicima tovara često isplatilo da namjerno: 
izgube tovar. 

Tko god je stvarao nazive bolivijskih naselja, pokazao je: 
grubu ironiju, kad je pristaništu na mjestu, gdje se sastaju ri- 
jeke Mamore i Beni, nadjenuo ime »Villa Bella«.8 U središtu 
toga mjesta nalazila se smrdljiva crna kaljuža, a mortalitet je: 
katkad bio upravo basnoslovan. Mortalitet u redovima posada 
batelona, što su saobraćali između Villa Belle i San An- 
tonija, iznosio je pedeset posto godišnje, što je predstavljalo: 
brojku, na koju sam se već počeo navikavati. Da, to je bila vo- 
zarina, koja se u to doba plaćala za boliviisku gumu, pa sma- 
tram, da ne ću pretjerati, ako kažem da je svaka tona trans 
portirane gume bila plaćena jednim ljudskim životom, 

Pa ipak: iako je trunula u prljavštini, koju nije nitko sa- 
krivao, i premda su njezini stanovnici bili izrodi puni alkohola, 
Villa Bella bijaše jedna od najvažnijih carinskih ispostava u 


* Na španjolskom: Lijepi grad. Op. prev. 

Boliviji. Čini se, da je strah od Benija natjerao pristojne i po- 
štene službenike da se drže što dalje od toga mjesta. Sa mnom 
se postupalo kao s kakvim vladinim doušnikom. Ni jedan je- 
dini funkcionar nije imao toliko pristojnosti ili osjećaja du- 
žnosti, da poduzme bilo šta, čime bi nam pomogao u našem radu, 
a jedan stanovnik Villa Belle otišao je čak tako daleko, da je 
ispalio na mene nekoliko hitaca iz »winchesterke«. Na svu 
sreću bio je tako pijan, da nije mogao sigurno gađati. Budući 
da nisam ništa mogao postići, otvoreno sam se zaprijetio vršiocu 
dužnosti upravitelja carinarnice, da ću podnijeti protiv njega 
prijavu ministru kolonija, ako mi odmah ne stvori transportna 
sredstva. Tako su se njihove sumnje obistinile, jer im je to po- 
kazalo, kako sam tobože doista vladin doušnik. Ali to nam je 
omogućilo da još istog dana odemo iz toga mjesta. 

Sutradan smo stigli u Esperanzu, gdje se nalazila centrala 
firme »Suarez Hermanos«, najvećeg poduzeća za eksploataciju 
gume u Boliviji. Tamo smo zatekli nekoliko dobro plaćenih 
britanskih mehaničara, koji su se brinuli za održavanje tegle- 
nica. Činovnici, svi do jednoga Nijemci, odnosili su se prema 
njima s otvorenim neprijateljstvom. 


U blizini toga mjesta nalazila se jedna brzica, prema kojoj 


su Indijanci osjećali veliko strahopoštovanje, jer su vjerovali, 
mrtvih. Nekoliko dana prije 


da njezinu tutnjavu stvara ples 
našeg dolaska jedna je teglenica jurnula niz tu brzicu, jer joj 


nije htio proraditi motor u času, kad se, puna putnika, otisnula 
od obale. Pravo je čudo, što nije pretrpjela brodolom. Svi mu- 
škarci, osim engleskog mehaničara Smitha. poskakali su u ri- 
jeku prije nego što se brod našao u brzici. Žene su stale bespo- 
moćno vrištati, čekajući da se brod svakog časa prevrne i da se 
one nađu u bijesnom vrtlogu. Smithu, koji je cijelo to vrijeme 
hladnokrvno popravljao motor, uspielo je da ga stavi u pogon 
odmah čim je brod prešao preko brzice, a onda je protjerao te- 
glenicu k obali. Od toga dana bio je on pučki heroj. 

Britanski mehaničari voljeli su svoj posao i dobro su ra- 
dili. Plaća im je bila visoka, a postupak s njima dobar. Osim 
redovnih dužnosti obavljali su i razne druge poslove, kao na 
primjer popravke šivaćih strojeva, pušaka i tome slično, pa su 
mogli znatno povećati svoju zaradu. Jedan od njih stekao je 
besmrtnu slavu u očima lokalnog stanovništva. On je jednom 
zgodom pao s bocom u ruci iz nekog batelona, što je plovio 
po Mamoreu, pa ga je zahvatio vodopad. No izronio je na po- 
vršinu, uspuzao se na obalu i mirno iskapio bocu do dna! 

Neki drugi Englez obolio je od nekakve tajanstvene bolesti, 
od koje mu je koža gotovo posve pocrnjela, a s tijela mu je 
izlazio grozan smrad. Jednoga dana nije došao na posao, pa je 

mayordomo, u uvjerenju, da je Englez umro, obećao dvojici 
trojici Indijanaca po jednu bocu alkohola, da odu u njegovu 
kolibu, iznesu Ješ i pokopaju ga. Indijanci su začepili nosove 
i pokrili usta, stavili pocrnjeli leš u mrežu za spavanje i stali 
ga nositi prema groblju. Putem su udarili mrežom za spavanje 
o neko drvo. Iz mreže se začuo mrtvački glas, koji im je ka- 
zao: »Oprezno, momci, oprezno!« Indijanci odbace svoj teret 
i podbruse pete. No, pošto su se okrijepili pićem, vrate se s još 
nekoliko drugova i opet ponesu mrežu za spavanje. U času, kad 
su bacili tovar kraj otvorene rake, opet se začuje iz mreže 
mrtvački glas, koji ih zamoli vode. Svi se opet razbježaše gla- 
vom bez obzira. Pošto su se još jednom okrijepili pićem, peoni 
se vrate, bace brbljavi leš u otvorenu raku i brže bolja ga za- 
trpaju zemljom, da ne bi opet uskrsnuo! 

Kratko vrijeme poslije moga dolaska iznenada se pojavi 
na rijeci kanu šesnaest Indijanaca iz plemena Pacaguara, na- 
mazanih ratničkim bojama. Dok su ti ratnici veslali uz su- 
protnu stranu rijeke, cijelo stanovništvo Esperanze umalo da 
nije podivljalo od uzbuđenja. Peoni su vikali, ljudi su se uzmu- 
vali trčeći amo tamo, svi istovremeno izvikujući naređenja, a 
onda odjekne zbrkana pucnjava iz pušaka. Ali, divljaci nisu na 
to obraćali ni najmanju pažnju. Na tome mjestu širina rijeke 
iznosila je šest stotina yarda, a to je otprilike ravno kraj- 
njem dometu »winchesterke« kalibra 0,44, pa su Indijanci ve- 
slali dalje s nepomućenim dostojanstvom, dok nisu nestali s 
vidika uplovivši u neki mali pritok. Mnogo se lica rastužilo na- 
kon prekida paljbe, kad se izračunao utrošak basnoslovno skupe 
municije. 

Indijanci bi često dolazili na suprotnu obalu i odatle mirno 
promatrali, što se događa na barra ci, dobro znajući, da im 
od pušaka ne prijeti gotovo nikakva opasnost. Njihova pojava 
uvijek bi izazvala divlje uzbuđenje u Esperanzi, a i ludo tro- 
šenje municije. Bijaše to poput bučnog laveža pasa, koji ugle- 
daju mačku na zidu. 

Osamnaestog maja isplovili smo iz Esperanze na jednom 
batelonu, koji je plovio u Riberaltu. Noć prije našeg od- 
laska proslavila se tako, da su četiri žene i četiri indijanska 
peona priredili divlji ples, pošto su Popili četiri sanduka piva 
po cijeni od 10 funta po sanduku, koje su kupili na vjeresiju. 
Slijedećeg jutra svaka je žena primila dvadeset i pet udaraca 
bičem za kaznu zbog narušavanja mira, a onda su sve Poslane 
na rad na plantaže s one strane rijeke. Bijaše to kazna, koje se 
svatko plašio zbog straha od Indijanaca iz plemena Pacaguara. 
Muškarcima se nije ništa dogodilo, jer su firmi učinili veliku 
uslugu, naprtivši sebi na leđa još veći dug. 

GLADNA EKSPEDICIJA NA IZVORU RIJEKE VERDE 


. Fawcett 
je viša od dviju centralnih figura na slici. 


INDIJANCI PLEMENA CHAMACOCO, KOJE 
ŽIVI U GRAN CHACU 


DEVETO POGLAVLJE 


GADNA MEĐUIGRA 


U Riberalti me je dočekala velika pošiljka pošte, pa su mi 
dobrodošle vijesti od kuće, koje sam tako dugo čekao, odagnale 
iz glave svaku drugu misao. Bilo je u toj pošiljei i novina i slu- 
žbenih dopisa. Najvažnije od svega bijaše naređenje, da zbog 
financijskih teškoća odgodim sve daljnje ekspedicije. Bio sam 
presretan. Naime, ne samo što mi je bar za neko vrijeme bilo 
dosta mučeništva, već sam morao završiti i razne karte, sasta- 
viti izvještaje i dovršiti radove na trasiranju željezničke pruge 
do Cobije. Osim toga, Riberalti je bio potreban plovni dok, pa 
mi je ponuđeno, da izradim nacrt za njegovu gradnju, zajedno 
s proračunom troškova. Nisam imao ništa protiv toga da osta- 
nem u ovom mjestu, dok god budem u njemu imao mnogo posla 
i dok budem plaćen za taj posao. Sve sam mogao podnijeti, 
samo ne nerad. 


Nije bilo izgleda, da će u dogledno vrijeme kakav brod 
zaploviti uzvodno prema Rurrenabaqueu, jer je vladina barkača 
»Tahuamanu« došla konačno u takvo stanje, da je ni đavo više 
ne bi popravio, pa su ju izvukli na žal negdje uzvodno. Budući 
da se pred Danom otvorila perspektiva neograničenog ostanka u 
Riberalti, obukao je odijelo, što ga je kupio u Xapuriju, a onda 
je pošao da se napije i pozabavi. Što se pak tiče Willisa, njega 
su njegovi pijani izgredi već prije toga strpali u zatvor. Njegovo 


9 FAWCETT: Kroz prašume J. Amerike .129 


puštanje na slobodu bilo je samo plod podmićivanja i korupcije, 
i ničeg drugog. No, on mi je iskazao svoju zahvalnost tako, da 
me je ostavio i postao trgovac pićem, koje je prodavao u nekoj 
kolibici na gradskoj periferiji. Feo, moj pretposljednji Indija- 
nac, umro je. 


Iako su u kraju oko rijeke Madre de Dios postojali privatni 
naoružani odredi za hvatanje roblja, Indijanci su zadavali ta- 
mošnjim stanovnicima prilično glavobolje. Upravo je na toj 
rijeci neki pripitomljeni Indijanac ubio sjekirom upravitelja 
barrace Maravillas. Po svoj prilici žrtva je posve zavrijedila 
takvu sudbinu. U svojim pričanjima tamošnji stanovnici prika- 
zivali su Indijance iz plemena Pacaguara u crnjim bojama nego 
što su to oni zavrijedili, ali je ipak istina, da oni u načelu nisu 
propuštali nijednu priliku da napakoste bijelcima. U toku 
jednog izleta do ušća rijeke Orton, na koji sam pošao s nekim 
Bolivijeem, vlasnikom malena posjeda za eksploataciju gume, 
susreli smo u džungli nekoliko tih Indijanaca. Po tome, što su 
smogli hrabrosti da se pokažu, moglo se zaključiti, da su pri- 
lično bezazleni. Otkrili su ih Indijanci iz naše družine, i to tako, 
da su ih nanjušili. Divljaci naime imaju oštar njuh poput 1o- 
vačkih pasa. Bilo je očigledno, da Indijanci, na koje smo se 
namjerili, pripadaju nekom od izrođenijih plemena. Bijahu to 
sitni ljudi tamne puti, s velikim pločicama u golemim i klopa- 
vim ušnim resama, i sa štapićima, provučenima kroz donje usne. 
Donijeli su nam na dar divljač, jer su svako zanimanje osim 
lova smatrali nedostojnim. Bili oni izrođeni ili ne, jedna je stvar 
sigurna: da su sve civilizirane Indijance dovodili u vezu s napa- 
dima lovaca na roblje — koji su se često vršili na njihova na- 
selja — pa nisu s njima htjeli imati posla. 

Postoje tri vrste Indijanaca. U prvu se ubrajaju krotka i 
bijedna stvorenja, koja se lako pripitome; u drugu opasni i 
odvratni ljudožderi, koji se tek rijetko vide; u treću skupinu 
ulaze snažni i naočiti urođenici, koji se rijetko susreću, jer se 
klone blizine plovnih rijeka. O ovom predmetu govorit ću ka- 
snije opširnije, jer je u vezi s drevnom poviješću kontinenta. 


Korupcija i nesposobnost bijahu u Riberalti opća pojava. 
Kratko vrijeme prije našeg dolaska postavljen je nov sudac, 
koji je istovremeno bio službeni mesar. Bijaše to izvanredno 
unosno mjesto, jer je bilo malo ljudi, koji bi mogli sebi do- 
pustiti da ne budu njegove mušterije. Onaj vojnik, koji je pri- 
mio 2.000 udaraca bičem i kojeg su njegovi krvnici onda osta- 
vili da skapa, s kostima, što su mu stršile iz rana, u međuvre- 
menu se oporavio i prilično je vedro pričao o svom strašnom 
doživljaju. Silno se ugojio — kako to, kažu, biva sa svima oni- 

ma, koji podnesu teško bičevanje — ali se u njegovu hodu nisu 
primjećivale nikakve štetne posljedice bičevanja, iako mu je 
sva stražnjica bila oderana. 

»Evo stoke!« 

Ovaj povik došao je iz grla jednog peona, što je stajao 
na obali rijeke promatrajući približavanje batelona. Po- 
gledao sam u smjeru, u kojem je on vokazivao. Očekivao sam, 
da ću ugledati marvu, što se doprema s ravnica Mojos, da je 
zakolje naš sudac-mesar, ali sam umjesto toga ugledao ljudski 
tovar. Na palubi prvoga broda stajao je vlasnik jedne bar- 
race na rijeci Madre de Dios. Izašavši na obalu, stao je po- 
strance, da nadzire svoje mayordome, naoružane teškim 
bičevima, koji su istjerali na obalu i odatle u neku straćaru 
tridesetak više manje bijelih ljudi iz Santa Cruza. Izraz kraj- 
nje bijede, što im se vidio na licima, jasno je pokazivao, da su 
posve svijesni svoje žalosne sudbine. U toj skupini bijednika 
nije bilo samo muškaraca, već i žena. 

»Tko su ti ljudi?« zapitao sam nekog bolivijskog carinika. 
»Jesu li možda robovi?« 

- »Naravno!« odgovori on i pogleda me, iznenađen tako glu- 
pim pitanjem. 

»Hoćete li kazati, da su ovi bijednici dotjerani ovamo da 
budu prodani?« 

.»O ne, gospodine! Otvorena se prodaju samo Indijanci iz 
džungle. Ova će stoka biti predana onom, tko isplati njezine du- 
gove — to su naime svi od reda dužnici — i iznos njihova duga 
čini prodajnu vrijednost njihova tijela. Da se razumijemo: to 
je privatna transakcija, ali tko god hoće imati kojega muškarca 
ili ženu, može ih dobiti, ako je spreman da plati njihovu ci- 
jenu!« 

»Živimo li u 1907. godini ili se vrijeme pomaklo za hiljadu 
godina unazad?« zapitao sam se. 

»Samo se Indijanci iz džungle otvoreno prodaju!« Brutal- 
nost, što je dolazila do izražaja u tome stavu, ljutila je bolivij- 
sku vladu to više, što to nije mogla spriječiti, a to je ljutilo i 
sve čestite ljude. Tipičan slučaj dogodio se neposredno prije: 
moga povratka u Riberaltu, tipičan za postupke onih izopačenih. 
divljaka, od kojih su se sastojali redovi trgovaca robljem, ljudi, 
koji su se regrutirali iz ološa Evrope i Latinske Amerike. 

Neka ekspedicija, koja je pošla u lov na roblje, naišla je 
na jedno selo Toromona, veoma inteligentnih urođenika, s ko- 
jima nije nipošto bilo teško izlaziti na kraj. Poglavici se nisu 
svidjeli njegovi posjetioci, ali je ipak naredio ženi, da ih u znak: 
prijateljstva posluži chichom. Pobojavši se, da je piće: 

otrovano, vođa lovaca na robove zatraži, da poglavica prvi pije. 
On to i uradi. No, dok je stajao s vrčem na ustima, prasne hitac, 
i on se sruši mrtav na zemlju. Lovci na robove odmah opkole 
urođenike i stanu ih tjerati, kao što čobani gone stoku. One, koje 
nisu ubili, dotjerali su na Beni. Neku ženu, koja je nosila no- 
vorođenče, nastrijelili su u gležanj. Budući da zato nije mogla 
hodati, dovukli su ju do rijeke i stali vući nizvodno na splavi, 
privezanoj za njihov brod. Kad im je to dosadilo, odvezali su 
splav usred rijeke i pustili Indijanku, neka se dočepa obale 
kako god zna i umije. Počinitelji tih odvratnih nedjela otvoreno 
su se hvalisali svojim podvizima, ponoseći se svojom »pobje- 
dom«! Pričali su, kako su hvatali djecu za noge i onda ih svom 
snagom udarali o stabla, da ih tako ubiju. O tome, da su se ta 
zvjerstva doista događala, nema nikakve sumnje, a ja u svome 
opisu nimalo ne pretjerujem! Nazvati ta đavolska bića zvije- 
rima, predstavljalo bi uvredu onih bića, koja priroda nije na- 
darila ljudskim barbarstvom. Da su se, kojim slučajem, stidjeli 
svoga pothvata, mogli su pokušati da ga opravdaju pogibijom 
nekolicine lovaca na robove, što su umrli odotrovanechiche. 
No oni to nisu uradili, već su taj događaj uzeli kao povod za 
odmazdu i za daljnje odmazde! 

Mnogi Indijanci, koji silom prilika dolaze u kontakt sa ci- 
vilizacijom, pokazuju, da su inteligentni i da imaju spretne 
ruke. Na nekoliko misija uče razne zanate i dobro rade. Brzo 
uče jezike, jer su prirođeni imitatori, ali se ubrzo degeneriraju 
fizički i moralno. 

Gdjekad se dogodi, da zec udesi lovca. Nedavno je iz Ri- 
beralte pošla u džunglu jedna ekspedicija, da se domogne radne 
snage: Leševi njenih učesnika, raskomadani u sitne komade, na- 
đeni su u jednom kanuu, koji je, nošen strujom, plovio niz ri- 
jeku. S neke druge ekspedicije, koja je pošla u kraj oko rijeke 
Guapore, vratio se svega jedan čoviek. Bio je potpuno lud i glo- 
dao je trulo meso s ljudskog bedra! Čovjeku je drago, kad čuje, 
da je i te zvijeri u ljudskoj spodobi snašla zaslužena sudbina. 
Što se mene tiče, ne osjećam za njih ni trunka samilosti! 

Nedaleko od Riberalte neki indijanski poljoprivredni rad- 
nik ustrijelio je svoga mayordoma, da mu se tako osveti 

za neku okrutnost. Indijanac je uhvaćen, privezan licem o lice 
za leš i ostavljen tako do slijedećeg jutra, a onda je dobio hilja- 
du udaraca bičem. Ovdje jedva prođe dan, a da tko nebude 
bičevan. U kući, u kojoj sam odsjeo, mogao sam slušati, kako 
se takve kazne izvršavaju u dvorištu zgrade šefa policije. Žrtve 
bi obično podnijele tu kaznu sa začudnim mirom, osim — a to 
bi se događalo u težim slučajevima — kad bi se upotrebio t. zv. 
sapo Chino (kineska žaba). Radi se o jednoj spravi, kon- 

struiranoj na principu srednjovjekovnih mučila. Tijelo se žrtve, 


položeno potrbuške, može na njoj razapeti tako, da za vrijeme 
izvršenja kazne visi u zraku. 


U jednoj barraci uzvodno od Riberalte neki Indijanac 
primio je četiri stotine udarca bičem, a onda je zahvalio svome 
gospodaru i izjavio, da mu je kazna bila silno potrebna i da će 
odsada moći dobro raditi! U mjestu je živio neki starac, koji 
bi, kad god bi se napio, otišao u policijsku stanicu i stao moliti, 
da bude bičevan, da bi se vladao kako treba. Možda Indijanci 
manje osjećaju bol, bar u fizičkom pogledu. Međutim, tko zna, 
šta oni pritom osjećaju u duši?! Ovdje, u Riberalti, oni nikad 
ne vide novaca i ne znaju, što je pošten postupak, a neprestano 
ih bodre i potiču, da piju alkoholna pića. 

Bičevanje u kudikamo ozbiljnijem obliku primjenjivalo se 
na Britanskom otočju još u doba, koje pamte pripadnici da- 
našnje generacije. Zapravo se krivični zakonik još uvijek služi 
tom kaznom, a neprestano se preporučuje njezina općenitija pri- 
mjena. Kad bi žrtva mogla odabrati između biča, koji se upo- 
trebljava u području gume, i onog, koji se upotrebljava u na- 
šim tamnicama, nema sumnje o tome, koji bi odabrala. Budući 
da smo odgovorni za kroćenie domorodaca u našim zapadno- 
afričkim kolonijama, ne možemo se na druge nabacivati kame- 
njem. Bilo bi i previše uskogrudno vikati protiv zvjerstava, iz- 
vršenih u vrijeme procvata trgovine gumom, a ne kazati ni 
riječi o mnogim okrutnostima, što ih zakon i dandanas sankcio- 
nira u našoj zemlji, daleko od oka javnosti. Moram još jednom 
naglasiti, da vlade Bolivije i Perua nisu sankcionirale ono, što 
se događalo u njihovim zemljama, i da su sve to bili čini po- 
jedinaca, koji su se nalazili izvan dohvata zakona i poretka. Pa 
ma kako bilo strašno, ništa od onog, što se tamo događalo, nije 
se po svojoj strahoti moglo usporediti sa zvjerstvima, izvršenima 
u Belgijskom Kongu. Teško je sebi predočiti zabitnost takva 
mjesta kao što je to Riberalta. Ona nije imala telegrafske ni 
bilo kakve druge veze s La Pazom ili ma kojim drugim mje- 
stom, a putovanje do prijestolnice trajalo je čak i u najpovolj- 
nijim okolnostima dva i pol mjeseca. 

Dolaskom mova guvernera provincije Beni pružila mi se 
prilika da dođem do jednoga dijela novca, koji sam potraživao, 
i to tako, da sam dobio tekući račun kod nekoliko firma. Gu- 
verner je bio ženskasto čeljade, veoma podložan laskanju i iz- 
vanredno glup. Najveći dio svoga vremena trošio je na lickanje. 
Bilo ga je smiješno gledati kako u sobi s otvorenim prozorima, 
kroz koje ga je svatko mogao vidjeti, revno ukrašuje svoj kre- 
vet i druge dijelove pokućtva malim »mašnama« ružičaste 
vrpce, da tako ugodi nekoj neprivlačnoj Indijanki, u koju se 

zaljubio, čim se iskrcao s broda. Kao svaka »nova metla«, i on 
je, naravno, htio da pobudi što bolji utisak. Znajući, da će se 
njegovi izdaci uskoro drastično smanjiti, nastojao sam da to 
iskoristim, dok još za to ima vremena. Njegova samodopadnost 
nije poznavala granica, jer je nekada služio kao konzul, a sada 
se neprestano upinjao da dade do znanja, kako njegov sadašnji 
položaj predstavlja za nj pad, plod zavisti, što su je njegove 
velike sposobnosti izazvale kod ljudi na visokim položajima. 


Kad bi stao puhati surusu, u Riberalti bi znalo vraški 
zahladiti, pa se jednog jutra stvorio čak tanak sloj leda na mla- 
kama po nazovi-cestama. U takvim zgodama kiša bi bez prestan- 
ka padala tri četiri dana, a nitko u mjestu nije posjedovao do- 
voljno odjeće, da se zaštiti od studeni. Iznenadni pad tempera- 
ture pokosio bi mnoge indijanske peone, odjevene samo u pa- 
mučnu odjeću, pa je to bila ujedno i sezona karmina s plesom 
i pićem. Mortalitet u redovima cijelih horda bolesnika bio bi 
tada upravo strašno visok, a »zemljožderi« bi nestajali jedan 
za drugim! 

Poljoprivredni radnici i članovi njihovih porodica često su 
postajali žrtve nekakve neobične bolesti, koja je u bolesniku 
izazivala neodoljivu želju da jede zemliu. Možda je uzročnik 
te bolesti neki parazit u probavnom sistemu, a zemlja je možda 
imala zatomiti unutrašnje nadražaje. Bilo kako bilo, neizbježni 
rezultat te manije bijaše oticanie tijela i na kraju smrt. Indi- 
janci su poznavali samo jedan lijek — pseće izmetine — ali ni- 
kada nisam čuo, da bi koji bolesnik ozdravio. I Evropljani su 
znali oboljeti od te bolesti, ali je ona najviše harala među dje- 
com, kojoj su omršavljeli udovi i strašno nabrekli trbusi nago- 
vješćivali, kakav ih udes čeka. Iz Reyesa se spustio Benijem neki 
Austrijanac, koji je obolio od te čudne bolesti. Pogled na taj 
živi kostur s jako nabreklim trbuhom bio je upravo grozan. 
Umro je već kratko vrijeme nakon dolaska. 


Osim namještenika nekoliko ureda, nitko u Riberalti nije 
imao ni pojma, koliko je sati, jer ure tamo nisu bile u općoj 
upotrebi. Odbor građana došao mi je s prijedlogom, da podignem 
javni sunčani sat. Ponukan s jedne strane željom da unesem 
promjenu u svoj svakidašnji posao, a s druge strane težnjom 
da im se odužim za njihovo gostoprimstvo, pristao sam da to 
uradim, ali pod uslovom, da oni nabave sav potrebni materijal. 
Konačno dovršen i postavljen u sredinu trga, sunčani je sat bio 
otkriven s pompom i ceremonijama, a njegovo je otkrivanje 
predstavljalo sjajnu priliku za mnogo govorancija i za bezgra- 
nično trošenje alkoholnih pića. Pali su čak i prijedlozi, da se 
iznad sata podigne krov, koji bi ga zaštitio. od nevremena! 

Iste noći ugledao sam gomilu ljudi, koja se sakupila oko 
sata. Došuljao sami se k njima da vidim, što tamo rade. 

»Ovo je prijevara!« progunđa netko, a onda plane jedna 
šibica. »Evo, vidite i sami, da ova ura pokazuje, koliko je sati. 
Dajte mi još jednu šibicu, da još jedamput pokušam, ili, još 
bolje, donesite svijeću.« 

»Inozemna eksploatacija«, promrmlja neki drugi glas. »Evo, 
to vam je — britanski imperijalizam!« 

»Varate se«, reče treći glas. »Ovaj je sat ispravan: danas 
poslije podne vidio sam na njemu, koliko je sati.« 

Gomila se podijelila u pristaše i protivnike sata i nastala 
je žučljiva prepirka, tako bučna, da je gomili prišao neki poli- 
cijski funkcionar da vidi, što li se to događa. 

»Budale!« odbrusi, saznavši, o čemu je riječ. »Zar ne znate, 
da morate pričekati, dok izađe mjesec, ako želite da vam ova 
ura pokaže, koliko je sati?!« ' 

Tri dana poslije toga nađen je sat potpuno uništen. »Pri- 
staše« sata stali su otpuživati njegove »protivnike« zbog djela 
sabotaže, ali su se moje sumnje zaustavile na ličnosti nekoga 
raskalašenog Francuza, namještenika jedne mjesne firme, ko- 
jemu je prije bila ponuđena svota od 50 funta da napravi takav 
sat, ali on nije znao, kako da to uradi. 

Istog sam dana prvi put pokušao da odem iz Riberalte u 
Rurrenabaque, kao putnik na nekom malom brodu, poznatom 
pod nazivom monteria. Usprkos mojim protestima vlasnik 
broda ga je teško pretovario. Pola milje uzvodno od Riberalte 
brod se nasukao na pješčanu prudinu i prevrnuo. Umalo da se 
svi nismo utopili. Vlasniku je pošlo za rukom da spasi brod od 
propasti, ali nije htio da pođe dalje, pa smo se morali vratiti 
u Riberaltu, gdje sam se opet smjestio u kući, u kojoj sam i 
prije stanovao. Tamo sam ostao još tri tjedna, izgubivši nadu, 
da će mi ikada poći za rukom da odem iz tog odvratnog mjesta. 
Činilo mi se, da se Riberalta igra sa mnom mačke i miša: čas 
bi me pustila da povjerujem da sam konačno slobodan, ali bi 
me odmah zatim opet ščepala i privukla k sebi. Nekoliko puta 
pružila mi se prilika za bijeg, da odmah zatim propadne i ostavi 
me u još potištenijem raspoloženju. Bijaše to tamnica bez re- 
šetaka, ali ipak tamnica u punom smislu riječi. Mogao sam po- 
sve lako zamisliti, da mi glas Riberalte govori: »Došao si amo 
i ostat ćeš ovdje zauvijek! Možda ćeš pobjeći, ali ne daleko, jer 
sam te začarala i ti ćeš se uvijek morati vratiti k meni, da ovdje 
provedeš svoj kukavni život i da ovdje umreš!« : 

. Neki su ljudi otvoreno optužili Francuza, da je uništio grad- 
ski sunčani sat, pa se iz toga izrodio problem gotovo međuna- 
rodnog značenja. Ljudi su se opredijelili za ovu ili onu stranu; 

izbile su žestoke antibritanske i antifrancuske demonstracije. 
Lokalna štampa — t. j. neki tjednik pun polupolitičkih besmi- 
slica — također se bacila u borbu i stala o tome objavljivati 
uvodnike, pisane najpompoznijim stilom, koji se može zamisliti. 
Francuski vicekonzul priredio je banket, na koji nije namjerno 
pozvao ni jednog jedinog Engleza ili bilo kojeg njihova simpa- 
tizera. Mene zbog toga nije nimalo zaboljela glava, ali je to 
druge mjesne Engleze uvrijedilo, pa su vratili šilo za ognjilo, 
priredivši već sutradan navečer rivalski banket visokopatriot- 
skog karaktera. 


Sjećam se, da je potrajao dugo poslije ponoći i da je postao 
muzikalan i gromoglasan u času, kad su svjetiljke, okružene 
gustim oblacima insekata u letu, počele pokazivati, da im je 
gorivo pri kraju. I dok su svjetiljke stale treptati i gasiti se, 
odjednom se začuje krik: »Kobra!« Odmah nastade paklenska 
galama i strka, a neposredno prije nego što su se svijetla posve 
ugasila, ugledaju u jednom kutu učesnici banketa obrise gma- 
za. Neki se popnu na stolice, drugi na stolove, a nekoliko 
hrabrih duša zgrabe štapove i pomamno napadnu zmiju. Ona je 
skakala i previjala se pod njihovim udarcima, a onda čitava 
soba utone u tamu. 


S ulice, gdje se sakupilo pola grada, stanu nam ljudi doba- 
civati savjete, a u sobi učestaju povici: »Svijetla! Više svijetla, 
i to što brže!« Tko može da znaj gdje je zmija?! Dva gosta već 
su stala tvrditi, da ih je ugrizla. Konačno se vratila svjetlost i 
odagnala tamu. Tek se tada otkrilo, da »zmija« uopće nije zmija, 
već — kako ste zacijelo pogodili — komad konopca! 

U svjetlosti sutrašnjeg jutra lica perfidnih Francuza i nji- 
hovih pristaša bijahu ozarena likovanjem. No Albion je ipak 
imao posljednju riječ: kad su se sutradan Francuz i nekoliko 
njegovih pristaša ukrcali u brod »Campa«, koji je imao otplo- 
viti niz rijeku u Esperanzu, odjednom se na glavnoj palubi 
broda pojavila zmija, i to prava pravcata zmija, a ne komad 
konopca! 

Ne znam, o kakvoj se zmiji radilo. Možda je to bila beza- 
zlena zmija koraljka, Bilo kako bilo, odmah je nastala panična 
jurnjava preko dvije klimave daske, što su vodile na obalu. 
U toj gužvi netko je gurnuo Francuza u rijeku. U času, kad je 
isplivao na površinu, netko mu je doviknuo: »Čuvaj se piran- 
hal« Stao je vrištati od strave i zaplivao prema obali, tako 
divlje lomatajući rukama, da su bile nalik na lopate na točku 
kakva riječnog parobroda. Skupina gledalaca stala ga je izvla- 
čiti iz vode, ali je on kao nekim čudom nekoliko puta pao na- 
trag u rijeku, vičući, da mu piranhe čupaju meso s nogu! 

Konačno je izvučen iz rijeke, napola udavljen i prekriven od 
glave do pete blatom, a onda su ga ljudi, dok je on jecao od 
pretrpljenog straha, odnijeli u njegovu kolibu. 

Mora da su u to vrijeme zvijezde bile sklone međunarod- 
nom trvenju, jer je dvije tri noći poslije toga izbila tučnjava 
kraljevskih razmjera. Neki Englez, koji se zvao Bumpus, prire- 
dio je u svojoj kući večeru u čast nekog Peruanca i u čast 28. 
jula, nacionalnog praznika Perua. Slavilo se pivom, najskupljim 
pićem. Na večeri je bilo nekoliko uzvanika, među kojima i mlad 
bolivijski oficir, koji se zvao Zamudio. 


Kad je slavlje došlo do vrhunca, pokuca na vrata neki či- 
novnik iz ureda Guvernera, beskorisno i budalasto biće. Odgo- 
voreno mu je, da se gubi. No dogodilo se čudo: on nije htio 
otići i postao je: čak tako ratoboran, da je došlo do tučnjave, u 
toku koje je bio oboren na zemlju. Njegovi povici doveli su na 
poprište jednog majora, jednog kapetana i tridesetak vojnika, 
što su se nalazili u obližnjoj, Willisovoj, krčmi. Oni su na- 
valili na Bumpusa i na Peruanca, koji je stao na stranu svoga 
domaćina. Major je naredio vojnicima, da ščepaju Bumpusa, 
koji je reagirao raspalivši majora po nosu. U taj čas stigla je 
policija. Vidjevši, da se radi o tučnjavi, policajci nisu interve- 
nirali, već su je stali sa zanimanjem promatrati. Zrakom su po- 
letjele staklenke, stolice i kojekakvo smeće. Kletve i krikovi 
primamili su još više gledalaca, i stale su padati oklade. Ni Bum- 
pus, ni bilo koji drugi učesnik te tučnjave, nisu imali ni pojma 
o boksanju, pa se borba vodila šamaranjem, mahanjem rukama 
i, iznad svega, udarcima nogu, jer, kao obično u takvim zgoda- 
ma, zrak je bio pun nogu. Metež se stišao tek kad se na poprištu 
pojavio neki debeli pukovnik, koji je uhapsio majora i kape- 
tana. Kasnije sam saznao, da su sutradan ujutru jedan narednik 
i sedam vojnika primili svaki po dvije stotine udaraca bičem. 
Bijaše to krupna nepravda, jer su oni samo slušali naređenja. 

Proslavu 4. augusta, nacionalnog praznika Bolivije, nago- 
vijestilo je znatno povećanje potrošnje alkoholnih pića. Četiri 
dana neprekidna pijančevanja završila su vojničkom sportskom 
priredbom, koja je održana na plazi. Došli su da ju gledaju 
svi građani, opremljeni staklenkama, čašama pa čak i kantama 
za petrolej, do vrha napunjenima pićem. 

Osim jedne igre, poznate pod nazivom rom pecabezas 
(»razbiglava«), ovo vojničko sportsko takmičenje nije bilo baš 
naročito zabavno. No to je natjecanje, teško čak i za trijezne 
ljude, bilo nevjerojatno smiješno, kad su u njemu sudjelovali 
natjecatelji puni kachase. »Rompecabezas« bijaše sanduk 
trokutasta oblika, što se nesmetano okretao oko osovine, koju 
je predstavljala gvozdena šipka, pričvršćena na dva stupa, među 

sobom udaljena oko sedam stopa. Na vrhu jednoga stupa sta- 
jala je mala stolica, a na vrhu drugoga zastavica. Od natjeca- 
telja se tražilo da se domognu zastavice prešavši preko san- 
duka. Ako natjecatelj nije znao održati potpunu ravnotežu, san- 
duk bi se nagnuo u stranu, a on bi se strovalio na zemlju. 


U to doba, doveden u očaj neprestanim odgađanjem moga 
odlaska iz Riberalte, izvršio sam pritisak na Del ega da, t.j. 
guvernera, davši mu na znanje, da ću podnijeti »službenu pred- 
stavku« i tome slično. To mu je utjeralo takav strah u kosti, 
da je odmah stvorio jedan batelon i stavio ga na raspola- 
ganje meni, jednom carinskom činovniku i debelom pukovniku, 
jer smo sva trojica putovali u La Paz. Trebalo je da sa mnom 
pođe i Dan, ali je on sjedio u zatvoru. Strpao ga je tamo — nitko 
drugi, nego — upravo Willis, i to zbog dugova za piće, kojim 
ga je bio snabdijevao. Mene su došli ispratiti mjesni Englezi, 
a pukovnika garnizon, pa smo se otisnuli od obale u oblacima 
modrikastog dima iz njihovih pušaka, a njihove smo poklike, 
kojima su nam željeli sretan put, čuli sve dok nismo odmakli 
izvan njihova dometa. 


Pukovnik nije bio idealan suputnik. Bijaše to indijanski 
mješanac, čije su se španjolske osebine ograničile uglavnom 
samo na njegovo ime. Sva mu se prtljaga sastojala od prastare 
noćne posude" i otrcana kovčega, izrađenog od imitacije kože. 
Kovčeg je ostao zaboravljen na obali, ali se njegov nestanak 
otkrio tek kad smo stigli u neku barracu, oko dvadeset 
milja uzvodno od Riberalte. Tamo smo morali čekati sve dok 
se nije vratio kanu, poslan po prtljagu. Nato se pukovnik smje- 
stio u »kabinu« na krmi i proveo u njoj cijelo vrijeme do za- 
vršetka putovanja, a to znači četrdeset i pet dana. 

Carinik je bio prilično dobar momak, ali ni on ni pukovnik 
nisu ponijeli na put nikakve hrane, pa su zavisili od mojih za- 
liha, koje su se sastojale od zobene kaše, nekoliko vreća tvrda 
kruha i nekoliko limenka sardina. Zobena kaša ih je zanimala, 
ali je ostatak mojih zaliha trajao svega deset dana. Poslije toga 
stali su se vrtjeti oko lonaca, u kojima se kuhala hrana za po- 
sadu, ali bez mnogo uspjeha. Kroz cijelo vrijeme putovanja ni- 
sam ni jedan jedini put vidio da bi se pukovnik oprao ili umio, 
a njegova noćna posuda služila je, između ostalog, i za spre- 
manje hrane. Bijaše to mrzovoljast, bolešljiv i odvratan čo- 
vjek. Budući da mu se cijelo tijelo već uskoro prekrilo gnojnim 
čirovima, njegova prisutnost u zaklonu, što smo ga morali s 
njim dijeliti, bila mi je upravo odvratna. Prigovarao je, da se 


7 Svuda li prisutnog predmeta! Noćna posuda i budilica prate svoje 
vlasnike, mestize, svuda. Op. Bryana Fawcetta. 

merah ukrcati S nepotrebnom žurbom, gundđao protiv nedostatka 
razno ikosti u mojim zalihama hrane, a on i carinik neprestano 
su hraktali i pljuvali po brodu i preko palube. U unutrašnjosti 
broda sjedila je neka indijanska mješanka. Zabavljala se tako, 
da je hvatala muhe imariguie i jela ih, kako to rade svi 
Indijanci, kako divlji, tako i civilizirani. Bijaše to takvo puto- 
vanje, da ga ne bih želio ponoviti. 

. Drugoga dana putovanja sreli smo jedan batelon, koji 
je plovio u Riberaltu. Njegov vlasnik, neki Nijemac, koji se 
zvao Hesse, prepoznao je među članovima naše posade neko- 
liko svojih peona, koje je bio naprosto rekvirirao ured guver- 
nera. Nijemac je stao vikati na nas i optuživati nas, da smo ga 
opljačkali, ali nam nije ništa mogao, pa je na njegove ispade 
bijesa naš pilot odgovarao valjajući se od smijeha. 

Pošlo mi je za rukom da od žene upravitelja barrace 
Concepcion kupim još nešto namirnica. Bilo je tu i nekoliko 
engleskih konzerva, koje su u tom dijelu svijeta prava rijet- 
kost. Rijetkost su zbog toga, što engleski tvorničari uporno od- 
bijaju da na svoje konzerve stavljaju etikete na španjolskom 
jeziku, pa njihove proizvode ovdje nitko ne kupuje, jer ljudi 
ne znaju, što je u njima. 

Trećega dana putovanja od Concepciona uhvatio nas je 
surusu i usporio našu plovidbu. Zrak je postao nemilo stu- 
den, a vjetar je šibao vodu i rasipao je u finu pjenu, pa je rije- 
ka konačno izgledala, poput oceana, zahvaćenog olujom. Život 
u džungli pritajio se, a nas je stao tištati turoban očaj. Još prije 
našeg dolaska u Santo Domingo opet se pojavilo sunce, a naše 
je tuge nestalo, kad je sefior Arautz, upravitelj te barra- 
ce, napunio naš batelon bananama, narančama i drugom 
svježom hranom. 

»Žalim vas, što putujete s pukovnikom«, reče Arautz, ito 
+ako blizu objekta svoje primjedbe, da ga je ovaj morao čuti. 
»Znam ja toga gospodičića i nimalo vam ne zavidim!« 

Batelon je uskoro stao izazivati u nama strepnje, jer 
je drvo, od kojeg bijaše napravljen, bilo već trulo. Strahovanja 
posade su se obistinila, kad je šesnaestog dana plovidbe jedan 
panj probio dno batelona i oborio ženu, koja umalo što se 
nije zagušila, jer su joj usta bila puna muha. Po svim pravilima 
trebalo je da potonemo, ali nam je ipak nekako pošlo za rukom 
da odsiječemo sjekirom panj i da na otvor pribijemo komad 
sanduka za ambalažu. Onda smo naredili dvojici članova po- 
«sade, da izbacuju vodu, što je nadirala u brod. Pola sata poslije 
toga drugo, još veće deblo probilo je tu zakrpu, pokazavši nam 
tako, da panjevi pogađaju dvaput uzastopce jedno te isto mje- 
sto, iako to gromovi ne čine! I to smo deblo odsjekli sjekirom, 


139 


a onda smo u golem otvor ugurali svu odjeću posade, kojom smo 
raspolagali, i naredili jednom članu posade, da sjedi na toj za- 
krpi, sve dok nam sreća ne dopusti da stignemo do male ba r- 
race Los Angeles. Budući da se po svemu činilo da nitko drugi. 
nije sposoban da popravi tu štetu, pribavio sam komad daske, 
naredio posadi, da izvuče batelon na suho, učvrstio daske 
izvana i iznutra dugačkim željeznim čavlima i onda zabrtvio: 
sve šavove estopom. Ti popravci izdržali su do kraja pu- 
tovanja, ali smo doživjeli mnogo uzbuna, izazvanih struganjem. 
po dnu broda, koje bi prestravilo pukovnika. Ipak mi je bio za- 
hvalan, što sam popravio brod, tako zahvalan, da je sutradan 
zdipio batak divljeg purana iz lonca, u kojem se kuhalo jelo za 
posadu, a onda, oglodavši s njega najbolje komade mesa, ponu- 
dio meni ostatak, naklonivši se pritom. 

Još prije nego što smo stigli do Cavinasa, na ušću rijeke 
Madidija, probudila se u meni upravo mahnita želja da se otre- 
sem dvojice svojih suputnika u kabini, koji su svojim prljavim. 
navadama i nečistim tijelima budili u meni odvratnost. Nespo- 
sobna posada i nemarni kapetan učinili su mi putovanje tako: 
nepodnošljivim, da sam kod fratara-misionara pokušao nabaviti 
mazge, da pođem kopnenim putem do Rurrenabaquea. Ali sve 
su njihove tovarne životinje bile zaposlene na drugim mje- 
stima. Nije mi preostalo ništa drugo, nego da nastavim puto-' 
vanje batelonom. Ono je sada postalo još strašnije: sirova 
koža, kojom je bio pokriven pod kabine, posve se natopila vla- 
gom, a žarko sunce izvlačilo je iz nje smrad tako snažan, da je 
nadjačao čak i zaudaranje pukovnikova tijela. 


Suha sezona bila je u punom jeku, pa je vodostaj rijeka 
bio tako nizak, da nam je šuma panjeva silno otežala putovanje. 
U jednoj od barraca, kraj kojih smo prošli, dobio je pukov- 
nik na dar majmuna. Taj je majmun dijelio s njim sve njegove 
potrepštine i samo je povećavao prljavštinu u kabini, ali pu- 
kovnik nije htio ni da čuje o tome da ga drži vani. A onda sam 
otkrio, da se pukovnik i carinik služe mojim kotlićem za čaj. 
Nisu ga upotrebljavali, da u njemu kuhaju vodu, već su pili iz 
njegova grlića. Bio sam izvan sebe od bijesa. Usprkos pukov- 
nikovim gnojnim čirevima ne bih ih bio odbio, da su zatražili 
od mene dopuštenje za to, ali u njih nije bilo čak ni toliko pri- 
stojnosti. 


Zajedno s toplijim vremenom vratili su seioblaci mari- 
guija. Jedna je prednost surusua bila u tome, da nas 
je privremeno oslobodio od muka, što su nam ih nanosili insekti, 
ali su oni, vrativši se, nadoknadili izgubljeno vrijeme i umalo 
da nisu natjerali u ludilo sve nas osim putnice, koja ih je doče- 
kala kao dobrodošao dodatak hrani. Sve je pošlo naopako. Za 

vrijeme jedne žestoke grmljavinske oluje majmun je pao u 
rijeku, a njegov je gospodar stao vrištati od očaja. Prije nego 
što nam je uspjelo spasiti to malo stvorenje, odjurili smo pola 
milje nizvodno, bezobzirno se sudarajući s jednim panjem za 
drugim. Upravo u času, kad je oluja stala popuštati, začuje se 
prasak snažan poput hica iz nekog poljskog topa, i ni stotinjak 
metara od nas udari grom u rijeku, stvorivši prekrasan vatro- 
met od crvenih, žutih i plavih plamenova. Posada se smrtno 
uplašila i morali smo ju napojiti alkoholom prije nego što je 
postala sposobna da nastavi plovidbu uz rijeku. 

Nema te posade, koja bi htjela raditi bez alkohola. On ih 
pokreće, kao što benzin tjera automobil, a kad se njegove zalihe 
istroše, oni prestaju raditi i ne će ni da maknu prstom. Naše 
»pogonsko gorivo« nalazilo se u jednoj limenoj posudi od oko 
petnaest litara, smještenoj u kabini. Po mirisu, što ga je dobio 
moj kotlić za čaj, zaključio sam, da se pukovnik koristi tom za- 
lihom. Otkrio sam, da je pića ostalo tek toliko, da završimo pu- 
tovanje, ali samo pod uslovom, da se prestanemo vući kao puž 
i počnemo ploviti normalnom brzinom. Kazao sam to kapetanu 
i predložio mu, da pokuša postići bolji radni učinak kod svojih 
ljudi. Ali on bez okolišenja optuži kormilara, da je tobože on 
kriv našemu zakašnjenju. 

»To je laž!« odvrati kormilar. »Da niste vazda pijani, bili 
biste kadri da bolje vršite svoj posao!« 

Po svim pravilima trebalo je da se to završi tučnjavom, 
ali se kapetan i kormilar nisu potukli. Umjesto toga poveli su 
mahnitu bitku uvredama, od kojih je najtežu predstavljao epitet 
»Indiol« Bitka se završila tako, da su jedan drugom stali do- 
vikivati: »Ajde, udari me!«, a drugi bi odgovarao: »Udari ti me- 
ne!« Činilo se, da će se i posada pridružiti toj svađi. Za to 
vrijeme batelon je klizio niz rijeku bez ikakve kontrole, 
pa je svađu prekinula viša sila. Kratko vrijeme nakon toga pre- 
stigao nas je jedan batelon iz Riberalte, koji je plovio tako 
brzo, da se činilo kao da mi stojimo na mjestu. Podrugljive 
kormilarove primjedbe umalo da opet nisu izazvale svađu. 

Slijedeća nezgoda bijaše onesposobljenje jednog člana po- 
sade. Iskočivši na obalu, da sakuplja jaja kornjača, nagazio je 
na bodljikavu ražu i jako se ranio u nogu. Možda; je komplika- 
cije spriječila drastična kura, koja se sastojala u tome, da mu 
je na samoj rani izazvana eksplozija puščanog praha, ali je sve 
do kraja putovanja žrtva ipak stenjala od bolova, ležeći na dnu 
broda, Nekom drugom članu posade odgrizla je piranha dva 
prsta, dok je prao ruke nakon što je ogulio kožu s majmuna. 

.. Jaja od korjača bilo je u izobilju, toliko, da su napunila 
cijelo dno broda. Bijahu namijenjena za prodaju u Rurrenaba- 

queu, ali su ih već za kratko vrijeme neoprezne noge zgnječile- 
u kašu, pa se opći smrad pojačao još jednim vonjom. A da 
smrad bude još gori, pukovnik je donio na brod izvjesnu koli- 
činu chalone, t. j. sušene bravetine. Iako se nalazila u jako 
poodmaklom stadiju raspadanja i bila prepuna crvi, njen vla- 
snik visoko ju je cijenio. Za mene je sada konačno kabina po- 
stala nepodnošljiva, pa sam mrežu za spavanje preselio napolje, 
bez obzira na moskite. 


Na našem je brodu izbila epidemija malerije i gripe i iz> 
bacila iz stroja devet članova posade. Ostavši tako bez dovoljno 
radne snage, dovukli smo se nekako do Santa Terese, četiri dana 
plovidbe nizvodno od Rurrenabaquea. Tamo smo privezali brod 
uz obalu, čekajući da ljudi ozdrave. Kako li je krasno bilo izaći 
na obalu, pobjeći od smrada, što je vladao na tom brodu, i opet. 
se nadisati čistoga zraka na barraci moga domaćina! 


On mi je pripovijedao neke pojedinosti o švicarsko-njemač- 
kom pohodu protiv Guaraya, na rijeci Madiju, potvrdivši tako 
prikaz o zvjerstvima, koji sam već prije čuo. Neka mlada dje- 
vojka pobjegla je do riječne obale i tamo je ranjena puščanim 
tanetom. Kleknula je na rub obale, da opere glavu i lice, i u 
tom su ju položaju okrutno dotukli. S hrabrošću, što je stvara 
očaj, jedan član plemena Guarayo napao je sam ekspediciju, 
ali je ubrzo ustrijeljen. Kasnije sam upoznao te Indijance. Od- 
vratni postupak, što su ga prema njima primijenjivale te ku- 
kavičke zvijeri, izazvao je plameni gnjev u meni, kao i u srcima 
svih pristojnih Bolivijanaca i stranaca, koji su trajno boravili 
u toj zemlji. : 

Ništa me ne bi moglo ponukati da ponovim to putovanje 
od četrdeset i pet dana. Dok je trajalo, činilo mi se, da se nikada 
ne će završiti. Čak ni daljina nije mogla s nas odagnati »urok«, 
kojim nas je urekla Riberalta. Još su mi uvijek zvonile u ušima 
oproštajne riječi guvernera, koje su u meni izazvale priličnu 
nelagodnost: »Žao mi je, majore, što odlazite od nas. Vaš je 
rad bio za Riberaltu od najveće vrijednosti. Prava je šteta, 
niste doživotni zarobljenik!« 


No konačno je došao i dan, kad se to sve završilo i kad se 
pretvorilo samo u ružnu uspomenu. Dvadeset i četvrtog septem- 
bra stigli smo u Rurrenabaque. Tamo su mi moji prijatelji 
»gringosi« priredili topao doček, a činilo mi se, da mi hotel 
daje sve one udobnosti, što ih može pružiti život u gradu. 

»Dakle, bili ste među divljacima!?« zatuli Don Pacifico, . 
vlasnik hotela, »Poznajem i ja divljake. U svoje vrijeme ubio 
sam ih, sam samcat, ništa manje od stotinu i trideset!« 


što: 

Bijaše to ogroman debeo čovjek, čije su male noge jedva 
nosile njegovu ogromnu tjelesinu, pa je bila smiješna i sama 
pomisao na to, da bi mogao koga ubiti. 


. Međutim, »revolveraš« Harvey bijaše pravi ubojica, a ne 
priča!o. Postao bi kako tako razgovorljiv tek pošto bi popio 
mnogo pića, ali bi ga onda vrijedilo slušati. Taj mučaljivi čo- 
vjek riđe brade nije bio hvalisavac, a ni čovjek, koji bi bez do- 
voljno jaka razloga htio pokazati svoju izvanrednu spretnost u 
baratanju »šestopucom«s. Budući da je nekada bio pravi razboj- 
nik s Divljeg Zapada, život mu je zavisio o tome, kako će brzo 
izvući revolver i kako će sigurno gađati. Poput svih ljudi, što su 
završili školu baratanja revolverom prije pronalaska revolvera 
s automatskim »repetiranjem«, i on je »lepezao« svoj revolver 
tipa »Smith-and-Wesson«. To znači, da nije za svaki hitac na- 
peo oroz i pritisnuo okidač, već je neprestano držao okidač pri-- 
tisnut, a orozom baratao munjevitom brzinom dlanom druge 
ruke. Iako je za njim bila raspisana tjeralica s nagradom, pošlo 
mu je za rukom da umakne »Teksaškim strijelcima«, da po- 
bjegne preko granice na jug, i da u dimu od baruta probije sebi 
put kroz Meksiko i preko Panamske prevlake u Južnu Ameriku. 


Jednom zgodom — pošto je on opljačkao pošiljku novca za 
neku veliku rudarsku kompaniju u jednoj od susjednih repu- 
blika — pošao je za njim u potjeru cio puk vojnika. Namamio 
ih je na jedno za njega povoljno mjesto, a onda se nenadano 
okomio na njih s revolverom u ruci. Još i prije nego što je 
ijedan vojnik mogao na nj uperiti pušku, Harvey ih je natjerao 
da »posegnu za nebom«, t. j. da dignu ruke uvis. Nato im je 
oduzeo oružje i bacio ga u rijeku, a onda ih je otjerao s nekoliko 
krevkih udaraca nogom u tur. Drugom zgodom natjeralo ga je 
u škripac dvadeset vojnika. Harvey je jednoga oborio, drugoga 
pogodio u času, kad je provirio glavom iznad grma, a ostali su 
pobacali karabinke i pobjegli. 

U posljednoj zemlji, u kojoj je boravio, bila je za njim 
raspisana tjeralica s nagradom od 1.000 funta, obećana onomu, 
tko ga dovede živa i'i mrtva. No Bolivija nije imala zakona o 
izručenju, pa je ovdje bio siguran. Na putu prema granici na- 
išao je na barikadu, iza koje je čučalo šest vojnika s naperenim 
puškama. Njihov oficir naredio mu je, da se preda, ali mu je 
Harvey odgovorio mecima. Oficir se srušio pogođen, a Harvey 
je izvršio juriš na barikadu, pucajući iz revolvera. Oborio je 
još jednoga vojnika, a ostali su spremno digli ruke uvis. 


8 Bukvalni prijevod engleske riječi »six-shooter«, što se upotre- 
bljavala kao nadimak revolvera sa šest metaka kojim se služe na Divljem 
Zapadu. Op. prev. 

»Razumije se, da me obuzeo stid, kad sam ih pretražio i ot- 
krio, da im u puškama nema ni jednog jedinog metka, priznao 
mi je Harvey. Njihovi redenici bili su natrpani papirom!« 

S Mapirija je stiglo nekoliko call apa. Ovdje su rasta- 
vljeni na splavove, koji će svaki za se izvršiti putovanje na- 
trag. Jedan od tih splavova nabavljen je za mene bez gubljenja 
vremena. Radosna gomila iz Rurrenabaquea priredila mi je 
uobičajen bučan ispraćaj, a moja tri člana posade stadoše tje- 
rati splav motkama posve lijepom brzinom. Ne samo što sam 
svakom od njih obećao po jednu funtu za brzo putovanje, već 
je za njih bilo sardina, šećera i neograničenih količina alkohol- 
nih pića, Oni su toi zavrijedili, jer su izvanredno brzo tjerali 
splav odguravajući ga motkama od dna rijeke i prevlačeći ga 
preko brzica, stojeći do pojasa u vodi. U tome sam im i ja pomo- 
ga0. U Guanay smo stigli u rekordnom vremenu od četiri i pol 
dana. 

Moj domaćin, sefior Salamon, imao je veoma visoko 
mišljenje o važnosti svoga položaja, što ga je imao kao cor- 
regidor Guanaja, a bio je sklon da na najmanji povod 
nudi čovjeka pićem. To je bila gesta prijateljstva, ali odakle je 
on mogao znati, da se meni gadi svako alkoholno piće?! Sala- 
mon bijaše čovjek isto toliko brbljav koliko je bio gostoljubiv, 
ali on i njegova krasna supruga nisu mogli doista za mene ura- 
diti više nego što su uradili. 


Kao epikurejac, sefior Salamon je naprosto ignorirao vi- 
soku cijenu pataka, i svakoga dana našla bi se po jedna na 
našem stolu. Nekoliko dana prije klanja te bi nesretne ptice 
kljukali hranom, natopljenom alkoholom, a onda, kad bi ih obu- 
zelo blaženo stanje pijanstva, kljukali bi ih samim pićem, što 
bi pospješilo njihovu, kako je to moj domaćin govorio, »slav- 
nu smrt«. On je tvrdio, da se tim postupkom poboljšava okus 
mesa. Nisam se mogao složiti s tom tvrdnjom — ali možda je 
moj apetit otupjelo sjećanje na pukovnika, chalonuina jaja 
od kornjača! 

Činilo se, da su ovdje, u kraju oko ušća rijeke Tipuani, 
svi imućni. To mjesto nosilo je biljeg prosperiteta, koji me se 
to više doimao, što sam prije toga dugo boravio u zabačenom 
pograničnom području, Zlata je bilo u izobilju. Kad god bi 
rijeka Tipuani nabujala — a to se često događalo — dovukla 
bi sa sobom zlata i prosula ga po pješčanoj prudini kraj 
Guanaya. Onamo bi tad otišli svi njegovi stanovnici, oprem- 
ljeni sitima. Ali ni jedan se nije obogatio. Rijeka je bila, a 
još je i danas, puna zlata, ali iznenadne poplave sprečavaju da 
korito rijeke ostane izloženo dovoljno dugo vremena, da se 
može doći do metala. Čitav taj kraj na sjeveru, sve do rudnika 

POGRANIČNI STUP KOD PICADA DE CACERES. Na slici 
se razabiru Fawcett, Fisher i Urquhart. 


RIJEKA I PRAŠUMA. Nije važno, na kojoj je rijeci 
snimljena ova fotografija, jer sve te rijeke dosadno 
nalikuju jedna na drugu. 

Santo Domingo, pun je zlata, ali prospektiranje predstavlja 
opasan posao. Čuo sam zgodu o četvorici lovaca na zlato, koji 
su iza San Dominga Otkrili rijeku bogatu zlatom. Isprva su 
budno stražarili, znajući da u tom kraju ima Indijanaca. No 
kako je vrijeme prolazilo, a da se nije ništa dogodilo, njihova 
je pažnja popustila, Napad se dogodio jednoga dana u ranu 
zoru. Trojica su poginula, a četvrtomu je uspjelo da pobjegne 
teško ranjen, ostavivši sve svoje mukom stečeno zlato. 


Čuo sam i neke zanimljive vijesti u Challani. Njen vođa, 
bivši kapetan Velarde, pobjegao je u La Paz, pošto je od sindi- 
kata proizvađača gume u distriktu Challana prihvatio ponu- 
đenu svotu od 5.000 funta. Saznavši za tu transakciju, stanov- 
ništvo distrikta stalo je vapiti za osvetom i za glavom izdaj- 
nika, koji ga je prodao, ali se on nalazio daleko izvan njihova 
dohvata. U Guanayu su ga svi poznavali. Šest godina bio je 
vođa i kroz to vrijeme uspio je da zgrne lijepo bogatstvo. 


Dolazak karavane mazga iz Sorate pobudio je u meni 
nadu, da ću skoro otići iz ovoga mjesta. No moje su nade 
splasnule, kad je iz Rurrenabaquea stigao pukovnik, jer sam 
se uplašio, da će on naprosto službeno rekvirirati životinje. 
Stupio sam u kontakt s arrierom.? Kazao sam mu, da će 
njegove mazge biti rekvirirane i da on ne će primiti nikakvu 
nagradu, pa bi bilo kudikamo pametnije, da mi ih iznajmi. 
Istovremeno sam mu obećao, da ću mu pola nagrade isplatiti 
unaprijed. 

»Ako je tako, sefior, onda ne govorimo ništa, već kre- 
nimo prije nego što tko sazna, da kanimo otići. Bit ću spreman 
za put sutra u zoru.« 

Bijahu to male životinje, a ja sam bio težak gotovo dvije 
stotine funta, ali čovjeka upravo zapanjuje, šta sve mogu te 
mazge. Prilično me smekšao dugotrajni boravak u batelonu, 
pa je prošlo nekoliko dana, dok sam opet došao u kondiciju. 
Nakon dva dana planinarenja po strašnim stazama i teškog 
penjanja na velike visine i spoticanja niz strmoglave obronke 
stigli smo u San Josć, na putu u Mapiri. Tamo sam odsjeo kod 
sefiora Penaloze, sina jednog Engleza, koji je promijenio 
prezime. Sefior Penaloza izgledao je kao kakav Španjolac i 
nije znao ni riječi engleskog jezika, ali je njegov sin bio pla- 
vokos i imao modre oči. 


% Gonič tovarnih životinja. Op. prev. 

10 FAWCETT: Kroz prašume J, Amerike 


Priče o zvjerstvima kolale su čak i u San Joseu. Junak 
jedne od njih. bijaše neki Nijemac, koji je prije nekoliko 
godina imao plantažu gume nedaleko od Mapirija. Bijaše to 
ubojica naveliko. Taj bi čovjek ustrijelio svakog berača gume, 
kojeg bi smatrao beskorisnim, Prije nego što bi ga smaknuo, 
dao bi žrtvi privilegij da popije, što god zaželi. Posluživši se 
kao mekom darežljivim obećanjima, uspjelo mu je da iz di- 
strikta Arequipa, u Peruu, domami 300 peona, a onda bi ih 
svakog jutra nahranio vodenastom juhom i šalicom kave, tje- 
rajući ih onda u šumu da beru gumu. Oni nisu ništa znali o 
tom poslu i gotovo su se svi razboljeli, ali ih on nije htio 
pustiti da odu, već je one najbolesnije — četrdesetak ili pe- 
desetak ljudi — naprosto postrijeljao. Drugima je uspjelo da 
pobjegnu. Neki su pobjegli u džunglu, a neki u Apolo, odakle 
su se kasnije vratili u Peru. Protiv Nijemca je podignuta op- 
tužba zbog zvjerstava, ali je ostao nekažnjen. Okružio se tje- 
lesnom stražom, koja je bila sastavljena od specijalno pro- 
branih mozoa,!% i zgrnuo je bogatstvo na grbači svojih na- 
pola izgladnjelih radnika. Drago mi je, što mogu kazati, da 
ga je kasnije ustrijelio neki osvetoljubivi Indijanac, koji je 
strpljivo čekao čas, kad će popustiti budnost tjelohranitelja. 

U doba najvećeg procvata eksploatacije gume i zlatnih 
nalazišta u Mapiriju osnovao je tamo poduzeće neki bankar- 
amater. Na neki mu je način pošlo za rukom da stekne sve- 
opće povjerenje i da ga ljudi poštuju kao čovjeka, koji unosi 
u taj kraj civilizaciju, kao baklju poštenja, što svijetli u tami 
bezakonja. A onda je nestao zauvijek, odnijevši sa sobom 
20.000 boliviana (oko 1.600 funta sterlinga). 

Kako li su se civilizirano doimala ta mjesta pri povratku 
iz džungle! Pravi kruh činio nam se kao hrana za bogove, a 
valjano priređena jela, servirana na tanjurima, a jeli smo ih 
nožem i vilicom, predstavljala su prekrasan san, koji se 
ostvario. Putovanje od Montane do Altiplana, koje mi se: 
petnaest mjeseci prije toga činilo tako teško, činilo mi se sada 
poput nekog turističkog izleta, Doduše, studen, što vlada na 
tim velikim visinama, bila je itekako oštra, ali nimalo oštrija 
od studeni šumskih surusa, koja prodire do kostiju. Sa 
svojim pravim kućama Sorata je davala utisak velika grada, 
a La Paz me je upravo zapanjio svojim udobnostima i luksu- 
zom. Sedamnaestog oktobra bradat lupež, pocrnio gotovo 
poput đavla od jarkog sunca tropa i od blještavog sjaja sni- 
jega, spustio se na strme ulice prijestolnice, klimajući se na 
leđima živahne mazge, što se plašila i propinjala, kad god bi 
ugledala kočije i tramvaje. Prolaznici su se zaustavljali, poka- 


% Mozo (u Braziliji: mouco) je poljoprivredni radnik. Op. prev. 

zivali prstom na to biće i buljili u nj, iako su bili navikli na 
izgled ljudi, koji se vraćaju iz divljine. Brijanje, dobra večera, 
dubok san u pravoj postelji i civilizirana odjeća, koju sam 
sutradan ujutru obukao, opet su me od divljaka pretvorili u 
bijelca. 

Predsjedniku republike, generalu Montesu, predao sam 
svoje mape i izvještaje i primio od njega ponudu, da preuzmem 
posao određivanja granice s Brazilijom na rijeci Paraguayu. 
Ova prilika za daljnja istraživanja bila je privlačna — jer je 
to značilo, da bih morao poći u nepoznate krajeve — ali je 
produženje moje službe u Boliviji zavisilo o tome, hoće li mi 
to London dopustiti. Stoga sam odgovorio, da ću tu ponudu 
s oduševljenjem prihvatiti, ako na to pristanu britanske vlasti. 

»Ostalo mi je još 800 funta, koje pripadaju vašoj vladi, mi 
General«, kazao sam. »Hoću li tu svotu predati ministar- 
stvu financija?« 

»Molim vas, da to nipošto ne uradite«, glasio je odgovor. 
Bilo bi nezgodno, da sada vraćate novac. Učinite mi uslugu i 
zadržite za sebe polovicu te svote, a ostatak smatrajte akonta- 
cijom za svoj posao na rijeci Paraguayu.« 

Zaboravio sam teškoće, što sam ih u vezi s novcem doživio 
u početku svoje ekspedicije na Beni, a vlada je izrazila zado- 
voljstvo zbog brzog završetka radova. Ministri i drugi odgo- 
vorni funkcionari u La Pazu ponašali: su se prema meni s naj- 
većom ljubeznošću. Kadgod bi mi ustrebalo novaca, predsjed- 
nik republike dao bi mi pismo za državnu blagajnu, državna 
blagajna bi mi uručila ček, a banka bi mi ga odmah isplati'a. 
Cijela ta procedura trajala je najviše jedan sat. Da im se što 
više odužim za njihov pažljivi postupak, poduzimao sam sve 
što sam mogao, da što prije pođem na svoj novi zadatak i da 
tako što prije spriječim ma kakve pogranične sukobe. Kad 
god pomislim na to, koliko čovjek utroši mjeseci, natežući se 
s uredima za isplate engleskih nadleštava za svega nekoliko 
šilinga ili kakav bijedni putni račun, sietim se Bolivije. Moji 
zemljaci rado nazivaju Latinsku Ameriku »Zemljom Mana- 
n €e«, ali je omiljena fraza sporoga činovništva britanskih držav- 
nih ureda: »Slijedeće sedmice«! ' 

Preda mnom se nalazila divna perspektiva povratka kući. 
Zasad sam bio sit divljine, a duh mi je bio posve zaokupljen 
predstojećim putem do obale, lijenim i udobnim putovanjem 
preko mora i izgledom Engleske, s njezinim smiješnim malim 
drvećem, urednim poljima i selima kao iz bajke. Mislio sam 
o svojoj ženi, o četverogodišnjem sinu Jacku i o najnovijem 
članu naše porodice, Brianu. Želio sam da zaboravim zvjerstva, 
da ostavim iza sebe ropstvo, ubojstva i strašne boleštine, i da 
opet jednom vidim čestite stare gospođe, kojih se predodžbe o 

grijehu završavaju indiskrecijama sluškinje ove ili one po- 
rodice. Želio sam da slušam svakidašnje čavrljanje seoskog 
župnika, da se sa seljacima razgovaram o hirovitosti vremena, 
da s pladnja s doručkom uzmem dnevne novine. Ukratko re- 
čeno, želio sam da postanem naprosto »običan čovjek«. Kopati 
u vrtu, dobro pokriti svoje dječačiće, pošto im pročitam priču 
prije spavanja, ugodno se smjestiti ispred kamina sa ženom, 
koja pokraj mene marljivo krpa čarape — za tim sam stva- 
rima čeznuo više od svega. S druge strane, bilo bi ugodno 
vratiti se i izvršiti još jedan posao određivanja granica, ali 
možda i ne bi bilo baš tako loše, da mi moja vlada uskrati 
dozvolu za nastavak moje službe u Južnoj Americi . .. 


Božić sam proveo kod kuće. Disciplinirana engleska zima 
prošla je brzo i jednolično, kao da Južne Amerike nije nikada 
ni bilo. A ipak, duboko u meni čuo se sitan glasić. Isprva 
bijaše jedva čujan, ali je ustrajao, pa konačno više nisam 
mogao da ga ne čujem. Bijaše to zov divljine. Spoznao sam, 
da je postao nerazdvojan dio moga bića i da me više nikada ne 
će ostaviti na miru. 

Jednog blagog zimskog poslijepodneva stajali smo u vrtu 
u Dawlish Warrenu. Da nije bilo ogoljelog drveća i crnih ži- 
vica, to je poslijepodne gotovo bilo poput proljetnog poslije- 
podneva. S one strane pješčanih sipina pospano je mrmorilo 
more. Osim tutnjave vlaka, što se čula od vremena na vrijeme, 
bijaše to jedini zvuk. A onda se odjednom začuo još jedan 
zvuk. Netko je u susjedstvu navio gramofon i otvorio prozor, 
da iskoristi blagi zrak. Gramofon je svirao »Estudiantinu«. 

To me je prenijelo natrag u šume na Acri. Ugledah pred 
sobom sporu rijeku, koja teče poput rastaljenog zlata, obasjana 
zrakama sunca na zalazu. Prijeteće tamnozelene zidine džungle 
zatvoriše se oko mene da me zarobe, a ja sam znao, da se iz- 
među mene i civilizacije ispriječilo 600 milja okrutne divljine. 
Nađoh se u kraju, gdje vrijedi samo zakon biča i puške, i gdje 
samo pijanstvo pruža čovjeku bijeg u zaborav. Obuze me bolni 
grč nostalgije. Zbog nekog neprotumačivog i čudesnog razloga 
spoznah, da zapravo volim taj pakao. Njegove demonske pandže 
su me ščepale i ja sam zaželio da ga opet jednom vidim. 

Šestog marta 1908. ukrcao sam se u Southamptonu na brod 
»Avon«, koji je plovio u Buenos Aires. Sa mnom se ukrcao 
g. Fisher, moj prvi pomoćnik. Moja supruga i sin Jack došli 
su da me isprate, a kad je zazvonilo zvono da upozori one, 
što ne putuju, da je došlo vrijeme da odu s broda, dio moga 
srca sišao je zajedno s njima na gat. Bol ponovnoga oproštaja 
bila je gorka, ali me nešto uporno i neodoljivo tjeralo daleko. 
na zapad. 

DESETO POGLAVLJE 


OTROVANI PAKAO 


Svakome čovjeku bar jedamput u životu smrt pogleda 
ravno u oči, a onda ode dalje svojim putom. Na putovanjima 
kroz džunglu nije ona nikada daleko. Pokazuje se u mnogim 
aspektima, ponajviše strašnim, ali su neki od njih tako ne- 
upadljivi, da jedva pobude pažnju, iako nisu ništa manje smrto- 
nosni. Od vremena na vrijeme stjecaj okolnosti dovede čovjeka 
do samog ruba propasti, a onda ga tamo zaustavi. O putanji 
strijele — o prostornoj razlici od dva tri centimetra — o tre- 
nutku vremena: od takvih beznačajnih detalja zavisi čovje- 
kov udes. Sjećam se nekoliko spasenja za dlaku, što sam ih 
doživio na putovanjima po Beniju, Acri i Abuni. Svaki put mi 
je prijetila sigurna smrt; strašna, jer bi bila nenadana i nasilna, 
a takva je smrt za naše pojmove nemilosrdna. Ali nenadana 
smrt brzo nastupa, iako čovjek prije toga proživi časak dva 
užasa i agonije. Da na takvu smrt gledamo razumno, došli bismo 
do zaključka, kako je ona zapravo milosrdna, osobito u poredbi 
s polaganim umiranjem od gladi. Zato i držim da mi smrt nije 
nikada bila tako blizu kao 1908. godine, kad nas je u svoju 
mrežu uhvatio otrovani pakao uz rijeku Verde, u istočnoj 
Boliviji. 

Kad sam prvi put vidio veliku argentinsku prijestolnicu 
Buenos Aires, nije me se taj »Pariz Južne Amerike« mnogo 
dojmio, unatoč prekrasnim trgovinama i veličanstvenim ave- 
nijama. Nad gradom se nadvila aureola opačine. On je grcao 
od bogatstva, ali je njegova arhitektura bila kričava i ne- 
ukusna. Bučne ulice bijahu čiste, ali uske i loše položene. 
Sve ulice, osim glavnih gradskih arterija, bijahu zakrčene 
konjskim prometom. Žene su se lijepo odijevale, strogo se 
pridržavajući francuske mode, a ni u jednom južno-američkom 
gradu nisam naišao na tako visok prosjek ženske ljepote. Mnogo 
razvikani »Jockey Club« ostavio me hladnim. Smatrao sam, da 
je prava šteta, što se toliko novaca spiskalo na dekoracije, a s 
tako mršavim rezultatom. Kvaliteta hrane bila je osrednja, iako 
su cijene svih artikala bile silno visoke. 

Možda bi moji prvi dojmovi bili povoljniji, da moja 
prtljaga nije tako loše prošla pri istovarivanju s broda. Sva 
prtljaga bila je pobacana na dugački tobogan za iskrcavanje 
i onda je s treskom sletjela na kameni gat. Iako sam zaklinjao 
radnike, da s njima pažljivije barataju, sanduci 's osjetljivim 
instrumentima aterira!i su s udarom, od kojeg mi se naježila 
kosa. Ista sudbina snašla je i prtljagu svih ostalih putnika. 
Čelični sanduci naprosto su zdrobili elegantne kutije za šešire, 
omašni kovčezi su se raspucali i izbljuvali iz svoje unutrašnjosti 
žensku odjeću, koju su odmah zgrabili lučki radnici i nosači 
i stali je pokazivati sa smijehom. Vidio sam, kako je neka go- 
spođa zaplakala nad svojom uništenom garderobom. 

Pošto je ta zbrka kutija i predmeta sortirana i prenesena 
u Resguardol, bilo je dovoljno da čovjek skine pred ca- 
rinikom šešir te mu kaže dvije tri ljubazne riječi, da bi on 
propustio prtljagu, mahnuvši samo rukom i nacrtavši na njoj 
neizbrisivom kredom nekakav mistični znak. Zatim su se na 
prtljagu bacili talijanski nosači i otpremili je u jedan hotel, u 
kojem je najniža cijena bila dovoljno visoka da ugrozi čak i 
džep kojeg ambasadora. ' 

Zašto britanski admiralitet šalje u prijateljske posjete la- 
tinsko-američkim zemljama svoje najbjednije brodove, kad oni 
tamo pobuđuju samo smijeh? Teško je stvoriti utisak nad- 
moći na moru, kad su brodovi, što dolaze u posjet, pravi pa- 
tuljci u poredbi s brodovima domaće ratne mornarice, ili kad 
dva tri mjeseca poslije toga dođu u luku najveći brodovi 
Sjedinjenih Država, kakva krasna talijanska krstarica ili ka- 


! Na španjolskom: carinarnica. Op. prev. 

kav njemački dreadnought. U času našeg dolaska u 
Buenos Aires bio je u toj luci usidren »H. M. S. Dwarf; 
sitna i beznačajna topnjača. Po svemu sudeći, ljudi, koji odlu- 
čuju u tim stvarima, ne shvaćaju, da naš nacionalni prestiž 
u tim zemljama zavisi samo od toga, kako i koliko ih impre- 
sioniramo, i da nam ti beznačajni brodovi čine više štete ne- 
goli koristi. Posramljeni britanski rezidenti često se zbog toga 
nađu u nezavidnoj situaciji! Mnogo se šala zbijalo na račun 
»Dwarfa«, a često se spominjalo i Falklandsko otočje — od- 
nosno »Malvinas«, kako ga zovu domaći ljudi — taj omiljeli 
argentinski argument protiv »britanskog imperijalizma«. 

Ovom zgodom ponijeli smo kompletnu garnituru instru- 
menata za rad, obilje opreme, najrazličniji pribor i dovoljne 
količine šampanjca za bankete. Osim toga, imao sam u džepu 
1.000 zlatnih funta, prvi obrok nagrade, što ću je primiti za 
rad u vladinoj komisiji. Nakon dva tjedna plandovanja u 
Buenos Airesu ukrcali smo se na riječni brod, koji je plovio 
u Asuncion, glavni grad Paragvaja. 

»Mihanovićeva parobrodarska linija« održavala je saobra- 
ćaj dobrim i tek rijetko kada prepunim parobrodima. Njeni su 
brodovi saobraćali između Buenos Airesa i Asunciona danju i 
noću, za lijepa i ružna vremena. Ništa nije smjelo poremetiti 
vozni red, pa čak ni revolucije. Dok bi brod plovio, kormilar 
nije smio ni oka sklopiti. Ti su ljudi upravo instinktivno po- 
gađali, gdje je najdublji dio rijeke, jer se to po vanjskim zna- 
cima nije moglo razabrati. Oni bi na svakoj dionici rijeke 
točno znali stanje njezina korita i nikad ih nije moglo zbuniti 
neprestano premještanje pješčanih prudina. Zbog toga im se 
rijetko događalo da bi nasukali brod. Po dolasku u luku pro- 
spavali bi po četrdeset i osam sati, pa i više. Dugogodišnjom 
praksom nekako im je uspjelo da mogu po volji nagomilavati 
zalihe sna. Plaća im je iznosila 30 do 40 funta mjesečno, a to 
u poredbi s njihovim poslom baš i nije bilo mnogo. 

Kod Rosarija se rijeka Parana proširuje u prostran bazen. 
U luci je ležalo šezdeset parobroda i velik broj jedrenjaka. 
Taj grad od 150.000 stanovnika ima snažno razvijenu pri- 
vrednu djelatnost, jer ima jaku industriju, a okružen je bo- 
gato obrađenom zemljom. Ljetnikovci bogataša na periferiji 
grada najbolje govore o tome, kakva se bogatstva ovdje mogu 
stvoriti. 


* U doslovnom prijevodu ova engleska riječ znači »nebojša«. Tako 
se zvao jedan britanski bojni brod od 17.000 tona, sagrađen 1907 godine, 
koji je bio naoružan s deset dvanaestpalčanih topovai i s 24 teška brzo- 
metna topa. Od toga doba upotrebljava se taj naziv za velike bojne bro- 
dove, naoružane gotovo isključivo teškim topovima jedinstveng kalibra. 
Op. prev. 

3? Brod Njegova Veličanstva »Patuljak«. Op. prev. 

Za četiri dana stigli smo u Asuncion, grad, koji kronično 
boluje od revolucije. Zidovi njegovih kuća posuti su rupama 
od puščanih metaka kao kozicama. Tanad nekog poljskog topa 
drevne konstrukcije srušila je ugao jedne zgrade u glavnoj 
ulici, a njen je vlasnik bez sumnje zaključio, da mu se: ne bi 
isplatilo da tu štetu popravi. Bijaše to grad Indijanaca i mje- 
šanaca, koji su govorili guaranijem, jezikom »ratnika«. 
Imali su pravo da se nazivaju ratnicima, jer su to mnogo puta 
dokazali u ratu protiv Brazilije, u kojem je bilo desetkovano 
muško stanovištvo Paragvaja. Možda se upravo tako može 
protumačiti pojava, da su žene Asunciona naprednije od žena 
u ostalim krajevima Južne Amerike. 


Još je uvijek živo sjećanje na rat protiv Brazilije. U 
srcima ovdašnjih ljudi tinja duboko usađena mržnja protiv 
Brazilijanaca, koja je nalik na mržnju, što je Peruanci gaje 
prema Čileancima. Kad je disciplina jednom popustila, mu- 
latski vojnici Brazilije i Guarani Paragvaja bijahu i jedni i 
drugi spremni na svakakva zvjerstva. (Omiljena igra bijaše 
»hranjenje ribica«. Sastojala se u tome, da bi se ratni zarob- 
ljenik svezao za kolac, zabijen u vodu, koja bi zarobljeniku 
sezala do pojasa, a onda bi mu se na trbuhu napravila sitna rana. 
Za ostalo bi se pobrinule piranhe, kojih u Paraguayu i u 
njegovim pritocima ima sva sila. 


U Asuncionu smo se opet našli nadomak mneistraženim 
dijelovima Južne Amerike. Naime, Chaco je sve prije negoli 
potpuno istražen, a isto se tako ne može kazati, da su se sva 
njegova indijanska plemena upoznala s civilizacijom. Indijanci, 
koji strogo paze, da civilizirani ljudi ne dođu u njihov kraj, 
osvojili su neko selo, što su ga osnovali isusovci. Vjerujem, 
da baš nije privlačan posao istraživanja toga ravnog i suhog 
kraja, a nije baš ni lagan zbog zimskih suša i ljetnih poplava. 


Indijanci Chaca sačuvali su sve do danas legende o bijelim 
ljudima u oklopima, kojima grudi nisu mogle probiti njihove 
strijele, a križom se kao simbolom služe još od davnine. Me- 
đutim, ne radi se tu o kršćanskom, nego o budističkom križu, 
sudeći barem prema tvrdnji japanskog poslanika u Asuncionu. 
U Paragvaju se priča jedna legenda, prema kojoj su njegovi 
stanovnici potomci nekog velikog naroda, koji je nekada kolo- 
nizirao tu zemlju. Ali ne posjeduju samo oni tu legendu, već 
se ona susreće kod svih plemena tupijevskog porijekla. 


Prepun i prljav parobrod na lopate, koji se zvao »Fortuna«, 
povezao nas je uz rijeku Paraguay, krajem, koji je, gledan 
s broda, izgledao nezanimljiv sve do podnožja visoravni Matto 
Grosso. Tu i tamo izašli su iz svoga teritorija Indijanci Chaca 

— pripadnici plemena Lengua i Chacamoco — da vide svijet 
i da se zaposle. Naoko su bili prilično bezazleni, ali su na vla- 
stitim teritorijama bili ponekad neugodni. 


U rijeci Paraguayu živi nekakav slatkovodni kučak, srod- 
nik morskoga psa. To je zvijer golema, ali krezuba. Kažu, da 
napada ljude i da ih proguta, ako mu se za to pruži prilika. 
Ovdje se govori o još jednoj riječnoj nemani — ribi ili da- 
bru — koja može u jednoj jedinoj noći otrgnuti golem komad 
riječne obale. Indijanci pričaju o tragovima nekakve gigantske 
životinje, na koje su naišli u močvarama uz rijeku, ali tvrde, 
da tu životinju nije nitko nikada vidio. O tome, da spomenuti 
kučak postoji nema sumnje, ali o drugim nemanima: mogu ka- 
zati samo ovo: na ovom tajanstvenom kontinentu ima ne- 
običnih stvari, koje čekaju da budu otkrivene. Ako ovdje 
mogu postojati čudnovati i još neklasificirani insekti, gmazovi 
i sitni sisavci, zašto onda ne bi ovdje još uvijek živjelo bar ne- 
koliko gigantskih nemani, posljednjih ostataka izumrlih živo- 
tinjskih vrsta? Zašto one ne bi još uvijek živjele u sigurnosti, 
koju im pružaju golema neistražena močvarna područja?! U 
kraju oko rijeke Madidija u Boliviji nađeni su ogromni tra- 
govi nekakve životinje, a tamošnji Indijanci pričaju o nekakvoj 
ogromnoj nemani, što živi napola utonula u močvaru. 

Gospodin Cecil Gosling — koji je god. 1908. bio britanski 
konzul u Asuncionu, a od ponovnog uspostavljanja diplomatskih 
odnosa s Bolivijom naš prvi poslanik u La Pazu — pokazao 
mi je nekakva neobičnog kukca zelenkastosive boje, koji je po 
svome izgledu prilično podsjećao na skakavca. Na donjoj 
strani njegovih krila vidjele su se šare nalik na paunovo perje, 
a njegova glava i grudi predstavljali su točnu reprodukciju 
glave i grudi krokodila! Po svoj prilici, odvratni izgled ovog 
insekta treba da preplaši samozvane napadače! 


Pripovijedali su mi o nekoj spilji nedaleko od Villa Rice, 
gdje se mogu vidjeti neobične slikarije i natpisi na nekakvom 
nepoznatom jeziku. To je u meni pokrenulo slijed misli, u ko- 
jima su se, kako se meni činilo, stali podudarati razni podaci 
i priče s drevnim legendama, što sam ih čuo od Indijanaca, 
berača gume i bijelih lutalica, i stvarati cjelinu, koja je za 
mene poprimala sve veće značenje. Može li se pretpostaviti, 
stao sam se pitati, da su na ovom kontinentu postojale i druge 
civilizacije osim civilizacije Inka; da Inke bijahu zapravo po- 
tomci neke veće i rasprostranjenije ljudske rase, koje bi se 
tragovi, danas još neprepoznati, mogli tu i tamo otkriti? Kako 
stoji stvar s Tiahuanacom, Ollantaytambom i Sacsahuamanom? 
Ta mjesta nisu sagradili Inke. Stručnjaci tvrde, da su već po- 

stojala u vrijeme, kad su Inke osvojili Peru. Da li možda još 
uvijek žive u nepoznatom srcu Južne Amerike potomci drevnih 
rasa? Zašto ne!?.,. 

Sjeme je palo na plodno tlo. Moja ga je podsvijest pothra- 
njivala legendama i pričama, što bih ih čuo tu i tamo, pa se 
njegovo korijenje, a da to nisam ni sam znao, čvrsto uhvatilo. 
U to doba bio sam potpuno zauzet dužnostima u vezi s mojim 
pograničnim radom. Tek kad je taj posao bio gotovo potpuno 
dovršen, otkrio sam odjednom, da je u meni niklo sjeme arheo- 
loške radoznalosti i izraslo u ružu. 


+ * * 


U pograničnom području između Brazilije i Paragvaja 
raste neka biljka, poznata u jeziku Guarani pod nazivom 
Caa-heeh. Visoka je otprilike osamnaset palaca, a ima sit- 
no aromatitično lišće, nekoliko puta slađe od običnog šećera, 
pa bi je vrijedilo ispitati. Tamo raste i biljka Ibiragju- 
kyceh. I ona je mala, a lišće joj je slano. Lako je zamisliti, 
kako dobro dolaze te biljke naseljenicima u tom kraju. 

Jedno od neobičnih obilježja rijeke Paraguaya jesu savr- 
šeno oštro konturirani rojevi moskita. Iznad svake obale diže 
se gusta, uskomešana masa insekata, visoka od trideset do 
šezdeset stopa. Pri zalazu sunca kolone se raspršuju i moskiti 
onda po cio sat zagorčavaju život svakom živom biću, koje im 
se nađe u blizini. Upravo su taj jedan sat moskiti najgori — 
kao i u ostalim dijelovima unutrašnjosti kontinenta — ali su 
noću njihovi napadi kudikamo blaži, iako čovjek nije nikada 
slobodan od njihove pažnje. 

Otoci brežuljaka, što se naglo dižu iz močvara, pokazali 
su nam, da smo blizu Corumbe, brazilske riječne luke, koja je 
bila cilj našega putovanja. Šest mjeseci u godini cijeli je taj 
kraj ogromno jezero osim na nekoliko mjesta, gdje se riječna 
obala nalazi metar dva iznad razine najvišeg vodostaja. Hi- 
ljadu i pet stotina milja od ušća La Plate površina rijeke u 
kišnoj sezoni nalazi se manje od četiri stotine stopa iznad mor- 
ske razine, i po tom ćete podatku najbolje prosuditi, kako je 
taj kraj ravan! 

Brazilska pogranična komisija sastala se s nama na brodu 
s mnogo ceremonija. S njom je bio i komandant mjesnoga 
garnizona, a u brodskom salonu bio je serviran šampanjac. 
Grad je imao garnizon od kojih tisuću i dvjesta vojnika i malo 
vojno brodogradilište-arsenal. Pridružilo mam se i nekoliko 
mornaričkih oficira. Bijahu svi od reda izvanredno zgodni 
momci, zapravo najbolji među najboljim Brazilijancima. Sam 

grad bio je privlačan. Imao je dobre hotele, lijepe trgovine i 
popločene ulice, a osobito se isticao veoma razvijenim društve« 
nim životom. Ubrzo smo požalili, što nemamo pristojne odjeće, 
jer smo se osjećali posve neprilično u svojim radnim odije- 
lima, koja su bila sve što smo imali. Krivnju za to snosio je 
naš bolivijski sekretar. Obuzet nacionalističkom gorljivošću 
opisao nam je taj grad kao veoma zaostalo pogranično naselje. 
Zato sam očekivao, da ću se naći u nekom mjestu nalik na 
Rurrenabaque ili Riberaltu, a umjesto toga obreo sam se u 
lijepo razvijenu gradu s elegantno odjevenim stanovnicima. 


Nisko močvarno područje, u kojem leži Corumba, pravi 
je raj za zmije. Anakonde su česte. Zna se, da one krupne — 
koje su na svu sreću rijetke — gdjekad odvlače stoku, a do- 
gađalo se čak, da bi noću ugrabile i čovjeka iz kanua. Pro- 
sječna dužina iznosi im petnaest do trideset stopa, ali su one 
doista krupne i dvaput duže, pa čak i još veće. Noću su se 
mogli čuti njihovi sablasni krikovi, jer je noć njihovo nor- 
malno vrijeme hranjenja. Brazilijanci uporno tvrde, da ovdje 
čak i otrovne zmije mogu oponašati glasove ptica i sitnih ži- 
votinja, da bi tako primamile plijen. Stanovnici ovoga okruga 
obično nose uza se malu kesu sa živinim bikloridom, jer vje- 
ruju, da ta supstanca drži zmije na pristojnoj udaljenosti. Svako 
selo posjeduje zalihu cjepiva protiv! zmijskog otrova i štrcaljke 
za injekcije, spremne da se odmah mogu upotrebiti. 

Ovdje sam opet čuo o bijelim Indijancima, 

»Poznajem jednog ovdjašnjeg čovjeka, koji je sastao bijela 
Indijanca, kazao mi je britanski konzul. Ti su Indijanci veoma 
divlji, a kažu, da izlaze iz svojih skrovišta samo noću. Zbog 
+oga su dobil nadimak »Šišmiš«, 


»A gdje žive?« zapitao sam. 

»Negdje u kraju izgubljenih Martiriosinih zlatnih rudnika, 
sjeverno ili sjeverozapadno od Diamantina, ali nitko ne zna 
točno, gdje. Matto Grosso je najvećim dijelom nepoznat kraj. 
Koliko se zna, nije još nitko prodro u brdovita područja na 
sjeveru. Doduše, onamo su pošle mnoge ekspedicije, ali se ni 
jedna nije vratila. To je u svakom pogledu gadan kraj. Za- 
pamtite moje riječi: pa ma kako bile velike i dobro opremljene 
ekspedicije, koje će pokušati da ga istraže, nikome ne će poći 
za rukom da ga istraži pješke. Tko zna: možda će za stotinjak 
godina taj posao obaviti strojevi za letenje?!« 

Njegove su riječi za mene tako mnogo značile, da ih nikada 
nisam zaboravio. 

Nije potrebno opisati posao određivanja granice. Svaki 
je takav pothvat uglavnom jednak kao i svaki drugi. Zanim- 
ljivim ih prave sporedni događaji, a ne dosadna svagdašnjost 
samoga posla, Moj prethodnik nije bio stručnjak. Stoga se do- 
godilo, da nije — unatoč hvalisanju o svojim uspjesima u 
Africi — bio sposoban da izvrši svoj zadatak, kad se komisija 
ovdje sastala prošle godine. Brazilijanci su bili simpatični 
momci, ali im nije bilo nimalo stalo do toga, da ubrzaju radove. 
Baš naprotiv: prema svakoj djelatnosti osjećali su izrazitu od- 
vratnost. Stoga je zavisilo samo od mene, hoće li se posao 
završiti, a ja sam odlučio da to uradim bez svakog odlaganja, 
koje se može izbjeći. 

Bolivija ima dio obale i svjetionike uz pogranični međaš 
na jezeru Caceres. Nijedan vojnik ili peon nije htio da logo- 
ruje bilo gdje nadomak tome monumentu, jer je sve spopao 
strah od nekakve sablasti, koja ih je uznemirivala svake noći 
lutajući po logoru i izazivajući najveće uzbuđenje. Nismo mogli 
naći nikakvo objašnjenje te pojave, ali se činilo, da su dokazi 
o njezinu postojanju neoborivi. z 

Puerto Suarez, najbliže bolivijsko selo, bijaše bijedna hrpa 
koliba s krovovima od palmina lišća, i sa stanovništvom otu- 
pljelim od alkohola. Ležao je sedam milja od Corumbe, na 
zapadnoj obali jezera Caceres. Šest mjeseci u godini poplava 
bi ga izolirala od vanjskog svijeta. Stanovnici su mu živjeli 
od noćnog krijumčarenja s gradom. Bolivijance je smetala 
svaka poredba između njegove bijede i relativne raskoši Co- 
rumbe, pa nisu htjeli priznati, da između ta dva mjesta ima 
kakve razlike. Puerto Suarez bio je vrepun zmija, od kojih su 
bile najgore cascabelisurucucu, šumska pjeguša.“ Ne 
mogu sigurno kazati, da li sam te otrovne zmije ikada čuo da 
bi puštale kakav zvuk, ali su mi ljudi odlučno tvrdili, da to 
one čine, i da s većim ili manjim uspjehom oponašaju zov 
nekih ptica, da bi ih tako primamile k sebi. 


Na cascabele se obično nailazi u »klupkima« od po 
desetak zmija. Njihov je ugriz smrtonosan, a prije smrti na- 
stupa krvarenje iz nosa, očiju i ušiju. Šumska pjeguša je uvijek 
agresivna, a poznato je, da ganja čovjeka sve dok ga ne stigne. 
Jedan jedini ugriz dovoljan je da čovjek brzo umre, ali se ta 
neman ne zadovoljava samo time, već ga ujeda sve dok ne 
istroši sav svoj otrov. 


« Šumska pjeguša (Lachesis muta), najveća i najstrašnija ame- 
rička otrovnica. Izraste do 4 metra, a od njezina otrova brzo umiru i 
ljudi. Op. prev. 

Početkom mjeseca jula dovršili smo sav posao, što smo 
ga mogli uraditi u susjedstvu Corumbe. Preostalo nam je još 
samo izravnanje granice daleko na sjever do rijeke Guapore. 
Pogranična komisija od god. 1873 pogrešno je uzela kao izvor 
Tijeke Verde jednu posve drugu rijeku. Ugovorena granica išla 
je rijekom Verde, ali — a upravo u tome je i bila nezgoda — 
nitko još nije istražio tu rijeku do njezina izvora, pa je njen tok 
u onom obliku, u kojem je bio ucrtan na karti, predstavljao 
samo plod pukog nagađanja. Pao je prijedlog, da se umjesto te 
rijeke prihvati kao pogranična linija tok neke druge rijeke, 
ali bi to bilo na štetu Bolivije. Budući da sam bio u suštini 
istraživač i budući da me privlači svaka opasnost, odlučio sam 
«da raščistim neugodne sumnje u vezi s tim problemom. Kobne 
li odluke! Da sam znao, u što srljam, rijeka Verde ostala bi po 
svoj prilici neistražena sve do danas. 

»Šta mislite o tome?« zapitao sam Fishera. »Jeste li za 
slogu? « 

»Razumije se, da ću poći s vama. Ali, ne smatrate li, da je 
to malo neobično za ovu vrst posla? Naime, ne smatrate li, da 
ćemo tako stvoriti presedan? Konačno, ako ćemo pravo, u na- 
šim ugovorima nema o tome ni riječi, zar ne?!« 

»Ne uradimo li to, ovaj dio granice uvijek će biti sjeme 
trvenja. Slažem se s vašom tvrdnjom, da nas ugovori ne oba- 
vezuju da istražimo tu rijeku. No ovdje se radi o posve pri- 
rodnoj težnji, da svoj posao obavimo što bolje možemo, a i o 
osobnom zadovoljstvu, da prvi prodremo u jedan kraj, u koji 
se još nitko nije usudio prodrijeti. Osim toga, meni nije ni 
nakraj pameti da mjesecima dangubim u Corumbi.« 

Izvršili smo sve potrebne pripreme. Pridružio nam se 
škotski doseljenik na bolivijskoj strani, koji se zvao Urquhart, 
a onda smo sa šest poena zaplovili uz rijeku brodićem ko- 
misije. Brazilijanci su bili oduševljeni: budući da će biti točno 
određen tok rijeke, ne će biti razloga da dođe do komplicira- 
nih, a možda čak i žučljivih pogađanja oko nove granične 
linije. Stoga su oni dali našem pothvatu svoj oduševljeni bla- 
goslov. 

Stotinu i osamdeset milja uzvodno od Corumbe stigli smo 
do stočarskog posjeda Descalvados, Tamo smo najmili kola, 
koja će nas i našu opremu prebaciti kopnenim putom do bo- 
livijskog sela San Matiasa. Nadao sam se, da ću tamo naba- 
viti tovarne životinje za nastavak putovanja, Cijelo je puto- 
vanje prošlo bez ikakva naročitog događaja, osim što nas je 
kod mjesta Bahia de Piedra preplašila jedna crna pantera. 
Strah od te zvijeri natjerao je stanovnike cijeloga kraja na 
kilometre uokrug da se isele. Stvar je u tome, da se te životinje 

ljudi plaše čak i više negoli jaguara zbog njezine krvoločnosti 
i ogromne snage. Mjesne lovce nije primamila čak ni vrijednost 
njezina krzna, koje je dvadeset puta vrednije od jaguarova. 


Činjenica, da je prefekt u Santa Cruzu, u skladu s direk- 
tivama predsjednika republike, upozorio vlasti u San Matiasu, 
da nam u svakom pogledu idu na ruku, uvelike nam je olak- 
šala nabavu tovarnih životinja. Corregidor bijaše energi- 
čan i sposoban čovjek, kojem je u njegovu poslu pomogao te- 
niente5 s desetak vojnika, ali je San Matias bio strašno 
mjesto! Njegovo stanovništvo, najvećim dijelom indijanskog: 
porijekla, živjelo je od alkohola i od stoke, što ju je otimalo 
sa stočarskog posjeda Descalvados. Stoga su se oni igauch i6 
Descalvadosa nalazili u neprestanom ratnom stanju. Neki 
Belgijanac, koji je radio kao činovnik na dijelu Descalvadosa, 
što je ležao u neposrednoj blizini San Matiasa, imao je običaj 
da puca na Indijance sa svoje verande, da bi se zabavljao 
njihovim mukama! Kazivali su, da je taj belgijski upravitelj 
toliko zlostavljao Indijance, da su oni konačno morali pobjeći 
u Boliviju. Nema sumnje, da se ovdje mnogo prolijevala krv, 
a nije bilo čovjeka, koji se ne bi hvalisao, da je bar nekoga 
ubio. Jedna mjesna veličina proslavila se ubivši sjekirom dva 
čovjeka, koji su spavali. Svaki muškarac nosio je o pasu re- 
volver, a u odjeći sakriven nož. A ipak, svi su nas ti ljudi, 
iako su obično hbili pijani, primili gostoljubivo i prijazno. Osim 
razbojničkog stanovništva glavna znamenitost San Matiasa bi- 
jahu vapnenačke spilje Cerro Boturema. O njima su se pričale: 
svakojake nevjerojatne priče, najvećim dijelom sablasnog ka- 
raktera, jer praznovjerje najviše cvate upravo tamo, gdje se: 
ljudski život najmanje poštuje. U spiljama je bilo nekoliko: 
mlaka bljutave vode, u kojima je katkada bivalo riba, a kat- 
kada ih nije bilo, iako spilje, po svemu sudeći, nisu imale izlaza. 

Korovom prekriveni trg sela bio je pun starih boca, praznih 
limenka za konzerve i gnjilih banana. Indijanci turobna izgle-- 
da žalosno su čučali u sjeni crkve građene od opeke, kojoj je 
nahereni toranj stajao otprilike deset metara dalje od same: 
zgrade. Bijeli Bolivijanci, koji očigledno nisu imali što da rade, 
ljenčarili su na rasklimanim stolicama, što su stajale na njiho- 
vim kućnim vratima, napola u hladu, a napola na suncu. Iz: 
»garnizona« — zapravo kolibe, u kojoj se nalazilo dvanaestak 
vojnika — dopirali su zvuci vojničke trube bez ikakva zna- 
čenja. Trebalo je da stvore utisak, kako ovdje tobože vlada 
dobra vojnička organizacija, ali nisu mogli prevariti ni žive 


5 Na španjolskom: poručnik. Op. prev. 
$ Gaucho je lokalni naziv za južno-američke čobane. Op. prev. 

duše. Po onom, što sam vidio, moglo se zaključiti, da sam bio 
spreman da oprostim njegovim stanovnicima, što troše toliko 
alkohola. Naša najveća je želja bila da što prije odemo iz ovoga 
mjesta, a kad smo to učinili, nije to bilo ni za čas prerano. 

Okolica je izgledala opržena od sunca i suše. Iznimku su 
predstavljali travnati pam pas, gdje je bilo dobre paše. Ne- 
sigurnost života i domaći običaj otimanja stoke onemogućili su 
ekonomski razvoj toga kraja. Gore na sjeveru i sjeverozapadu 
dizala se planina Serra do Aguape. Tamo se, prema predaji, 
naselila kolonija odbjeglih crnih robova, poznata pod nazivom 
Ouilombo. Možda ta kolonija još uvijek postoji, ali nitko nije 
pošao u brda, da to ustanovi. Blizu bolivijske granice bile su 
dvije male estancije", Asuncion San Jose. Na zemljištu 
Asunciona dizao se prilično visok brežuljak, s kojega su se 
mogle vidjeti strme litice »Izgubljenog svijeta«8 — t. zv. 
Planina Ricarda Franca — nasuprot nekadašnjem gradu Matto 
Grosso, otprilike sedamdeset milja daleko. Močvare su bile 
pune divljih pataka, a u ovom kraju živjelo je i mnogo. jelena 
i američkih nandua.? U kraju, koji je dan dva putovanja dalje 
na sjever, mogu se već naći tragovi divljih Indijanaca. U, 
doba Carstval? čitav je taj kraj činio golemi stočarski posjed, 
koji je pripadao barunu Bastosu, ali je njegovo iskorišćivanje 
već odavna napušteno. 

U Casal Vasco, jednu od barunovih rezidencija, stigli smo 
prešavši na drugu stranu Rio Barbadosa, sedamdesetak metara 
široke rijeke, koja je na svu sreću bila upravo na najnižem 
vodostaju, pa nije bila dublja od šest stopa. Po izgledu ruše- 
vina mogla se lako prosuditi nekadašnja veličanstvenost toga 
mjesta. Nekad je to bilo feudalno uporište, a sada se sastojalo 
od kostura nekoliko velikih zgrada, a iz istrunulih im krovova 
izlijetale bi pri zalazu sunca hiljade šišmiša. Bio je sablastan 
prizor i čovjeku je ulijevao strah pogled na ta opaka stvorenja, 
kojih su se siluete oštro odražavale od pozlaćenog nebeskog 
svoda prije nego što bi se raspršile u sutonu. Neki primjerci 


TEstancije, naziv za stočarske posjede u Južnoj Americi. Op. 
prev. 

5 Poznati britanski pisac Sir Connan Doyle, tvorac besmrtnog Sher- 
locka Holmesa, poslužio se Fawcettovim opisom toga mjesta kao mjestom 
radnje svoga romana »Iščezli svijet«, u kojem je opisao doživliaje jedne 
naučne ekspedicije, koja je tamo otkrila svijet još uvijek živih prethi- 
storijskih nemani. Taj roman izdala je prije rata »Zabavna( biblioteka«, 
a novo njegovo izdanje objavljeno je kod nas i poslije rata. Op. prev. 

?% Američki nandu (Rhea americana), vrst američkog noja. Nande 
su visoki otprilike metar i pol, a teški do 20 kilograma. Na mnogo mje- 
sta nandu je pripitomljen u gotovo domaću životinju. Op. prev. 

10 Neko vrijeme poslije oslobođenja Brazilija je bila carevina, Op. 
prev. 

voćnih šišmiša ili letećih lisica!! bijahu tako krupni, da su 
izgledali poput peterodaktila.!* Pola tuceta crnačkih porodica 
živjelo je u obližnjim daščarama, u vječnom strahu od divljaka. 

U Casal Vascu logorovali smo samo jednu noć, a sutradan 
smo krenuli dalje na laki jednodnevni marš od dvadeset i 
dvije milje, što nas je, preko cam posa, doveo do Puerto 
Bastosa. U to je vrijeme vladalo proljeće u Južnoj hemisferi, 
pa su pojasi i otoci šume, kojima je bila išarana ravnica, 
pružali oku fantastično bogatstvo najrazličnijih živih boja. 
Iznimku su predstavljale samo vječno zelene palme. Još nikad 
nisam vidio takva bogatstva cvijeća, a ni ljepote poput one, 
što se toga dana prosula pred nama u živim žutim, crvenim i 
grimiznim bojama. Čudesnu ljepotu toga prizora povećavali su 
divni leptiri, kićeniji od svakoga cvijeta. Nema toga slikara, 
koji bi znao dostojno naslikati taj prizor. Nema te mašte, koja 
bi mogla roditi viziju ravnu ovoj stvarnosti! 

Kola i životinje vratili su se iz Puerto Bastosa u San 
Matias, a mi smo na jednoj maloj monteriji zaplovili niz 
rijeku Barbados prema mjestu Villa Bella de Matto Grosso. 
“Taj odavna napušteni grad, koji je danas tek turobna hrpa 
prastarih, ali solidno građenih, kuća i crkava, leži na istočnoj 
obali rijeke Guapore. Ljudi se jedva i sjećaju, da je to nekada 
bio glavni grad Matto Grossa. U skrpljenim i napola razruše- 
nim kućama, što stoje u njegovim tihim ulicama, živjelo je, 
naizgled ni od čega, nekoliko crnaca. Danju bi obrađivali ne- 
koliko malih nasada šećerne trske i mandioce, a noću bi 
se zabarikadirali u kuće, obuzeti strahom od Indijanaca, što bi 
se šuljali ulicama. U okolini ovoga grada nekad su se iskori- 
šćivala bogata nalazišta zlata, ali su sada bila iscrpljena. Zatim 
je grad zahvatila epidemija strašne bolesti poznate pod nazi- 
vom corupcao. Pomor je bio tako velik, da su se preživjeli 
stanovnici panično razbježali na sve strane. U jednoj od raz- 
rušenih crkava nalazila se, u dvije drvene škrinje, prekrasna 
zbirka stare srebrnine: svijećnjaka, modela karavela i galija, 
srebrnih kutija, figurica i svakojakih drugih dragocjenih stvari. 

»Gradovi-sablasti«1š nose na sebi pečat neizrecive tuge. 
Mašta čovjeku predočuje svakidašnji život stanovnika, njihove 
težnje i njihove zabave. Kad ljudska bića napuste koji stan, 


11 Vrst južno-američkog tropskog netopira s njuškom poput lisice. 
Op. prev. 

12 Vrst izumrlih prethistorijskih guštera, koji su imali prednje 
udove izgrađene u krila poput šišmiša, pa su mogli Ietjeti. Op. prev. 

12 Doslovni prijevod engleskog izričaja »ghost town«. Naziv, što su 
ga Amerikanci dali gradovima i naseljima, osobito u rudarskim predje- 
lima, koje su svi njihovi stanovnici napustili zbog ovog ili onog razloga. 
Op. prev. 

ona uvijek ostave iza sebe kakav trag od svoje ličnosti, a nad 
napuštenim gradom lebdi koprena tako snažne melankolije, da 
to dirne i najbezosjećajnijeg posjetioca. Drevni srušeni gradovi 
izgubili su velik dio te atmosfere, te ne djeluju na čovjeka 
na takav način. Srce posjetioca najviše ganu upravo gradovi 
napušteni tek u nedavnoj prošlosti. A u tom je pogledu grad 
Matto Grosso predstavljao izrazit primjer. Ponukao me na 
razmišljanje o drugom takvom gradu, o Cobiji. Nekad je to 
bila napredna bolivijska morska luka na dijelu obale između 
Tocopille i Antofagaste, koji danas predstavlja obalu Sjever- 
nog Čilea. Bolivija je izgubila izlaz na more u ratu od 1879. 
godine, ali je živahni grad Cobija bio već mrtav. Razorio ga 
je strašan zemljotres i raznijeli su ga ogromni valovi, pro- 
uzrokovani potresom. Ista takva aureola melankolije lebdi nad 
kalifornijskim »sablasnim gradovima«, sagrađenima u doba 
velike zlatne groznice. Tu je emociju sjajno izrazio Debussy u 
svojoj klavirskoj etidi »La Cath€drale engloutie«. 

U ruševinama jedne crkve našao sam ostatke nekadašnje 
biskupske svečane stolice, ogromnog predmeta s baldahinom. 
Stolica nije bila čitava, ali se činilo da je, izuzevši samo sje- 
dište, kompletna. Stoga sam sakupio njezine dijelove, umotao 
ih u šatorsko krilo i kasnije odnio sa sobom u Englesku. Palo 
mi je na um, da bi mogla predstavljati jedinstven poklon za 
moju suprugu, a nisam vidio ništa loše u tome da je uzmem, 
jer su njezini dijelovi i onako trunuli usred krhotina na crkve- 
nom podu. Renoviranje sam povjerio jednom umjetnom stolaru 
iz Dawlisha. Prije nego što se on dao na posao, pobrinuo 
sam se da prisustvujem otvaranju zavežljaja s njezinim dije- 
lovima i da svaki od njih dadem pomno dezinficirati, kako bi 
se uklonila i posljednja mogućnost da koga zaraze bolešću, 
koja je u svoje vrijeme zahvatila Villa Bellu. 


Pri renoviranju nisam štedio troška. Sjedište i naslon na- 
domješteni su finim safijanom boje meda. Kad je renoviranje 
bilo završeno, bijaše to zaista krasna stvar. Neko sam vrijeme 
uživao gledajući svoju ženu kako sjedi u velikoj stolici biskupa 
Matto Grossa, smještenoj na čelu stola u blagovaonici. Ali od 
časa instaliranja te stolice počela mi je žena bolovati od nekih 
tajanstvenih bolesti. Jednoga dana ona reče: 


»Držim, da činim svetogrđe, jer kao protestantkinja sjedim 
na posvećenoj stolici jednog rimo-katoličkog prelata!« 
' Gdjekad sam praznovjeran poput kakva Indijanca, ali se 
. mora razumjeti, jer sam u životu doživio više neobičnih 
: mda. što .bi me pripadalo. Čim se pojavila sumnja, da 
ta s olica donosi nesrecu, spoznao sam, da mora biti uklonjena 
IZ naše kuće. Adresirao sam ju Bromptonskoj kapelici, u lon- 
11 FAWCETT: Kroz prašume J, Amerike 

donskom kvartu South Kensigton, i poslao je poštom bez ika- 
kva popratnog pisma, u kojem bih objasnio njezino porijeklo. 
Neka oni sami satkaju oko nje priču, kakva im se najbolje svidi, 
pomislio sam! : : m 

Razumije se, da je porijeklo stolice predstavljalo misterij 
za upravitelje te katoličke kapelice sve dok ih nije posjetila 
moja žena i objasnila im taj slučaj. Možda je stolica tamo još 
i dan danas, a nadam se, da joj je povratak vjeri, kojoj je 
pripadala, samo koristio. 

Pa ma kako to neobično zvučalo, grad Matto Grosso na- 
lazio se na kraju telegrafske linije, što je vodila do Cuyabaje. 
Bijaše to linija od strategijskog značenja, koju je instalirala 
vlada. Uspjelo mi je, doduše uz ogroman trošak, da tim putem 
pošaljem u Engesku brzojavku i da primim odgovor za manje od 
dvadeset i četiri sata. Nije to bilo lako, jer telegrafist nije 
nikada čuo za Englesku, pa je upravo morao stupiti pomoću 
»telegraphona« u vezu sa centralom, da sazna, gdje je En- 
gleska. Osim toga, u tom zabitom mjestu nije se još nikada 
dogodilo, da bi koji stranac odlučio da pošalje telegram! 

Ušće rijeke Verde leži sjeverno od grada Matto Grosso, za 
jedan geografski stupanj širine nizvodno. Stigavši onamo, 
morali smo noću postavljati straže. Na obje se obale moglo 
dogoditi da naiđemo na divljake, koji su bili na lošu glasu. 
Osim toga, Guapore bijaše čuven kao rijeka opasna zbog ana- 
konda. Njegova je širina iznosila do stotinjak yarda. Na mje- 
stima, gdje je bila široka, rijeka je tekla sporo, a njen tok 
zaustavljale su i guste debele naplavine vegetacije. Poznate 
pod domaćim nazivom cameloti, te su nam naplavine uve- 
like usporavale plovidbu, a kadšto su nam otežavale prosu- 
divanje riječnoga toka, jer su se prostirale i u šumu s obje 
strane rijeke. 

Na mjestima, gdje je površina rijeke bila slobodna, sa 
svih strana čamca naganjali su se i pračkali bufei. Na nas 
su uzbuđeno lajale vidre, vireći s glavom i ramenima iz vode, 
a odgovarala bi im bijesna lovačka muzika naših pasa. Dva- 
put smo na obali ugledali Indijance, ali su oni odmah nestali u 
grm'ju, tako da smo se stali nitati, nije li to možda bilo samo 
priviđenje. Noću bi nas gromoglasno izazivali nocturni 
majmuni s očima poput tanjurića, nabacujući se grančicama 
na naše mreže za spavanje i otimajući nam san, koji nam je bio 
prijeko potreban. Mnogo puta vidjeli smo neku neobičnu pticu, 
o kojoj sam kasnije čuo da je veoma rijetka. Kad bi pri letu' 
raširila krila, činila nam se poput ogromna danjeg paunčeta1+. 
Nisam saznao, kako se zove. 


'4 Danje paunče (Vannessa io), vrst leptira, Op. prev. 

Čak i da nismo znali njegovu geografsku širinu, ne bi nam 
bilo teško prepoznati ušće rijeke Verde, jer je u šumi pokraj 
njega još uvijek stajao stari pogranični stup, podignut 1873. 
godine. Sad smo se našli u drugačijem kraju, a rijeka je bila 
kristalno bistra i prozirna. Na njezinim pješčanim obalama 
sunčale su se velike kornjače, Ribe je bilo u izobilju. Rijeka 
je bila prepuna bodljikavih raža, koje smo lako hvatali ostima, 
a meso im je bilo ukusno. 


Plovili smo uzvodno, otiskujući se od dna rijeke dugačkim 
motkama, dokle god smo mogli, ali smo se uskoro našli među 
brežuljcima, gdje su se pojavile brzice. Konačno smo morali 
zaključiti, da čamci ne mogu dalje. mp. 


»Što da radimo?« zapitao me Urquhart. »Ako boga znate, 
nemojte mi kazati, da moramo nastaviti put pješke!« 


»Ništa nam drugo ne preostaje«, odgovorio sam. »Sve, što 
ne možemo ponijeti na leđima, morat ćemo ostaviti ovdje, 'a 
onda ćemo krenuti kopnom uz rijeku. Bit će nam teško, 'ali 
taj zadatak moramo izvršiti!« X ar 

»A kako stoji stvar s hranom? Ne možemo ponijeti sa 
sobom dovoljno hrane za cijelo putovanje!« primjeti Fisher. 

»Morat ćemo se osloniti na ono, što ćemo naći putem. Sa 
sobom ćemo moći ponijeti samo malo hrane, zbog instrumenata, 
koje ne možemo ostaviti.« pa 

Usmjerili smo čamac prema obali i iskrcali se, a onda smo 
potopiti čamac u jedan rukav, da ne privuče na sebe pažnju 
Indijanaca. Svu suvišnu opremu i sve instrumente, koje smo 
mogli ostaviti, pohranili smo u dvije metalne škrinje i zako- 
pali ih na jednome mjestu, koje je bilo iznad razine najvišeg 
vodostaja rijeke. Zbog njihove težine pohranili smo u jednoj 
od tih škrinja i 60 zlatnih funta. Možda upravo tako nastaju 
mnoge priče o zakopanom blagu. Kako bilo da bilo, glasine 
o mom zakopanom blagu stale su ko'ati krajem uz rijeku Gua- 
pore, a vrijednost zlata rasla bi pri svakom pričanju. Kad 
sam posljednji put čuo o njemu, vrijednost »Blaga rijeke 
Verde« popela se na 60.000 funta. Bude li i dalje rasla tim 
tempom, možda će jednom doći vrijeme, kad će primamiti 
pustolovne lovce na blago iz inozemstva — možda čak iz 
Sjedinjenih Država ili Engleske. Tada će jalova potraga za 
mojih šezdeset zlatnih funta isernsti financije cijelog jednog 
dioničkog društva. Razumije se, da u svim tim oduševljenim 
glasinama nema ni riječi o tome, da sam kasnije iskopao za- 
kopanu opremu. Neka se samozvani lovci na blago zamisle nad 
poukom, što je pruža ova priča! uš 

Izobilje ribe i divljači pri ušću rijeke dovelo nas je u 
zabludu. Da smo s njom pažljivo postupali, naša mršava zaliha 
hrane mogla je da potraje tri tjedna. No peoni su proždrljivci, 
pa su svoj provijant pojeli već za nekoliko dana. Drugoga 
dana pješačenja stigli smo do pojasa guste vegetacije, kroz 
koji smo se morali probijati sječenjem metar po metar, Sitne 
pčele, pet puta manje od kućne muhe, napunile su nam oči, 
uši i nosnice i zavukle nam se duboko pod odjeću, pa nam 
naposljetku nije bio slobodan od njih ni centimetar površine 
tijela. Svakog časa sječenje bi uznemirilo kakvo osinje gni- 
jezdo ili bi kakve veoma ratoborne crvene pčele zaključile, da 
smo se i previše približili njihovoj domeni, pa bi nas napale; 
i to ne žaokama, već tako, da bi nas ujedale u kožu i kosu. 

Međutim, morali smo ići uza samu rijeku. Bilo bi nam 
lakše, da smo skrenuli od nje i zaobišli teško prohodnu šikaru, 
ali granica je išla rijekom, pa smo njezin tok morali ucrtati 
u kartu s potpunom točnošću ili upropastiti plodove cijele eks- 
pedicije. 

Okus riječne vode postao je gorak, pa je riba napustila 
taj dio rijeke. Po svoj prilici zbog istog razloga nije ovdje bilo 
ni traga divljači. Kako bilo da bilo, buka, što smo je pravili 
probijajući se kroz guštaru, otjerala bi i onako sve živo iz 
naše blizine. Nigdje nije bilo ni tragova Indijanaca, a nije 
bilo ni razloga da ih bude, pa više nismo: noću postavljali 
stražara, već smo se oslonili na pse, da će nam oni u slučaju 
potrebe dati znak za uzbunu. Stabala gumovca, netaknutih od 
seringera, bilo je u izobilju. 

Naše pješačenje započelo je 15. septembra; šest dana po- 
slije toga peoni su potrošili sav svoj provijant; mi smo ostali 
onda podijelili s njima ostatak -svojih zaliha, ali do 23. sep- 
tembra i to se potrošilo. Našli smo nekoliko palmettals 
i jeli njihov »kupus«, ali to jelo ne samo što nije bilo dovolj- 
no krepko, već smo od njega čak i oslabili. Dvadeset i petog 
septembra ugledali smo jednog divljeg purana, ali nas je on 
opazio prije nego mi njega! Trideseti septembar proveli smo 
u mukotrpnoj raboti sječenja puta kroz šumu tacuara, 
jedne vrste bambusa, što stvara neprohodnu guštaru granja, 
naoružanog opasnim trnjem. Sutradan smo naišli na pčelinjak 
i bacili se na nj obuzeti glađu. Med je već bio zahvaćen pro- 
cesom vrenja, pa smo se već uskoro stali savijati od teških 
grčeva u želucu. Drugoga oktobra jedan od naših pasa pro- 
našao je ptičje gnijezdo sa četiri velika jaja plava poput neba. 


!5 Vrst sitnih palma, što rastu u 


nekim zemljama Južne Amerike. 
Op. prev. 

Jedno je jaje dobio pas kao nagradu, a ostala tri su nam 
slabo pomogla: samo smo postali još više svijesni gladi. Su- 
tradan smo stigli do izvora rijeke. Tamo smo našli nekoliko 
palma, poznatih pod nazivom chonte. Imale su orahe ve- 
like otprilike poput dječjih špekula, a gotovo isto tako tvrde. 

»Dakle, ovamo smo stigli, ali kako ćemo se vratiti?« zapita 
Fisher. 

»Svakako ne istim putem, kojim smo došli«, kazao sam 
u sebi. 

»Već ćemo naći put«, odgovorio sam. »Sad više ne mo- 
ramo ići uz rijeku. Nadam se, da se možemo vratiti i preko 
planina.« 

»Daj bože!« promrmlja Urquhart, a Fisher promrmlja ne- 
što kao: »Po svoj prilici ostavit ćemo ovdje svoje kosti!« 

»Dosta toga razgovora!« kazao sam. »Već ćemo 'splivati iz 
ove situacije. Svladajte se i nastojte da budete što vedriji. 
Ako naši peoni pomisle, da smo digli ruke, ne će smoći 
hrabrosti i odlučnosti da izdrže do kraja. Ako već moramo 
umrijeti, umrijet ćemo na nogama!« 

Sad smo već umirali od gladi, doslovno umirali od gladi. 
Sklonost da se spotičemo i padamo bila je znak, da sve više 
slabimo, ali usprkos tome još uvijek nam nije bilo teško no- 
siti naprtnjače, koje su sada bile teške oko trideset funta. 
Ljudski glasovi i zvukovi šume čuli su se kao da dolaze iz ve- 
like daljine ili kroz kakvu dugačku cijev. Bijaše to zbog toga, 
što nas je stala hvatati gluhoća, koju stvara glad. Činilo se, 
da je naš položaj posve beznadan. Samo s krajnjim naporom 
mogli smo vršiti promatranja i triangulaciona mjerenja, po- 
trebna da se odredi položaj izvora rijeke prema Villa Belli, 
ali smo taj posao morali uraditi, jer bi inače sve naše patnje 
bile uzaludne, naravno uz pretpostavku, ako se ikada izba- 
vimo iz ovoga pakla! Sjećajući se šuma oko rijeke Guapore, 
koje su prepune divljači, naši su peoni počeli pokazivati 
sklonost prema buntovništvu, ali im to nismo smjeli zamje- 
riti. Čak i da smo htjeli da se vratimo istim putem, kojim 
smo došli, ne bi o tome moglo biti ni govora, jer onda ne bismo 
mogli vršiti svoja promatranja, a također je sigurno, da bi nas 
zadržali riječni rukavi. 

Iznad naših glava dizale su se tajanstveno put neba Pla- 
nine Ricarda Franca, s ravnim sedlom i s obroncima izbrazda- 
nima dubokim quebradama.#* Te vrhunce nije dotaklo 
ni vrijeme, a ni ljudska noga. Stajali su obrasli šumom sve 
do vrha poput nekog izgubljenog svijeta, i mašta je mogla. 


1 Jarci, rasjekline. Op. prev. 

lako zamisliti, da tamo još uvijek žive posljednji ostaci jednog 
odavna iščezlog doba. Možda na tim visinama, s kojima se još 
nitko nije uhvatio u koštac a držale su ih zarobljene i štitile 
ih litice, na koje se čovjek ne može uspeti, još uvijek lutaju 
nemani, što potječu iz zore postojanja čovječanstva. Tako je 
mislio Conan Doyle, kad sam mu kasnije, po povratku u Lon- 
don, pripovijedao o tim brdima i pokazao mu njihove foto- 
grafije. Tom zgodom spomenuo mi je, da kani napisati roman 
o centralnom dijelu Južne Amerike i zamolio me, da mu da- 
dem podatke. Odgovorio sam, da ću to rado učiniti. Plod 
našega kontakta bijaše njegov roman »Iščezli svijet«, objavljen 
1912. godine, isprva u nastavcima u časopisu »Strand Maga- 
zine«, kasnije u obliku knjige, koja je postigla veliku popu- 
larnost. 

Nastojeći da pronađemo put u tom smjeru, pokušali smo 
se popeti na te planine, ali smo s očajanjem otkrili, da je ne- 
moguće prijeći preko dubokih kanjona na njihovim padinama. 
Uvijek bi nam se ponovo dogodilo, da bismo se zaustavili na 
rubu kakva strašnog bezdana i da bi smo se onda morali po- 
kunjeno vratiti na polaznu točku, svaki put sve slabiji. Pitanje, 
kako ćemo to dugo moći izdržati, bilo je za nas od životna zna- 
čenja. Ne domognemo li se uskoro hrane, previše ćemo oslabiti, 
da se izvučemo ma kakvim putem, pa će se tako i opet dogoditi, 
da jedna ekspedicija nestane bez traga i glasa. 


Nestao je capatazi" naših peona, pa sam posumnjao, 
da je naprosto legao, da tako dočeka smrt, kako to rade In- 
dijanci, kad se nađu u situaciji, koju smatraju beznadnom. 
Pošao sam u potragu za njim, otkrio sam mu trag i konačno 
sam ga pronašao kako sjediu monteu — šikrastoj šumi — 
naslonjen leđima o jedno stablo, i kako plače kao djevojka, 
kojoj se slomilo srce. 

»Hajde, idemo!« kazao sam mu, z 
»Ustaj, čovječe! Šta ti je?« 

»Ostavite me na miru!« 
»Pustite me da umrem. Želim 
izdržati!« 

Nježnost u takvim okolnostima 
žalite čovjeka, o kojem se radi. Zato sam izvukao lovački nož 
i stao ga bockati u rebra sve dok nije zacvilio i skočio na noge. 

»O ne, dragi moj!« kazao sam. »Ti 
umrijeti! Ako već moraš umrijeti, umri 
osim ako ti je draža smrt od noža.« 


grabivši ga za rame. 


zacvili on i odgurne mi ruku. 
umrijeti, jer ovo više ne mogu 


ne pomaže, pa ma kako 


ne ćeš naprosto leći i 
jet ćeš to na nogama, 


17 Predvodnik, predradnik. Op. prev, 

On ništa ne odgovori, već samo još jednom zajeca, a onda 
stade teturati prema logoru, smatrajući me zacijelo svojim 
smrtnim neprijateljem. : X 
Odmah po povratku u logor sazvao sam članove družine 
i saopćio im svoje namjere. 

»Preostala nam je još samo jedna nada: da krenemo 
razvođem. Vjerujem, da ćemo se tim putem izbaviti. Preko 
planina ne možemo, a ne možemo ni putem, kojim smo došli. 
Prema tome, razvođe je naša posljednja šansa.« 

Začuje se uzvik zaprepaštenja, jer je to značilo, da stav- 
ljamo na kocku živote na puku nadu. Pozvao sam u stranu 
Fishera i Urquharta. 

»Mislim, da bi bilo najbolje, da prvom prilikom oduzmete 
peonima puške. Kad krenemo razvođem, oni će, u skladu 
sa svojim načinom mišljenja, pomisliti, da smo pošli pogre- 
šnim smjerom, pa bi se moglo lako dogoditi, da dezertiraju. 
Bez pušaka se ne će usuditi da to urade, zbog straha od Indi- 
janaca.« 

Sada više Indijanci nisu bili daleko. Noću bismo tu i 
tamo vidjeli njihove vatre, ali se ni jedan nije pokazao, 
Gorko nas je razočarala činjenica, što su nas tako uporno 
izbjegavali, jer bismo ih dočekali s dobrodošlicom, nadajući 
se, da ćemo od njih dobiti štogod za jelo. ' 

Opet u pokretu, naišli smo na još jednu teškoću. Tlo je 
bilo prekriveno tvrdom klizavom travom, što je rasla iznad la- 
bava sloja šljunka. Pri svakom drugom trećem koraku po- 
skliznuli bismo se, a zbog slabosti često bismo se izvalili na 
zemlju koliko smo bili dugi i široki. Bio je potreban gotovo 
nadljudski napor da opet ustanemo na noge, jer nam se činilo 
kao da su nas naše naprtnjače upravo prikovale za zemlju. 
Kako bi bilo krasno ostati tamo ležati — samo ležati i odma- 
rati se! Peone smo morali goniti prijetnjama i udarcima, ali 
je napor, što smo ga morali uložiti, da ih održimo u pokretu, 
poticao našu energiju, koja nas je sve više ostavljala. Nikada 
me nije srdžba natjerala da udarim kojega od tih ljudi. Pri- 
vidna brutalnost moga postupka bolno se kosila s mojim na- 
čelima, ali sam tome pribjegao samo zato, da te ljude prisilim 
da se bore za vlastiti život. 

Psima su se često dobacivali pohlepni pogledi, iako su 
se i oni — kako god i mi — pretvorili u samu kost i kožu. 
Odlučno sam odbio sve prijedloge, da se psi ubiju i pojedu. 
S jedne strane i previše volim pse, da bih to bio dopustio, a 
s druge sam se strane nadao, da će nam možda psi pomoći da 
nađemo hranu. Na neki je način psima uspijevalo da se lovom 
održe na životu, ali nije nam uspjelo dokučiti, što su zaprevo 

opasnost, da se sastane s bugrima — kako oni, naime, 
zovu divljake — a mi ih naprosto nismo mogli uvjeriti, Ga 
smo u toku cijelog putovanja vidjeli divljake samo iz daljine. 


Od posljedice putovanja umrlo je pet od naših šest peona. 
Šesti peon — a bijaše to _ upravo onaj, kojega sam morao 
goniti nožem — došao je k meni slijedeće godine i zamolio me, 
da ga opet povedem sa sobom. Blagoglagoljivo se rasprićao 9 
onom, što je nazvao »engleskom žilavošću«, a nije se nimalo 
ljutio na mene. Baš naprotiv: slijedio me svakamo sa svim 
znacima odanosti. 

Jedan od rezultata našega istraživačkog putovanja bijaše 
sporazum obiju komisija, da će slijedeće godine otići pod mojim 
vodstvom do izvora rijeke Verde, dok će treća, brazilijanska 
ekspedicija, poći uza samu rijeku i provjeravati njen tok, da 
tako provjeri ispravnost mojih karata. Poslije toga zajedno 
ćemo podignuti međaše, da izvor rijeke ostane zauvijek registri- 
ran kao granična točka. 

JEDANAESTO POGLAVLJE 


NESRETNI BROJ TRINAEST 


U mjesecu maju 1909. našli smo se opet u Buenos Airesu, 
očajnički pokušavajući da pobjegnemo uz rijeku od generalnog 
štrajka, koji je paralizirao svaku djelatnost i postajao iz dana 
u dan sve gori. Talijanski radnici u gradu bili su naklonjeni 
komunizmu, pa je često dolazilo do radnih sporova. U ovom slu- 
čaju izbili su neredi, kad je neka usijana glava zapucala iz re- 
volvera u gomilu, dok je neka druga usijana glava zarila nož 
u tijelo nekom policijskom konju. Došlo je do puškaranja, i 
mnogo je ljudi poginulo, a onda je izbio štrajk. 

Pojavila se oskudica u živežnim namirnicama, trgovine su 
se zabarikadirale, da se tako zaštite od pljačkaša, a oni štraj- 
kolomci, koji su sačuvali živu glavu na ramenima, mogli su se 
smatrati sretnima. Nije to bila revolucija u pravom smislu ri- 
ječi, ali je u cijelome gradu zavladala mraćna atmosfera. Poli- 
cija se dobro držala, iako je bila izložena podmuklim napadima, 
a i jednom ružnom postupku od strane štrajkaša, koji se sasto- 
jao u tome, da su policajcima bacali u lice vitriol. 

Riječni promet bio je gotovo posve obustavljen, ali nam je 
ipak pošlo za rukom da dobijemo mjesta na parobrodu »Lada- 
rio«, koji je pripadao firmi »Lloyd Brasileiro«. Čak nam je 
uspjelo da dobijemo kola za transport naše prtljage do luke. 

Posjedali smo u kola, a sa svih strana okružila nas je pratnja 
teško naoružanih policajaca. Ova parobrodarska linija održa- 
vala je izvrsno organiziranu obalnu plovidbu, ali je »Ladario« 
bio njen najgori brod. Kabina se nije mogla dobiti, jer je bio 
prepun Brazilijanaca iz nižih društvenih razreda. Na svu sreću 
može se čovjek na riječnim parobrodima snaći i bez kabine, 
jer može objesiti mrežu za spavanje, gdje god mu srce zaželi. 


Asuncion je proživljavao trudove jedne od svojih perio- 
dičnih revolucija. U njemu je bilo proglašeno opsadno stanje, 
ali se mora priznati, da su novine u Buenos Airesu prikazale 
tamošnju situaciju u previše ozbiljnu svijetlu. Kako bilo da 
bilo, konačno smo stigli u Corumbu, gdje smo saznali, da je bra- 
zilijanska sekcija ekspedicije već krenula prema sjeveru. 

Na dovršenje priprema utrošili smo veoma malo vremena. 
Provijanta smo imali u izobilju, a najmili smo jednu motornu 
teglenicu za transport naše opreme, koja se, između ostalog, 
sastojala i od šest mazga, dva konja, dvadeset i četiri vola i 
četvero novih kola. Bilo je uglavljeno, da će s nama poći i dva 
Indijanca iz plemena Chequitana i četiri bijela peona. 

Dok smo se pripremali za odlazak, stanovali smo u hotelu 
Gatti. Ovaj put imali smo sa sobom odijela prikladna za svaku 
društvenu priredbu, na koju bismo mogli biti pozvani. Stoga se 
razumije samo po sebi, da nismo ni jedamput imali prilike da 
ih upotrebimo. Naš domaćin, senhor Gatti, bijaše silno tak- 
tičan čovjek, a ta mu je odlika bila i potrebna, jer se jedne noći 
dogodila u našem hotelu jedna odvratna scena. 

Neki mladi Bolivijanac pokazivao je nekim Brazilijancima 
poznatu staru majstoriju sa šibicama. Ta se majstorija sastoji 
u tome, da se dvije šibice uguraju u kraj kutije za šibice, a 
treća stavi između njih i onda zapali. Kad se to uradi, treća 
šibica odleti. Neki je Brazilijanac slučajno sjedio u liniji vatre. 
Šibica mu je odletjela ravno u nos i zaustavila se na njemu. 
Brazilijanac se nije dosjetio da naprosto odgurne šibicu, već je 
umjesto toga stao tuliti od bola i izazvao opći smijeh. Čini se, 
da se zbog toga našao uvrijeđen. Svi prisutni stali su istovre- 
meno govoriti i na neki je zagonetni način cijela ta stvar popri- 
mila političko obilježje. Da se nije umiješao senhor Gatti, 
izbilo bi krvoproliće, jer je u to doba svaki stanovnik Corumbe 
nosio uza se automatski revolver i rijetko bi prošla nedjelja 
dana, a da ne bi došlo do kakve kobne pucnjave. 

Uobičajeni postupak s ubojicama sastojao se u tome, da bi 
se strpali u buvaru i tamo držali, dok ne bi pokazali, koliko 
imaju novaca ili utjecaja. Za ubojicu, koji bi imao sreću da po- 
sjeduje dovoljno novaca ili snažan utjecaj, ili jedno i drugo, 

organizirao bi se »bijeg« preko granice u Boliviju, i on bi tamo 
ostao, dok se stvar ne bi stišala. S druge pak strane, ako ne bi 
imao ni novca ni utjecaja, dobio bi za svoj zločin trideset godina 
tamnice. Taj je sistem dobro funkcionirao i nije se na nj tužio 
nitko osim kojeg bezutjecajnog siromaha. Međutim, ti su ljudi 
dobivali, što su zavrijedili, jer su se upuštali u luksuz, koji je 
bio iznad njihovih sredstava! 

U Braziliji nema smrtne kazne, ali se ipak ne bi moglo ka- 
zati, da zbog toga tamo ima više umorstava. Ubojstva u Corum- 
bi bijahu obično plod ljubomore, pijanstva ili nesuglasica u vezi 
s međunarodno-političkim problemima. Zločin radi zločina bio 
je gotovo nepoznat, jer je Brazilijanac u krajnjoj liniji čovjek, 
koji poštuje zakone i koji im se pokorava. 

U grad su stigla dva engleska misionara, obuzeta plamenom 
željom da pokrste Indijance u Matto Grossu. Mladi Bolivijanac, 
koji je izazvao onaj sukob zbog šibica, otkrio je u njima savr- 
šene žrtve za svoje neslane šale. Jedne noći odveo ih je na bal- 
kon hotela i pokazao im daleke vatre duž cijeloga ravnog hori- 
zonta na mjestima, gdje su stajale male farme, što su se smje- 
stile na komadićima čvrste zemlje usred močvara. 


»Evo, to su vam logorske vatre divljaka!« kazao je pobje- 
donosno. »Opkolili su nas sa svih strana i budno nas motre, 
čekajući da napadnu na grad, čim im se za to pruži prilika.« 

»Jesu li Indijanci zli?« zapita bojažljivo jedan misionar. 

»Pitate me, da li su zli?! Naravno: i te kako su zli. Ti su 
divljaci, svi do posljednjeg, ljudožderi!« 

Kocka je pala: sutradan su misionari otputovali niz rijeku. 
Međutim u okrugu od stotinjak milja nije u tom kraju bilo ni 
jednog jedinog divljaka Indijanca! 

Prije našeg polaska stigao je u grad sa sjevera neki Nlje- 
mac u napola razlupanu kanuu. Na sebi je imao samo nekakvu 
vreću, a na sva je usta proklinjao taj kraj, što ga je ponizio. 
Puna tri mjeseca boravio je onkraj Diamantina s Indijancima 
iz plemena Bororo kao peon ima, jer se nadao, da će se obo- 
gatiti zlatom i dijamantima. Međutim, umjesto da se obogati, 
izgubio je sve, što je imao. 

Neki drugi Nijemac i neki Englez s istim su ciljem zaplo- 
vili uzvodno u najmljenom motornom čamcu. S njima smo se 
sreli prošle godine. I oni su se vratili praznih ruku. Ne pozna- 
vajući prilike, pošli su na put sigurni u uspjeh, ali su bolesti, 
teškoće s prehranom i nedostatak iskustva u vezi sa životom u 
džungli izazvali njihov neuspjeh. Zbog nedostatka pouzdane 
zemljopisne karte prostranog divljeg područja sjeverno od Cu- 

yabe morali su neprestano prolaziti jednim te istim područjem. 
Tako su doživljavali razočaranje za razočaranjem, sve dok nisu 
zapali u očaj. 


Iz Corumbe smo krenuli 13. juna. Sve nade, da ćemo iz- 
bjeći zloj sreći, propale su već u samom početku, kad smo — 
pošto su životinje već bile ukrcane — otkrili, da je naša tegle- 
nica počela jako propuštati vodu. Bilo je prekasno da je popra- 
vimo, a budući da je i onako trebalo da plovidba potraje samo 
nekoliko dana, odlučili smo da ništa ne poduzimamo, već da 
samo naredimo peonima, da u smjenama crpu vodu sisalj- 
kama. Te iste noći probudilo me u kabini nekakvo zlokobno 
grgotanje, kojega je zvuk dolazio izvana. Izletio sam na palubu 
i zgrabio u posljednji čas sjekiru, pomoću koje sam presjekao 
konopce, što su spajali teglenicu s remorkerom. Teglenica je 
odmah potonula, a zajedno s njom i sva životinje, što su se na 
njoj nalazile. Tri peona bijahu zaspali uz brodske sisaljke. 
Imali su sreću da strugnu u divljoj pometnji, što je tada na- 
stala. Dvjema trima životinjama uspjelo je da se oslobode i 
isplivaju na obalu, ali su se volovi i sve ostale životinje utopile. 
Bijaše to ozbiljan gubitak za našu ekspediciju, ali sam odlučio 
da ipak pođemo dalje, nadajući se, da će nas sreća poslužiti da 
nabavimo transportna sredstva. 


Zahvaljujući pomoći belgijskog upravitelja estancije 
Descalvados, pošlo nam je za rukom da tamo nabavimo dvoja 
kola. Dok se tragalo za potrebnim volovima, živjeli smo pri- 
lično udobno u teglenici, ali je zrak bio zagađen smradom od 
raspadanja i izgorjelih kostiju. Naime, stvar je bila u tome, da 
smo stajali usidreni ispred jedne klaonice, u kojoj se klala sto- 
ka, a od njenoga su se mesa izrađivale mesne konzerve. Naši 
peoni provodili su vrijeme pecajući u krvlju umrljanoj rijeci 
piranhe, te opake male mesožderne ribe, kojih ogromna jata 
čine sve rijeke u blizini klaonica tako opasnima. 


Upravo je ovdje kratko vrijeme prije našeg dolaska pao 
u rijeku neki peon s estancije. U istom trenutku kad 
je njegovo tijelo bućnulo u vodu, bacile su se na nj hiljade 
piranha, a sutradan je izvađen iz rijeke samo njegov po- 
sve oglodani kostur, na kojem nije ostalo ni mrvice mesa. 
Upravitelj mi je pripovijedao sličan slučaj, koji se dogodio na 
nekoj estanciji nedaleko od Corumbe. Tamo se jedne 
noći čulo kako je nešto bućnulo u vodu. Taj je zvuk probudio 
jednoga radnika, koji je zapitao: 


»Šta je to bilo?« 
»Ništa«, odgovori neki drugi radnik. »Samo je Ladriguez 
pao u rijeku.« 

Prvi radnik nešto progunđa i ponovo zaspi. Nesretni La- 
driguez nije pustio ni glasa, jer su ga piranhe doslovno 
rastrgale na komade još i prije nego što bi mu tijelo moglo 
isplivati na površinu! 

Neki brazilijanski vojnik u crvenim hlačama sjedio je u 
kanuu i pecao ribu u luci Corumbe, kad li ga odjednom trzaj 
neke krupnije ribe prevrne u vodu. Čovjek se uhvati za stražnji 
dio čamca i stane vikati. Poslije nekog vremena otisnu se od 
obale neki ljudi u kanuu, da saznaju, zašto ta vika. Međutim, 
umjesto da spase vojnika, ljudi u drugom kanuu odvuku prvi 
kanu do obale. Kad su stigli onamo, čovjek je već bio mrtav. 
Njegovi prsti još su se uvijek grčevito držali ruba kanua, ali 
mu je od struka naniže bio s kostiju oglodan i posljednji ko- 
madić mesa. Danima poslije toga i sama pomisao na taj događaj 
izazivala je kod tamošnjih ljudi pravu buru smijeha! Ovdje 
nitko nikad ne osjeća i najmanjega sažaljenja prema žrtvama 
smrtnih nesreća. Čak su i žene i djeca poginulog čovjeka na- 
prosto slegnuli ramenima i odmah pošli u potragu za novim 
hraniteljem! 

Često bi se dogodilo, da sam morao preplivati kakvu ri- 
jeku, da na drugu obalu prenesem konopac, pomoću kojega 
ćemo prebaciti na drugu stranu svoju opremu. Prije toga mo- 
rao sam uvijek pomno pretražiti svoje tijelo, da ustanovim, 
ima li na njemu kakva posjeklina ili rana, jer ništa toliko ne- 
privlači te đavolske ribice. Kad bih se našao u vodi, hvatala 
bi me jeza od same pomisli na njih, a kad bih konačno ispli- 
vao na drugu obalu, imao sam osjećaj nevjerojatno golemog 
olakšanja. 


Prije našeg odlaska iz Descalvadosa priređen je ples u 
jednoj suši nedaleko od mjesta, gdje je stajao usidren naš 
brodić. Gauchi, nadničari i njihove žene popili su goleme 
količine alkoholnih pića i stali su bjesomučno plesati svoje: 
tangosicachuche uz pratnju gitara i leuta. I naši su 
momci, na čelu s Pachecom, pošli na tu zabavu, ali su oko: 
ponoći dojurili natrag, praćeni pucnjavom iz revolvera. Neki 
ljubomorni gau cho ušao je u sklonište, držeći u svakoj ruci 
po jedan revolver, a onda je nasumce otvorio nalibu. Jedan 
je čovjek poginuo, drugi je pogođen u trbuh, a neku je ženu 
tane okrznulo. Gaucho se tada bacio na konja —- kako je: 
to bio opće priznati običaj — i odjurio u unutrašnjost zemlje, 

Na zabavi je odmah nastao kaos! Nije bilo liječnika, koji 
bi znao šta o kirurgiji, pa su neki belgijski činovnici operi- 
rali ranjenika tako, da su stali čeprkati po njegovoj utrobi 
rnetalnom šipkom za pečenje ražnjića. Stenjanje žrtve nije: 

nam dalo da sklopimo oka sve do jutra, a u samu zoru čo- 
vjek je umro. Skupina ljudi pošla je u potjeru za ubojicom, 
ali, kako se obično događa, on nije nikada uhvaćen. 


Iz Descalvadosa se naš brodić vratio u Corumbu, a mi 
smo kolima nastavili put do San Matiasa. Otkrili smo, da se 
stanje u tom mjestu pogoršalo od prošle godine i da je u tom 
kraju bilo mnogo borbe. U policijskoj stanici iežao je neki 
Brazilijanac, koji je sam sebe gorko žalio, jer je upravo primio 
1.000 udaraca bičem zbog toga, što je zaklao nekog čovjeka. Ne- 
koliko ljudi ubile su čegrtuše, a neki veoma simpatični fran- 
cuski plemić, kojega smo godinu dana prije toga upoznali u 
Trinidadu, nedaleko od Descavaldosa, poginuo je kao žrtva 
umorstva. Cijelo je to mjesto zaudaralo od smrti, iako su nje- 
govi stanovnici bil gostoljubivi i prijazni ljudi, kad god nisu 
bili zabavljeni zločinima, skopčanim s fizičkim nasiljem. Uslovi, 
u kojima su živjeli, bili su takvi, da bi im se to moglo even- 
tualno i oprostiti. Manje oprostiv bio je čin dvojice indijan- 
skih peona, koji su strugnuli s izvjesnom količinom opreme 
i sa dvije od najboljih mazga, koje mi je ovdje uspjelo na- 
baviti. 

Nedostatak transportnih sredstava prisilio nas je da 
ostavimo dio opreme u San Matiasu, kad smo 1. jula krenuli 
odatle. Da bismo mogli vršiti promatranja s vrha planina Boa 
Vista, zadržali smo se jedan dan u Asuncionu. Tamo smo čuli 
glasine o »Blagu rijeke Verde«, koje se već popelo na 37.000 
funti i dalje raslo. Nekoliko dana poslije toga stigli smo dio 
brazilijanske komisije, koja je provjeravala naše stare pozi- 
cije. Njezini su nas članovi bogato pogostili. 

Uskoro su zaostali za nama, jer je nas manje smetala 
prtljaga, ali dva dana kasnije uginula nam je jedna mazga od 
ugriza čegrtuše, pa nismo mogli ni makac dalje, budući da nam 
prtljaga nije stala samo na jedna kola. Životinju nismo mogli 
nadomjestiti, jer u blizini više nije bilo ni traga kakvu naselju. 
Dok smo pokušavali riješiti taj problem, dogodila se neobična 
stvar. 


U naš je logor, došavši sa sjevera, ušla najljepša mazga, 
koju sam ikada vidio, u apsolutno savršenoj fizičkoj kondi- 
ciji i s kompletnom opremom, uključujući i novo novcato 
sedlo i uzde. Koliko je meni bilo poznato, brazilijanskoj ko- 
misiji nije pobjegla nijedna mazga. Smatrajući, da je mazga 
vlasništvo kakva putnika, kojega ćemo svakako sresti putem, 
odlučio sam da ju pozajmim i da ju vratim vlasniku, čim ga 
sustignemo. Međutim, nismo sreli ni žive duše, pa je mazga 
— pravi božji dar — ostala kod nas. 

. U ovom kraju zmije su bile prava pokora. U suhoj šikari, 
što je rasla s jedne strane našega puta, živjela je sva sila 
čegrtuša, a po močvarama i barama s njegove druge strane 
šuljale su se jararace. Jednom zgodom moja je mazga 
naprosto preskočila preko neke čegrtuše, što se prema njoj 
bacila iz šikare. Naime, mazge opaze veoma brzo male zmije, 
iako se čini, da velike ne mogu tako lako primijetiti. Drugom 
zgodom — upravo u času, dok je prelazila preko nekog pred- 
meta, za koji smo oboje smatrali da je balvan, koji se srušio 
preko puta — moja mazga odjednom stane kao ukopana i 
počne se tresti. Pogledavši taj predmet, opazim s užasom, da 
je »balvan« zapravo dio ogromna udava s promjerom od se- 
dam osam palaca. Mazga se ukočila od strave, a ostali članovi 
naše družine zaostali su daleko iza nas. Naglo sam zavikao i 
zabio obje mamuze mazgi u slabine, a onda sam je svom sna- 
gom ošinuo bičem. Ona jurne poput rakete, preleti preko 
zmije i projuri najmanje dvije stotine metara prije nego što 
mi je pošlo za rukom da je zaustavim, ali se i dalje tresla od 
straha. Pošao sam natrag da upozorim ostale. Vrativši se na 
ono mjesto, zatekao sam ostale članove naše družine kako 
pucaju po zmiji iz svojih »winchesterki«. Međutim, udav je je- 
dnostavno nestao u gustoj vegetaciji. 


Stigavši do rijeke Barbadosa, otkrili smo, da je jako na- 
bujala, a mjesto za gaz, široko najmanje stotinu i pedeset 
yarda, bilo je zakrčeno camelotom. Peoni su odbili 
naše naređenje da prijeđu na drugu stranu. Tvrdili su, da u 
rijeci ima bichua — što znači krokodila i anakonda — a 
kočijaši su ih stali u tome odlučno podržavati. Životinje bi 
mogle same preplivati rijeku, ai kola bi mogla da se održe 
na površini, ali je netko morao otplivati na drugu obalu 
s kakvim laganim konopcem, da onda odvuče na drugu stranu 
prtljagu, umotanu u svežnjeve od životinjske kože ili natova- 
renu na splav. Nije mi preostalo ništa drugo, nego da to sam 
uradim. Dok sam skidao sa sebe odjeću, osjećao sam u trbu- 
šnoj šupljini neugodan osjećaj kao da tonem. Sjetio sam se 
naime, da je nedavno upravo na tome mjestu stradao neki 
jahač zajedno s konjem. 


Našavši se s konopcem na drugoj obali, lako sam privu- 
kao na drugu stranu prtljagu. Pacheco nije znao plivati, pa 
se morao prebaciti na drugu obalu pomoću balvana. Tu me- 
todu vrijedi poznavati. To se može uraditi pomoću običnog 
ravnog debla kakva drveta, debela tri do šest palaca, uz pret- 
postavku, da ono pliva na vodi. Na jedan kraj balvana pri- 
veže se kratka uspravna motka, na koju se objesi odjeća. Čo- 
vjek zajaše na drugi kraj, a pokreće se tako, da vesla rukama. 

Ravnoteža se lako održava. Pod težinom tijela jedan kraj debla 
potone, ali se zato drugi kraj, na kojem je odjeća, uzdigne 
visoko iznad vode. 


Pse smo prebacili na udrugu stranu kao i prtljagu: u 
vrećama od životinjskih koža. Krokodili gdjekad poštuju ljudska 
bića i ne diraju ih, ali će se na pse uvijek baciti. Priča se, 
da nikad ne napadaju prije podneva, ali poslijepodne i pred 
večer postoji izvjesna opasnost od njihova napada. Volovi su 
preplivali na drugu obalu vukući za sobom kola. Tako smo 
Svi prešli na drugu stranu bez ikakve nezgode. 


U Casal Vascu nismo našli ni žive duše, jer su divljaci 
poubijali sve muškarce za odmazdu zbog hitaca, koji bijahu 
na njih ispaljeni. No žene i djecu su ipak poštedjeli. Po do- 
lasku u Puerto Bastos poslali smo kola natrag. Dio opreme 
poslali smo u grad Matto Grosso čamcem, a mazge kopnenim 
putem. Taj put preko kopna bio je nezgodan, jer je trebalo 
nekoliko puta prijeći preko rijeke Barbadosa. Stigavši u grad 
Matto Grosso, zatekli smo tamo glavninu brazilijanske ekspe- 
dicije kako se smjestila u bungalowul telegrafskog ureda. 
Slijedećeg dana komendator? Oliveira krenuo je prema 
ušću rijeke Verde u pratnji jednoga liječnika, pomoćnika i 
s cijelim brdima opreme. Njegova je ekspedicija bila slabe 
sreće. Oliveira je pao u rijeku, obolio od groznice i morao se 
vratiti u Villa Bellu. Ostalim članovima ekspedicije nije pošlo 
za rukom da stignu do izvora rijeke. Na jednom mjestu, nekih 
šest milja nizvodno od ušća rijeke Verde, pronašli su ispod 
stabala prevrnut i oštećen jedan od kanua, kojima smo se 
mi poslužili 1908. godine. Otkrili su i naš trag, ali su se mo- 
rali prebaciti kopnenim putem do rijeke Guapore, gdje su 
ostali sve dok ih nije šest sedmica kasnije spasila odatle ekipa 
za spasavanje. 


Sa šest vojnika, naoružanih do zuba, stigao je iz San Ma- 
tiasa komendator Lemanha, kao pratnja moje ekspedi- 
cije. Godinu dana prije toga odlučili smo, da kopneni dio pu- 
tovanja izvršimo zajedno i da sa sobom ponesemo, natovarenu 
na magarce, i opremu za onaj dio ekspedicije, koji će poći uz 
rijeku. Prešli smo na drugu stranu rijeke i utaborili se za noć 
u maloj kolibi, što je stajala na jednom proplanku na: podnožju 
golemih planina Ricarda Franca. 


! Tropska, većinom 
vena trstikom, zitkom, 
verandom. 


prizemna stambena kuća za jednu obitelj, pokri- 
palminim lišćem ili lakim crijepom, a okružena 


* Čin u vojskama nekih južno-američkih država, po rangu između 
Poručnika i kapetana. Op. prev. 


178 


Odjednom se začuje u šumi pucnjava, a odmah zatim u 
logor dotrčaše bez daha dva vojnika. 

»Divljaci!« vikali su. »Napadaju nas sa svih stranal« 

. >Koliko ih ima? Gdje su?« pitao ih je Lemanha, dok je 
vješao revolver za pojas i provjeravao, da li mu je pun ma- 
gazin. 

»Ima ih na hiljade, mi comandante«, glasio je od- 
govor, »ali je i kaplaru Pereiri i meni uspjelo da ih odbijemo!« 

Fisher i ja pošli smo u izviđanje. Pucanje na divljake pred- 
stavljao je najopasniji čin, koji su mogli uraditi, jer nas je to 
odmah ožigosalo kao neprijatelje. Međutim, razloga za zabri- 
nutost nije bilo: nismo našli ni traga od divljaka. Zapravo su 
dva vojnika ispucali svoju municiju na sjene, i ni na što 
drugo! 

Koliba je bila veoma stara, a krov joj bijaše pun zmija i 
paukova. Nismo pravo ni ušli u nju, a već su nam noge pre- 
krili strašni mali bijeli krpelji, t.zv. garapatas do chao. 
Njihovi ugrizi toliko su nas iritirali, da smo već uskoro došli 
u takvo stanje, da bismo najradije sami sebi oderali kožu. 
Stoga smo radije proveli noć u šumi, negoli da moramo ostati 
u toj kolibi. 

S vrha brda Ricarda Franca, 2.400 stopa iznad rijeke, 
pružao se veličanstven vidik, ali je bilo teško natjerati to- 
varne životinje da se popnu donde. Jedna se strmoglavila niz 
jedan strmi obronak i pala ravno na jedno drvo. Ostala je tamo 
visjeti, dok nam nije pošlo za rukom da ju natezanjem osovimo 
na noge. Onda je, naizgled bez ikakvih štetnih posljedica, non- 
šalantno nastavila uspon. 

Prešavši preko vrha na drugu stranu brda, morali smo 
prokrčiti stazu za tovarne životinje kroz milju dvije široki po- 
jas šume. Godine 1908. bila nam je ta staza dovoljno široka, 
ali je tovarnim životinjama potrebna šira staza negoli ljudima. 
Krčenje smo obavljali Fisher i ja, a u tome su nam pomagala 
dva tri peona. Vojnici su bili nervozni zbog Indijanaca, ne 
bez razloga, jer su bili mulati, a Indijanci, koji dobro pamte 
prošle progone, nikad ne će poštedjeti nijednoga crnca. 

Uskoro smo se našli na našem prijašnjem putu. Krećući 
se razvođem stigli smo za šesnaest dana do izvora rijeke Verde. 
Ovaj put bilo je divljači u izobilju, a bila je i posve pitoma. 
Nedjelja dana bila nam je dovoljna da svršimo posao i po- 
dignemo pogranične međaše. Budući da nismo imali dovoljno 
provijanta za duži boravak od deset dana, odlučio sam da se 
vratimo u Villa Bellu, a da na izvoru ostavim Lemanhu da 
dočeka dio ekspedicije, koji je pošao uz rijeku, kako! je to bilo 
prije dogovoreno. 

Dao sam Lemanhi detaljno izrađenu kartu toga kraja, jer 
njegov smisao za orijentaciju po samom terenu nije bio baš 
mnogo razvijen. Krenuli smo pod udarcima vjetra surusu, 
kojega nas je studen štipala i od kojega smo promrzli do ko- 
stiju. Surusu je pokrio brda gustim slojem magle, koji je 
umanjio vidljivost na manje od dvadesetak yarda. 

Odlučili smo da se vratimo istim putem, kojim smo i do- 
šli, orijentirajući se po detaljno izrađenoj karti, što smo ju 
napravili prilikom putovanja prema izvoru. Smatrali smo, da 
će to predstavljati zanimljiv ispit njezine točnosti, jer je bila 
izrađena pomoću kompasa, a daljine smo mjerili koracima. Na 
normalno lakom terenu otpada na svaku milju prosječno 2.000 
koraka, a u šumi 2.200 koraka. Na svoje veliko iznenađenje 
otkrili smo, da je karta izvrsna: trećega dana putovanja stigli 
smo na vrh brda. Na mjesto, na koje smo se popeli iz Villa 
Belle, a sutradan smo ušli u taj stari grad. Tamo smo našli 
komendatora Oliveiru, koji se prije nas vratio s rijeke Verde 
di sada je željno očekivao vijesti o ostalim članovima svoje 
družine. ' 

Kazao sam mu, da ih nismo vidjeli. Nije bio sklon da po- 
vjeruje, da oni nisu stigli do cilja, ali je konačno ipak poslao 
niz Guapore čamac za spasavanje sa zadatkom, da ih potraži. 
Ekipa za spasavanje pronašla ih je na lijevoj obali rijeke, bez 
hrane i u rđavom stanju. U međuvremenu je Lemanha čekao 
na izvoru rijeke Verde, sve dok mu se provijant nije opasno 
istrošio, a onda se vratio, silno zabrinut za sudbinu dijela eks- 
pedicije, koji je pošao uz rijeku. Bilo je posve očigledno, da 
ta dionica rijeke ne bi uopće bila unesena u kartu, da nije 
bilo našeg putovanja 1908. godine.3 

Oliveira nas je dobrohotno snabdio provijantom, jer su 
naše zalihe bile opljačkane, po svoj prilici od strane crnačkog 
stanovništva. A onda, budući da smo imali vremena na pre- 
tek, predložio sam Fisheru, da pođemo u šumu sjeveroistočno 
od Villa Belle i da tamo posjetimo Indijance iz plemena Pa- 
reci. Fisher i Pacheco bili su protiv te zamisli, pa sam odjahao 
sam u ravnicu sjeverno od grada, nadajući se da ću sresti 
kojega od tih Indijanaca, budući da su oni obično lutali u toj 


3 Nakon svih svojih stradanja, moj otac bio bi gorko razočaran, da 
je saznao, da ono, što je on smatrao izvorom rijeke Verde, zapravo 
nije njen pravi izvor. On je slijedio ono, što mu se činilo da je glavni tok 
rijeke, ali Verde je rijeka s mnogo malih rukava, a jedan od njih je 
spojen s jednom krupnom vodenom površinom nedaleko od njezina ušća. 
Pravi izvor rijeke otkrio je god. 1946. pukovnik Bandeira Coelho u izvje- 
snoj udaljenosti u jugozapadnom smjeru od pozicije moga oca. Međutim, 
u vrijeme dok ovo pišem, pozicija od god. 1909. još se uvijek smatra kao 
službeno priznati izvor rijeke. Op. Bryana Fawcetta; 

okolici, Oni su tamo doista i bili, ali bijahu i previše sumnji- 
čavi, da bi izašli iz šume ili da bi mi prišli bliže od stotinjak 
metara. Ali nitko mi nije učinio ništa nažao. Isti ti Indijanci 
poubijali su sve stanovnike one crnačke plantaže, na kojoj smo 
se prejeli šećera nakon završetka svoga prošlogodišnjeg puto- 
vanja. 

Dok smo išli prema San Luisu de Caceres, prešla nam je 
preko puta i poplašila nam mazge krasna crna tigrasta mačka“, 
velika otprilike poput psa lisičara. Te zvijeri, nalik na velike 
crne pantere, veoma su divlje i nikako se ne mogu ukrotiti. 
Ovdje su nas naprosto požderali krpelji, koji u Matto Grossu 
ima zimi sva sila. Penjali su se po nogama naših mazga, pre- 
krivali njihove nozdrve i punili im očne duplje. Visjeli su u 
grozdovima s granja i padali bi po nama, dok bismo jahali ispod 
njih. Svake večeri iščupali bismo ih stotinjak do dvije stotine 
sa svojih tijela. Na mjestima, odakle bismo ih iščupali, ostali 
bi mali razdražljivi ugrizi, koje se nismo usudili grepsti. 

Na jednoj gostoljubivoj estan Ciji uz rijeku Jauru ra- 
sprodao sam tovarne životinje i dao njezinu vlasniku sedlo 
kao nagradu za to, što će nasi našu opremu prebaciti do 
mjesta San Luis de Caceres, malena sela na rijeci Paraguayu 
između Corumbe i Cuyabe. On nam je pripovijedao o jednoj 
ekspediciji, što je pošla uz rijeku do mjesta, gdje se ona spaja. 
s nekom drugom rijekom. Tamo je ta ekspedicija pronašla u 
šljunku krupne grumene sirova zlata. 


Kod San Luisa rijeka je široka stotinu i pedesetak stopa. 
Stanovništvo sela sakupilo se na suprotnoj obali da nam pri- 
redi oduševljen doček, jer je vijest o našem dolasku stigla 
onamo prije nas. Jedan kanu, prepun muškaraca, žena i djece, 
došao je po nas na našu stranu rijeke. Bio je tako natovaren, 
da mu je rub virio svega dva i pol palca iznad vode, Zauzeli 
smo u njemu mjesta. U zapjenjenoj rijeci, koju je šibao jak 
vjetar, umalo da se voda nije prelila u unutrašnjost kanua. 
U času, kad smo se našli u matici, Pachecha se uplašio, da će 
se možda smočiti, pa je napola ustao. Drugi su putnici pokušali 
da održe kanu u ravnoteži, ali ga je zahvatio snažan udarac 
vjetra. Kanu se nagnuo, napunio vodom i potonuo. Isplivao 
je na površinu tek pošto je izbacio svoj ljudski tovar. Oni, 
koji nisu znali plivati, uhvatili su se za kanu, do vrha napunjen 
vodom, a ostali su zaplivali prema obali. U času, kad se to 
dogodilo, imao sam na sebi teške čizme, a jahače hlače su mi 
se nadule od silne vode, što je u njih ušla. Kako sam jednom 
rukom morao držati visoko iznad glave kaput, jer su se u 


“ Vrst divlje mačke. Op. prev. 

džepu nalazili dragocjeni zapisi o ekspediciji, nije mi bilo ni- 
malo lako da do obale doplivam grabeći samo drugom rukom! 
Jedan se čovjek utopio. 


Stanovništvo, koje nas je čekalo na obali, nije se već davno 
tako sjasno zabavljalo. Svi su se previjali od smijeha, a borba 
za život čovjeka, koji se utapljao, bila je popraćena klicanjem. 
Nitko nije ni prstom maknuo, da nam priskoči u pomoć, a kad 
se Pacheco, inače slab plivač, konačno domogao obale i izvalio 
u blato, jedva dišući od napora, opet je odjeknuo buran smijeh. 


Za jednu međunarodnu pograničnu komisiju ne bi se mo- 
gao zamisliti manje dostojanstven dolazak u neko mjesto. No 
da se gdje uzvodno od Descalvadosa nalazila kakva tvornica 
za preradbu mesa, piranhe ne bi dopustile, da itko od nas 
iznese živu glavu iz te nesreće! O pojasu mi je visjelo šest 
polukronometarskih satova — dakle prilična težina — ali je 
voda ušla samo u jedan od njih. 


Za nedjelju dana stigao je riječni brod, na koji smo se 
ukrcali. ' 

»Ovamo!« reče brodski konobar i povede nas prema odje- 
ljenju drugog razreda, koje je bilo prepuno crnaca, indijan- 
skih mješanaca i njihovih stvari. 

»Ne ću ovamo,« kazao sam. »Gdje je prvi razred?« 

»Prvi razred?!« 


Brodski konobar nas prezirno odmjeri od glave do pete. 
Naša šumska odjeća bila je sve, što smo ponijeli sa sobom, a 
sad je već i ona bila u prilično lošu stanju. Osim toga, narasle 
su nam brade, a lica i ruke bijahu nam puni ožiljaka od uboda 
insekata. Vjerujem, da smo, sve u svemu, izgledali veoma loše 
u poredbi s putnicima u elegantnim odijelima, kričavim kra- 
vatama i s »billycock«* šeširom na glavi. 

»Da, prvi razred«, ponovio sam. 

Konobar ode po kapetana, koji se s njim vrati, pogleda 
nas od glave do pete s neprikrivenim negodovanjem, a onda 
konačno preko volje dopusti, da nas konobar odvede u kabinu. 

U Paragvaju je izbila nova revolucija. Riječni su paro- 
brodi bili rekvirirani, pa smo se našli u škripcu, jer nismo 
znali, kako da iz Corumbe stignemo u La Paz. Međutim je u 
luku uplovio remorker, vukući za sobom dvije teglenice. 
Pošlo nam je za rukom nagovoriti kapetana, da se pokuša pro- 


5 Okrugao nizak mekan pusteni šešir. Op. prev. 

biti. S njim smo otputovali Fisher i ja. Razapeli smo svoje 
visaljke na palubi jedne teglenice, a onda je konvoj zaplovio 
blatnom strujom. 


Šezdeset milja nizvodno ukrcao se odred vojnika paragvaj- 
ske vlade: naduveni mali major sa četrdeset vojnika. Zbog 
toga je naš konvoj privremeno rekviriran u Olimpu, mjestu 
dalje nizvodno, i pretvoren u konvoj za transport trupa. Tamo 
se ukrcalo na teglenice još 200 vojnika, pa je gužva u njima 
postala neugodna. Ali na našu radost, naišao je uzvodno ne- 
kakav brod. Zbog sumnje, da su u njemu revolucionari, te- 
glenice su pritjerane obali i privezane o nju, a onda se s njih 
iskrcalo 150 vojnika. Major je nestao u svojoj minijaturnoj 
kabini i zaključao za sobom vrata, dok su ga njegovi ljudi 
uzalud čekali. Pokazalo se, da je to prijateljski brod i da nam 
njegov kapetan hoće samo javiti najnovije vijesti o položaju 
revolucionara. Tad su se vojnici ponovo ukrcali. 

Nastavili smo oprezno plovidbu do Medanosa, estan- 
cije firme »American Quebracho Company«. Budući da naš 
kapetan nije htio da ide dalje, bosonogi i odrpani vojnici mo- 
rali su se iskrcati. Ponudio sam mu 100 funta, da usidri tegle- 
nice, a onda pokuša s remorkerom probiti blokadu, ali je odbio 
da se upusti u taj riziko. Pošao sam pješke niz lijevu obalu 
rijeke i pokušao da najmim brodić na stočarskoj farmi Terre- 
ros, ali sam i tamo doživio neuspjeh. Pošavši dalje, naišao sam 
na nekog paragvajskog sportsmana, koji mi je besplatno 
pozajmio običan brodski čamac, samo uz jedan uvjet: da osta- 
vim čamac u Puerto Mortinhu. 


Razapevši veliku ponjavu umjesto jedra, Fisher i ja na- 
stavili smo putovanje tim čamcem, u kudikamo većoj udobnosti 
negoli na teglenici, prepunoj štakora. 

»Baš me zanima, hoćemo li stići do Murtinha, a da ne 
budemo zaustavljeni«, mrmljao je Fisher, dok smo pospano 
ležali u čamcu, koji je gotovo bez šuma klizio PO površini ri- 
jeke. Dignuo sam pogled i ugledao oblak crnog dima kako se 
tromo vuče iza slijedećeg zavoja. 


»Ne ćemo«, odgovorio sam. »Po svemu se čini, da je ne- 
volja na vidiku«. 


Pred nama se pojavi užurban brodić i promijeni kurs, da 
nas dočeka. Kad nam se približio, opazio sam, da mu je paluba 
zagrađena vrećama s pijeskom i da mu s pramca opasno strši 
cijev nekakva prastarog poljskog topa. Sve puškarnice bijahu 
mu načičkane karabinkama, Brodić zaokrene i zaplovi para- 
lelno s nama. 

»Tko ste vi?« dovikne nam neki čovjek kroz megafon. 
Odgovorili smo mu, tko smo, naglasivši naše međunarodno zna- 
čenje i važnost. 

»Nastavite put do Puerto Murtinha, ali neka vam ne 
padne na um da pokušate kakav trik!« glasilo je upozorenje. 

Prebacio sam kormilo i pustio da nas nosi lagani vjetar. 
Brodić je dahtao za nama, da osigura našu poslušnost. Iznad 
vreća s pijeskom na njegovoj palubi poređala se tamna lica, 
a ispod njih cijevi pušaka. Za te je koljače to bio krupan ratni 
pothvat, a možda čak i prva velika mornarička pobjeda revo- 
lucije! Postali smo ratni zarobljenici. Kad smo stigli u luku, 
naš je čamac zaplijenjen, a mi strpani na »Pollux«, malen 
riječni parobrod, koji je služio kao privremeni zarobljenički 
logor za inozemce, 

Ovdje se smjestio glavni štab revolucionara, iako je Mur- 
tinho bio brazilijanska luka. Na plazi su vježbali šaroliko 
odjeveni vojnici bez pušaka. U slobodno vrijeme napili bi se 
do ludila i onda bi nam se svakojakim gestama prijetili, da 
će nas zaklati. 

Jedan od zarobljenika, čovjek ogromna rasta, tvrdio je za 
sebe da je slavan boksač i da je »knock-outirao« najboljega 
boksača na pacifičkoj obali Sjedinjenih Država. 

»Tako vam je to, moj gospodine!« bučao bi. »Nema toga 
čovjeka, koji bi se meni mogao suprotstaviti!« 

No unatoč hvalisanju, on bi se sakrio, čim bi se pojavio 
kakav pijani revolucionar, mašući nožem i dobacujući nam pri- 
jetnje. Stoga smo stali sumnjati u istinitost njegova hvalisanja. 

»Oni mi rade o glavi«, glasila je njegova isprika. »Znaju, 
da imam uređaj za prigušivanje praska puške tipa »Maxim«, 
koji se može montirati na svaku karabinku. Kadri su da me 
ubiju, samo da bi ga se dočepali.« 

Pokazao nam je tu spravu i stao me zaklinjati, da je pri- 
mim kao njegov poklon. Čuvam ju još uvijek kao kuriozitet. 

Neki mali pijanac, porijeklom iz kraja oko rijeke Barba- 
dosa, koji se ubrajao među brodsko osoblje, spoznao je, koliko 
vrijedi i kakav je zapravo čovjek ta grdosija, pa je stao raditi 
sve i sva, ne bi li ga uvrijedio. 

»Ne začepi li ovaj prokleti crnac gubicu, rastrgat ću ga 
na komade!« zakleo se boksač. 

Ali Barbadosu nije bilo ni nakraj pameti da drži jezik za 
zubima. Baš naprotiv: njegove su primjedbe postale još uvred- 
ljivije. Konačno je orijašu dobacio neku neoprostivu uvredu, 
preko koje ovaj nije mogao mirnp prijeći. Zatulivši od srdžbe, 

boksač zbaci sa sebe kaput, a onda nasrne na protivnika i zabije 
mu zube u crnu ruku, a nokte u lice, U času, kad je to uradio, 
primio je žestok udarac po ustima. ' 


Dva protivnika stadoše se tada valjati po palubi, urlikati 
i grepsti se noktima. Ostalih devetnaest zarobljenika bučno 
su ih bodrili, a revolucionarni stražari dotrčaše sa svih strana, 
sretni, što im se pružila prilika da se pozabave. Možete za- 
misliti, kako nas je uzbudio prizor, što nam se pružio pred 
očima, kad se konačno ta zbrka tjelesa odmotala i kad je snažni 
boksač sav krvav dao petama vjetra uz bogumrske kletve! Za- 
jedno s kaputom nestalo je i ogromnih pleća, a ostalo je samo 
debelo i tusto tijelo spuštenih ramena. Za stanovnike broda 
predstavljao je taj događaj šalu broj jedan, a boksaču više nije 
bilo ni nakraj pameti da se hvališe. 

Bili smo doduše ljuti zbog zadržavanja, ali nam dani nisu 
prolazili bez događaja. Vidjeli smo, kako se s druge strane: 
rijeke prebacuju skelom goli bjegunci iz okršaja, održanih uz- 
vodno od nas. Vidjeli smo i leševe kako plove niz rijeku, ne- 
taknuti od piranha, po svoj prilici, jer na njima nije bilo 
svježe krvi. Jedan je leš naišao s podlakticom i kažiprstom 
uperenim prema nebu. Svi su došli da vide taj strašni prizor. 
Iz daljine bismo od vremena na vrijeme čuli rafale puščane 
paljbe. Pritom smo bili sigurni, da tamo nema naduvenog: 
malog majora! Jednog dana dojahala su na gat dva pijana 
revolucionara, pucajući iz svojih »šestopuca« na sve i na svakog, 
tko bi im dolazio na oči. Pošto se ta predstava ponovila ne- 
koliko dana uzastopce, pojavila se brazilska policija i jedno- 
stavno ih postrijeljala. 

S velikim teškoćama pošlo mi je za rukom da izvojštim 
audijenciju kod vođe revolucionara. On je veoma strpljivo i 
prijazno saslušao moje pritužbe protiv zatočenja naše među-: 
narodne komisije, a onda je pristao da nam dopusti da otpu- 
tujemo »Ilexom«, brazilijanskim riječnim parobrodom, koji je 
zbog nekog razloga imao slobodan prolaz. Bijaše to za njega 
prilično opasna odluka, jer je bilo više nego vjerojatno, da će 
nas zaustaviti i preslušati »Ratna mornarica«, koja se nalazila 
u Palmas Chicasu, svega nekoliko milja nizvodno, a moralo se 
pretpostaviti, da znamo previše. Upozorio nas je, da bi nam 
se moglo dogoditi da nam bude zaplijenjena sva prtljaga. 

Čim se brod pojavio, zaustavljen je i dozvan do obale, a 
onda su pregledani naši dokumenti i svi putnici pomno pro- 
vjereni, Glavni fukcionar, dr. Cayo Romero — čovjek veoma 
otmjena izgleda — ukrcao se na naš brod. Očigledno je znao, 
tko smo, jer.nam je odmah dao dozvolu za prolaz. Revolucio- 
narna flota sastojala se od osam riječnih parobroda, naoruža- 

nih poljskim topovima, a njihove suhozemne snage ušančile su 
se na zemljištu firme »English Quebracho Company«,* koja 
je stoga pretrpjela velike štete. 

Dalje nizvodno sreli smo se s »Ledom«, koja je plovila 
uzvodno s 1.000 vladinih vojnika, naoružanih mitraljezima i 
modernim karabinkama tipa »Mauser«. Saznali smo, da još 
1.000 vojnika napreduje kopnenim putem. Ugledavši te trupe, 
revolucionari su se razbježali, a njihov je pokret propao. 

Ministru rata u Asuncionu bijaše stalo do vijesti, pa je za 
nas priredio banket. Možda se to baš i nije pokazalo kao 
veoma uspješna metoda dobivanja podataka iz prve ruke o 
situaciji na frontu, ali činilo se, da su svi uzvanici u tome jako 
uživali, pa smo se rastali kao najbolji prijatelji. : 

U Buenos Airesu nam se ponovo pridružio Pacheco. Svi 
zajedno prebacili smo se u Montevideo, a tamo smo se ukrcali 
na brod »Oravia«, koji će nas, preko Magellanova tjesnaca, 
odvesti u Mollendo. Pacheca je i dalje pratila smola: u Mon- 
tevideu mu je netko noću ukrao hlače, zajedno sa svim nov- 
cem, što ga je imao. Posudio sam mu jedne hlače, ali mu nije 
nikad palo na pamet da mi ih vrati. 

Putovanje oko Rta Horn je zanimljivo. Razumije se, da 
putnici linijskih brodova osjete tek malen dio teškoća, s ko- 
jima su se morale boriti posade jedrenjaka. Prvo smo pristali 
na Falklandskom otočju, t. zv. Malvinasima, koje Argentina 
već odavna svojata. Dobio sam utisak, da je to najturobnije 
mjesto, koje se može zmisliti. Kronične oluje šibaju taj kraj, u 
kojem ne raste ni jedno jedino drvo, a život mora da je tamo 
neopisivo dosadan. 

Za cijele naše plovidbe kroz Magellanov tjesnac padao je 
snijeg, a dok smo plovili uz obalu prema Valparaisu, bilo je 
more toliko uzburkano, da nam je čak i na »Oraviji« bilo neu- 
godno. Tad smo potpuno spoznali, što su sve morali podnijeti 
nekadašnji pomorci, koji su ovuda plovili jedrenjacima, Pri- 
stali smo u Punta Arenasu, najjužnijoj luci Čilea, a onda za- 
plovili uz obalu, zaustavljajući se u mnogim lukama. Ostavili 
smo za sobom studen Rta Horn i uplovili u tople vode. Šumom 
obrasle obale nadomjestile su gole nitratne pam pe. Konačno 
smo stigli u Mollendo, a odatle vlakom u La Paz. 

Predsjednik Bolivije, dr. Villazon, ljubezno je izrazio ve- 
liko zadovoljstvo zbog rezultata naše ekspedicije i pozvao me, 
da se prihvatim određivanja granice s Peruom. Prethodno bi 
trebalo istražiti rijeku Heath, a to me uvelike privlačilo, jer 


* Quebracho 


je drvo, kojega kora ima vrijedna kemijska svoj- 
stva. Op. prev. 

je tok i te rijeke bio neistražen. Bilo je istraženo samo neko- 
liko milja njezina toka od ušća uz rjeku Madre de Dios, ali su 
divljaci onemogućili i Peruancima i Bolivijancima da je istraže 
do izvora. U međuvremenu je pitanje granične linije ostalo otvo- 
reno, a uvijek su se iz toga mogle izleći razne komplikacije. 
Sloga se išlo za tim, da se dođe do kompromisa, koji bi bio pri- 
lično na štetu Bolivije. 

Prihvaćanje toga posla značilo bi, da moram dati ostavku 
u vojsci, jer ministarstvo rata ne bi ni u kom slučaju pristalo 
da mi dade odsustvo na duže od četiri godine. No ja nisam 
imao nikakvih iluzija u vezi s vojskom: vojnički poziv nije 
bio za siromašne ljude, a svaki znak lične inicijative mogao 
je izazvati samo neprijateljstvo. Napredovanje u službi bilo je 
nepodnošljivo sporo, a već sam službovao dvadeset godina, 
uglavnom u tropskim krajevima, za plaću, koja bijaše manja od 
plaće obična župnika. Usto mi je neprestano prijetila opasnost 
da budem penzioniran kao običan major. 

Odlučio sam da podnesem ostavku. Ministarstvo rata dalo 
mi je posljednji udarac nogom: snizilo je moju i onako bijednu 
penziju, s obrazloženjem, da sam služio jednoj stranoj državi! 


t pa 
Mausa Mogla slao 


ouma) 


DVANAESTO POGLAVLJE 


DOBRI DIVLJAK 


Prije početka radova godine 1910. vratio sam se u Engle- 
sku, ne samo zato, da vidim ženu i djecu, već i da nađem po-: 
moćnike, koji će me pratiti na slijedećoj ekspediciji, a koja 
će, kako se po svemu činilo, biti teška. Kako li su nevjerojatno 
ubave i bezopasne izgledale prosjeke i tratine Devonshirea, 
kad sam ih vidio nakon golemih prostranstava džungle i rav- 
nica; kako li su se činile daleko od onih prljavih predstraža 
civilizacije, gdje ljudski život ne vrijedi ni prebijene pare! 
Malo čupavo drvo bilo je tako pitomo i prijazno, kiša tako 
blaga, a sunčana toplota tako umjerena! A tek ljudi?! Bio sam 
se već navikao na mjesta, u kojima susret s drugim čovjekom 
predstavlja događaj, pa sam ovdje sam sebe uhvatio kako bu- 
ljim u gomile dobro odjevenih ljudi, što idu amo tamo, ne 
mareći ni za što osim za svoja raznolika zanimanja! Isti taj do- 
jam pozdravio bi me, kad god bih se vratio u Englesku iz 
Južne Amerike, ali bi, poslije nekoliko mjeseci, što bih ih pro- 
živio u tom sigurnom životu usred krajolika nalik na kakav 
park, moja mašta počela da taj krajolik smatra tamnicom, ko- 
joj se vrata polagano, ali sigurno, zatvaraju za mnom. 


Čak me je »Waterside«, velika kuća S prostranim vrtom 
u Uplymeu, nedaleko od Lyme Regisa, ugrožavala svojom. 
udobnošću ili da kažem svojom samodopadnošću? Bio sam 

obuzet radošću, što sam se opet našao sa svojom porodicom, 
pa mi se isprva ia kuća pričinjala najidealnijim domom. Ali 


već mjesece dva poslije toga misli o divljim krajevima — sa 
svim njihovim počastima i bolestima, s njihovom bijedom i 
neudobnošću — pomutile su spokojstvo, što je vladalo u toj 


kući, i stale me dozivati natrag. Znao sam, da ću morati otići 
od kuće, tužan zbog još jednog dugog rastanka s obiteljskim 
krugom, ali u dnu duše oduševljen, što bježim iz svakidašnjeg 
života! Kipling! je dobro razumio taj osjećaj: puna ga je nje- 
gova poezija. 

Sreća je htjela, te mi se pružila prilika da mogu uzeti u 
službu dva sjajna podoficira: kaplare H. C. Costina i H. Leigha 
iz Streljačke pukovnije. Bijahu to ne samo sposobni, već i 
prilagodljivi momci, pa se na bolje pratioce nisam mogao na- 
mjeriti. S nama je pošao još jedan vojnik. Bijaše to topnik 
Todd, moj nekadašnji »sparring partner«ž u doba, dok sam 
još bio subalterni oficir$. Osim toga postojala je nada, da će 
nam se kasnije pridružiti i jedan mladi oficir, moj osobni pri- 
jatelj, kojega je deset godina prije toga na krovu jednog ho- 
tela na Malti moja supruga učila vještini vršenja astronomskih 
promatranja pomoću teodolita. 

Putovanje nije bilo baš ugodno, jer je s nama putovao 
neki vojvoda sa svojom porodicom, a on je od nas očekivao 
više poniznosti nego što smo mu je mi, ljudi iz puka, bili skloni 
da iskazujemo. Ta »Sveta obitelj« — kako smo, naime, nazvali 
te ljude — zaposjela je cijelu jednu stranu palube samo za sebe 
i za svoje sluškinje, a žestoko bi se uvrijedila, kad bi neki 
uljez pobrkao kakvu sluškinju s gospodaricom ili vice ver- 
sa. S nama je putovao i neki član diplomatske službe. Na 
toga je čovjeka tako silan dojam učinila prisutnost predstav- 
nika plemstva, da je uporno tražio da se spisak putnika ponovo 
štampa samo, da bi se u nj unio jedan izostavljeni M. V. O.!4 
Kapetana broda obuzela je vrtoglavica od počasti, iskazane 
njemu i njegovu brodu, pa je potpuno ignorirao obične putnike. 
Stoga na tom brodu nije bilo ni traga onom prisnom raspolože- 
nju, što inače vlada na gotovo svim britanskim putničkim bro- 
dovima. U Panami smo se prekrcali na neki brod obalne plo- 
vidbe, i to s osjećajem velikog duševnog olakšanja. 


! Rudyard Kipling, čuveni britanski romanopisac, novelist i pjesnik 
(1865—1936). Op. prev. 

* Boksački stručni termin, koji označuje partnera, s kojim se vrši 
trening u ringu. Op. prev. 

.* Doslovno: niži, podređeni oficir. U engleskoj vojsci zajednički 

naziv za sve oficirske činove niže od čina kapetana, Op. prev. : 

“ Kratica za »Member of the Royal Victorian Order« (»Nosilac 
ordena kraljice Viktorije«). Op. prev. 

Pristali smo u Callau, pa sam otputovao u Limu, da ge 
razgovaram s ministrom vanjskih poslova. Prikazao sam mu, 
kakve bi njegova zemlja imala koristi od toga, da dobije bri- 
tanske oficire, koji bi nastupili kao predstavnici Perua u radu 
komisije za razgraničenje, što je trebalo da pristupi poslu 1911. 
godine. 

»Možda ću ih zatražiti«, kazao mi je ministar. »Ima li 
izgleda, da ću ih dobiti, ako to uradim? Čini mi se, da vi sma- 
trate, da za to ima izgleda.« 

Znao sam, da nema mnogo ljudi, koji bi bili kvalificirani 
za takav posao, jer vojnom nastavom nije obuhvaćena i obuka 
zemljomjerstva. Odgovorio sam: 

»Ima ljudi, koji bi takvu priliku jedva dočekali. Teškoća 
je samo u tome, da se oni pronađu, ali to vrijedi pokušati.« 

»Pobrinut ću se za to«, reče ministar. »Slažem se s vašim 
mišljenjem, da ćemo samo tako postići, da se taj posao obavi 
brzo i valjano.« 

Bolivijska vlada zamolila me, da za vrijeme svoga boravka 
u Engleskoj pronađem nekoga oficira, koji bi radio u Gran 
Chacu. Ponadao sam se, da bi to moglo stvoriti povjerenje u 
usluge Britanaca i da bi se to kasnije moglo iskoristiti u poli- 
tičke svrhe. Fisher je tada otišao od mene i prešao na rad u 
Chaco, ali je kasnije, zbog nekih svojih razloga, odustao od 
toga posla i vratio se u domovinu. 

Desetoga juna bili smo svi pozvani na večeru predsjed- 
niku republike Bolivije u La Pazu, a sutradan smo krenuli 
u Tirapatu, selo u planinama iznad jezera Titicace, gdje se 
nalazilo sjedište firme »Inca Mining Company«. Tamo smo se 
sastali sa dva bolivijska oficira, kapetanima Vargasom i Ri- 
gquelmom, i ovećom karavanom mazga, natovarenih svakojakom 
opremom. No to nije bilo sve, jer je u Tirapatu stigao i jedan 
aktivni kapetan britanske vojske zajedno s jednim bivšim su- 
balternim oficirom i jednim podoficirom, a da ne spominjemo 
još i jednog liječnika i ništa manje od dvadeset sanduka me- 
dicinske opreme i pola tone razne druge prtljage. Ne znam, 
kako se ta vojska nadala proći kroz divlje krajeve. Velike 
ekspedicije već sama njihova veličina osuđuje na neuspjeh, jer 
divljaci misle, da su to na njih pošle trupe, pa napadaju iz 
zaklona otrovnim strijelama još i prije nego što bilo tko na- 
sluti da su u blizini. 

Profinjeni kapetan započeo je slabo, jer je odbio da se 
druži sa ijednim od naša tri podoficira. U to doba društvene 
razlike bijahu kudikamo veće negoli danas, a naš kapetan još 
se uvijek nije oslobodio klasne uskogrudnosti, koju je bio ste- 
kao odgojem. Subalterni oficir bijaše čovjek posve drugačijeg 

kova: mlađi i prilagodljiviji. Osim toga bijaše radoznala duha 
i spreman na sve. I liječnik je bio zgodan momak. Kasnije se 
pokazalo, da je njegova izdržljivost veća nego što se to moglo 
pomisliti po njegovoj slaboj tjelesnoj građi. Prije polaska po- 
slao sam kapetanova podoficira u La Paz, da se tamo pridruži 
ekspediciji, što je polazila u Gran Chaco. Učinio sam to, jer 
je prijetila opasnost da dođe do neprilika, ako se što ne po- 
duzme. 


Put »Inca Mining Kompanije« doveo nas je do zabitnoga 
klanca Aricome. Ovdje, na visini od 15.000 stopa, nije bilo 
snijega, ali su se svuda oko nas dizali prema nebu bijeli vrhun- 
ci, načičkani šiljcima i izbočinama od crnih stijena. Nad nas. 
se nadvila atmosfera neprijateljstva — drugačije to ne mogu 
nazvati — koja je nerazdvojno povezana s tim andskim visi- 
nama. Švicarske Alpe imaju vrhunce, koji su u najmanju ruku 
isto tako impozantni, ako ne i impozantniji od svakog andskog 
vrhunca, iako im je visina, razumije se samo po sebi, kudikamo: 
manja. Pa ipak, ti se vrhunci doimaju prijazno: oni su ukro- 
ćeni, kao što se može ukrotiti slon ili bilo kakva druga krupna. 
životinja. Ali Ande ne pripadaju ovome svijetu. One su postoj- 
bina nezemaljskih bića, pa osamljena putnika, što dođe u nji- 
hovu osamu, prati na svakom koraku strava. 

Staza se strmoglavo spuštala u usku guduru, u kojoj se na 
mnogo mjesta morao na okomitim liticama uklesati put eksplo- 
zivom. Nekoliko je puta prelazila iznad rijeke po vrtoglavim 
visećim mostovima od žica i konopaca, koji su izgledali tako 
krhki, da smo se ustručavali da im povjerimo svoju težinu. Tu 
i tamo ugledali bismo vicune. Smjeli kapetan nije mogao: 
odoljeti napasti da ih ubija, kad god bi mu se za to pružila 
prilika. Zbog nepoznavanja ljudi bijahu prilično pitome, 'pa 
mi se smučilo od pomisli na to, kako je velik broj tih lijepih 
i bezazlenih životinja, koje je on ubio. Priznajem, da sam u 
tome bio pristran, jer ne volim nikakvo nepotrebno ubijanje! 

Slučajno se dogodilo, da nisam bio prisutan, kad je u ne- 
kom selu dojahao k nama potprefekt distrikta Macusani da 
nam zaželi dobrodošlicu. Bolivijski oficiri zaostali su s prtlja- 
gom, a od prisutnih nije nitko znao ni riječi španjolskoga jezi- 
ka. Todd je spasio situaciju, otvorivši jedan sanduk medicin- 
ske opreme, u kojem se nalazio šampanjac (!), i otpočevši tako 
pijanku prvoga reda. Kad sam se vratio, našao sam zaprepa- 
štenoga potprefekta kako leži svezan za krevet u konačištu, u 
kojem smo odsjeli, valjda da ne bi napravio kakvu nepodop- 
štinu, dok ga Todd napaja obilnim gutljajima šampanjca ravno: 
iz boca i pritom ga uporno naziva »George«. 

Sutradan ujutru naš se posjetilac oporavio. Nije nam za- 
mjerio zbog našeg prijema, po svoj prilici zato, što ga je sma- 
trao samo još jednim znakom ekscentričnosti ludih gringo- 
sa. Andski cholos već su se toliko navikli na kojekakve 
uvrede i nasilja, da nema toga ponašanja, koje bi ih moglo 
iznenaditi. 


Niže na putu Costin umalo da nije zaglavio. Išli smo je- 
dan za drugim po jednom izbojku stijene, a ispod nas je litica 
okomito padala sve do rijeke, hiljadu stopa niže. Costin je vo- 
dio svoju mazgu, ali se u jednom času zaustavio, da zapali ci- 
garetu. Mazga je svom snagom naletjela na nj i gurnula ga 
preko ruba ponora. Ono, što se zatim dogodilo, najbolje poka- 
zuje, kako brzo može podsvijest pokrenuti mišiće: u istom času, 
kad se našao u zraku, Costin je strelovitom brzinom čvrsto 
jednom rukom zgrabio stremen mazge. Priučena na iznenadne 
opasnosti, mazga se na vrijeme ukočila i poduprla, da izdrži - 
težinu čovjeka. Kožno remenje stremena i sedla izdržalo je taj 
teret, a Costin, koji je nekada bio nastavnik gimnastike u voj- 
sci, povukao se jednom rukom natrag na stazu još i prije nego 
što je u potpunosti shvatio, što se s njim zbiva. 


Mazge uvijek hodaju po samom vanjskom rubu tih pla- 
ninskih staza. Čine to zato, što ih inače leđa zabole, kad god 
se njihovi tovari sudare sa stijenom. Gdjekad se dogodi, da kopi- 
to mazge odroni kakav labavi kamen ili se omakne s puta. Kad 
se to dogodi, jahač pozeleni od straha i nastoji se silom na- 
smijati. Očigledna je opasnost, što vreba na tim izbojcima, ali 
je još opasnije jahanje preko mostova, koji se njišu. Stvar je 
u tome, da daske, kojima je prekriven njihov nogostup, pru- 
žaju mazgama tek veoma nesigurno uporište, a kad se dogodi 
da jedna mazgina noga propadne kroza njih, jahač može biti 
siguran, da će se sunovratiti u ledenu bujicu, iz koje se svaki 
spas može smatrati pravim čudom. 


Prešli smo preko rijeke Inambari i stigli u San Domingo, 
kako kažu, nekoć najbogatiji zlatni rudnik Perua. Rudnik je 
stajao na samom vrhu jednoga brda, što se dizalo između dvije 
duboke kotline, u potocima kojih se već odavno ispiralo zlato. 
Rudnikom je upravljalo dioničko društvo, koje ga je kupilo od 
nekog Američanina za svotu od 40.000 funta. Američanin ga je 
dobio od nekog Indijanca u zamjenu za jednu kravu i tele. 
Bijaše to pogodba, koja je iznenađivala. Naime, ovdje je vla- 
dalo praznovjerje, da će čovjeka, koji strancu oda mjesto, gdje 
se nalazi zlatan rudnik, snaći smrt, a njegova će porodica pro- 

FAWCETT SA DVA RATNIKA PLEMENA GUARAYO. Kod 
divljaka, što žive u zapadnom dijelu Amazonije, teško je muškarce 
razlikovati od žena. 


LOGOR KRAJ JEDNE UROĐENIČKE KOLIBE U 
KRAJU NA RIJECI HEATH, 


pasti. Od svake tone rude dobivalo se ovdje osamdesetak unča5 
zlata, ali smatram, da su troškovi gradnje rudničkih uređaja i 
popravak ceste gutali najveći dio dobitka dioničkog društva. 

Zbog neprestanih kiša prijetila nam je na putu niže od 
San Dominga ozbiljna opasnost od odrona zemlje. Karavane 
tovarnih životinja, što su prenosile gumu s rijeke Tambopate, 
izrovale su površinu ceste i pretvorile ju u niz rupčaga, što 
su se napunile žitkim blatom. Naše bi mazge monotono šljapkale 
kopitima po tim rupčagama, a svaki put, kad se to događalo, 
one bi se trznule tijelom pa bismo odskočili na našim tvrdim 
sedlima. Iznad nas su obronci planine nestajali u bijelom ma- 
glenom pokrivaču, a neumorna kiša jednako nam se probijala 
kroz ponchos i curila nam s nogu. Čak je i vegetacija izgle- 
dala blatnjava, osim ogromne paprati, što je bujno rasta u pu- 
kotinama stijena. Ti se uslovi nisu promijenili sve do Astillera, 
gdje je »Inca Rubber Company« sagradila malu stanicu, ko- 
jom je upravljao neki Škot, po imenu Angus. 

Dva peruanska oficira, stacionirana u Astilleru, tvrdokor- 
no su nas smatrali špijunima, koje je poslala Bolivija, da joj 
dojave podatke o vojničkoj stanici na stjecištu rijeka Tambo- 
pate i Maldonada. Oficiri su se poigravali pištoljima i rogo- 
borili sve dok nam konačno nije pošlo za rukom da ih umirimo 
šampanjcem iz naših medicinskih zaliha. To je pokazalo, da te 
zalihe baš i nisu bile tako beskorisne, kako se to isprva činilo! 
Napetost je Znatno popustila: zapravo, oficirima su se čak pri- 
lično razvezali jezici, kad su od nas saznali, da putujemo na 
rijeku Heath. 

»Ne možete poći na gornji tok te rijeke, kazao nam je 
jedan od njih«. Tamošnji divljaci tako su opaki, da svaki takav 
pokušaj znači sigurnu smrt! Ima ih na hiljade: ne po nekoliko 
tu i tamo, kao uz većinu rijeka, već doslovno na hiljade. Ne- 
davno su to pokušale učiniti dvije čete vojnika, ali ih je toliko 
poginulo, da su konačno morali odustati od svoje namjere i 
odmah se vratiti. Vjerujte mi, kad vam kažem, da te divljake 
uopće ne možete vidjeti. Čovjek i ne sluti, da su mu u blizini 
sve dok mu strijele ne stanu zviždati oko ušiju, udarati o kanue 
i proburazivati ljude lijevo i desno oko njega! A treba tako- 
đer znati, da su te strijele otrovane, i da je dovoljno da vas 
samo malo ogrebu da biste poginuli!« 

»A šta da se tek kaže o slučaju onoga Nijemca Hellera?« 
uplete se u razgovor drugi oficir. »On je pošao uz rijeku Heath 
s dvadeset kanua i četrdeset ljudi, koji su pretraživali šikaru 
s obje strane rijeke. Ali ni to im nije pomoglo. Napad je izvr- 


5 1 unča — 30 grama. Op. prev. 

šen iz šume, a Hellerova ekspedicija pretrpjela je strašne gu- 
bitke prije nego što je njemu i preživjelima pošlo za rukom 
da se okrenu i izvrše povlačenje. On je plovio uz rijeku devet 
dana, ali je to krajnja granica, do koje se može doprijeti. Vje- 
rujete mi, kad vam kažem, da je taj pothvat neostvariv!« 


Čini mi se, da je hrabroga kapetana obuzela prilična tje- 
skoba, kad je to čuo. Stoga vjerujem, da mu je u priličnoj mjeri 
odlanulo, kad smo primili pismo predsjednika republike, u ko- 
jemu me on zamolio, da kapetana, ako mogu izvršiti zadatke 
i bez njega, pošaljem natrag u La Paz, da radi u Gran Chacu. 
I meni je odlanulo, jer je kapetanov postupak tako ozlojedio 
podoficire, da su oni već stali pomišljati na to da ne idu s nama 
dalje, a sve bih bio prije želio negoli da dođe do razmirica me- 
đu članovima moje ekspedicije, Kapetanove radne sposobnosti 
bijahu prilično neizvjesne, a već je i onako svojim grubim bara- 
tanjem oštetio jedan od naših dragocjenih polukronometara. 

Morali smo čekati nekoliko dana, dok se nađe batelon, 
koji će nas povesti do rijeke Madre de Dios. To smo vrijeme 
utrošili časteći vojnike i oficire stanice šampanjcem iz naših 
medicinskih zaliha. Nije moglo biti ni govora o tome da te 
glomazne sanduke ponesemo sa sobom, pa je Todd činio sve 
što je mogao, samo da njihova sadržina ne bi propala uzalud. 
A to znači, da je ispijao bocu za bocom kao da se ne radi o 
šampanjcu, već o limunadi. , 

Stigla je vijest, da su Indijanci iz plemena Chuncho pošli 
na ratni pohod u kraju ispod nas. Napali su berače gume i 
jednoga su zarobili, ali su mu samo skinuli odjeću, a onda su 
ga pustili na slobodu. Ljudskih žrtava nije bilo. Činjenica je, 
da su za te napade obično krivi sami berači gume. Naime, sve 
se to ne bi događalo, da oni ne zlostavljaju Indijance. 


Batelon se morao vratiti u Astillero, pa smo ga Leigh 
i ja odvezli do ušća Tambopate. Putem smo ugledali dvije divlje 
svinje kako plivaju preko 500 yarda široke Madre de Dios, 
vršeći tako jedan pažnje vrijedan pothvat. Uspjelo nam je da 
ih ustrijelimo karabinkama i da tako povećamo svoje zalihe 
hrane. Od tog je mesa za nas malo ostalo, jer se ono previše 
svidjelo bolivijskom vojničkom odredu na ušću rijeke Heath. 


Pošlo mi je za rukom da pribavim kanu prikladan za pu- 
tovanje, a također je utanačeno, da će za nama kasnije krenuti 
još jedan batelon. Taj batelon povjeren je jednom 
našem podoficiru i jednom od dvojice bolivijskih oficira. Sti- 
gavši naposljetku do ušća rijeke Heath — gdje nas je u među- 
vremenu s dobrodošlicom primio zapovjednik tamošnjeg voj- 

ničkog odreda major Aldasozo — pripovjedili su nam priču, 
koja umalo da se nije završila kao tragedija. Između podoficira 
i bolivijskog oficira izbila je svađa, i u toj je svađi podoficir 
ošamario Bolivijanca. U Južnoj Americi smalra se to smrtnom 
uvredom. Ponašanje Bolivijanca, koji nije svoga protivnika 
ustrijelio na licu mjesta, mogu nazvati samo divljenja vrije- 
dnim činom samosavlađivanja. Međutim, naša je ekspedicija bila 
zbog toga lišena njegovih usluga, jer je odlučio da radije osta- 
ne sa svojim sunarodnjacima u garnizonu negoli da pođe dalje 
s nama. 

I major Aldasozo gledao je pesimistički na naše izglede da 
se uspnemo do gornjeg toka rijeke Heath. 

»To je neostvarivo«, kazao je. »Indijanci iz plemena Gua- 
rayo su loši, a ima ih toliko, da se čak usuđuju napadati na 
nas, naoružane vojnike, i to ravno ovdje! Moramo neprestano 
biti na oprezu. Poći među njih prava je ludost. ; e 

»Usprkos tome mi ćemo to pokušati«, odgovorio sam. 

On slegne ramenima, a onda reče: »Ako baš morate ići, 
onda idite, ali na svoj vlastiti riziko. Ali znate, što? Poslat ću 
s vama nekoliko vojnika. Ne mogu vam ih dati više od pet, ali 
će vam i oni dobro doći. Mike 

Također nam je mogao staviti na raspolaganje jedan kanu, 
pa smo se Leigh, Costin i ja ukrcali u jedan, a ostali članovi 
ekspedicije u drugi. U trećem kanuu pošli su za nama vojnici 
i jedan civil, koji je radio kao činovnik u garnizonu. . 

Prva četiri dana plovidbe rijekom nisu bili zamorni, ali 
smo onda stigli do jednog napuštenog indijanskog .proplanka 
na obali rijeke, odakie su počinjale brzice. Plovidba je postala 
teža, a na obalama smo ugledali svježe indijanske tragove. Še- 
stoga dana plovidbe ostavio nas je kanu s vojnicima iz garni- 
zona i vratio se na ušće rijeke. Bijaše očigledno, da su Indijanci 
negdje u blizini i da bi nas mogli svakoga časa napasti, ali još: 
uvijek nismo vidjeli ni znaka života, osim brojnih tragova u 
grmlju na rubu obale. A onda smo, već sutradan,. zaokrenuli 
oko jednog riječnog zavoja i ugledali velik indijanski logor na 
pješčanoj prudini. ' 

Psi su lajali, muškarci su vikali, a žene vrištale i stale 
grabiti djecu. Nastala je uzbuđena strka i jurnjava amo tamo. 
Žene i djeca pobjegli su u šumu, što je graničila s pješčanom 
prudinom. Za njima su pojurili psi, slijedeći ih tako u stopu,, 
da su se pomiješali s nogama, što su bježale, i oborili njihove 
vlasnike na zemlju, s mnogo vike i koprcanja. Muškarci su 'se: 
latili lukova i drugog oružja, što je stajalo u kolibama, jurnuli: 
prema kanuima uzduž obale, a onda su ih tako snažno otisnuli 
od obale, da ih je taj zalet odbacio gotovo do same druge obale. 

Vidjeli smo, kako su iskočili iz kanua na visoku, šumom pre- 
krivenu obalu, kako su se uz nju uzverali, odbacujući nogama 
pravu kišu zemlje i pijeska, i kako su nestali u zelenilu. Nji- 
hovo divlje ćeretanje nadomjestila je zloslutna tišina. 


U međuvremenu smo se motkama otiskivali naprijed što 
smo brže mogli, a onda smo nasukali čamce na pješčanu pru- 
dinu. Ali još prvi čovjek nije pravo ni iskočio na obalu, kadli 
sa suprotne strane rijeke odjekne pucnjava iz lovačkih pušaka, 
a oko nas stanu zviždati strijele. Svi smo se držali hladnokrv- 
no, iako je jadni kapetan Vargas, kojemu se valjda poskliznula 
noga, pao iz kanua natraške u rijeku, pa smo ga morali iz nje 
izvući. Oplata naših kanua bila je debela barem palac i pol, 
ali sam ipak vidio kako je jedna strijela probila obje oplate i 
ostala stršeći više od jednu stopu iz druge oplate. Eto, to vam 
može pružiti kakvu takvu predodžbu o probojnoj snazi tih 
strijela! : 


Izvukli smo oba kanua visoko na obalu da ih ne odnese 
struja, a onda smo polijegali uzduž obale, dok su strijele uda- 
rale po zemlji oko nas. Podignuo sam obje ruke uvis i doviknuo 
prema suprotnoj obali jednu rečenicu na narječju Chucho Indi- 
janaca, koju sam naučio na pamet od berača gume u Astilleru. 
Bila je po svoj prilici razumljiva za pripadnike plemena Gua- 
rayo, jer postoji izvjesna sličnost između svih tih indijanskih 
govora. Onaj čovjek, sklon zbijanju neslanih šala, koji me je 
naučio tu rečenicu, a da mi nije objasnio njezino značenje, za- 
cijelo bi se silno zabavljao, da me je sada — dok su nam životi 
visjeli o niti — mogao vidjeti kako dovikujem našim napada- 
čima, da smo im neprijatelji i da smo došli da ih ubijemo. Sto- 
ga nije bilo nikakvo čudo, što su strijele stale još gušće letjeti! 


Ne mogu sebi protumačiti, kako se moglo dogoditi, da su 
nas promašili, jer se rijeka na tome mjestu sužavala, pa nas 
od Indijanaca nije dijelio razmak veći od dvadeset, trideset 
yarda. U normalnim okolnostima ti ljudi sjajno gađaju lu- 
kom i strijelom. Kad nisu uzbuđeni, mogu odapeti strijelu 
preko kakva drveta i s najvećom lakoćom pogoditi malu živo- 
tinju, koja stoji s druge strane drveta. Usto su imali i nekoliko 
pušaka. No budući da su ih već ispalili, bijahu sada previše 
zauzeti njihovim ponovnim punjenjem. 

Osobno nisam vidio nijedne strijele, ali su mi moji drugovi 
.kasnije pripovijedali, da sam u nekolko navrata izmakao samo 
za dlaku da ne budem pogođen. Kad te strijele lete od vas' 
prema kojem drugom čovjeku, čini vam se, da se kreću pri- 
lično sporo. Ali kad se nađete na samoj njihovoj putanji, po- 
staju za vas nevidljive. 

Budući da su moje mirovne ponude pretrpjele neuspjeh, 
premjestili smo kanue na sigurnije mjesto, a da ni pritom nije 


Ni sam ne znam, kako smo to dugo izdržali, ali mi se to 
pričinilo poput vječnosti. Konačno smo čak zaboravili i na sa- 
me strijele, sve do časa, kad sam odjednom opazio, da nam 
Costin i dalje iza glasa pjeva nekakvu pjesmu s ovim riječima: 
»Oni - su - pre-sta-li - strije-lja-ti - po-nama!«, neprestano je 
ponavljajući. Imao je pravo: strijele više nisu letjele na nas. 
Zapravo je iznad jednoga niskog grma izvirilo jedno tamno 
lice očiju izbuljenih od čuđenja. Odmah zatim pojavila se i 
druga glava, a onda još jedna. Bio bih sretan, da sam toga časa 
mogao pogoditi misli divljaka, : 

Nismo ispalili ni jednog jedinog metka. Suzdržavanje od 
pucanja bijaše prva zapovijed, što sam je izdao u času, kad 
smo iskočili na obalu, Da smo odgovorili vatrom, naša bi sud- 
bina bila zapečaćena. Sad su divljaci već svakako spoznali, da 
prema njima ne gajimo nikakvih agresivnih namjera, već da 
nam je samo do toga da se s njima sprijateljimo. 

Gestikulacija puna značenja, kojom je popraćen svakida- 
nji govor stanovnika Južne Amerike, razvila se u govor zna- 
kovima, koji je tako bogat, da se pomoću njega može voditi 
čak i kompliciran razgovor, a da se pritom ne izusti ni jedna 
jedina riječ, Sišao sam do same obale rijeke, a onda sam stao 
mahati obadvjema rukama iznad glave, hoteći tako dati na 

znanje Indijancima, da kanim prijeći na njihovu stranu. Sad je 
već mnogo lica virilo iza stabala, a ja sam se nadao, da će moji 
prijateljski znakovi biti pravilno protumačeni. 


Jedan od njihovih kanua ostao je na našoj obali. Nare- 
divši Toddu, da i dalje svira što bolje zna i može, sjeo sam u 
nj i zamolio liječnika, da me otisne od obale. Kanu je jurnuo 
u maticu, liječnik je također uskočio u nj, a u posljednji čas 
dotrčao je i podoficir i pridružio nam se. Zaveslali smo na dru- 
gu stranu, dok se iza naših leđa, na pješčanoj prudini, nastavila 
divlja dernjava s još većim poletom. 


S podnožja obale nismo mogli vidjeti nijednoga divljaka 
iznad nas. Stoga nismo mogli znati, hoće li nas, kad se popnemo 
na gornji rub obale, dočekati strijele i puščana sačma, ispaljene 
iz neposredne blizine. Upravo onako kao što to biva, kad se 
čovjek sprema da s velike visine skoči u vodu, tako bi nam i u 
ovom slučaju oklijevanje samo otežalo ono, što je i onako bilo 
neizbježno. Zato sam iskočio iz čamca, uhvatio se rukama za 
gustu travu i uzverao uz obalu, a liječnik za mnom. 


Iz gustoga zelenila na vrhu obale posegnule su za mnom 
dvije tri smeđe ruke, zgrabile mi ruku i povukle me preko 
ruba ravno usred gomile od četrdesetak pedesetak ratnika iz 
plemena Guarayo. U slijedećem trenu našao se i liječnik po- 
kraj mene. Stali smo se ogledavati i promatrati inteligentne i 
lijepe fizionomije tih divljaka, što svakom ulijevaju strah u 
kosti. 

Neki su imali lovačke puške otete od berača gume, ali ve- 
ćina bijaše naoružana samo velikim crnim lukovima, dugačkim 
više od šest stopa, i strijelama iste dužine. Lica i ruke neko- 
licine bijahu obojeni kvadratnim šarama pomoću soka bobica 
biljke urucu, a na sebi su imali košulje od kore drveća, 
što su na grudima imale desen nacrtan grimiznom bojom. Neki 
su nosili dugačke tamne halje, koje su im davale ženstven iz- 
gled, a ostali su bili goli. 


Čulo se mnogo smijeha i čavrljanja, dok su pomno pregle- 
davali našu odjeću, a onda su nas odveli otprilike četvrt milje 
dublje u šumu, gdje smo naišli na nekoliko koliba i gdje nas 
je dočekao cacique plemena. Pao mi je na um samo jedan 
način, kako da mu izrazim naše prijateljstvo: stavio sam mu 
na glavu moj »Stetson« i stao sam ga tapšati po leđima. On 
se naceri, a svi ratnici oko nas stanu se previjati od smijeha. 
Zapravo su se ti ljudi smijali svemu, bilo to smiješno ili ne 
bilo, donesene su nam na dar banane i riba, i tako su čvrsto 
zaključeni prijateljski odnosi. 

Cacique me odveo do jedne velike bare, na površini 
koje su plivale ribe svih vrsta i veličine. Peraje su im bile 
izvan vode, a repovima su slabašno udarale po površini. Oma- 
milo ih je djelovanje soka biljke soliman, bačenog u vodu. 
To je omiljena indijanska metoda ribolova. Budući da je taj 
sok jaka kiselina, od koje i najmanja kapljica može čovjeku 
uništiti oko, njegovo je sakupljanje prilično opasno, ali se do 
njega može doći gotovo svagdje, a poduzimanje razumnih 
mjera opreznosti prešlo je Indijancima u naviku, koja im se 
ucjepljuje već od malih nogu. Dovoljno je da Indijanci uliju 
taj sok u vodu, da se odmah sve ribe u blizini paraliziraju 
ili omame i da zbog toga isplivaju na površinu. Čini se, da taj 
otrov ne djeluje štetno na njihovo meso, upotrebljeno kao 
hrana. 

Ratnici su za nas pokupili nekoliko komada tih riba, a, 
onda smo se svi vratili na obalu rijeke i prebacili se na drugu 
stranu, na pješčanu prudinu, gdje su ostali članovi naše eks- 
pedicije stajali u prilično zabrinutoj skupini. Podigli smo lo- 
gor. Pokazalo se, da svaki komad naše opreme silno zanima 
divljake. Sjatili su se oko Todda i stali opipavati njegovu har- 
moniku. Kao čovjek, koji se snađe u svakom društvu, on ih 
je odmah stao nazivati imenima »Bill« ili »Joe«, i objašnjavati 
im svoje glazbalo najotegnutijim cockneyjskim$ narječjem. Pri- 
tom je iz njega izvlačio kreštave zvukove, koji su kod Indija- 
naca izazivali pravu buru smijeha. Jednom ratniku orijaškog 
stasa, odjevenom u halju, dopustio je da sam jednom stisne 
harmoniku. Čim je harmonika zajecala, Indijanac ju je ispustio 
iz ruke kao da je usijana i srušio se na leda, dok su ostali pra- 
snuli u podrugljiv smijeh. Nije ništa smetalo, što nemamo za- 
jedničkog jezika, jer je međusobno razumijevanje postojalo na 
obje strane! ' 


Te smo noći dobro spavali, jer nitko nije morao ići na 
stražu. Članovi naše ekspedicije uvijek su se služili mrežama 
za spavanje, natkrivenima dugačkim pokrivalima od nepromo- 
čiva platna, a razapeli bi ih između stabala ili na tronoške od 
trske. Nema udobnijega kreveta, kad se ijednom čovjek privikne 
na spavanje u svinutom položaju, a ja čak i u Engleskoj radije 
spavam u mreži za spavanje negoli u krevetu. 

Šest Indijanaca provelo je s nama noć na pješčanoj pru- 
dini. Sutradan smo od cijeloga plemena zatekli samo njih. Po 
svemu sudeći, ostali su otišli u šumu, jer su svi kanue ostali 
na svojim mjestima. Cacique nam je ostavio na poklon ne- 


5 Cockney je nadimak stanovnika Londona, a otud i njihova go- 
vora. Op. prev. A 

koliko ogrlica od zuba, Dvojica od onih šest Indijanaca dobro- 
voljno su se ponudili da će nam pomoći pri veslanju uzvodno, 
a ja sam njihovu ponudu spremno prihvatio. Htjeli su svakako 
saznati, da li smo »soldados«?" — bijaše to jedina španjol- 
ska riječ, koju su znali jer su vojnici bili kod njih s raz- 
logom predmet mržnje i straha. Jadni Vargas vraški se zbog 
toga uznojio i zaklinjao me, da ga ne odam; jedna od ilustra- 
cija u ovoj knjizi prikazuje te ratnike iz plemena Guarayo. 
Jedan je odjeven u košulju od kore drveća, a onaj, što stoji, 
ima na sebi crveno obojenu pamučnu halju. Obojica imaju 
koprene, koje sam im dao za zaštitu od oblaka muha, što bodu, 
muha, koje čine putovanje tom rijekom naročito neugodnim. 


Treće noći poslije odlaska s pješčane prudine dva su Gua- 
raya nestala zajedno s Toddovom karabinkom i municijom. 
Todd je bio na straži, ali je zaspao. Po riječima i izrazima, 
kojima se poslužio, kad je otkrio taj gubitak, moglo se i previše 
jasno zaključiti, da on od toga dana više ne će vjerovati In- 
dijancima! Sa zapada je do nas doprlo nekoliko puščanih hi- 
taca, koji kao da su nas podrugljivo dozivali da pođemo u 
potjeru za kradljivcima. Nismo to uradili, već smo nastavili 
plovidbu uz rijeku. Todd je bio obuzet srdžbom, koja se smi- 
rila poslije nekoliko dana, kad sei sjetio, da je isto tako mogao 
ostati bez svoje ljubljene harmonike. 


Uz gornji tok rijeke vidjeli smo svu silu indijanskih tra- 
gova, ali nismo ugledali ni jednog jedinog Indijanca. Sela su 
im po svoj prilici daleko od rijeke u smjeru zapada, gdje je 
tlo visoko, jer se istočno od rijeke prostiru močvare, što do- 
piru sve do bazena rijeke Medidija. Panjevi u rijeci postali su 
smetnja: vodostaj je bio nizak, pa smo se teško provlačili 
između njih. A onda smo, da bi nam bilo još teže, naišli na 
cijele nizove brzica. Bilo ih je toliko, da smo konačno pomi- 
slili, da im nikad ne ćemo ugledati kraja. 


Na jednom mjestu na obali ugledali smo nekoliko prevrnu- 
tih kanua, a također smo prošli kraj pješčanih prudina, gdje 
su stajale napuštene kolibe, u kojima nitko ne stanuje za vri- 
jeme suše. Od vremena na vrijeme čuli bismo ljudske glasove 
— kakav hitac ili kakvu grlenu rečenicu — ali niti smo mi 
vidjeli Indijance, niti su oni nas napali. Kapetan Vargas je 
tvrdio, da je jedne noći, dok je stajao na straži, ugledao ne- 
kakve ljudske spodobe kako se šuljaju prema logoru. No nje- 
govi hici nisu izazvali ništa, što bi nam potvrdilo, da se radi 
o čemu opasnijem od običnih sjena. 


7 Na španjolskom: vojnici. Op. prev. 
Li 


200 


Svježe hrane bilo je ovdje u izobilju. Uhvatili smo slasnu 
ljuskavu ribu od pet funta, poznatu pod nazivom dorado, 
a ustrijelili smo i nekoliko divljih svinja. Najveća nam je ne- 
volja bila u tome, da nam se stala guliti koža s ruku i nogu, 
jer su nam se ruke i noge cijeloga dana močile u rijeci, dok 
smo vukli kanue kroz brzice. Koža nam se ljuštila u krpama, 
što bi nam se prilijepile o čarape, pa je svake večeri skidanje 
čarapa predstavljalo i te kako bolan pothvat. Liječnik je po- 
sumnjao na nekakva mikroba u vodi, ali ja mislim, da je 
glavni krivac bio riječni pijesak. Bilo kako mu drago, jedini 
lijek bio je u tome, da svake večeri trljamo noge i ruke alko- 
holom i da bol, koju bi taj postupak izazvao, podnosimo kako 
najbolje znamo i možemo. Na svu smo sreću imali u izo- 
bilju alkohola u smanjenima zalihama, što smo ih ponijeli sa 
sobom. Još jedna pokora za neke među nama bijahu sututi. 
To su ličinke nekava leptira ili moskita, koje se — odmah, 
čim se izglegnu iz jajašca, snesenih na košulju — zavuku du- 
boko pod kožu, obično pod kožu na leđima. Te male beštije 
ne mogu se izvaditi sve dok ne »sazrije« rana, što su je stvo- 
rile, a čak je i onda potrebna prava umjetnost da bi se iz- 
vukle, jer se svojim oštrim čeljustima čvrsto uhvate za meso, 
čim ih tko uznemiri. Gdjekad bi pomogao sok od duhana, ali 
je prijetila opasnost, da one izazovu otrovanje krvi, ako ih 
tko ubije, dok su još pod kožom. Kasnije su nas Indijanci li- 
ječili od te pokore na svoj specijalni način. Čim bi oni stali 
praviti jezikom nekakav čudnovat fićukavi zvuk, provirila bi 
iz rane glava ličinke. Tad bi Indijanac naglo stisnuo ranu i 
uzurpator bi izletio iz nje. Naš liječnik smatrao je tu terapiju 
neortodoksom, pa ju je nazvao običnim čaranjem. Ali vidjevši, 
da smo se mi svi oslobodili od muka, što su nam ih zadavali ti 
nametnici, podvrgao se i on tome liječenju. 

Putovanje je postalo još teže, kad se umjesto pijeska po- 
javio na dnu rijeke gladak kamen, sklizak od vodene trave. 
Klizali smo se i kleli, ozljeđivali smo sebi koljena, i nepre- 
stano nam se događalo, da bismo se potrbuške izvalili u ri- 
jeku. Ne bi nam to bilo tako teško, da smo mogli imati bar 
malo nade da će nam dalje uzvodno postati kretanje lakše, ali 
smo dobro znali, da bi nam putovanje lako moglo postati još 
teže. No izvršiti smo ga morali, kud puklo da puklo. Nagrada 
za to bit će nam vrijedni geografski podaci, prikupljani prvi put. 

»Divljacil« zaurla Costin, dok smo se jednoga dana pola- 
gano otiskivali motkama, krećući se uzvodno prema početku 
jedne nove brzice. Leigh nije bio u tom času s nama, jer Je 
otišao natrag da pomogne posadi drugog kanua. i 

»Eno ih, ravno pred nama, majorel« Costin ispruži ruku 
prema jednoj pješčanoj prudini, što se nalazila kojih pola ki- 
lometra ispred nas. Tamo sam ugledao osam smeđih spodoba, 
koje su nas pažljivo promatrale. 


»Pritjerajte čamac k obali,« naredio sam. »Požurite! E A 
sad pričekajte ovdje, u kanuu a ja ću poći naprijed da izvidim, 
možemo li s njima sklopiti prijateljstvo.« 


Da sam ponio pušku, žigosao bih sam sebe kao neprija- 
telja. Stoga sam pošao prema njima goloruk, praveći pritom 
prijateljske kretnje, napola se nadajući, da će se oni okrenuti 
i nestati u šumi. Umjesto toga raširili su se u polukrugu, 
metnuli strijele na lukove i polagano pošli prema meni. Našao 
sam se u škakljivoj situaciji, jer se činilo, da su Indijanci ne- 
prijateljski raspoloženi, a samopoštovanje mi nije dopuštalo 
da uzmaknem. Kad su mi se približili do udaljenosti od sto- 
tinjak metara, odjednom ih je nešto uzbudilo. Okrenuo sam 
se i ugledao naš drugi kanu, koji se je pojavio iza zavoja rijeke. 
Kad sam se opet okrenuo prema Indijancima, ugledao sam samo 
njhova leđa, jer su se raspršili i jurnuli prema zaklonima. 


Potrčao sam za njima, ali sam se zaustavio četrdesetak 
yarda od mjesta, gdje su nestali. Stao sam im rukama davati 
znakove, da izađu iz skrovišta. Pritom sam se poslužio čak i 
s nekoliko prijateljskih riječi, što sam ih naučio od Guaraya, 
ali je sve bilo uzalud. Dao sam zatim Costinu znak, da mi do- 
nese iz kanua nešto šećera i raznih drugih drangulija! Podigao 
sam te predmete uvis, da ih Indijanci mogu vidjeti, a onda 
sam ih položio na prikladan kamen i povukao sam se. Nakon 
izvjesnog perioda čekanja Indijanci su izašli iz svojih zaklona 
i prišli kamenu da razgledaju te stvari. Zatim su se povukli 
prema rubu šume, položili oružje na zemlju i pošli prema meni. 
Značilo je to, da prihvaćaju naše prijateljstvo. 


Pripadali su malome plemenu, koje se zvalo Echoca, a 
imalo je u blizini veliku plantažu, s koje su nam donijeli na 
dar mandioce, kukuruza i banana. Dali su nam i ribe i 
uporno zahtijevali, da im dopustimo da nam pomognu pri vu- 
čenju kanua do jedne velike zajedničke kolibe. Kod njih smo 
proveli noć, pogošćeni s velikom gostoljubivošću. 


Sutradan smo kanue pohranili kod naših novih prijatelja, 
a onda smo nastavili put pješke. Jedan dio puta ispratili su 
nas Indijanci. Prilično sam se iznenadio, kad su nam pokazali 
mjesto, gdje su vodili bitku s beračima gume. Iznenadilo me 
to zbog toga, što nisam slutio, da u kraju uz gornji tok rijeke 
ima berača gume. Zapravo nismo očekivali, da ćemo nakon 
odlaska s rijeke Madre de Dios naići na kakav trag civilizacije. 

Znao sam, da nismo daleko od Tambopate, a nakanio sam 
kopnenim putem doprijeti do te rijeke, izvršiti sav potrebni 
posao, a onda zatvoriti krug, sagradivši balse, i spustiti se 
na njima do Astillera. Hrane je još uvijek bilo u izobilju, jer 
je u svakoj bari bilo ribe. Ustrijelili smo dva tapira i otkrili 
smo, da je izvrsno njihovo meso, nalik na govedinu. Duž cije- 
loga našeg puta nalazile su se plantaže Echoca. Tamo smo do- 
bivali na dar obilne količine voća i povrća. Darežljivost tih 
dobroćudnih divljaka bila je tako velika, da nam je to gotovo 
postalo neugodno. 


Već smo se dohvatili brežuljaka, pa su nam noću stali 
dodijavati vampiri. Todda, Vargasa i mene ugrizli su šiš- 
miši za nožne prste i za glavu, a Costina za vršak svakoga 
prsta na ruci. Probudivši se ujutru, otkrili bismo, da su nam 
mreže za spavanje natopljene krvlju, jer bi se te odvratne 
životinje bacile na svaki dio naših tijela, koji bi se doticao 
mreže za zaštitu od komaraca ili virio iz nje. Varaju se ljudi, 
koji misle, da vampiri nikad ne diraju čovjeka. Jedne sam 
čak noći uhodio jednog od njih na poslu. Neko je vrijeme 
zujao krilima kraj moga lica na način, koji je veoma smiri- 
vao, a onda se spustio na mene. Otkrio sam, da čovjek mora 
uložiti priličan napor volje, da to stvorenje zbaci sa sebe. 
S velikim sam zanimanjem opazio, da se u meni javila sklo- 
nost da spavam i da pustim vampira da radi, što ga je 
volja. I velike i male vrste vampira služe se istom takti- 
kom. Za konje i mazge tako su opasni, da te životinje često 
uginu od opetovanih krvarenja ili od otrovanja krvi. 


Četrnaestog septembra stigli smo do mjesta, gdje rijeka 
više nije bila rijeka, već potočić. Bijaše širok svega stopu 
dvije, a tekao je niz strme šumom obrasle brežuljke, na 
koje se ne bi bilo lako popeti. Izvršivši potrebna promatranja 
i mjerenja, pošli smo istim putem natrag sve dok nismo sti- 
gli do prikladnog mjesta, odakle bismo kopnenim putem mogli 
stići do Tambopate. Prije toga dočekali su nas Echoci s no- 
vim količinama hrane, a čak su nas i pratili sve dok nismo 
ugledali Tambopatu. Nakon rastanka s njima naišli smo na 
jednu stazu, koja nas je dovela ravno na proplanak, gdje se 
nalazila barraca Marte. 


Stanovnici barrace nalazili su se u stanju umiranja od 
gladi. U prljavoj šupi na jednoj strani proplanka ležalo je tri- 
desetak Indijanaca u različitim stadijama iznemoglosti, ra- 
spadajući se od čirova i drugih tegoba, dok se u skladištu s e- 
fiora Neilsona, Bolivijanca skandinavskog porijekla, koji je 
upravljao tom barracom, nalazila još svega litra kuku- 
ruza, koji je htio da nam svakako naturi. Nadničari su se od 

nekog vremena hranili samo lišćem i travom, A ipak, u kraju 
uz rijeku Heath, odmah iza linije, do koje su pine berii 
gume, bilo je hrane u izobilju. No strah od divljih Indijanaca 
nije tim ljudima dopuštao da pođu u taj kraj. Htio ili ne 
htio, čovjek je morao da u toj pojavi vidi neizbježno djelo- 
vanje zakona uzroka i posljedice, jer smo s druge strane bili 
tu mi, ugojeni od dobre hrane, što su nam je dali ti isti div- 
ljaci, samo zato, što smo s njima dobro postupali! Ovi berači 
gume nisu ni slutili, da odmah s druge strane brda teče rijeka 
Heath i da su tamošnji Indijanci skloni da se vladaju prija- 
teljski. Zato su ih te dvije činjenice veoma iznenadile. 

Barracu Marte spajao je s glavnom barracom, San 
Carlosom, neke vrste put, koji je bio neprikladan za tovarne 
životinje, ali je za nas bio bolji od nikakva puta. Do San 
Carlosa bilo je tridesetak milja. Tu smo udaljenost prevalili u 
dva dana. Iz San Carlosa vodio je nešto bolji put do Sandije 
i Altiplana. Na putu do San Carlosa sastali smo ekspediciju 
od šest Indijanaca iz plemena Echoca, koja je pošla u potragu 
za hranom. Indijanci su bili natovareni šećernom trskom, što 
su je uzeli s neke napuštene plantaže. Uporno su od nas tra- 
žili, da primimo na dar obilnu količinu te trske. 

I San Carlos se nalazio u lošoj prehrambenoj situaciji, iako 
je u tom pogledu stajao bolje od barrace Marte. Njegov 
upravitelj, neki Englez, koji se oženio Bolivijankom, imao je 
za sobom dugogodišnje iskustvo u eksploataciji gume, stečeno. 
u kraju oko rijeke Beni. Sve mi se nekako čini, da je tamo 
naučio i svoju metodu postupanja s težacima. O tome sam 
mjestu više saznao slijedeće godine. Pošlo nam je za rukom 
da od upravitelja nabavimo malo kukuruza i chunuaš, ali 
smo za to morali platiti silne novce. Dok su ostali članovi ekspe- 
dicije ostali na barrac i, da se oporave od raznih bolesti, što. 
su ih mučile, Costin i ja pošli smo pješke uz rijeku do mjesta, 
gdje se spajala s rijekom Lanzom, jer je to bila važna točka 
u određivanju granične linije. 

Mnogi među indijanskim peonima na barraci San 
Carlos jeli su zemlju, a to znači, da su bili osuđeni da umru, 
kad se godinu dvije odadu toj navici. Kratko vrijeme prije 
našeg dolaska jedna od žrtava te navade poslana je s bar- 
race. Da bi izdržala pješačenje, dobila je za put izvjesnu kol!- 
činu banana i mesa. No putom su ju neki ljudi zatekli kako 
sebi za doručak mijesi tri kolača od blata. Bolesnik je izdahnuo 
prije nego što je stigao na cilj. ' 


8 Chunu je naziv, što su ga stanovnici nekih krajeva J. Amerike 
dali jednoj vrsti sitnog konzerviranog krumpira. Op. prev. 

Kapetan Vargas prilično je teško podnosio putovanje, pa 
mu se nije dalo da nastavi put uz rijeku sve do Astillera, već 
se ovdje rastao od nas i krenuo kući putem, što vodi u San- 
diju. Bijaše to sjajan suputnik, pa nam je bilo žao, što nas 
ostavlja. 


Vrativši sena barracu Marte, sagradili smo tri balse, 
a onda smo se na njima otisnuli na divlju dvodnevnu vožnju 
do Astillera. Vožnja je bila divlja zbog toga, što smo jurili 
iz brzice u brzicu. Bijaše to pothvat, od kojega se čovjeku 
kosa ježi na glavi, jer juri nošen strujom, koja ima brzinu od 
tridesetak milja na sat na mjestima, gdje se rijeka, inače ši- 
roka stotinjak metara, sužuje na dionici od po pola milje na 
svega petinu te širine, stvarajući tako u vodi pojavu, poznatu 
u fizici pod nazivom »Venturijev efekt«. Na prvom splavu 
vozili smo se Leigh i ja, na drugom liječnik i subalterni 
oficir, a na trećem Costin i Todd. Leigh i ja prošli smo sretno, 
ali su ostali doživjeli nekoliko brodoloma. Jednom su zgodom 
Costina i Todda morali izvući iz rijeke Indijanci iz plemena 
Chuncho, koji su ih onda nahranili, podigli im logor i pomogli 
im da poprave svoj splav. Oko donjega toka rijeke bilo je 
mnogo Chuncha, a iznad Astillera smo prošli kraj jednog od 
njihovih sela, ugledavši poglavicu kako na glavi ponosno nosi 
polucilindar. 


Tko voli žestoka uzbuđenja, trebalo bi da se pokuša spu- 
stiti na splavu niz koju od tih gorskih rijeka. Potrebna je 
velika vještina, da bi se izbjegao sudar s panjevima i stije- 
nama. U jednom času nosi vas poput ulja glatka površina 
struje oko podnožja golemih litica, da biste već u slijedećem 
času odjednom spazili, kako se pred vama sužuju litice i kako 
vam površina rijeke nestaje s vidika. Ako ne poznajete dotičnu 
rijeku — a mi je nismo poznavali— ne možete unaprijed znati, 
da li je pred vama brzica ili kakv vodopad, a struja vas nosi 
sve brže i brže. Tek kad se nađete na rubu, vidite, da je pred 
vama strm obronak, niz koji se voda ruši strašnom brzinom. A 
onda vas zahvati divlja bujica, pa nemate vremena ni za strah! 


Upravljanje se vrši dugačkim motkama. Taj se posao 
mora obavljati veoma oprezno, pogotovu u brzicama. Glavna 
je vještina u tome, da upravljate splav tako, da on plovi što 
bliže obali i da se uklanjate stijenama i panjevima već mnogo 
prije nego što stignete do njih. Čovjek na pramcu mora osim 
toga paziti, da ne drži motku ispred tijela, jer mu se može 
dogoditi, da ga ona naprosto proburazi. Takvi su se slučaji 
dogodili! 

Kod Astillera nema drveća, pa su naše balse došle kao 
naručene nekoj družini, što je čekala na priliku da se spusti 
niz Maldonado. Naš škotski prijatelj Angus priredio nam je 
srdačan doček, nahranio nas jelima, koja su nam se činila ra- 
skošnima poslije oskudice, što smo ju trpjeli na gornjem toku 
Tambopate, a nabavio nam je i mazge. Toddu je nestala jedna 
čarapa, ali ju je našao. Otkrio je, da ju je uzeo kuhar, da u 
njoj kuha kavu! Nemojte misliti, da se šalim: kuhar ju je 
upravo za to upotrebljavao. Omiljeni način kuhanja kave u 
Južnoj Americi sastoji se u tome, da se kava stavi u vrećicu, 
kroz koju se onda procijedi vruća voda. Ulogu vrećice odi- 
grala je u ovom slučaju Toddova čarapa. Iako je sjajno poslu- 


žila svrsi, nismo sve do kraja svoga boravka u tom mjestu po- 
Pili ni kapi kave! 


Angus nam je ispripovjedio neke novosti o kapetanu, koji 
je bio poslan u Chaco. Na putu iznad Santo Dominga rekvi- 
rirao je od nekog siromašnog Indijanca cijelu njegovu zalihu 
kruha, a da ga pritom nije bilo ni najmanje briga, kako će 
ju taj jadnik nadoknaditi. Kao nagradu bacio mu je nešto novca 
u vrijednosti od jednog šilinga. Zatim je pokušao od četvo- 
rice Indijanaca rekvirirati konja, ali su mu se oni uspješno 
oduprli. Da im se osveti, poslao je prefektu du 


dobro ponašaju, ali većina 


Ekspedicija je raspuštena u La Paz 
liječnik vratili su se 

TRINAESTO POGLAVLJE 


NA KROVU SVIJETA 


Costinu i meni pridružio se sjajan mladić, koji je nekada: 
radio kod mene u Engleskoj, a zvao se Manley. Bijaše porije-- 
klom iz Devonshirea, a bio je pravi stručnjak za konje. Svoju 
je vrijednost pokazao u mnogo zgoda. Zapravo, Costin i on 
bijahu jedini moji suradnici, koje sam mogao smatrati pot- 
puno pouzdanima i potpuno prilagodljivima, pa boljega društva. 
nisam nikad poželio. 

Krenuli smo iz La Paza početkom aprila 1911. godine, a. 
onda smo se preko jezera Titicace prebacili do mjesta Juliace, 
u Perlu. Taj zanimljivi stari španjolski kolonijalni grad leži. 
na Altiplanu, ali preko cijele godine vlada u njemu užurba-: 
nost zbog jakog teretnog prometa, što se vrši na stanici 
»Južne peruanske željeznice«. Naime, ta je željeznička pruga: 
jedna od spona Diagonale de Hierro, »Željezne dia-- 
gonale«, međunarodne željezničke pruge, što danas spaja pa- 
cifičku obalu Južne Amerike s Bolivijom i Argentinom. 

Zamislite prostranu ravnicu, koja se na sve strane pro- 
stire sve do horizonta, obrubljena je grimiznim planinama i 
snijegom prekrivenim gorskim lancima, a zelena od čupave: 
trave, pašnjaka i malih parcela obrađene zemlje. Eto, to vam 
je Altiplano. Ovdje, u blizini Juliace, rogozom obrubljeni vo-- 
deni prsti sežu iz močvara sve do ruba jezera, koje je pravi raj 
za divlje patke i druge ptice močvarice. Urođeničke bals e, 

bez kojih se ne može ni zamisliti kakav prizor s jezera Titi- 
cace, leže na svojim nepomičnim refleksima u vodi ili klize po 
površini jezera, tjerane jedrima od rogozine. Na svakom se ko- 
raku susreću Indijanci, odjeveni u ponchosi i sa vunenim 
pletenim kapama sa štitnicima za uši na glavi. To su jedri i 
Pitomi ljudi, koji se brinu samo za svoj posao. 

Od novembra do maja šibaju Altiplano kiše. Na mjestima, 
gdje munja udari u zemlju, razleti se prašina na sve strane, 
kao da je to mjesto pogodila kakva topovska granata. U tim 
olujnim kanonadama mnogi ljudi izgube život, ali se one zbi- 
vaju tako redovno, da čovjek unaprijed zna, u koje im se 
sate može nadati. Hladno je za vrijeme kišne sezone na visi- 
nama iznad 12.000 stopa, a atmosfera je puna vlage, osim onih 
dana, kad se brzi oblaci rastvore i kad dobro došle sunčane 
zrake osuše zaparene planinske obronke. No ona prava studen 
— nemilosrdna studen, od koje se čovjek može smrznuti — 
nastupa tek sa suhom sezonom, koja traje od maja do no- 
vembra. Tada noću termometar padne i na dvadesetak stup- 
njeva ispod ništice. S druge strane, zrak je tako suh, da se 
temperatura na jakom suncu može oko podne popeti čak na 
112 stupnjeva Fahrenheita!, a da čovjek ne osjeti, kako je 
vruće. Noću su zvijezde upravo veličanstvene. Čovjek tada mo-' 
že vidjeti Mliječni put, koji se u gušćoj atmosferi na morskoj 
razini ne može vidjeti prostim okom. Sjaj mu je tako jak, da 
nijedna vedra noć nije posve mračna. 

Naš prvi posao bilo je određivanje granice između Boli- 
vije i Perua, od mjesta, gdje se te dvije zemlje dotiču na 
obali Titicace, pa preko gora sve do Montafie, odnosno po- 
dručja šuma pri podnožju istočnih obronaka Kordiljera. Naj- 
veća opasnost priietila nam je od pasa. Ja volim pse, pa bi 
svaku našu ekspediciju uvijek pratilo po nekoliko pasa, ali su 
brojni psi u gorskim selima Aymara i Quechua dresirani da 
napadaju strance. Štapovima ih ne možete otjerati. Jednom 
sam zgodom vidio, kako je neki čovjek pokušavao kudrova, 
kojem je slina curila iz gubice, otjerati od sebe pomoću 
motke, koju mu je ugurao u ždrijelo. No, ma da mu se motka 
zabila duboko u ždrijelo i premda ga je mogla zagušiti, a sva- 
kako mu je nanosila boli, pas se tako bjesomučno upinjao da 
dohvati čovjeka, da mu to umalo nije uspjelo, pa je morao 
biti ubijen. Naposljetku smo otkrili, da bi nas psi prestali na- 
padati, kad god smo imali uza se konopce. Ti se psi ne boje 
štapova, ali gaje veliko strahopoštovanje prema konopcima, 
jer im se, dok su još mladunčad, ulijeva disciplina upravo bi- 
čevanjem pomoću konopaca. 


! Oko 45" C, Op. prev. 

RAVNICA MOJOS 

OVAKO SU NEKADA IZGLEDALE ULI- 

CE SANTA CRUZA DE LA SIERRA. 

Danas je taj grad važna postaja na me- 

đunarodnoj zrakoplovnoj liniji, što spaja 
Limu i Rio de Janeiro. 

FAWCETT U DVORIŠTU KUĆE U 
SANTA CRUZU, U KOJOJ SU SE PO- 

Gore: COSTIN PRED ULAZOM 
U VELIKU KOLIBU PLEMENA 
MAXUBI 


Lijevo: »HIMNA SUNCU« KRAJ 
SAMOTNE RIJEKE U MATTO 
GROSSU 


Dolje: GLAVNI VRAČ PLEMENA 
MAXUBI. U ruci mu je kamena 
sjekira. 


U Juliaci nam se pridružio mladi bolivijski oficir Caspar 
Gonzales, a onda smo izvršili triangulaciona mjerenja na te- 
ritoriju, što se prostire jedan geografski stupanj istočno od 
glavnoga masiva Kordiljera. U tom gorskom kraju proveli smo 
tri mjeseca. Noću bi studen bila gotovo nepodnošljiva — u 
unutrašnjosti naših šatora redovito bi se spustila do 22 stupnja 
Fahrenheita“ — pa su nam ujutru noge bile tako promrzle, da 
bi nam hodanje zadavalo neopisive muke sve dok nam se 
udovi ne bi otkravili. Od izlaska sunca toplota bi se nepre- 
stano povećavala. Sve dok se nismo privikli na sunčane zrake, 
stvarali su nam se na koži mjehuri od sunčanih opekotina. 
O brijanju nije bilo ni govora, jer bismo zajedno s dlakama 
ogulili i kožu s lica! 

Seoski psi služili su kao zaštita gostoljubivim stanovnicima 
sela, koji ne bi mogli biti prijazniji nego što su bili. Potpre- 
fekt i drugi dostojanstvenici neštedimice su nas častili ma- 
snim juhama, osušenim povrćem i smrznutim krumpirom, a 
mi smo im uzvraćali logorskim banketima, na kojima su se 
servirali čaj i rum, šampanjac i genoveški kolači." Gotovo u 
svakom selu zaustavili bismo se da pozdravimo seoskog žup- 
nika i da s njim popijemo u župnom dvoru čašu vina za pri- 
češćivanje. 

Jedna od naših tovarnih mazga, koja se zvala Chucara 
(Plaha) biješe dobra životinja, ali nije bila dresirana za jahanje. 
Manley je bacio na nju oko i zaželio da na njoj jaše, pa je 
odlučio da ju ukroti. Osedlali smo ju bez ikakve teškoće. Dok 
smo ju mi držali, Manley joj je prišao s njezine slijepe strane 
— mazga je, naime, imala samo jedno oko — i bacio joj se 
na leđa. Pustili smo mazgu i razbježali smo se na sve strane. 
Jednu minutu nije se ništa dogodilo. Chucara je stajala 
nepomično poput kipa, ali je onda iznenada prešla na djelo, a 
da Manley nije uspio ni shvatiti, što se događa. S upravo ne- 
vjerojatnom Nenadanošću mazga se bacila visoko uvis, s gla- 
vom među prednjim nogama, i Manley je odletio preko nje- 
zina vrata i pao na rame dobrih desetak metara dalje! Vjeru- 
jem, da ni najiskusniji čobanin ne bi mogao da se održi na 
toj mazgi, ako bi jahao na sedlu bez štitnika za koljena. Man- 
leyu se nije prelomila ni jedna jedina kost, ali se gadno ugru- 
vao, pa ga je prošla volja da upotrebljava Chucaru kao 
životinju za jahanje. 
isinska bolest — pojavila se kod nas u 
formi kronične boli u trbuhu, pa smo se služili Cojatom kao 
bazom, sve dok se nismo riješili te nevolje. Bijaše to bijedno 


* Minus 4'C. Op. prev, 
3 Genoveški kolač — »kugluf« s mnogo mandula. 

14 FAWCETT: Kroz prašume J. Amerike 


mjesto, šibano žestokim olujama. Zimi bi ga zasuo vječni sni- 
jeg, ali je za nas imalo tu prednost, da je od svih sela bilo 
najbliže Kordiljerama, pa smo odatle polazili na svoj svaki- 
danji posao. Večeri smo provodili u primanju gostiju i odle- 
ženju u goste. U ovom dijelu svijeta to je veoma nužna for- 
malnost za svakoga, tko želi da mjesne vlasti surađuju s njim. 


U ovom kraju živi sva sila viscacha. To su životinje 
velike poput divljih zecova, a i po izgledu su nalik na njih, 
ali s tom razlikom, što im je čupavi rep sličan repu vjeverica, 
a krzno im ima boju poput krzna činčile. Na hiljade visca- 
cha skakale su po stijenama na obroncima brd&, a mještani 
su njihovo meso smatrali dobrim za jelo. Čudim se, da se krznar- 
ska industrija nije bacila na te životinje, jer je njihova koža 
neusporedivo bolja od zečje, a ima ih posvuda na svemu pro- 
stranstvu Altiplana. 

Nakon odlaska iz Cojate zaustavili smo se u Pelechucu. 
Svaka usporedba između toga mjesta i većine sela na Puni, 
t. j. visoravni, bila je povoljna za nj, jer je oko njega bilo u 
izobilju zelenila. Osim toga, iako je ležalo na visini od 12.000 
stopa, u njemu je rasla sva sila pelargonija, fuksija, maćuhica 
i ruža. Veliki južno-američki kondori najbolje se osjećaju 
upravo u ovom kraju. Naš domaćin, sefior Carlos Franck, 
napola Nijemac, a napola Bolivijanac, mnogo mi je pripovijedao 
o kondorima. Kako je općenito poznato, kondori su najveće 
ptice svijeta. Raspon krila kraljevskih kondora često dostiže 
četrnaest stopa. Oni se tek rijetko spuštaju niže od 1.500 do 
1.600 stopa nadmorske visine, osim kad hoće oteti kakvu 
ovcu ili dijete, a valja napomenuti, da je bilo provjerenih slu- 
čajeva, kad se to doista i dogodilo. Njihova snaga naprosto za- 
panjuje. Zabilježeni su slučajevi, da su ranjeni kondori vukli 
za sobom mazgu, a nedaleko od Pelechuca dogodilo se, da je 
jedan kondor vukao za sobom odrasla čovjeka. No oni obično 
napadaju na prilično malene planinske ovce. Odnesu ih na 
visinu od preko tisuću stopa, a onda ih puste, da bi ih mogli na 
miru požderati, kad god im to padne na um. 


Carlos Franck je poznavao te gore kao svoj džep. Jednom 
zgodom namjerio se na »vijeće« kraljevskih kondora. Oko dva 
ogromna crna kondora i jednog još većeg, koji se činio da im 
je vođa, sakupilo se u krugu nekoliko ptičurina dostojanstvena 
držanja. Franck je već odavna želio da se domogne jednoga od 
rijetkih bijelih kondora kao trofeja, pa je bio dovoljno lud da 
puca na nj. Ptičji se krug odmah raspršio, a dvije su ga v»ti- 
čurine smjesta napale, pa se morao baciti na leđa i tjerati ih 
od sebe puškom. Uspjelo mu je da utekne, ali su ga ptice sli- 
jedile, dok je glavinjao niz usku kamenu putanju na strmom 

planinskom obronku, i pokušavale su, kad god su to mogle, da 
ga svojim krilima gurnu u bezdan. Smatrao se sretnim, što mu 
je pošlo za rukom da utekne. ' 

U selu Curva, koje se nalazi nedaleko od Pelechuca, žive 
neobični indijanski Cigani Južne Amerike, poznati pod nazi- 
vima: Brujas (Vještice) ili Calahuayas. Kao što je to 
slučaj s evropskim Baskima, tako se i tajna njihova porijekla 
izgubila u magli daleke prošlosti. Oni lutaju uzduž i poprijeko 
po Andama kao konjski ljekari, skupljači i znalci ljekovitog 
bilja i gataoci, a obično im se pripisuju okultne moći. 

»Moja kćerka, s kojom ste se upoznali«, kazao mi je 
Franck, »bolovala je u mladosti od nekakve bolesti kuka. 
Zapravo je bila pravi bogalj.« Znam, da mi ne ćete vjerovati, 
ali ipak poslušajte pripovijest o njezinu ozdravljenju: 

»Poslao sam ju u Njemačku, da vidim kako bi joj se tamo 
moglo pomoći. Jadna djevojka! Na njoj su izvršene četiri 
operacije, ali joj se stanje niie ni najmanje popravilo, pa smo 
već izgubili svaku nadu u njezino ozdravljenje. A onda me 
je jednoga dana poslije njezina povratka u Pelechuco posjetio 
jedan Brujo i ponudio mi, da će ju izliječiti za visoku nagradu, 
ito po načelu »ne izliječim — nema nagrade«. Ne ću vam 
opisati u detaljima napitak, koji sam morao skuhati prema 
njegovim uputama, jer je bio tako odvratan, dA bi se čovjeku 
od njega preokrenuo želudac. Da nisam čvrsto vjerovao u 
moći tih neobičnih ljudi, ne bih se bio usudio da ga dadem 
svome djetetu. Bilo kako bilo, skuhao sam taj napitak, a onda 
sam joj ga dao, pomiješan s vrućom vodom. Razumije se, da 
ona nije imala ni pojma o tome, kakav je to napitak, ali mi 


vjerujte, kad vam kažem, da je već za nedjelju dana — ne 
više od nedjelju dana! — bila posve zdrava i da je to i dan- 
danas.« 


»Vjerujete li, da ju je izliječio upravo lijek, što su joj ga 
propisali Calahuayi?« 

»A što drugo? Slučaj moga djeteta bio je beznadan, pa joj 
čak ni mudri njemački specijalisti nisu bili kadri pomoći.« 

»Pa to zvuči fantastično. Čovjek bi pomislio, da su takve 
stvari izumrle zajedno sa Srednjim vijekom.« 

»Kad čovjek živi u ovom zabačenom kraju, veoma blizu 
prirodi, a daleko od vreve vanjskog svijeta, doživi mnogo stva- 
ri, koje bi stranac mogao smatrali fantastičnima, ali su za nas 
obična pojava. Ispripovjedit ću vam još jedan događaj o Cala- 
huayasima. Lako ga možete provjerili, jer se dogodio tek prošle 
nedjelje. : 

»Jeste li primijetili osamljenu potleušicu, što stoji kraj 
puta pri ulazu u Pelechuco? Jeste? Dakle, u toj je potleušici 
stanovao neki carinik, koji je živio sam sa svojim pongom, 

t.j. urođeničkim slugom. S tim je jadnikom prilično loše postu- 
pao, pa je pravo čudo, što je pongo htio uopće ostati kod 
njega. Možda se iza svega toga krilo više nego što znamo. Bilo 
kako bilo, carinik je uhvatio slugu u krađi, sapeo mu je ruke, 
privezao konopcem ispod pazuha i spustio ga s kamenog mosta, 
što je stajao ispred kuće, odmah iznad jednog vodopada. Ko- 
nopac je pukao, a pongo je pao u divlju gorsku bujicu, koja 
ga je odnijela ravno u vodopad, pa se utopio. 


»Treće noći poslije toga događaja, dok je carinik sjedio u 
svojoj kolibi, iza vrata i prozora zatvorenih zasunima, odjed- 
nom jedan kamen udari o zid iza njega i padne na pod. On 
prestrašeno skoči na noge. U prvi je čas pomislio, da je netko 
izvana bacio kamen na kolibu, ali je tada ugledao kamen na 
podu, dakle u unutrašnjosti kolibe. Kako li je taj kamen mogao 
dospjeti unutra? zapita se carinik, ali u taj čas drugi, još veći 
kamen tresne na stol, a onda odmah iza toga odjekne lomljava, 
koju je prouzročio pad trećeg kamena usred glinenog posuđa. 


.—  »Carinik zgrabi pušku i širom otvori vrata kolibe, spreman 
da puca, čim se što gane u tami. Njegov vidokrug bio je pri- 
lično malen, ali on nije pravo ni okrenuo glavu, kadli ga jedan 
kamen pogodi u čelo. On zatetura natrag i zalupi za sobom 
vrata, dok: mu je lice oblila krv iz grdne rane na čelu. 


»Sutradan je došao k meni i stao me zaklinjati, da mu po- 
mognem. Otišli smo zajedno u chozu (kolibu). On mi po- 
kaže kamenje na podu. Bijahu to prilično krupni komadi riječ- 
nog šljunka, veliki kao šaka. Ostao sam s njim sve do noći. 
Čim se spustio mrak, kamenje je opet počelo dolijetati. Izgle- 
dalo je, da šljunak ulijeće ravno kroz daskama zabrtvljeni pro- 
zor ili kroz prednju stijenu kolibe. Činilo se, kao da netko 
gađa carinika iz velike daljine. Zaprepašten, a da vam iskreno 
priznam i prestrašen, promrmljao sam: »To je rabota samoga 
đavla!« Nisam to pravo ni izrekao, kadli kamenje stade letjeti 
ravno prema meni. Tu zagonetku nisam nikako mogao sebi pro- 
tumačiti, a cijeli je taj događaj tako nevjerojatan, da se ne na- 
dam, da ćete povjerovati tomu dijelu pripovijesti. Uostalom, 
sumnjam, da bih i ja sam u to povjerovao, da nisam bio u tu 
stvar umiješan kao očevidac, 

»Carinik nije mogao tamo dalje živjeti, pa tri mjeseca nije 
nitko stanovao u toj chozi. Ali za to je vrijeme nekoliko 
hrabrih mještana pošlo onamo, da vide na svoje oči, kako leti 
kamenje. Nisu to uradili uzalud, jer su doista vidjeli tu pojavu. 
Ako hoćete, možete ih sami pitati. A onda, upravo prošloga 
tjedna, u Pelechuco je stigao jedan Calahuaya i dao se nago- 
voriti da otjera sablast. Na pragu kolibe zapalio je nekakve 


212 


trave, a onda je nekoliko sati monotonim glasom pjevao ne- 
kakve nerazumljive mantre*“. Poslije toga strpao je u džep 
honorar i otišao svojim putem. Od toga dana prestalo je letjeti 
kamenje i carinik ope tamo stanuje.« 


Nisam baš bio sklon da odbacim Franckovu pripovijest 
kao prijevaru, jer sam o sličnim slučajevima čuo i drugdje. 
Čini se, da se doista radi o posjetima poltergeisto vaš, 

o jednoj formi pojavljivanja sablasti, koja nije rijetka u and- 
skim brdima. Župnik u mjestu Jauja, koje se nalazi u central- 
nom Pertu, pripovijedao mi je, da je jednom zgodom bio po- 
zvan da otjera nekakvog poltergeista, koji je bombar- 
«dirao nekog težaka choloa i njegovu obitelj, što su stano- , 
vali u jednoj chozi na gradskoj periferiji. Kamenje je po- | 
godilo svakog člana porodice, a jedna je djevojčica bila izuda- 
rana po cijelome tijelu. Ne baš najmanje čudnovata pojava u 
vezi s tim slučajem bila je činjenica, da je kamenje potjecalo 
«iz prilične daljine. Naime, radilo se o jednoj vrsti kamenja, 
akva ima tek mnogo milja daleko od Jauje. Župniku su propali: 
švi pokušaji da dokrajči te posjete sablasti. On ne samo što se 
i sam prilično bojao, već se sukobio s nečim, što njegova reli- 
gija ne priznaje. Konačno je djelatnost sablasti prestala sama 
od sebe i spokojstvo se vratilo u tu chozu. Nikom nije poš!o 
za rukom da tu pojavu objasni na kakav prirodni način. JN 

S tugom u srcu preselili smo se iz gostoljubivoga doma 
Carlosa Francka u svoje ledene logore na brdima, ali smo mo- 
rali otići iz Pelechuca, ako smo htjeli da izmjerimo brojne 
triangulacione točke na sjeveru duž istočnih padina Kordi- 
ljera. Na našem putu nalazila se, nedaleko od Queare, jedna 
njegova farma, pa smo tamo imali prilike da još jednom isku- 
simo njegovo gostoprimstvo. I ovdje nam je priredila serenadu: 
velika gomila pijanih Indijanaca, što su plesali ispred kuće 
cijelu noć i dan, prekidajući pjevanje samo kad bi pili ka- 
chasu. 

Indijansko stanovništvo Pelechuca, Munecasa i Apola vi- 
djelo je u radu pogranične komisije, koja je radila za Peru, po- 
kušaj da se izvrši invazija u njihovu zemlju, pa su se rasplam- 
sale patriotske strasti, stvorivši veoma škakljivu situaciju. S. 
druge smo strane mi, kao predstavnici Bolivije, dočekani kao 
heroji, koji su došli da odbiju tu invaziju. Na sve se strane 
digla graja, kako se treba latiti oružja, da se spasi nacionalna 
čast. Činjenica, da je druga komisija poslije toga srušila neko- 


S Duhovne pjesme. Op. prev. ; i 
: Njemački naziv za bučne sablasti, kojima se pripisuju razni tajan- 
stveni šumovi i štropoti u starim kućama. Op. prev. | "9 


liko od mnogo hrpa kamenja, koje sam bio podigao za markira- 
nje kota, jasno je pokazalo, da mržnja ne tinja samo u srcima 
neukih. 

Iz Queare smo se popeli do izvora Tambopate. Utaborili 
smo se na visini od 17.000 stopa, gdje nam je studen zadavala 
vraške muke. Na jednom dijelu klanca otkrili smo, da su nam 
se na prostoru s polumjerom od oko pola milje neutralizirale 
igle svih kompasa. Po tome smo zaključili, da se negdje u bli- 
zini krije prilično bogato nalazište željezne rude. 

Od svih strašnih putova, na koje sam naišao na Bolivij- 
skim Andama, svakako je najstrašniji onaj, što vodi iz Queare 
u Mojos. Na njemu su cueste, t. j. usponi i padine, tako 
strmi, da postaju gotovo neprohodni, a na mnogo mjesta kišne 
bujice odnijele su dijelove puta, ostavivši samo golema zjala, 
koja smo morali premostiti. U raznim nesretnim slučajevima, 
što su nas snašli na tom putovanju, izgubili smo dvanaest od 
naše dvadeset i četiri tovarne mazge. Samo je golema sreća 
spriječila, da nitko od nas nije poginuo. Na nekim su mjestima 
izbojci, po kojima je išao put, bili tako uski, da ibi se tovar 
mazga, iako su hodale po samom vanjskom rubu, sudarao s 
izbočinama na litici i rušio mazge u provaliju, u koju bi se one 
sunovratile sa strašnim vriskom. Jedna se survala do rijeke, 
koja je tekla nekoliko stotina stopa ispod puta, i ostala tamo 
ležati mrtva između dvije stijene, s nogama u zraku, dok se 
oko nje prosuo provijant iz smrskanih sanduka. Druga je pa- 
dala stotinjak stopa, ali joj se tovar zaglavio između krošanja 
dvaju drveta, pa je ostala visjeti visoko nad zemljom. To ju 
je tako malo uzbudilo, da je stala brstiti sve, što joj se našlo 
na dohvatu. Budući da je nismo mogli osloboditi, morali smo 
ju ustrijeliti. 

Cijeli kraj u okolini Mojosa bogat je zlatom, pa je teško 
shvatiti, zašto su to selo napustili njegovi stanovnici. Visoko 
iznad njega, na obronku brda, leži još jedno napušteno selo. Iz 
njega se pružaju prekrasni vidici, kojima nema premca i u 
kojem vlada izvrsna klima. U tom je selu ostalo da živi samo 
pet indijanskih porodica, pa u njemu nije bilo nikakve aktiv- 
nosti. Ali ne bi me nimalo iznenadilo, da to mjesto opet po- 
stane centar za eksploataciju zlatnih nalazišta, 

Penjući se na brda i spuštajući se u doline s bujnom vege- 
tacijom, slijedili smo tok rijeke Queare sve do mjesta, gdje se 
ona spaja s rijekom Pelechucom i zajedno s njom pretvara u 
rijeku Tuiche, a onda smo se s teškom mukom uzverali strmim 
putem do maloga sela Pate, koje leži visoko iznad rijeke. 
Selo je imalo svega četiri male farme i dvanaestak stanovnika, 
ali nas je njegov corregidor gostoljubivo primio i.smje- 

stio u jednu kolibu, u kojoj su se odmah na nas bacile cijele 
vojske buha. Budući da u samom selu nije bilo vode, svaka se 
kapljica morala dopremati iz rijeke, koja je tekla oko dvije 
hiljade stopa niže. 


Zaostali stanovnici ovih zabačenih zaselaka i šumskih na- 
selja smatraju, da je svaki strani posjetilac liječnik. Istina je, 
doduše, da svaki putnik mora posjedovati izvjesna temeljna 
znanja s područja medicine i pružanja prve pomoći, jer je 
pouzdavanje u samoga sebe i u vlastite sposobnosti u divljini 
najveća vrlina, a tamo, gdje nema stručnjaka, smatra se veli- 
kim i takvo znanje. Mnogi misionari, koji dolaze u te krajeve, 
ujedno su kvalificirani medicinski praktičari. Zbog svega toga 
ne događa se rijetko, da putnika odmah po dolasku u kakvo 
selo pozovu mještani, da pomogne kojemu bolesniku. Meni se 
to dogodilo u Pati. 


Neka je mještanka trpjela paklenske muke od teške infek- 
cije na ruci, pa me njezina porodica stala zakljinjati, da ju 
operiram. Costin joj je držao glavu'i ruke, umotavši ih u gunj, 
Manley joj je držao noge i dodavao mi instrumente, a ja sam 
se dao na posao, ne obazirući se na njezine krikove. Operacija 
je potpuno uspjela, i ona je sutradan došla k meni puna zahval- 
nosti, te me zapitala, koliko mora platiti za operaciju. Bezgra- 
nično se iznenadila, saznavši, da ne tražim nikakve nagrade. 
Iznenadila se zato, što ti ljudi nisu navikli, da im se učini kakva 
usluga, a da se za nju ne naplati kakva pretjerano visoka svo- 
ta. Sin bolesnice uporno je tražio, da mu dopustim da mi se 
oduži bar tako, da mi oda tajnu nekog zlatnog rudnika, što ga 
je otkrio. 


U starim se peruanskim dokumentima iz provincije Char- 
cas tvrdi, da je taj rudnik izvanredno bogat. Podaci o njegovu 
položaju izgubili su se 1780. godine, kad je Jos€ Gabriel Tupac- 
Amaru, cacique Tungazuquea, nahuškao Indijance, da se 
pobune protiv španjolske vladavine. Tada su bili sakriveni svi 
rudnici istočno od Kordiljera, a putovi, što su do njih vodili, 
bijahu uništeni. 

Moj se informator vraćao s mjesnoga sajma. Da mimoiđe 
teškoće s tovarnim životinjama na jednom osobito lošem di- 
jelu puta, pošao je prečacem, što se uspinjao koritom nekog 
potoka, koji mi je on kasnije pokazao. Odjednom su se on i 
dva Indijanca, što su išli s njim, našli pred otvorima nekoliko 
malih tunela na obronku brda. Pred izlazima iz tunela sta- 
jalo je nekoliko hrpa rude, obraslih vegetacijom. Po tome se 
jasno vidjelo, da se radi o rudniku, Ušli su unutra i našli na 
podu tunela zarđali rudarski alat i kalupe, u koje se nekad 

ulijevalo rastaljeno zlato. Nikad nisam našao vremena da odem 
na to mjesto, a nije vjerojatno, da ga je itko drugi uznemirio. 

Iako su u početku kolonijalne ere bili sa svim detaljima 
popisani svi tadašnji zlatni rudnici, ponovo je pronađen samo 
malen dio od onih, što su u međuvremenu do danas nestali. 
Mjesta, gdje se oni nalaze, nisu nepoznata, ali Indijanci čuvaju 
tu tajnu i ništa ih ne može matjerati da ju odaju. Iznimku 
predstavlja samo nekoliko slučajeva, kad su oni dobrovoljno 
odali te podatke, da se tako oduže za kakvu dobrostivu uslugu. 
U okrutnoj prošlosti nije se mučenjem moglo ništa postići. Ne 
znam, kakav su uspjeh postigli bestidni popovi služeći se 
oružjem praznovjerja i zastrašivanja, ali vjerujem, da urođe- 
nici gaje kudikamo veće strahopoštovanje prema svojim drev- 
nim bogovima negoli prema kršćanskom paklu. 


Legenda priča, da su Indijanci ulaz u baznoslovno bogati 
rudnik Sunchuli zatrpali velikim humkom zemlje. Veliki rudnik 


San Juan de Oro nije nikada ponovo pronađen. On leži ne-. 


gdje oko 13% 50' južne geografske širine, u kraju između rijeka 
Inambarija i Tambopate. Kao vjerojatno mjerilo njegove vri- 
jednosti može poslužiti bogatstvo rudnika Olla de Oro, koji 
leži na istočnim obroncima brda Illimanija, nedaleko od La 
Paza. 

David Bricker, energični američki rudarski inženjer i pro- 
spektor, čuo je priče o rudniku Olla de Oro i pošao je da ga 
potraži. Poslije dugotrajnog i pomnog traganja stigao je do 
jednoga mjesta, gdje je slabo odronjavanje stijena otkrilo otvor 
na litici. Pužući potrbuške, Bricker se zavukao u taj otvor. 
Otkrio je, da je to zapravo ulaz u rudnik s ništa manje od 
dvadeset i osam galerija. Prišlo se eksploataciji toga rudnika 

.i njegov sretni nalaznik se obogatio, jer je u svakoj toni rude 
bilo više od pedeset unča čistoga zlata, 

Svašta se nagađa o tome, odakle Inkama njihove ogromne 
zalihe zlata i srebra. Neki misle, da su bile nagomilavane sto- 
ljećima ispiranjem zlata iz rijeka. Drugi pak smatraju, da je 
izvanredno bogatsvo tamošnjih zlatnih rudnika dovelo do toga, 
da su se Inke služili tim imače rijetkim metalima, kojih su 
imali u izobilju. Ja sam sklon ovom drugom objašnjenju. Ar- 
tificijelnu vrijednost zlata i srebra stvorili su španjolski kon- 
kvistadori, a prije njihova dolaska ti su se metali cijenili samo 
zbog svoje ljepote i zbog toga, što su se lako obrađivali. U 
Perlu se srebro ni dandanas ne smatra rijetkim metalom. 


Uspjeh, što sam ga postigao kao kirurg, doveo je k meni 
još jednoga pacijenta. Bijaše to corregidorova žena. Po 
onom, što sam mogao ustvrditi, bolovala je od nekakva unu- 

trašnjeg tumora ili od raka. Suprug me stao zaklinjati, da ju 


operiram, ali se, zbog ograničenog poznavanja medicine, nisam 
usudio da to uradim, jer sam se bojao, da ću biti smatran kriv- 
cem njezine smrti, ako ona izdahne poslije operacije. Ona je 
doista i umrla svega tri dana poslije toga, pa se često silna 
da li sam valjano postupio, kad sam odbio molbu njezina Muža. 


. Otišli smo iz Pate i stigli u Santa Cruz, još jedno rase- 
bliuvani B Se pojavi'a prije pet godina. Prvi simptom bijaše 
Juvanje krvi, a bolest se završavala smrću, kojoj je pretho- 
dila visoka groznica, To se selo nalazilo usred bogata kraja, u 
kojem se uzgajala kava, a voće je trebalo samo brati, ali na 
svakom je koraku bilo čegrtuša, od kojih je prijetila nepre- 
stana opasnost. 

Ulogorili smo se u veži jedne crkve, koja je bila kudikamo 
preotmjena za to sićušno mjesto. Unatoč svojoj bijedi, šačica 
preostalih mještana priredila nam je uobičajeni gostoljubivi 
prijem. Bijaše očigledno, da smo kudikamo bolje snabdjeveni 
hranom od njih. Osim toga, bili smo ne samo stranci, već i 
inozemci. Ali ti su bijedni i neuki cholosi bili spremni da 
se, u interesu gostoljubivosti, odreknu i onih jadnih zaliha, 
koje su imali. Taj vrijedni instinkt vene u jalovosti onog, što 
nazivamo civilizacijom, ali predstavlja nerazdvojni dio karak- 
tera pripadnika primitivnih i zaostalih naroda, koje obično 
smatramo nižim ljudskim bićima. Nema sumnje, da je to: 
jedna od temeljnih vrlina, na kojima počiva prava plemeni- 
tost karaktera, pa ne smijemo prezirati ljude, koji ju po- 
sjeduju. 

Nahranili smo dječurliju do grla čokoladom i keksima, a 
također nam je pošlo za rukom da jedno dijete spasimo od 
ugriza čegrtuše. Tako smo se, bar u nekoj mjeri, odužili za 
mnoge prijazne usluge, koje su nam bile iskazane. Kad je već: 
riječ o čegrtušama, treba da spomenem, kako mi je u Apolu 
pripovijedao neki Englez, da je u Santa Cruzu ubijena čegr-: 
tuša od sedam stopa, koja je imala čegrtaljku složenu od če- 
trdeset i dva rožnata tulca, a to je za dvadeset tulaca više od 
službenog rekorda! Te pogani ima tako mnogo, da je zbog nje: 
opasno branje kave, a treba napomenuti, da je potražnja za 
tom kavom velika, jer ju stručnjaci smatraju najboljom na 
svijetu. 

Apolo, cilj naše slijedeće etape, bijaše nekada središte: 
jednoga gusto naseljenog indijanskog područja, a ujedno i prva 
šumska misija staroga Perua u doba poslije njegova osvaja-- 
nja. Iako leži usred veoma plodne ravnice, živjelo je u njemu 
u strašnoj bijedi i neimaštini otprilike pet stotina stanovnika. 

Po svemu sudeći, nije nitko od njih ništa radio. Voda za piće 
uzimala se iz prljavog potoka na mjestu, koje se nalazilo niz- 
vodno od mjesta, gdje su stanovnici bacali smeće i prali prljavo 
rublje. Nije stoga čudo, da su tamo harale kojekakve bolesti! 

U gradu je boravila ekipa bolivijskih liječnika, koja je 
onamo otputovala da iskuša djelovanje preparata »606«“ kao 
lijeka protiv strašne bolesti espundije. Na vijest o tome 
sjatili su se u Apalo bolesnici iz cijeloga kraja na kilometre 
uokrug, pa se jedina njegova ulica napunila strašnim žrtvama 
te bolesti, od kojih su nekima bila već izgrižena sva lica. Op- 
ćenito se smatra, da tu bolest izaziva ubod muhe, koju je za- 
razila nekakva šumska zvijer, isto onako kao što je prenosnik 
konjske bolesti mal de cedera i istočne kuge muha ta- 
bana, koja primi zarazu od capibare." Međutim, na taj 
se način ne može objasniti pojava, da ta ista bolest, samo pod 
nazivom uta, hara i na brdima, na visini od 10.000 stopa, a 
spomenuta šumska muha ne može opstati na tako velikoj vi- 
sini i u toj surovijoj klimi. 

Vjerujem, da će »606« ostati bez djelovanja.“ Pristupa li 
se njezinu liječenju u prvim stadijima oboljenja, ta bolest 
gdjekad podlegne jakim antisepticima, ali stanovnici šumskih 
naselja imaju svoje posebno mišljenje o njoj i rezignirano do- 
puštaju, da se ona slobodno razmaše. 

Čini se, da je čovjeku suđeno da se sastane s Englezima 
čak i u najzabitnijim dijelovima Južne Amerike. Zacijelo se 
Pitate, što ih može privući u takva mjesta kao što je na pri- 
mjer Apolo. Ali kad se malo dublje zamislite o tome, nađe 
se odgovor i na to pitanje. A valja spomenuti, da tim ljudima 
treba u mnogom pogledu zavidjeti. Oni uživaju znatan ugled 
u svojoj zajednici, žive lagodno i u priličnoj udobnosti, a 
briga imaju malo. Njihova nova egzistencija pruža im sigurno 
izbavljenje od straha od onoga naslijeđa našega istrošenog i 
preživjelog ekonomskog sistema, koje se zove — nezaposle- 
nost. Vjerujem, da ih ta činjenica privlači više negoli sve 
drugo. Englezi veoma lako zbacuju sa sebe one spone moder- 
nog života, koje nisu bitne u životu kao takvom. Oni »postaju 
urođenici« lakše od svih Evropljana osim Talijana, a što im 
je odgoj rafiniraniji, to se kod njih lakše zbiva ta promjena. 


* Čuveni lijek protiv sifilisa, što ga je otkrio njemački učenjak 
Ehrlich. Poznat i pod nazivom salvarzan. Op. prev. : 

" Krupni južno-američki šumski glodavac. Op. prev. 

8 To se doista dogodilo. U vrijeme, dok ovo pišemo (1951.), američki 
specijalisti ozbiljno proučavaju tu bolest, pa se možemo nadati, da će 


ne samo uta, već i strašna verruga, biti uskoro posve izlječive bo- 
lesti. Op. Bryana Fawcetta, 

Nema u tome ništa sramotno. Baš naprotiv: to je po mom mi- 
šljenju znak divljenja vrijednog poštovanja bitnih strana ži- 
vota na račun onoga, što je u njemu izvještačeno. Često u 
tome igraju ulogu piće i loše ponašanje, ali nije rijetka po- 
java, da se za krajnjom jednostavnoću življenja teži samo 
radi nje same. 

U Apolu smo bili gosti vesela i sposobna Engleza, koji se 
zvao Flower, a bio je oženjen Bolivijankom. Za vrijeme našeg 
boravka njegova je ljepuškasta kćerka proslavila rođendan, 
priredivši ples, kojemu smo i mi prisustvovali, unatoč našoj 
šumskoj odjeći. Plesali smo cachucu što smo bolje mogli 
i znali, a cocktaili i pivo točili su se tako obilno, da su 
još i prije svršetka priredbe mnogi gosti zaspali na podu. 

Cachuca je veoma privlačan ples i možda će doći vri- 
jeme, kad će se pojaviti i u plesnim dvoranama Londona i 
New Vorka. Prikazuje koketiranje pijetla i kokoši, a može se 
plesati tako čedno, da upravo osvaja čovjeka. Neki od nacio- 
nalnih plesova Južne Amerike već su prodrli u zemlje Sje- 
verne hemisfere i stekli su tamo takvu popularnost, da bi 
zacijelo isti takav uspjeh doživjeli i drugi južno-američki ple- 
sovi, kao, na primjer, marinera, zamacueca i ca- 
chuca, samo da ih tko presadi iz njihove ekvatorijalne sre- 
dine u kakvu drugu. 

Iz Apola smo se vratili u Santa Cruz, gdje je Manley 
otišao od nas, jer se morao popeti na Altiplano i onda dopra- 
titi natrag dolje nekog biologa iz nacionalnog muzeja u La 
Pazu, koji nam se imao pridružiti prije nego što krenemo u 
ekspediciju u džunglu. Bilo ie utanačeno, da će pri povratku 
naći u Santa Cruzu mazge i onda krenuti za Costinom i za 
mnom, jer ćemo mi još prije toga poći dalje prema Tam- 
bopati. 

U međuvremenu smo Costin i ja otišli u Boturo, na rijeci 
Tuiche, a odatle smo pošli uz rijeku Asuriamu. Naumili smo 
da pokušamo kopnenim putem prevaliti put do bazena rijeke 
Tambopate i odatle do barrace San Carlos. Bijaše to te- 
gobno putovanje, jer smo svakog dana morali ispred sebe kr- 
čiti put za životinje, a naše bučno napredovanje moralo je 
pobuditi zlovolju insekata i gmazova, što su se sakrivali u 
gustom raslinju. 

Jednom nam je zgodom nekako pošlo za rukom da se pro- 
vučemo kraj jednog velikog osinjaka, a da ga ne uznemirimo. 
Ali tovarnim životinjama to nije uspjelo: mazga, koja je išla 
na čelu kolone, previše se približila osinjaku i njezin je tovar 
zapeo za jedan njegov ugao. Dvije osa odmah su se spustile na 
njezinu kožu i mazga se naglo bacila visoko uvis. Sanduci su 
se rasuli na sve strane, kolani samara su popucali, a mazga 

je nestala u šikari, dok su krikovi uplašenih ptica, šlo su 
dopirali iz krošanja drveća, označivali njezino napredovanje. 
Slijedeća mazga prestrašila se na isti način, a isto tako i ona 
iza nje, pa i slijedeća! Sav smo ostatak toga dana utrošili na 
traganje za mazgama, sakupljanje rasute opreme i popravlja- 
nje samara. 


Na putu uz tok jednoga pritoka Tambopate, koji se zvao 
Rio Cocos, ugledao sam najdivnijeg leptira, što sam ga ikada 
vidio. Imao je žučkastosivu boju sa smeđim šarama i naranča- 
sta ticala, a sa stražnje strane njegovih krila stršili su ta- 
mnosmeđi repovi sa spiralnim završetkom, dugački otprilike 
šest palaca. Prirodopisci možda poznaju tu vrstu, ali ja takva 
leptira nisam nikada prije, a ni kasnije, vidio. Ove su prašume 
Pravi raj za entomologe, jer leptira ima na svakom koraku, a 
upravo zapanjuje raznolikost njihovih vrsta. Sigurno je, da 
pripadnike mnogih vrsta nije još nitko uhvatio, a možda su 
čak i posve nepoznati. 


Rijeka Cocos nabujala je od teških kiša, pa je nismo mogli 
pregaziti. Stoga nam je prebacivanje preko nje oduzelo mnogo 
vremena, ali smo konačno ipak stigli do rijeke Tambopate kod 
mjesta Playa Paujil, nadovezavši tako ovogodišnje radove na 
one od prošle godine. Na ovom sam terenu htio obaviti svoj 
posao što bolje i savjesnije, jer sam se bojao, da bi inače mogle 
kasnije izbiti nesuglasice, kad peruanska komisija nije nikako 
htjela da se spusti niz rijeku Heath. Nakanio sam se kasnije 
vratiti na rijeku Heath i probiti se kopnenim putom kroz džun- 
glu, do rijeke Ixiamasa, a odatle do Rurrenabaquea, na Beniju, 
jer su se širile glasine, da u tom kraju ima ostataka civiliza- 
cije Inka. 

Već sam i prije na mnogo mjesta čuo mutne glasine o 
ostacima te drevne civilizacije. To je tako uzbudilo moju ma- 
štu, da se u meni stala stvarati sve jača težnja da istražim tu 
stvar. Već sam pristupio poslu eliminiranja, koji mi je omogu- 
ćio da nakon višegodišnjeg proučavanja toga problema fiksi- 
ram položaj nekih među tim ostacima. Da sam u to doba znao 
za dokument, u kojem se nalazi opis Izgubljenoga grada, što- 
ga je Raposo otkrio 1743. godine, bio bih sebi uštedio mnogo: 
vremena, koje sam utrošio u šumama Bolivije. Osim toga, su- 
višno je spominjati, da nisam imao ni pojma o prekrasnom 
gradu Macchupicchuu, što ga je, pod vodstvom Hirama Bin- 
ghama, kasnije otkrila ekspedicija Univerziteta Yale u jednoj 
guduri Urubambe, sjeverozapadno od Cuzca, Isto onako kao što 
je položaj Macchupicchua ostao nepoznat kroz cijelu kolonijalnu 
epohu, tako možda mnoga još uvijek neotkrivena mjesta pred- 
stavljaju bazu, na kojoj se temelje mnoge urođeničke legende. 

Iz Playa Paujila s teškom smo mukom stigli do San Carlosa. 
(Opća atmosfera, što je vladala na toj barraci, bila je 
znatno bolja negoli prošle godine. Upravitelj barrace bio 
je sav sretan, što mu je pošlo za rukom da riješi svoje tran- 
sportne teškoće. Naime, iz Sandije je stigao okružni sudac, a 
pokazalo se, da je on ujedno i peruanski arriero. On je 
odmah sklopio s upraviteljem barrace ugovor, da će mu 
otpremati svu proizvedenu gumu. Radne snage, do koje se 
inače teško dolazilo, bilo je sada na pretek, jer su Indijanci 
iz Sandije rado nosili tovare, samo da ne budu prisilno uno- 
vačeni kao nosači peruanske komisije, kako je to naredio pre- 
fekt. Čini se, da su se silno bojali te rabote. 

Neko vrijeme nismo sebi mogli protumačiti, zašto se mje- 
štani San Carlosa odnose prema nama s tako velikim straho- 
poštovanjem, ali nam je kasnije objašnjeno, da je do toga do- 
šlo zbog toga, što nam je pošlo za rukom da provedemo svoj 
splav kroz jednu osobito opasnu dionicu rijeke nizvodno od 
Playa Paujila, po kojoj se, kako se čini, nisu usuđivali ploviti 
žak ni najvještiji balseros. Costin i ja doista nismo ni slutili, 
u što se upuštamo, kad smo — nakon što smo pješke i s uprt- 
njačama na leđima prešli uzduž i poprijeko cijeli taj kraj — 
* sagradili splav i spustili se niz rijeku. Ni sam ne znam, kako 
nam je pošlo za rukom da prođemo kroz sve to i da ostanemo 
Živi. 
Stoicizam Indijanaca upravo zapanjuje. K nama je došao 
jedan od njih s otkinutom lijevom rukom. Ruku mu je razni- 
jela eksplozija jedne od onih trulih plinskih cijevi, što se be- 
račima gume prodaju za ogromne svote kao puške. Videći, da 
mu ruka visi samo o rastrganom mišičju, on ju je sam sebi 
odsjekao machetom, a onda zaustavio krvarenje, umočivši 
batrljak u vruće ulje biljke copaibe. Činjenica, da mu se 
rana nije zagnojila, već je brzo zacijeljela, pokazuje, da mjesno 
vjerovanje u ljekovita svojstva toga ulja počiva na čvrstim 
temeljima. U džungli se to ulje naveliko upotrebljava kao sred- 
stvo za premazivanje otvorenih rana. 

' Općenito vrijedi pravilo, da Indijanca ne možete ni na 
kakav način natjerali da zaplače ili da pokaže bilo kakvu emo- 
ciju, kad on to ne će. Čini se, da nema te boli, koju oni ne 
bi bili kadri izdržati. Nema sumnje, da u tome igra golemu 
ulogu navada žvakanja listića coce, jer to umrtvljuje živce. 
Ipak se sjećam jednoga slučaja, što se dogodio u San Car- 
losu. Neki Indijanac, koji se prejeo suhe i prijesne riže i po- 
slije toga napio vode iz rijeke, nije više mogao izdržati stra- 
šne bolove i stao se valjati po zemlji, tuleći iz svega glasa. 
Nisam znao, kako da mu pomognem, ali su mu njegovi drugovi 
svezali ruke i noge, razapeli ga između četiri prikladna drveta 

i onda mu stali vaditi iz želuca rižu željeznom šipkom savi- 
jenom pri kraju! On je preživio to liječenje, a stanje mu se 
čak toliko popravilo, da je mogao izraziti svoju zahvalnost. Vje- 
rujem, da je otada bio mnogo oprezniji. 

Indijanci su navikli da žive čas u izobilju, a čas u kraj- 
njoj oskudici. Kad hrane ima u izobilju, tjera ih njihov nagon 
da jedu, dokle god ima hrane, da se tako pripreme na osku- 
dicu, koja sigurno ne će izostati. Količina hrane, koju mogu 
strpati u se, upravo je basnoslovna. Jednom zgodom, na puto- 
vanju uz rijeku Acre, vidio sam na svoje oči, kako je mojih 
osam Indijanaca najedamput pojelo pet svinja. No taj su pod- 
vig nadmašila dva Indijanca u Sandiji, koji su u toku jedne 
jedine gozbe pojeli čitavu ljamu, a valja naglasiti, da na ljami 
ima isto toliko čistog mesa koliko na magarcu! 

Ove šume nisu sigurne od povremenih hurikana, što osta- 
vljaju za sobom brazde široke stotinjak metara, a dugačke ne- 
koliko milja, na kojima ostaje srušeno svako drvo, i tako se 
stvara gusta zbrka granja, penjačica i grmlja. Teškoće, na koje 
čovjek nailazi, kad se poslije toga mora probijati kroz tu 
zbrku, još povećavaju mravi i ose, ljuti zbog uništenja njiho- 
vih gnijezda i orni za napad. Jedan takav hurikan zadesio je 
San Carlos upravo u vrijeme našeg boravka u tome mjestu, 
Čuli smo užasnu tutnjavu potopa, koji nam se približavao, i 
lom oborenoga drveća, a onda se hurikan okomio na nas, ba- 
civši nas na zemlju gluhe i slijepe. Jedna se koliba potpuno 
raspala i naprosto nestala; jedan se zid nagnuo i tresnuo na 
zemlju; krov glavne zgrade na barraci počeo se dizati 
uvis, ali su se svi sposobni muškarci i žene popeli do njega 
i držali ga viseći o njemu, sve dok preko njega nisu preba- 
čeni konopci i na nj nagomilano golemo kamenje. A onda je, 
nakon posljednjeg naleta, oluja otišla svojim putem, dok smo 
mi ostali osluškujući njezinu tutnjavu, što ju je stvarala 
krčeći sebi put kroz šumu s one strane San Carlosa. 


Biolog i Manley stigli su pred kraj mjeseca septembra. 
Saznavši, kako će ekspedicija dalje putovati, biolog se razo- 
čarao: umjesto da putuje u komforu, što ga pruža raskošna 
oprema — razni priručnici, kutije za sakupljanje kukaca i sl. 
— od njega se tražilo, da sve, što mu treba, strpa u svoju na- 
prtnjaču i da ju sam nosi na leđima, zajedno sa svojim dije- 
lom tereta provijanta i instrumenata ekspedicije. Mazge ni- 
smo mogli dalje voditi, pa smo sve, što nam je trebalo, morali 
sami ponijeti. 

Put do Marte bio je osobito težak zbog toga, što smo se 
morali probijati kroz zbrku, što ju je stvorio hurikan, a na 
mnogim mjestima morali smo gaziti blato do koljena. Biolog je 

stao bacati komad po komad svoje opreme, sve dok nije po- 
bacao sve osim hrane, jednoga povećala i mreže za spavanje. 
Mi nismo nosili sa sobom ni jedan jedini suvišni predmet, pa 
sam mu zbog toga prigovorio. 


»Znam, da je teško nositi prtljagu«, kazao sam mu, »ali 
se na to čovjek privikne za nekoliko dana. Sve stvari, koje 
sada bacate, trebat će vam kasnije.« 

»Meni, bogme, ne će trebati!l« odgovori on. »Ja te stvari 
ne trebam !« 

Slegnuo sam ramenima i pomislio, da je taj čovjek možda 
toliko otvrdnuo, da se može snaći i bez tih stvari. 

Upravo kao da hoće dati našem biologu lekciju, prošla je: 
kraj nas kolona smršavjelih nosača gume, sve odreda Indija- 
naca s Altiplana, od kojih je svaki imao na leđima tovar gume 
težak 75 kilograma, što ga je nosio u San Carlos. Neki su bo- 
lovali od bolesti poznate pod nazivom s ejtiti —to je jedna 
vrst gube, što hara u tom kraju i u Yungasu — pa su bili 
prekriveni gnojnim čirovima i mekanim izraslinama. Njihovi 
su tovari bili tri puta teži od naših, a bili su i bolesni, ali ipak 
nisu sustali. 

Budući da je na barraci Marte tako jako harala ma- 
larija, zaobišli smo ju i ulogorili se u šumi, a sutradan smo: 
kopnenim putom pošli dalje do rijeke Heath. Indijanci iz. San 
Carlosa nisu htjeli ići dalje od rijeke, već su nam donijeli 
prtljagu do njezine obale, pobacali ju tamo i otišli, 

Sagradili smo dvije balse i otisnuli se niz rijeku. Man- 
ley i ja vozili smo se na jednoj, a Costin i biolog na drugoj. 
Nismo odmakli daleko, kadli se pojave naši stari prijatelji, 


Indijanci iz plemena Ecocha, donesavši nam banana i ku- 
kuruza, 


Biolog baš nije bio sklon da im vjeruje, ali se njegovo 
nepovjerenje smanjilo, kad su ga oni svojim stručnim liječe- 
njem oslobodili od brojnih sututua, što su mu se bili za- 
vukli pod kožu. On je te neugodne životinje privlačio više 
nego itko od nas, pa su mu one neprestano zadavale muke: 
i boli. 

»Zašto ne dignete ruke od svega toga i ne vratite se na- 
trag?« zapitao sam ga. »Naše putovanje jedva je i započelo, 


a ono, što nas još čeka, bit će kudikamo teže od svega onog, 
što ste dosad iskusili.« 


. Njegov me odgovor ispunio crnim slutnjama, ali i div- 
ljenjem prema njegovoj odvažnosti. 


. »Ja ne ću odustati«, kazao je. »Ako sam mogao doći dovde, 
izdržat ću do kraja!« 

Čini se, da je svaki od nas privlačio posebnu vrst ku- 
kaca-nametnika. Biolog je privlačio sututue, ja sam prir 
vlačio ose, a Costin monstruozne mrave tucandere, od 
kojih je svaki dugačak palac i pol. Jednoga jutra odigrala se 
pred očima Ecocha prava predstava, kad je Costin, navukavši 
jednu od svojih čizama, odjednom podivljao i stao plesati, 
urlati i trčati u krugu. Konačno je sjeo na zemlju, strgnuo 
s noge čizmu i pokazao nam palac, kojemu se na vrh uhvatio 
jedan mrav tucandera štipaljkama, što su bile nalik na 
kosu za košenje trave. Echoce su se isprva uplašili, ali su sada 
prasnuli u smijeh. Previjali su se od smijeha, valjali se po 
zemlji, udarali jedan drugom po ramenima i opet se groho- 
tom smijali, jer se pred njima odigravala šaljiva predstava 
priređena samo za njih. Kasnije su u mnogo navrata znako- 
vima i bučnim smijehom davali Costinu na znanje, da bi 
htjeli da on ponovi tu predstavu. Neki od njih čak su mu 
ponudili žive tucandere, da ih stavi u čizme! 

ČETRNAESTO POGLAVLJE 


NA RASKRŠĆU 


Prije našeg odlaska niz rijeku Heath čuo je o našem bo- 
ravku u ovom kraju mayordomo Marte, pa je došao kop- 
nenim putem, na čelu prilično mnogobrojne družine, da nas 
posjeti. 

»Upravo smo pošli na plantaže, o kojima ste nam pripovi- 
jedali,« obavijestio me. »Budući da sada znamo o tamošnjim 
divljacima i o hrani, što ju oni imaju, smatramo, da moramo 
svakako nešto poduzeti, da dođemo do provijanta, jer na našoj 
barraci berači gume žive samo od lišća, a treba da znate, 
da ih moramo snabdijevati ravno tri stotine!« 

»Znače li vaše riječi, da Marte opet skapava od gladi?« 

»Tako je. A kada mi zapravo ne skapavamo od gladi? To 
je stvar, za koju uvijek možemo biti sigurni da nas ne će 
mimoići!« 

On me potapše po ramenu, a onda nastavi: 

»Zahvaljujući vama, možemo se sada ponadati, da će nam 
biti bolje nego prije. No bio bih ipak sretan, da nam je tako 
dobro kao onima, što rade na barraci San Carlos.« 

U ovom kraju rastu dvije vriiedne trave, koje valja spo- 
menuti. Prva se zove yawalchunca. To je malen grm 
s listovima dugačkima deset palaca, a širokima tri palca, spri- 

jeda zelenima, a straga nešto svjetlijima, koji imaju sitne žilice 
i pjege, crvene poput krvi. Kad se tri četiri takva lista skuhaju 
u litri vode, dobije se napitak, koji služi kao izvrstan lijek 
protiv groznice. Druga je biljka nazvana pando de coca. 
Indijanci ju dobro poznaju, jer žvaču njezino lišće. Djelova- 
nje joj je nalik na djelovanje obične coce, ali u blažem 
obliku. Ni jedna od te dvije bilike ne iskorišćuje se u ko- 


mercijalne svrhe, ali ih stanovnici ovoga okruga redovno upo- 
trebljavaju. 


Kad se ima na umu, da razne bolesti tako žestoko haraju 
svuda po bolivijskoj i peruanskoj Montani, nije nikakvo 
čudo, što se u tom kraju upotrebljavaju razne trave kao lije- 
kovi. Čini se, da i u brdima ima za svaku bolest prikladna 
prirodna terapija, pa se prosječni cholo oslanja gotovo 
isključivo na razne ljekovite trave, osim kad se mora podvrg- 
nuti liječničkoj terapiji. Prehlada i kašalj lako se liječe biljkom 
wila wila. To je biljka nalik na runolist, a raste samo na 
najvećim visinama. U primorskim krajevima pouzdano je 
sredstvo za liječenje upale zglobova u višim stadijima biljka 
Sanguinaria Canadensis. Postoje stotine i stotine 
takvih lijekova, ali se razumije samo po sebi, da pripadnici 
liječničke profesije baš ne nagovaraju ljude, da se njima služe. 
Pa ipak, njihovo je ljekovito djelovanje često upravo začudno, 
a treba spomenuti, da to tvrdim kao čovjek, koji je s izvan- 
rednim uspjehom iskušao nekoliko takvih lijekova. U svim slu- 
čajevima, koji su meni poznati, bilje se upotrebljava u obliku 
uvarka, koji se pripravlja kao čaj. 

Uz rijeku Heath živi sva sila vampira. Ne može se do-. 
goditi, da oni ne bi otkrili logor, a noću ie svaki otkriveni dio 
čovječjeg tijela izložen njihovim napadima. Dapače su spremni 
pregristi mrežu protiv komoraca, da dohvate čovjeka. U Ju- 
žnoj Americi — a napose na brežuljcima uz podnožje Anda — 
žive tolike milijarde šišmiša, da će možda jednom doći vri- 
jeme, kad će ih ljudi početi cijeniti zbog njihovih koža. Mnogi 
imaju lijepo krzno, koje je po svom bogatstvu prilično nalik 
na krzno krtice, ali mu je boja ružičastosmeđa, a katkad cr- 
vena poput grudi crvendaća, s prelijevima krtičastosive boje. 
Inke su svoju odjeću ukrašavali krznima šišmiša, a zakon je 
zabranjivao da takvu odjeću nosi ma tko osim članova kra- 
ljevske porodice. Vampiri su prava napast, kako za ljude, tako 
i za životinje, ali će se obogatiti poduzetni čovjek, koji ko- 
mercijalizira iskorišćivanje njihovih koža. 

Put do logora Echoca lako smo prevalili na balsama. 
Orkan je srušio veliku seosku kolibu. Štete su čak i ovdje bile 
isto tako velike kao u San Carlosu. Ali hrane je, kao i inače, 
bilo u izobilju. 


Sad je već naš biolog — uzgred rečeno Evropljanin — 
teško patio od čirova i zbog nedostatka odjeće za presvlače- 
nje, a ono, što je posjedovao, silno je zaudaralo. Tek je sada 
počeo shvaćati, kakvu je ludost počinio, kad je pobacao sve 
osim najnužnijih predmeta, što ih je nosio u svojoj naprtnjači. 
Stoga ga je stalo sve više obuzimati malodušje i strah. Echoce 
su ga privremeno oslobodili od muka, što su mu ih zadavali 
sututi, ali se on nije slagao s njihovom metodom vađenja 
tih nametnika, pa se, kad su mu se pojavili na tijelu novi či- 
revi, radije poslužio vlastitim lijekom: korozivnim sublima- 
tom. To je dovelo do toga, da su mu nametnici pocrkali ispod 
kože i stvorili gadne gnojne rane. Strašan smrad, što se dizao 
s tih rana i s njegove odjeće, učinio ga je najodbojnijim stvo- 
renjem, koje se može zamisliti, a budući da smo svakog dana 
imali grmljavinske oluje s prolomima oblaka, stanje mu se sve 
više pogoršavalo, umjesto da se popravi. 

Iskreno sam se zabrinuo za njegovu sudbinu. Znao sam, 
da mu nema spasa, ako dođe do otrovanja krvi, jer mu u 
tom slučaju ne bismo mogli nikako pomoći. U času, kad smo 
došli do mjesta, odakle smo kanili poći dalje kopnenim pu- 
tem, zaključio sam, kako on uopće nije sposoban da pođe u 
džunglu, a nekoliko dana poslije toga već sam stao sumnjati, 
da ćemo ga moći otpremiti natrag u San Carlos dovoljno brzo, 
da mu spasimo život. Grmljavinske oluje nisu prestajale, a 
rijeka je nabujala, pa bismo, da smo se htjeli vratiti bal- 
sama, morali ploviti uza samu obalu i da se vučemo za gra- 
nje, a to bi predstavljalo prenaporan posao za bolesna čo- 
vjeka. Stoga nam je preostao samo jedan izlaz: da pođemo pje- 
ške uz rijeku. To smo i učinili. 

Manley je obolio od malarije, ali se nije dao, već je i 
dalje išao. Na Costinovoj nozi pojavio se golem čir, što ga je 
prouzrokovao sututu. Na svu smo sreću imali hrane u izo- 
bilju, jer su se na svakom koraku nalazile plantaže Echoca, a 
oni su običavali odsjeći cio gornji dio stabla banane zajedno 
s plodovima i onda ga tako spremiti, pa bi zahvaljujući tome 
plodovi brže sazreli nego da su ih ubrali. Glavna teškoća, 
s kojom smo se morali boriti, bijaše tacuara, jedna trno- 
vita vrst bambusa. Malo je nedostojalo da se napor, što smo 
ga morali uložiti u krčenje puta kroz te bambuse, pokaže pre- 
teškim za bolesne ljude, ali smo konačno ipak stigli natrag u 

logor Echoca. U međuvremenu su oni podigli novu zajedničku 
kolibu!, pa smo se mogli u njoj skloniti, a kukuruz nam je 
došao kao dobro došla promjena poslije banana. 


Prijazni divljaci izvadili su nam iz tijela sutute. Iz mo- 
jih leđa izašao je jedan primjerak dugačak gotovo palac. U 
ruku mi se zavukao još jedan, koji mi je zadavao prilične 
muke. Indijancima je pošlo za rukom da ga izvade tek kad su 
pribjegli posljednjem sredstvu, t. j. kad su ranu posuli pčeli- 
njim voskom i nekakvim biljnim sokom. Onda su nas ispratili 
uz rijeku, noseći Manleyeve i biologove tovare. 


Nerado nazivam Echoce divljacima. Činim to samo radi 
identificiranja, da možete znati, kad je riječ o pripitomljenim 
Indijancima, a kada o onima, što žive u prirodnom stanju. Ti 
su ljudi bili vrimitivni, ali su više bili nalik na vedru i ve- 
selu djecu negoli na nešto, što bi bilo u skladu s općom pre- 
dodžbom o divljacima. U njima nije bilo ni trunka podmuklo- 
sti ili neiskrenosti, a spremnost, s kojom su prihvatili našu po- 
nudu prijateljstva, jasno je pokazala, kako je neopravdana 
opća osuda divljih stanovnika džungle. Jednom sklopljeno 
Prijateljstvo postaje za njih obaveza. Ništa im nije bilo pre- 
više, kad se radilo o tome da nam pomognu. Ti čisti i skromno 
odjeveni ljudi prijazne ćudi osvojili su moju naklonost, a nji- 
hovu prirođenu plemenitost karaktera smatrao sam mnogo 
većom od one, što je posjeduju mnogi »civilizirani« ljudi. 


Echoce su znali sve prečce do barrace Marte, pa nam 
je njihova pratnja omogućila da mnogo uštedimo na vremenu. 
No unatoč tome nisam se nadao, da će nam poći za rukom da 
dovedemo biologa živa do San Carlosa. Danju se jedva vukao, 
a noću je morao spavati na goloj zemlji, jer je već odavno bio 
odbacio svoju mrežu za spavanje. 


Na gornjoj plantaži zatekli smo onu istu skupinu ljudi 
s Marte kako još uvijek traga za hranom. Oni su nam se pri- 
družili, da pođu s nama sve do svoje barrace. 


»Četvorica od mojih ljudi već su umrla od gladi,« kazao 
mi jemayordomo. »Često bi nam se dogodilo, da po neko- 
liko dana nismo imali ni mrvice hrane!« 


»A. zašto ništa ne poduzimate, da se izbavite iz takve situ- 


acije?« zapitao sam. »Zar vam se ne bi mogao slati provijant 
iz San Carlosa?« 


* Stanovnici mnogih primitivnih zajednica žive svi zajedno u jed- 
noj velikoj kolibi, t. zv. komunalnoj kolibi, tako da se cijelo njihovo 
selo zapravo sastoji od jedne jedine kolibe. Op. prev. 

»To bi se možda moglo urediti, ali se tu pojavljuje pro- 
blem troškova, što bi ih trebalo u to uložiti! Marte ne privre- 
đuje toliko, da bi se taj izdatak isplatio. To bi došlo u obzir 
tek kad bi naša proizvodnja bila doista veoma velika.« 


S nama su i dalje ostala tri pripadnika plemena Echoca. 
Te ljude nije nikada mučio problem gladi. Kad bi ogladnili, je- 
dan bi od njih otišao u šumu i stao dozivati divljač. Jednom 
sam zgodom pošao s njim da vidim, kako to radi. U šikari ni- 
sam opazio ni traga ni znaka od bilo kakve životinje, ali je 
Indijanac zacijelo znao, što čini. Stao je ispuštati nekakve pro- 
dorne krikove, a onda mi je dao znak, da se pritajim. Za ne- 
koliko minuta pojavi se malen jelen i bojažljivo nam priđe 
kroz grmlje do udaljenosti od svega jednog metra. Indijanac 
ga tada ubije strijelom. Imao sam prilike promatrati, kako su 
Indijanci tim neobičnim krikovima dozivali čak i majmune i 
ptice s drveća. 


Ratnici iz plemena Echoca ostali su s nama na barraci 
Marte dva tri dana, sve dok se bolesnici nisu toliko oporovili, 
da mogu nastaviti put, a onda su nas otpratili čak do San Car- 
losa. Bez njihove pomoći naša družina ne bi nikada stigla či- 
tava do cilja. Biologove rane i čirovi već su privlačili na sebe 
cijele oblake muha, ali su mu ih ljudi s barrace pažljivo 
oprali, pa su zacijeljele. Sreća je htjela, da je tim putem slu- 
čajno naišao neki arrriero, koji ga je poveo na leđima 
mazge u Sandiju. Sumnjali smo, da će ostati na životu, ali se to 
ipak dogodilo. Ipak, ne vjerujem baš, da mu je bilo do toga 
da ikada opet krene na kakvo putovanje po džungli. 


Čim je Manleya prošla groznica, nas trojica — on, Costin 
i ja — pošli smo pješke kroz džunglu u Santa Cruz, gdje je 
trebalo da nas dočekuju mazge. No tamo smo otkrili, da je 
arriero odmaglio sa svim mazgama, osim dvije šugave. Po 
svoj ih je prilici prodao, jer ga više nikada nismo vidjeli. Co- 
stin je na jednoj od preostalih mazga odjahao u Apolo, da kod 
Flowera nabavi još koju mazgu. Sreća ga nije poslužila: Apolo 
je izgorio do temelja, pa se mazge nisu mogle dobiti. Naime, 
gringos je u to vrijeme bio na zlu glasu, jer su mještani 
vjerovali, da je tu nesreću skrivio Flower. ie 


U Apolu nije već dugo vremena pala kiša, pa su mjesne 
crkvene vlasti organizirale procesiju s molitvama za kišu. He- 
retik Flower stao se smijati procesiji i njezinim krvlju natoplje- 
nim svetačkim kipovima i savinutim svijećama, ali je jedna 
od tih svijeća pala na zemlju i izazvala požar, koji se stao širiti 
silnom brzinom, zahvatio kuće suhe poput ugaraka i u svega 


nekoliko minuta uništio cijelo mjesto osim Flowerove kuće, 

koja je imala krov od crijepa i zahvaljujući tome izbjegla pro- 
past. Za sumnju nije bilo mjesta: uzrok te tragedije bilo je 
Flowerovo ismijavanje procesije! 

One dvije mazge ponijele su našu prtljagu, pa smo, tako 
oterećeni, krenuli pješke u Pelechuco. Putovanje nam se činilo 
beskonačno, jer je put kroz taj kraj težak čak i pod najpovoljni- 
jim okolnostima. No budući da smo išli pješke, bili smo barem 
lišeni straha, što ga čovjek osjeća, dok jaše tim uskim brdskim 
putovima. Kad smo, iscrpljeni i obuzeti malodušjem, konačno 
stigli u to gorsko selo, dočekao nas je tamo s dobrodošlicom 
Carlos Franck i snabdio nas mazgama za putovanje do Cojate. 
Devetnaestog decembra stigli smo u La Paz. 

Odredivanje granice izazvalo je mnogo sukoba s Peruom, 
iako mu je Bolivija prepustila i područje, na kojem su međaši 
bili postavljeni samovoljno. U cijelom tom poslu dolazilo je do 
mnogo odugovlačenja i natezanja, a to se meni nije ni najmanje 
sviđalo. Ne bi mi baš bilo drago, da budem uvučen u jednu 
međunarodnu situaciju, koja je bila tako delikatna, da se dvije 
zemlje, kojih se ona ticala, umalo nisu zaratile. Stoga sam pod- 
nio ostavku i povukao se iz toga posla određivanja granice. 
Predsjednik republike potpuno je shvatio moj položaj i pona- 
šao se prema meni ljubazno, a ministra vanjskih poslova kao 
da je sve to uvelike zabavljalo. U novinama su se pojavile koje- 
kakve glasine, a obje su se strane nabacivale jedna na drugu 
svakojakim uvredama, ali kriza ipak nije izbila, unatoč ružnim 
incidentima na granici, koji bijahu plod pretjeranog patriot- 
skog žara. 

Nakon naše ostavke tako je malo nedostajalo da dođe do 
indijanske pobune, da je Bolivija morala postaviti jednu fran- 
cusku komisiju sa zadatkom, da odredi graničnu liniju. Ta se 
komisija nije složila s rezultatima rada peruanske komisije. 
Jedan od njezinih članova posvađao se s nekim bolivijskim po- 
litičkim funkcionarom i pozvao ga na dvoboj, ali je taj izazov 
diskretno odbijen. Unatoč rezultatima naših radova, izvršenih 
1910. godine, jedina divlja dionica granice, t. j. tok rijeke Heath, 
nije ni taknuta, i to zbog »divljaka«, ali su moje karte prihva- 
ćene kao službene. Izbile su izvjesne nesuglasice u vezi s onim 
dijelom granice, koji je išao rijekom Tambopatom. Francuska 
komisija odbila je da prihvati bilo kakav osim vlastitih nalaza. 
Međutim, njezini su se nalazi samo za dlaku razlikovali od 
naše demarkacije, izvršene 1910. godine. Bilo kako bilo, ja se 
s tim poslom više nisam bavio, a bilo mi je čak i drago, što sam 
se iz njega izvukao, iako sam volio geodetska istraživanja i 
premda mi je bilo žao, što posao razgraničenja nije izvršen do 
kraja na zadovoljstvo i jedne i druge strane. 

Kad sam se, 1913. godine opet sastao s ministrom vanjskih 
poslova, on mi je kazao, da je biolog otišao iz Bolivije. ' 

»Mnogo nas je to stajalo!« primijetio je ministar. »Zami- 
slite: plaćali smo mu 500 funta godišnje, 'a dobili smo za to 
samo jednog jedinog kukca, i to pripadnika jedne rasprostra- 
njene vrste. To je previše čak i za elastične financije jedne 
republike na zapadnoj obali!« 


»Ipak ostaje činjenica, da se u Montafii može prikupiti 
pravo bogatstvo naučnih podataka.« 


»Neka za to plaća netko drugi, majore. Nama je zasad nauke 
dosta i previše!« 

U vojsku se nisam mogao vratiti. Moje su lađe potonule, 
ali mi je to, s druge strane, odriješilo ruke za privatna istraži- 
vanja, do kojih mi je bilo silno stalo. Nije bilo potrebno da čo- 
vjek ode dalje od Anda i brežuljaka uz njihovo podnožje, jer 
je i tamo bilo mnogo mogućnosti za istraživanja ostataka carstva 
Inka. U šumama sjeverno i sjeveroistočno od Cuzca nalaze se 
mnoga drevna sela i tvrđave, što čekaju da budu otkriveni i 
proučeni. Romantično otkriće Macchupicchua predstavljalo je 
tada tek nedavnu novost. Međutim, moj se cilj odnosio na doba 
mnogo drevnije od ere vladavine Inka, a smatrao sam, da to 
moram potražiti dalje na Istoku, u još nepoznatim divljinama. 
Svako veće indijansko pleme imalo je legende o jednoj nekada 
velikoj civilizaciji, koja je postojala negdje na Istoku, o jednoj 
ljudskoj rasi, od koje su možda potekli Inke, a možda čak i 
onaj tajanstveni narod, koji je ostavio one gigantske ruševine, 
što su ih osvajači Inke pronašli i prihvatili kao svoje vlastite. 


U šumama ima raznih životinja, koje su još uvijek nepo- 
znate zoolozima, kao što je to, na primjer, mitla. Ta je zvijer, 
koju sam imao dvaput prilike vidjeti, crna mačka nalik na psa, 
a velika poput psa lisičara. Tamo ima zmija i kukaca, za koje 
učenjaci još uvijek ne znaju da postoje, a u šumama uz rijeku 
Madidi ljudi su u mnogo navrata uznemirili nekavu tajanstve- 
nu i ogromnu neman, što živi u močvarama. Po svoj se prilici 
radi o nekakvoj prethistorijskoj nemani nalik na one, o kojima 
se priča da žive u nekim drugim dijelovima kontinenta. Jedna 
je stvar sigurna: pronađeni su tragovi, koji ne pripadaju nijed- 
noj poznatoj životinji — ogromni tragovi, daleko veći od tra- 
gova ijedne poznate životinje. Anakonde u tom kraju izrastu 
do većih dimenzija nego što im se to općenito priznaje, ali se 
to ne će moći dokazati, dokle god se izvještaji uglednih putnika 
budu tvrdoglavo odbacivali kao neistiniti. Svaki je susret s tim 
gmazovima opasan, a zbog njihove fenomenalne snage gotovo 
ih je nemoguće uhvatiti žive, bar one doista krupne. 

Ni tamošnji divljaci nisu još istraženi. Ima čak plemena, 
kojih postojanje nitko i ne sluti. Pripadnici krepkih i zdravih 
plemena ne žive blizu plovnih rijeka, već se povlače van dohva- 
ta civiliziranog čovjeka. Bilo kako bilo, čak i kad se nasluti, da 
su oni u blizini, civilizirani ljudi osjećaju strah od njih i nastoje 
izbjeći svaki susret s njima. (Ja to nisam nikada činio, već sam 
uvijek nastojao da s njima dođem u dodir!) Možda je upravo 
zbog toga cijela etnologija toga kontinenta sazdana na jednoj 
zabludi, koju ću pokušati ispraviti u jednom od kasnijih po- 
glavlja ove knjige. 


Manley se nije nipošto osjećao dobro, a kod Costina su se 
Pojavili prvi simptomi nekakve bolesti. Pokazalo se, da je to 
espundia, od koje se konačno izliječio tek u londonskoj 
Školi za tropsku medicinu; i tako smo onda 6. januara 1912. 
krenuli iz La Paza u domovinu. Putem smo se na nekoliko dana 
zaustavili u Arequipi, da se naužijemo njezine divne klime. 


Prava je šteta, što u to dražesno mjesto ne dolazi više turi- 
sta.? Taj je grad zanimljiv sam PO sebi, a osim toga je i odskočna 
daska za putovanje do Cuzca i čarobnih ostataka civilizacije 
Inka i civilizacija, što su tamo postojale u razdoblju prije ere 
Inka. Život domorodačkog stanovništva Altiplana sada se mije- 
nja, pa je lako moguće, da će već za generaciju dvije izumrijeti 
gotovo svi slikoviti domorodački običaji. 


U Arequipi se često događaju potresi — čini se, da nastu- 
paju kad i uštap — pa nije nipošto rijetka pojava, da strah od 
potresa istjera noću njezine stanovnike na ulicu. Neki su mi 
ljudi pripovijedali o događajima, što ih je izazvao nedavni po- 
tres. Sve se svršilo na opće veselje. Bijaše to slučaj panike, koja 
se pretvorila u sveopći smijeh. 


Hoteli su bili puni do posljednjeg mjesta. U nekom je ho- 
telu spavalo u jednoj te istoj sobi petnaest gospođa i petnaestoro 
gospode, gospođe na jednoj, a gospoda na drugoj strani. Među 
gospodom nalazio se i neki gojazni i fenomenalno kosmati Či- 
leanac. Bijaše tako kosmat, da je izgledao kao živ otirač za 
cipele! U toku noći jak je potres stresao cijeli grad. Ljudi su 
izletjeli na ulice i trgove, odjeveni samo u ono, što im se odmah 
našlo pri ruci. Hotel, o kojem je riječ, stoji na glavnom trgu, 
Plazi de Armas. Tamo se sakupila najveća masa svijeta, 
a tamo je i rasvjeta bila osobito dobra. 


* Zrakoplovni: saobraćaj učinio je Arequipu popularnim turistič- 
kim centrom, a ljudi, koji su posjetili taj »Bijeli grad«, stalno se u nj 
vraćaju, Op. Briana Fawcetta. 

Ljude je obuzela panika zbog potresa, što su se nastavljali 
s muklom tutnjavom, koju čovjek više osjeća negoli čuje. Po- 
gledavši prema zvjezdanom nebu, ugledali su tornjeve kate- 
drale kako su se opasna stali ljuljati. Žene su se bacile na ko- 
ljena i digle ruke prema nebu moleći milost, otkrivajući sebi 
grudi i čupajući kosu. Muškarci su se stali križati i prevrtati 
očima od straha, boreći se da ostanu na nogama. 


A onda su odjednom nagrnuli ljudi kroz hotelska vrata. 
Bijaše to zapravo gomila, što je vrištala i što se divlje gurala. 
Za njom je skakutao debeli Čileanac, s ustima razjapljenima od 
uzbuđenja. Njegov dlakavi torso prekrila je nekakva ženska 
bluza, a noge su mu se zapletale u ženske gaćice, ukrašene čip- 
kama. Svakih nekoliko koraka on bi zastao i sagnuo se da ga- 
ćice potegne gore i tako sakrije goli srednji dio tijela, ali bi ga. 
: Je svaki put spriječio nov potres i natjerao ga da bježi 

alje. 


Mještani su stali buljiti u taj neobični prizor, zaboravivši. 
pritom čak i na svoje jade. Odjeknuo je gromoglasan smijeh, a 
svaki je pokušaj Čileanca samo povećao opću veselost. Na po- 
prištu se pojavio smisao za humor stanovnika Arequipe, koji se- 
pokazao jačim i od samoga potresa! Ne prestajući da se smiju, 
ljudi su se vratili u svoje kuće. I dalje se smijući, oni su sutra- 
dan naveliko prepričavali taj događaj. Grad se i dalje tresao,. 
ali uz pratnju smijeha! 


Čini se, da se katastrofalni potresi događaju samo jednom 
ili dvaput u stotinu godina. Mislim, da se posljednji ozbiljniji 
potres dogodio ovdje još 1867. godine. Tada je grad pretrpio 
velike štete, a toranj katedrale se srušio. Istu katastrofu isku- 
sila je punom snagom južna obala Perua. Plimni val, izazvan 
potresom, zbrisao je s lica zemlje Aricu, a u zaljevu Pisagua — 
Koji je zapravo vulkanski krater — digao se iz mora visok stup 
pare i užasnuo stanovništvo toga kraja. Cijela se Južna Amerika. 
od vremena na vrijeme trese od uzastopnih, ali sve slabijih 
potresa, što su posljednji trzaji jedne velike eruptivne ere, kojih. 
.se historija može saznati samo iz indijanskih legenda. Čak du- 
boko u unutrašnjosti kontinenta, na ravnicama Mojos, tajan- 
stveni poremećaji često prodrmaju jezero Exaltacion. Kad god 
se to dogodi, stanu iz površine jezera sukljati stupovi smradnih 
para. Porijeklo im je po svoj prilici vulkansko, ali se isto tako 
može smatrati prilično sigurnim, da će se u budućnosti pronaći. 
u tom kraju bogato i prostrano nalazište petroleja. Geolozi su 
površno ispitali najpristupačnije dijelove zemlje. Ali u njiho- 
vim izvještajima, kao i u zaključcima etnologa, ima previše teo- 
retiziranja, a premalo stvarnoga znanja. 

PETNAESTO POGLAVLJE 
BIKOVI I BULTOS 


La Paz je opustio, jer je njegovo stanovništvo nagrnulo na 
Altiplano — visoravan iznad grada — gdje je trebalo da bude 
javno strijeljan neki ubojica. Muškarci, žene, pa čak i najmanja 
djeca obukli su najbolju odjeću, ponijeli sa sobom pokrovce i 
sendviče i vedro pošli strmim putem, što vodi na Altiplano. 
Radilo se naime o priredbi, koja se nipošto nije smjela propu- 
stiti, jer se u La Pazu rijetko događaju umorstva i smaknuća. 


Inozemci su se držali daleko od toga događaja, ali smo ka- 
snije o njemu sve saznali. Zapravo se danima u gradu nije go- 
vorilo gotovo ni o čemu drugom. Sudac i šef policije vezali su 
zločinca na stolicu, dok je odred, koji je imao izvršiti strijelja- 
nje, čekao u krajnjoj živčanoj napetosti, koja je daleko nadma- 
šila uzbuđenje samoga: osuđenika. Ti su vojnici bili tako ner- 
vozni, da su im drhtavi prsti obuhvatili okidače prije nego je 
vezanje zlikovca bilo završeno, i rastrkana se salva tanadi pi- 
šteći razaspe na sve strane. Jedna žena bi pogođena metkom, i 
stropošta se na zemlju vrišteći. Drugo tane zbaci sucu cilindar 
s glave, a treće je pogodilo šefa policije u stražnjicu! Osuđenik 
stane klicati od radosti, a onda se nabaci pravom bujicom po- 
grda na službenike, što su se razbježali. 

Narednik, koji je zapovijedao vodom za strijeljanje, brže 
bolje naredi odredu da ispali još jedan plotun. Kad je to puška- 
ranje uzvitlalo prašinu oko osuđenikove stolice, a da njemu nije 
pritom pala ni dlaka s glave, stade on vrijeđati vojnike. Mora 
mu se priznati, da je bio sila od čovjeka! Preživio je ništa manje 
vd osam plotuna, a njegove kletve prestadoše tek kad mu je 
narednik prišao i završio cijeli taj posao ustrijelivši ga iz nepo- 
sredne blizine revolverom. 


' Nekoliko dana poslije toga Altiplano je postao poprište još 
jednoga prizora, ali se ovaj put radilo o avijatičkoj priredbi. 
Dva brata Talijana, po imenu Frankelini ili tako nekako — ne 
mogu se točno sjetiti njihova prezimena — obavezali su se, da 
će letjeti avionom s motorom od 25 konjskih sila. Budući da se 
takav prizor dotad još nikada nije vidio u La Pazu, cijeli je grad 
podivljao od uzbuđenja. Sjećanje na pokojnog Jorgea Chaveza, 
peruanskog zrakoplovnog asa, bilo je još svježe u dušama sta- 
novnika Zapadne obale, pa se smatralo, da je dovoljno samo 
dovesti avion, da cijeli La Paz posegne duboko u džep. 


Na nesreću nitko nije uviđao, kako je teško natjerati avion 
da se digne sa zemlje na visini od 13.000 stopa iznad morske 
razine. Tako se dogodilo, da je mali motor tjerao pomoću lanca 
propeler aviona bez ikakva učinka, i postiglo se samo to, da je 
ta sprava krhka izgleda stala bezglavo juriti poljem, ubivši pri- 
tom tri Indijanca. : 

Razočaranje je prešlo u psovanje, a umalo da nije došlo 
i do nasilja. Talijani nađoše za shodno da ostave avion i da se 
što brže vrate u grad, a tamo su se onda pritajili nekoliko dana. 
Kad su opet smogli hrabrosti da izađu u javnost, ljudi su im pri- 
šili podrugljivi nadimak »Francasini«, stvorivši tako jednu do- 
mišljatu i tipično kreolsku igru riječi, pomoću riječi »fracaso«, 
koja znači »neuspjeh«. Nigdje u svijetu nije umjetnost stva- 
ranja nadimaka na tako visoku stupnju kao u Južnoj Americi. 

ja stigli smo iz Antofagaste u pravi čas da 

događajima. Bijaše to početkom 1913. godine. 
kratko vrijeme poslije toga ponovo krenemo 
u kraj oko rijeke Beni da istražimo Caupolican, a to nismo mogli 
uraditi 1911. godine zbog toga, što je naš biolog bio klonuo. 
Nadao sam se, da ću raditi istočno od Santa Cruza de la Sierra 
(to nije onaj isti Santa Cruz, o kojem je riječ u prošlom po- 
glavlju, nego mnogo veći grad dalje na jugu), ali je ova godina 
bila upravo ona u sedmogodišnjem ciklusu, kad u brdima pa- 
daju abnormalno jake kiše, pa nabujale rijeke cijeli niski kraj 
u području šuma pretvore u golemu močvaru. Zbog toga se 
ostvarenje te zamisli moralo privremeno odgoditi. 


Todd, Costin i 
prisustvujemo tim 
"Trebalo je da već 

Jedva sam čekao da krenem na to istraživačko putovanje. 
Naime dok sam boravio u Antafagasti, moju je maštu ponovo 
rasplamsalo šest neobičnih metalnih figura, što ih je neki Indi- 
janac donio na prodaju. Bijahu visoke otprilike šest palaca, a 
podsjećale su na figure iz staroga Egipta. Indijanac mi nije 
htio kazati, gdje ih je našao. Zapravo ih je bio prodao prije nego 
što sam ja saznao za njih, ali mi je bila dana prilika da ih 
pregledam. Nije moglo biti ni najmanje sumnje o tome, da su 
veoma stare, a po svoj su prilici stajale u vezi upravo s onim, 
što smo nakanili istražiti. 


Da nam družina bude potpuna, poveo sam i nekog mladog 
Engleza, kojega sam našao u La Pazu, a činilo mi se, da bi se 
od njega nešto moglo napraviti. Međutim, išao je s nama samo 
do Guanaya. Naime, dok se kupao u rijeci Mapiriju, progutao 
je gutljaj vode, zagrcao se i tako ostao bez svoga umjetnog zu- 
bala. Toga je spriječilo da pođe dalje s nama, jer bi bez zuba 
umro od gladi. U mjestu Chiniri, koje leži na putu prema Rur- 
renabaqueu, sastao sam se s našim starim kuharom Willisom, 
koji je tamo kupio plantažu novcem, što ga je zaradio proda- 
jući piće u Riberalti. Pokušao sam ga nagovoriti, da nam se 
pridruži, ali ga ništa nije moglo ponukati na to. 

Rurrenabaque se nije nimalo promijenio. Englez i onaj re- 
volveraš iz Texasa i dalje su se razmetali; na krovovima su 
čavrljale iste papige, a na svojim motkama i dalje su čučale 
dvije crvene are, koje smo poznavali otprije. Jedna je opona- 
šala zvuk violine, a druga zvuk flaute. Tu su djelatnost preki- 
dale samo kad bi se pojavio kakav stranac, kojega bi pozdravile 
bujicom španjolskih kletava i drugih prostih riječi. Naime, Rur- 
renabaque je počeo osjećati štetne posljedice izumiranja trgo- 
vine gumom. 

Ovdje nam se pridružio neki prospektor iz Texasa. Pošto 
smo Toddu dali vremena da se oporavi od napadaja malarije, 
prebacili smo se na drugu stranu rijeke i pošli kopnenim putem 
prema Tumupasi. Htio sam istražiti istinitost pričeo Pozo de 
Tumapasa, jednoj rupčagi, za koju kažu da predstavlja 
ulaz u neki rudnik srebra, ali mi nije pošlo za rukom da ed 
. mučaljivih Indijanaca izvučem kakve podatke o mjestu, gdje 
se ona nalazi. Svećenici, što su radili u tamošnjoj rimo-katolič- 
koj misiji, nisu o tome ništa znali ili mi nisu htjeli o tome go- 
voriti, pa smo nastavili put i stigli u Ixiamas, lijepo mjestance, 
koje bi možda imalo bolju budućnost, da nisu tako loše komu- 
nikacije, što vode do njega. 

U crkvi u Ixiamasu vidio sam veoma lijepu zbirku srebr- 
nine. Rečeno mi je, da je srebro, od kojeg je izrađena, lokalnog 
porijekla, ali da se danas ne zna, gdje se nalaze rudnici, iz kojih 

ono potječe. Takoder smo saznali, da je u kraju oko izvora Ma- 
didija izbila dijamaniska groznica, pa smo na se natovarili svoje 
uprtnjače i pošli onamo, da provjerimo te glasine, 

Gornji tok rijeke Madidija prolazi dubokim kanjonima od 
mekanih crvenih stijena, na kojima se neprestano događaju od- 
roni. Nismo našli ni traga bilo kakvih rudnih formacija. Poka- 
zalo se, da su »dijamanti« zapravo topazi. Nema nikakva znaka, 
po kojem bi se moglo zaključiti, da će se ovdje ikada pronaći 
pravi dijamanti. 

Idući kroz džunglu naišli smo kod mjesta Asuriame na Ti- 
jeku Tuiche. Upravo smo s toga mjesta god. 1911. pošli kopne- 
nim putem prema rijeci Tambopati. To je brdovit kraj, a na 
mnogim mjestima vide se znakovi, da tu ima nalazišta uglja 
i petroleja. Ja ću ovaj kraj uvijek dovoditi u vezu sa zmijama, 
jer nam se ovdje dvaput dogodilo, da nas umalo nisu ubile 
surucuce, t. j. šumske pjeguše. 

Penjao sam se uza strmu obalu, gusto obraslu niskim bi- 
ljem, i stavio sam ruku ravno na zmiju. Ona se odmah baci 
na Rossa, Teksanca, koji je išao ispred mene. On se okrene 
brzo poput munje i posegne rukom za revolverom, što mu je 
visio o pasu. 

»Čuvaj se!« doviknuo sam Costinu, a onda smo obojica 
odskočili natrag. Odjeknula su dva hica iz Teksančeva »šesto- 
puca«, i šumska pjeguša se paralizirana svalila na zemlju jer 
su je meci pogodili ravno u glavu. 

»No, spasili smo se zaista samo za dlaku!« promrmlja Ross, 
otpuhnuvši dim iz cijevi svog revolvera i stavivši ga hladno- 
krvno natrag u tok. 

Costin i ja ustanemo sa zemlje. 

»Je li vas ujela?« upitam. 

»Da, ali ne znam, gdje.« 

On sebi stane obadvjema rukama opipavati noge i bedra, 
a onda zastane i izvuče iz džepa hlača duhankesu. Mi mu pri- 
đemo i stanemo zajedno s njim razgledavati rupice, kojima je 
bila kesa probušena skroz naskroz. 

»Mili božel« reče Ross, a oči mu se rašire od čuđenja. 
»Zmija me je ipak ugrizla! Gledajte: njezini su zubi zagrizli 
u kesu i svu ju probušili.« 

Rekavši to, brže bolje odriješi pojas i spusti hlače. I zai- 
sta: na jednom njegovom bedru vidjele su se dvije udubine, 
što su ih stvorili smrtonosni zubi zmije. Međutim, kao nekim 
čudom, koža je ostala čitava. Otrov zmije stvorio je malu 
mokru mrlju na njegovoj nozi. Uvjerivši se, da je zmija doista 
mrtva, izmjerili smo njezino žuto tijelo, posuto kariranim ša- 
rama, i ustanovili, da je dugačka sedam stopa. 

U Asuriami nam nije nitko znao kazati, možemo li se niz: 
Tuiche spustiti na splavima. No budući da su ostali e 
moje družine pristali da to pokušamo, sagradili smo ba se. 
Trebalo je da sa sobom uzmemo provijanta, pa smo Costin i 
ja otišli pješke u neku plantažu, udaljenu dvanaest milja, gdje: 
smo se nadali da ćemo moći kupiti nešto provijanta. Na po- 
vratku smo doživjeli još jednu pustolovinu sa šumskom pjegu- 
šom, ali sam u ovom slučaju ja bio onaj, koji je za dlaku izma- 
kao smrti. 

Išao sam prvi, a obojica smo bili teško natovareni šećerom. 
i patkama. Odjednom me nešto natjera da skočim ustranu i 
raskrečim noge, između kojih projuri opaka glava i ogromno 
tijelo jedne šumske pjeguše u napadu. Povikao sam i napola. 
skočio, a napola pao postrance, a onda sam stao bez daha čekati 
na slijedeći napad, za koji sam bio siguran da ne će izostati. 
Međutim, do napada nije ipak došlo, jer je neman otpuzala do- 
lje do obale potoka, što je tekao uz put, i tamo ostala nepo- 
mično ležati. Nismo uza se imali oružja, a budući da se zmija 
stala prijetiti da će nas napasti, kad smo se stali na nju naba- 
civati kamenjem, odlučili smo da je ostavimo na miru. Bila 
je dugačka dobrih devet stopa, a debela otprilike pet palaca, 
što znači, da su joj dvostruki zubi bili dugački više od jed- 
nog palca. Stručnjaci tvrde, da te zmije narastu do četrnaest 
stopa, ali nisam nikada vidio nijednu, koja bi bila tako dugačka. 

Pri svemu tome najviše me zapanjilo upozorenje, što mi 
ga je dala podsvijest, i munjevita mišična reakcija na to upo- 
zorenje. Šumske su pjeguše na glasu kao munjevito brzi na- 
padači, a također se zna, da obično ciljaju na visinu bedara. 
Ugledao sam ju tek u času, kad mi je projurila između nogu, 
ali moj »unutrašnji čovjek« — ako to mogu tako nazvati — 
nije ju samo spazio na vrijeme, već je i točno ocijenio visinu 
i daljinu njezina napada i izdao mome tijelu naređenja, -koja 
su bila u skladu s tim okolnostima! 

Svi znaci ukazuju na to, da je ovaj dio zemlje bio nekada 
korito oceana. Tlo i klima ovdje su idealni za uzgajanje vi- 
nove loze, a kad bi se taj kraj industrijalizirao, ne bi bilo 
teško riješiti problem transporta. Ovo je zemljište veoma pri- 
kladno i za proizvodnju šećera, a isto je tako sigurno, da ovdje 
ima i zlata, kao i u mnogim drugim predjelima, koji se nalaze 
na mjestima, gdje se sastaju šume i brda. 

Bagradivši dvije balse, otisnuli smo se na njima niz ri- 
jeku. Sva četvorica smatrali smo se iskusnim splavarima. Co- 
stin i ja vozili smo se na prvom splavu, a Todd s Rossom na. 
drugom. Nismo ni slutili, u kakav smo se luđački pothvat 

upustili, sve dok nismo, nekoliko milja nizvodno od Assuriame, 
ušli u kanjon, ograđen visokim liticama, u kojem se rijeka. 
Tuiche, široka inače 200 yarda, suzila na svega četrdesetak 
yarda. Prolazili smo kroz jednu opasnu brzicu za drugom. 
Brzina nam se stalno povećavala, pa smo konačno divlje jurili 
po brzoj struji. Bio sam svijestan, da ćemo prije ili kasnije 
nastradati. 

Pošto smo tako prevalili jednu milju, rijeka je postala 
dublja, a njezina je struja usporila brzinu. U času, kad su naši. 
splavovi polagano zaobišli jedan riječni zavoj sa strmim oba- 
lama, vratilo nam se samouzdanje, ali ga je odmah nestalo, 
jer smo ispred sebe začuli zloslutnu tutnjavu vodopada. Za- 
urlao sam posadi druge balse, neka se čuva, a onda sam za- 
bio motiku duboko u rijeku, ne bih li tako pritjerao splav 
prema obali. No rijeka je bila tako duboka, da nisam mogao: 
doseći do dna. Struja nas je zahvatila, te smo stali juriti sve 
većom brzinom prema rubu vodopada, koji je mogao biti vi- 
sok svega nekoliko stopa, ali je isto tako mogao biti visok i 
stotinjak stopa. 

»Nastojte, da splav jurne ravno na slap!« doviknuo sam: 
Costinu, koji je držao u rukama veslo za kormanjenje. Odmah 
zatim projurili smo preko vrha vodopada. Učinilo nam se, da. 
je splav ostao jedan trenutak nepomičan na vrhu, ali je onda 
nestao ispod naših nogu. Prevrnuo se dva tri puta u zraku, 
a onda propao u mračne dubine. 


Ni sam ne znam, kako nam je pošlo za rukom da osta- 
nemo živi. Prvi je izronio Costin, i to stotinjak yarda niže 
od vodopada. Budući da me nije vidio, pomislio je, da sam 
se utopio. Kad sam i ja izronio na površinu, jedva dišući, ali 
konačno slobodan od virova i udaraca struje, ugledao sam po- 
kraj sebe prevrnuti splav kako juri silnom brzinom prema još 
jednoj gadnoj brzici. A onda je rijeka postala plića, pa sam 
mogao nogama doseći dno. Struja nas je odnijela u blizinu 
stijena na obali rijeke. Poslije nekoliko bezuspješnih pokušaja 
pošlo nam je za rukom da pronađemo mjesta, za koja smo se 
mogli čvrsto uhvatiti i izvući na obalu. Balsu je struja ta- 
kođer pritjerala obali i ona se zaglavila između dvije stijene, 
što su se nalazile nedaleko od nas. 

Pogledavši unatrag, vidjeli smo ono, kroza što smo upravo: 
prošli. Vodopad je bio visok otprilike dvadeset stopa, a na mje- 
stu, gdje se nalazio, bio je kanjon širok svega desetak stopa. 
Kroz to usko grlo jurila je, sa strašnom snagom, ogromna ko- 
ličina vode, survajući se s grmljavinskom tutnjavom u zbrku 
smeđe pjene i crnih stijena. Činilo nam se nevjerojatnim, da 
smo prošli kroz te vrtloge i ostali živi! 

Todd i Ross bili su na vrijeme upozoreni, pa nisu dopu- 
stili struji da ih zahvati i odvuče na vodopad. Izvukli su bal- 
su i opremu na suho i prenijeli ih obalom, zaobišavši tako 
vodopad. U brzoj struji ispod njega porinuli su splav natrag 
u rijeku, ali su zbog jačine struje pretrpjeli brodolom nepo- 
sredno ispod mjesta, gdje smo se Costin i ja iskrcali na obalu. 

Sva je naša prtljaga bila sigurno pričvršćena remenjem o 
splavove, pa nismo izgubili ništa, osim moga šešira. Ali voda 
nam je smočila odjeću i instrumente, a također i kameru, koja 
je zbog toga bila uništena. Nije moglo biti ni govora o tome, 
“da još jednom riskiramo propast u rijeci, pa smo ostavili ob a le 
se i pješke nastavili put u Apolo. Tamo mi je naš prijatelj 
Flower dao nekakav šešir, da njime zaštitim svoju ćelavu glavu, 
jer je u tom dijelu svijeta šešir svakako najnužnija tjelesna 
zaštita. 

Najgorim putom, koji se može zamisliti, pošli smo u sje- 
vernom smjeru i stigli do rijeke Tumupase, a odatle smo se 
vratili u uvijek isti Rurrenabaque. Od našeg odlaska nije se 
tamo ništa dogodilo, osim što su njegovi stanovnici ubili 
jednu anakondu, dugačku trideset stopa, koju su uhvatili 
kako guta neku krmaču. Razumije se samo po sebi, da je kr- 
mača već bila mrtva, ali je spaseno nekoliko još neokoćenih 
praščića. Te male životinje stala je dojiti neka Indijanka. U 
Rurrenabaqueu se svinje smatraju vrednijima od ljudi! 

Saznali smo, da su uzvodno od Rurrenabaquea, nedaleko 
od Tumupase, tri indijanska roba umorila nekog Austrijanca, 
koji ih je zlostavljao. Prvo su ga ustrijelili, onda izboli nože- 
vima, a zatim, da budu posve sigurni da je mrtav, zagnjurili 
mu glavu u rijeku i neko vrijeme držali pod vodom. Čim je 
zločin otkriven, stanovnici Rurrenabaquea i Ixiamasa pridružili 
su se stanovnicima Tumupase i upriličili lov na ubojice. Ušli 
su im u trag i pošlo im je za rukom da ih uhvate. Ubojice su 
primili svaki po pet stotina udaraca bičem, ali je poslije toga 
stigao iz Reyesa sudac i naredio, da svaki primi ioš po pet 
stotina udaraca bičem. Poslije toga osuđenici su poslani rije- 
kom u Apolo, ali su putem pobjegli u džunglu. Trag jednoga 
od njih vodio je sve do kraja rijeke, ali se tamo tajanstveno 
izgubio. Učesnici potjere zaključili su, da ga je odnio đavo 
“ili možda kakva životinja. 

Moj slijedeći cilj bilo je mjesto Santa Cruz de la Sierra, 
odakle je trebalo da nastavim put prema istoku, čim nastupi 
doba suše. Putovanje pješke bilo je i previše opasno, jer su 
ravnicama Mojosa lutala krda divlje stoke žestoke ćudi. Ljudi 
su nas upozorili na opasnost, što tamo prijeti od divljih bikova, 
koji su ubili mnogo putnika, pješaka. Čovjeku, koji bi jahao na 

DOSAD JOŠ NIJE RIJEŠENA ZAGONETKA POSTANKA 
DREVNIH GRADOVA JUŽNE AMERIKE. Ovo se zdanje nalazi u 
jednom od peruanskih drevnih gradova. 


NA PUTU PREMA KLANCU CATANTICA, GODINE 1911, 

konju ili mazgi, prijetila je tek mala opasnost. Stoka se bo- 
jala jahača i pobjegla bi, čim bi ih ugledala. No mi nismo mo- 
gli pribaviti ni konja ni mazgA, pa smo pošli na put talji- 
gama, koje su vukli volovi. Uostalom, znali smo, da su i taljige 
prilično sigurne. 

Taljige, koje se upotrebljavaju na ravnicama, imaju velike 
i čvrste drvene kotače s promjerom od šest stopa, koji se 
okreću na osovinama izrađenima od nekog tvrdog drva, što 
raste u džungli. Te se osovine lako nadomjeste, ako se kojim 
slučajem slome. Gdjekad se upotrebljavaju uvezene željezne 
osovine, kojima cijena iznosi 12 funta vo komadu. Drvene se 
osovine smatraju prikladnijima, jer pištavo cvilenje, što na- 
staje, kad se kotači okreću oko takvih osovina, tjera volove 
da budu neprestano u pokretu. Volovi su se naime navikli na 
tu glazbu, pa nerado vuku taljige, kad je nema. 


U Rurrenabaquu sam isplatio Rossa, a onda smo Costin, 
Todd i ja krenuli najmljenim taliigama preko pam pasa 
prema Santa Ani. Još i prije nego što smo stigli u Reyes, 
opet je Costina ujeo za nogu velik crni mrav tucan dera. 
Noga mu je tako otekla, da se morao voziti taljigama. To je 
bilo za nj kudikamo neugodnije nego da mora klipsati za talji- 
gama po blatu, kao Todd i ja. Sumnjam; da bi kotači sa žbi- 
cama mogli izdržati sve ono, što su morali da podnesu kotači 
tih taljiga, dok su poskakivale preko skrivenih stijena ili pro- 
padale punom težinom u metar duboge rupčage. Pa ma kako 
taljige išle polagano, predstavljalo je pravi pothvat čak i samo 
ostati na njima! 

Reyes se pokazao kao hrpa bijednih indijanskih koliba. To 
mjesto nije bilo ni najmanje zanimljivo. Jedina se njegova zna- 
menitost sastojala u tome, da je nekada imalo misiju. Misija 
je bila podignuta na umjetnom humku, koji je stršio otpri- 
like dvanaest stopa iznad ravnice. Osim na mjestu, gdje je 
stajao ulaz u samu misiju, humak je bio okružen širokim jar- 
kom. To je mjesto po svoj prilici veoma staro, jer posvuda 
po ravnici leže tragovi djelatnosti nekog brojnog i zacijelo 
drevnog stanovništva: prostrani iznivelirani zaravanci, mje- 
stimice spojeni miljama dugačkih nasipa. Za vrijeme južnoga 
ljeta prekrije poplava cijelu ravnicu, i ta područja, koja pri- 
vremeno dođu pod vodu, nose lokalni naziv bana dos. 


Nedaleko od Candelarije iskopane su nedavno kosti ma- 
stodonta, koje su se nalazile ispod same površine. Možda su 
neki od tih drevnih sisavaca živjeli još relativno nedavno, pa 
se čovjek pita, kakve li bi se nemani mogle i danas naći u 

manje pristupačnim krajevima. U ovom području — zapravo 
golemom prostranstvu s izvrsnom pašom, prepunom stoke i 
posutom otocima džungle — vidjeli smo tapire i nandue.! 

Plivajući pokraj taljiga preko neke male rijeke, jedan od 
naših pasa približio se na udaljenost od svega jedne stope 
raljama nekoga krupnog krokodila, ali krokodil, pa ma kako 
to neobično zvučalo, nije ni pokušao da ga ščepa. Bijaše to 
veoma neobičan događaj, jer, kao što sam već spomenuo, kro- 
kodili su inače vrlo lakomi na pse. Krokodil se nije ni maknuo, 
sve dok kočijaš nije sišao s taljiga i ostanom mu probo oko. 

U Potreru su nam ljudi pričali o nekakvim basnoslovno 
bogatim srebrnim rudnicima, što leže blizu mjesta Buena Vi- 
sta, koje su, zajedno s tri obližnja brežuljka, zauzeli Indi- 
janci. Neko smo se vrijeme bavili mišlju da istražimo istini- 
tost te priče, ali konačno zaključismo, da je ona previše 
maglovita, da bi zbog nje vrijedilo da skrenemo tako daleko 
sa svoga puta. Na koru male crkve u Potreru stajali su drveni 
kipovi dvaju svetaca. Tamošnji su ih ljudi mnogo poštovali 
i vjerovali su, da se u nekim tajnim pretincima u njihovim 
tijelima krije nekakva velika tajna. Ali nitko još nije smogao 
dovoljno hrabrosti da tu stvar istraži. a kad smo se ponudili 
da ćemo to mi uraditi, to nam je odlučno uskraćeno. 

Za vrijeme našeg boravka u Potreru zatraženo je od nas, 
da priskočimo u pomoć nekom mještaninu, koji je sebi pro- 
strijelio glavu metkom iz revolvera tipa »Browning«. Mogao 
sam za nj uraditi tek malo, jer nisam imao instrumenata po- 
trebnih da se iz čovječje lubanje izvadi komad kosti. U ovim 
zabačenim mjestima uvijek ima bolesnika i ranjenika, kojima 
ne preostaje ništa drugo, nego da gutaju kojekakve nadrili- 
jekove, što im ih po iznuđivački visokim cijenama prodaju 
pokućarci. Ti ljudi poznaju samo jedan lijek protiv ugriza 
zmija, kojih ima u tim ravnicama sva sila i svakojakih vrsta. 
Taj se lijek sastoji u tome, da se zmija ubije, a onda njezino 
meso stavi kao oblog na mjesto ugriza. Možda taj lijek gdje- 
kada i djeluje, ali je izlječenje po svoj prilici rezultat činje- 
nice, da nema te zmije, koje bi otrov imao punu snagu prije 
nego što prođe četrnaest dana otkako se ona nahranila. Osim 
toga zmije i onako ne ujedaju svaki put jednako jako. 

Costin je doživio nekoliko pustolovina s bikovima opaka 
izgleda, što lutaju ovim krajem, bilo pojedinačno ili u kr- 
dima. Jednom je zgodom, naoružan karabinkom kalibra 0,22, 
pošao u lov na divlje purane na jedan od otoka džungle u 


: Američki nandu (Rhea americana), velika ptica iz podrazreda bez- 
grebenka, visoka metar i pol, a teška do 20 kilograma, srodnik nojeva. 
Živi samo u Južnoj Americi. Op. prev. 

izvjesnoj udaljenosti od naših laljiga, ali smo mi ugledali ve- 
likog crnog bika kako je stao po mirisu slijediti njegov trag. 
Stali smo Costinu dovikivati, neka se čuva. On se okrenuo i 
ugledao bika kako se sprema da jurne na ni. Na svu sreću 
Costin je imao dovoljno veliku prednost da dotrči do grmlja 
udaljenoga stotinjak yarda prije nego što ga je bik sustigao. 
I ne obazirući se na trnje i druge zapreke, Costin je naglavce 
jurnuo u grmlje. Budući da ga bik sada više nije mogao dohva- 
titi, stao se šuljati oko grmlja, bijesno dašćući i rujući nogama, 
zemlju, dok je Costin, kad god mu se za to pružila prilika, 
pucao na nj iz svoje male puške, nastojeći da ga pogodi u oči. 
Konačno mu je pošlo za rukom da ga oslijepi. Dok se podivljali 
bik bacio na prednji dio živice, Costin je pobjegao s druge 
strane i dotrčao u sigurnost, što su mu je pružale taljige. 


Jednoga sam dana išao pedesetak yarda iza ostalih, kadli 
odjednom, na svoj užas, ugledam velikog crvenog bika kako 
se ispriječio uz put između mene i taljiga. Bik je frktao, ma- 
hao repom i kopkao zemlju, a ja sam bio bez puške i preda- 
leko od bilo kakva stabla ili drugog skloništa. Nije mi preo- 
stalo ništa drugo, nego da prođem kraj njega. Dah mi je za- 
stao u grlu, i pošao sam veoma polagano naprijed, fiksirajući 
bika pogledom, za koji sam držao da ima hipnotičko djelo- 
vanje. Trik je upalio, pa sam prošao kraj bika, a da se on nije 
bacio na mene. Ali ni za što na svijetu ne bih pristao da taj 
pothvat ponovim! 


Kad god mogu lokalni stočari uhvatiti te opake bikove 
lassom, privežu ih rogovima o kakvo stablo i onda ih ostave 
da skapaju od gladi. To je okrutna osveta čovjeka životinji, 
ali ni bikovi ne znaju za milost, kad uhvate čovjeka. Jednoga 
su nas dana napala tri bika. Od pokušaja da nas dohvate odu- 
stali su tek kad smo jednoga ubili, a ostala dva izrešetali me- 
cima. Vlasnik jedne estancije u ovom distriktu pripovije- 
dao mi je, da je jedan bik ubio konja pod njim. Čovjek je 
utekao samo zahvaljujući tome, što je bik i dalje probadao 
svoju već mrtvu žrtvu. Poput slonova i ti bikovi katkada čak 
nastoje oboriti stablo, ne bi li se tako dočepali čovjeka, koji 
se sklonio na njegove grane. Danas ih na svu sreću ima ma- 
nje nego nekada, kad su ovim krajem lutali u krdima od po 
pet stotina grla, i kad su, u vrijeme parenja, predstavljali ozbilj- 
nu opasnost za sve stanovnike ravnica. Danas idu u grupama 
od dva tri, ali su kudikamo zloćudniji i opasniji negoli nekada, 
jer su im ženke, koje se mnogo lakše hvataju, gotovo posve 
istrijebljene. 

Došli smo na jednu estanciju, gdje je neposredno prije 
našeg dolaska zmija ujela jedno dijete. Radilo se o zmiji po- 
znatoj pod nazivom yoperohobobo. To je zmija iz po- 
rodice pjeguša, bliska srodnica jaracace. Roditelji djeteta 
stali su me zaklinjati, da mu pomognem. Koža djeteta bila je 
vruća i suha, a noga, za koju ga je zmija ugrizla, silno je otekla 
i na njoj su se jasno vidjele ranice od zmijskih zuba. Povezi, 
što su djetetu već bili stavljeni iznad koljena, bili su prejako 
stegnuti. 


Imao sam uza se bočicu zmijskog seruma, što mi ga je 
darovala neka Argentinka na brodu, kojim sam doputovao u 
Južnu Ameriku. Dao sam djetetu dvije injekcije toga seruma, 
jednu u leđne mišiće, a drugu u nogu iznad mjesta ugriza. 
Injekcije su ga prestravile, ali se već 'za pola sata počelo 
obilato znojiti, a onda je zaspalo. Sutradan je već bilo izvan 
svake opasnosti, na veliko čudo svojih roditelja. A još su se 
više začudili, kad nisam za tu uslugu zatražio nikakve nagrade. 


U Santa Anu smo stigli jedan dan prekasno da prisustvu- 
jemo neobičnu prizoru, koji se sastojao u tome, što je bila 
priređena borba između divljeg i pripitomljenog bika. Bikovi 
su se borili na gradskoj periferiji, okruženi stotinama uzbu- 
đenih krava, što su od počeika do kraja borbe poskakivale 
amo tamo i mukale. Na kraju je pobijedio divlji bik. Poražena 
životinja izgubila je oba oka, pa je morala biti ustrijeljena. 


Uzgajanje stoke je glavna privredna djelatnost Santa Ane, 
ispostave na rijeci Mamore. To je uredno mjestance, a nje- 
gove dobro građene kuće stoje na mjestu, gdje se nekada 
nalazilo indijsko selo. Jedina mu se ulica održava u priličnoj 
čistoći. Kao i u mnogim drugim zabačenim mjestima, i ovdje 
je prokletstvo alkohol. Njegovi su stanovnici povazdan pijani 
ili u stanju opijanja ili se spavanjem oporavljaju od poslje- 
dica pića! 

Ovdje smo prvi i posljednji put vidjeli pripadnike jedne 
pasmine pasa, poznatih pod nazivom »Andski dvonosi tigrasti 
psi«. Njihove dvije njuške razdvojene su tako oštro, kao da 
ih je tko presjekao nožem, Veliki su poput prepeličara, a mnogo 
se cijene zbog oštrog njuha i spretnosti u lovu na jaguare. Tih 
pasa ima samo na ovim ravnicama, 


Brodom »Guapay« otputovali smo uz rijeku do mjesta Las 
Juntas. Istočna je obala rijeke Mamore najvećim dijelom u 
rukama Indijanaca, koje su nekada misionari pripitomili, ali 
su danas opet divlji. Vjerujem, da je tome glavni uzrok loš 
postupak, kojemu su bili izloženi, a ne nekakva tobožnja pri- 

rodna sklonost prema divljaštvu. Samo da bi ih mogao prodati 
kao robove koncernima gume, neki se bijelac, koji je s njima 
proživio nekoliko godina, srozao tako nisko, da ih je nekoli- 
cinu namamio u stupicu. Godinu dvije poslije toga taj je čo- 
vjek pretrpio brodolom nedaleko od ušća rijeke. Indijanci su 
ga pronašli i prepoznali, a onda su ga predali ženama, da ga 
one podvrgnu torturi. 

Prije nekoliko godina Matmore se u doba suše nije sma- 
trala plovnom za brodove, ali kad se na toj rijeci uveo brod- 
ski saobraćaj, brodovi su sebi probili kanale, pa sada saobra- 
ćaju cijelu godinu. Prije toga ne bi bio baš rijedak slučaj, da 
se kakav brod nasuče na pješčanu prudinu ili na podvodne pa- 
njeve. U takvim bi okolnostima brodske posade — koje su 
se obično sastojale od pripitomljenih Indijanaca ili robova — 
digle pobunu, ubile kapetana i utekle niz rijeku. Govorilo se, 
da se u kraju oko toga dijela rijeke rađaju podmukli i kuka- 
vički urođenici, ali kad čovjek zna, kakvu su zlostavljanju ti 
ljudi izloženi, mora da kaže nešto i u njihovu obranu. 

Na rijeci Cusi, između Trinidada i Estrelle, leži prilično 
prostrana laguna, na obalama koje stoji i dandanas nekoliko ve- 
likih sela divljih Indijanaca. Nekad je te Indijance vodio neki 
crvenokosi Škot mračne ćudi, kojemu se civilizacija zbog ne- 
čega zamjerila, pa nije propuštao ni jednu priliku, da svoju 
mržnju iskaže napadima na naseobine bijelaca. Taj je čovjek: 
bio sve do smrti strah i trepet cijeloga toga kraja. Jednom 
zgodom pošlo je u napad na njegovo uporište osamdeset do- 
bro naoružanih Bolivijanaca, ali ih je putem ostavila hrabrost, 
pa su se vratili, Iako danas nisu tako nasilni i žestoki kao 
nekada, Indijanci još uvijek od vremena na vrijeme napadaju 
bijele naseobine ili zarobljavaju putnike. ' 


Ispod Las Juntasa »Guapay« se nasukao, pa su njegovi 
putnici nastavili putovanje batelonom. Selo, u kojem smo 
morali čekati taljige, koje će nas prevesti u Santa Cruz, sa- 
stojalo se od skupine bijednih i prljavih koliba, promočenih 
od kiše. Koliba, u kojoj smo odsjeli, bijaše razdijeljena u dvije 
prostorije paravanom od široko razmaknutih letvica. Iza toga 
paravana neki je čovjek umirao od boginja. U času, kad smo 
ušli u kolibu, opazili smo, kako se nešto miče u polutami uz 
jednu stijenu. Bijaše to nekakav krupni predmet, koji se sa- 
vijao i grčio. Pokazalo se, da je to šumska pjeguša. Na svu 
sreću ustrijelili smo ju prije nego što joj je uspjelo, da nas 
napadne. A treba znati, da su se djeca igrala u kolibi i ispred 
nje cijelo vrijeme, dok se u njoj nalazila zmija! ć 

Prije našeg odlaska iz ovoga sela stigao je u nj iz Santa 
Cruza neki starac, koji je dotjerao na prodaju dvanacstak ro- 
bova. 


»Dobro ću na njima zaraditi«, povjerio nam se, »ali treba 
da imate na umu, da su muškarci, i da se na njima ne može 
tako mnogo zaraditi kao na ženama. Da su to žene, dobro bih 
napunio džepove!« X 

U doba, kad vodostaj rijeke nije prenizak, prava luka 
Santa Cruza je Cuatro Hojas. Iz Las Juntasa odvezli smo se 
u Cuatro Hojas taljigama, vozeći se kroz močvarno područje 
uz rub guste šume. Blato je na putu bilo tako duboko, da su 
naše životinje propadale u nj sve do trbuha, pa smo se kroza 
nj probili samo zahvaljujući tome, što su naše taljige imale 
kotače s promjerom od osam stopa. Činilo nam se, kao da se vo- 
zimo čamcem po olujnom moru. Kraj je bio pun šljuka, pa smo 
ih svojim puškama kalibra 0,22 ustrijelili dovoljno velik broj, 
da u našu ishranu unesemo dobro došlu promjenu i da više 
ne moramo jesti samo konzervirano meso. Bilo je i krpelja — 
i to i sitnih crvenih, koji su poznati pod nazivom bichu co- 
lorado, it.zv. garapata do chao, najotrovnijih od 
svih krpelja — pa su nas njihovi ugrizi natjerali da se nepre- 
stano češemo. 

U Cuarto Hojasu su nam se pridružile još jedne taljige, 
kojima se vozila neka udovica iz Santa Cruza sa dvoje lje- 
puškaste i pametne djece. Djeca nisu bila njezina, već ih je 
netko bio ostavio na pragu njezine kuće, pa ih je ona posvojila, 
iako je bila veoma siromašna. Bijaše očigledno, da su djeca 
napola evropskog porijekla. Udovica mi je pripovijedala, da su 
se još relativno nedavno sva neželjena djeca ostavljala noću 
pred vratima crkve na plazi Santa Cruza, gdje bi ih poždirale 
svinje, što su se slobodno skitale ulicama. Da nekako stanu 
na kraj tome postupku, morale su vlasti zabraniti držanje svi- 
nja, jer nitko nije mogao spriječiti prirast neželjene djece! 

Jednoga jutra dotrči Costin k taljigama kao bez duše i 
s kletvama na ustima. 

»Evo ga iza mene!« poviče, uostalom bez ikakve potrebe, 
jer je svega desetak metara iza njega jurio ogroman crni bik. 
Kad god bi se u blizini našlo kakvo divlje govedo, bilo je 
posve sigurno, da će ga Costin privući na sebe. Ispraznili smo 
puške na bika. Neko je vrijeme ljutito tresao glavom, a onda 
se okrenuo od nas i nezgrapno se odgegao u močvaru. 

Sav kraj oko Santa Cruza pruža povoljne uslove za raz- 
voj stočarstva — a i za razvoj poljoprivrede — ali su sao- 
braćajne prilike tako loše, da se stočarstvo tamo nije razvilo, 

Loši putovi, kojima mogu ići samo mazge, sprečavaju razvoj 
toga kraja, a to je šteta, jer je ovdje zemlja tako plodna, da 
bi se on mogao pretvoriti u vrt Bolivije. Grad ima 20.000 sta- 
novnika i 2.000 kuća. Leži na nadmorskoj visini od 1.600 stopa, 
ima krasnu klimu, a na njegovim poljima rodi kukuruz tri 
puta godišnje. Doći će vrijeme, kad će taj kraj ostvariti svoje 
mogućnosti, ali je danas vrijedan spomena samo zbog nevje- 
rojatne bijede i slaboga morala, koji je po svoj prilici po- 
sljedica njegove bijede. 

U gradskoj je tamnici već dvije godine čamio neki En- 
glez po imenu Walker. Čekao je da bude smaknut zbog su- 
djelovanja u jednom brutalnom masovnom umorstvu, skopča- 
nom s razbojstvom. Da se domognu znatne svote u zlatu, on 
i neki Nijemac ubili su sve učesnike jedne karavane, osim 
jedne žene, koja je pobjegla i digla uzbunu. Zatim je Walker 
ustrijelio Nijemca, da se domogne i njegova dije'a plijena. U 
međuvremenu, otkako je bio uhvaćen, pošlo mu je dvaput za 
rukom da pobjegne, ali je oba puta bio ponovo uhvaćen, i to 
jednom svega nekoliko koraka od granice, iza koje ga je 
čekala sigurnost. Oba puta bio je dotjeran natrag u Santa 
Cruz. Budući da sam se s njim bio upoznao nekoliko godina 
prije toga u Rurrenabaqueu, otišao sam da ga posjetim u 
tamnici. Kazao mi je, da je njegovo suđenje bilo posve ko- 
rektno, a također mi je priznao, da je potpuno zavrijedio udes, 
koji će ga snaći za dan dva. Kad ie došlo vrijeme da bude 
smaknut, stao je savršeno miran pred odred za strijeljanje . 
naočigled cijeloga stanovništva grada. 

Todd je teško obolio. Zbog toga smo se — prije nego što 
nastavimo putovanje dalje prema istoku — morali vratiti na- 
trag u La Paz, da organiziramo njegov povratak u domovinu. 
Odlučili smo ostati u gradu mjesec dana, da se ishranimo i da 
prikupimo snage za naporno putovanje do Cochabambe. Za 
upravo tričavo malu svotu najmio sam jednu privatnu kuću 
radije nego da odsjednem u hotelu, koji je doduše bio posve 
dobar i pristojan, ali su u njemu pijanci previše bučali, 
Santa Cruz baš nije bio osobito zanimljivo mjesto za boravak. 
Ulice su mu prekrivene pijeskom, a za kišna vremena pretva- 
raju se u niz malih jezera, preko kojih se prelazi po labavu 
kamenju. Grad je imao kinematograf — smješten pod vedrim 
nebom — ali su grozne melodrame, što su se u njemu prika- 
zivale, tako uzbuđivale publiku, da je svakoj predstavi mo- 
rala prisustvovati straža s nabijenim puškama. Stanovnici 
Santa Cruza imaju prilično svijetlu put u usporedbi s cho- 
losima, koji predstavljaju glavni dio stanovništva gorskih 
područja. Stvar je u tome, da nigdje u Americi nema tako 
čiste španjolske krvi kao upravo ovdje. 

Budući da su ostali članovi moje družine radije odsjeli u 
hotelu negoli u privatnoj kući, iskoristio sam sa zadovoljstvom 
priliku da dovršim još nedovršene geografske poslove. Neki 
nezaposleni arriero ponudio se da će za mene kuhati, pa 
se uselio u stražnje prostorije kuće, dok sam ja razapeo svoju 
mrežu za spavanje u prostranoj uličnoj sobi. Pokućtvo se sa- 
stojalo od stola, dvije stolice, police za knjige i jedne svje- 
tiljke. U sobi nije bilo kreveta, ali me to nije smetalo, jer su 


sve kuće u tom dijelu svijeta opremljene kukama za vješanje 
mreža za spavanj 


Prve noći zatvorio sam“zasunima vrata i drvene prozore, 
a arriero se povukao u svoju spavaću prostoriju u straž- 
njem dijelu kuće. Popeo sam se u mrežu za spavanje i smjestio 
ugodno za noć. I dok sam tako tamo ležao, ugasivši prije toga 
svjetiljku i čekajući da utonem u san, odjednom sam čuo, kako 
je na podu nešto šušnulo. Pomislio sam, da je to kakva zmija, 
pa sam brže bolje upalio svjetiljku. Ali ništa nisam opazio, 
pa sam s&4m sebi kazao, da je taj zvuk zacijelo napravio 
arriero, mičući se na drugoj strani zida. Nisam pravo ni 
utrnuo svijetlo, kadli se šuštanje ponovi, a onda preko poda 
pretrči kokoš, bučno kokodačući. Opet sam upalio svijetlo, ču- 
deći se, kako li je ptica ušla unutra, ali ni sada nisam ništa 
opazio. Čim sam po drugi put utrnuo svijetlo, začuje se opet 
nekakvo šuštanje po podu, kao da se nekakav starac-bogalj 
vuče s noge na nogu u mekanim kućnim papučama. To je 
bilo previše, pa sam Ponovo zapalio svjetiljku i ostavio je da 
svijetli.« 

Sutradan je došao k meni arriero sa strahom na licu. 


— Nažalost moram otići od Vas, sefior, reče. Ovdje više 
ne mogu ostati. ' 


»A_ zašto? Šta se dogodilo?« 


»U ovoj kući ima bultosa?2 


' » Sefior, atomi se ni naj- 
manje ne sviđa«. 


bi morala prije zore vraćati U svoje kuće, koje su 

Potužili su se, da svakog jutra, kad prelaze Preko pojasa stijena, što 
okružuju grad, izlazi iz tih stijena jedan bulto, od kojega moraju 
bježati. Zapitao sam ih, kako bulto 


an izgleda. »Poput vreće s kratkim 
nogama«, odgovorili su. Morao sam odbiti njihov zahtjev, a oni su izbjegli 


daljnje susrete s bultom tako, da su čekali u ložionici sve do zore 
ili bi se odvezli kući teretnim vlakom, Op. Briana Fawcetta. 

če!l« odgovorio sam, pretvarajući se da mu 
se rugam. Nema ovdje ni traga kakvoj sablasti. Ako baš ne 
ćete spavati sami u stražnjim prostorijama, preselite sec lijepo 
k meni. Ovdje ima za nas dvojicu mjesta na pretek.« 

»U redu, sefior. Ostat ću, kad mi dopuštate da spavam 


»Glupost, čovje 


s vama«. 

Te noći arriero se umota u svoje konjske pokrovce 
u jednom kutu sobe, a ja sam se popnem u mrežu za spavanje 
i utrnem svijetlo. Čim smo se našli u tami, začuo se zvuk, kao: 
da je netko bacio kakvu knjigu. Čak se čulo šuštanje njezinih 
listova. Pričinilo mi se, da je knjiga udarila o zid iznad moje: 
glave. Ali kad sam upalio svijetlo, nisam vidio ništa osim. 
arriera, koji se sav zakopao ispod svojih pokrovaca. Utrnem 
svijetlo, ali se onda vrati ona kokoš, a za njom onaj starac u 


papučama. Poslije toga ostavio sam svijetlo da gori, pa se sa- 
blast prestala javljati. 

"Treće noći pozdravili su 
a onda se začuo štropot, kao 


tamu snažni udarci po zidovima, 
da netko razbija pokućtvo. Za-- 
palio sam svjetlost, ali po običaju nisam otkrio ništa neobično. 
No arriero se digao sa svojih pokrovaca, povukao zasun 
na vratima i bez riječi utekao u noć. Ponovo sam zatvorio: 
i zakračunao vrata i smjestio se u mrežu za spavanje, ali čim 
se svjetlost ugasila, začuo se zvuk, kao da je netko digao stol 
uvis i onda ga svom snagom bacio natrag na kameni pod 
sobe. Istovremeno se začuo zvuk, kao da nekoliko knjiga leti 
po sobi. Kad sam zapalio svjetlost, svaka je stvar stajala na 
svome mjestu. Zatim se opet vratila kokoš, a za njom starac, 
čiji je dolazak bio popraćen zvukom, kakav nastaje, kad se: 
otvaraju vrata. Ja sam čovjek prilično dobrih živaca, ali mi je: 
to već dozlogrdilo, pa sam se sutradan preselio u hotel, jer su 
bučni pijanci imali bar tu prednost, što su bili ljudska bića! 
Raspitao sam se o toj stvari, Saznao sam, da u toj kući A 
nitko ne će da stanuje, jer je na zlu glasu. Pričalo se, da je |: 
njen bulto sablast nekoga čovjeka, što je u toj kući zako- | 
pao blago u srebru, koje nitko nije imao hrabrosti da potraži! 
Ipak mislim, da je moj »poltergeist«, pa ma kako bio = 
čan, bio kudikamo manje neugodari od sablasti, koja se javljala. N 
u jednoj drugoj dobro poznatoj kući u gradu. Govorilo se, da 
se ta sablast naginje nad svaku osobu, koja spava u krevetu u 
jednoj od soba te kuće, da grebe žrtvu svojom koščatom rukom: 
i da joj puše u lice svoj smradni dah. Nekoliko je stanovnika 
te kuće poludjelo, pa sada u njoj više nitko ne stanuje. 
. Todda smo poslali u La Paz, a ja sam brzojavio u domo-- 
vinu, da mi pošalju čovjeka, koji će ga nadomjestiti. Zatim 
smo Costin i ja pošli u brda, da izvidimo, kakvi su izgledi za 

rudarsku djelatnost sjeverno od Cochabambe. Putem smo pro- 
šli kroz Samaipatu, mjesto prilično zapušteno, ali s lijepom 
budućnošću, jer leži na nadmorskoj visini od 5.300 stopa i ima 
ugodnu klimu. Nedaleko od toga sela leže neke ruševine iz 
doba Inka. To su ruševine najjužnije naseobine toga naroda, 
Tu je naseobinu po svoj prilici sagradio Inca* Yupanqui, kao 
uporište za svoje vojne pohode prema istoku. To se može za- 
ključiti po tome, što tamo leže ruševine jedne palače, kupa- 
lišta i jedan rov ili tunel, za koji se tvrdi da služi kao ulaz 
u riznicu. Možda bi na tome mjestu vrijedilo poduzeti iskapa- 
nja, jer su seoski plugovi iskopali zlatne ljame i druge histo- 
rijske ostatke. Ustanovio sam to, da se od jedinog pokušaja 
da se istraži spomenuti rov odustalo, kad je netko istraživa- 
čima ukrao opremu. Ljudi su mi kazali, da se na polovici rova 
odvaja od njega jedan podzemni hodnik, koji vodi u utrobu 
brežuljka. U rovu se nalaze izlizane stepenice, uklesane u živu 
stijenu, pa stoga pretpostavljam, da je to po svoj prilici ne- 
kada bio rudnik. 


Neke dionice puta, što vodi do Cochacambe, idu paralelno 
s koritom rijeke Rio Grande, Pa su za vrijeme kiša neprohod- 
ne. Na dva tri mjesta, gdje Put prolazi kroz uske kanjone, pu- 
tovanje može da postane čak i opasno, ako se gdje uzvodno do-: 
godi prolom oblaka, česta pojava u Andama. Sve u svemu, 
taj je put prilično gol, ali nije neprivlačan. Gigantska kaktu- 
sova stabla daju mu gotovo nadrealistički izgled. 

U Totori, prilično velikom indijanskom planinskom selu, 
život je slikovit, ali tamo ne bi nitko ni prstom maknuo za 
održavanje čistoće. U jednom rasklimanom tambou, t.j. 
konačištu, podijelili smo sobu s nekoliko ovaca i svinja, a podi- 
jelili smo s njima i njihovu gamad. 

*- Prebacivši se preko 11.000 stopa visokoga vrha puta, spu- 
stili smo se u dolinu Cochabamba, a kod mjesta Pucare začuli 
smo zvižduk lokomotive, prvi put od našeg odlaska iz La Paza. 
.Više od svakoga drugog zvuka nagovješćuje taj zvuk povra- 
tak u svijet svakidašnjice poslije mnogo mjeseci Primitivnog 
i osamljenog življenja na predstražama civilizacije. On uzbu- 
duje, jer podsjeća na dom i na ponovni sastanak s porodicom 
i prijateljima. Kad smo se Približili njegovu izvoru, začuli smo 
siktanje pare, što je izlazila iz ventila jedne ranžirne lokomo- 
tive, i čuli smo i sudaranje odbojnika vagona. Doduše, bijaše 
to samo parni tramvaj, ali je za nas i on bio prekrasan, 


3 »Inca« je bio naziv vladara, a: ne samoga naroda, koji danas 
Poznajemo pod tim nazivom. Op. prev. 

Tim tramvajem odvezli smo se u Cochabambu, vozeći se 
kroz plodan kraj, pošumljen stablima gumovca i gusto nase- 
ljen indijanskim gorštacima. Cochabamba je zacijelo najbolji 
grad u cijeloj Boliviji, jer ima idealnu klimu, a ne leži na pre- 
velikoj nadmorskoj visini. To je posljednja stanica jednog od- 
vojka željezničke pruge Antofagasta—Bolivija, a možda će po- 
stati mjesto od velike važnosti. To će se svakako i dogoditi, 
ako se uspostavi cestovna ili željeznička veza s produktivnim 
krajem oko Santa Cruza. 


Najeli smo se mnogo jagoda sa skorupom i raznog drugog 
voća, što raste u zemljama umjerene klime, dakle voća, koje 
tako dugo nismo imali prilike okusiti. Prijatelji su nas pozi- 
vali u goste, vodili nas na kupanje u Calacali i ponosno nam 
pokazivali ljepote svoga grada. Imali su mnogo razloga da se 
ponose, svojim gradom, koji je doista prekrasan, a njegov po- 
ložaj upravo divan, jer se smjestio kao u kakvu gnijezdu ispod 
brd4 sa snijegom pokrivenim vrhuncima na sjeveru. Da se 
njegovi stanovnici ne pokoravaju modi, koja od njih traži da 
budu uvijek odjeveni u crno, ulice Cochabambe bile bi vesele, 
jer su kuće pune boja, a plaze prekrivene cvijećem. 


Cochabamba ima samo jednu neugodnu znamenitost. To 
su buichambas, žohari, što sišu krv. Ne zatvorite li noću 
prozore, uđu ti opaki kukci u kuću i piju spavačima krv. Ra- 
zumije se, da ovdje ima i buha — kojima u Južnoj Americi 
čovjek teško pobjegne — ali nitko zbog njih sebi ne tare glavu, 
a osim toga dođe vrijeme, kad ih prestane opažati čak i stranac 
s najsvježijom krvi. 

U to je vrijeme radila u ovome mjestu firma, koja je pro- 
izvodila dva veoma ukusna pića, na koja nisam nigdje drugdje 
naišao. Jedno se zove vina rayat, a pretpostavljam, da 
taj naziv zahvaljuje svome munjevitom djelovanju i snazi. 
Drugo je poznato pod nazivom coca, a proizvodi se desti- 
lacijom posebno odabranih listića coce u alkoholu i doda- 
vanjem raznih drugih sastojina. Ne sjećam se, da sam ikada 
okusio tako dobra pića. Boja mu je nalik na zelenu boju likera 
Chartreuse, ali ima potpuno zaseban okus. Dovoljno je 
popiti jednu čašu, da nestanu tegobe od gladi, i da se poveća 
fizička otpornost i izdržljivost, a osim toga to je piće izvrsno 
sredstvo za buđenje apetita. Nema sumnje, da će se obogatiti: 
čovjek, kojemu pođe za rukom da se domogne njegova recepta 


“ Na španjolskom: »vino-munja«. Op. prev. 

i da ga stane proizvoditi u Evropi ili u Sjedinjenim Državama. 
Ponio sam kući desetak boca, ali mi, nažalost, nisu dugo po- 
trajale! 


Nedaleko od Cochabambe, gdje se sastaju rijeke Sacam- 
baya i Inquisivi, leže ruševine jedne isusovačke misije. Priča 
se, da je tamo zakopano veliko blago. Rudnik Sacambaya bio 
je najpristupačniji u nizu od trideset i osam zlatnih rudnika, 
što su ih u ovom kraju eksploatirali isusovci, koji su pri sva- 
kom rudniku osnovali svoju misiju, a kao radnom snagom za 
kopanje rude služili su se Indijancima. 


U vrijeme, kad su isusovci protjerani iz Južne Amerike, 
svi su ti zlatni rudnici bili u punom pogonu. Otprema zlata u 
Rim bila je privremeno obustavljena, tako da redovnici mogu 
zgrnuti dovoljno veliko bogatstvo, da bi pomoću njega mogli 
kupiti jedan dio Bolivije i pretvoriti ga u isusovačku koloniju. 
Međutim, saznavši da im prijeti izgon, isusovci su sve svoje 
zlato sakupili u Sacambayi. Šest Indijanaca prokopalo je tu- 
nel, kojega je gradnja trajala godinu dana, a imao je i tride- 
set i šest udubina. Blago svake misije pohranjeno je na po- 
sebnom mjestu. Zatvaranje tunela trajalo je šest mjeseci, jer 
se vršilo na najpomniji način. Na ulaz u tunel postavljen je 
golem kamen jajolika oblika. Da se sačuva tajna, isusovci su 
ubili onih šest Indijanaca. Osam redovnika se zatim vratilo u 
Rim. Sedmorića su smaknuta, a osmi bačen u tamnicu. 


Mnogo je godina poslije toga taj osmi redovnik pušten na 
slobodu. Vratio se u Boliviju, gdje mu se rodila kćerka. Naime, 
gotovo svi seoski svećenici drže ovdje nepriznate supruge, Ta 
se djevojka udala za nekog Engleza ili mu je postala ljubav- 
nica, pa mu je odala tajnu zakopanog blaga. Ta se tajna pre- 
nosila od usta do usta, sve dok neki potomci toga para nisu 
odlučili da potraže blago. Otišli su u Sacambayu, identificirali 
tragove za pronalaženje blaga, otkrili kosture šestorice Indi- 
janaca i dali se na iskapanje. 


Dok se to događalo, pojavio se na poprištu neki Englez ro- 
dom iz Cornwalla. Tomu je čovjeku pošlo za rukom da se lov- 
cima na blago naturi kao ortak. Otkrića, što su ih dotad izvršili, 
pokazala su im, da su na pravom tragu, ali su među njima iz- 
bile svađe, koje su razbile njihov: ortakluk, pa je Cornishmanš 
nastavio traženje sam. Upravo sam od njega čuo tu priču. Tvr-. 
dio je, da je pronašao tunel i u njemu vidljive tragove vapna, 
drvenog uglja i komadiće redovničke odjeće, ali je onda ostao: 
bez novaca. ' 


* Naziv za stanovnike Cornwalla, pokrajine u Engleskoj. Op. prev. 

»Jeste li kad opet pokušali pronaći blago?« zapitao sam. 


»Da, ali ne odmah. Bilo je ljudi, koji su znali, da posjedu- 
jem tu tajnu, pa su me strpali u zatvor pod optužbom, da sam 
izvršio nekakav razbojnički napadaj na jednu poštansku kočiju. 
Držim, da su me htjeli maknuti s puta, da sami pokušaju pro- 
naći blago, ali su se razočarali, pa sam se za godinu dana opet 
našao na slobodi. Vratio sam se u Sacambayu i nastavio kopanje 
na mjestu, gdje sam ga bio prekinuo, ali mi je opet ponestalo 
novaca, pa sam morao obustaviti taj posao.« 


»Za lov na blago treba čovjeku kapitala, jer je to skup 
sport. Obično se u kopanje mora investirati više novaca nego 
što vrijedi samo blago.« 


»Tako je, majore. Bilo kako bilo, zainteresirao sam za taj 
pothvat četiri pet Engleza, pa smo stvorili dioničko društvo za 
još jedan pokušaj. Bili smo tamo četrnaest dana, ali sam od 
toga digao ruke, kad sam otkrio, da ti ljudi ne vole težak posao. 
Razumije se, da smo se posvađali. Oni su htjeli da samo kopanje 
prepuste Indijancima, ali ja o tome nisam htio ni čuti, jer bi 
se onda otkrila naša tajna. Tražio sam, da mi sami obavimo sav 
taj posao, a siguran sam, da bi to valjani momci doista uradili. 
Da sam imao uza se pola tuceta svojih zemljaka, iskopali bismo 
blago već za nedjelju dana, jer nema na svijetu rudara, koji bi 
mogli stati uz bok Cornishmanima!« 


»A što se zatim dogodilo?« 


»Naše se ortaštvo raspalo. Oni su se vratili u Englesku i 
jedan, je od njih zatražio za svoj udjel u našem dioničkom dru- 
štvu svotu od 40.000 funta. Taj je slučaj došao pred londonski 
stečajni sud.« 


»Zašto vi to meni zapravo pripovijedate?« 


»Stvar je u tome, majore, da bismo se mogli uortačiti, ako 
vas kojim slučajem ta stvar zanima i ako posjedujete kapitala, 
koji biste htjeli investirati u siguran posao. Čini mi se, majore, 
da ste čestit čovjek, a znam, da se ne bojite rada. Šta mislite 
o mome prijedlogu?« 


»Hm! Otići ću onamo i prethodno razgledati to mjesto, jer 
je ono i onako na putu, kojim moramo proći.« 


ŠESNAESTO POGLAVLJE 


ZAVIRUJEMO U PRETHISTORIJSKO DOBA 


Zaputivši se u brda sjeverno od Cochabambe, iskoristili 
smo korisno vrijeme da ispitamo mogućnosti rudarske dje- 
latnosti u tom distriktu, pa smo tako zaobilaznim putem stigli 
u Sacambayu. U to se jesto lako dolazi iz Cochaba 
Inquisivija, rudarskog sela udaljenoga oko petnaest 


orenih jama i još nekoliko, koje 
su izgledale kao da su bile iskopane, a zatim odmah opet za- 
trpane. 


Govori se, da blago vrijedi pola mili 
ako uopće postoji, u što sumn 
tom kraju, potkrepljuju tvrdn 


panom blagu. A 
i je dotada živio 
e kratko vrijeme 
io, kako mu se to 
Vorilo, da je nekoliko puta potajno 


ipak neki Bolivijanac iz ovoga distrikta, koj 
u veoma skromnim prilikama, u neobično s 
silno obogatio. On nikad nije ljudima objasn 
sreća nasmijala, ali se go 
odlazio u Sacambayu. 

Moje je mišljenje, da nastojanja da se pronađe blago — 
ako ono uopće postoji — nisu bila izvršena baš vrlo inteli- 
gentno. Svakome, tko poznaje sve znakove, bilo bi lako i jedno- 
stavno da jednom zauvijek riješi problem, da li tunel postoji 
ili ne postoji. Cornishman mi je kazao, da je otkrio tu- 
nel, ali mu, unatoč pomnom istraživanju, nisam otkrio ni traga. 
Iskopani rovovi izgledali su kao da ih je netko iskopao, da sti- 
gne do tunela, ali je bilo očigledno, da mu to nije pošlo za 
rukom. 


Nisam u toj stvari ništa mogao poduzeti, jer nisam raspo- 
lagao suvišnim kapitalom. Osim toga, iako sam doduše bio si- 
guran, da Cornishman ne laže, cijelo me to mjesto razo- 
čaralo. Naime, nisam imao »osjećaj«, da bi se tu moglo nalaziti 
zakopano blago, a moram spomenuti, da sam sklon da se u pri- 
ličnoj mjeri oslanjam na takve utiske. 


Budući da mu je ponestalo novaca, Cornishman je 
kasnije otišao u Rio de Janeiro. Ako se ne varam, tamo se 
zaposlio kod »Kompanije za proizvodnju električne energije«. 
Nisam više mogao doći u vezu s njim, a držim, da je tamo i 
umro. Možda će se poduzeti i dalinji pokušaji da se pronađe 
blago, jer njegovu tajnu poznaju i drugi članovi dioničkog dru- 
štva, a osim toga uvijek ima ljudi s avanturističkim sklonosti- 
ma, spremnih da sudjeluju u lovu na blago, pa makar se pritom 
i upropastili. 

Iz Inquisivija smo se prebacili preko brda u Eucalipto, a 
tamo smo sjeli u vlak, koji nas je odvezao u La Paz. Već sam 
prije bio telegrafirao kući, da mi se pošalje čovjek, koji će na- 
domjestiti Todda, pa sam se nadao, da će Manley uskoro stići. 
U međuvremenu sam morao u prijestolnici obaviti neke poslove, 
među ostalima i prethodne pregovore o mome planu, da se sa- 
gradi automobilska cesta, koja bi spajala Cochabambu i Santa 
Cruz. 


Izračunao sam, da dnevno između ta dva grada saobraća 
prosječno 150 natovarenih mazga, i to čak u kišnoj sezoni. Me- 
đutim, životinjski je transport ne samo spor i nevaljan, već 
i potpuno nedovoljan da se ostvari potencijalni promet povrćem, 
voćem i građevnim drvom između »Vrta Bolivije« i Altiplana. 
Na prvi se pogled činilo, kao da gradnja željeznice predstavlja 
očigledno rješenje toga problema, ali bi takvo rješenje imalo: 
nekih nedostataka, S jedne strane teren je bio pretežak, pa bi 
gradnja željezničke pruge bila preskupa, ali bi glavnu teškoću 
predstavljalo održavanje pruge u uskim gudurama, koje su 
izložene bujicama. S druge strane, zahvaljujući većoj elastič- 
nosti u pogledu odabiranja uspona, automobilska cesta mogla 


255 


bi se projektirati tako, da se zaobiđu opasna mjesta, a u slu- 
čaju da dođe do obustave prometa zbog odrona zemlje ili zbog 
toga, što bi voda odnijela dio ceste, promet bi se mogao ponovo 
“uspostaviti brže negoli željeznički, a njegovo bi održavanje mo- 
gla obavljati manja radna snaga. Već god. 1913. mogao se lako 
predvidjeti razvoj cestovnog automobilskog saobraćaja, iako 
moram priznati, da je tu bilo teškoća, koje mi u to vrijeme nisu 
uopće padale na pamet. Moja je mašta vidjela ogromne ka- 
mione kako prevoze građevno drvo iz šuma u unutrašnjosti 
zemlje, u kojima ima prikladnog, ako ne i boljeg, drva za svaku 
industrijsku svrhu, koju možemo zamisliti, ali su pitanja nosi- 
vosti osovina na mostovima, trošenje guma i svladavanja za- 
voja na gorskim cestama predtsavljala probleme, s kojima nisam 
imao nikakva iskustva. Vidio sam samo potencijalne prednosti 
cestovnog saobraćaja s jedne strane i nedostatke željezničkog 
saobraćaja s druge strane. Odonda se željeznički transport po- 
kazao najdjelatnijim sredstvom za prevoz krupnih tovara — 
i to osobito u vrijeme državnih kriza — a njegov je osjećaj 
dužnosti prema narodu neusporedivo veći nego što je to slučaj 
s divljim i individualistički nastrojenim auto-sabraćajnim kon- 
«cernima. 

Mene je naprosto oduševila zamisao, da se ovdje sagradi 
automobilska cesta, a činilo se kao da su joj veoma naklonjeni 
i vladini funkcionari. Izgledalo je vjerojatno, da će vlada za- 
jamčiti namirenje troškova izgradnje, a ja sam pak vjerovao, 
da će se kapital potreban za gradnju lako sakupiti iz lokalnih 
izvora. Na nesreću je buknuo rat,' pa je moj plan završio u 
nečijoj ladici. 

Božić 1913. godine proveli smo veoma spokojno u La Pazu, 
a onda smo se preko Orura vratili vlakom u Cochabambu. Tamo 
smo najmili mazge, popunili zalihe i krenuli u Santa Cruz, Bi- 
jaše to tegobno putovanje, jer smo putovali upravo u onom 
dijelu godine, kad je kišna sezona u punome jeku i kad su česte 
poplave rijeka. 

U jednoj od uskih gudura umalo da se nismo uhvatili kao 
u mišolovci, kad se u brdima iznad nas prolomio oblak. Bio sam 
svijestan, što bi nas moglo snaći, pa sam napregao oči, da na- 
đem prikladno mjesto, gdje bismo se mogli popeti na vrh ka- 
njona. Na svu sreću naišli smo na jedno takvo mjesto, gdje su 
se naše mazge mogle penjati, pa smo krenuli uzbrdo, udalju- 
jući se od dna gudure, baš u posljednji čas, Iz gudure se začula 
mukla tutnjava. Okrenuvši se, ugledali smo vodeni zid, visok 
dvanaest do petnaest stopa kako se propinje i pjeni ispod na- 
ših nogu, noseći sve, što mu se našlo na putu. Da je naišao svega 


! Prvi svjetski rat. Op. prev. 

ŽENE PLEMENA 
XINGU 


Gore: JACK FAWCETT i RALEIGH RI- 
MELL U »LOGORU MRTVOGA KONJA« 


Lijevo: BRIAN FAWCETT SA DVA 
SNAŽNA RATNIKA PLEMENA CALA- 
PALO. Nekad se tvrdilo, da je Yarulla 
(Indijanac okrenut licem prema kameri) 
sin Jacka Fawcetta. Međutim, danas se 
pouzdano zna, da mu je otac Izarari, ko- 
jega će on naslijediti na položaju poglavice. 

minutu dvije prije, taj bi nas zid bio uhvatio, jer je naša po- 
sljednja mazga izbjegla za dlaku da je ne zahvate stijene no- 
šene bujicom, i njezina zelena pjena. 


Dan dva smo morali ostati u Totori, pa nam se tako pružila 
prilika da upoznamo neke tamošnje domorodačke običaje. Je- 
dan se sastoji u tome, da muž, kojemu žena rađa, mora leći u 
krevet s povezanom glavom i ostati u njemu četiri dana, a za 
to vrijeme mora jaukati i stenjati. U međuvremenu žena rađa 
dijete s lakoćom, koja je tipična za te Indijanke, a onda njeguje 
svoga jadnog muža i hrani ga čajem od kukuruza, dok se susjedi 
sakupljaju oko njegova kreveta i sažaljevaju ga zbog teških 
muka, kojima Priroda muči jadnoga oca! Taj smiješni narodni 
običaj ne postoji samo u Totori, već i kod zaostalih naroda u 
mnogim drugim dijelovima svijeta. 


Stigavši u Santa Cruz, obolio sam od nečeg, što je zacijelo 
bila groznica probavnog sistema, pa sam se nekoliko dana bi- 
jedno osjećao. Spartanska kura, koja se sastojala u tome, da 
sam satima sjedio gol na žarkom suncu, konačno je istjerala 
tu bolest iz moga organizma, ali sam onda pretrpio neugodan 
napadaj susua. To je jedna vrst zaraznog konjunktivitisa?, 
koja je ovdje veoma rasprostranjena zbog prašine i prljavštine. 
Očni kapci gadno su mi otekli, a pojavili su se na njima i ječ- 
menci. Pošlo mi je za rukom da se izliječim sadržinom naše 
škrinje s lijekovima, ali samo zahvaljujući činjenici, što je na- 
padaj bio blag. Za mene je bilo prilično neobično, da na takav 
način budem primoran na mirovanje, pa sam se od svega srca 
stidio sam sebe. 


U Santa Cruzu je od svih bolesti najviše u modi t. zv. es pa- 
smo, t. j. udar. Reuma nosi naziv espasmo de aire (što 
znači: zračni udar), a svaka je groznica poznata pod nazivom 
espasmo del sol (sunčani udar). Svako oboljenje, od za- 
čepljenosti do žute groznice, postaje espasmo od ovog ili 
onog! Stanovništvo grada tako je siromašno, da šačica liječnika 
jedva sastavlja kraj s krajem. Bolesti se obično prepusti da ide 
svojim tokom, a sve to očigledno pokazuje, kako je ovdje po- 
trebna državna medicinska služba. U unutrašnjosti Bolivije i 
Brazilije nema drugog načina, kako da se obavlja liječenje i 


* Upala očnih kapaka, Op. prev. 

sprečavanje bolesti na korist onih, kojima je to najpotrebnije. 
Prije ili kasnije takav će sistem morati prihvatiti ove zemlje, 
kao i svaka druga zemlja, koja sebe smatra civiliziranom.“ 

Život u Santa Cruzu jeftin je kao i svagdje drugdje, a nje-., 
govi su stanovnici, unatoč siromaštvu, gostoljubivi i ne tuže se 
na svoj život. Za svotu, koja po vrijednosti odgovara svoti od 30 
šilinga mjesečno, najmio sam novu i dobro građenu kuću (ovaj 
put bez bultosa!), a sva hrana, koju smo mogli pojesti — 
zajedno s mesom, kruhom, mlijekom, voćem i povrćem — sta- 
jala nas je svakoga svega šiling i šest penija dnevno. Nije stoga 
nikakvo čudo, da je bilo stranaca, koji naprosto nisu mogli otici 
iz toga mjesta! Zemlja se prodavala po cijeni od otprilike 80 
funta sterlinga po četvornoj staroj milji, pa mi je palo na um, 
da bi taj kraj pružio sjajne mogućnosti kakvoj koloniji marlji- 
vih inozemaca, spremnih da iskoriste neograničene izvore toga 
kraja, da usavrše grad i da sagrade cestu, kojom bi se proizvodi 
njihove radinosti dopremali u kakav centar za distribuciju. 

Mlade žene Santa Cruza najvećim su dijelom veoma lijepe, 
ali im je moral labav. Idući ulicom susreće čovjek bestidne po- 
glede, a nije nipošto rijetka pojava, da noću čuje, kako mu 
netko tiho kuca na vrata ili prozor i pita, da li sefior ima 
kakvu želju! Ta pojava nije nikada tako upadljiva kao za vri- 
jeme karnevala, kad se odbacuje svaka maska morala, 
Muškarci i žene odaju pravim orgijama pijančevanja. 

S karnevalom su došli i Potresi, te su se kuće žestoko tre- 
sle. No potresi su izazvali više straha negoli stvarne štete. Izla- 
zili smo na ulicu uz opasnost da se ljudi na nas nabacuju jajima, 
napunjenima tintom ili bojom, ili da se na nas ispražnjuju po- 
sude s prljavom vodom. Sve se to dopuštalo u tim ludim da- 
nima, pa smo odahnuli, kad se to sve završilo i kad je »Kralj 
Karneval« bio svečano sahranjen na groblju. 


Čim je iz La Paza stigao naš prijatelj Manley, oprostili smo 


se od svojih mnogih prijatelja u gradu i krenuli prema granici 
Brazilije. U cijelome kraju, kojim smo prolazili, još su se uvi- 


pa se 


žba predstavlja novost, a ne mogu kazati, da li s tak 
raspolažu i Bolivija i Brazilija. Op. Briana Fawcetta. 


“ U gorskim krajevima pacifičkih republika pokušalo se to izvršiti 
više negoli jedamput, ali je uspjeh izostao. Glavna je teškoća u tome, 
da čak i tako energični doseljenici kao što su Nijemci i Talijani prije ili 
kasnije podlegnu djelovanju klime, koja nervira, a kad se jednom kod 
njih pojavi lijenost, oni radije postanu »urođenici« i ništa ne rade, Pri- 
roda im pruža sve, što im je potrebno za život, pa stoga i ne osjećaju 
potrebu da sebi zbog čega razbijaju glavu. Op. Briana Fawcetta, 

jek vidjele posljedice kišne sezone, koja se god. 1913. produžila 
dobrano i u mjesec august, pa su rijeke bile na abnormalno 
visokoj razini. Preko Rio Granda morali smo se prebaciti p e- 
lotama — vrstom čamca od kože — ali je struja bila tako 
snažna, da je čak i u tim čamcima bila plovidba opasna. Zatim 
smo prošli kroz nezanimljivu šumu, dugačku trideset i šest sta- 
rih milja, a onda smo stigli do mjesta, gdje je malen odred boli- 
vijskih vojnika držao u šahu divlje Indijance. Cijeli teritorij, 
što se prostire između rijeka Parapetija na jugu i Piraya i Rio 
Granda na sjeveru, nalazi se u rukama indijanskoga plemena 
Yanaigua, koje katkada napada putnike. Prošli smo kroz taj 
kraj, a da nismo sastali ni jednoga jedinog Indijanca, a onda 
smo stigli do EI Cerra, brežuljka s malenom stočarskom farmom 
i s oko pedeset indijanskih nadničara. 


Iza El Cerra spustili smo se u kraj obrastao palmama. Ta- 
mo smo naišli na jezero Palmares, koje se za vrijeme kišne 
sezone proširuje na sve strane u prostrane banades. Suhim 
puteljkom, koji se nalazio dobrih desetak stopa ispod prijašnjeg 
najvišeg vodostaja jezera, stigli smo u Cerrito, drugu stočarsku 
farmu. Na toj estanciji, koja zaprema površinu od dvije 
stare milje, moglo bi se lako uzgajati i do pet hiljada grla stoke, 
a ipak ju je njen vlasnik kupio za svotu od svega 240 funta, 
što pruža dobar primjer o tome, koliko je u to vrijeme stajala 
najbolja zemlja u toj provinciji. 

Odatle do San Ignacija putovali smo suhim i prašnim tere- 
nom, ali je taj kraj izgledao, kao da je bogat rudama. U brdima 
na sjeveru ima zlatne rude, koja sadrži po uncu zlata po toni. 
U prvo vrijeme te su rudnike eksploatirali isusovci. Danas nad 
cijelim tim krajem vlada zapuštenost i propadanje, jer ga je 
ubila njegova zabačenost, a San Ignacio — glavni grad pokra- 
jine Chiquitos — danas je osiromašeno selo, u kojem jedva 
jedvice živi od danas na sutra 3.000 stanovnika, uglavnom In- 
dijanaca. 


U San Ignaciju karneval još uvijek nije bio završen. Za- 
pravo se tamo još nije završila ni proslava Nove godine, Iz go- 
tovo svih bijednih kuća čuli su se zvuci gitara i otegnuto zavi- 
janje pijanih glasova, a zrak je bio prožet mirisom kachase. 
Tu i tamo ležali su pijanci, naslonivši se na kakvu stepenicu 
ili zid, ili izvalivši se nauznak na goloj zemlji kao žrtve kakva 
pokolja. Nijedan pas nije lajao, nijedna ptica nije pjevala, Činilo 
se kao da je cijelo selo zapalo u mrtvilo, koje prethodi smrti. 


5 Banado je španjolski naziv za zemljište, koje povremeno biva 
poplavljeno, Op. prev. 

Našli smo se na rubu jednog područja, koje je u pogledu 
zmija zacijelo najgore u cijeloj Južnoj Americi, pa je tamo 
mortalitet od ugriza zmija na upravo groznoj visini. Nekoliko 
nam je ljudi najodlučnije tvrdilo, da ovdie živi jedna vrst zmije, 
dugačka otprilike tri stope, koja se uvuče u se poput mornar- 
skog dalekozora prije nego što će se baciti na žrivu. A onda, 
kao da žele ublažiti tu tvrdnju, koja je zvučala nemoguće u 
anatomskom pogledu, oni bi dodali, da ta zmija nije jako otrov- 
na. Volio bih vidjeti jednu od njih, ali mi to nije pošlo za 
rukom. 

Pravi domoroci pokrajine Chiquitos bijahu ljudi svijetle 
puti, što su živjeli u zemunicama širokim otprilike dvanaest 
stopa, u koje se ulazilo kroz dugački krivudavi tunel, a bijahu 
posve prekrivene granjem i perastim lišćem palma. Pripad- 
nici brazilskog indijanskog plemena Morcego žive i danas u 
takvim zemunicama poput pravih troglodita.* To su ružni ljudi, 
s kojima se uopće ne može doći u dodir. 

U nisko položenim šumama s one strane San Ignacija punih 
smo se šest dana mučno probijali kroz blato i vodu. Naime, 
kad padnu kiše, cijeli je taj kraj poplavljen. Debla neke vrste 
tropskih jablana stršila su visoko put neba, rastući ravno iz 
zemlje sablasno bijela. Dizala su se sve do guste i zapletene 
krošnje, s koje su se objesile guste brade mahovine i raznih 
biljaka nametnica, stvarajući strop, kroz koji se tek tu i tamo 
probijao po koji tračak danje svjetlosti. U polutami, što je vla- 
dala između ogromnih debala, rasla su turobna bjelkasta stabla 
gumovca, upinjući se da narastu što viša, ne bi li se tako do- 
čepala bar malo sunčane svjetlosti. 


U šumama zemalja s umjerenom klimom ima drveće tamna 
debla, a njihova kora, koja ima dovoljno svjetlosti, prelijeva se 
na hiljade zanimljivih načina. Ali ovdje, u tropskom dijelu 
Amerike, debla drveća imaju gotovo svjetlucavo blijedu koru, 
koja se raspoznaje čak i u tami. Gusta zbrka kojekakvih puza- 
čica prekriva svaki komadić slobodnog prostora na tlu, drži u 
zagrljaju stabla i svaki grm, koji je dovoljno snažan da izdrži 
njezinu težinu, i penje se s upravo ubojitom odlučnošću prema 
visokim terasama džungle, gdje sunce udara svom snagom i 
gdje orhideje blistaju prekrasnim živim bojama. Odozgo poput 
kakve mreže vise povijuše, upravo kao da je nekakav ogromni 
pauk razapeo mrežu od živih vlakana, da u njezine neraskidive 


ć Stručan naziv za prethistorijske ljude, koji su stanovali u spilja- 
ma. Op. prev. 

očice uhvati i ljude i životinje. Sa zemlje se diže lisnata loza 
u valovima zelenila, da bi se gore probila kroz pokrov, što ga 
čine krošnje palma i bambusa. 


Tu i tamo, na mjestima, gdje se kakav zagušeni šumski div 
srušio mrtav na zemlju, da bi istrunuo u blatu, kojim je pre- 
krivena, probija se danja svjetlost do proplanka, na kojem stoji 
kakvo dražesno stablo papaje ili kupusne palme poput neke 
divne nimie. U džungli je kratak korak od smrti do raspadanja. 
Stab'a prožive svoj vijek, a onda se sruše, da bi postala dom i 
hrana milijardama insekata. Vječna vlaga i razne plijesni, što 
se nezaustavljivo šire, izjedaju mrtvo drvo i pretvaraju ga u 
smrdljivu pulpu, drobeći ga i rastvarajući, sve dok ne postane 
sastavni dio blata, što ga je upilo. Nema ovdje ni traga suhome 
4lu, mekanom poput jastuka, koje vidite u sjevernim šumama. 
Tlo tropske džungle sastoji se samo od blata, osim na otocima 
povišenog zemljišta. Dok hodate po tom pokrivaču od istrunula 
lišća i trave lišene sjaja, propadaju vam noge uz monotono 
grgotanje, pa vas uskoro zabole mišići od neprestanoga napora, 
što ga morate uložiti, da poslije svakog koraka izvlačite čizme 
iz blata. 

Na mjestima, gdje bi prestajala šuma i gdje bi je nadomje- 
stilo otvoreno zemljište, ugledali bismo ravnu močvaru, iz koje 
bi tek tu i tamo stršili nekoliko stopa visoki otočići, okrunjeni 
guštikom od bambusa i grmova tacuare. Na jednom od njih 
— uostalom prilično velikom — smjestila se bijedna estan- 
cija San Djego, u kojoj su živjeli ljudi isto tako turobni kao 
što je bio pogled, koji se pružao kroz njezina istrunula vrata 
od trske, Ovo je mjesto bilo prepuno zmija, jer svi ti močvarni 
otoci služe kao zaklon od poplave. U glavnoj zgradi estan- 
cije ubijeno je u svega tri mjeseca ništa manje od trideset 
i šest zmija, i to sve samih otrovnica. Danju i noću slušali smo 
ih kako šuškaju u slamnatom krovu zgrade. 


Dvije stare milje dalje od San Diega naišli smo na meni 
već poznati put, što spaja San Matias i Villa Bellu, Budući da 
taljige, što smo ih dovezli iz San Ignacija, nisu mogle prijeći 
nabujalu rijeku Barbados, morali smo se ulogoriti što smo mogli 
bliže Casal Vascu, a onda ispucati priličnu količinu municije, 
da na sebe privučemo pažnju ljudi na drugoj obali rijeke, Tre- 
ćega dana pojavio se na suprotnoj obali neki crnac. Pokazalo 
se, da je god. 1909, bio jedan od učesnika ekspedicije, što ju 
je bila organizirala brazilska pogranična komisija. Vratio se u 
Casal Vasco i dopremio kanu, da se u njemu prebacimo na 
drugu stranu rijeke, 

»Ne biste stigli daleko, da ste pokušali preplivati rijeku«, 
kazao mi je crnac, dok smo veslali na drugu stranu. »Naime, 
ovdje se nekoliko puta dogodilo, da su krokodili ščepali ljude.« 


Zaprepašteno je zinuo, kad sam mu kazao, da sam upravo 
tu rijeku preplivao 1909. godine. 


»Pravo je čudo, što vas krokodili nisu, ščepali. Pri susretu 
s tom gamadi imaju bijeli ljudi mnogo manje izgleda da će izni- 
jeti živu glavu nego što je to slučaj s ljudima obojene puti. 
Ima ovdje i anakonda, a te zmije ne čekaju na vrijeme za objed, 
da bi tek onda napale čovjeka! Možda bi se moglo kazati, da je 
u pogledu anakonda rijeka Guapore još opasnija. Na nekim 
dijelovima obale te rijeke opasno je čak i logorovati.« 


Rekavši to, on nastavi: 


»Jedna je družina, s kojom sam putovao, logorovala na sva- 
koj prikladnoj playi", na kojoj bi se mogle razapeti mreže 
za spavanje. Jedan je čovjek volio objesiti svoju mrežu za spa- 
vanje podalje od ostalih. Govorio je, da bolje spava, kad ne 
mora slušati hrkanje. Jedne smo noći čuli nekakav prigušen 
krik, koji se naglo prekinuo kao da je netko stisnuo toga čovjeka 
za grlo. Iskoprcali smo se iz svojih mreža, zgrabili puške i po- 
trčali prema mjestu, gdje je on razapeo svoju mrežu za spa- 
vanje. Netko je donio svjetiljku i u njezinoj smo mutnoj svjetlo- 
sti ugledali prizor, koji ne ću zaboraviti, dok živim: jedna 
ogromna anakonda zgrabila je svojim raljama konopce mreže 
za spavanje i nekoliko se puta obavila oko čovjeka, koji je ležao 
u mreži, Stali smo pucati po njoj. Nakon nekog vremena zmija 
je pustila plijen i pobjegla u rijeku. Čovjek je bio mrtav, s e- 
for, a u tijelu mu nije ostala čitava ni jedna jedina kost!« 

U Matto Grossu, gdje živi sva sila anakonda, vlada neobično 
praznovjerje, koje se sastoji u tome, da ljudi vjeruju, kako to- 
bože čovjek, kojega ujede anakonda, ali joj on utekne, postaje 
imun prema ugrizu svake otrovne zmije. U brazilskom ser- 
tau — t.j. divljini — ljudi vjeruju, da je tobože dovoljno da 
čovjek ima uza se malu kesicu sa živinim bikloridom, da ga 
zmije ne bi napale. Domoroci tvrdokorno vjeruju u te tvrdnje, 
a kad ih čovjek pokuša u tome razuvjeriti, oni mu odgovore: 
»S erior, ja znam te stvari, jer od rođenja živim u sertau!« 


U Cascal Vascu, kojega su prijašnje stanovništvo pobili 
divljaci, opet se nastanilo nekoliko crnaca, pa smo imali sreću 
da pribavimo čamac, kojim smo se odvezli do mjesta Puerto 
Bastos. Tamo mi je Antonio Alves, moj stari prijatelj iz vre- 


7 Na španjolskom: žal, plaža. Op. prev. 

mena, kad sam sudjelovao u radovima na razgraničenju, pro- 

dao lijep kanu, u kojem smo prešli preostali dio putovanja 

rijekom. 
Pp Bijeda i ruševnost Villa Belle ostali su isti kao i prije, ali 
u času, kad smo stupili na njezinu travom obraslu ulicu, jurne 
iz jedne kuće ravno na moje grudi nekakav crno-bijeli torpedo. 
Bijaše to pas lisičar, kojeg sam ovdje bio ostavio god. 1908. sa 
slomljenom nogom, Oduševljeno lizanje, kojim me pozdravio 
njegov šiljasti jezik, pokazalo mi je, da me pseto nije zaboravilo. 
Da izbjegnemo susret s indijanskim pljačkašima, što se 
noću šuljaju ulicama Villa Belle, ulogorili smo se na suprotnoj 
strani rijeke. Tamo su nas posjetili krokodil, jaguar, tapir i 
nekoliko svinja, a osim njih i priličan broj noćnih majmuna, 
koji su svoju prisutnost najavili sablasnim urlikanjem. 

U kraju uz gornji tok rijeke Guapora ima divljači u izo- 
bilju, jer ima malo ljudi, koji bi je uznemirivali. Poslije jeda- 
naest dana naporna veslanja stigli smo do rijeke Mequens. Ta- 
mo se nalazila jedna njemačka barraca za eksploataciju 
gume, gdje smo se upoznali s barunom Erlandom Nordenskičl- 
dom, koji je sa svojom hrabrom ženom istraživao pristupačnija 
indijanska plemena uz rijeku Guapore. O vrijednosti te pri- 
vlačne mlade Šveđanke mnogo govori činjenica, da je bila 
spremna danima lutati s mužem po džunglama i močvarama, 
samo da bi se sastali s kakvim zabačenim plemenom. 

Otprilike dvanaest milja istočno dizali su se neki brežuljci, 
za koje je barun smatrao da bi ih bilo lakoumno posjetiti. 

»Zacijelo tamo ima velikih divljačkih plemena«, primije- 
tio je, »a ta su vjerojatno opasna. Čuo sam o njima nešto od 
Indijanaca, koje smo posjetili. Svi oni govore, da negdje u tom 
smjeru ima ljudoždera.« 

»A kažu također, da su ti ljudi krupni i obrasli dlakom!« 
umiješa se barunova supruga. 

Nasmijao sam se, a onda kazao: »Uskoro ćemo saznati, da 
li je to istina, jer upravo onamo idemo!« 

»To je krajnja lakoumnost!« promuca barun. »Moram vam 
iskreno priznati, da se u. tom slučaju ne nadam da ću vas ikada 
vidjeti. Vaš postupak predstavlja pravu ludost!« 

Natovareni teškim naprtnjačama, krenuli smo s rijeke Me- 
quensa. Dva smo dana gazili po mekanom blatu prostranog 
močvarnog područja, a onda smo došli do neke spore rijeke, 
koja je utjecala u močvaru. Pošli smo uz nju i za nekoliko dana 
stigli na travnate ravnice, koje predstavljaju početak gorskoga 
lanca Serra dos Pacecis. Ovaj je dio zemlje tako prekrasan, da 
se ne čudim, što ovdje razasuti po džungli žive pustinjaci raznih 

narodnosti, kojima je draži samotan život u divljini negoli te- 
gobna i nesigurna egzistencija u civilizaciji. Umjesto da ih ža- 
limo, što su ostali lišeni nekih stvari, koje smo navikli smatrati 
nužnima, bilo bi bolje da im zavidimo na mudrosti, koja im je 
omogućila da spoznaju, kako su sve te stvari u biti beznačajne. 
Možda upravo ti ljudi imaju najviše izgleda da otkriju pravo 
značenje života. 


Uspinjući se na Serra dos Pacecis, naišli smo opet na džun- 
glu, ali takva tipa, da je njezina niska vegetacija predstavljala , 
tek malu zapreku za naše napredovanje. Na njezinim ogromnim 
stablima gumovca, od kojih su neka imala opseg i do dvanaest 
stopa, nisu se vidjeli tragovi redovnog obrezivanja. Doduše 
neka su bila nezgrapno posječena sjekirom, ali smo vidjeli, da 
to nije djelo seringera koje kompanije. Činilo se, da ondje 
nije nikada prije nas bilo bijelih ljudi, ali su se jasno vidjeli 
tragovi Indijanaca. 


U tim smo šumama pronašli jednu upravo izvrsnu vrst 
voća. Ne znam mu naziva, a nisam ga nikada prije vidio. Na 
.njemu je bilo malo »mesa« i sastojalo se gotovo isključivo od 
koštice, ali i ono malo »mesa« zavodilo nas je da jedemo jedno 
za drugim. Tu je rasla još jedna vrst voća, koje smo također 
odlučili okušati, kad smo opazili, da kukci kanda u njemu uži- 
vaju. Bijaše veliko otprilike poput mogranja, a izgledalo je do- 
bro za jelo. No od njega nam je ostao u ustima gorak okus, 
a i ona mala količina, što smo ju pojeli, izazvala je kod nas 
povraćanje, popraćeno vrtoglavicom, koja je prošla tek poslije 
izvjesnog vremena. 


. Tri nedjelje nakon ulaska u tu džunglu naišli smo na širok 
1 mnogo upotrebljavan put, koji se s našim sjekao pod pravim 
kutem. 


»Divljaci!« kazao sam. »Selo im je zacijelo posve blizu, jer 
je očigledno, da se ova staza svaki dan upotrebljava!« 


»A šta mislite o onoj,.kojom smo došli?« zapita Costin. »I 
ona je prilično upotrebljavana.« 


Pogledao sam obje staze i nisam se mogao odlučiti, koja 
je od njih prava, t. j. koja vodi u selo. 


»Predlažem da bacimo kocku, majore«, reče Manley. 


Stao sam kopati po džepovima, ne bih li u njima našao 
kakav novčić. Poslije nekog vremena nađem jedan na dnu 
džepa od hlača. 


»Ako padne ,glava", poći ćemo dalje istom stazom, a padne 
li ,pismo', udarit ćemo novom stazom.« 


264 


Bacio sam novčić u zrak, a onda smo se sva trojica sagnuli 
nad mjesto, gdje je ležao novčić, napola pokriven jednim suhim 
listom. Izašlo je ,pismo'. 


»Hajdemo! Poći ćemo novom stazom!« 


Išli smo tom stazom dvije tri milje, prošavši putem kraj 
nekoliko plantaža, a onda nas odjednom, upravo kad smo se 
naši na rubu velike čistine, svom snagom obasja sunce. S veli- 
kom opreznošću stali smo izvirivati iz grmlja na rubu čistine. 
Ispred nas, na velikoj plohi glatko utabane zemlje, stajale su 
dvije kolibe nalik na košnice. U središtu bijahu visoke najmanje 
četrdeset stopa, a promjer im je iznosio stotinjak stopa. Na bli- 
žoj kolibi, koja je od nas bila udaljena kojih trideset stopa, 
vidjela su se samo jedna vrata. 


Dok smo tako gledali iz prikrajka, izađe iz te kolibe dijete 
bakrene puti, držeći u jednoj ruci orah, a u drugoj malenu sje- 
kiru. Čučne ispred plosnata kamena, stavi na nj orah, a onda 
stane po ljuski udarati telućem sjekire. 


Promatrajući taj prizor, zaboravio sam svoje pratioce i sve 
drugo. Preda mnom se podigla zavjesa vremena i pružila mi 
pog'ed u daleku prošlost, pogled u prethistorijsko doba, jer su 
zacijelo upravo tako izgledala djeca Neolitika i upravo su tako 
postupala u doba, kad se čovjek počeo penjati po ljestvama evo- 
lucije. Djevičanska prašuma, proplanak u njoj, koliba: sve je to 
izgledalo upravo onako kao što je možda izgledalo prije mnogo 
hiljada godina! Orah se konačno razbio. Dijete je nešto zado- 
voljno progunđalo, odložilo kamenu sjekiru i stavilo jezgru u 
usta. 


S velikim duševnim naporom vratio sam se duhom u sa- 
dašnjost i tiho zazviždao. Dijete pogleda prema meni, čeljusti 
mu se prestanu micati, a oči mu se izbeče. Odmah zatim izlete 
iz tamne unutrašnjosti kolibe dvije ruke, zgrabe dijete i povuku 
ga unutra. Iz kolibe se začuje uzbuđeno čavrljanje, zveka lu- 
kova i strijela i nekoliko prigušenih krikova. Nema nikakva 
smisla da se čovjek pritaji u džungli, kad su jednom divljaci 
otkrili njegovu prisutnost. Stoga izađem iz skrovišta, priđem 
brzim koracima kolibi i uvučem se u nju kroz niski ulaz, a onda 
čučnem kraj zida u tami, što je u njoj vladala. 

Kad su mi se oči privikle na tamu, ustanovio sam, da u 
kolibi nema ni žive duše osim jedne starice, što je stajala usred 
nekoliko visokih glinenih ćupova ispod centralne motke i pro- 
matrala me. Na drugoj strani kolibe bilo je još nekoliko vrata, 
kroz koja su pobjegli njezini stanovnici. Tek tada mi je sinulo 
objašnjenje: mi smo došli u vrijeme, kad su svi muškarci bili 

na radu na nasadima, a žene i djeca, što su još malo prije bili 
u kolibi, otrčali su da dignu uzbunu, ostavivši samo tu staricu, 
koja je bila prestara da bježi. 


Stara je žena nešto sama sebi gunđala, a onda se sagnula 
da nastavi posao, što ga je bila radila, kad je nastala uzbuna; 
nastavila je na ognjištu kuhati kukuruznu kašu. Dao sam joj 
znak, da sam gladan. Očigledno prestrašena, uzme ona jednu 
zdjelu i dogega se k meni, i dalje gunđajući i mrmljajući. Zdjela 
je bila napunjena nekakvim veoma slasnim jelom, pa sam je 
odnio svojim drugovima, koji su i dalje čekali u grmlju na rubu 
čistine. 

Nebo se naoblačilo, a onda se spustila kiša kao iz kabla, 
gromoglasno bubnjajući po krošnjama iznad naših glava. 


»Uđite za mnom unutra«, doviknuo sam. »Bolje će nam biti 
unutra negoli vani.« ' 


Ušli smo zajedno u kolibu. Kad se zdjela ispraznila, odnio 
sam ju starici, da nam je ponovo napuni. Upravo kad smo jeli 
drugi obrok, uđu u kolibu muškarci. Uvukli su se kroz nekoliko 
ulaza, koje prije nisam primijetio, a kroz otvorena vrata, što su 
stajala kraj nas, mogli smo vidjeti vani siluete drugih muška- 
raca, što su po svoj prilici upravo opkoljavali kolibu. Svi su bili 
naoružani lukovima i strijelama. Jedan od njih, zacijelo pogla- 
vica, stajao je kraj starice i slušao njezino uzbuđeno pripovije- 
danje o tome, što se dogodilo. Prišao sam mu i pokušao mu zna- 
kovima dati na znanje, da smo prijatelji i da želimo samo hrane. 
Kad sam mu se približio, ostao je stajati posve mirno i nepo- 
mično i nije pokazao ni najmanjim znakom, da li razumije, što 
mu pokušavam reći. Vratio sam se k vratima, uzeo iz naprtnjače 
nekoliko sitnih darova, a onda sam prišao natrag k njemu i 
pružio mu ih. On ih je uzeo bez riječi, ali su nam onda prišle 
žene sa zdjelima punima orašaca. Naše je prijateljstvo bilo 
prihvaćeno, pa je čak sam poglavica sjeo na drvenu klupu i 
podijelio s nama oraške, 


Kasnije sam saznao, da ti ljudi pripadaju plemenu Maxubi, 
da imaju dvadeset i četiri sela i dalih ima više od dvije hiljade. 
Put im baš nije bila jako tamna, već prije svijetlobakrena. Bili 
su prilično malena rasta, a kosa im se malko prelijevala na 
crvenkasto, Muškarci su u ušima nosili školjke i drvca, nosovi 
i donje usnice bijahu im probodeni štapićima, a na rukama su 
imali narukvice od sjemenja i izrezbarena drva biljke chon- 
ta. Na nožnim člancima i ručnim zglobovima nosili su gumene 
vrpce, ukrašene crvenim šarama, nacrtanima sokom biljke 


* Arachis hypogaea; »kikiriki«. Op. prev. 

urucu. Upravo nam je taj običaj omogućio da odgovorimo na 
pitanje, zašto su ona stabla gumovca bila narezana. Žene nisu 
nosile nikakva nakita. Kosa im je bila kratka, dok su muškarci 
nosili dugačku kosu, dakle obratno nego što je to kod nas običaj. 
Držim, da su pripadnici toga plemena, kao i mnogih drugih ple- 
mena Brazilije, potomci jedne više civilizacije. U jednom smo 
selu Maxubija vidjeli jednoga crvenokosog dječaka s plavim 
očima, koji nije bio albino. 

Naš se cilj nalazio još mnogo dalje na istoku, pa smo kod 
Maxubija ostali samo toliko vremena, koliko nam je trebalo da 
bar donekle naučimo njihov jezik i upoznamo njihove običaje. 
Oni su poklonici Sunca, pa u svakom selu svakog jutra dva tri 
čovjeka imaju zadaću da muzikalnim glasovima pozdrave Sunce, 
pjevajući nekakvu sablasnu pjesmu u pentatonoj ljestvici, koja 
je nalik na pjevanje tipa ya ravi gorštačkih Indijanaca Pe- 
rua. U gluhoj tišini džungle, kad prve zrake danje svjetlosti 
utišaju gromoglasnu galamu insekata, što je trajala čitavu noć, 
te su nas himne jako impresionirale svojom ljepotom. To je gla- 
zba naroda na izvjesnom stupnju kulture, a ne obična ritmička 
galama, koju tako silno vole pravi divljaci. Maxubijii imaju na- 
zive za sve planete, a zvijezde zovu V iravira, što napadno 
podsjeća na naziv Viracoc ha, koji su Suncu dali Inke. 

Imali su blago i ljubezno ponašanje, a moral im je bio bes- 
prijekoran. Noge i ruke bijahu im sitne i lijepo građene, a crte 
lica nježne. Poznavalj su umijeće izrađivanja glinenih pred- 
meta. Uzgajali su duhan i pušili ga u lulama s malim ognji- 
štem ili u obliku cigareta, umotanih u lišće od kukuruza. U sva- 
kom pogledu prije su ostavljali dojam ljudi, koji su se srozali 
s nekog visokog stupnja razvoja na svoje sadašnje stanje negoli 
ljudi, koji su se sa stupnja divljaštva počeli penjati na viši stu- 
panj razvoja. ' 

Po golemim i nepoznatim prostranstvima Južne Amerike 
još ima razasutih plemena poput ovoga. Neka su bolje organi- 
zirana, a neka čak i bolje odjevena. Sva ta plemena obaraju u 
prah i pepeo zaključke etnologa, koji su istražili samo rijeke i 
ništa ne znaju o manje pristupačnim krajevima. S druge strane 
postoje i pravi divljaci: ružna, opasna i podmukla bića. 

Nikad još nismo vidjeli tako krasna oraška kao što je onaj, 
što ga uzgajaju Maxubiji. Orašak je njihova glavna hrana, a 
plodovi su mu dugački tri do četiri palca. Okus i hranjiva vri- 
jednost odlični su mu, a kasnije smo saznali, da bi se teško mo- 
gla naći prikladnija hrana za putovanje. Za vrijeme jela svaki 
bi čovjek zagrabio iz zajedničke zdjele pune tih ogromnih ora- 
šaka, Žene su jele odvojeno i neprestano punile zdjelu muškar- 
cima. 

Za desetak dana već smo s Maxubijima mogli izmjenjivati 
misli na njihovu jeziku. Tad su nam oni pripovijedali o Mari- 
xijima, pripadnicima jednog ljudožderskog plemena dalje na 
sjeveru. »Vinceha Maricoxi, chimbibi cocol« go- 
vorili su. Na njihovu je to jeziku značilo: »Posjetite li Marico- 
xije, postat ćete hrana u njihovim loncima!« To je upozorenje 
bilo popraćeno strašnom pantomimom. 


Podaci, što smo ih dobili od Maxubija, bili su korisni i za- 
nimljivi. Pošto smo posjetili nekoliko njihovih obližnjih sela, 
oprostili smo se s njima i pošli u sjeveroistočnom smjeru, gdje 
su nam rekli da žive Maricoxiji. Zašli smo u posve besputnu 
džunglu — po svoj prilici »ničiju zemlju«, koje su se podjednako 
klonili i Maxubiji i Maricoxiji — a petoga smo dana putovanja 
naišli na stazu, koja je izgledala, kao da se redovno upo- 
trebljava. 


Dok smo tamo stajali, ogledavajući se lijevo i desno i poku- 
šavajući da odlučimo, kojim je smjerom bolje da krenemo, poja- 


. ve se stotinjak metara južno od nas dva divljaka, krećući se 


trkom i užurbano se razgovarajući. Čim su nas ugledali, divljaci 
stanu kao gromom pogođeni, a onda brže bolje stave strijele na 


. svoje lukove, dok sam im ja dovikivao na jeziku Maxubija. Ni- 


smo ih mogli jasno vidjeti, jer su sjene stvorile mrlje na njiho- 
vim tijelima, ali mi se učinilo, da su krupni i kosmati ljudi s 
neobično dugačkim rukama i s kosim čelima, što su se nagnula 


* prema natrag od ispupčenih očnih svodova. Bijahu to ljudi na 


veoma primitivnom stupnju razvoja i posve goli. Odjednom su 
se okrenuli i pobjegli u šikaru. Znajući, kako nema smisla da ih 
pokušamo slijediti, pošli smo stazom u smjeru sjevera. 


Kratko vrijeme prije zalaza sunca dovro je do nas zvuk, 
prigušen od stabala, o kojem nije moglo biti sumnje da pred- 
stavlja zvuk roga, Zaustaviti smo se i stali pozorno osluškivati. 
Opet je odjeknuo zov roga, a onda mu je došao odgovor s ne- 
koliko strana, tako da je naposljetku istovremeno trubilo neko- 
liko rogova. U sumračnoj večernjoj svjetlosti, ispod visokog 
stropa krošanja te šume, u koju nije nikada prije stupila noga 
Civilizirana čovjeka, taj je zvuk zvučao jezovito Poput prvih 
tonova kakve fantastične opere. Znali smo, da potječe od divlja- 
ka i da su nam oni za petama. Uskoro smo začuli njihove krikove 
i blebetanje uz pratnju grubih zvukova roga. Bijaše to bar- 
barska i okrutna dernjava, koja se posve razlikovala od ne- 
čujna prikradanja običnih, divljaka. Tama, do koje je još uvijek 
bilo daleko iznad krošanja drveća, stala se naglo spuštati u du- 
binu šume, pa smo se počeli ogledavati za prikladnim mjestom 
za logorovanje, koje bi nam donekle pružilo sigurnost od napa- 

daja divljaka. Konačno smo se sklonili u jedan guštik, što su 
ga stvorili grmovi tacuare. Bili smo sigurni, da nas goli 
divljaci tamo ne će slijediti zbog opakog palac dugačkog trnja 
te biljke. I dok smo vješali svoje mreže za spavanje u nutra- 
šnjosti te prirodne palisade?, čuli smo divljake kako uzbuđeno 
galame posvuda oko nas, ne usuđujući se da uđu u nju. A onda, 
kad je nestalo i posljednjeg tračka svjetlosti, divljaci su otišli 
i više nismo od njih čuli ni glasa. 


Sutradan ujutru nije bilo divljaka u blizini. Ni kasnije ni- 
smo naišli ni na jednoga od njih. Idući jasno vidljivom stazom, 
stigli smo na jednu čistinu, na kojoj se nalazila plantaža ma n- 
dioke i papaje.!? Jarko obojeni tukani!' graktali su na pal- 
mama i kljucali po voću. Budući da nam nije prijetila nikakva 
opasnost, obilno smo se najeli voća. Ovdje smo se ulogorili, a u 
sumraku smo priredili koncert, ležeći u svojim mrežama za spa- 
vanje. Costin je svirao na harmonici, Manley pomoću češlja, a 
ja flageolet!?. Možda je od nas bilo ludo, što smo na taj način 
razglasili svoju prisutnost, ali nitko nas nije uznemirio i ni 
jedan jedini divljak nije se pojavio. 

Ujutro smo pošli dalje. Prešavši otprilike četvrt milje, 
naišli smo na neku vrst stražarske kućice od palmina lišća, a 
onda na još jednu takvu kućicu. Odmah zatim nenadano smo 
se našli u otvorenoj šumi. Šikare je nestalo, a ispod drveća smo 
ugledali selo s primitivnim skloništima, ispred kojih je čučalo 
nekoliko divljaka najopakijeg izgleda, što sam ih ikada vidio. 
Neki su pravili strijele, a drugi su naprosto ljenčarili. Bijahu 
to krupna bića nalik na majmune, a izgledali su kao da se nalaze 
tek na neznatno višem stupnju evolucije od običnih životinja. 


Zazviždao sam. Kraj najbližeg skloništa skoči na noge neko 
ogromno stvorenje, dlakavo poput psa. Munjevitom brzinom 
stavi strijelu na luk i pođe prema meni, plešući s noge na nogu. 
Divljak se zaustavio tek kad mi je prišao na udaljenost od sve- 
ga četiri yarda. Puštajući nekakve glasove, koji su zvučali 
poput roktanja, a glasili su otprilike kao »Juf! Juf! Juf!« on 
nastavi plesati preda mnom, a onda odjednom oživi cijela šuma, 
jer se pojavila sva sila tih odvratnih ljudi-majmuna. Svi su 
roktali: »Juf! Juf!« i svi su plesali s noge na nogu, dok su 
stavljali strijele na svoje lukove. Činilo se, da smo se našli u 


2 Ograda od stupova, zabijenih u zemlju. Op. prev. 

0 Papaja (Carica papaya) — južnoameričko drvo ili grm sa žutim 
plodom nalik na dinju; taj ima vrijednu sastojinu papayotin zvan i 
vegetabilnim pepeinom, koji pospješuje probavu, 

11 Tukan kljunasti — jarko obojena tropska ptica s ogromnim Klju- 
nom iz porodice Ramphastidae. 

i? Muzički instrument nalik na flautu, Op. prev. 

vrlo škakljivu položaju, pa sam već pomišljao, nije li to kraj. 
Obratio sam se divljacima prijateljskim riječima na jeziku Ma- 
xubija, ali se oni na to nisu ni obazirali, upravo kao da ljudski 
govor prelazi njihovu moć shvaćanja. 


Stvor ispred mene prestane plesati. Časak dva stajao je 
posve nepomično, a onda nategne luk sve do uha, uperivši isto- 
vremeno vršak šest stopa dugačke strijele ravno u moje grudi. 
Gledao sam mu ravno u oči, koje su bile nalik na svinjske oči 
i napola sakrivene gustim obješenim obrvama. Znao sam, da ne 
će odapeti strijelu, barem još ne sada. Isto tako polagano kao 
što ga je digao, on spusti luk, a onda opet stane plesati i roktati 
«Juf!« 


Zatim po drugi put digne luk i nategne mu tetivu, ali sam 
znao, da ga ni sada ne ća odapeti. Sve se to događalo u skladu 
s onim, što su mi kazali Maxubiji. Divljak opet spusti luk i 
stane plesati, a onda po treći put prestane plesati i uperi prema 
meni vršak strijele. Znao sam, da sa sada više ne šali, pa sam 
izvukao revolver tipa »Mauser«, što mi je visio o bedru. Bijaše 
to krupno i nezgrapno oružje, kalibra neprikladna za upotrebu 
u džungli, ali sam ga ponio sa sobom zbog toga, što sam mu na 
držak bio montirao drven kundak i tako ga pretvorio u kara- 
binku, koja je bila lakša od prave karabinke. Nabijao sam ga 
mecima kalibra 0,38, punjenima crnim barutom, i ti su pravili 
buku, kojoj njihov kalibar nije bio ni izdaleka ravan. Nisam ga 
podigao, već sam samo pritisnuo okidač i ispalio metak u zemlju, 
ravno pred noge čovjeka-majmuna. 

To je odmah djelovalo. Na odurnom licu divljaka pojavi se 
izražaj krajnjeg zaprepaštenja, a njegove se sitne oči izbeče od 
čuda. On odbaci svoj luk i strijelu, a onda skoči u stranu brzo 
poput inačke i nestane iza jednoga drveta. Odmah zatim stanu 
na nas letjeti strijele. Ispalili smo nekoliko hitaca u krošnje 
drveća, nadajući se, da će ta buka preplašiti divljake i ponukati 
ih da se prema nama ponašaju susretljivije, ali njima kanda 
nije bilo stalo da nas prime kao prijatelje. Zato sam odustao od 
tog beznadnog pokušaja prije nego što je itko od nas bio ranjen, 
a onda smo se svi stali povlačiti stazom kojom smo došli, sve 
dok nam logor divljaka nije nestao s vidika. Nitko nas nije 
slijedio, ali je galama iz sela dopirala do nas još dugo nakon 
što smo krenuli u smjeru sjevera. Činilo nam se, kao da još 
uvijek čujemo »Juf! Juf! Juf!« rasrđenih ratnika, 


Kasnije smo skrenuli prema istoku. Nekoliko smo dana 
išli kroz džunglu, neprestano pazeći, ne ćemo li ugledati indi- 
janske iragove, i jednako osluškujući, ne ćemo li začuti prijeteći 
zvuk roga. Dobro smo znali, kako nam lako mogu ući u trag. 

a nismo gajili nikakve iluzije o tome, kakva bi nas snašla sud- 
bina, da nas kojim slučajem uhvate. Noću smo sanjali o odvrat- 
nim fizionomijama ispod spuštenih obrva i o velikim iscerenim 
ustima, u kojima su se vidjeli prljavi i otpiljeni zubi. Man'ey 
je stao pokazivati simptome, po kojima sam mogao zaključiti, da 
ga je počela ostavljati hrabrost. Costin je postao silno nervozan, 
ai ja sam stao osjećati štetne posljedice živčane napetosti, kojoj 
sam bio izložen. Morali smo sami sebi priznati, da nismo spo- 
sobni stići do svoga cilja, pa smo nevoljko odlučili da se vra- 
timo. Doživljaji, što smo ih upravo iskusili, zajedno s onima, 
kroz koje smo prošli godinu dana prije toga, previše su nas 


. iscrpli. Bio nam je potreban potpun odmor, potpuno oslobođe- 


nje od napora, što ih čovjek mora uložiti, da bude neprestano 
na oprezu. 

Selo-osinjak zaobišli smo koliko god su nam to dopuštale: 
naše kalkulacije o položaju, gdje se nalazimo, a onda smo se 
vratili Maxubijima, stigavši savršenom točnošću ravno u nji- 
hovo selo. Naš se dolazak dogodio upravo u času sahrane jed- 
nog ratnika, kojeg je gonila i ustrijelila skupina ratnika iz ple- 
mena Maricoxi, što je bila pošla u lov na ljudski plijen. Pobo- 
javao sam se, ne smatraju li možda ti praznovjerni divljaci, da 
ta dva događaja stoje u uzajamnoj vezi. Doduše, u njihovu po- 
našanju prema nama nije bilo određena animoziteta, ali mi se 


* pričinilo, da sam u njihovu držanju primjetio izvjesnu hladnoću 


i da sam uhvatio nekoliko sumnjičavih pogleda. 
Utroba mrtvaca bila je izvađena, a onda stavljena u urnu, 


“u kojoj će biti sahranjena. Njegov je leš zatim raskomadan i 


razdijeljen članovima dvadeset i četiriju porodica, što su sta- 
novale u kolibi, u kojoj je i on nekada stanovao. Oni su to meso 
pojeli. No tu se radilo o vjerskoj ceremoniji, koju ne smijemo- 
pomiješati s kanibalizmom. Naposljetku je duh pokojnikov istje-- 
ran iz kolibe slijedećim kompliciranim ritualom: 

Poglavica, njegov zamjenik i vrač posjedali su jedan do dru- 
gog na male klupice, što su stajale ispred najvećeg ulaza u 
kolibu, a onda su stali praviti kretnje, koje su se doimale kao: 
da nešto gnječe i guraju niz svako svoje udo, hvatajući to nešto, 
kad god bi tako došli do vršaka nožnih i ručnih prstiju i baca- 
jući to nešto na paravan od palmina lišća, koji je bio dugačak 
1 širok otprilike tri stope. Ispod paravana stajala je zdjela na- 
punjena vodom, kojoj su na površini plivale nekakve trave. Od 
vremena na vrijeme sva trojica pomno bi pregledali paravan i 
vodu ispod njega. To su ponovili mnogo puta, a onda su pali u 
trans, pa su oko pola sata nepomično sjedili na svojim stolicama. 
izvrnutih očiju. Došavši opet k sebi, oni su prvo stali trljati 
svoje trbuhe, a onda im je žestoko pozlilo. 

edili su na svojim klupicama i pjevali 
pojedince ili zajedno niz od tri note, spuštajući se za oktave. 
Riječi te pjesme, koja se neprestano ponavljala, glasile su: » Ta- 
wi-tacni, tawi-tacni, tawi-tacnil« Clanovi poro- 
dica, što su se nalazile u kolibi, odgovarali su im zbornim nari- 
canjem. 

Te su ceremonije trajale tri dana, Lo 6. VILJEM 
poglavica najozbiljnije tvrdio, da je duh pokojnikov još uvijek 
u kolibi i da ga on vidi. Trećega dana ceremonije su dostigle 
kulminaciju. Zavjesa je premještena u kolibu i stavljena na 
mjesto, gdje je na nju kroz vrata padala danja svjetlost. Ljudi 
su se bacili na koljena i spustili lica sve do zemlje. Tri starje- 
šine plemena odbacili su svoje klupice i čučnuli ispred ulazaj u 
kolibu, obuzeti velikim uzbuđenjem, a ja sam kleknuo kraj njih 
i stao gledati paravan, u koji su svi tako pozorno zurili. 

U unutrašnjosti kolibe, na jednoj strani paravana, nala- 
zila se zatvorena pregrada, u kojoj je nekada spavao pokojnik. 
Plemenske starješine sada su tamo uperile svoje poglede. Neko 
je vrijeme vladala potpuna tišina, a onda sam ugledao nekakvu 
tamnu sjenu kako je izašla iz pregrade, odletjela prema sredi- 
šnjem stupu kolibe, a onda nestala. Sigurno ćete kazati, da se 
tu radilo o učinku masovne hipnoze. U redu, neka bude tako, 
ali ja znam samo to, da sam ju doista vidio! 

Poglavica, njegov zamjenik i seoski vrač odahnu, a onda 

ih od glave do pete oblije znoj i oni se sruše na zemlju. Ostavio 
sam ih i vratio sam se svojim drugovima, koji nisu prisustvovali 
ceremoniji. 

U tri sela, što smo ih posjetili poslije toga, naš se dolazak 
dogodio upravo u vrijeme, kad se tamo održavao tapi, t.j. 
ceremonija istjerivanja duha. I tamo se pjevala ista pjesma, ali 
nama nije bilo dozvoljeno da prisustvujemo ceremoniji, jer je 
u dušama divljaka stala sazrijevati sumnja, da su te smrti plod 
zlokobna utjecaja našega boravka među njima. Oni su moj rad 
s teodolitom, što sam ga vršio u okolici njihovih sela, tumačili 
kao »razgovaranje sa zvijezdama«, pa ih je to ozlojedilo. Bili 
smo samo trojica, a dobro smo znali, da se može dogoditi da se 
pod uplivom srdžbe ti ljudi okrenu protiv nas, pa ma kako su 
inače dobroćudni bili. Stoga smo uvidjeli, da nam je vrijeme 
krenuti dalje. 

Prije odlaska sam saznao, da pleme Maricoxi broji otprilike 
hiljadu i pet stotina pripadnika. Također sam saznao, da na isto- 
ku živi još jedno ljudoždersko pleme, Arupi, a nešto dalje, 
prema sjeveroistoku, još jedno: crni ljudi niska rasta, obrasli 
dlakom, koji nabijaju svoje žrtve na bambuse i onda ih peku 
nad vatrom, da bi ih zatim raskomadali i pojeli kao ljudsku pe- 


Cijelu tu noč prosj 


a za to mi je vrijeme 

čenku pečenu na ražnju. I prije sam čuo glasine o njima, a sad 
znam, da se temelje na stvarnim činjenicama. Bijaše očigledno, 
da Maxubiji sebe smatraju civiliziranim ljudima. O svojim su- 
sjedima kanibalima govorili su s velikim prezirom. Na grani- 
cama svoga teritorija, gdje se on sastajao s teritorijima nepri- 
jateljskih ljudoždera, imali su pomno organiziranu stražarsku 
službu. »Stražarske kućice«, koje smo vidjeli — a takvim se 
kućicama služe sva ta indijanska plemena — bijahu zapravo 
paravani, kroz koje su se mogle odapinjati strijele. 


Natovareni vrećama, ispletenima od špage, koje su bile 
pune orašaka, kamenih sjekira, lukova i strijela — a svako od 
tih oružja bilo je pravo umjetničko djelo — otišli smo od Maxu- 
bija i pošli u jugozapadnom smjeru prema Boliviji. Divljači je 
bilo malo. Bijaše to naime jedno od onih razdoblja, kad se zbog 
ovog ili onog razloga sav životinjski svijet preseli u druge kra- 
jeve. Jedamput nam je pošlo za rukom da ustrijelimo tri maj- 
muna, ali nam je dva oteo jaguar skitnica, pa smo morali dalje 
pješačiti, hraneći se samo obrocima, koji su se sastojali od osam 
orašaka na dan po čovjeku. Možda nas je upravo to spasilo od 
krajnje iscrpljenosti, jer je činjenica, da biljna hrana, ako je 
ima dovoljno, daje čovjeku obilje snage i energije, dok u uslo- 
vima polu-gladovanja uživanje mesa izaziva jak osjećaj tro- 
mosti.13 

Nije nam bilo lako ići, a kad smo konačno stigli do jedne 
kolibe berača gume na obali neke male rijeke, bili smo veoma, 
veoma gladni. Tamo smo ostali dva dana, toveći se rižom i 


charqueom. 

Nikad ne ću zaboraviti naš prvi doručak u toj kolibi. Kraj 
nas, u hladovini, što ju je stvarala streha kolibe, umirao je neki 
čovjek od žderanja zemlje. Bijaše to biće mršavo poput kostura 
sa silno nabreklim želucem. Oni od nas, koji su poznavali sim- 
ptome te bolesti, znali su, da tomu čovjeku nema spasa, a naš 
domaćin seringero nije prema njemu pokazivao ni truna 
sažaljenja. Žrtva je cijelo vrijeme monotono stenjala i govorila: 
»Ja umirem, senhores, umirem u strašnim mukama!« 


15 Oduševljen fotografijama naše porodice u Engleskoj, koje mu je 
otac bio pokazao, poglavica Maxubija darovao mu je veliku vreću od 
špage punu gigantskih orašaka, kazavši, da je to dar za nas, djecu. Tu je 
vreću donio otac u domovinu netaknutu. Čak ga ni muke gladovanja nisu 
natjerale da je načne. Sad me obuzima stid, kad se sjetim, kako smo ih 
mi, dječurlija, nonšalantno jeli. Vreću imam još uvijek. Nekoliko smo 
komada orašaca sačuvali kao kuriozitet, ali su ih nažalost kasnije, u 
Peruu, uništili termiti. Op. Briana Fawcetta. 


273 


18 FAWCETT: Kroz prašume J. Amerike 


»Ionako ćeš biti mrtav za pola sata, pa nema smisla da 
galamiš!« odgovorio mu je seringero. »Ne ćeš ništa postići, 
već ćeš samo ovim senhorima pokvariti doručak!« 

»Jao!« cvilio je čovjek na umoru. »Ja umirem, ja umirem 
u strašnim mukama!« 


Odjednom neka žena odgrne mrežu za zaštitu od koma- 
raca. Čovjek je bio mrtav. Na njegov se nos spusti jedna osa. 
Nos se jedva primjetno strese, ali čovjek ne pusti od sebe ni 
glasa. Već za jedan sat njegov je leš bio sahranjen, a po svoj 
prilici i zaboravljen. Zapitao sam se, zašto se taj čovjek zapravo 
rodio? Kakvoj je svrsi trebalo da posluži njegov put iz djetin- 
stva u život beznadne bijede, koji se naposljetku završio tom 
samotnom, strašnom i neoplakanom smrću? Sigurno je bolje 
živjeti kao životinja negoli tako strašno bijednim ljudskim ži- 
votom. A ipak, i takav život ima svoju svrhu! Ni sam ne znam, 
zašto me se taj događaj tako snažno kosnuo. Podrhtavanje 
mrtvoga nosa usadilo se duboko u moje sjećanje. Sjetio sam se, 
kako sam jednom zgodom vidio neku ljamu, koja je, dok su je 
klali, tjerala repom nekakvu upornu muhu, kao da se s njom 
samom ništa ne događa. 

Mrtvac nije ipak bio zaboravljen nakon svoje sahrane. S e- 
ringero je uporno tvrdio, da se noću pojavljuje njegov duh. 
Posvuda u unutrašnjosti kontinenta smatra se posve prirodnom 
pojavom, da se dusi mrtvaca pojavljuju još neko vrijeme poslije 
njihove smrti. Ljudi divljine žive dovoljno blizu prirodi, da 
znaju stvari i pojave, koje su za nas sakrivene. 

Nastavili smo put niz rijeku i naišli na još jednog berača 
gume, Dona Christiana Suareza. Taj je čovjek izvršio neka 
značajna istraživanja Gran Chaca, a sad se privremeno naselio 
u kraju uz rijeku Guapore. Počastio nas je koliko su mu god 
to dopuštale njegove mršave zalihe. U njemu sam upoznao veo- 
ma zanimljiva i obrazovana čovjeka, jer je on bio sve prije ne- 
goli jedan od onih neukih peona, od kojih se pretežni dio 
berača gume. 

»U Chacu sam se mogao obogatiti, sefior«, kazao mi je 
jedne večeri, dok smo sjedili oko vatre, u koje su se dimu su- 
šile kugle gome!t, »No moja je nevolja u tome, što se ne 
mogu smiriti na jednome mjestu. Bio je tamo sa mnom jedan 
moj prijatelj. Za razliku od mene, taj se čovjek znao služiti 
svojom glavom, dok ja stvari prihvaćam onako, kako one same 
dođu. Taj moj prijatelj bio je prilično vješt čovjek, pa je kupio 
na vjeresiju velik komad stočarske zemlje u distriktu Santa Cruz. 


4“ Goma — guma. Op. prev. 

Zatim se spustio u Sjeverni Chaco i kraj, koji se zove Parapeti, 
jer su tamo Yacanagui i druga indijanska plemena imali velika 
stada stoke. Sa sobom je ponio igračku, koja je predstavljala 
kravu. Kad biste ju navinuli, ta je stvarca mogla sama nezgrapno 
hodati i klimati glavom. Indijancima je kazao, da je to »veliki 
duh«, koji pogađa sve njihove misli. Moj bi se prijatelj nenadano 
okomio na kakva Indijanca i optužio ga, da ima ružne misli, a 
onda bi mu kazao, da će umrijeti za kaznu, što je uvrijedio 
duha, koji se krije u kravi-igrački. Kad bi se Indijanac našao 
na samom rubu smrti od straha, moj bi mu prijatelj kazao: 
'Želiš li ostati živ, daj mi stotinu grla stoke i dotjeraj mi ih 
u Santa Cruz, pa ću ja umilostiviti velikog duha! Svaki Indi- 
janac objeručke bi prihvatio tu ponudu, a onda bi moj prijatelj 
stao kazivati kravi-igrački kojekakve 'hokus-pokuse?, i ona bi 
kimnula glavom. Uskoro je moj prijatelj imao najbogatiji 
rancho u cijelome Santa Cruzu, a sve je to dobio za cijenu 
obične igračke! Da, bistra je to glava!« 

Poput Suareza i svi ostali seringeri, na koje smo naišli, 
bijahu prijazni i gostoljubivi ljudi. Samo se na jednoj njemačkoj. 
barraci dogodilo, da je prilika da na nama zarade potisnula 
sve druge misli naših domaćina. Tamo smo se vagali, pa smo 
otkrili, da je Manley od odlaska iz Engleske izgubio oko četr- 
naest kilograma, Costin oko šesnaest, a ja dvadeset i sedam. 
No usprkos tome nismo se loše osjećali. 

Na rijeci Paraguayu, koja povezuje tu barracu s Porve- 
nirom, zadržale su nas neko vrijeme goleme količine cam e- 
lota. Putem smo imali priliku da promatramo borbu između 
krokodila i lamantina.!5 Čovjek ne očekuje neke velike borbene 
sposobnosti od te skromne 'morske krave', ali je ona ipak od- 
lučno porazila krokodila. 

Pošto smo u Porveniru ostali pet dana, došle su iz San 
Ignacija taljige s volovskom zapregom, pa smo se njima po-. 
služili za nastavak putovanja. Poslije tri dana puta teškim pu- 
tem kroz džunglu stigli smo do prve estanc ije, a odatle je 
put postao prohodniji. Velik se dio putovanja taljigama obavlja 
u ranim jutarnjim satima. U ovim taljigama bilo je mjesta: 
samo za naše naprtnjače, pa smo mi morali ići kraj njih pješke: 
U svakoj estanciji, kraj koje smo prošli, bjesnio je šarlah, 
i ljudi su umirali kao muhe. I u San Ignaciju — kamo smo stigli 
početkom mjeseca septempra 1914. godine — također je vladala 
epidemija. Upravo smo tamo saznali, da je u Evropi buknuo rat. 
Kazao mi je to neki Nijemac. Iako smo formalno bili neprija- | 
telji, taj mi je čovjek pozajmio novac, koji nam je bio potreban 


15 Lamantin (Manatus americanus) — morska krava, vodeni sisavac 
iz roda perajara. 

da stignemo do Santa Cruza, jer su meni bile ostale svega če- 
tiri funte. Nijemac je zatražio samo to, da se novac vrati nje- 
govu tamošnjem predstavniku. 


U San Ignaciju nam je pošlo za rukom da nabavimo samo 
jednu mazgu, pa smo na nju natovarili svoje naprtnjače i pro- 
vijant, a onda smo prevalili pješke 231 milju do Santa Cruza. 
Budući da smo prije toga prevalili 250 milja pješačeći uz taljige, 
smatrali smo, da se zbog te 231 milje ne smijemo tužiti. U sva- 
kom slučaju, duhovi su nam bili posve zauzeti mislima o ratu 
i o njegovim eventualnim reperkusijama na život naših obitelji 
i prijatelja u Engleskoj. 


Nakon dva tjedna pješačenja po deset sati na dan stigli smo 
u Santa Cruz. Putem se sva naša dnevna prehrana sastojala 
samo od dva komada dvopeka ujutru i sardina sa šećerom na- 
večer, a ipak smo se dobro osjećali! Nijemci u gradu upravo su 
likovali. Poslije orgije pijančevanja pivom zderali su biltene 
S vrata britanskoga vicekonzulata, a onda su stali paradirati 
ulicama, pjevajući patriotske pjesme. Mnogi su već bili otpu- 
tovali u Evropu i na frontu, ali kad su stigli do obale, ustanovili 
su, da tamo nema nijednog njemačkog broda, koji bi ih odvezao 
u domovinu. I nama je bilo stalo do toga da se vratimo kući i 
dademo svoj prilog ratu, ali smo utrošili osam dana na nabavku 
tovarnih životinja i još deset dana, da stignemo u Cochabambu. 


U Cochabambi smo se opet sreli s barunom Nordenskiš6l- 
dom. Priznao je, da je iznenađen, što smo se vratili. Indijanci 
plemena Huari, koje je on posjetio, također su mu kazivali o 
dlakavim kanibalima, što žive na sjeveroistoku od njih, ali 
divljaci slabo umiju ocjenjivati udaljenosti, pa se iz njihova 
pripovijedanja može često dobiti dojam, da je koji kraj u ne- 
posrednoj blizini, a zapravo je taj dojam sasvim bez temelja. 


Prošli smo kroz La Paz, prešli preko jezera Titicace bro- 
dom »Inka«, i stigli na obalu mora upravo na vrijeme da vi- 
dimo, kako je zlosretna eskadra admirala Craddocka isplovila 
u svoju propast kod Coronela. Poslije toga događaja Englezima 
baš nije bilo ugodno u pacifičkim lukama. To je napose vrije- 
dilo za čileanske luke, gdje je njemački utjecaj bio najjači. Tra- 
jalo je to sve dok bitka kod Falklandskog otočja nije sreću 
okrenula. Bijaše to nepovoljan period rata. Putujući kući, našli 
smo New York u mraku, jer su već tada njemačke podmornice 
operirale u američkim vodama. 


Početkom januara 1915. bili smo uključeni u velike vojske, 
što su se stvarale, 

SEDAMNAESTO POGLAVLJE 


NA GLAVNA VRATA 


Stara uzrečica »Vidjeti Rio i umrijeti!« temelji se na oprav- 
danim razlozima. Ne znam ni jedno mjesto, koje bi moglo stati 
uz bok Rio de Janeiru, a nadam se, da ću se jednom tamo na- 
staniti, ako me sreća posluži. Urode li moji istraživački radovi 
financijskim plodovima, sagradit ću obiteljsku kuću na obronku 
brda, što se dižu iznad te veličanstvene luke. Tamo će se moja 
raspršena obitelj moći okupljati svakog Božića, a moja žena i 
ja proživjet ćemo svoje posljednje dane u tom gradu, koji ima 
zacijelo jedan od najljepših položaja na cijelome svijetu. Volim 
i njegove stanovnike, pa ću biti sretan, ako me prigrle kao jed- 
noga od svojih, ako se jednom ostvari moj san. Moj sadašnji 
posao vršim u njihovoj zemlji, a ništa mi ne bi bilo milije, nego 
da ostatak svoga života provedem u službi Brazilije. 


U Engelskoj su moji radovi pobudili prilično zanimanje, ali 
mi financijska potpora nije dolazila niodkuda. Možda je moj 
cilj bio previše romantičan okorjelim konzervativcima, koji su 
više voljeli da stavljaju na sigurno i da financijski patroniziraju 
ekspedicije na Mount Everest i u »dobri stari« Antarktik. Ja 
im to ne zamjeram. Priču, koju ste pročitali u prvome poglavlju 
ove knjige, nije baš lako prihvatiti kao istinitu, ali ni u njoj 
nisam iznio sve, jer je još neobičnije ono, što nisam dosad ni- 
kome pripovijedao. Svojedobno su se učenjaci rugali pretpostav- 

kama o postojanju dviju Amerika, a kasnije hipotezama o Her- 
culaneumu, Pompejima, Troji. Možda ćete kazati, da su ta ve- 
lika otkrića zbunila »nevjerovane Tome« i da bi ta okolnost 
imala ići meni u prilog. Budući da sam bio nosilac počasne »Me- 
dalje osnivača« Kraljevskog geografskog društva, postigao sam 
da budem saslušan s poštovanjem, ali je bio iznad moje moći 
svaki pokušaj da privolim tu postariju gospodu, arheologe i 
londonske muzejske eksperte, da povjeruju makar samo djeliću 
onoga, za što znam da je istina. 
Iz rata sam izašao uvjeren, kako je došao kraj eri, u kojoj 
je Velika Britanija bila svjetska sila, a na Evropu _sam ledao W 
samo kao na dio _svij koj iti. Vjerujem, da su 
e Četiri godine blata i krvi dovele i hiljade drugih ljudi do 
slična razočaranja, koje predstavlja neizbježnu posljedicu sva- 
koga rata, osim kad se radi o onoj šačici ljudi, koja iz rata 
izvlače materijalnu korist. Ja sam u ratu mnogo izgubio, jer me 
on primorao da pokidam konce jedne nove djelatnosti, a po- 
novo ih sastaviti bilo bi teško. Iz vojske sam izašao s veliko- 
dušnom mirovinom od 150 funta godišnje, ali sam dvaput veću 
svotu potrošio na moj, Costinov i Manleyev povratak u domo- 
vinu. Ako bih se htio vratiti u Južnu Ameriku, trebalo bi da 
potrošim i posljednji novčić, koji bi mi preostao, kad opskrbim 
obitelj. za 
Costin, koji je neko vrijeme bio sa mnom, prošao je kroz 
'te ratne godine kao artiljerijski poručnik, ali se oženio, pa ne 
bi mogao poći na daljnja istraživanja u Južnoj Americi. Man- 
ley je preživio rat, ali je kratko vrijeme poslije njegova svršetka 
“umro od bolesti srca. 
Kroz oblake poslijeratne depresije uperio sam pogled pre- 
“ma Amerikama i došao do zaključka, da ta dva kontinenta pred- 
stavljaju jedinu nadu naše civilizacije. Sjeverna Amerika već je 
“ zauzela svoje mjesto na čelu zapadnih nacija, ali žarište mojih 
pogleda bile su latinsko-američke republike, koje su, stimuli- 
rane silnim povećanjem ratnih tržišta, počele naglo kročiti na- 
prijed. Zaključio sam, da pod svaku cijenu moramo otići iz 
Engleske i pružiti svojoj djeci priliku da odrastu u muževnom 
ambijentu Novoga Svijeta. Djeca su još uvijek bila u školskoj 
dobi, moj najstariji sin približavao se klimaksu svoje školske 
karijere, ali sam smatrao, da to nije jedino obrazovanje, koje 
njima treba. Odluka da odemo bila je konačno stvorena, a spo- 
ne, što su nas vezale sa starim krajem, prekinute. Našu kuću 
u Seatonu — kamo smo se preselili iz Uplymea — dali smo u 
. najam, a za prodaju smo imali tek malo stvari. Odlučili smo, da 
će sa svim pokretninama žena i djeca otputovati na Jamaicu, 
a ja ću poći u Braziliju. 

Za vrijeme svoga posjeta Londonu primio me predsjednik 
Brazilije dr. Pessoa u audijenciju i saslušao sa zanimanjem sve 
što sam mu imao reći. Kasnije sam čuo, da u to vrijeme njegova 
vlada nije mogla subvencionirati nikakva istraživanja, ali to 
nije nipošto bio rezultat nehaja s njezine strane. U to vrijeme 
Brazilija se nalazila u sjeni financijske krize, pa su se svi ne- 
bitni rashodi morali smanjiti na minimum. Pomislio sam, da ću 
možda postići veći uspjeh u Rio de Janeiru, gdje ću moći stu- 
piti u kontakt s ministrima, u nadležnosti kojih su problemi 
unutrašnjosti zemlje. Znao sam, kako nema sumnje o tome, da 
ću na licu mjesta imati bolje izglede u uspjeh. 


.U Rio de Janeiro doputovao sam u mjesecu veljači 1920. 
godine. Pri razmjeni valute pretrpio sam teške gubitke. Prili- 
kom dolaska u Rio morao sam mijenjati funte sterlinga u mil- 
reise po tečaju od svega nešto više od dvanaest milrcisa 
po funti, a kad sam kasnije, prije povratka u Englesku, morao 
mijenjati milreise natrag u funte, platio sam za svaku 
funtu četrdeset milreisa. Život u Rio de Janeiru nije bio 
jeftin, osobito za mene, jer sam morao odsjesti u hotelu. Zbog 
toga se nisam ni časka mogao osloboditi od strepnje, što će se 
dogoditi, ako mi ne pođe za rukom da sakupim novac za ekspe- 
diciju. U početku sam stanovao u hotelu »International«, koji 
se nalazi visoko na brežuljku Silvestre. No iz toga sam hotela 
otišao — doduše sa žaljenjem — jer se stao u sve većoj mjeri 
i sve brže pretvarati u utočište Nijemaca. Bijaše to s moje 
strane plod vredrasude, ali je rat predstavljao tragediju još 
nedavne prošlosti, — ranu, koja je sve prije negoli zacijeljela, 
— pa nisam mogao gledati Nijemce posve ravnodušno. Zabora- 
vio sam činjenicu, da sam se prije rata upoznao i sprijateljio 
s mnogim Nijemcima. Odnosno, prije bi se moglo kazati, da je 
sjećanje na to zasjenio onaj osjećaj, koji znamo pod nazivom 
patriotizam. Bilo kako mu drago, moje je preselenje iz toga 
hotela značilo za mene promjenu nabolje, jer me je britanski 
ambasador Sir Ralph Paget pozvao, da stanujem kao njegov gost 


u prekrasnoj rezidenciji ambasade. 


Moj se boravak u Rio de Janeiru otegnuo na šest mjeseci, 
ali je, sve u svemu, unatoč mojim strepnjama, predstavljao za 
mene prekrasan doživljaj. S krova ambasade pružao se pre- 
krasan vidik na sve strane, a kad se radi o lijepim vidicima, 
onda je Rio grad bez premca. Ispod nas protezala se, ispod gor- 
skoga grebena, divna avenija Beira Mar i ulazila u predgrađe 
Copacabanu, da se iza njega nastavi i prođe kroz mnoga pred- 
građa, idući neprestano uza samu divnu morsku obalu. Navečer 
bismo se često tom cestom vozili automobilom. Kući bismo se 

vraćali tek kad bi pao mrak. Tada bi odjednom zasjala punim 
sjajem jedna od najprekrasnijih gradskih rasvjeta u cijelome 
svijetu, stvarajući sag blistavih refleksa na mirnoj površini za- 
ljeva. Kako li su sivi i turobni naši otrcani engleski gradovi u 
usporedbi s tom krasotom! U tom se gradu čovjek ne može do- 
sađivati, jer uživa, promatrajući neprestanu živost u njegovoj 
luci — dolazak i odlazak prekooceanskih brodova, kretanje 
obalnih parobroda, što brzaju poput gigantskih vodenih kukaca 
saobraćajući s prijestolnicom federalne države Niteroiom 
avenije prepune šaroliko odjevenih ljudi — velike pješčane 
plaže, koje ni hiljade kupača ne mogu napuniti. Ako je što bilo 
potrebno, da se upotpuni ta slika, onda su to bile jahte. Jahtu 
nisam vidio ni jednu jedinu, ali će se i one prije ili kasnije 
pojaviti, jer Rio je bogat grad, koji smatram prijestolnicom 
jedne civilizacije u zametku. 


U tropskim i suptropskim zonama Južne Amerike klima 
postaje ljeti sve hladnija. Od svibnja do rujna nema ugodnije 
temperature od one, što tada vlada u Rio de Janeiru. Da se ta 
sezona ne sukobljuje sa sjevernim ljetom, sigurno bi se iz go- 
dine u godinu u ogromnim razmjerima povećavao priliv turista. 
Tko nije vidio Rio, ne može pojmiti, kakav je to raj — ta glavna 
vrata u prostranu pozadinu, kojoj se bezgranična prirodna bo- 
gatstva ne mogu pravo ocijeniti. Brazilijanci se s punim pravom 
ponose tim gradom. On ima najljepšu luku na svijetu: luku, 
koja je omeđena slikovitim i ponosnim brdima, koja je puna 
bogatstva, luksuznih hotela, prekrasnih trgovina, širokih avenija 
i veličanstvenih bulevara. 


Pošlo mi je za rukom da opet govorim s predsjednikom 
republike. Saslušao je moje prijedloge s ljubaznošću i brzim 
shvaćanjem, tipičnim za južno-američke ministre. Saslušali su 
me i članovi kabineta, ali nisam ništa Postigao, sve dok se za 
moje prijedloge nije svojim utjecajem založio britanski amba- 
sador. Tek je tada pristala brazilska vlada da subvencionira 
jednu ekspediciju. Bilo je utanačeno, da ja ne ću za taj posao 
primiti nikakve nagrade, ali su oni pristali da odrede dobru 
plaću jednom oficiru iz našeg ministarstva zrakoplovstva, koji 
mi se htio pridružiti. 

Bio sam svijestan činjenice, da ispoljavam izvjesni dru- 
štveni nehaj, dok sam dolazio u državne palače i parlament u 
običnom odijelu, a ne u fraku i cilindru, ali, da vam Pravo ka- 
žem, nisam takve odjeće imao. Osim toga, u meni je još uvijek 
Živjela strava, što sam ju prema fraku i cilindru stekao u onim 
sivim godinama, koje sam proveo kao pitomac Westminsterskog 
koledža i kasnije, kad sam naišao na propise, koji određuju, da 

tako treba da budu odjeveni mladi oficiri, kad prilaze »bogo- 
vima« Whitehalla." Nekada se toj konvencionalnosti morao po- 
koravati svaki posjetilac predsjednika južno-američkih republi- 
ka, ali je ta formalnost sada odbačena. Čini mi se, da je to znak, 
da na cijelom tom kontinentu počinju prevladavati širokogrud- 
niji nazori. 

_Brzojavio sam onomu oficiru da, dođe u Rio i da mi se pri- 
druži. Ambasada je također brzojavila ministarstvu vanjskih 
poslova, a brazilska vlada svome ambasadoru u Londonu. Me- 
đutim se taj oficir predomislio, pa sam se tako našao pred pro- 
blemom, kako da ovdje pronađem suputnika. Činilo se, da je 
u Rio de Janeiru nemoguće pronaći prikladne ljude, ali je ured- 
nik nekih engleskih novina u Sao Paulu, u želji da mi pomogne, 
objavio u svome listu oglas, kojim se traže »bistri mladići«. U 
oglasu nije bilo rečeno, što se od njih traži, ali se odazvao tolik 
broj mladih ljudi, da sam se ponadao, da ću među tako veli- 
kim brojem neprikladnih pronaći bar jednoga, koji će mi od- 
govarati. Ti su ljudi opsjedali ambasadu, čekali me na ulici i 
obasipali pismima i preporukama. Većina je imala namještenja, 
ali ih je neodoljiva privlačnost, što je imaju istraživanja nepo- 
znatih krajeva, otrgnula od njihovih zanimanja, a da nisu ni 
najmanje požalili za sigurnošću, koju bi tako žrtvovali. Bilo mi 
je žao, što moram razočarati tolik broj mladih ljudi, ali mi se: 
nijedan nije činio prikladan za takav posao. 

Kad sam već stao gotovo očajavati, upoznao sam nekoga. 
Australca, ljudeskaru od čovjeka, koji je tražio zaposlenje. 
»Butch« Reilly bio je visok šest stopa i pet palaca, a širok kao 
vrata kakve šupe. Tvrdio je, da je major i nosilac »Viktorijinog 
križa«?2, krotilac divljih konja, mornar i još koješta drugo. 

»A_ osim svega toga imam u Australiji stočarsku farmu od 
dvadeset hiljada akra. Zato nema toga čovjeka, koji bi se bolje: 
od mene razumio u konje — ili u brodove!« 

U boksačkom susretu, što se kratko vrijeme prije toga odr- 
žao, Butch je na svoga protivnika, nekoga Američanina, nasrnuo 
s takvim entuziazmom, da ga nije ništa moglo zaustaviti, ni 
gong, ni sekundanti, ni sudac. Bilo je potrebno da se udruže: 
snage velikog broja gledalaca, da se razdvoje ta dva protivnika, 
koji su sebi zabili u glavu, da će susret odlučiti »knock-outom« 
bilo u ringu ili izvan njega. Pomislio sam, da će čovjek Butcho- 
va kova biti vrlo sposoban da izdrži napore putovanja džun-: 
glom, pa sam ga s radošću angažirao. 

i Ulica u Londonu, u kojoj se nalazi veći dio britanskih vladinih: 


ureda, Odatle, u prenesenom smislu: britanska vlada. Op. prev. 
2 Najviše britansko vojničko odlikovanje za hrabrost. Op. prev. 

Vlada mi je obećala dva brazilijanska oficira, a general 
Condon, čuveni istraživač i inženjer, koji je pratio Rooseveltovu 
ekspediciju na njezinu putovanju do rijeke Duvide, izvršio je 
sve što je bilo potrebno da oni dođu. Kad su sve pripreme bile 
završene, Butch i ja krenuli smo 12. kolovoza u S4o Paulo, 
ispraćeni od strane pripadnika najveselije i najgostoljubivije 
kolonije Britanaca u cijeloj Južnoj Americi. 


Britanska kolonija u S4o Paulu nas je ljubazno primila i 
išla nam u svakom pogledu na ruku. Njezini su nam pripadnici 
čak poklonili nekoliko pištolja i municiju. Bijahu to pokloni 
sumnjive vrijednosti, ali smo ih ipak primili sa zahvalnošću, 
Za vrijeme boravka u Sfo Paulu posjetili smo »Butantansku 
farmu zmija«, gdje smo se opskrbili izvjesnom količinom zmij- 
skog seruma, da nam bude pri ruci u slučaju nesreće. Ova do- 
bro vođena ustanova od neprocjenjive je koristi za stanovnike 
krajeva, u kojima ima mnogo otrovnih zmija, a trebalo bi da se 
takve ustanove osnuju i u drugim dijelovima svijeta. Već se 
godinama nije dogodilo, da serum, koji se ovdje proizvodi, ne 
bi pomogao čovjeku, kojega je ugrizla otrovna zmija, pa makar 
se upotrebio čak i onda, kad bi pacijent već došao u beznadno 
stanje. U ovoj se ustanovi mogu vidjeti šumske pjeguše, jara- 
cace, smrtonosne čegrtuše i pripadnice doslovno svih vrsta 
brazilskih otrovnih zmija. Sve se te zmije upotrebljavaju ovdje 
Za izradu zmijskog seruma. Ima tu i pripadnica jedne neotrovne 
vrste zmija, poznate pod nazivom musserau. To su svjetlu- 
cavi crni gmazovi, dugački četiri do šest stopa, koji se hrane 
otrovnim zmijama, pa ih stoga vrijedi uzgajati. Osoblje zmijske 
farme u Butantanu postupa sa svim zmijama s nehajnošću, koja 
je plod dugogodišnjeg iskustva. No, iako se posjetiocu čini, da 
su oni u tome ludo nesmotreni, znaju ti ljudi vrlo dobro, što 
čine i kako daleko smiju ići u svojim postupcima. 


Za vrijeme dosadnog putovanja vlakom od So Paula do 
rijeke Paraguaya mnogo smo se nagutali prašine. Vozili smo se 
prugom, koja je zacijelo od svih pruga u Braziliji najlošije gra- 
đena i najslabije održavana. Zapadno od rijeke Parane posve 
je uobičajena pojava, da svaki vlak iskoči iz tračnica barem 
jedan ili dva puta na svakom putovanju, a neprestana trešnja 
i drmanje vlaka ne daju putniku da makar samo na, čas zabo- 
ravi opasnosti, što ga vrebaju. Nama je, na našem putovanju, 
poslužila sreća, pa je vlak iskliznuo s tračnica samo jedamput, 
i to zbog toga, što je skretničar prebacio skretnicu ispred naše 
lokomotive, dok smo iz sporednog staničnog kolosijeka prelazili 
na jednosmjerni glavni kolosijek, pošto smo prije toga propu- 
stili jednu drugu kompoziciju. Inače je najviše sjećanja vrijed- 

na epizoda na tom putovanju bio gubitak moga dragocjenog 
»Stetson« šešira, koji je zbog Butehove ncopreznosti izletio 
kroz prozor. A treba imati na umu, da se dobri »Stetsoni« ne 
mogu nadomjestiti u dućanima šeširdžija u zabitnim mjestima, 
koja predstavljaju predstraže civilizacije! 

. Parobrodom smo se odvezli uz rijeku do Corumbe, grada, 
koji se od 1909. godine mnogo promijenio nabolje, jer su za 
vrijeme rata njegovi trgovci i stočari zgrnuli lijepa bogatstva. 
U tom me gradu dočekala brzojavka, da vlada mora otkazati 
sudjelovanje one dvojice oficira u mojoj ekspediciji zbog finan- 
cijske krize i zbog velikih troškova u vezi s posjetom belgijskoga 
kralja i kraljice. Bijaše to za mene ozbiljna vijest, ali mi je na 
srcu odlanulo, kad sam primio drugi telegram, što mi ga je po- 
slao jedan moj prijatelj u Rio de Janeiru, koji je poznavao moje 
teškoće i koji mi je poslao nekoga mladića — gringa — da 
rupu, stvorenu nedolaskom brazilijanskih oficira, ispuni pri- 
ključivši se mojoj družini u Cuyabi. 

Vodostaj rijeke bio je veoma nizak, pa smo se s parobroda, 
kojim smo pošli iz Corumbe, morali prekrcati na jedan motorni 
brodić i na njemu prevaliti ostatak puta do Cuyabe. Pokazalo 
se, da je to siromašan i zaostao grad. Iako je služio kao sjedište 
vlade provincije Matto Grosso, zaostajao je u svakom pogledu 
iza Corumbe. Najveći dio njegovih stanovnika bili su očigledni 
mulati. Bijahu veoma siromašni, uglavnom zbog teške eksplo- 
atacije od strane lokalnih trgovaca. Ono malo novaca, što bi im 
ostalo, prisvojile bi za sebe gradska uprava i crkvene vlasti. 
Prepredeni i energični biskup Matto Grossa. koji ie ujedno bio 
predsjednik provinciiske vlade, niie bio čovjek, koji bi dopu- 
stio da Crkva trpi, a brojni svećenici i redovnici gajili su u du- 
šama vjernika duboku neukost i fanatično praznovjerje, pa su 
oni krotko podnosili svoj jaram. Sve u svemu biiaše to veoma 
zaostalo mjesto, ali se u njemu. ipak obavljala taksi-služba »For- 
dovim« automobilima, što su saobraćali na cesti dugačkoj milju 
i pol, koja je spajala grad s njegovom riječnom lukom. Ti su 
automobili jurili amo tamo cijeli dan, s uzavrelim radijatorima 
i u oblacima prašine, koja je gušila njihove neustrašive putnike. 


Cuyaba bijaše osnovana kao centar teritorija s bogatom 
proizvodnjom zlata. Iz rijeka, što teku tim krajem, nije se va“ 
dilo ispiranjem samo zlato, već i dijamanti. Ovdje, kao 1 u 
Diamantinu, koji leži sjevernije, upotrebljavale su se pri ispi- 
ranju riječnih nanosa jaružare, ali su troškovi prerasli prihode, 
pa je boom uskoro došao kraju, ostavivši grad u položaju 
tek malo boljem od položaja kakva sablasnoga grada. Još uvijek 
se gdjekad događa, da se poslije teških kiša može na glavnom 

trgu naći zlatno grumenje, a sva je okolica samoga grada pre- 
kopana. Zapadno od Cuyabe leži mjesto San Luis de Caceres, 
spomenuto u prijašnjim poglavljima; sjeverno leže gradovi Ro- 
sario i Diamantino, i jedan i drugi u stadiju propadanja; a 
istočno, uz granice federalne države Goiasa, nema ništa osim 
razbacanih rudnika dijamanata i nekoliko majušnih naseobina 
s plantažama. Zemlja je u tom kraju siromašna za obrađivanje, 
a bolesti su veoma rasprostranjena pojava. Opću bijedu možda 
će u izvjesnoj mjeri ublažiti željeznička pruga, koja se upravo 
gradi. Ta će-.se pruga spajati sa »Sjevero-zapadnom željezni- 
com« kod mjesta Aguas Claras, nedaleko od rijeke Parane. Ipak 
mi nije jasno, na koji će se način njezina gradnja ikada isplatiti. 


Novi član naše družine priključio nam se, pošto smo u Cu- 
yabi proveli punih mjesec dana. Bijaše to vedar i zgodan mladić, 
koji je upravo pucao od najboljih namjera. Kazao mi je svoje 
ime i prezime, a onda odmah dodao: »Zovite me Felipe«. Kad 
god bi ga tko zapitao, kako se zove, on bi zavrnuo oko prsta 
dugački kobasičasti uvojak bezbojne kose nad čelom, a onda bi 
odgovorio: »Zovite me Felipe.« Tako je onda za sve i ostao 
samo Felipe. 


»Pretpostavljam, da ste već nešto saznali o našem cilju, 
zar ne?« zapitao sam ga. 

»Razumije se, da sam čuo o tome, a mogu vam kazati, da. 
&a smatram zanimljivim. Nema sumnje, da mi je drago, što mi 
se pružila prilika da vidim neke još nepoznate krajeve, u kojima 
možda ima ptica, o kojima još nitko ništa ne zna. Naime, stvar 
je u tome, da mene silno zanima ornitologija, pukovniče!« 


Nije govorio gotovo ni o čemu drugom, osim o pticama, pa 
nije prošla ni nedjelja dana, a on je već natjerao mene i Butcha 
da diskutiramo o kojekakvim tro gonimaš i drugim pred- 
metima, o kojima prije nismo ni čuli! Njegovo je oduševljenje 
stimuliralo, ali je on, na nesreću, zapao u zabrinutu šutnju, čim 
smo krenuli iz Cuyabe, i šutio je sve dok! se nismo opet pribli-. 
žili civilizaciji. 

Nisam se kanio vratiti preko Cuyabe, već sam odlučio pro-- 
boraviti naimanje osamnaest mjeseci u džungli i konačno se: 
vratiti u civilizaciju spustivši se jednom od velikih tamošnjih 
rijeka. Po savjetu generala Rondona odlučio sam da natovarim 
dva konja i dva vola, i da ih dovedem dalje od mjesta, gdje 
ćemo se morati odreći životinja za jahanje. Razumije se, da će 
i volovi moći doprijeti samo do izvjesne točke i da ćemo odatle: 


3 Naziv za tropske ptice iz porodice Trogonidaea, pripadnici koje 
su čuveni zbog svog prekrasnog i bogatog šarenog perja. Op. prev. 

morati sami nositi onu opremu, koje se ne ćemo smjeti odreći, 
Nadao sam se, da ću na cilj stići u proljeće, pošto kišnu sezonu 
provedem s Indijancima, Tako je izgledala moja zamisao, ali je 
još trebalo vidjeti, kako će moja dva suputnika izdržati njezino 
ostvarenje! 

Iz Cuyabe smo krenuli dva dana nakon Felipova dolaska. 
Pokazalo se, da je »stručnjaku za konje« Butchu sedlo strana i 
nepoznata stvar. Doduše, njegovo me hvalisanje već pripremilo 
na razočaranje, a nisam baš vjerovao, da će on moći izdržati 
tegobe putovanja nakon divljeg zabavljanja sa ženama, kocka- 
nja i pijančevanja, kojima se bio odao. Na sve moje prigovore 
odgovarao je istom isprikom: 

»Pravi se muškarac mora pozabaviti, a i ja sam čovjek od 
krvi i mesa kao i svi ostali!« 

Našem je odlasku prisustvovao velik dio stanovništva gra- 
da, jer takvi događaji olakšavaju da se podnosi svakidanja jed- 
noličnost. Butch se nespretno popeo na konja, časak dva teturao 
na sedlu, a onda se s druge strane strovalio na zemlju. Još je 
jednom pokušao uzjahati, ali sa sličnim rezultatom. Treći put 
njegov je konj pokazao, da je dorastao situaciji, pa mu se spret- 
no podmetnuo, da se opet ne bi svalio na zemlju. Praćeni smije- 
hom i šalama gledalaca, konačno smo krenuli, dok se Butch 
s mračnom odlučnošću objesio za konja, da opet ne padne. Tek 
pošto smo prevalili milju dvije, osjetio se dovoljno sigurnim da 
progovori. 

»Ti konji nisu poput onih, što ih ja poznajem«, reče. »Ni- 
sam naučen na ovakvu vrst konja, a ni na sedlo. Kod kuće sam 
uvijek jahao bez sedla.« 

Ni jedan jedini put nismo se kretali brže od običnog konj- 
skog hoda, jer je to uobičajeni tempo tovarnih životinja, ali je 
Butch ipak u dva dana četiri puta pao s konja, jednom zgodom 
ravno u neku rijeku. Njegov mornarski rječnik nije za njegova 
strpljivog konjića ništa značio, ali sam ga morao obuzdati, kad 
je počeo svoju životinju okrutno tući. 

»Bio sam predugo na moru«, bila mu je ponizna isprika. 
»Bit će da sam zaboravio sve što sam znao o konjima.« 

Trećega dana putovanja obolio je od nekakve ozbiljne or- 
ganske slabosti. Iako se bojao da se sam vrati, konačno je ipak 
povjerovao mojim tvrdnjama, kako bi, ako mu je stalo da ostane 
živ, bilo za njega najbolje da ode od nas već sada, dok još 
može, Otišao je od nas bez i jedne jedine riječi isprike ili žalje- 
nja. Zanimalo ga je samo, hoće li primiti svoju plaću. I dok je 
podizao svoju od razvrata pokvarenu tjelesinu u sedlo, okrenuo 
se k meni i kazao: 

»Ne bojte se, pukovniče, ne ću vas dovesti na loš glas, kad 
se vratim!« 

Nikad ga više nismo vidjeli, ali sam kasnije čuo, da je u 
Cuyabu došao pješke, jer je putem izgubio svoga konjića. Opis 
svoga samotnog putovanja zadržao je za sebe. Sve u svemu sta- 
jao me je 600 funta sterlinga, a budući da mu je neki lakovjerni 
misionar predao u Cuyabi i svežanj moje odjeće, zamolivši ga, 
da ju za mene pohrani u Rio de Janeiru, dometnuo je on i to 
svome dobitku. Tako sam ostao samo s Felipom, a nisam bio 
ni najmanje siguran u njegovu žilavost i ustrajnost. 


Na našem putu prema sjeveru bili smo svagdje primani E 
najvećom gostoljubivošću. Vlasnici malih estanci ja pri- 
mali su nas na nočište i snabdijevali tovarnim životinjama i 
hranom, odlučno odbijajući svaku našu ponudu, da im za to 
platimo. U jednom od tih mjesta saznali smo, da zloglasni Mor- 
cegi žive svega deset dana putovanja u sjevernom smjeru. Ti 
Morcegi — »Ljudi šišmiši« — na glasu su kao divljaci najbar- 
barskijeg tipa. Priča se, da su zapravo ljudi-majmuni, da žive 
u rupčagama i da iz njih izlaze samo noću. 


»Poznajem jednoga moucoa, koji je s njima neko vri- 
jeme živio«, kazao mi je moj informator. »Pošao je kao učesnik 
jedne ekspedicije od deset ljudi na gornji tok rijeke Xingu, ali 
je od deset učesnika ekspedicije devet poginulo. Njemu je pošlo 
za rukom da pobjegne, ali su ga Morcegi ponovo uhvatili. Bu- 
dući da se svidio jednoj od njihovih žena, ostavili su ga na 
životu. Dugo su ga držali u zarobljeništvu, ali ja konačno jed- 
noga dana ipak pobjegao, i to tako, da se popeo na neko stablo 
i onda prebacivao s jednog stabla na drugo, da mu divljaci ne 
bi ušli u trag. Idući njegovim tragom oni su doduše došli do 
spomenutog stabla, ali su mu tamo izgubili svaki trag, pa nisu 
mogli dokučiti, kamo je nestao,« 


Na ranchu pukovnika Hermenegilda Galvaoa saznao 
sam, da jedan od poglavica indijanskog plemena Nafagua — 
kojega se teritorij prostire između rijeka Xingua i Tabatinge .— 
tvrdi da zna za neki »grad«, nastanjen Indijancima, u kojem 
ima hramova i u kojem se vrše vjerske ceremonije. Ovdašnji 
Indijanci pričaju o kućama, »rasvijetljenim zvijezdama, kojima 
se svjetlost nikada ne gasi«. Nije to bilo ni Prvi ni posliednji 
put, da sam čuo glasine o tim vječnim svjetlostima, što navodno 
gore u drevnim kućama, koje su sagradili pripadnici te odavno 
zaboravljene civilizacije. Znao sam, da pripadnici nekih indi- 
janskih plemena u Ekvadoru osvjetljavaju noću svoje kolibe 
pomoću svijetlećih biljaka, ali sam zaključio, da se ovdje radi 
o jednoj posve drugoj stvari. Zacijelo su drevni ljudi poznavali 

neku vrst rasvjete, koju današnjim učenjacima još nije uspjelo 
ponovo oikriti, neku metodu ukroćivanja sila, koje su nama 
nepoznate.t 


Uskoro smo se našli nedaleko od ruba civilizacije, gdje se 
katkad susreću divljaci. Ovaj kraj, što se prostire oko gornjega 
toka rijeke Cuyabe, pogodan je za uzgajanje stoke, ali u njemu 
ima toliko anakonda, da predstavljaju pravu pokoru za njegove: 
stanovnike. U gotovo svakoj bari žive bar dvije tri od tih ne- 
mani, pa je opasno svako neoprezno prilaženje rijekama. Mjesni 
Indijanci neustrašivo napadaju te zmije. Po desetak Indijanaca. 
skoči u rijeku, a onda ubijaju zmije noževima. Oni to smatraju 
krasnim sportom, ali je glavni motiv njihova postupka uvjere- 
nje, da je meso anakonda dobro za jelo. 


Neki morador — tt. j. sitni zemljoposjednik-naseljenik 
— pripovijedao mi je neobičnu pustolovinu, što ju je doživio s 
jednom šumskom pjegušom. Jednog je dana otišao na neki potok 
da se napije i da opere ruke. Dok je tako čučao kraj vode, odjed- 
nom osjeti, kako mu je nešto dodirnulo rame, prvo s jedne, a 
onda s druge strane. Čovjek se okrene i s užasom ugleda glavu 
velike šumske pjeguše kako se njiše u zraku iznad njega. On se: 
munjevitom brzinom baci u vodu i što je brže mogao otpliva s- 
toga mjesta. Zmija nije ni pokušala da ga slijedi ili napadne, 
iako se smatra da su te nemani tako agresivne, da progone čo- 
vjeka, dok ga ne uhvate. Možda njihova agresivnost dolazi do 
izražaja samo u sezoni parenja. 


Pošli smo put sjevera u nepoznat kraj. Išli smo po gruboj 
travi, a tu i tamo nailazili na nisku guštaru, koja je često bila. 
tako muljevita, da smo morali ta mjesta daleko zaobilaziti, da 
uzmognemo ići naprijed. Verali smo se uz strmoglave gorske 
grebene, po uskim stazama, što su ih stvorili tapiri, a onda smo: 
se spuštali u sjeverne šume, koje rastu na nisko smještenu tlu. 
Kiša je neprestano padala — godine 1920. kišna je sezona na- 
stupila rano — pa su danju i noću bješnjele iznad naših glava 
žestoke grmljavinske oluje. Činilo se, kao da su se udružile sve 
elementarne sile, pokušavajući da nas potjeraju natrag, ali se 
tu zapravo radilo o posve drugoj stvari: da smo mi, i ne zna- 


“ U svijetlu nedavnih postignuća na polju atomskih istraživanja: 
nema više nikakva razloga, da tvrdnje o »svjetiljkama, što se nikada ne: 
gase, odbacimo kao potpunu bajku. Strašne kataklizme bacile su svijet 
u stanje barbarstva. Kontinenti su potonuli u oceane, a drugi su izronili: 
iz oceana. Bili su uništeni cijeli narodi, a šaka preživjelih mogla je' 
opstati samo u stanju divljaštva. Drevne vještine bile su gotovo posve“ 
zaboravljene, pa mi u našem neznanju ne možemo tvrditi, da nauka 
Pretkataklističke prošlosti nije premašila onu razinu, koju je postigla: 
današnja nauka. Op. Briana Fawcetta, 

nara is ot 
jući, zakasnili punih mjesec dana za taj dio putovanja. zo 
su nam još više zagorčavali krpelji, od kojih su rar ili 
paklenski garapatas do chao. Lica su nam presninate 
mikroskopski sitne mušice, što su nam se od zore do mraka za- 
vlačile pod odjeću. Tamo bi ostale i kroz cijelu noć, ako je bilo 
mjesečine, a kad bi svanula zora, našli bismo ih u malim hrpa- 
ma na dnu naših mreža za spavanje. Njihovi ugrizi nisu bili 
bolni, ali su nam podraživali kožu poput kakva grubo tkanog 
vunenog kaputa, samo mnogo gore. Ja sam bio otvrdnuo na 
takve nevolje, ali je Felipe mnogo trpio, pa mu je moral iz dana 
u dan padao sve niže. 

S nama su bila i dva psa. Jedan bijaše velika crvena ne- 
ugledna životinja, koju je Felipe dobio od Butcha, a drugi kra- 
san i izdržljiv pas dugačka tijela, koji je čuo na ime »Vaga- 
bundo«.5 Bijaše to pas-skitnica, kojega sam našao u Cuylabi. 
Taj je pas bio neobično inteligentan i vecma dobroćudan, a naj- 
više nam je koristio zbog toga, što bi nas upozorio, kad bi nam 
se na putu ispriječili osinjaci. Naime, u svakom je pojedinom 
slučaju bilo unaprijed sigurno, da će on primamiti na sebe ose, 
a ti su insekti — kojih se veličina kretala od veličine obične 
kućne'muhe do monstruozne dužine od jednog i pol palca — 
bili neprestano uz nas. 

Naši su volovi imali navadu da skrenu sa staze, kad god 
bi im se za to pružila prilika, i da se zabubaju u šikaru s ove 
ili one strane puta. Tad bi se tovari na njihovim leđima svom 
snagom sudarili s kakvim osinjakom, a njegovi bi bijesni sta- 
novnici nastojali da se zbog toga osvete svim živim bićima, koja 
bi im se našla u blizini. Glavna žestina toga napadaja bila je u 
svakom od takvih slučajeva uperena protiv Vagabunda, koji bi 
u tom času bio zabavljen njuškaniem Privlačnih mirisa u gu- 
štari. Čim bismo začuli strašno zavijanje od boli, znali smo, da 
Je najpametnije da što brže zaobiđemo to mjesto. Gjekad bi nas 
ose poštedjele, a volove uopće nisu dirale, ali bi Vagabundo 
svaki put stradao. 

Felipe je osjećao silan strah od osa, pa bi se upuštao u 
divlje akrobacije, da ih nekako otjera. To mu nisam smio ni 
mogao zamjeriti, jer još nisam naišao na čovjeka, koji bi mogao 
izdržati četrdesetak ili pedesetak uboda U lice i vrat, a da ga 
ne obuzme panika. A te ose, odnosno barem one sitnije, juri- 
šaju na oči. 

Crveni pas kao da se neprestano nalazio u s 
noga gladovanja, pa bi noću stao griskati volov 
pravljenu od sirove kože. Budući da je bila izlo 


tanju kronič- 
sku ormu na- 
žena nepresta- 


5 Na španjolskom: skitnica, vagabund, Op. prev. 

nim kišama, ta je koža zaudarala poput strvine, a od baratanja 
s njom zagnojile su nam se ogrebotine na rukama, pa je Felipe 
konačno stekao uvjerenje, da nam je neminovno otrovanje krvi. 
No to je remenje bilo od vitalne važnosti, jer bez njega ne bi- 
smo bili mogli natovariti životinje, a to znači, da bismo ostali 
bez hrane. 


»Moramo na neki način natjerati to pseto da prestane gri- 
skati remenje«, nedužno sam jednoga dana kazao Felipeu. 

Felipe je stao razmišljati, kako da se to postigne, a onda je 
jednoga dana crveni pas nestao. 

»Nije potrebno da ga tražite, pukovniče, jer sam: ga ustri- 
jelio!« reče Felipe. 

To me prilično ogorčilo, jer mi nije bilo ni nakraj pameti 
da ubijemo toga psa. Na ekspedicijama poput ove nisu psi samo 
veseli suputnici, već i neizmjerno korisni stražari. ' 

Poslije šest tjedana putovanja jedan je od naših volova 
legao na zemlju i više nije htio ustati. Nedjelju dana poslije 
toga jedne se noći tko zna kako utopio Felipov konj. Moj je 
konj bio već davno prije toga postao tovarna životinja. Tako 
je sada i Felipe morao pješačiti, a to je mrzio više od svega. Od 
toga časa počeo je njegov slom. Činjenica, da su mu se ukočile 
noge, natjerala mu je u kosti strah od nekakve bolesti mišića, 
od koje je bolovao još kao dijete, a onda je stao jadikovati o 
mrlji na plućima, za koju je već odavna znao da je ima, ali je 
mislio da nije važna. Također je stao sumnjati, da ga napušta 
srce. Poslije toga često bi legao na zemlju sa žestokom glavo- 
boljom i stao bi me zaklinjati glasom čovjeka na samrti: »Ne 
obazirite se na mene, pukovniče, već samo nastavite put, a 
mene ostavite da ovdje umrem!« Konačno su se kod njega po- 
javili tobožnji simptomi nekakve bolesti, od koje se sigurno 
umire. Bila je nalik na bolest, od koje britanski »Tommyji«$ 
katkad obole, kad im dojade vojničke parade. Nije sel od mene 
moglo tražiti da se u društvu takva bogalja upustim u prave 
opasnosti. Nisam ga mogao poslati sama natrag, jer je bilo 
unaprijed gotovo posve sigurno, da će zalutati, a ja nisam htio 
preuzeti na sebe tu odgovornost. Stoga mi nije preostalo ništa 
drugo, nego da ga povedem natrag i da ovo putovanje prekri- 
žim kao neuspjeh, kao odvratan neuspjeh, od kojega se čovjeku 
kida srce! 

Logorovali smo u veoma suhoj šumi, a našli smo se bez 
pitke vode, tako da punih trideset i šest sati nismo okusili ni 
kapi vode. Piumi— sitne mušice, što bodu — neprestano 


5 »Tommy« je nadimak britanskog vojnika. Op. prev. 

su nas mučili, a ose i divlje pčele bile su prava pokora, Dvije 
preostale životinje stale su napuštati snage, a njihovo nam je 
gonjenje još više otežalo putovanje. Na svu sreću volovi su i 
dalje išli, a služili su nam i kao dobri vodiči, jer su, čini se, 
instinktivno pogađali, kojim je putem najbolje ići. Ali konja 
je bilo teško tjerati naprijed. On bi se svaki čas zaglibio u blato, 
pa smo ga mogli izvlačiti samo s pomoću volova, Sutradan ga 
je izdala snaga, pa smo ga morali ustrijeliti. 


Premjestivši na svoja pleća sav teret, koji smo mogli poni- 
jeti, probijali smo se dalje, neprestano mučeni od muha i osa. 
Noge su nam zadavale neopisive boli, jer su ih silno nažuljale 
mokre čizme. A onda, dok smo prelazili preko neke rijeke, vo- 
lovi su se srušili u vodu i utopili. Teško natovareni, mučno se 
probijajući što smo bolje znali i mogli kroz visoku travu, što je 
Prekrivala klizave klade i labavo kamenje, koje se kotrljalo pod 
našim nogama, išli smo tri četiri dana, teturajući i spotičući se, 
a onda smo konačno stigli do najbliže predstraže civilizacije. Taj 
posljednji dio putovanja bio je najteži i najnaporniji, ali je Fe- 
lipe, budući da se sada vraćao kući, postao manje fatalistički 
raspoložen, pa se čak i počeo opet zanimati za ptice, 

Upravitelj te ispostave dobro nas je nahranio, pa smo kod 
njega ostali dva tri dana, a onda smo krenuli dalje: 

»Da ste stigli samo malo prije, naišli biste ovdje na četu 
Vojnika, što se vraćala u Cuyabu«, kazao nam je taj čovjek. 
»Mogli ste poći s njima.« 

Pred nama je bilo još dugo pješačenje, ali ono nije pred- 
stavljalo ništa u usporedbi s onim, što smo već prepatili. 

»Kažu, da je veoma loš kraj, iz 
upravitelj. »Prije dvadeset godina y 
pukovnikom na čelu jedan odred vojni 


Upravitelj mi je kazao, da na jednom mjestu, 
četiri dana puta, možemo dobiti kanue, 
konje, da se pomoću njih prebacimo d 
pomoć, kojoj se nismo nadali. 
nabujali Tabatingu, pa smo ih 
smo nastavili put pješke, noseći svoje naprtnjače, Na ovoj etapi 
putovanja kod Felipea su se pojavili OZbilini simptomi obo- 
ljenja. Između ostalog dobio je i sunčanicu, ali se još prije do- 
laska do slijedeće ispostave toliko oporavio, da je čak i fićukao. 
Putovali smo tako od ispostave do ispostave, nailazeći svagdje 


udaljenom 
a onda nam je pozajmio 
o toga mjesta. Bijaše to 
No konji nisu mogli pregaziti 
morali poslati natrag, a sami 

na veliku gostoljubivost i pomoć. Konačno smo stigli i u mjesto, 
u kojem su se mogla dobiti transportna sredstva za preostali 
dio puta do Cuyabe, U to su vrijeme bile naše ruke i noge u 
takvu stanju, da ne bi moglo biti ni govora o tome da dalje pje- 
šačimo. Felipe je bio na kraju svoje snage, a mene je bolesna 
noga već odavna mučila, zadajući mi noću tako strašne boli, da 
sam jedva spavao. U času dolaska u Cuyabu obojica smo se već 
bolje osjećali, a Felipeu se gotovo posve vratilo njegovo dobro 
i vedro raspoloženje. 

Dva dana poslije toga otputovali smo brodom u Corumbu, 
ostavivši Vagabunda u njegovoj postojbini, da tamo čeka na 
naš povratak u mjesecu veljači. Zbog brodarskog štrajka brodić, 
kojim smo plovili u Corumbu, bio je pun »elite« više nego 
obično Cuyabe. Ti ljudi, što su se nagomilali na sićušnoj palubi 
broda, bili su užasnuti i dirnuti u dno svojih uglednih duša, 
kad su vidjeli, kako je Felipe skinuo cipele i čarape i stao mazati 
s vazelinom kožu između svojih omršavjelih nožnih prstiju! 
Takav se postupak smatrao najružnijim znakom loša odgoja. 
Morao sam utrošiti mnogo vremena i truda, da izbrišem tu sra- 
motu, koje je sjena pala i na moja leđa, jer sam bio Felipeov 
suputnik. A to sam morao učiniti, jer je sudbina odredila, da 
punih mjesec dva provedem u neposrednoj blizini tih ljudi. Je 
li to vaš sin? pitali su me. Je li vaš zemljak? Kako se možete 
družiti s takvim prostakom? 


Felipe je nastavio putovanje u Rio de Janeiro, jer je pre- 
uzeo zadatak da pribavi novu zalihu opreme i provijanta za 
slijedeću ekspediciju. I ja bih rado bio pošao onamo, ali nisam 
imao novaca, pa sam odlučio ostati u Corumbi, koja mi je bila 
draža od Cuyabe. Nakanio sam krenuti na novu ekspediciju u 
veljači slijedeće godine, ali bez tovarnih životinja i riječnim 
putom. Nadao sam se da ću pronaći još jednoga suputnika, koji 
bi ponio dio tovara. Računajući, da ćemo najveći dio puta pre- 
valiti kanuom, nadao sam se, da to ne će biti preteško ni za 
jednoga od njih. No nitko nije mogao proreći, kako će se oni 
držati, kad dođemo u dodir s Indijancima. 


Britanski konzul u Corumbi, inače bivši oficir brazilske rat- 
ne mornarice, imao je lijepu biblioteku, pa me je pozvao, da se 
njome služim. Ta biblioteka i mjesni kinematograf spasili su 
me od dosade, a monotoniju bi od vremena na vrijeme olakšao: 
i neki Englez, koji bi došao u grad sneke estancije, što se 
nalazila nizvodno od Corumbe. 


U Cuyabu sam se vratio sredinom mjeseca veljače. Tamo 
sam od Felipea primio brzojavku, kojom me obavijestio, kako 
je obećao majci, da će se vratiti do Božića! Pretpostavljajući, 

da je već otputovao, nisam mogao s tim u vezi ništa metne 
ali je sigurno, da je malo istraživača, koji su primi sličnu 
vijest neposredno prije odlaska na opasan pothvat! Bilo kako 
bilo, Felipe je stigao tek u mjesecu aprilu, a ja sam u među- 
vremenu tratio vrijeme u tom ubitačno dosadnom gradu, u uspo- 
redbi s kojim je Corumba bila prava metropola. 


Uskrs je bio proslavljen jednom od onih neobičnih proce- 
sija, koje se na izvjesne dane u godini mogu vidjeti u svakom 
južno-američkom provincijskom gradu, a i u nekim prijestol- 
nicama. Na čelu procesije išli su svećenici u sutanama, i mini- 
stranti, mašući kadionicama. Za njima su išli gradski crnci naj- 
razbojničkijeg izgleda — također u haljama — noseći na rame- 
nima nekakve klimave figure, što su predstavljale svece i vjer- 
ske mučenike. U procesiji se vidjela i statua Krista, koja je bila 
upravo strašno nakazna, a i figura Blažene Djevice Marije, 
odjevena u nekakvo ruho posuto zvijezdama. Kao aureola slu- 
žile su joj okrugle limene tračnice dječje željeznice. Te su se 
figure opasno naginjale, pa se činilo, kao da će svakog časa pasti 
sa svojih glomaznih platforma, dok se procesija korak po korak 
kretala po kaldrmi i preko otvorenih kanala. Iza crnih pokaj- 
nika — a to su sve od reda bili prestupnici, što su na taj način 
vršili pokoru za golem broj sitnih zločina — išla je glazba, koja 
je bila jaka u pogledu sekcije udaraljki, ali veoma slaba u po- 
gledu ostalih sekcija. Ta je glazba svirala neku! poletnu korač- 
nicu, ali nijedan od glazbenika nije ni pokušao da uskladi svoje 
korake s njezinim ritmom. Na začelju procesije ili u špaliru 
sjatilo se cijelo stanovništvo Cuyabe, gologlavo i puno po- 
božnosti. 

Baš kad je procesija prelazila preko kamenog mosta na 
glavnoj cesti, što vodi prema rijeci, sjena kipa Blažene Djevice 
pala je na prljavu površinu malog potoka, kojim je gradska 
nečist tekla iz grada. Odjednom se nekoliko desetaka crnaca, 
koji su željno očekivali taj čas, bacilo u potok i stalo pohlepno 
piti njegovu smrdljivu vodu, vjerujući da će tako na čudesan 
način izliječiti svoje bolesti. A činjenića, da se to često i doga- 
đalo, najbolje pokazuje, kako je snažna njihova vjera! 

Inozemno stanovništvo Cuyabe sastojalo se od nekog uvijek 
pijanog Engleza »beachcombera«" — a takve tipove nalazite 
svagdje — od nekoliko Talijana i od dva američka misionara 
sa ženama. Činilo se, da su zadovoljni: misionari su bili puni 
revnosti, Talijani su bili zabavljeni zgrtanjem bogatstava, a 


7 Engleski naziv za bijele ljude, što žive kao dangube na otocima 
Pacifika ili u malim tropskim selima. Op. prev. 

»beachcomber« je bio u stanju da po smiješno niskoj cijeni na- 
bavlja koliko god hoće pića. To je zasjenilo moju nestrpljivost 
i dosadu te me ponukalo da posegnem u svoju sve tanju nov- 
čarku i da častim »beachcombera«. Ugledavši me jednoga dana 
kako prelazim preko trga, »beacheomber« ustane sa svoje klupe 
i pođe mi teturajući ususret, ne bi li od mene štogod užicao. 
Pogled te ruine od čovjeka zaustavi se na mojim jahaćim hla- 
čama. On ispruži ruku, da bi opipao materijal, od kojeg su bile 
skrojene, a onda brizne u plač. 


»Gospode, pa to je pravi boxcloth!« promrmlja. »Ja 
dobro poznajem tu tkaninu, jer sam nekada kao konjički major 
služio u Indiji!« 

»Koji te đavo natjerao da kupiš ovakve zalihe, Felipe?« 
zapitao sam, jedva svladavajući gnjev. »Pa ti si sigurno dobro 
znao, što nam treba!« 

Felipe zapali cigaretu, nasloni stražnjicu na stol, a onda 
zapita: »A šta fali ovim zalihama?« 

Šta im fali? Sve im fali! Bilo je posve očigledno, da mu sve 
do posljednjeg časa nije palo na um da se pobrine za nabavku 
zaliha, a onda je kupio samo ono, što mu se našlo pri ruci, i 
ne pokušavši da razmisli, odgovara li to našim potrebama. Ko- 
načno, ako ćemo pravo, on me je već pratio na jednom putova- 
nju, pa mu se nije moglo oprostiti, što je kupio kojekakvo sme- 
će, kao na primjer ogromno šilo za popravak čizama i zalihu 
lijekova dovoljnu da se izliječe sve bolesti, koje se spominju 
u farmakopeji! U svoj zalihi, koju je nakupovao, jedva bi se 
mogao naći i jedan jedini predmet, koji nam je bio doista po- 
treban. I tako je on sada došao sa dva mjeseca zakašnjenja i 
s zalihama posve drukčijim od onih, koje sam mu kazao da 
nabavi, kad je odlazio u Rio de Janeiro. Osim toga, donio je 
golem račun za kojekakve posebne izdatke, a također je bestid- 
no tražio, da mu nadoknadim njegove osobne troškove. 

Zbog odlaganja polaska u ekspediciju bilo je moje strplje- 
nje pri kraju. Cuyaba je bila već sama po sebi ubitačno do- 
sadna, ali je najstrašnije u mome boravku u tom mjestu bio 
nepodnošljiv nerad i spoznaja, kako uludo tratim dragocjeno 
vrijeme, što mi je preostalo da stignem do Indijanaca prije nego 
što nastupi kišna sezona. Zabrinjavala me i činjenica, da imam 
tako malo novaca, iako na svu sreću život u Cuyabi nije bio 
skup u usporedbi sa životom u većini drugih sličnih mjesta. 
Hotel sam plaćao svega osam šilinga dnevno, a to je bila prilično 
skromna cijena. Hrana je bila dobra, a dobivao sam je u izo- 
bilju. Mogao sam se i kupati, i to sam činio svaki dan, ali je 
hotel bio veoma prljav, a osim toga nije mi se sviđalo, što mi se 
po spavaćoj sobi vrzu tarantele i gušteri! 


Članovi cuyabskog društva sakupljali su se svake večeri u 
gradskom parku, koji nije bio veći od kakva maloga privatnog 
vrta. Nedjeljom je u parku svirala glazba, a po zalasku sunca 
šetala se po njegovu pločniku u krugu omladina Cuyabe. Dje- 
vojke su se po četiri pet u redu šetale u jednom smjeru, a mla- 
dići u drugom, dobacujući djevojkama poglede i primjedbe. Na 
taj ćete običaj naići u svakom južno-američkom provincijskom 
gradu. Pa kako li mu se rugali, ostanete li u tim zemljama neko- 
liko godina, prije ili kasnije uhvatit ćete sami sebe kako svake 
večeri odlazite na plazu, da barem promatrate tu promena- 
du, ako joj se već ne pridružite. 


U gradu je postojao i kinematograf, u kojem su se dvaput 
nedjeljno prikazivale sentimentalne hollywoodske drame i 
westerni! u nastavcima. Vrijeme predstava bilo je brižno 
tempirano, da ne dođe u sukob s vremenom večernje prome- 
nade. Kad bi se spustila tama i kad bi zrakom počeli zujati 
moskiti, mladi se svijet prošetao do kinematografa, sjeo na 
svoja uobičajena mjesta na rasklimanim stolicama, a onda se 
odao velikoj igri dodavanja ljubavnih listića pod zaštitom tame, 
dok bi gradska dječurlija promuknula od silne dernjave, upe- 
rene protiv postupka strašnog zločinca u filmu. 


Nisam baš bio sklon da pođem na još jednu ekspediciju 
samo s Felipeom kao pratiocem, pa sam, za vrijeme njegove 
odsutnosti, pokušao da nađem još jednoga suputnika, Pošlo mi je 
za rukom da pronađem samo nekog bivšeg oficira RAF-a?, koji 
se ponudio da će besplatno poći sa mnom, ali sam na svoje 
razočaranje otkrio, da je taj čovjek velik pokvarenjak. Tako 


! Američki naziv za filmove s tematikom s »Divljeg Zapada«. Op. 
Prev. : 

* Kratica za »Royal Air Force«, službeni naziv britanskog ratnog 
zrakoplovstva. Op. prev. 

sam konačno morao sam sebi priznati, da ću morati odustati od 
ekspedicije. Uostalom, i onako nije moglo biti ni govora o lome 
da krenem na put bez prikladne opreme. Iako uvjeren, da je 
maršruta, što sam ju bio odabrao, pravilna za moj cilj, ipak 
sam odlučio da otputujem u Bahiju i da istražim neke zanimlji- 
ve glasine, što su se širile u području Gongogi. Rasprodali smo 
tovarne životinje i zalihe, a onda otputovali u Rio. Nije moglo 
biti sumnje, da sam pretrpio neuspjeh, pa mi je spoznaja o tome 
bila vrlo bolna. Čeznuo sam za danom, kad će moj sin biti do- 
voljno zreo da pođe sa mnom, jer mi se činilo, da ovdje ne ću 
naći čovjeka, koji bi bio kadar da podnese neizbježne tegobe 
takvih putovanja. Mislim, da bih bio pošao sam na to puto- 
vanje, da sam mogao nabaviti u Braziliji potrebne navigacione 
instrumente, koji bi bili tako laki, da ih mogu nositi sam zajed- 
no s opremom. Kasnije sam to i učinio. 

Palo mi je na um, da bih do svoga glavnog cilja mogao doći 
i maršrutom, koja bi vodila preko teritorija države Goias. Tako 
se ne bih morao vraćati preko Matto Grossa. Kraj Gongogi bio 
je tada još u rukama indijanskog plemena Patajoz, koje je bilo 
strah i trepet malobrojnih tamošnjih doseljenika, ali ih se ja 
nisam bojao, jer mi je dotadašnje iskustvo pokazalo, kako se 
divljaci vazda prikazuju u lošijem svijetlu nego zapravo jesu. 
U tom su kraju nađeni natpisi u stijenama. U šumama oko ri- 
jeke Preguice nađeni su lijepi keramički proizvodi i drveni 
srebrni tok za mač. Nedaleko od Conquiste nekom su starcu, 
dok se vraćao iz Ilheusa, pobjegli noću volovi. Slijedeći njihov 
trag našao se on odjednom na plazi nekoga drevnog grada. 
Ušao je u grad kroz kamene lukove, našao u njemu kamenom 
popločene ulice, a usred trga ugledao je kip nekoga muškarca. 
Obuzet strahom, čovjek je pobjegao iz tih ruševina. Srebrni tok 
za mač i priča o tom gradu naveli su me na pomisao, da je 
starac možda nabasao na grad, što ga je Raposo bio otkrio 
1753. godine, iako njegova mala udaljenost od naseobina nije 
bila u skladu s Raposinim opisom dugoga putovanja natrag do 
Bahije. Pričalo se i o nekakvoj staroj tvrdji, što se nalazi neda- 
leko od Rio de Cobre, a tobože su ju sagradili Inke. Nekad je u 
njoj bilo kipova, ali su ju u međuvremenu mnogo oštetili lovci 
na blago, 


Felipea sam poveo u Bahiju, jer je već unaprijed, bio pri- 
mio plaću do kraja 1921. godine. U Bahiju smo doputovali 3. 
svibnja. Taj je grad bio prvobitna prijestolnica Brazilije, a ne- 
kad je služio kao centar trgovine afričkim robljem. To je pri- 
vlačno mjesto, koje ima pred sobom veliku budućnost zbog 
svojih neograničenih privrednih mogućnosti i zbog krasne kli- 
me, ali mu je stanovništvo pretežnim dijelom negroidno ili 

mulatsko i u svakom se pogledu razlikuje od stanovništva Rio 
de Janeira, Donekle bi se taj grad mogao usporediti s Rio de 
Janeirom kao recimo Brighton s Londonom. Ima izvrsno orga- 


- niziran tramvajski saobraćaj, lijepe ulice i bezbroj crkava. Ovdje 


živi sva sila stranaca svih narodnosti, jer je privredna djelat- 
nost veoma živa. Voća ima u izobilju, trgovine su impozantne, 
hoteli dobri, a u gradu ima i mnogo kinematografa. Brazilske 
porodice iz viših staleža prilično su nepristupačne, ali su obični 
ljudi i činovnici uglavnom učtivi i prijazni. Grad je sada zdrav, 
iako je nekada ovdje harala žuta groznica. Imam utisak, da su 
njegovi stanovnici u krajnjoj mjeri praznovjerni, a govori se, 
da se ovdašnji crnci naveliko bave macumbom (t.j. wo- 
odoom3). Iako policija poduzima energične mjere, da to suzbije, 
ovdašnji ljudi često plaćaju tim crncima, da im gataju sudbinu. 

Jedan mornarički kapetan pripovijedao mi je zgodu o bahij- 
skim feiteceirost, koja je vrijedna da se prepriča, 

Godine 1910. neki engleski kitolovac pristao je u Bahiji da 
ukrca provijant i vodu poslije jednog upravo katastrofalno ne- 
uspješnog putovanja i, da nekako zaboravi svoje nevolje, svratio 
je u jedan bar, da popije koju čašicu. Sjedio je sam i uspješno 
napredovao u pražnjenju jedne boce s viskijem, kadli mu pri- 
stupi neki prijazni Brazilijanac i zapita, smije li i on sjesti za 
njegov stol, da nešto »gucne«. Kapetan mu pokaže rukom jednu 
stolicu, a onda mu ponudi svoj viski. Uskoro su se našli u du- 
boku razgovoru, u toku kojega ,mu je kapetan ispripovijedio o 
svome jalovom putovanju. ' 

»Imam jedan prijedlog, cap it4o«, reče Brazilijanac. Po- 
dite sa mnom jednomu momu znancu, koji se bavi macu m- 
bom. On će vam svakako kazati nešto, što će vam pomoći.« 

»Besmislica!« odbrusi kapetan. »Ne vjerujem vam ja u 
te stvari.« 

»Ništa zato«,y capitao. »Dođite samo, ne ćete požaliti.« 

»Ma ajde, čovječe! Kakva bi to imalo smisla?! Radije po- 
Pijmo, pa ćemo još jednu.« 

»Još po jednu čašicu, o onda idemo posjetiti feiticeira, 
je li?« 

»Neka vam bude, kad ste baš tako navalili. Boca je i onako 
prazna.« 

Da je bio posve trijezan, kapetan bi bolje promislio o toj 
ponudi, ali od količine alkohola, što ga je imao u sebi, osjećao 
je pustolovne sklonosti. Osim toga, pružila mu se prilika da 


3 Vračanje. Op. prev. 
«“ Na portugalskom: vrač. Op. prev. 

čicama između siromašnih kuća 
dne kuće, u koju su ušli nakon 
e lozinka. Tamo su zatekli 


doživi nešto novo. Uskim uli 
odveo ga je Brazilijanac do je 
duga kucanja i tajanstvene izmjen 
čovjeka, koji se bavio macum bom. : : 

»Znam, zašto ste došli k meni, capitao«, reče vrać na 
portugalskom jeziku, a Brazilijanac to odmah prevede. »Isplo- 
vite slijedećeg ponedjeljka u jugoistočnom smjeru. Petoga dana 
plovidbe ugledat ćete velika kita. Ostavite ga na miru. Jedan 
dan poslije toga spazit ćete jato od pet kitova. Napadnite ihi 
dobit ćete ulja, koliko god hoćete. Ja sam rekao svoje.« 

Ustavši s velikim dostojanstvom, feiticiero milostivo 
primi nagradu, a onda ih bez ijedne riječi zahvalnosti otprati 
do vrata. 

Kapetan se odnosio skeptički prema svemu tome, kad je 
slijedećeg ponedjeljka njegov brod isplovio, ali je u subotu po- 
slije toga bio s broda zaista primijećen golem kit-mužjak. U 
uzbuđenju, koje je tada nastalo, zaboravljene su instrukcije 
feiticeira i čamci su pošli u napad. Prvi se je pomoćnik 
kapetana požurio da navali, ali čim je kit osjetio, kako mu se 
harpuna zabila u tijelo, nasrne na čamac, razbije ga u komadiće 
te utopi pomoćnika kapetana i dva mornara. Nato zaroni i 
nestane netragom. 

Slijedećeg dana ugledala je posada pet kitova. Čamci su 
ponovo spušteni u more, ali prije nego su im se čamci uspjeli 
približiti, svi kitovi zarone i tako uteknu. 

Kapetan se vratio u Bahiju da podnese tamošnjem konzu- 
latu izvještaj o smrti svoga pomoćnika. Za vrijeme boravka u 
luci sastane svoga znanca Brazilijanca, koji ga nagovori da 
opet posjeti vrača. Ušavši u njegovu kuću, zateknu vrača kako 
se pjeni od srdžbe. 

»Vi niste uradili, što sam vam naredio!« zagrmi on na po- 
kunjenoga kapetana još prije nego što se ovomu pružila prilika 
da progovori. Napali ste kita-mužjaka, a to znači upravo mene!« 

Feiticeito zbaci sa sebe košulju i pokaže svježu ranu 
na ramenu. »Evo što je uradila harpuna vašega pomoćnika. 
Na preostalom dijelu putovanja nadajte se samo lošoj sreći!« 

I zaista: sve do kraja putovanja nije posada toga broda 
ugledala ni jednog jedinog kita, pa se brod vratio u matičnu 
luku s praznim spremištima... ' 

Iz Bahije smo otputovali brodom kompanije Navigacio 
Bahiana. Tim smo brodom prevalili put do riječne luke Neza- 
retha, a odatle smo se odvezli vlakom do Jaguaquarae, privre- 
mene krajnje stanice te željezničke pruge. Bijaše to prljavo 
i nehigijensko malo selo, koje se tek počelo oporavljati od že- 

stoke epidemije »Žutoga Jacka«5. Senhor Roberto Grillo 
ljubezni i imućni trgovac, s kojim smo se tamo upoznali, posu- 
dio nam je mazge za putovanje do Jiquiea, na Rio de Contasu. 


Jiquie predstavlja centar prostranog područja, iz kojega se 
u Bahiju izvoze znatne količine kakaoa, duhana, kave, pamuka 
i ljekovitoga bilja. Taj je kraj neobično lijep, ali tek slabo na- 
seljen talijanskim doseljenicima. Sam grad je prilično nov, jer 
su onaj, što se ovdje nalazio prije njega, odnijele abnormalne 
velike poplave, koje su godine 1914. nanijele neizmjerne štete 
južnome dijelu države. 


Ovdje smo se upoznali s nekim starim crncem, koji se zvao 
Elias Jose do Santo. Nekad je bio generalni inspektor carske* 
policije, ali se sada bavio maloprodajom alkoholnih pića na peri- 
feriji grada. Monarhist od glave do pete, taj je čovjek bio pre- 
komjerno dostojanstven, a trudio se da što češće spominje Dom 
Pedra". Pritom bi se svaki put duboko poklonio. U posljednje 
vrijeme Felipe je stekao naviku klanjanja, koju je po svoj pri- 
lici naučio u dopisnoj školi za trgovačke putnike. Njegova je 
tehnika klanjanja podsjećala na tehniku, kojom se služe vari- 
jetejski komičari. Umalo da nisam eksplodirao, promatrajući ta 
dva idiota kako se jedan drugom duboko klanjaju poslije go- 
tovo svake rečenice, koju bi izgovorili. Izgledali su kao dvije 
morske krave, što se jedna drugoj udvaraju! Brinući se za moje 
obrazovanje, starac je obukao svoju drevnu uniformu s veli- 
čanstvenim zlatnim epoletama i monstruoznim vojničkim klo- 
bukom, ukrašenim perjem, pretvorivši se tako u upadljiva stvo- 
ra, ali i biće, koje je moralo pobuditi sažaljenje, kad se njegovo 
sadašnje stanje usporedilo s njegovom nekadašnjom važnošću. 
Pripovijedao mi je krasne zgode o kraju u slivu rijeke Gongo- 
gija, o svjetloputnim i crvenokosim Indijancima i o »Cidadi 
Encantadi«, »Začaranom gradu«, koji mami istraživača sve da- 
lje i dalje, ali naposljetku nestane poput fate morgane. 

Nije to bila jedina takva priča, koju sam čuo. Dalje na 
jugu Indijanci iz plemena Aymore, koje se također zove Boto- 
cudo, sačuvali su legendu o »Aldeia de Fogo« — »Plamenom 
gradu« — koji se tako zove zbog toga, što su krovovi njegovih 
kuća napravljeni od zlata. Ta je legenda povezana s davno za- 
boravljenom prošlošću, a ni jedan ni drugi od ta dva grada ne 
postoji u ovom kraju. 


5 Engleski nadimak za žutu groznicu. Op. prev. : 

* Neko vrijeme poslije oslobođenja od Portugala, Brazilija je imala 
monarhistički sistem vladavine. Op. prev. 

7 Ime posljednjeg brazilskog cara. Op. prev. 

Pa zašto bi se pretpostavljalo, da se drevni gradovi, ako 
uopće postoje, moraju nalaziti baš u krajevima, gdje o njima 
kruže bajke?! U mnogo sam se navrata uvjerio, kako Indijanci 
nemaju predočaba o udaljenostima, pa stvaraju čovjeku do- 
jam, da je blizu nešto, što je zapravo daleko. Možda je Indijanac 
čuo još kao dijete, kako njegova majka priča o prekrasnom 
gradu, što se nalazi »tamo dalje«, i odrastao je vjerujući, da taj 
grad doista leži odmah iza granica, do kojih stiže njegovo pleme 
na svojim lutnjama. No možda se radi o legendi, koja se pre- 
nosi iz pokoljenja u pokoljenje još iz drevne prošlosti, kad je 
to pleme predstavljalo sastavni dio neke nacije, još iz doba 
prije kataklizama, koje su natjerale pleme da prijeđe na nomad- 
ski način života, Kad od nekih indijanskih plemena čujete priče 
o postojanju drevnih gradova u susjedstvu njihova teritorija 
i kad onda ustanovite, da takvi gradovi tamo ne postoje, ne 
smijete to shvatiti kao dokaz, da se legende ne temelje na 
stvarnosti. Za primitivne narode ima vrijeme manje značenje 
negoli za nas. Oni mogu rekonstruirati svoje porijeklo i neko- 
liko hiljada godina unatrag, dok mi to jedva jedvice možemo 
postići za nekoliko stoljeća unazad, a događaji iz njihove drevne 
prošlosti pripovijedaju se kao nedavna zbivanja. Upravo je to 
jedna od najvećih zapreka, na koje čovjek nailazi, kad nastoji 
pronaći ta drevna mjesta, pa tko o tom ne vodi računa, ne gubi 
samo vrijeme, već i pouzdanje. 


Cijeli taj krasni kraj — odnosno, točnije rečeno, cijela 
država — mnogo trpi od »Politice«. Brazilijanci su ekstremni 
Patrioti, a poput pripadnika svih latinskih naroda shvaćaju 
politiku veoma ozbiljno, iako to još ne znači, da se razumiju u 
umjetnost vladanja. No »Politicu« nipošto ne smijemo zamje- 
njivati s politikom u našem smislu riječi, jer između njih postoji 
razlika. Čovjek, koji je zgrnuo znatno bogatstvo i stekao lokalno 
značenje, može sebi naći sljedbenike, naoružati ih i proglasiti 
se Chefom Politicom, što znači posjednikom svih 1lo- 
kalnih glasova na izborima. Ne prizna li mu se taj položaj i ne 
dobije li vlast, koja je s njom skopčana, dat će se na posao da 
uništi svu opoziciju, Rezultat je nešto, što bismo mogli nazvati 
lokalnim građanskim ratovima. U tim borbama ima mnogo 
mrtvih glava, mnogo paleža, pljačke, pucnjave i razaranja. 
Upravo taj sistem prečesto sprečava razvoj iskorišćivanja go- 
lemih prirodnih bogatstava i onemogućuje republici da ostvari 
prosperitet, koji ona zaslužuje, ali vjerujem, da će ga ona prije 
ili kasnije postići. 

Odbivši sve naše ponude da mu platimo transportna sred- 
stva za putovanje do Jiquea, koja nam je uzajmio, senhor 
Grillo pribavio nam je i mazge za slijedeću etapu, za put do 

mjesta Boa Nova. To nam se mjesto činilo kao najprikladnija 
odskočna daska za nastavak putovanja, jer bismo, odmah po 
izlasku iz njega, ušli u catingu, niski guštik, koji zaprema 
najveći dio države južno i istočno od rijeke Sao Francisco. Taj 
je kraj teško prohodan, veoma suh i pun čegrtuša, Na mjesti- 
ma, gdje ima vode, žive tegobnim životom šačice naseljenika, 
ali sva ostala područja, poznata pod nazivom echapadas, 
predstavljaju pustinju u punom smislu riječi, koja je prekri- 
vena niskom guštarom, a leži visoko iznad morske razine. S 
druge strane toga teritorija prostiru se velike prašume uz ri- 
jeku Gongogi i Padro, koje dopiru sve do Jequitinhonhae, kraja 
bogata vodom i izvrsnim drvom. Upravo su u tim prašumama, 
opkoljeni plantažama i neprestano potiskivani od strane brazil- 
skih naseljenika, našli svoje posljednje utočište ostaci nekad 
mnogobrojnog domorodačkog stanovništva. 


Šume oko Gongogija neobično su plodne. Poljodjelski pro- 
izvodi njihove zapadne strane dovoze se na tjedne sajmove u 
Boi Novi, Pocoesu i Verrugi, dok veoma unosna proizvodnja 
kakaoa, što se razvila na istočnoj strani toga šumskog pojasa, 
nalazi dobru prođu na tržištu u Ilheusu. Na sjeveru, nedaleko 
od mjesta, gdje se sastaju rijeke Gongogi i Rio de Contas, po- 
sjeduje neka američka šumska kompanija potencijalno vrijednu 
koncesiju, ali na jugu je šuma u rukama indijanskog plemena 
Patajoz, koje drži u svojoj vlasti i sjevernu obalu rijeke Pardo 
nasuprot nekoliko estancija na drugoj strani rijeke izme- 
đu Verruge i Jacarande. Zapadno od puta, što spaja Jiquie i 
Verrugu, i sjeverozapadno od Rio de Contasa prostire se ca- 
tinga. U mnogim njezinim dijelovima nema uopće vode ili 
je ima tako malo, da je zemlja posve nepogodna za poljodjel- 
stvo, ali se u tom kraju nalazi obilje vrijednih ruda. 


Do Boa Nove stigli smo za tri dana i našli, da je to čisto 
mjestance, koje je u pogledu živežnih namirnica zavisno od 
tjednih sajmova, a manufakturu plantažeri kupuju po pre- 
tjerano visokim cijenama, Kao drugdje, tako i ovdje masno 
zarađuju posrednici. Nas je primio u goste neki gostoljubivi 
trgovac, koji se također pobrinuo da nabavim tovarne životi- 
nje i sve; što mi je trebalo za ekspediciju. 


Tu nismo mogli saznati nikakve podatke o Gongogiju, jer 
od mještana nije nitko poznavao taj kraj, iako se odmah istočno 
od sela nalazio rub prašume i od njenih su proizvoda ti ljudi 
živjeli. U Braziliji sam često nailazio na potpuno nepoznavanje 
mjesne topografije. Sve što se nalazi izvan njihova užega po- 
dručja, za tamošnje ljude predstavlja misterij, koji oni i ne 
pokušavaju odgonetati, ma da su spremni povjerovati svaku 
glasinu o njemu. 

DEVETNAESTO POGLAVLJE 


KOPRENA PRADAVNINE 


»Mislim, da smo pogriješili, što smo došli ovamo«, kazao 
sam Felipeu. »Ovo mjesto nije prikladno za ulazak u područje 
Gongogi.« 

»Pa šta kanite uraditi?« zapita me on zabrinuto. 


»Vratit ćemo se u Boa Novu, tako da dođemo dalje na jug, 
pa da ispitamo, ne bi li se s te strane moglo ući u Gongogi s više 
izgleda na uspjeh.« 

»Hoćete li time kazati, da se moramo vratiti putom, kojim 
smo došli?« 


Prešli smo preko visokih bregova, obraslih c atingom, 
a onda spustili u gustu prašumu, što se verala uz obronke, kao 
na istočnim obroncima Kordiljera. Na kraju smo stigli u Baixu 
de Factura, posljednju estanciju na rijeci. Tamo je rijeka 
Gongogi bila široka samo četvrt metra. a do njenoga je izvora 
bilo svega osam starih milja. Od toga mjesta do Boa Nove 
prostirala se dugačka i uska visoravan, na otprilike 3000 stopa 
iznad morske razine. Tamo bi gdjekada znalo: neugodno zahla- 
diti, pa je upravo stoga ta visoravan bila Felipu tako mrska, 
Njemu se nije ni najmanje svidjela pomisao na to, da se vratimo 
tim putom, jer je bio jako zimogrozan i jer se bojao one mrlje 
na plućima, koju je tako često spominjao. 

Ja sam sebi postavio kao cilj da pronađem najbolju maršru- 
tu za ulazak u Matto Brutto, prašumu, koja još uvijek nije bila 
oteta iz ruku domorodaca. Estancia Baixa de Factura bila 
je u svojoj prošlosti izvrgnuta mnogim napadima od strane 
divljaka — dokaz o tome bila je njezina sjajna zbirka lukova 
i strijela — ali se ona nije nalazila na samom rubu neistraže- 
noga područja. 

Zapitao sam našega domaćina, da li je čuo kakvu priču o 
kojem nestalom gradu u tom području. 

»Znam samo to, da takav grad postoji«, odgovorio je doma- 
ćin, »ali u fazendi Pau Brasil de Rio Novo, koja je od 
moje estancije udaljena četiri stare milje, živi neki čo- 
vjek, koji zna, gdje se taj grad nalazi i koji bi vas mogao upu- 
titi onamo.« 

Bijaše to uzbudljiva vijest. Sutradan smo otišli na tu fa- 
zendu. Tamo smo bili gostoljubivo primljeni, ali se pokazalo, 
da je ona priča bila neistinita, jer tamo nije nitko ništa znao 
o nestalom gradu. . 


Vratili smo se u Boa Novu. Tamo su padale teške kiše i 
vladala strašna studen, pa smo sutradan nastavili put do Po- 
coesa, malena sela u propadanju, u kojem su dobro živjele sa- 
mo muhe. Cilj slijedeće etape bila je Conquista. Tamo smo sti- 
gli na sajmeni dan, pa smo vidjeli stanovnike distrikta kako 
odjeveni u svakojaku bizarnu odjeću grnu u grad natovareni 
ananasom, narančama, orašcima, domaćim poslasticama i cipe- 
lama. Glavna roba — kava, kakao i pamuk — nije se proda- 
vala na sajmu, već neposredno trgovcima u zamjenu za tkani- 
ne, municiju i alate. Bijaše to mjesto, koje se ponosilo da je 
moderno, Njegovi su stanovnici smatrali, da ih električna ra- 
svjeta i nekakav loši kinematograf, koji je davao predstave 
jedamput nedjeljno, stavljaju iznad svakoga suparničkog mje- 
ta u susjedstvu. 

Ti su ljudi znali govoriti samo o jednoj stvari: o dragom , 
kamenju! Južno od toga mjesta pa sve do duboko u federalnu 
državu Minas Gerais prostirala su se prilično bogata nalazišta 
akvamarina i turmalina, pa je u grad dolazila prava rijeka ljudi 
punih nade, koji su donosili svoje drago kamenje na procjenu. 
Svaki se od njih upinjao da ne dopusti drugima da vide, što je 
našao, ali je ta tajnovitost bila suvišna, jer je bio vrijedan samo 
neznatan dio toga kamenja. Od vremena na vrijeme bio bi do- 
nešen poneki zista vrijedni kamen. U većini slučajeva radilo 
se o plavoj vrsti, a zeleno drago kamenje pojavljivalo se tek 
rijetko. 

Odsjeli smo u hotelu Done Ritte De Casia Alves de 
Meira. Njezino romantično ime nije za nju predstavljalo za- 
preku da svoj mali hotel učini udobnim i da ga drži u čistoći. 
Čim bi se sajam završio i tezge bile spremljene, Conquista bi 
utonula u stanje pospanosti, koje bi potrajalo sve do slijedećeg 
sajmenog dana, jer su indijanski mješanci, što su na sajmene 
dane punili ulice svojim proizvodima, bili tada izvan grada. 
Čim bi posao bio završen, oni bi natovarili svoje ponije i preko 
noći nestali. 


Probudio sam se u pet sati i pol ujutro i pogledao s hotel- 
skog prozora. Sunce je već bilo izašlo, ali na ulici nije bilo ni 
žive duše. Malo kasnije iz crkve, što je stajala točno nasuprot 
hotelu, izađe neka crnica u bijeloj haljini i sa šarenom mara- 
mom, kričavo obojenom anilinskim bojama, usekne se prstima, 
zamišljeno pljune na crkvene stepenice i uđe natrag u crkvu. 
Nekoliko minuta poslije toga pojavi se na kraju ulice crn dje- 
čačić, koji je jahao na samom kraju sapi neosedlana magarca, 
goneći ga bujicom prostih riieči da potrči galopom. Ta buka 
probudi spavače u mnogim kućama. Kućna se vrata stadoše 
otvarati, a na prozorima se pojave raščupane glave. Malo po 
malo oživi čitava Congquista. 

Moga arriera, nitkova indolentna, ali aristokratskog 
izgleda, koji je u svom životu izvršio nekoliko umorstva, nije 
bilo lako probuditi, ali mi je to konačno ipak pošlo za rukom, 
pa smo poslije doručka krenuli dalje. Klizavim blatnim putem 
spustili smo se s visoravni u bazen rijeke Pardo, a onda smo 
stigli u estanciju Morro de Gloria, gdje nas je njen vla- 
snik uporno nagovarao, da kod njega prenoćimo i da mu damo 
savjet o nekakvim kristalima akvamarina, što ih je imao. Mi- 
slio je, da sam kao stranac i putnik svakako stručnjak za drago 
kamenje. Stručnjak doduše nisam, ali sam na svojim putova- 
njima napabirčio kojekakva znanja, a istraživači su ljudi, koji 
znaju — ili bi bar morali znati — o svemu ponešto. 

Ovdje sam čuo priču o drugom »izgubljenom gradu«. Ju- 
nak te priče bio je neki mješanac iz kraja oko rijeke Rio de 
Peixe, koji je nedaleko od Boa Nove prešao preko Gongogija 
i zalutao u prašumama Serra Gerala, što se prostiru istočno od 
Gongogija. Popeo se na vrh nekoga brda, da se ogleda za puto- 
kazima, pomoću kojih bi se mogao orijentirati, S vrha je ugle- 
dao drevni grad, u koji se ulazilo ispod lukova, a ležao je u 
ravnici, nedaleko od toga brijega. Grad se nalazio tako blizu, 
da je mješanac mogao u njegovim ulicama i izvan njegovih zi- 
dina razabrati Indijance, pa je oprezno što brže strugnuo. Ta 
je priča bila zanimljiva, jer se činilo, da je taj čovjek možda 

nabasao upravo na onaj grad, što ga je Raposo otkrio 1753. go- 
dine. Stoga sam zaključio, da je možda ipak najbolje da u ne- 
istraženo područje uđem preko Boa Nove. i 

Nedaleko od jedne estancije, koja se nalazi nekoliko 
milja iza estancije Morro de Gloria, kratko je vrijeme 
prije našega dolaska iskopan velik kristal lijepe boje s vrha 
goleme kremene stijene, što je stajala svega tri četiri metra 
od puta. Dugo je vremena taj kristal bio izložen pogledima 
putnika, koji su prolazili tim putem, ali nikome nije palo na 
um da ga izvadi. U središtu kristala nalazila se pukotina, za 
koju su njegovi nalaznici pomislili, da je dijamant, pa su razbili 
polovicu kristala u male dijelove, ne bi li tako doprli do »dija- 
manta«. Kasnije sam saznao, da su ostatak prodali za šezdeset 
contosa, odnosno za oko 2.500 funta sterlinga. 


Ovdje se priča i o nekom crncu, koji je na obali rijeke 
Jequitinhonhe ugledao vršak kristala kako viri iz zemlje. Crnac 
je iskopao. kristal i ustanovio, da je težak četvrt tone. Prodao ga 
je nekome Nijemcu za 100 funta sterlinga. Nijemac je ukrcao 
kristal u kanu i spustio se niz rijeku. Konačno ga! je dopremio 
u Njemačku, gdje ga je prodao za svotu od otprilike 9.000 funta 
sterlinga. U Njemačkoj i u Sjedinjenim Američkim Državama 
vlada velika potražnja za tim kristalima, koji se upotreblja- 
vaju u proizvodnji jeftinog nakita. 

U Verrugi su ti kristali predstavljali jedini predmet razgo- 
Vora, a neprestana potraga za njima osiromašila je cijeli di- 
strikt. Tek mi je s krajnjim teškoćama uspjelo prikupiti nešto 
malo informacija o Indijancima, što žive u tom kraju, ali sam 
kasnije saznao, da oni najvećim dijelom žive sjeverno od viso- 
koga brda Couro d'Anta. Saznao sam, da imaju tamnu puti 
da jedan od njihovih poglavica nosi crnu bradu, što je neobična 
pojava među tim normalno golobradim ljudima. Neki je drugi 
poglavica bio čuven zbog svojih velikih stopala, za koja kažu 
da su dugačka pola metra. Ti Indijanci imaju izrazit negroidni 
izgled, jer su potomci pravih crnačkih starosjedilaca Južne 
Amerike, kojima se krv pomiješala s krvlju pripadnika etnič- 
kih skupina Tupija i Cariba. Očigledno je, da su Indijanci, što 
žive u šumama oko Gongogija — koji su malobrojniji, a put im 
je svjetlija — pripadnici neke posve druge rase. 


Krenuvši po drugi put iz Boa Nove, pošli smo u sjevero- 
istočnom smjeru prema šumama, što rastu uz podnožje visoke 
gore Timorante. Kažu, da je zbog nedostatka kapitala, potreb- 
Nog za investiranje, u ovom kraju napušten neki bogati zlatni 
rudnik. Da nisam imao drugog, važnijeg posla, možda bih ispi- 
tao te glasine. Na rijeku Gongogi stigli smo na jednom mjestu, 
gdje su se vidjeli nesumnjivi znaci, da tamo ima uglja i petro- 
20 FAWCETT: Kroz prašume J. Amerike 

leja, a onda smo pošli obalom nizvodno, idući od estan cije 
do estancije, sve dok nismo stigli do posljednje, koja se 
nalazila na mjestu, gdje u Gongogi utječe Rio de Oro. Stanov- 
nike te estancije zatekli smo u veliku uzbuđenju. Iz Šu- 
me, što se prostire istočno od estancije, bijahu izašli na 
obalu Gongogija Indijanci i obasuli estanci iu kišom stri- 
jela, ubivši jedno dijete. Rancheri su se brže bolje složili 
i organizirali kaznenu ekspediciju, a onda ušli u šumu u po- 
tjeri za Indijancima. Otkrili su jedno malo urođeničko selo i 
pobili sve njegove stanovnike, koji su im dopali šaka, osim 
jedne mlade djevojke, koju su poveli sa sobom, zajedno s neko- 
liko papiga. Drago mi je, što vam mogu kazati, da je ta djevojka 
kasnije utekla. Naseljenici, što žive na rubu divljine, ne sma- 
traju Indijance ljudskim bićima. Ta je pojava jednaka u Bra- 
ziliji kao i u Boliviji. 

Činilo se, da su glasine, koje su me tako snažno privlačile, 
koncentrirane na Rio de Oro. No pokazalo se, da u cijelome 
kraju oko Gongogija ni živa duša ništa ne zna o toj rijeci, osim 
da su estancije, koje se nalaze nedaleko do ušća te rijeke, 
neprestano izvrgnute indijanskim napadima. Indijancima su bile 
posve prepuštene čak i sjeverne obale rijeka Gongogija i Nove. 


Došavši na stočarsku farmu Barra do Rio de Ouro, poslali 
smo tovarne životinje natrag u Boa Novu, jer ćemo od toga 
mjesta nastaviti put pješke. Mjesne Brazilijance je ta zamisao 
upravo užasnula, jer su smatrali, da je svaki pokušaj, da dva 
čovjeka pođu sami u te opasne prašume, pravo samoubojstvo! 


Brižljivo izrađene karte krajeva, koje smo već obišli, pru- 
žile su mi izvjestan broj orijentacionih točaka, koje smo vidjeli 
s brežuljaka, što smo ih prešli, pa nije bilo opasnosti, da zalu- 
tamo u džungli, pa ma kako ona bila prostrana. Staze su zavr- 
šavale jedan dan putovanja od ranch a, u blizini rijeke. Kad 
mu se na leđima našla naprtnjača, Felipe se opet sjetio svoje 
bolesti pluća. Obuzele su me crne slutnje, jer nismo pravo ni 
krenuli, a on se već stao jadati isto onako kao i na prošlom 
putovanju! Zatim mu se dogodilo nešto s petom, pa smo, sti- 
gavši nakon pet dana puta novom maršrutom do nekog izo- 
liranog posjeda, morali tamo ostati dan dva, da se on oporavi. 


Napustivši taj raneho, krenuli smo prema visokom i 
golom brdu, poznatom pod nazivom Cerro Pelado. Na dotada- 
šnjem dijelu puta nailazili smo tu i tamo na naselja, ali Indi- 
jancima nije bilo ni traga ni glasa. Prema tome, to nije bio 
nepoznat kraj, kako sam dotada vjerovao, S vrha brda ugledali 


sma, jugozapadno od Rio de Qura, još jednu plantažu, pa smo 
krenuli prema njoj. , 

Na podnožju Cerro Pelada ubio sam veliku šumsku pje- 
gušu, što se nalazila u jednom šupljem panju. Nije pokazivala 
agresivnih namjera, ali je bila odurna. Na Felipeov prijedlog 
odrezali smo joj s mrtvoga tijela nekoliko komada mesa, ma da 
se šumske pjeguše ubrajaju među one rijetke zmije, kojih se 
meso ne smatra dobrim za jelo. Tih zmija bila je ovdje sva sila. 
Tu su živjele tri vrste šumskih pjeguša, sve tri podjednako 
otrovne: surucucu, surucucu pico de jaca i su- 
rucucu apaga fogo, što znači »Surucucu, koji gasi vatru«. 
Tu vrstu šumskih pjeguša privlači naime vatra, a ljudi, koji 
žive u šumi, osjećaju prema njima tako silan strah, da nikad 
noću ne pale logorske vatre. Te se zmije na pepelu vatre, koja 
tinja, saviju u klupko. Kad se u šumi spale čistine, da se na 
njima mogu posijati kulturne biljke, nađe se gdjekad na njima 
po nekoliko izgorjelih strvina tih zmija. Kažu, da posjeduju 
izvanredno oštar sluh, a zna se pouzdano, da mogu narasti do 
dužine od četrnaest stopa i do debljine od sedam palaca. 


Neki mi jeranchero pripovijedao, da je jednom zgodom 
poslao glasnike u susjednu estanciju. Budući da se taj 
čovjek — bijaše to neki mulat — nije vratio, pošlo je nekoliko 
ljudi ga traže. Našli su ga mrtva na stazi, a oko jednoga bedra 
obavila mu se velika šumska pjeguša. Zmija je izujedala čo- 
vjeka po svemu tijelu, grizući ga, sve dok se nije umorila i dok 
nije potrošila svu svoju zalihu otrova. 

Na slijedećem posjedu zatekli smo domaćina i njegovu su- 
prugu kako nas čekaju. 


»Znali smo, da dolaze stranci, jer je naša perad stala sta- 
vljati glave jednu uz drugu«, kazali su nam. »Kad god to čine, 
za nas je to znak, da će netko doći k nama još prije nego što 
padne noć.« 

Taj mi je čovjek pripovijedao o neobičnim zmijama, koje 
se zovu Salamande (ali ih nemojte pobrkati s gušterima 
salamandrima). Čuo sam o njima već i prije, ali sam mislio, da 
se radi o zmiji surucucu apaga fogo. Ali moj ih je 
domaćin opisao kao velike žute reptile, koji mogu narasti do 
dužine od dvadeset stopa, imaju na sebi crne šare u obliku kri- 
ža, a ne žive u ovim šumama. Možda se radi o nekoj vrsti veli- 
kih šumskih pjeguša. Nikad nisam naišao ni na jednu od njih. 
U neku ruku možda je to dobro za me, jer su te zmije, kažu, 
osobito opake. 


S tim sam čovjekom pošao u šumu da pokušamo ustrijeliti 
kakva majmuna. Dok ssmo prolazili ispod nekoga stabla, u ko- 
jem se, otprilike deset stopa iznad zemlje, nalazila rupa, začuli 

smo nekakav tanki i prodorni zvuk, nalik na cvilenje. Moj se 
domaćin popne na stablo iznad rupe, a onda odapne hitac iz 
svoje puške ravno u tu šupljinu. Poput vraga iz čarobnjačke 
kutije zmija iznenada izleti iz rupe, padne na zemlju i odgmiže 
u grmlje. Nema sumnje, ugrizla bi nas, da smo joj se kojim 
slučajemi našli na dohvatu, ali i ovako smo se neugodno pre- 
strašili. Meni je ovaj događaj poslužio kao dokaz o istinitosti 
tvrdnje, da ti gmazovi cvile, dok spavaju. To me podsjetilo na 
anakonde, koje noću puštaju melanholične zvukove nalik na 
jaukanje, sablasne zvukove, koje sam sto puta imao prilike 
slušati. 

Od ovoga mjesta vodila je prema istoku staza do Ilheusa. 
Na jugu i zapadu bila je šuma u rukama Indijanaca, koji su 
od vremena na vrijeme izlazili iz nje da beru mandiocu 
s plantaže, ali ni na koji drugi način nisu uznemirivali naselje- 
nika i njegovu ženu. On je tvrdio, da je njegova plantaža po- 
sljednja na Rio de Ouru i da se dalje od niegova posjeda pro- 
stire djevičanska prašuma. Imao on pravo ili ne, jedna je stvar 
bila sigurna: u tom smjeru nije vodila nikava staza. Ali upravo 


smo u tom smjeru pošli, pošto smo se rastali sa svojim gosto- 
ljubivim novim znancima. 


Na svakom koraku nailazili smo na znakove, koji su nam 
govorili, da su Indijanci u blizini. Bijahu to obično zamke, na- 
pravljene od zašiljenih kolaca, postavljenih tako, da se zabodu 
ravno u trbuh kakvu neopreznom lovcu na ljude. Držim, da 
bi od njih mogao stradati samo čovjek, koji slijepo juri noću, 
jer u normalnim okolnostima mogu u najgorem slučaju samo 
ogrepsti kožu, a i to samo onda, ako ih ne ugleda žrtva, koja 
ide korakom. Možda su njihovi šiljci otrovani, pa je u tom slu- 
čaju dovoljno da žrtvu samo ogrebu ili samo malo ubodu. Još 
jedan tip zamke, koji smo vidjeli tu i tamo, sastojao se od za- 
šiljenih kolaca, koji su tek neznatno virili iz zemlje. Ispred 
njih se koso postavljeno nalazilo koplje, sakriveno u grmlju, 
o koji bi se valjda bosa žrtva imala spotaći. 


Naš se znanac-naseljenik prevario, kad je smatrao, da je 
njegova plantaža posljednja: petoga dana nakon odlaska od 
njega nabasali smo na još jednu stazu, koja nas je dovela do 
lijepe plantaže, gdje smo se slasno najeli šećerne trske. Jednu 
milju dalje nalazila se jedna estancija, gdje nas je vla- 
snik gostoljubivo počastio mandiocom, kukuruzom, jaji- 
ma i kokošima. Čini se, da ga je iznenadilo Felipeovo duboko 
klanjanje, a ja mu na tome nisam mogao zamjeriti. Felipeova 
navada klanjanja počela je postajati neugodna, ali nisam imao 
srca da mu kažem, neka se toga okani. 

Već sam počeo očajavati zbog toga, što smo nailazili na 
staze 1 naseobine tamo, gdje sam se nadao naći samo posve 
divlji kraj. Moradori su imali tako malo pojma o svemu 
što leži izvan granica njihovih vlastitih plantaža, da su posve 
iskreno tvrdili, kako su tobože njihove plantaže najudaljenije. 
Strašna tajna kraja oko rijeke Rio de Ouro rasprsla se kao 
mjehur od sapunice. Doduše, nešto se ipak mora priznati, a to 
je činjenica, da su pojedine naseobine bile jedna od druge pri- 
lično daleko. Poput graničara u Sjedinjenim Američkim Drža- 
vama, i ovi su ljudi uporno prodirali sve dublje i sve dalje u 
divljinu. Svaki je od njih sebi krčio čistinu, koja je postala 
cije'i njegov svijet. Zbog toga oni nisu znali, da to isto rade 
i drugi ljudi desno i lijevo, ispred i iza njih. Čudili su se, kad 
god biste im spomenuli susjedne plantaže, jer su vjerovali, da 
su potpuno osamljeni. 


No sad se činilo, da smo se konačno ipak našli u posljed- 
njem naselju, jer ne samo što prema zapadu-jugozapadu, dakle 
u smjeru naše maršrute, nije vodio nikakav put, već smo iz 
moradorove kolibe imali često prilike vidjeti Indijance 
kako izlaze na vrh jednoga brežuljka s one strane plantaže i 
kako prema nama odapinju strijele. Zbog toga je mora dor 
smatrao pravom ludošću našu namjeru da odemo sami samcati 
ravno među te divljake. 

Nismo pravo ni krenuli, kadli počne padati kiša. Bijaše to 
razdoblje mlađaka, pa je kiša padala nekoliko dana, si'no nam 
otežavajući putovanje. U džungli je posve dovoljno, da se na 
vas sruči samo jedan pljusak dnevno, da biste cijeloga toga da- 
na bili mokri do kože, a na moral silno loše djeluje, ako je čo- 
vjeku neprestano mokra odjeća. Plašeći se za svoje zdravlje, 
Felipe se neprestano jadao i stenjao, a i ja sam osjećao, kako mi 
slabi oduševljenje. No unatoč tome vukli smo se dalje. Osim 
jalovih malih zašiljenih kolaca nismo puna tri dana naišli ni 
na kakav trag od Indijanaca. A onda smo nabasali na putove. 
Svaki je od njih neko vrijeme bio dobar, ali se onda naprosto 
gubio u šumi. Bijaše to metoda, kojom su se Indijanci služili, 


da zbune neprijatelje. 

Jednoga smo dana išli kroz šumu uporno i tiho, ne razmi- 
šljajući ni o čemu, kadli se ja zaustavim kao ukopan, jer sam 
odjednom ugledao ispred nas indijansku kolibu na visokoj obali. 

»Pazil« šapnuo sam Felipeu. »Nemoj se ni maknuti. Još 
nas nisu opazili!« 

Kraj kolibe stajao je divljak, šiljeći vršak štapića, a neda- 
leko od njega bila je razapeta kratka mreža za spavanje, u kojoj 
se njihao drugi divljak. Minutu dvije nepomično smo ih pro- 

matrali, a onda smo se oprezno odšuljali iza jednoga stabla i 
skrenuli u stranu, da se kolibi primaknemo zaobilaznim putem 
pod zaštitom grmlja. No stigavši do mjesta, gdje smo malo prije 
vidjeli kolibu, nismo našli ništa. Ni na tome mjestu ni drugdje 
nije bilo ni traga od kolibe! Nikad u životu nisam vidio ništa 
jasnije od te kolibe, pa vam tu pojavu ne znam nikako protu- 
mačiti. 

Slijedeći jedva vidljiv puteljak, stigli smo sutradan na jedno 
mjesto uz nekakav potok, gdje je nekada stajao indijanski logor. 
Tamo je stajalo osam niskih koliba — zapravo najobičnijih. 
zaklona — a oko njih ostaci razbijenih oraha cusi i velikih 
puževih kućica. Logor je izgledao kao da je u njemu još prije 
dva tri dana živjelo šesnaestak ljudi. Stabla u blizini logora 
bila su na nekim mjestima nezgrapno posječena, po čemu se 
moglo zaključiti, da njegovi indijanski stanovnici imaju noževe, 
po svoj prilici ukradene od bijelih naseljenika Gongogija. Pola 
milje dalje naišli smo na drugi logor, veći i stariji, a u njemu 
također ostatke razbijenih oraha i puževih kućica. Orasi cusi, 
kojih ima svagdje u Gongogiju, rastu na visokim palmama u 
grozdovima od po nekoliko stotina komada, a imaju izvanredno 
tvrdu ljusku, u kojoj se nalaze po tri oraha, dvaput veća od 
badema i bogata uljem. Okus im je nalik na okus kokosovih 
oraha, a očigledno je, da ih Indijanci ovoga kraja mnogo cijene 
kao hranu. U blizini logora našli smo prazan pčelinjak, u kojem 
je bio probijen veliki otvor. Po svoj prilici med također pred- 
stavlja sastavni dio prehrane tih Indijanaca. Također se činilo, 
da su za njih i oni veliki puževi dobra hrana, ali nam nije uspje- 
lo otkriti, gdje su ih Indijanci pronalazili, jer nismo naišli ni 
na jednog. Inače bismo ih svakako kušali. 

Slijedeći druge putove, što su naglo prestajali, stigli smo 
do potoka, koji je tekao kroz upravo divnu šumu. Uz taj smo 
potok išli uzvodno, sve dok nismo naišli na treći logor, star po 
svoj prilici nekoliko mjeseci, ali s nekoliko lijepo građenih ko- 
liba. U jednoj smo se od njih ulogorili. Pola milje dalje nala- 
zilo se još jedno logorište, ali ni tamo nismo ugledali ni jednog 
jedinog Indijanca, Gajio sam velike nade, da ću se s njima sre- 
sti, jer nije nedostajalo znakova, po kojima se moglo zaključiti, 
da se nalazimo usred njih. Međutim, bilo namjerno ili slučajno, 
oni se nisu sreli s nama. Ovaj je kraj ispresijecan brojnim po- 
tocima, između kojih su se ispriječili visoki gorski grebeni, na 
koje se čovjek teško penje, jer su jako strmi. Činilo se vjero- 
jatnim, da se glavno obitavalište tih Indijanaca nalazi na ravni- 
jem terenu, koji se prostire sjeverno od naše putanje. Bilo kako 
bilo, Indijanaca po svoj prilici nije bilo mnogo. 

Nekoliko dana poslije toga nabasali smo na put, koji je 
očigledno bio stvorio civiliziran čovjek. Pošavši tim putem, 
ušli smo s jugozapada u jednu naseobinu na obali Rio Bu- 
rija, jednoga od pritoka rijeke Rio Nova, koja utječe u Gongogi. 
Drugim riječima, prošli smo prašumu s jednoga kraja na drugi. 
U kraju uz Rio Novo živjela su još dva tri doseljenika. Jedan 
od njih, senhor Marcelino, bijaše pobožan vjernik bapti- 
stičke sekte, pa nas je, osim gostoprimstvom u svojoj kući, po- 
častio još i molitvama i vjerskim pjesmama, koje je svirao na 
rasklimanu harmoniju. 


Kad smo se tako opet našli u civiliziranim naseobinama, 
Felipeovo se raspoloženje znatno poboljšalo. Neprestana kiša, 
koja nas je pratila cijelim putem kroz šumu, bila je već i sama 
po sebi dovoljna, da izazove potištenost u svakom čovjeku, a 
polutama, koja je vladala u mračnim spiljama, što su ih ispod 
svojih krošanja stvarala ogromna stabla prašume, izazivala je 
u nama teško sumorno raspoloženje. Dugačke bradurine od ma- 
hovine, što su visjele s gotovo svake grane, stvarale su u šumi 
atmosferu svečane tajanstvenosti, a čvorasto i isprepleteno gra- 
nje pričinjalo se kao da nas hoće ščepati. Nismo gladovali, jer 
je u šumi bilo majmuna, prepelica i jarebica, a Felipe je ustri- 
jelio i jednog troprstog tipavca, ali njegovo se meso pokazalo 
neprikladnim za jelo. Ni teren nije bio teško prohodan. Ono, što 
je učinilo to putovanje tako strašnim, bijaše atmosfera, koja je 
vladala u prašumi. Osim toga, doživjeli smo na tom putovanju 
razočaranje: nismo vidjeli ni jednog jedinog Indijanca, a nismo 
naišli ni na jednu od onih krasnih kuća s rasvjetom, koja se 
nikad ne gasi, i koje, po tvrdnjama lovaca iz kraja oko rijeke 
Oura, tobože postoje u ovome kraju. Tako su propale moje nade, 
da ću u kraju oko Gongogija pronaći štogod zanimljivo. Una- 
toč tome, taj je kraj izvanredno prikladan za naseljavanje, nje- 
gova klima nije nezdrava, a pruža velike mogućnosti u pogledu 
proizvodnje drva, jer u cijeloj toj federalnoj državi nema ljep- 
ših šuma. 

Dobrim puteljkom prešli smo preko gorskoga grebena i 
spustili se u dolinu rijeke Colonije. Tamo se nekada nalazilo 
selo, ali su ga Indijanci iz plemena Patajoz sravnili sa zemljom. 
Dva dana kasnije izbili smo kod mjesta Bahia Branca na put, 
“to spaja Verrugu i Ilheus. Kanio sam prijeći preko toga puta 
i krenuti prema rijeci Pardu, jer sam se nadao, da će mi možda 
tako POći za rukom da odem do indijanskoga plemena Tapajoz. 
Ali Felipea je stala napuštati snaga i obolio je od tako velikoga 
broja raznih bolesti, da sam uvidio, kako bi bilo ipak najpamet- 
Nije da pođemo dalje prema Verrugi. 

Pukovnik Paulino dos Santos, istaknut i moćan političar, 
koji je u Duasu Barrasu imao rancho, stao se zgražati na 
samu pomisao, da dvasenhora idu pješke, pa nam se uporno 
nudio da će nam nabaviti mazge za putovanje do Verruge. Bu- 
dući da je blato na putu postajalo sve dublje i sve ljepljivije, 
Prihvatili smo objeručke njegovu ljubaznu ponudu, pa smo 
preostali dio putovanja prevalili u razmjernom luksuzu. Razu- 
mije se samo po sebi, da se Felipeovo raspoloženje silno po- 
pravilo! 

U Verrugi smo odsjeli kod onoga istog čovjeka, koji nas 
je smjestio prilikom našeg posljednjeg posjeta tome mjestu. 
Budući da mu ni ta usluga nije bila dovoljna, pribavio nam je 
mazge, da na njima prevalimo prvu etapu putovanja u po- 
dručje Rio Pardo. 

Prešavši na drugu stranu rijeke kod »sela-sablasti« Caxim- 
boa, pošli smo dobrim putem, što je vodio niz rijeku po njezi- 
noj južnoj obali, kraj mnogo estancija, koje su se sve 
stale oporavljati od uništenja, izazvanog velikim poplavama, 
što su se dogodile 1914. godine. Zatim smo krenuli s rijeke, da 
se popnemo na vrh visoke gore, koja se zvala Couro d'Anta, a 
dominirala je cijelim tim krajem. Htio sam se svakako popeti 
na njen vrhunac, da odatle utvrdim niz orijentacionih točaka, 
pa smo odjahali do plantaže nekoga starog crnca po imenu 
Vasurino, koji je pristao da nas odvede do vrha. Nekad se na 
podnožju te gore nalazila isusovačka misija, ali otkako su ju 
isusovci napustili, Indijanci nisu dopustili nijednome doselje- 
niku da ostane na sjevernoj obali rijeke, gdje se ta misija svo- 
jedobno nalazila. 

Utrošili smo dva dana teškog i napornog penjanja, da se 
konačno popnemo na vrh brda, ali je taj trud bio više negoli 
nagrađen prekrasnim vidikom, što nam se odatle pružao. Ispod 
nas prostirala se šuma poput kakve geografske karte: tamno- 
zelen sag, koji je bio tu i tamo prekinut malim čistinama i 
dalekim sjajem rijeka, što su mahnito vijugale, pojavljujući se 
i nestajući nam s vidika. Daleko na sjeveru vidjeli smo Cerro 
Pelado, a na istoku bregove Salobra, gdje je nekada cvala 
eksploatacija dijamanta i gdje se nalazi izvor rijeke Une. Sa- 
svim jasno vidjele su se Bahia Branca i put, kojim smo stigli iz 
Verruge. Da se u toj šumi nalazio kakav »izgubljeni grad«, bili 
bismo ga po svoj prilici ugledali s toga mjesta. Na jugozapadu 
je stajala tajanstvena stijena Maquiqui, stršeći poput gigantskog 
monolita iz šume na pola puta do Jequitinhonhe. Oko te stijene 
satkalo se mnogo praznovjerja, osobito među Indijancima, 

Svuda smo po obroncima gore nailazili na tragove Indi- 
janaca, a Vasurino mi je kazao, da se oni često penju na vrh, 
da odande promatraju estancije na južnoj obali rijeke. 

Šume su na strmim obroncima gore bile pune biljke poalhe, 
bolje poznate pod nazivom Ipecanuanha. Ovdje se ta biljka 
cijeni kao lijek, a nema sumnje, da se kao lijek upotrebljavala 
ovdje još davno prije nego što je vanjski svijet upoznao nje- 
zinu primjenu kao sredstva za povraćanje. 

Na jednom slikovitom riječnom zavoju, dva dana puta da- 
lje, naišli smo na Angelin, napola selo, a napola estanciju. 
Ovdje se nalazi spilja dugačka oko tri stotine metara, koju su 
dva svećenika, što su ovdje godinama živjeli, pretvorila u cr- 
kvu. Ta se spilja sastoji od naizmjeničnih slojeva vapnenca i 
pješčanika, a brojni stalaktiti daju njezinoj unutrašnjosti impo- 
zantan izgled, otprilike kao velike orgulje u kakvoj običnoj 
crkvi. 

»Kako bi bilo, da odavde opet pođemo u šumu?« zapitao 
sam Felipea. »Ovo je prikladno mjesto za ulazak u rju, a za- 
cijelo nismo daleko od crnih Indijanaca.« 

Felipe ništa ne odgovori. U posljednje vrijeme počeo je fi- 
ćukati, a to je bio siguran znak, da se nada skoru kraju boravka 
u divljini. Ali izraz mučeništva, što mu se pojavio na licu, kad 
sam mu spomenuo taj prijedlog, kao i činjenica, da su mu se 
odmah spustila ramena, pokazali su mi, kako se ne mogu nadati, 
da bi on bio za to. 

Dobri nam ljudi u Angelinu staviše na raspolaganje mazge 
za slijedeći komad puta, te za jedan dan marša stigosmo u Novo 
Horizonte, bijednu hrpu koliba na riječnoj obali. Nedaleko od 
toga mjesta, u samom koritu rijeke, leže ostaci lijepa sela, koje 
je ovdje postojalo prije poplava od 1914. godine. Ostali smo 
neko vrijeme u Horizontu. Kao obično, ni ovdje nije nitko od 
naših domaćina htio da čuje o tome, da bismo mu platili za 
njegovo gostoprimstvo. Ponuditi novac za to bilo je gotovo ravno 
uvredi! To nam se događalo kod svih naših domaćina, bili oni 
bogati ili siromašni. Osim brojnim hvalama mogao sam im 
uzvratiti jedino uobičajenom željom: »Dius lhe pague — 
— bog će vam platiti!« 

U Jacarandi, u najprljavijem hotelu, što sam ga ikada vidio 
— ato znači mnogo — bila nam je domaćica neka crna debela 
»mamica«. Jacaranda biiaše bogat gradić od oko 300 kuća, koji 
je služio kao riječna luka nalazištima dijamanata kod Salobra. 
Nekad su ta nalazišta bila bogata, ali kažu, da su sada već 
iserpljena. Nekoliko su puta mijenjala gospodare, ali baš nisu 
mnogo unosna, otkako se prestala upotrebljavati rovska radna 
snaga. Kao što je to slučaj kod svih brazilskih dijamantnih 
polja, tako se ni ovdje ne može kazati, odakle potječu dijamanti. 
Oni se ispiru iz riječnih korita, a znaju se naći i ukliješteni 
u konglomerat, ali je najvjerojatnije da potječu iz vulkanskih 

lijevaka, jer su sav ovaj dio Brazilije preokrenuli danas već 
zaboravljeni potresi. Cijeli istočni dio Brazilije bio je nekada 
kraj aktivnih vulkana, pa im se krateri mogu i danas razaznati. 


.Bodljike palma piasaba, kojih sva sila raste u kraju oko 
Jacarande, upotrebljavaju se u proizvodnji četaka, a četkarski 
proizvodi predstavljaju važan izvor dohotka ovoga kraja. Dalje 
uzvodno vide se ogromne čistine, koje označuju mjesta, gdje 
Su nekada stajala sela Indijanaca iz plemena Aymore, od kojih 
danas nema nijednog sjeverno od Jequitinhonhe. Ti su Indi- 
janci pripadnici jedne ružne negroidne rase, a drže u svojim 
rukama prašume i obalno područje federalne države Espirito 
Santo, gdje žive slobodni i neuznemirivani. : 

Putovanje od Jacarande do Canavieirasa izvršili smo u pro- 
stranu kanuu sa sjenicom od lišća, koja je služila kao kabina. 
Felipe i tri Brazilijanca udobno su se smjestili u unutrašnjosti 
kabine, gdje je vladala atmosfera, koja je za mene bila i bez 
njihove prisutnosti previše zagušljiva, pa sam radije proveo 
cijelo vrijeme putovanja sjedeći na krovu kabine, unatoč kiši 
i olujama, što su mi šibale tijelo i promakale odjeću, i unatoč 
žestokoj studeni. 

Kad smo, u rane jutarnje sate, uplovili u Canavieiras, po- 
zdravio me uzbudljiv miris oceana, a kad je svanuo dan, ugle- 
dali smo jarbole i križeve mnogih jedrenjaka, što su se ocrtavali 
na svijetlobakrenoj pozadini vedroga neba. O samom gradu 
nema šta da se kaže, osim da je prljav, da su mu ulice obrasle 
travom i da je pun talijanskih trgovaca, 

Odavde se Felipe imao vratiti u Rio de Janeiro, jer sam 
znao, da ću daljnja istraživanja, koja sam imao u planu, izvr- 
šiti bolje bez njega. No on je odlučio da me otprati do Bahije, 
kamo smo otputovali brazilskom škunom od sedamdeset tona, 
što je vršila obalnu plovidbu, a njezin je kapetan pristao da nas 
poveze za svotu od deset šilinga po osobi. 

Da bismo se mogli iskrcati u Bahiji, morali smo imati po- 
tvrde, da smo cijepljeni. Radi toga smo morali potražiti liječ- 
nika, koji bi bio spreman da nam izda takvu svjedodžbu, cij epio 
nas ili ne cijepio, Iz njegove ordinacije vodila su jedna vrata 
direktno u kuhinju, a bila je prepuna bučne dječurlije, pasa i 
muha. Čini se, da smo naišli upravo u času porodičnog sijela. 
Bez kaputa, samo u košulji, liječnik stane mahati nožem i boči- 
com s vakcinom po ritmu Sitara i banja! Pomno je steri- 
lizirao nož, ali ga je onda odložio na prljavu stolicu, da opere 
ruke. Dok je na meni vršio operaciju cijepljenja, njegov me 
Pijani dah obavio zagušljivim oblakom, Poslije mene podvrgao 


! Instrument sličan Eitari. Op. prev. 

se istomu postupku Felipe, a onda smo dobili potvrde, na kojima 
je liječnik ispoljio svu svoju umjetnost pisanja, snabdjevši ih 
neizbježnom rubricom, t.j. kompliciranim nizom šara i 
vijuga, što se stavljaju ispod potpisa. Dok: smo otvarali vrata i 
izlazili na ulicu, plele su nam se između nogu kokoši. 


Canavieiras je luka neprikladna za plovidbu. Na ulazu u 
nju ispriječila se plitka prudina, iznad koje je opasno ploviti, 
dok vjetar puše prema kopnu. Dok smo izlazili iz riječnoga ušća, 
»Vittoria« — tako se naime zvala naša škuna — nasukala se na 
tu prudinu. Zbog toga smo se zadržali toliko da je naš kapetan 
mogao u posljednji čas ukrcati još i tovar sirovih koža, koje su 
jako zaudarale. Na brodu se nalazilo pet članova posade, jedan 
kuhar, jedan sluga, dvije svinje, dva psa, dva purana i dvije 
putnice, koje su, kao i Felipe, bljuvale od početka do kraja 
putovanja. 


Jarboli škuna nisu poduprti letima. Stoga je pravo čudo, 
što one bez nesreća izdrže svoja putovanja do kraja, iako se 
izvrgavaju opasnostima, kakvima se izvrgla »Vittoria«! Prešli 
smo preko prudine i zaplovili prema pučini protiv velike mlat- 
nje i snažnog vjetra. Ali upravo u najkritičnijem času popucali 
su svi glavni konopi za dizanje jedara. Felipe i one dvije žene 
bijahu se zavukli u svoje kabine, prekinuvši svaku vezu s vanj- 
skim svijetom, ali je na palubi nastala divlja strka. Ljudi su 
trčali amo tamo i dovikivali jedan drugom naređenja, koja nitko 
nije slušao. Na palubu se stalo slijevati zeleno more, a svinje 
su stale prosvjedovati iz punih pluća, dok su ih valovi odvlačili 
u rupe na palubi, što služe za odvod vode. Jedva nam je pošlo 
za rukom da prođemo kroz tjesnac i da se kao nekim čudom 
uklonimo opakoj oštrici koraljnoga grebena, koji se pomaljao 
iz mora u prostoru između dva vala, Zahvaljujući energiji gi- 
gantskog kapetana mulata posadi je uspjelo da opet zavlada 
brodom, te je preostali dio putovanja prošao bez uzbuđenja. 


Po dolasku u Bahiju Felipe me je ostavio. Kasnije sam sa- 
znao, da se oženio kratko vrijeme poslije povratka u Rio. U 
konzulatu sam preuzeo svoju poštu, a onda sam se preko luke 
prevezao u Cachoeiru i Sao Felix, na obalama rijeke Paragua- 
cua, Odande vodi željeznička pruga duboko u unutrašnjost, čak 
do dijamantnih polja. Krajnja stanica te željezničke pruge bilo 
je tada mjesto Bandeira de Mello. Tamo sam odsjeo u hotelu 
done Lydije, jednom od najboljih i najčišćih hotela, na koje 
sam naišao u Braziliji. Taj hotel je imao izvanredno dobru ku- 
hinju, pa mi je bio doista krasno utočište poslije boravka u 


Prljavim i neudobnim hotelima, koji su tako općenita pojava 
u malim mjestima. 


U Bandeiri de Mello najmio sam mazge za put do Lencoisa, 
jednog od glavnih centara brazilske industrije dijamanata. To 
se mjesto nalazi na zapadnom kraju gora od konglomerata, što 
se prostiru na jug sve do velikoga gorskog lanca Sincore. 


Tisuće garimpeira, t. j. ispirača dijamanata, provode 
tamo život čeprkajući iz dana u dan po šljunku, obično u jalovu 
nastojanju da pronađu drago kamenje. To je rad, koji upravo 
ubija dušu čovjeka, a život tih ljudi krajnje je bijedan. Među 
njima haraju najrazličnije bolesti. Ako kojega garimpeira 
posluži sreća pa se obogati, to je samo privremeno, jer će ga 
prije ili kasnije uništiti politica. Gdjekada se nađu mali 
dijamanti krasnih boja, ali tek rijetko kada teži od pola karata. 
Od vremena na vrijeme iščeprkaju garimpeiri modro, 
Tužičasto, zeleno, crveno poput vina, bijelo ili smeđe drago 
kamenje. Tim je ljudima dovoljno da pronađu samo jedan je- 
dini vredniji kamen, da bi onda godinama nastavljali taj posao. 
Gdje god u brdima ili nedaleko od njih ima vode, sjatit će se 
garimpeiri, čeprkati po svakoj i najmanjoj nakupini šljun- 
ka i ispirati taj šljunak, ne bi li u njemu našli dijamante. Ali 
na tome ne zarađuju garimpeiri, već kupci dijamanata, 
jer su cijene na tržištu dijamanata u Lencoisu tako povoljne, 
da se dijamanti često dopremaju čak s nalazišta na jugu, bu- 
dući da se za njih u Lencoisu postiže bolja cijena. 


Mislim, da industrija dijamanata u ovom kraju još nije 
iscrpljena, jer je veoma vjerojatno, da će se prije ili kasnije 
pronaći druga nalazišta, a možda će se naći čak i kakva bogata 
žila. Dijamanti se ispiru iz riječnog šljunka na cijelom području, 
što se prostire od obale Atlantika sve do Matto Grossa na za- 
padu, i od jedaneste paralele na sjeveru do Sio Paula na jugu. 
Kad se otkriju dijamantne »žile« — a one svakako postoje — 
dijamantna polja Brazilije opet će svojom proizvodnjom isti- 
snuti proizvodnju južno-afričke industriie dijamanata, jer bra- 
zilski dijamanti daleko nadmašuju južno-afričke.? 


Kupio sam dvije mazge, jednu za jahanje, a drugu da mi 
nosi opremu, a onda sam pošao sam u unutrašnjost. U svemu 
sam tamo ostao tri mjeseca, Kad sam se već navikao da putu- 
jem sam, uvidio sam, da je to manje teško negoli da putujem 
s jednim ili više neprik'adnih suputnika. Samoća prestaje biti 
nepodnošljiva, kad je duh čovjeku ispunjen istraživačkim entu- 
zijazmom. Činilo se, da bi jedini nedostatak takva načina pu- 


* Moj otac govori ovdje o ukrasnom, a ne o industriiskom dragom 
kamenju. Što više u našem promijenliivom svijetu opada sklonost za 
razmetanje, to više vrijednost dijamanata zavisi od niihove industriiske 
iskoristivosti, a nisam mjerodavan da kažem, hoće li Brazilija i u tom 
pogledu ikada moći konkurirati Južnoj Africi. Op, Briana Fawcetta. 

tovanja mogao biti u tome, da ne će biti svjedoka, koji će po- 
tvrditi moje riječi, ako kojim slučajem otkrijem štogod od na- 
učne ili arheološke vrijednosti. Ali moj je glavni cilj bio da pro- 
bijem koprenu prethistorije, da uklonim pogrešne podatke i da 
otkrijem pravi put do velikih otkrića, a onda ću već biti u 
stanju da organiziram ekspediciju, koja bi izvršila to otkriće. 


Pronašao sam toliko podataka, da mi se upravo nametala 
dužnost da krenem u nova istraživanja. Nagovještaji, koje ću 
vam prikazati u slijedećem poglavlju, bit će dovoljno uvjerljivi 
dokazi o neobičnoj zanimljivosti toga istraživanja. A uvjeren 
sam, da ću taj istraživački pothvat okruniti uspjehom, ako bu- 
dem imao valjane suputnike, dobru organizaciju pothvata i 
pravilnu maršrutu. S tri sam strane pokušao da pronađem naj- 
prikladniji put do toga otkrića. Vidio sam dovoljno da se uvje- 
rim, kako se isplati upustiti u svaki riziko, da se vidi još više. 
Možda će prikaz, koji ćemo dati poslije povratka sa slijedeće 
ekspediciie, uzbuditi cijeli svijet! 


Ci 


DVADESETO POGLAVLJE 
U OSVIT 


Povijest Južne Amerike prije dolaska Evropljana može se 
rekonstruirati samo na temelju rezultata arheoloških nalaza i 
geoloških promjena — a, s rezervom, i na temelju predaje staro- 
sjedilaca. Dosada nije detaljno proučen nijedan od ta tri izvora. 
Službeni arhivi, arhivi historijskih društava i misija — koje su 
u svoje vrijeme vršile divljenja vrijedan posao — možda su 
mogle pružiti podatke, ali ti su se u međuvremenu izgubili. 
Etnolozi su detaljno opisali običaje, uslove života i jezike Indi- 
janaca, koji žive uz rijeke, ali su stvorili mnogo pogrešnih za- 
ključaka, jer nitko nije temeljito proučio divlja plemena, koja 
ne žive uza same rijeke, već u: područjima između njih. 


Još u relativno nedavno vrijeme posve se promijenio geo- 
grafski oblik kontinenta. Mi znamo, da se Ande još uvijek na- 
laze u procesu mijenjanja oblika. One tvore zapadno vulkansko 
područje, na kojem ima mnogo aktivnih i mrtvih vulkana. Na 
njihovim najvišim vrhuncima, iznad donje granice snijega, koja 
se sve više povlači, mogu se sakupljati morski fosili. Postojanje 
bogatih nalazišta uglja u susjedstvu Cerro de Pasca, Jatunhua- 
sija i drugih visokih predjela Perđa, koji leže 14.000 stopa iznad 
morske razine, visoko iznad pojasa šume, pokazuje, da je ono, 
što je danas krov svijeta, nekada bila niska džungla, od koje i 
nastaju naslage uglja. Dno oceana između Panamskog zaljeva 
i otočja Galapagos još je i dandanas posuto deblima drveća. 

Na istočnom podnožju Anda, otprilike na 15. stupnju južne ši- 
rine, ima velikih naslaga lakustrične" gline, koja je bogata fosi- 
lima. Gotovo cijelo istočno podnožje Andskih Kordiljera, du- 
gačko deset geografskih stupnjeva, predstavlja prostranu na- 
slagu ugljena, koja je nekad ležala pod morem. 

Od zaljeva Guayaquil na sjeveru do Valparaisa na jugu 
proteže se uz obalu gorski greben, širok 30 do 300 milja, koji 
leži izmedu bedema brda i Pacifika, Taj je greben pustinja, u 
kojoj padaju neznatne količine kiše ili kiša uopće ne pada. Ono 
nekoliko rijeka, što protječu tim krajem, sitne su. Uz njih se 
nalaze pojasi plodnoga ila, ali se iza tih pojasa prostire samo 
pijesak, koji pola godine ovlažuje camanchaca, t.j. magla, 
što ju stvara ledeno hladna Humboldtova struja, koja teče uz 
obalu, a dolazi iz Antarktika. Drugu polovicu godine pali taj 
kraj — tropsko sunce. Između obalnoga gorskog lanca, koji je 
starije geološke formacije, i Kordiljera, koje su nastale u ne- 
davnije doba, leži Altiplano — Velika Andska Visoravan — koji 
je nekoć bio dno ogromna jezera, od kojega su danas ostali samo 
Titicaca, Poopo, Jinin i mnogo malih jezera, razasutih ispod 
gora ovjenčanih snijegom. 

Tople zračne struje, što dolaze iz prašuma na istoku, iza- 
zivaju na Andama obilne oborine. Te se vode u krivudavim 
tokovima ruše u mreže golemih rijeka, od kojih se sastoji po- 
rječje Amazone i, od nje manje, rijeke Paraguaya. Iznad sa- 
dašnjih korita gorskih rijeka, sijekući ih pod više ili manje 
pravim kutem, nalaze se zlatnokosna korita, što ih je izdubao 
neki drevni riječni sistem, a očigledan su dokaz o golemim pro- 
mjenama, što su ih ovdje izazvali zub vremena i seizmičke di- 
sturbacije. Znaci tih promjena vide se na svakom koraku, pa 
nije potrebno o njima detaljnije govoriti. 

Trovessart je možda imao pravo, kad je zaključio, da pred 
kraj tercijera nisu dvije Amerike bile spojene kopnenim pu- 
tem i da je u to doba Brazilija bila ogroman otok. Dalje na 
zapadu nalazio se još jedan otok — danas obala Pacifika — koji 
se, ako se što može zaključiti na temelju rezultata relativno 
plitkih mjerenja dubine mora, prostirao na: jug sve do Uskr- 
šnjeg otoka. Možda se sjeverno od današnje Amazone nalazio 
i treći otok, koji se protezao na sjever sve do Karipskog mora. 
Te su otoke razdvajale vode oceana, a Karipsko more spajalo je 
Atlantik s Pacifikom. 

Nije nipošto neumjestan zaključak, da su koji veliki konti- 
nent ili skupina velikih otoka, u Pacifiku, raskomadani u isto 
vrijeme, kad su se vršile promjene, koje su stvorile dvije Ame- 


m 


! Jezerske. Op. prev. 

rike u njihovu današnjem obliku. Nalazi, izvršeni na otocima 
Marquesas i na Sandwichevu otočju, na Karolinima, Tahitiju, 
Pitcairnovu otoku i na desetak drugih otoka služe kao uvjerljiv 
argumenat u prilog takvoj hipotezi; a Hooker tvrdi, da Novi 
Zeland, Tasmanija i Južna Amerika imaju sedamdeset i sedam 
vrsta biljaka zajedničkih. 


Postoji i neobičan granitni pojas, širok otprilike tri geograf- 
ska stupnja, koji se proteže od Trinidada, na 21. stupnju sjever- 
ne širine, do Vitorije i Rio de Janeira, a onda preko cijele širi- 
ne kontinenta. U rijekama Parani i Paraguayu taj se granitni 
sloj vidi u obliku stijena sličnih glavama šećera, koje se tamo 
izdižu iz vode ili iz suhe zemlje. U zaljevu Guanabara postoje 
goleme gore, a upravo su ti slojevi granita ono, što je učinilo 
Rio de Janeiro — au manjoj mjeri i Vitoriju — najslikovitijim 
lukama svijeta. Oni dokazuju veliku seizmičku aktivnost, koja 
je na istočnim obalama Brazilije izazvala isto tako nemilosrdne 
promjene kao i na pacifičkoj strani. Na području federalne dr- 
žave Minas Gerais ima sva sila ugašenih vulkanskih kratera i 
aktivnih termalnih izvora. Iako tamo danas nema aktivnih vul- 
kana, taj je kraj bio nekada žarište jednog veoma prostranog 
vulkanskog područja. Uz gornji tok rijeka Paraguacua i Rio de 
Contesa, u federalnoj državi Bahia, dižu se nazubljene gore od 
konglomerata, a raspukline su u njima postale korita malih 
rijeka. U njihovu šljunku ima dijamanata. Sjeveroistočno od 
Lencoisa leže danas valovite ravnice, u kojima ima velikih ko- 


Ovdje ima bogatih naslaga salitre i natrijeva klorida; a dalje 
od Bahije, ima nalazišta 


Danski prirodopisac Peter William Lund piše: 
»Karakter centralne brazilsk 


Priznavajući te činjenice, dalje osvijetljene podacima iz 
arhiva južno-američkih republika, u kojima je pohranjeno ve- 
liko blago malo poznatih dokumenata i predaja, možemo da 


stvorimo izvjesne Pretpostavke o povijesti kontinenta u vrijeme 
prije Osvajanja.? 


* Misli se na osvajanje Južne Amerike Od strane Španjolaca i Por- 
tugalaca, Op, prev. 

Meksička predaja nam kaže, da su u davnoj prošlosti u 
Cholulu stigli s istoka Tolteci (t. j. pripadnici nekog mudrog 
naroda s umjetničkim sklonostima). Taj je narod izrastao u go- 
lemu i bogatu naciju, koja je podigla kiklopske građevine, što 
su stvorene prije aztečke arhitekture. Možda su se ti Tolteci 
zvali drugačije. Treba, na primjer, spomenuti Olmece i Xica- 
lance, koji su za sebe tvrdili da imaju veoma drevno porijeklo 
i za koje se drži da su uništili posljednje divove.? Jednostavnosti 
radi zvat ću ih Toltecima. 


Divovi se spominju i u peruanskim legendama. Plemena 
Muysca i Puruayo, koja žive u Kolumbiji i Ekvadoru, sačuvala 
su do danas legendu o Bochici, koji je živio 2.000 godina i 
utemeljio njihovu civilizaciju, isto kao Quetzalcoatl kod Azteka. 
I on je došao s istoka. Jedan je ogranak toga istog naroda živio 
na nekom otoku na jugu, koji se prostirao od današnje Guate- 
male prema zapadu dalje od otočja Galapagos, a na jug do 20. 
stupnja ispod Ekvatora. Istočno-centralni dio današnje Brazilije 
tvorio je četvrti otok, koji se prostirao od prilike 9. do 25. 
stupnja južne širine, od rijeka Paraguay do kojih pet geograf- 
skih stupnjeva iza današnje atlantske obale. Narod, koji ću 
generički zvati Tolteci, kolonizirao je taj otok s nekog drugog 
otoka, kojega su divlji starosjedioci imali crnu ili tamnosmeđu 
put, a bili su već na poodmaklom stupnju degeneracije. O njima 
ću kasnije više kazati. 


Svi su ti toltečki narodi imali nježne crte lica, svijetlu ba- 
krenu put, plave oči, a možda i crvenkastosmeđu kosu. (Vidi 
Shortovu knjigu »Drevni stanovnici Sjeverne Amerike«). No- 
sili su prostranu bijelu odjeću ili obojene halje, izrađene od 
fine tkanine. Čak se i dandanas nazire sjaj hene u crnoj kosi 
južno-američkih plemena bakrene puti, i to unatoč miješanju 
krvi. Primjer o tome pružaju nam pripadnici plemena Maxubi, 
a imao sam prilike vidjeti i takve članove tih plemena, koji su 
imali plave oči i posve crvenkastosmeđu kosu, iako nisu imali 
kontakta s pripadnicima nijednog modernog plavokosog naroda, 
pa čak ni sa ernokosim Španjolcima ili Portugalcima. U očima 


5 Čitaocu, kojeg zanimaju te fascinantne legende, preporučujemo 
da pročita autoritativno djelo G. C. Vaillanta »Azteci Meksika«, Op. 
Briana Fawcetta. 

4 Za svakog se takovog Indijanca iz plemena, što žive uz gornji tok | 
rijeke Xingua, od 1930. godine kategorički tvrdilo, da ima u sebi »Faw- 
cettove krvi«, a meni su, bez obzira na činjenično stanje, bili predsta- 
vljani brojni »nećaci«. Nadam se, da će ove riječi pročitati ljudi, koji u 
svakom indijanskom mladiću svijetle puti ili albinu vide »sina Jacka 
Fawcetta«! Op. Briana Fawcetta. 

izrođenih starosjedilaca bili su "Tolteci viša bića, Oni su podigli 
velike gradove i ogromne hramove, posvećene Suncu; služili su 
se papirusom i metalnim oruđem, a na polju civilizirane umjet- 
nosti postigli su stupanj razvoja, o kojem pripadnici inferiornih 
rasa nisu mogli ni sanjati. 

Na području današnjeg Meksika i na južnom otoku, gdje 
danas leži pacifička obala Južne Amerike, ti su ljudi bili vješti 
upotrebi ideografskog i hijeroglifskog pisma. U svom djelu 
»Origen de los Indios del Nuevo Mundo e Indias Occindentales«5 
tvrdi Garcia, da su se drevni Peruanci služili slikama i slovima, 
vještinom, koju kasniji Inke nisu poznavali. Na temelju nat- 
pisa, što i dandanas postoje u Braziliji, može se zaključiti, da je 
hijeroglifsko pismo možda bilo nadomješteno fonetskim alfabe- 
tom, zahvaljujući vezama s našim Bliskim Istokom ili zahvalju- 
jući ostavštini od neke još starije civilizacije. 

Nema nikakve predaje ili drugoga dokaza, po kojem bi se 
moglo zaključiti, da je ikakva veza između ta tri otoka posto- 
jala prije svitanja historijske ere. Možda je brazilska civiliza- 
cija starija nego što to možemo zamisliti, a možda su veze po- 
stojale, ali su se prekinule. Možda su se njihov razvoj ili opa- 
danje vršili u geološki nedavnim vremenima odvojenim puto- 
vima zbog izolacije, nametnute golemim udaljenostima, prostra- 
nim močvarnim područjem, u kojima je živjela sva sila otrov- 
nih i strašnih gmazova, ili zbog postojanja šuma, naseljenih 
groznim i nepristupačnim divljacima. Kineska predaja nam 
nagovješćuje mogućnost, da su stanovnici pacifičke obale Južne 
Amerike nekoć održavali vezu s Azijom, dok drevni natpisi 
ukazuju na vjerojatnost, da je stanovništvo brazilskog otoka 
održavalo trgovinske odnose s Orijentom. 

Popul Vuh kaže: 

»Crni i bijeli ljudi živjeli su sretno, a govor tih ljudi bijaše 
mekan i krasan, Bili su snažni i inteligentni. Ali ima pod Mje- 
secom mjesta, gdje žive ljudi, kojima se lica ne vide. Oni ne- 
maju kuća, već lutaju nerazumni kao brda, vrijeđajući ljude 
susjednih naroda.« 


Odnose li se te riječi na trogloditske starosjedioce, koji su 
živjeli prije toltečke kolonizacije? 

Na taj se dio svijeta sručilo prokletstvo u obliku goleme 
kataklizme, kojoj je uspomena ostala sačuvana u predaji svih 
tih naroda: od Indijanaca, što žive u današnjoj Britanskoj Ko- 
lumbiji do domorodaca Ognjene Zemlje. Možda je to bio niz 
omanjih katastrofa spazmodičkog karaktera, a možda samo jed- 
na, ali sveobuhvatna katastrofa. Ta je katastrofa izmijenila lik 


5 »Porijeklo Indijanaca Novoga svijeta i Zapadne Indije«, Op. prev. 

Pacifika i uzdigla Južnu Ameriku, davši joj otprilike današnji 
oblik. Mi ne raspolažemo nikakvim suvremenim iskustvom, da 
procijenimo opseg ljudske dezorganizacije, izazvane kalastro- 
fom, koja je od nekoliko otoka stvorila jedinstven kontinent, 
nove gore i nove riječne sisteme. Samo znamo, kako je dovoljno 
razoriti jedan veliki grad, da bi se neka nacija uzdrmala do sa- 
mih temelja. X 


Ne treba osobito napregnuti maštu, da se dobije predodžba 
o postepenoj dezintegraciji i izrođivanju preživjelih poslije ka- 
taklizme, koja je izazvala strašne gubitke u ljudskim životima. 
Tolteci su se raspali u nekoliko odvojenih skupina, od kojih se 
svaka morala boriti za samoodržanje. Znamo, da su i Nahue i 
Inke sagradili svoja carstva na ruševinama neke starije civili- 
zacije. Isturene toltečke naseobine, na sjevernom kontinentu, 
gdje danas leže Kalifornija, Arizona, Teksas i Florida, pale su, 
čini se, natrag u barbarstvo. Nisu samo gradove stanovnika 
stijena kasnije naselili Otomiji, koji su došli sa sjevera, već 
predaja čak tvrdi, da su Caribi (odnosno izrođeni Tolteci) bili 
ljudi izvanredno divlje ćudi. 

U svim su drevnim narodima obrazovanje posjedovali samo 
svećenici, koji su pripadali vladajućoj kasti ili su bili s njom 
tijesno povezani. Svećenici su bili čuvari historijskih dokume- 
nata i predaja. Nesreća, koja je potresla sav tadanji svijet i 
zbrisala s lica Zemlje moćne drevne američke kamene gradove, 
po svoj je prilici slistila i svećenstvo, kao i ostalo, svjetovno 
stanovništvo. Zacijelo je moralo proći mnogo stoljeća, dok je 
obnova iznijela na površinu nešto nalik na neku razvijeniju 
civilizaciju. Trgovina s vanjskim svijetom zacijelo je prestala, 
jer nam predaja kaže, da se Atlantski ocean, zbog žestokih oluja, 
smatrao nepodesnim za plovidbu, i to ne na američkoj, već na 
evropskoj strani. To je isto po svoj prilici vrijedilo i za Tihi 
Ocean. Nema sumnje, da je kataklizma takvih razmjera izazvala 
na cijelome svijetu tektonske valove$ i omanje katastrofe, jer 
svagdje postoje predaje o potopu. 

Toltečka je civilizacija bila razorena, a preživjeli ostaci nje- 
zina naroda rastrkali su se na sve strane. Već odavno se čulo, 
da su čak i u sjevernoj Kanadi pronađene zgrade, po svome 
karakteru nalik na arhitekturu Inka, ali do danas te glasine 
nisu potvrđene. Grad Tiahuanaco, južni centar toltečke kulture, 
bio je sravnjen sa zemljom i doslovno zatrpan prilikom velikih 
tektonskih poremećaja, kad se izdigla Andska visoravan, a veći 


* Golemi razorni valovi, koje stvaraju podmorski potresi i slični 
kataklistički poremećaji, Op. prev. 

dio voda jezera Titicace istekao je kroz otvor južno od Illima- 
nija. Tiahuanco je po svoj prilici bio grad sagrađen na otoku 
usred većeg jezera. Čak i da je razina toga jezera bila nekada 
ista kao danas, taj grad ne bi mogao stajati na mjestu, gdje se 
nalazi danas, jer ma da razina jezera opada, otprilike za jednu 
stopu u svakih deset godina, ipak je jezero više od ruševina. 
Ostaci velikoga grada zapremaju površinu od oko jedne stare 
kvadratne milje. U doba Osvajanja domoroci su kao graditelje 
Tiahuanaca spominjali ljude bijele brade, koji su živjeli davno 
prije dolaska Inka. 


Ozbiljno su stradali i gradovi u nutrašnjosti, ali ni izda- 
leka u takvim razmjerima kao Tiahuanaco. Između njih pro- 
stiralo se ogromno, nisko smješteno, područje, koje je upravo 
bilo izronilo sa dna mora ili jezera, a po svoj su ga prilici dugo 
vremena poplavljivale rijeke, hranjene bujicama, što su padale 
u obliku slapova niz obronke novoga gorskog lanca, na koji je 
zbog izvanrednih meteoroloških poremećaja padalo više snijega 
i kiše nego što danas pada. To močvarno područje uskoro je 
prekrila neprohodna visoka i gusta gruba trava zajedno s gu- 
stom močvarnom šikarom. Tamo su još dugo vremena, pošto 
su izumrli u drugim dijelovima svijeta, živjeli gmazovi gigant- 
skih i osobito divljih vrsta. Veza s vanjskm svijetom bila je 
prekinuta, a preživjele skupine ljudi vjerovale su, da su oni 
jedini preživjeli stanovnici svijeta. O tome nam govori njihova 
predaja. 

Upravo su u tom periodu kaosa i spore obnove stigli na 
obalu današnjeg Čilea izbjeglice iz Polinezije. To su bili Tupiji, 
narod žućkastosvijetlosmeđe vuti. koji je sve do doba Osvaja- 
nja sačuvao predaju o svome pacifičkom porijeklu. Naziv »Tupi« 
znači »roditelj« ili »iskonski rod«. Oni su se naselili i razmnožili 
po Čileu i južnoj Boliviji, a rasprostrli su se na sjever sve do 
Ekvadora, na pojasu širokom sedam geografskih stupnjeva. Na 
jugu su se zvali Araucenijci, u Boliviji su bili Ayamare, a u 
toplim dolinama istočno od Perla pročuli su se kao Anti. Od 
njih i potječe naziv »Ande«. 


Oni su donijeli na južno-američki kontinent umjetnost te- 
toviranja, koja je veoma rasprostranjena među Polinezijeima i 
Melanezijcima, a prakticirala se kod svih tupijskih plemena. 
Sudeći po tvrdnjama padrea D'Evieuxa, koji je u 16. stolje- 
ću proputovao velik dio unutrašnjosti Brazilije, to se tetovira- 
nje vršilo na upravo savršen način, kod muškaraca po cijelome 
tijelu, a kod žena na dijelu tiiela od struka do koljena. Po svoj 
su prilici Patagonci i domoroci Ognjene Zemlje također bili 
ogranci Tupija. Čak i dandanas domoroci Ognjene Zemlje rez- 

bare na svojim drvenim božanstvima šare, koje su točna repro- 
dukcija crteža, nađenih na Uskršnjem otoku, a to je značajna 
činjenica, koju etnolozi očito nisu zapazili. 


U isto vrijeme, kad je dolazio taj priliv iz Polinezije, drugi 
su doseljenici pridolazili na sjeverni kontineni preko Beringova 
tjesnaca 1 Aleutskog otočja. Posljednji su stigli Kitani, otprilike 
oko g. 600. naše ere. Buckle je u svojoj knjizi »Povijest civi- 
lizacije u Engleskoj« zabilježio prisutnost »Tscktschija« na oba- 
dvije strane Beringova tjesnaca. Čak iako su rastuće nacije 
Evrope zaboravile postojanje Amerike, zacijelo to nisu zabo- 
ravili Kinezi i Japanci, a po svoj prilici ni Polinezijci i Mela- 
nezijci. Kineski dočetak »Tsin« javlja se u mnogim meksičkim 
nazivima mjesta. Za mitsko putovanje Hoei-China u zemlju 
»Hon Sang«, koja se nalazila 20.000 1i7 istočno od Kine, drži 
se da je poduzeto 458. godine naše ere. Po svoj prilici to nije 
bilo jedino takvo putovanje, jer je jedna mala džunka doplo- 
vila u Englesku. Iz ruševina na Yucatanu i u Guatemali isko- 
pane su figurine s izrazito mongolskim crtama lica. Oko 1920. 
godine kineski poslanik u Meksiku identificirao je znakove na 
podnožju velike piramide kod Teotihuacana kao stare kineske 
riječi, koje su značile Sunce, Oko i Grad. Indijanci iz plemena 
Quechua i Kinezi razumiju se među sobom, a to se isto tvrdi 
i za govor Otomija. Kasnije nastala inkaska metoda bilježenja 
događaja pomoću quipua, t. j. čvorova, bila je veoma raspro- 
stranjena u Kini i na Tibetu, i govori u prilog pretpostavci, da 
je nekada postojala veza između Južne Amerike i Azije preko 
Pacifika. 

Rezultat te imigracije sa sjevera bilo je povećavanje pri- 
tiska na one zone kontinenta, koje su bile prikladnije za život 
ljudi, i potiskivanje toltečkih elemenata na meksičku visoravan, 
odakle su neka druga srodna plemena bila protjerana u toplija 
područja na Yucatanu i u Guatemali. Tome događaju zahvaljuju 
svoj postanak veličanstvena arhitektura Uxmala, Palenquea, 
Chichen-Itze i mnogi drugi značajni historijski spomenici. No, 
iako su ti pokreti seobe bili nezaustavljivi, bili su istovreme- 
no i spori. Tako postoji zapis o toltečkom doseljavanju u Tla- 
pallan, koje je trajalo više od stotinu godina. 

U svijetlu nedavnih otkrića — odnosno, točnije rečeno, 
ponovnih otkrića — izvršenih u Kolumbiji, čini se, gotovo nema 
sumnje, da se taj pokret nastavio prema jugu i da je bio popra- 
ćen degeneracijom, koju je nametnuo gubitak civilizirane oko- 


7 Li, kineska mjera za dužinu, koja iznosi otprilike pola kilo- 
metra. Op. prev. 

line. Na ostacima kamenih naselja, nađenih u tom kraju — na- 
selja, koja su bila među sobom spojena kamenim cestama — 
tek se malo vidi od onog pedantnog umijeća, koje se razabira 
na spomenicima, nađenima na Panamskoj prevlaci. Ali među 
tim ruševinama nailazi se na nešto, čemu će se kasnije pridati 
važnost: kuće bez prozora s uskim ulazima, a u njihovoj unu- 
trašnjosti ni najmanjega traga čađi, koja je inače nerazdvojni 
pratilac svih sredstava za kuhanje hrane i za rasvjetu prosto- 
rija, osim elektricitete! ' 


Još nije jasno, što se dogodilo s centralno-brazilskom kolo- 
nijom poslije djelomičnog uništenja njezinih gradova, ali je po 
svoj prilici naglo došao kraj njihovoj funkciji kao morskih luka, 
a nema sumnje, da je zaglavio veoma velik dio njihova stanov- 
ništva. Čini se, da su preživjeli dugo ostali izolirani usred moč- 
vara. Naravno, samo oni, kojima nije pošlo za rukom da bro- 
dovima pobjegnu na istok, kao što su to učinili preci Tapuya. 
Neki mali broj možda je pobjegao na sjever, ali je najvjero- 
jatnije, da je najveći dio pučanstva ostao izoliran u ruševinama 
svojih gradova. Postojeći dokumenti, koji potječu iz doba Osva- 
janja, opisuju izgled tih ljudi. Fizički su bili dobro razvijeni, 
i malo su se razlikovali od Meksikanaca, Muyasca i Peruanaca. 
Svi su sačuvali predaju o svome porijeklu od neke bijele rase. 
Pripadnici plemena Molopaque, koje je u 17. stoljeću otkriveno 
na području Minas Gerais, bili su ljudi svijetle puti i bradati. 
Njihove su manire bile otmjene i profinjene, a za žene im se 
kaže, da su bile »bjeloputne poput Engleskinja, sa zlatnom, bi- 
jelom ili crvenkastosmeđom kosom«. Nadalje je o njima za- 
bilježeno, da su imale »nježne crte lica velike ljepote, sitne ru- 
ke i noge, plave oči i mekanu glatku kosu«, a sve to čak i nakon 
neizbježnog miješanja krvi s mrkoputnim Tupijima. Nisu bili 
ljudožderi. 

I Mariguiti su bili lijep narod. Njihove su se žene borile 
poput Amazonka. Imali su ženske poglavice, a nije nevjerojatno 
da su Amazonke — gotovo legendarne žene-ratnici s rijeke 
Amazone — pripadale upravo tome narodu. Plemena, koja ima- 
ju žene za poglavice, postoje i dandanas, a ta su plemena saču- 
vala neobičnu: plemenitost u držanju i ponašanju, koja je u 
oštroj suprotnosti s držanjem i ponašanjem onih bijednih stvo- 
rova, za koje se općenito pretpostavlja, da su posljednji ostaci 
starosjedilačkog stanovništva. 


Tapuyi su vješto obrađivali drago kamenje i posjedovali 
mnogo lijepo izrađenih ukrasa od akvamarina i nefrita. 


Prvi istraživači unutrašnjosti kontinenata u mnogo su na- 
vrata javljali, kako su tu i tamo ugledali, doduše samo izdaleka, 
odjevene urođenike evropskog izgleda, Vidjeli su ih samo izda- 

leka i samo površno, jer su ti ljudi posjedovali gotovo nadna- 
ravnu sposobnost da nestanu, kao da ih je zemlja progutala. 
Ti izvještaji nisu dosad ničim potkrijepljeni, ali ih ne smijemo 
na laku ruku odbaciti. Cilj naše slijedeće ekspedicije — radi 
lakoće nazva €u ga »Ze — grad je, za koji se drži da je na- 
stanjen, možda upravo tim plahim ljudima. Možda ćemo, kad 
se vratimo, moći definitivno riješiti i taj problem. 

Neka plemena iz skupine Tapuya, koja se razlikuju po 
vanjskom izgledu i načinu života, postojala su još u doba Osva- 
janja. Među tim plemenima nalazila su se slijedeća plemena: 
Tabajara, Guayjara, Tymbira, Potiguara, Caete, Guaitaca i Te- 
remembe. Zbog nedostatka hrane ili zbog miješanja s kanibal- 
skim susjedima neka su od tih plemena postala ljudožderi. 


U vrijeme velike kataklizme brazilski otok nastavala je 
autohtona rasa negroidnih troglodita. Ti su ljudi bili tamne, 
ako ne i crne puti, obrasli dlakom, okrutni i odani ljudožder- 
stvu. Ostaci toga naroda žive i danas u zabačenim dijelovima 
unutrašnjosti kontinenta, te su strah i trepet svojih susjeda. 
Španjolci su ih poznavali pod nazivom Cabellu dos, što 
znači »Dlakavi ljudi«, a Portugalci pod nazivom Morcegos, 
što znači »Šišmiši«. Taj je naziv nastao zbog njihove navade da 
se danju kriju, a noću izlaze u lov. Indijanci na rubu civiliza- 
Cije zovu ih Tatu, što znači »armadilli« zbog načina, kako 
se zakapaju u zemlju. Gdje god ima spilja, žive u njima, a inače 
kopaju u zemlji zemunice, široke oko dvanaest stopa, prekri- 
vene granjem, lišćem i zemljom. U te se zemunice ulazi kroz 
dugačke, kose i natkrite hodnike. Upravo takve nastambe upo- 
trebljavali su pripadnici bolivijskog plemena Chiquitano, koje 
sam spomenuo u 16. poglavlju. Po svoj su prilici ta obadva na- 
roda bili suvremenici spiljskih ljudi na Britanskom otočju. Mor- 
cegi imaju izvanredno oštar njuh, pa mogu ljude i životinje 
loviti s najvećom lakoćom. Možda se upravo tako može pro- 
tumačiti naoko telepatska sposobnost tih urođenika da osjete 
blizinu stranaca, a to je sposobnost, koju posjeduju mnogi šum- 
Ski Indijanci. Na svome putu u »Z« morat ćemo proći preko 
teritorija toga naroda, pa ću s radošću dočekati priliku da ih 
proučim. 

Izdizanje Anda i teškoće, što su iskrsle oko prehrane sve 
većeg stanovništva, primorale su mnoga tupijska plemena na 
Zapadu i jugozapadu da emigriraju. Rasprostrla su se prema 
sjeveroistoku preko Cochabambe i ravnica oko Santa Cruza, 
idući uz tokove rijeka Grande, Mamore i Madeire, a kasnije su 


. *Armadillo, (Devetopasni pasanac, Dasypus novemcincetus), ju- 
žno-američki krezubi sisavac, opremljen oklopom. Op. prev. 


327 


zaposjela ušće rijeke Amazone i krajeve na sjever sve do Ori- 
noca. U međuvremenu su horde Cariba prešle preko otoka Ka- 
ripskog mora i iskrcale se na obalama Venezuele, proširivši se 
prema jugu i doprijevši do teritorija Tupija u porječju Ori- 
noca. Neprestano pojačavali novopridošlim hordama, Caribi su 
pobjeđivali Tupije, neka su plemena istrijebili, druga su apsor- 
birali, a preživjele su potisnuli preko rijeke. Naziv Caribi dobili 
su tek kasnije, a u to su vrijeme bili po svoj prilici poznati pod 
imenom Aruaci ili pod kakvim drugim plemenskim nazivom. 
»Carib« je ime Quecuanskog porijekla, a znači »energičan čo- 
vjek« ili »ratnik«. Taj su naziv kasnije prihvatili za sebe Cara- 
hybai (»Potomci Cariba«), koji su se zvali Carijos, a naselili su 
se u Paragvaju i oko njega. Njihove legende o velikom potopu 
omogućuju da ih identificiramo s narodom, koji je živio u Mek- 
siku i na Antilima. 

Invazija Cariba nije se zaustavila na sjevernoj obali Ama- 
zone, već su se oni nastavili širiti prema jugu u šume i viso- 
ravni Para i Piahuy, gdje su naišli na koncentriran otpor Tu- 
pija, kojima su po svoj prilici pomogali Tapuyi. Tako je počeo 
Caribski rat, koji je trajao nekoliko stoljeća i u kojem su su- 
djelovala tupijska plemena iz najudaljenijih dijelova konti- 
nenta. Pleme Anti, na primjer, koje je svakako željelo učestvo- 
vati u svakom ratnom pothvatu, ali je po svoj prilici bilo izmo- 
Teno neprestanim ratovima protiv Inka, preselilo se u Matto 
Grosso i zaposjelo kraj oko izvora rijeka Guapore i Jauru. 
Možda su plemena Caxibi i Mundurucu, koja Pripadaju skupini 
Tapajoz, potomci upravo toga naroda. 


Tvrdi se, da su Caribi bili pripadnici rase svijetlobakrene 
puti, na kojoj su se vidjeli izvjesni tragovi bijeloga porijekla. 
Da li je bjelina puti predstavljala karakteristiku toltečke rase 
ili je ona posljedica legendarne migracije Madoca i Erika Crve- 
nog, problem je, koji će teško kada biti riješen. Njihovi naj- 
istureniji dijelovi bili su poznati pod imenom Cariboca, što zna- 
či »potomci bijele rase«. To je pleme prakticiralo ljudožderstvo 
i počinjalo svakojaka grozna barbarstva. 


Sada nastupa doba, spominjano u predaji, za koju se zna 
da je postojala kod bolivijskih Indijanaca u doba Osvajanja — 
predaja značajna za svakog onog, tko nastoji proniknuti u tajne 
nepoznate Brazilije. Ta predaja kaže, da su se Musui — toltečki 
narod iz brazilske kolonije — saznavši za barbarstva caribskih 
osvajača, okružili najdivljijim plemenima, kojima su naredili, 


* Leif Ericson, vikinški vođa i moreplovac, koji je oko god. 1000 
izvršio putovanje od Grenlanda do Amerike. Op. prev. 

da ubiju svakoga, tko pokuša da uđe u njihov teritorij. Na taj 
su se način potpuno odrezali od vanjskoga svijeta. Očito se odon- 
da i pročuo legendarni glas o njihovu nastojanju kod udaljeni- 
jih indijanskih plemena u unutrašnjosti kontinenta, iako su se, 
prema pripovijedanju franjevačkih misionara, još neko vrijeme 
poduzimala godišnja hodočašća u taj kraj čak iz tako dalekih 
krajeva kac što je to bio Caupolican, u Boliviji. Tim je hodo- 
čašćima bila svrha da se oda počast »Caru Musua«, odnosno, 
kako su ga gdjekada nazivali, » Velikom Paititiju«. Hodočasnici 
su s tih hodočašća donosili drago kamenje, jantar i metalno 
oruđe, kojim nisu samo zapanjivali Španjolce, već su u njima 
izazivali i upravo grozničavu pohlepu za blagom. Bijaše to prvi 
nagovještaj o basnoslovnoj Ambayi ili Manoi, koji je izazvao 
jalovo traganje, plaćeno mnogobrojnim ljudskim životima i mi- 
lijunskim troškovima, ali možda bi se upravo tome traganju 
mogla pripisati zasluga za prva istraživanja riječnog sistema 
u bazenu Amazone. Geografski podaci, prikupljeni na taj na- 
čin, bijahu sve prije negoli potpuni, ali su u krajnjoj liniji vri- 
jedili više od blaga Paititija. Čak ni danas nije znanje o tim 
rijekama potpuno. Da to čovjek uvidi, dovoljno je da samo 
pogleda, kako je njihov tok na zemljopisnim kartama označen 
točkicama. 


DVADESET I PRVO POGLAVLJE 


KOPRENA JE PALA 


U toku mnogih stoljeća, što su prolazila, dok su se zbivali 
ovi događaji, u topografiji unutrašnjosti kontinenta nastale su 
velike promjene. Novi se riječni sistem ustaljivao, a iz močvar- 
nih područja počela je otjecati suvišna voda zajedno s opada- 
njem izvanredno velikih količina oborina na brdima ili možda 
zbog polaganog izdizanja nisko smještenog tla. Doista je naj- 
vjerojatnije, da su se krajevi, koji su se kratko vrijeme prije 
toga izdigli iz mora, i dalje jedva primjetno izdizali, stvarajući 
tako više prostora za naseljavanje sve brojnijeg urođeničkog 
stanovništva. Čovjek može u nekoliko rečenica prijeći preko 
vremenskih razdoblja tako golemih, da zapanjuju, govoreći o 
silnim geografskim promjenama kao da su se zbile u svega ne- 
koliko godina. Valja imati na umu, da se takve promjene svuda 
zbivaju čak i dandanas. Na jednome mjestu more polako izjeda 
obalu, a na drugom neko selo, koje je nekada stajalo na samoj 
obali, leži sada milju i više u unutrašnjosti kopna. Gorski lanci 
se polako dižu ili spuštaju. Mijena — i to postepena mijena — 
neprestano se zbiva, ali promjene, što ih ona izaziva, nisu takve, 
da bi postale očigledne u okvirima prosječnog trajanja ljud- 
skoga života. Onih 11.000 godina, što je, kako kaže Platon, pro- 


330 


teklo od dana, kad su potonuli posljednji otoci Atlantide,! odgo- 
varaju zbiru trajanja života 110 stogodišnjaka. Iskaz kojega 
očevica, koji je prisustvovao toj katastrofi, mogao bi se prenositi 
od oca na sina sve do današnjih dana, a da se ne bi morao po- 
navljati više od 184 puta! Ako to imamo na umu, možda ćemo 
poklanjati više vjere onome, što zvući kao bajka. 


Nastupilo je postepeno ublažavanje onih olujnih prilika i 
smanjene količine teških padalina, što su po svoj prilici popra- 
tile sve slabije spazme pomicanja Zemljinih slojeva, koje je bilo 
tako silno, da je dovelo do stvaranja cijelog jednog kontinenta. 
Nastupanje suhog razdoblja pružilo je ljudima veću slobodu 
kretanja, a na bogatom tlu, što su ga ostavile poplave, izrasle . 
su šume. 


Dok se beskonačni rat između Tupija i Cariba odugovlačio, 
počele su se mijenjati rasne karakteristike Tupija, Cariba, Ta- 
puya i starosijedalaca. Tupiji, Caribi i Tapuyi običavali su pri- 
Svajati žene poraženih plemena. Dokle god su odnosili pobjede 
nad Tupijama, Caribi su se postepeno mijenjali pod utjecajem 
ponosnih tupijskih žena, koje su za sebe tvrdile, da su superior- 
ne krvi. S vremenom su Caribi postali napola Tupiji i prihvatili 
su mitologiju, jezik i običaje naroda, što su ga pokoravali, ali 
koji je na kraju njih pobijedio. Ratna se sreća okrenula, kad 
više nisu stizale horde sa sjevera, da nadomjeste gubitke. Caribi 
su potisnuti natrag do Amazone, a onda su se povukli dalje na 
sjever. Jedan ih je dio pobjegao na jug do Goiasa, ali su uskoro 
izbačeni i odande, pa su se povukli još dalje na jug, naselivši se 
konačno u bazenu rijeke Parane, gdje su postali poznati pod na- 
zivom Cariji. 

To uzajamno apsorbiranje karakteristika, koje se vršilo iz- 
među Cariba, Tupija i Tapuya, dovelo je do toga, da je identi- 
ficiranje tih plemena postalo gotovo nemoguće već u vrijeme, 
kad su Portugalci otkrili Braziliju. Isto je ako uzaludan svaki 
pokušaj identificiranja na temelju jezika. Sva su se tupijska 
plemena, naravno, govorila lingua geral, odnosno slu- 
žila se jezikom Tupi, ali su taj jezik modificirali brojni dija- 
lekti. Caribi su mnoge elemente toga jezika preuzeli u svoj 
jezik, a po svoj su se prilici neki dijelovi njihova jezika infil- 
trirali u jezike drugih skupina. Da situacija bude još zamrše- 
nija, druga su manja plemena bila prisiljena da se miješaju sa 
Starosjediocima, i to zbog toga, što se smanjio broj njihovih 
——. 


.! Radi se o čuvenoj Atlantidi, hipotetskom kontinentu s fantastično 
razvijenom kulturom, koji je potonuo u Atlantik prije kojih 12.000 go- 
ana Hipoteza o postojanju Atlantide nije još uvijek definitivno oborena. 

Pp. prev, 1 

žena, budući da su im jača plemena otimala žene. Rezulate toga 
miješanja možemo vidjeti promatrajući negroidne Aymore ili 
Botocude s rijeke Espirito Santo. Ali ima i plemena, koja su 
posve sačuvala svoj negroidni izgled i kanibalističke običaje, 
osobito u kraju istočno od rijeke Guapore. O njima sam govorio 
u 16. poglavlju. To se kvarenje krvi u jednim krajevima širilo 
jače nego u drugima, pa nam to objašnjava začudne razlike u 
boji puti kod raznih plemena, o kojima govore istraživači. 

Tupiji su bili pripadnici jedne žućkaste svijetlosmeđe rase 
ljudi; put je Cariba bila crvena ili svijetlobakrena, a Tapuyi — 
odnosno bar neki od njih — imali su kožu poput slonove kosti. 
U vrijeme Osvajanja Indijanci s najviše svijetlom puti običavali 
su svoja tijela bojadisati crvenim sokom biljke urucu i ra- 
znim drugim bojama, da bi tako oponašali izgled Tupija. Sami 
Tupiji služili su se bojama, da istaknu svoju žućkastu put, ho- 
teći izgledati svjetliji nego su doista bili. Upravo je to izazvalo 
izvjesnu zabunu među tadašnjim kroničarima. Čini se, da se 
kod Tupija žuta boja puti smatrala znakom plemenita porije- 
kla, u skladu s nijhovom predajom, da su potomci »iskonskoga 
roda«. 

Danas je teško pojmiti, kako je bilo gusto to urođeničko 
stanovništvo čak i u 16. stoljeću. Tupiji i Papuyi dijelili su teri- 
torij uz obale Atlantika, ali je više od polovice cjelokupnog po- 
dručja današnje Brazilije, Perla i Bolivije bilo nastanjeno Tu- 
Pijima, koji su na tom području imali na hiljade sela. Isusovci 
su u bazenu Amazone nabrojali ništa manje od 700 »nacija«, a 
njihovo poznavanje toga područja bilo je sve prije negoli pot- 
puno. Osvajanje silom oružja nije uništilo te »nacije«, već su 
zarazne bolesti, što su ih donijeli bijelci, pokosile mnoga od tih 
plemena, koja nisu bila sposobna da im se odupru. 

Ratovi između Tupija, Cariba i Tapuya nisu prestali s do- 
laskom Portugalaca. Nastupilo je razdoblje plemenskih ratova, 
koje među preživjelima traje i dandanas; a u vrijeme borbe za 
evropejsku nacionalnu prevlast u Braziliji postali su Tupiji sa- 
veznici Portugalaca, jer su Caribi stali na stranu Španjolaca, a 
Tapuyi na stranu Francuza. Pokazalo se, da je svaki od ta tri 
indijanska naroda stavljao na krivoga konja, baš kao njihova 
braća u Meksiku i Perlu. 


Valja imati na umu, da su dosada upoznata samo ona ple- 
mena ili »nacije«, koja slučajno nastavaju krajeve neposredno 
uz plovne rijeke. Mnoga velika plemena s posve razvijenom 
organizacijom, koja žive najmanje tjedan dana putovanja kroz 
džunglu od najdaljega mjesta, do kojega se može doći čamcima 
ili kanuima, danas su još uvijek nepoznata, odnosno, u najmanju 
ruku, nisu bolje poznata nego što su bila u 16. stoljeću. Opće- 

nito govoreći, može se kazati, da su 'Tupiji zaposjeli i cijeli Za- 
pad sve do granica carstva Inka; Caribi su držali u svojim ru- 
kama Sjever, a Tapuyi su dijelili Istok s pomiješanim starosje- 
dilačkim plemenima, kojih je bilo i po cijeloj unutrašnjosti kon- 
tinenta. Dio neke nepoznate rase, po svoj prilici Tolteca, koja 
je bila u srodstvu s Inkama i Meksikancima, našao je utočište 
u jednom kraju, u kojem je ostao neuznemirivan, zahvaljujući 
prirodnim zaprekama i duboko usađenom praznovjerju. Čini se, 
da je povremeno pojavljivanje nekih od tih ljudi na susjednim 
rijekama prestalo, kad su se tamo umnožili sakupljači gume. 
Prve emigracije Tupija zacijelo su bile izvršene pod utjecajem 
tih ljudi, jer su gotovo sva plemena, s kojima su misionari došli 
u dodir u 17. stoljeću, posjedovala predaju, da su im nekać 
vladali pripadnici jedne »bijele rase«, koji su bili stručnjaci u 
umjetnostima i zanatima civilizacije. 

Kad se veliki rat između Tupija i Cariba primicao kraju, 
Zapadom je dominiralo carstvo Inka. Možda je postojalo mnogo 
inkaskih dinastija, ali su se one kasnije razbile u manje kne- 
ževine, od kojih je svaka imala svoju epohu dominacije, kao što 
su bile dinastija Chimu iz Trujilla ili Muyasca iz Kolumbije. 
Inke su naslijedili tvrđave i gradove, što su ih sagradili njihovi 
prethodnici; i obnovili su ih bez teškoća iz ruševnog stanja. Gdje 
su sami što gradili od kamena — u krajevima, gdje je kamen 
bio najprikladniji građevni materijal — jer su se u primorskom 
pojasu pojnaviše služili ćerpičima — služili su se onim istim 
nevjerojatno točnim spojevima bez žbuke, koji su karakteri- 
stični za starije, megalitske građevine, ali nisu ni pokušavali da 
upotrebljavaju ogromne kamene blokove, koje su njihovi pret- 
hodnici tako rado uzimali za gradnju. Kako sam čuo, spajali su 
kamene dijelove svojih građevina nekom tekućinom, koja im je 
razmekšavala površine, da postanu mekani kao glina, pa se onda 
lako sastavljalo.? 


2 »Ja u to ne vjeruiem!« kazao je neki moi prijateli, koii ie bio 
član ekspedicije Univerziteta Yale, što je god. 1911. otkrila Macchupi- 
cchu. »Vidio sam kamenolome, iz kojih se vadio taj kamen. Vidio sam 
kamen u svim stadijima pripreme, pa vam stoga mogu sa sigurnošću 
reći, da su se njegove površine samo rukom obrađivale i ničim drugim.« 

Neki drugi znanac pripovijedao mi je ovo: 

»Prije nekoliko godina, dok sam radio u nekom rudarskom naselju 
kod Cerro de Pasca (radi se o mjestu nal visini od 14.000 stopa na Anda- 
ma Centralnog Perla), pošao sam jedne nedjelje s još nekoliko drugih 
gringosa da obiđemo neke stare grobove iz doba Inka ili prije njih, 
da vidimo, ne bismo li tamo našli štogod vrednije. Ponijeli smo hrane i, 
naravno, nekoliko boca pisca i piva, a poveli smo sa sobom i jednoga 
peona — nekoga choloa — da nam pomogne kopati. »Došavši do 
toga groblja, objedovali smo, a onda smo se latili da otvaramo nekoliko 
grobova, koji su izgledali netaknuti. Naporno smo radili, i od vremena 
na vrijeme prestajali smo raditi, da popijemo koji gutljaj. Ja sam ne 

Njihovo se carstvo prostiralo, grubo rečeno, od Quita do 
Valparaisa, a na istoku do podnožja Anda. U šumama oko Hual- 
lage i gornjega toka Marafiona mogu se naći inkaske ruševine, 
a kod mjesta Samaipata, u Boliviji, postoji jedna njihova ispo- 
stava, u gradnju koje je utrošeno mnogo arhitektonske vještine 
(vidi 15. poglavlje). Predaja kaže, da je Inca Yupanqui sakupio 
vojsku, koja se imala spustiti niz rijeku Amarumayo — koja je 
kasnije dobila naziv Paucartambo, a danas je poznata kao Madre 
de Dios — i napasti »Cara Musua«, ali nije mu pošlo za rukom 
da stigne do cilja. Na najudaljenijem mjestu, do kojega je do- 
pro, Yupanqui je podigao dvije kamene utvrde u spomen na 
taj pohod. Istraživači još uvijek nisu pronašli te utvrde. Očito 
se Yupanqui povukao sa svojim trupama preko Santa Cruza i 
Cochabambe, posluživši se kao uporištem tvrđavom Samaipata, 
koju je možda sam sagradio. Ta legenda zvuči uvjerljivo. Po- 
vlačenje se vršilo prirodnim i lakim putem razvođem između 
riječnih sistema Amazone i Paragvaja. Gubici, pretrpljeni na 
tom pohodu, bili su po svoj prilici tako veliki, da je Inke prošla 


Pijem, ali ostali su pili, osobito jedan momak, koji je u sebe ulio previše 
pisca, pa je postao bučan. Kad smo konačno otvorili jednu grobnicu, 
našli smo u njoj samo jednu glinenu posudu zapremnine od oko jedne 
litre, a u njoj se nalazila nekakva tekućina. 

»Kladim se, da je to chichat« povikao je onaj bučni momak. 
Popijmo gutljaj dva, da vidimo, što su pili Inke!« 

»Možda ćemo se otrovati, ako to uradimio«, primijeti drugi. 

»Iskušajmo onda to piće na peonu!« 

Pokidali su pečat na posudi i izvukli čep, ponjušili njezinu sadr- 
žinu, a onda su dozvali peona. 

»Gucni ove chiche! naredio je poenu pijanac. Poen uzme 
posudu. Neko je vrijeme oklijevao, a onda se na njegovom licu pojavi 
strah. On turne posudu u ruke pijanca i odmakne se. 

»Ne, ne, sefior!« promrmlja peon. »Ovo ne ću da pijem! Ovo 
nije Chichal« 

Rekavši to, on se okrene i pobjegne. 


Pijanac odloži posudu na ravnu kamenu stijenu i dade se u po- 
tjeru za peonom. »Pomognite mi, momci, da ga uhvatim!« derao 
se, Uhvatili su jadnika, dovukli ga natrag i naredili mu, da popije sa- 
držinu posude. Peon se očajnički otimao, a oči su mu se izbečile od 
Straha. U toj gurnjavi posuda se Prevrnula i razbila, a njezina se sa- 
držina zaustavila u obliku neke mlake na vrhu kamena. U taj čas 
peon se oslubodio i dao petama vjetra. 


Svi su se nasmijali, jer je to za njih bila sjajna šala. Ali od napora 
su ožednjeli, pa su se primakli vreći, u kojoj su bile spremljene boce 
s pivom. 

Otprilike deset minuta poslije toga nagnuo sam se nad onai kamen 
i površno pregledao onu mlaku. Tekućina iz boce više nije bila teku- 
ćina. Cijela površina kamena ispod mlake postala je mekana kao mokar 
cement! Bilo je to upravo tako, kao da se kamen rastopio, kao što se 
vosak topi pod djelovanjem toplote. 

Op. Briana Fawcetta 

volja za svaki daljnji pothvat u tom smjeru; ali priča o tome — 
a i zamamni cilj — zacijelo je inspirirala Pizarra, te je naredio 
svome bratu, da on to pokuša. Legende o tome mjestu, što su ih 
sačuvala caripska plemena izvrgnuta utjecaju upija, ponukale 
su mnoge istraživače, među ostalima i sir Waltera Raleigha,? da 
odu na Orinoco, da potraže El Dorado.“ Španija i Portugal po- 
slale su s tim zadatkom na desetke privatnih i službenih ekspe- 
dicija. 

Nakon svoga riječnog putovanja od Orinoca do Amazone, 
Humboldt? je izrazio mišljenje, da »priča o El Doradu pod- 
sjeća na one drevne mitove, koji putuju iz zemlje u zemlju, pa 
ih prihvaćaju mnogi narodi kao svoje. To me podsjeća na zgodu 
o onom ratnom brodu izvjesne južno-američke republike, koji 
je bio poslan da pronađe mali vulkanski otok Trinidad, pa kad 
mu to nije uspjelo, njegov je kapetan izvijestio, da je taj otok 
nestao pod morem! Činjenica je, dase El Dorado nije mo- 
gao pronaći sjeverno od Amazone, a isto tako se nije moglo 
do njega doprijeti putujući rijekama. 

U Čileu kruži legenda o Ciudad de los cesares — 
»Gradu careva« — koja je veoma slična legendi o El Gran 
Paititiju. Ali u toj legendi taj grad, u kojem žive ljudi na 
veoma niskom stupnju kulture, treba da leži u nekoj sakrivenoj 
dolini visoko na Kordiljerama. Kad su mi tu legendu pripovije- 
dali u sjevernom Čileu, tajna je dolina premještena nekamo na 
jug, u smjeru prema Aconcagui, a kad sam tu istu priču čuo u 
južnom Čileu, ta se dolina imala nalaziti negdje na sjeveru. 
Ulice su toga grada popločene srebrom, a zgrade imaju zlatne 
krovove. Njegovi stanovnici žive u blaženoj izolaciji pod dobro- 
stivom vladavinom obrazovana kralja; a grad ima čarobno svoj- 
stvo, da ga izvana mogu vidjeti samo odabrani tražitelji, dok 
je za nepože'jne pustolove nevidljiv. Kažu, da su mnogi ljudi, 
čak i u današnje doba, pošli da traže Ciudad de los ce- 
sares, ali su svi netragom nestali. X 


Ja mislim, da taj grad doista postoji. Legenda o njemu ie 
stara, pa mi se zato čini razumnom pretpostavka, da su u doba 
prije Osvajanja slavu zlatnoga grada Cuzca — svetoga grada 
Inka — prenijeli na ius chasauisi, t.j. domorodački gla- 
snici, a da time nije ništa izgubila, što se razglasila. U okviru 
carstva Inka bila su dozvoljena samo službena putovanja, a kme- 


5 Sir Walter Raleigh (1552—1618), čuveni britanski pomorac, pusto- 
lov, istraživač i povjesnik. Op. prev. 

4 Legendarni indijanski vladar, čije je basnoslovno bogatstvo navelo 
stotine pustolova da pokušaju pronaći njegovo kraljevstvo. Op. prev. 

5 Alexander von Humboldt (1769—1859), njemački geograf, prirodo- 
slovac i istraživač. Op. prev. 

tovi Indijanci nisu se kretali s jednoga mjesta na drugo baš kao 
ni kmetovi feudalne Engleske. Posjeti urođenika s teritorija 
izvan granica carstva nisu se mogli ni zamisliti, sve da su ti 
ljudi i smogli za to vrijeme u svojoj neprestanoj i vječnoj borbi 
za opstanak. Isto tako ne bi starješine tih zajednica — u kojima 
su svi morali raditi za opće dobro — dopustili stanovnicima 
svojih sela da kamo odlutaju samo zato, da zadovolje svoju zna- 
tiželju. Od kazivanja chasquisa uz večernje vatre satkale 
su se dojmljive priče, koje su vremenom postale sastavni dio 
njihova folklora, pa je tako i mogla nastati legenda o krasnom 
Ciudad de los cesares. Uostalom, čak i romantično 
nastrojena mašta jedva bi mogla pretjerati u opisu čudesa drev- 
noga grada Cuzca, u kojem je Inca, kao vrhovni duhovni i ze- 
maljski diktator, sačuvao disciplinu, služeći se gotovo divljač- 
kom strogošću, ali s rezultatima, koji su za narod bez sumnje 
bili korisni. 

Prilično je sigurno, da oni Indijanci, o kojima se u prvo 
vrijeme Osvajanja tako često govorilo da su »svjetloputni go- 
tovo kao bijelci« nisu bili Tupiji. Isto je tako sigurno, da nisu 
bili povezani s onim caribskim plemenima, koja su nastojala 
da oponašaju vanjski izgled Tupija. Naime, definitivno je doka- 
zano, da njihove žene nisu ni bojadisale ni tetovirale svoja 
tijela. 

Još je jedna okolnost povećala opću etnološku zbrku, i to 
da se ona velika plemena, što su, kako se to često događalo, mo- 
rala emigrirati na zapad, nisu mogla održati na okupu zbog 
nedostatka hrane, što su je nalazila u šumama ili otimala napa- 
dima na manje zajednice. Ta su se plemena rascijepala; a nji- 
hovi su se dijelovi odvojili i pošli svaki svojim putem. Po svoj 
je prilici upravo to razlog, što se ista plemenska imena tako 
često susreću u krajevima koii su veoma udaljeni jedan od 
drugoga. Tako nema sumnje, da su Aruaci isti narod, koji se u 
Zapadnoj Indiji zove Arawak, a značajno je, da na području 
Amazone živi pleme, koje se zove Nahua. 

U kulturnom pogledu najrazvijenija među tim plemenima 
sačuvala su tragove jedne više civilizacije, Njihovi pripadnici 
nisu bili divljaci, a nisu to ni danas, Imali su organiziranu dr- 
žavnu vlast i klanjali se bogu. Tupiji su se klanjali Tupanu, 
bogu gromova, a Tapuyi i Caribi obožavali su Sunce i Zmiju. 
Već sam govorio o jutarnjoj himni Suncu, što je u obliku pre- 
krasne harmonične pjesme pjevaju muškarci iz plemena Ma- 
xubi. Plemena na višem stupnju kulture gradila su solidno gra- 
đene kuće, poređane oko trgova. Njihova su naselja imala sani- 
tarne uređaje, koji su bili neuporedivo bolji od takvih uređaja 
u svim današnjim selima u unutrašnjosti kontinenta, a daleko 

su nadvisivali i one sanitarne uredaje, koje je Engleska posje- 
dovala Još prije stotinjak godina.“ Pridržavali su se monoga- 
mije i vršili su ženidbene ceremonije, Samo su poglavice smjele 
imati više od jedne žene. Brak je sačinjavao temelj porodičnog 
života, a djeca su se brižljivo odgajala i pripremala za razne 
pozive u plemenu. Djeca su osjećala prema roditeljima najveće 
poštovanje, štovala su svoje pretke, koje su poznavali pod na- 
zivom Tamoin, i dičila se svojim plemenitim porijeklom, 
Muškarac se zvao Apgaua, a žena Cunha. Poliandrija im je 
bila nepoznata, a strogi kodeks morala bio im je nametnut pod 
prijetnjom smrtne kazne. Bolesti je bilo malo. 


Manje napredna plemena živjela su u aiupama. To su 
bile izolirane nastambe, nezgrapno građene i nasumce smje- 
štene. Njihovi napredniji rođaci smatrali su ih divljacima. Ali 
kao svi Tupiji, tako su i oni brzo učili i brzo su se prilagodili 
civilizaciji Portugalaca. Sva ta plemena — i ona na višem i ona 
na nižem stupnju kulture — imala su seoske starješine, koji su 
bili odgovorni najvišemu poglavici. Imali su i plemiće, koji su 
služili samo kao ratnici i nisu se htjeli spustiti tako nisko, da 
rade i fizičke poslove. Postoje doista svi razlozi, da u vanjskom 
izgledu i načinu života tih ljudi vidimo ili plod degeneracije 
neke više civilizacije ili pak posljedice dominacije od strane 
neke visoko civilizirane velesile, koja je naglo i nenadano pre- 
stala vršiti svoj utjecaj. Mnogi običaji, nalik na one, kojih su 
se morali držati podanici meksičkih i inkaskih vladara u svom 
ophođenju s njima, također su vrijedili kod naprednijih ple- 
mena. 

Godine 1661. Fernando Dias Paes prodro je duboko u šume 
Parane i nedaleko od brda Apucarane naišao je na moćno pleme 
Guayanao. Tom su nacijom vladala tri kralja. Svaki je živio u 
posebnoj palači i svaki je imao određen udio u juridikciji. Glav- 
ni kralj nosio je naziv Tambu. Iznad ulaza u njegovu palaču 
nalazio se njegov »grb«, koji se sastojao od tri papige macao, 
što su sjedile na jednoj grani. Kad bi koja od tih ptica pobjegla 


5 Inkasko planinsko ljetovalište Macchupicchu, sagrađeno na vrhu 
jedne kamene stijene iznad rijeke Urubambe, sjeverno od Cuzca, imalo 
je u svakoj kući tekuću vodu. Voda iz izvora, smještenog na najvišoj 
točki, tekla je kroz posebne cijevi u kuću Inke, t. j. vladara, a odatle 
je tekla dalje u kuće smještene niže. Tako je voda padala s jedne razine 
u drugu, dok ne bi stigla do najniže razine, a onda je padala preko 
ruba ponora u rijeku, koja je leklaj dvije hiljade stopa niže, Budući da 
je možda ta voda služila i za odvođenje nečisti, bio je Inca po svoj 
prilici jedini, koji je mogao uživati u čistoj vodi. Svi ostali — redom, 
koji je odgovarao njihovu značenju — dobivali su ju sve nečistiju, tako 
da je obični puk na najdonjoj razini primao samu nečist! Možda se 
varam: možda se nečist odvodila na nekakav drugi način, a ta se voda 
upotrebljavala; samo za piće i kupanje. Op, Brina Fawcetta. 

ili uginula, odmah bi bila nadomještena drugom. Narod je gajio 
mnoga praznovjerja u vezi s tim plicama. Vrhovni kralj bio je 
meštar svih ceremonija, a u javnosti se pojavljivao sjedeći na 
stolici, koju su na svojim ramenima nosila četiri glavna kneza 
kraljevstva. Čim bi ugledali kralja, njegovi bi se podanici ba- 
cili ničice na zemlju i stali bi ljubiti tlo. U tom: bi stavu ostali, 
sve dok ne bi prošla kraljevska povorka. 


Drugi kralj zvao se Sonda, atreći Gravitay. Možda 
su to bili generični nazivi, a ne vlastita imena. Zahvaljujući 
svojoj rječitosti, a možda i samoj pukoj snazi svoje ličnosti, Fer- 
nandu Paesu uspjelo je nagovoriti ta tri vladara, da na čelu 
velike pratnje pođu s njim u Sfoy Paulo. Gravitay je umro još 
prije polaska, ali je prije toga prenio svoju vlast na nekoga ge- 
nerala, koji je bio njegov ljubimac. Taj je događaj povećao 
želju druge dvojice kraljeva da se isele iz toga kraja. Tako se 
konačno dogodilo, da je u Sao Paulo — u to doba sve veću 
naseobinu i glavnu bazu svih portugalskih pothvata u unutra- 
šnjosti zemlje — stigla velika povorka tih ljudi. Putem je umro 
i Sonda. Pleme se tada stavilo potpuno pod vlast Tombua, koji 
je stigao u S4o Paulo s 5.000 podanika obaju spolova. Oni su 
podigli kuće na obalama rijeke Tiete, u jednoj veoma plodnoj 
dolini, i tamo su stali uzgajati kukuruz i druge poljoprivredne 
proizvode za gradsko tržište. 


Tombu se uskoro razočarao u civilizaciji kao takvoj, a na- 
pose u kršćanstvu, tvrdeći, kako nije dobar zakon, koji kaže, da 
bog ne će kazniti prestupnika na licu mjesta. On se uporno 
odupirao pokrštavanju i držao se i dalje svoje religije i kodeksa 
morala, iako su svi njegovi podanici prešli na kršćanstvo. Po- 
slije nekoliko godina Tombu je obolio i na smrtnoj postelji po- 
slao po Fernanda Pacsa, a onda izrazio želju da se pokrsti. Na 
krštenju je dobio ime Antonio, primio posljednju pomast i — 
kako nam historičar zanosno primjećuje — ispustio dušu kao 
pobožan kršćanin. Čim se to dogodilo, njegovo je pleme ostavilo 
sve i nestalo u džungli. 


Konvencionalna nas povijest uči, da je Braziliju otkrio god. 
1500. portugalski moreplovac Pedro Alvares Cabral, i da ju je 
kasnije, u toku te iste godine, posjetio Vasco da Gama. Daljnje 
ekspedicije bile su odaslane god. 1501. i god. 1502., ali je tek 
god. 1526. pošla onamo cijela jedna flota, da sredi tekovine tog 
otkrića i da tamo osnuje koloniju. U razvoju te kolonije uvelike 
je sudjelovao naš stari znanac Diego Alvarez, čijim smo pusto- 
lovinama počeli prvo poglavlje, a u tome mu je pomagala nje- 
gova supruga Indijanka, Paraguacu; po njenom je imenu ka- 
snije prozvana najveća od rijeka, što utječu u zaljev Sfio Sal- 
vador, 

Portugalska je vlada stavila teritorij Brazilije pod upravu 
nasljednih kapetana, koji su polagali zakletvu na vjernost Kru- 
ni, ali su zemlju kolonizirali na svoj račun. 'Taj se sistem poka- 
zao kao prikladan, pa je god. 1545. bio nadomješten sistemom 
kontrole od strane Krune, Francisco Pereira Continho, koji je 
bio imenovan kapet 


anom Bahije, pretrpio je brodolom kraj oto- 
ka Itaparice, u zaljevu Sfo Salvador, te su njega i njegove 
drugove zarobili i pojeli Privadnici indijanskog plemena Tu- 
pinamba. Ista je sudbina snašla i Prvoga biskupa, poslanoga iz 
Lisabona; kako je bio u žestokoj zavadi s guvernerom Bahije, 
biskup i brojni njegovi istomišljenici odlučili su da se potuže 
Portugalskom kralju Domu Jošu IIL., ali su na povratku 


pretrpjeli brodolom na obali Alagoasa, pa su ih uhvatili i pojeli 
ljudožderi plemena Caetć. 


Već od prvih dana kolonizacije nametalo se indijanskomu 
stanovništvu ropstvo, i Portugalci su vršili najbrutalnije pre- 
pade na najbliža plemena, da se domognu robova. Jadne uhva- 
ćene Indijance isusovci bi pokrstili, a onda bi se služili njihovim 
praznovjerjem, da ih natjeraju da rade. Tada je vlada osnovala 
t. zv. Vijeće savjesti, koje je odlučilo, da kolonisti mogu držati 
kao robove samo one Indijance, koji budu zarobljeni u pravom 
ratu, koji se sami prodaju u ropstvo ili koji budu prodani u 


ropstvo zbog dugova. Taj je propis otvorio put beskrajnim zlo- 
upotrebama. 


Čim su stvorene zapreke nekontroliranom porobljavanju 
Indijanaca, započela je trgovina crnim robljem iz Afrike. Na 
tom se poslu obogatilo isto toliko britanskih lovaca na roblje 
kao i Portugalaca. 


Zanimljivo je spomenuti, da su glavni neprijatelji kolo- 
nista bili pripadnici indijanskog plemena Aymore, ili Botocudo, 
koje je držalo u svojim rukama obalu od Ilheusa do Vitorije, u 
federalnoj državi Espirito Santo, a zanimljivo je i to, da je to 
pleme do današnjih dana sve sačuvalo svoju nezavisnost u pla- 
ninama i šumama između država Espirito Santo i Minas Gerais. 


Godine 1600. prijestolnica Bahia imala je 2.000 stanovnika. 
Osim toga, u njoj je živjelo 4000 crnih robova i 6000 pripi- 
tomljenih Indijanaca. Godine 1763. prijestolnica je prenesena 
u Rio de Janeiro. Od 1555. do 1567. godine Rio de Janeiro se 
nalazio u rukama Francuza, a 1710. i 1711. godine izvršili su 
Francuzi nove pokušaje, da se domognu Brazilije. Flota, koju su 
god. 1630. poslali Holanđani, zauzela je Pernambuco. Holan- 
dija je to mjesto držala u svojim rukama trideset i jednu go- 
dinu. Evropske su zemlje smatrale Braziliju bogatim plijenom, 
22 * 

pa je zaista vrijedna spomena činjenica, da je Portugalu pošlo 
za rukom tamo se održati usprkos nastojanjima Španjolaca, 
Francuza i Holanđana, da ga odande istisnu, 

Epoha bandeira ili »zastava« trajala je od 1561. do 
1700, godine. Glavna zadaća bandeira bilo je hvatanje In- 
dijanaca za tržišta robljem. Službeno ili privatno financirane 
ekspedicije nisu potpuno obustavljene sa završetkom 17. sto- 
ljeća, već su se čak i poslije toga od vremena na vrijeme orga- 
nizirale bandeire. Gdjekad. su bile organizirane u svrhu 
otkrivanja rudnika, kao ona od 1753. godine, koju je vodio Ra- 
poso i koja je pronašla drevni grad. 

Lišeni zemlje i izloženi bezdušnom postupku, starosjedioci 
su godinama žestoko napadali koloniste u znak odmazde. Kolo- 
nisti su obrambene mjere nadomjestili kasnije aktivnim poku- 
šajima da potpuno istrijebe svoje neprijatelje, pa je to dovelo 
do ogromnih pokolja Indijanaca. Na tom su se uvelike upotre- 
bljavali Mameluki, t. j. Indijanci uhvaćeni u mrežu evrop- 
ske civilizacije. Tome postupku odlučno su se protivili isusovci. 
I baš je zaštita, što su ju članovi toga reda pružali Indijancima 
za vrijeme vladavine kralja Josea I., izazvala gnjev markiza 
Pombala, i upravo je to bio glavni razlog, zbog kojeg su god. 
1760. isusovci protjerani iz Brazilije. Poslije odlaska isusovaca 
rat protiv divljih Indijanaca nastavio se s još većom žestinom, 
jer su robovi bili unosni. Evo što o tome piše čuveni brazilski 
pisac Raymundo Pennafort: 

»Brazilija duguje svojim jadnim starosjediocima, što joj 
je uspjelo da osvoji svoju zemlju i da podigne svoje gradove 
i sela. Njima ona duguje i činjenicu, da se u prvo vrijeme svoga 
postojanja obranila od Francuza, Holanđana i Engleza. Za uz- 
vrat postupalo se s Indijancima okrutno, njihova je imovina 
bila konfiscirana, a bio im je otet i posljednji trag nacionalnog 
naslijeđa. Starosjedioci su zavrijedili od kolonista bolji postu- 
pak od istrebljenja ognjem i mačem i raznih drugih postupaka, 
koji su protiv njih bili primijenjeni.« 

Historija je zabilježila, da je neki guverner Bahije, sav u 
očaju, što nije u stanju da neprijateljstvo Indijanaca uguši 
oružjem, poslao među Indijance neke urođenike, koji su bolo- 
vali od velikih boginja i na taj način nije on uništio na stotine, 
već na hiljade i stotine hiljada Indijanaca — strašan primjer 
jedne od prvih primjena bakteriološkog rata. 

Prije nego što osudimo Portugalce zbog tih okrutnosti, mo- 
ramo imati na umu, da se u to vrijeme svaka evropska nacija, 
koja je posjedovala prekomorske posjede, aktivno bavila hva- 
tanjem i prodajom roblja, a da se Britanci, koji su u svojim 
sjeverno-američkim kolonijama upotrebljavali afričke crnce, 

nisu ustručavali da pošalju političke osuđenike iz domovine u 
strašno ropstvo u Zapadnoj Indiji. Uostalom, ako ćemo pravo, 
ropstvo je u anglo-saksonskim nacijama ukinuto tek prije sto- 
tinjak godina. Ta mi smo ga podupirali još na vrhuncu svoje 
licemjerne viktorijanske čestitosti! Isto tako se iz pouzdanih 
vrela zna, da su s kućnim robovima u Latinskoj Americi mnogo 
bolje postupali nego s njihovim drugovima u Sjedinjenim Ame- 
ričkim Državama. U Braziliji nije nedostajalo ljudi, koji su 
osuđivali taj sistem, a mnogi su tražili, da se s Indijancima do- 
bro postupa. 

Vjerojatno je međuplemenski rat, koji se rasplamsao po- 
slije završetka rata Tupija i Cariba, pokosio isto toliko starosje- 
dilačkog stanovništva kao i tanad evropskih osvajača, ali naj- 
nemilosrdnije su ih uništile i uništavaju zarazne bolesti. 


Lovovi na roblje, što su ih vršile bandeire, bijahu od 
god. 1693. gotovo potpuno nadomješteni traženjem ruda, ali i 
to je bilo skopčano s ratovanjem protiv starosjedilaca, na koje 
bi se pucalo već na prvi pogled, kao što se to i dandanas radi 
u nekim krajevima. Oni bi pak, sa svoje strane, iskoristili svaku 
priliku, da ubijaju svoje ugnjetače. A onda je, poslije razdo- 
blja traganja za zlatom i dijamantima, nastupio boom gume. 
Još davno prije toga mnoga su se plemena služila gumom pri 
izradi svojih ukrasa. U Braziliji je ta zamisao prihvaćena i isko- 
rišćena isto tako kao što je u Boliviji i Perdu bila preuzeta 
indijanska navada žvaknja coce, a u Sjevernoj Americi 
navada uživanja duhana. Dolazak sakupljača gume, lovaca na 
koru kininovca i ljudi, koji su tragali za ipecacuanhomr, 
odnosno poalhom, poremetio je mir na dotada nedirnutim 
rijekama i šumama, a također je potaknuo na daljnja istraži- 
vanja. Sve je to silno otežalo položaj Indijanaca. Stalo ih je na 
hiljade umirati od obične prehlade i gripe. U mjestima gdje 
njihovi trgovački instinkti tjeraju šumske ljude da se oko vas 
sjate, dovoljno je čak i dandanas naprosto kihnuti, da se cijela 
ta gomila razbježi na sve strane. 


Što se dogodilo u Braziliji, ponovilo se i u Boliviji i u ma- 
njoj mjeri u Peruu. Peruanska su plemena bila u boljem polo- 
žaju od stanovnika prostranih pampa Bolivije, jer ih je šti- 
tila gotovo neprohodna prašuma, što je prekrivala svu unu- 
trašnjost zemlje. Padre Armentia, koji je kasnije postao 
biskupom La Paza, tvrdio je, da je za vrijeme njegova boravka 
u Caupolicanu, od 1870. do 1883. godine, ništa manje od 60. 000 
Indijanaca izgubilo živote radi gume. 


" Američka tropska biljka (Cephaelis ipecacuanha). Op. prev. 

Postepeno izumiranje Indijanaca i njihovo potiskivanje, kao 
nezavisnih elemenata, u sve manja utočišta u toku je i dan- 
danas, i to je ujedno stvorilo problem nedostatka radne snage, 
pošto su nova područja otvorena za eksploataciju. U pristupač- 
nijim krajevima, ako već nisu bili iskorijenjeni, Indijanca su 
upropašćivale misije. On bi tamo izgubio hezavisnost i razvio 
Sklonost za chactu, t. j. alkohol od šećerne trske.5 


Od svih ranih peruanskih ekspedicija u prašume najviše 
je vrijedna pažnje ona, što ju je god. 1541. poveo Gonzalo Piz- 
zaro*, Hernanda Pizzara privukle su Atahualpine1? priče o car- 
stvu Paititija, s njegovim palačama i bogatstvima Manoe, o car- 
stvu, u kojemu su šume blistale od zlata, a mirisale od vanilije. 
U vezi s tom ekspedicijom postoje neke okolnosti, koje su ma- 
nje poznate negoli podaci, što ih je iznio Prescott u svome djelu 
»Osvajanje Perua«. Orellana, prvi istraživač, koji je prešao 
južno-američki kontinent od jednoga kraja do drugoga,!! osta- 
vio je Pizarra da potraži hrane, i pošao niz riječne obalel? na 
čelu prilično jaka odreda. Stigao je u Omaguu, gdje je njegova 
izvidnica naišla na velik broj dobro odjevenih Indijanaca u 
kanuima. Ti Indijanci ponašali su se prema Orellani i njegovoj 
družini isprva prijateljski, ali su se onda počeli odnositi nepri- 
jateljski i konačno nestali. Odlazak Indijanca uništio je sve 
izglede da se nabavi provijant. Tamo je sagrađen prvi nezgrapni 
brod, kojim se odred spustio nizvodno do Aparije, gdie je sagra- 
dio drugi, veći brod. Uporne okrutnosti prema Indijancima 
natjerale su urođeničko stanovništvo da se sakriva, a to je onda 
izazvalo nepotrebne teškoće, Medina kaže, da se prije dolaska 
do Solimoesa!, odnosno glavnoga toka Amazone, Orellana ka- 


5 To je bilo točno u vrijeme, kad su bile napisane ove riječi, t. j. 
1923. godine, ali danas je u spomenutim zemljama nastupila u tom po- 
gledu potpuna promjena, Danas se vodi razumna Politika, koja ide za 
tim, da se pridobije prijateljstvo Indijanaca i njihova suradnja i da im 
se pruži puna politička ravnopravnost. Možda će proći nekoliko gene- 
racija prije nego što se iskorijene duboko usađena mržnja i sumnjiča- 
vost, što ih gaje Indijanci prema bijelim ljudima. Op. Briana Fawcetta. 

* Gonzalo Pizarro bio je brat Hernanda Pizarra, španjolskog pusto- 
lova, koji je na čelu male vojske oborio carstvo Inka. Op. prev. 

1 Atahualpa, posljednji vladar Inka. Umro na lomači, osuđen na 
smrt od Španjolaca. Op. prev. 

11 Ovaj je pothvat izvršen 1541, godine. Op. prev. 

12 Radilo se o rijeci Maranonu, koja izvire u centralnom Perlu te 
se poslije spajanja s Ucayalijem pretvara u Amazonu. Op. prev. 

#2 Solimoes je predstavljao domorodački naziv za Amazonu. 
Taj naziv podsjeća na ime Soliman, ili Solomun, a također i na legendu 
prema kojoj su brodovi kraljeva Salamuna i Hirama iz Tira svake tri 
godine vršili putovanja do nekog tajnog odredišta. U dolini Amazone 
prilično se često susreću semitska imena, a mnoga pismena u poznatim 
natpisima na stijenama više negoli malo podsjećaju na pismena starih 
Fenićana, Op. autor. 

nio vratiti Pizarru, ali ga je u tome spriječila glad i snažna 
riječna struja, koja je oteščavala svaku plovidbu uzvodno. Već 
na samu pomisao o povratku pobunilo se sedamdeset Orellani- 
nih momaka, pa je morao da pođe dalje. Opis toga vutovanja 
ostavio nam je otac Carbajal. U Apariji su im u građenju lađe 
pomagale žene, ali su se kasnije počele prema njima neprija- 
teljski odnositi, bez sumnje zbog brutalnog postupka od strane 
toga evropskog ološa. Zapitan za razlog toga stava, neki prija- 
teljski rasploženi Indijanac odgovorio je, da su te žene Ama- 
zone i da njihovo pleme živi u jednom dijelu šume, udaljenom 
sedam dana puta. 


Indijanac je kazao Španjolcima, da se te žene ne udaju i 
da je on mnogo puta bio u njihovoj zemlji. Znao je ime sedam- 
deset njihovih sela, a osim tih bilo je još mnogo drugih. Kuće 
su im bile građene od kamena, a sela povezana dobrim cestama, 
koje su na nekim mjestima bile zatvorene i strogo čuvane, da 
nitko ne može ući u tu zemlju, a da ne plati cestarinu. Od vre- 
mena na vrijeme te su žene stupale u dodir s muškarcima. U 
takvim bi se zgodama sakupile u velikom broju i napadale kra- 
ljevstvo kojeg velikog vladara, koji je živio nedaleko od njih. 
Amazone bi iz toga kraljevstva otele muškarce, odvele ih u 
svoja sela, a poslije nekog vremena bi ih pustile na slobodu. 
Ako su dieca, koja bi se rodila, bila muškoga spola, Amazone 
su ih ubiiale, a žensku su djecu odgajale s velikom pažnjom i 
podučavale ih u vještini ratovanja. Imale su kraljicu, koja se 
zvala Conori. Njihova je zemlja bila puna zlata i srebra, a sve 
žene na visokim položajima jele su iz posuđa, izrađenog od tih 
metala, dok su se žene iz prostoga puka hranile iz drvenog po- 
suđa. Kuhinjsko posuđe nije bilo izrađeno ni od zlata ni od 
srebra, već od gline. 


Taj prikaz ne smijemo olako odbaciti. Nije vjerojatno, da 
ga je naprosto izmislio onaj Indijanac iz plemena Paranatinga, 
koji ga je pripovijedao. Prema tvrdnji isusovca Gilija, Ama- 
zone su bile poznate i pod imenom Aikeambenane, što znači 
»Žene, koje žive same«. Zanimljivo je, da su takve žene — na- 
zvane također Amazonke — bile u staroj Grčkoj poznate pod 
nadimkom »Žene bez dojki«, a slično pleme, koje je imalo isti 
običaj da sebi odreže jednu dojku, nekad je živjelo u Asiriji. 
Svakako nije općenito poznato, gdje su zapravo živjele južno- 
američke Amazone, a na njihov teritorij nije dosada dopro ni- 
jedan istraživač. 

Zbir tih činjenica i sugestivnih legenda morao bi svakako 
zainteresirati arheologe i uvjeriti ih, da se u Braziliji može ot- 
kriti više nepoznatih stvari nego što se to općenito pretpostavlja. 

Ja ni najmanje ne sumnjam u postojanje starih gradova. 
Pa i kako bih mogao! Dio jednoga od njih vidio sam na svoje 
oči, pa sam upravo zbog toga i smatrao, da pod svaku cijenu 
ponovo moram krenuti u ekspediciju. Čini se, da su ruševine, 
o kojima govorim, tvorile predstražu jednoga od većih gradova, 
a uvjeren sam, da će se taj grad pronaći zajedno s drugima, 
samo ako se priđe valjano organiziranom traganju za njima. Na 
nesreću mi nije pošlo za rukom uvjeriti učenijake, da prihvate 
barem pretpostavku, da u Braziliji ima tragova jedne stare civi- 
lizacije. Mnogo sam putovao krajevima, koje nisu upoznali drugi 
istraživači, a divlji Indijanci su mi često pričali o građevinama, 
o karakteru naroda i o tajanstvenim stvarima, što postoje iza 
njihova područja. 

Jedna je stvar sigurna. Između vanjskog svijeta i tajna 
drevne Južne Amerike pala je koprena, a istraživač, koji hoće 
kroz nju proniknuti, mora biti spreman da se uhvati u koštac 
s teškoćama i opasnostima, koje će njegovu izdržljivost staviti 
na krajnju kušnju. Sva je prilika, da mu to ne će poći za ru- 
kom, ali ako mu ipak uspije — ako bude imao dovoljno sreće 
da se probije kroz teritorije divljaka i da se vrati živ — taj 
će čovjek moći neizmjerno obogatiti naše poznavanje historije. 


DVADESET I DRUGO POGLAVLJE 


NAJMRAČNIJI KONTINENT 


Tvrdi se, da je civiliziranje Brazilije u većoj mjeri djelo 
isusovaca negoli vlade. Isto to moglo bi se kazati i o Perlu, u 
koji je nekad bio uključen i teritorij, poznat danas kao Boli- 
vija, iako valja odati priznanje i samoprijegornom radu pri- 
padnika franjevačkog reda. Isusovački redovnici bili su vješti 
rudari, poljodjelci i učenjaci, a i stručnjaci za razne zanate. Nji- 
hova dobra djela ne smije zasjeniti njihovo zlosretno miješanje 
u lokalnu politiku i činjenica, da su zgrnuli ogromna bogatstva. 
Bili su otvoreni protivnici upotrebe ropske radne snage, ali 
su spretnim iskorišćivanjem indijanskog praznovjerja dolazili 
do tako jeftine radne snage, da je to bilo isto tako, kao da su 
Indijance upotrebljavali kao robove. Osnovali-su misije duž ci- 
jele glavne doline Amazone, uz rijeke Tapajoz, Araguayu, To- 
cantin i Guapore, na teritoriju plemena Pareci, u Matto Grossu, 
kao i na cijelom južnom dijelu kontinenta ispod Jarčeve obrat- 
nice. Lanac isusovačkih misija protezao se od Inquisivija u Bo- 
liviji, pa niz rijeku Bopi i dalje niz Secure sve do Santa Rose, 
u provinciji Santa Cruz. Kamo nisu išli isusovci, išli su fra- 
njevci. Svaka od trideset i osam isusovačkih misija u Boliviji 
bavila se kopanjem zlata. Isusovci su odabirali mjesta uz rijeke 
i nisu uznemirivali Indijance, što su živjeli u tom kraju. Svatko 

može misliti, šta hoće o tome, da li su Indijanci, koji su došli 
pod njihov utjecaj, imali koristi od toga, da budu »civilizirani«, 
ali ja sumnjam, da su oni sami tako o tome mislili. 


Na krajnjem sjeveru Brazilije, osobito uz rijeke Parahybu 
i Sergipe, bandeire nisu bile sastavljene samo od vojnika 
iz garnizonskih utvrda, već i od misionara. Zadatak im je bio 
da pacificiraju Indijance i da ih nagovore, da se odupiru luta- 
jućim skupinama Francuza, Engleza i Holanđana, koji su se pre- 
kasno počeli zanimati za taj kontinent, što su ga prije ignori- 
rali. Na taj način naseljena istočna obala rijeke Sao Francisco, 
a također i divljine u državama Bahiji i Minas Gerais. Indijan- 
ska sela često su se pretvarala u centre misija, ali gdje god nije 


bilo ruda ili drugih izvora zarade, misionari su puštali Indijance 
na miru. 


Tek u posljednjoj četvrtini šesnaestog stoljeća misionari su 
prodrli u šume istočno od Perua, spustivši se niz rijeku Ucayali 
i ušavši u Caupolican, koji je danas dio Bolivije. Izuzevši zlo- 
sretu ekspediciju Gonzala Pizzara, izvršenu 1941, godine, or- 
ganizirano istraživanje prašume počelo je tek oko 1560. godine, 
a čak se i tada vršilo samo povremeno i stihijski, s malo vri- 
jednih rezultata. Prilike, što su vladale u prašumama ispod obro- 
naka Anda, bile su posve drugačije od onih, što su ih Portugalci 
našli u nisko smještenim i gušće naseljenim krajevima uz obalu 
Atlantika. Evo što o tome piše jedan povjesnik: 


»Kako je god bilo tako osvojiti carstvo Inka, nije bilo lako 
s područjem istočno od Anda (općenito poznatim pod nazivom 
La Montana), i to zbog neprohodnih šuma, što prekrivaju nje- 
govu površinu. Ti ljudi od željeza morali su se boriti protiv 
tako velikih zapreka, kao što je to na primjer gotovo nepro- 
hodno raslinje. Gdjekad su im u tome pomagala ljudska bića, 
koja su bila isto tako divlja kao i sama Priroda. Morali su se 
boriti protiv širokih i brzih rijeka, protiv bujica, koje su bile 
kadre uništiti sve, što bi im se pokušalo oduprijeti; protiv gi- 
gantskih i otrovnih gmazova; protiv kukaca, koji nisu bili ništa 
manje opasni i ništa manje napasni od gmazova; protiv nepri- 
stupačnih brda, na obroncima kojih je bio opasan svaki korak, 
jer je čas prijetila opasnost, da se čovjek surva u bezdan, a čas 
da ga ugrize kakva otrovna zmija ili koji od milijuna isto tako 
otrovnih mrava, ako bi se uhvatili za kakvu biljku, da ne pad- 
nu; protiv beskrajnih šuma, neizmjernih laguna i močvara; pro- 
tiv pljuskova i protiv poplava ogromnih razmjera; Protiv gro- 
znica, što bi napadale na čovjeka na hiljade različitih načina, 
i protiv bolnih i Pogibeljnih čirova. A svemu tome treba dodati 
još i potpunu nestašicu hrane. Ali čak ni te okolnosti nisu bile 
kadre zaustaviti tako odvažne ljude.« 

U jednom važnom pogledu ovaj je povjesnik pretjerao. Od 
Cuzca do južnog Perua vodila su četiri puta, što su ih Inke sa- 
gradili u vojne svrhe. Tim putovima, pa ma bili uski i teško 
prohodni, prešli su prvi istraživači preko Kordiljera i spustili 
su se u šume s velikim karavanama tovarnih i jahaćih životinja. 
U bolivijskoj provinciji Caupolicanu postojala je popločena ce- 
sta široka deset stopa, koja je spajala Carabayu i rub ravnica 
Mojos kod Benija. Danas je ta cesta već odavna zarasla travom. 
Putovanje preko ravnica Polopampe — koja se danas zove 
Apolobamba — bilo je lako, ali ispred i iza njih bili su putovi 
zacijelo veoma uski, prikladni za indijanske pješake, ali izvan- 
redno teško prohodni za tovarne životinje. Čak i dandanas, 
usprkos činjenici, da su putovi u međuvremenu poboljšani, oni, 
što vode preko Anda, prikladni su samo za pješake i mazge, 
a i za njih su prilično pogibeljni. Inače što se tiče krajeva po- 
dalje od putova, ne može se reći, da historičar u svome opisu 
pretjeruje — a prašume se u četiri stoljeća nisu mnogo pro- 
mijenile. 

Potaknut pripovijedanjem nekoga roba Indijanca o basno- 
slovno bogatom kraljevstvu Ambayi, Hernando Pizzaro je po- 
slao Pedra de Candiju na prvu ekspediciju u prašume. Bilo je 
to 1535. godine. Slijedila je ekspedicija Pedra Auzuresa, koji 
je 1539. godine ušao u unutrašnjost preko Camate, na čelu ve- 
lika odreda konjanika. Na ravnicama Mojos sukobio se s Indi- 
jancima iz plemena Maquire i izgubio većinu svojih ljudi prije 
nego se konačno povukao natrag na Altiplano preko Cocha- 
bambe. 

Za ovim nastojanjima slijedili su bezbrojni pokušaji da se 
pronađe kraljevstvo Musua. Razvikano bogatstvo toga kraljev- 
stva, koje je bilo poznato i pod nazivima Ambaya, Paititi, Emin 
i Candire, i dalje je uzbuđivalo španjolsku pohlepu. Iako su svi 
ti pothvati završili katastrofalno, a ljudi koji su ih poduzeli, 
nisu se dočepali basnoslovnih bogatstava, urodili su time, da su 
osnovane misije i da se postiglo barem nekakvo poznavanje 
geografije unutrašnjosti Perta. Godine 1654. Fray Thomas Cha- 
vez razbudio je uspavani entuzijazam, iznesavši, da su ga Indi- 
janci u Mojosu položili u visaljku, nosili ga trideset dana, zatim 
dvanaest dana vozili u kanuu, a onda opet nosili dvadeset i 
jedan dan kopnom u Paititi, kamo je već glas o njegovim liječ- 
ničkim sposobnostima stigao do ušiju cara Musua. Chavez je 
izjavio, da je ta zemlja gušće naseljena i bogatija zlatom od 
Perla i cijele Indije! 

Slične priče o čudesima te zemlje pripovijedao je god. 
1630. Portugalac Pedro Bohorques, a god. 1638. neki tajanstveni 
čovjek, koji se zvao Gil Negrete. »U provinciji Paititi ima zlat- 

nih i srebrnih rudnika i velikih količina jantara«, kazali su ti 
ljudi. Veoma je vjerojatno, da su oni naprosto utaživali svoju 
taštinu pripovijedajući kao osobne doživljaje priče, što su ih 
čuli od Indijanaca. 


Pa ma kako bile te priče prožete romantikom, ostaje činje- 
nica, da su se među starosjediocima kontinenta sačuvale legen- 
de o postojanju visoko civiliziranih ostataka nekog drevnog na- 
roda, a te se legende mogu čuti i dandanas od Indijanaca, što 
žive u zabačenim krajevima, u koje rijetko zalaze bijeli ljudi. 
Svi ti opisi imaju upadljivu sličnost, pa to opravdava zaključak, 


da se temelje na istini. 
J 


Godine 1679. španjolska je vlada službeno protestirala pro- 
tiv trošenja tako velikih svota, da se ostvari cilj, koji je od vre- 
mena Pizarra uzalud pokušalo ostvariti sedamnaest ekspedicija, 
ne računajući one, koje su opremili privatnici. Ali trebalo je 
dosta vremena i uzastopnih neuspjeha, da se konačno uzdrma 
vjera u istinitost te priče — a u međuvremenu se ona pokazala 
snažnim faktorom u istraživanju bazena rijeke Amazone. 


Rijeku Madeiru su Portugalci počeli istraživati 1716. go- 
dine, a rijeku Guapore 1760. godine. Oni su doprli do granica 
španjolske penetracije, pa su tada te dvije države sporazumno 
provele demarkaciju svdjih interesnih sfera. Da se zaštite por- 
tugalski interesi i njihov garnizon obrani od napada Arara, Pa- 
«caguara i drugih neprijateljski raspoloženih plemena, što su u 
velikom broju živjela u otvorenim šumama toga područja, sa- 
građena je god. 1783. tvrđava Principe de Beira, nedaleko od 
mjesta, gdje se sastaju rijeke Guapore i Mamore, Ta tvrđava 
stoji neoštećena i dandanas, a nešto se Sovorka, da će ju vojnici 
opet zaposjesti. 

Dok su pustolovi bili u potrazi za varavim F! Doradom, 
praktičnije nastrojeni kolonisti Perua iskorišćivali su mnogo- 
brojnu ropsku radnu snagu u eksploataciji bogatih nalazišta 
Carabaye i Altiplana, kao i brojnih rudnika, koji su dali Inkama 
najveći dio njihova blaga. Veliku je pažnju privuklo basno- 
slovno bogato srebrno brdo Potosi, pa vele, da je samo u toku 
jednog jedinog stoljeća »Kraljevska petina«! iznosila preko sto- 
tinu milijuna funta sterlinga u srebru. Bogati srebrni rudnici 
iskorišćivali su se i u Punu, kraj jezera Titicace. Toga je me- 
tala bilo tamo toliko, da su čak Indijanci posjedovali posuđe 
izrađeno od srebra, a konjske potkove izrađivale su se od sre- 


1 Od svakog blaga i od proizvodnje svakog, rudnika u Novome svi- 
jetu morala se dati Kruni jedna petina. Op. prev, 

bra, jer su bile jeftinije od željeznih.2 Lima, prijestolnica po- 
sjeda »Njegovog katoličkog veličanstva« u Novome svijetu, bila 
je pred kraj sedamnaestog stoljeća basnoslovno bogata. Evo 
što je o tome napisao neki ljetopisac iz osamnaestog stoljeća: 


»Da dobijete barem nekakvu predodžbu o bogatstvu toga 
grada, bit će možda dovoljno da vam opišem blago, što su ga 
izložili tamošnji trgovci oko 1682. godine, kad je vojvoda de la 
Plata (Marquis de la Palata. Op. B. F.) ušao u grad kao novi 
potkralj. Trgovci su ulice, što su se zvale Ulica de la Merce 
i Ulica de los Mecadores, a vodile su kroz dvije četvrti 
(kroz koje je trebalo da potkralj prođe, da bi stigao na Kraljev- 
ski trg, gdje je stajala njegova palača), dali popločiti srebrnim 
šipkama, kojima je bila plaćena Kraljevska petina. Svaka od 
tih šipaka bila je teška oko 200 Maraka, t. j. po osam unca, a 
bile su duge od dvanaest do petnaest palaca, široke četiri do 
pet valaca, i debele dva do tri palca. Ukupna im je vrijednost 
mogla iznositi osamdeset milijuna kruna.« 


Ogromna blaga Inka, opliačkana u Cuzcu i drugdje, kao i 
basnoslovna proizvodnja rudnika. u kojima je radila ropska 
radna snaga. stvorili su bukanire?, koji su operirali u Meksič- 
kom zaljevu i u Pacifiku. Sve do ratova za nezavisnost, koji su 
u trećem deceniju devetnaestoga stoljeća doveli do zbacivanja 
šnaniolskog jarma, vode uz pacifičke obale Južne Amerike nisu 
nikada bile sigurne od vnolugusarskih brigova.+ koii su svoje 
akciie prikazivali kao akcije službenih gusarskih brodova. a 
imali su čak i povelie o tome. ili se nisu ni. naimanie trudili 
da nrikriiu svoie nrave namiere. Stanovnici tih zemalia nisu 
imali nikakvih iluziia o tim pustolovinama, jer su u vrošlosti 
prečesto stradali od nanadaja službenih gusara." kao što su to 
bili Drake. Snilbers, Jakob »Pustiniak«. Bartholomew Sharp 


2 Ali ne i tako dobre! Za vriieme Drugog svjetskog rata. dok sam 
bio željeznički inženier u Perlu, dobio je zadatak. da pronađem kakav 
prikladni nadomiestak za kositar, kojeg ie tada bilo malo, ier su se sve 
zalihe izvozile u Siediniene Američke Države Izvršili smo eksnerimente 
ga srebrom — ne kao eventualnim nadomiestkom za kositar. već da vi- 
dimo. na kakvu bi ono moglo naići industriisku primienu. Došli smo do 
zekliučka, da ie srebro bezvriiedno u želiezničkoj tehnici, iako ie Dri- 
kladno kao metal za izradu taniura i nosuđa ili u svoini lokalno vonular- 
noi primieni kao metal za izradu noćnih nosuda. A to je bila šteta, jer 
ga je tamo bilo zaista mnogo. Op. Briana Fewcetta. 

5 Buccaneers (od francuskog naziva »boucanier«, koji je nastao od 
glagola »boucaner«. što je značio »peći meso na ražnju«. naziv gusara, 
koji su u 17. i 18. stoljeću napadali španjolske brodove s blagom iz Ame- 
rike. Biiahu najvećim dijelom Francuzi i Englezi. Op. prev. 

“ Tip jedrenjaka s dva jarbola. Op. prev. 

5 Radi se o gusarima, kojima su gusarenje odobrile njihove vlade. 


Op. prev. 

i Dampier. Ti su ljudi čak i našega mnogopoštovanog lorda 
Ansona klasificirali kao obična gusara. Zanimljivo je spomenuti, 
da je posljednja Armada — kako su se zvale flote brodova, što 
su prevozile blago — god. 1739. isplovila iz peruanske luke Cal- 
laoa prema Panamskoj prevlaci. Tamo je trebalo da se njen 
tovar prebaci kopnenim putem na drugu stranu prevlake i da 
se onda tamo ukrca u brodove, što su ga čekali na atlantskoj 
strani. Ansonov napad na pacifičku obalu ulio je kapetanima 
brodova s blagom takav strah u kosti, da su uplovili u rijeku 
Guayas čak do Guyaquilla i tamo ostali pune tri godine, vra- 
tivši se tek tada s blagom natrag u Callao. 

Zlatni rudnici s one strane Kordiljera bili su tako bogati, 
da se njihovi eksploatatori nisu trudili da vade metal drukčije 
nego na najprimitivniji način. Sitna zrnca zlata nitko nije htio 
ni gledati. Godine 1780. i 1781., u toku indijanskog ustanka, što 
ga je vodio Jose Gabriel Condorcanqui — čije je pravo ime bilo 
Tupac Amaru — pobijeni su svi Španjolci i njihovi činovnici u 
kraju istočno od Anda, svi su putovi bili uništeni, a svaki i naj- 
manji trag rudnika zatrpan. U arhivima se čuvaju podaci o na- 
zivima i proizvodnji tih rudnika, ali je od njih opet otkriven 
tek malen broj. Indijanci možda znaju, gdje se oni nalaze, ali 
nema sile, koja bi ih potakla da to odaju. Oni naime na dnu 
duše gaje nadu, da će se Inke prije ili kasnije vratiti i zatražiti 
natrag svoja sakrivena blaga i svoje ruševine. To će se dogoditi 
kad s kontinenta nestane i posljednjeg traga španjolske vla- 
davine. 

Indijancima je pod vlašću njihovih osvajača išlo sa zla na 
gore. Sistem Repartimientosa pretvorio ih je u ro- 
bove, koji su se prodavali zajedno sa zemljom, na kojoj bi ži- 
vjeli. Sistem peonstva malo im je pomogao. Postali su do- 
duše nominalno slobodni, ali su i dalje mijenjali gospodare 
zajedno sa zemljom. Ali Indijanci Aymara u Boliviji drugačijega 
su kova od krotkih i poslušnih Quechua: oni su nezavisniji i čak 
su im hod i držanje izazovni. Nije razumno ući u koje selo 
Aymara istočno od jezera Titicace bez dozvole njegovih sta- 
novnika. Danas živi na teritoriju Bolivije 800.000 Indijanaca, 
700.000 choloa (indijansko-španjolskih mješanaca) i isto 
toliko bijelaca. Vlada na njih gleda sa strahopoštovanjem. Gor- 
štak Aymara fizički je prilično naočit. Čak i ispod krpa i poni- 
znosti Quechua tinja plamen mržnje, pa iako su prividno gor- 
ljivi katolici, oni su do današnjega dana sačuvali svoje drevne 
ceremonije, koje obavljaju potajno u svojim gorskim skrovi- 
štima. Prekrasni simbol Sunca još ih uvijek privlači više negoli 
licemerje katoličkog svećenstva i krvožedne slike u seoskim 
crkvama. Doduše, nisu svi svećenici licemjerni. Naime, dok su 
oni u crkvama zabitnih sela često neuki mješanci ili čak čisto- 

krvni Indijanci, ljudi pohlepni i puni poroka, ima među sve- 
ćenstvom i ljudi višega i boljega kova, i to napose među člano- 
vima francuskih misija i među muževnim i samoprijegornim 
franjevcima. 


Pošto je isusovcima god. 1760. zabranjen rad, status Indi- 
janaca u Braziliji postao je ravan statusu životinja, i na njih 
su se priredivali lovovi zbog njihove vrijednosti kao radne 
snage. Uvoz velikog broja crnačkih robova i formiranje sve 
veće vojske Indijanaca doveli su do stvaranja izvanredno veli- 
kog broja mješanaca. Ista se stvar dogodila na zapadnoj strani 
kontinenta. Najčistokrvniji portugalski i španjolski kolonisti 
uvelike su se miješali i s jednima i s drugima, a crnci su se 
miješali s pripadnicima raznih civiliziranih indijanskih pleme- 
na. Ukidanjem ropstva stvorio se veoma kompliciran socijalni 
problem, a mješanci su izjednačeni sa slobodnim stanovnicima. 


Brazilija je homogena samo u svom žestokom patriotizmu. 
Crncima se ne priznaje ravnopravnost s bijelcima, i ma da po- 
stoji sloboda svih klasa i izvjesno drugarstvo među njima, ispod 
površine krije se isto toliko klasnih razlika kao u svakom dru- 
gom dijelu svijeta. Indijanska krv se tolerira, a u nekim se 
slučajevima ljudi čak ponose, ako ju imaju u sebi, upravo kao u 
Sjedinjenim Državama. Rezultat je toga čudan i zanimljiv. 
Svaka je crnica tako bolno svijesna boje svoje puti, da se svim 
silama upinje da bi je prikrila, a kad god može, sparit će se 
s muškarcem, koji ima svjetliju put od nje. Ta pojava i selek- 
ciono preferiranje imućnih klasa dovode do postepenoga isko- 
rjenjivanja crnaca, zadržavajući ipak njihov vrijedni imunitet 
od tropske bolesti. U zemlju dolazi sve više Evropljana, koji se 
žene ili udaju s domorocima, i rađaju — barem u gornjim sta- 
ležima — veoma lijepu djecu. To će s vremenom dovesti do 
stvaranja jedne lijepe i otporne rase, koja će biti slobodna od 
urođenih slabosti i mana svojih predaka. 


U sedamnaestom stoljeću Brazilija je mnogo stradala od 
nezavisnih naseobina odbjeglih crnačkih robava, koji nisu pri- 
znavali nikakva zakona. Tim bi se ljudima pridružile žene nji- 
hove vlastite rase ili bi se oni domogli žena, napadajući na indi- 
janska plemena. Uništavali su bijele naseobine i estancije 
i počinjali strašna zvjerstva, jer se pod utjecajem jednog že- 
stokog pića, poznatog pod nazivom pinga, crnac, a osobito 
crnačko-indijanski mješanac, mestizo, pretvaraju u divlju 
zvijer. 

. Prije ne baš mnogo godina u distriktu Lencois, koji se na- 
lazi u državi Bahia, neki je Englez bio tako nerazborit, te je 
udarcem šake oborio na zemlju nekog cabocla, odnosno 
mješanca, koji mu je nešto skrivio. Caboclo nije rekao ni 

riječi, već je otišao u svoju kolibu i stao oštriti facu, t. j. 
trouglasti bodež, kojim se bez oklijevanja osvećuju uvrede. On 
je otvoreno razglasio svoju namjeru, da će ubiti pa traa (t. j. 
gazdu). To je konačno i učinio, a u tome ga nije mogla sprije- 
čiti čak ni spoznaja, da će za taj zločin odležati trideset godina 
na robiji. Bio je udaren, i to mu je bilo dosta! 


Premda u Boliviji i Perdu živi mnogo hiljada crnaca, oni 
sačinjavaju tek beznačajan element stanovništva tih zemalja. 
Mješanci su u tim republikama ponajčešće plod miješanja 
Evropljana i Indijanaca, iako je teško ustanoviti, gdje prestaje 
crna krv. Ti su mješanci skloni još i gorim ekscesima od čisto- 
krvnih Indijanaca, ako ih na to natjera strašno djelovanje alko- 
hola od šećerne trske, koji je u Perdu poznat pod nazivom 
chacta, u Bolivijikao kachasa, au Brazilijikao pinga. 


Osim u prijestolnicama i velikim gradovima — gdje se pod 
utjecajem kozmopolitskog elementa stvorilo izvjesno tuđenje 
od stranaca — nema u tim zemljama kuće ili sela, gdje stanov- 
nici, pa ma kako bili siromašni, ne bi iskazivali bezgraničnu 
gostoljubivost, na koju sam tako često nailazio na svojim puto- 
vanjima po unutrašnjosti kontinenta. To osobito dolazi do izra- 
žaja u Braziliji, gdje čovjek može s tim posve sigurno računati, 
ako se samo drži najobičnijih pravila pristojnosti. Nema ljudi, 
koji bi posjedovali manje rasnih predrasuda i koji bi bili pri- 
jazniji prema strancu. Ali i Španjolci i Portugalci pridaju ve- 
liku važnost etiketi, a poželjno je, da stranac poznaje i njihov 
jezik. Neki ljudi tvrde, da se ti jezici lako mogu naučiti. Do- 
duše, možda doista nije teško naučiti osnove tih jezika iz kakve 
gramatike, ali to nije dovoljno. Isto tako to nije dovoljno, da 
se razumije koji od ta dva jezika, kad ih brzo govore provinci- 
jalci. Čovjek treba da te jezike toliko svladava, da može na 
njima pripovijedati kakvu dobru šalu, davati duhovite pri- 
mjedbe i diskutirati o filozofiji i umjetnosti. A koliko ima ino- 
zemaca, koji su se potrudili da to postignu?! Staccato i 
»šatrovački« izgovor, što ga čovjek stekne kao dijete, može nad- 
mašiti sposobnosti učenja odrasla čovjeka, ali na taj se nedo- 
statak Južnoameričani ne obaziru, pa čak ni na gramatičke 
griješke, dokle god je konverzacija duhovita i inteligentna. Nii- 
ma je konverzacija dah života. a petnaestak minuta »čavrlja- 
nja« s kakvim peonom o Platonu ili Aristotelu više će po- 
moći, da se stvori uzajamno povjerenje, negoli godine i godine 
dobrih namjera, koje čovjek ne može izraziti riječima. Ameri- 
kanci i Evropljani uvijek se čude, kad vide kako konverzacija 
čak i najskromnijih Južnoameričana može biti produhovlje- 
na. S druge strane — isto tako kao i u drugim dijelovima svijeta 
— može u konverzaciji ljudi na visokim ili niskim stupnjevima 

društvene ljestvice doći će do izražaja njihovo bijedno nepozna- 
vanje i najelementarnijih stvari, kako ću to uskoro pokazati na 
jednom primjeru. 

Te ljude najviše smeta zauzimanje superiornog držanja 
prema njima. A to ime ne smijemo zamjeriti. Ipak je teško, da 
čovjek ostane ozbiljan, kad mu neka obrazovana gospođa po- 
stavi ovakvo pitanje, koje je meni bilo postavljeno u Boliviji: 
»Je li sefior doputovao iz Engleske kanuom ili na mazgi?« 

»Ne, gospođo«, glasio je moj odgovor. »Doputovao sam pa- 
robrodom, kojim se vozilo oko hiljadu putnika.« 

»Tako?!« uzvikne ona. »A nije li vam prijetila opasnost od 
struja i brzica?« ' 

Neki dostojanstvenik u San Ignaciju, u Boliviji, ovako je 
na temelju svoga zrelog iskustva, što ga je stekao ploveći rije- 
kama, komentirao vijest o katastrofi »Titanica«:$ 

»Tako vam nebesa, čovječe! Zašto nisu plovili uz obalu? 
Tamo je mnogo sigurnije. Vožnja tim velikim kanuima sredi- 
nom rijeke uvijek je pogibeljna!« i e 

Neki gospodin, koji je živio u istom selu, mnogo se pono- 
sio nekakvom strašnom litografijom, koja je prikazivala oluju, 
svjetionik i fantastično uzburkano more. Mnogi su ga ljudi 
pitali, da li ta slika predstavlja Cachuelu Esperanzu, čuvenu 
brzicu na Beniju. 

Kad sam jednom zgodom zapitao upravitelja pošte u ne- 
kom provincijskom gradu u Perlu, koliko stoji poštarina u 
Englesku, on je uzeo kuvertu, stao ju prevrtati na sve strane 
i promatrati s upravo smiješnom pažnjom, a onda je zapitao: 
»A gdje je ta Engleska?« Objasnio sam mu, kako sam najbolje 
znao i umio, a onda sam se latio drugog načina, da mu to pro- 
tumačim, pa mu je konačno sinulo. »Aha?! Vi hoćete kazati, da 
je to u Londonu. Dakle, Engleska je u Londonu, zar ne? Pa 
zašto mi to niste odmah kazali, sefior?!« 

'To zvuči strašno neuko, bez sumnje, ali što da se kaže o 
onoj engleskoj gospođi iz društva, koja me je zapitala, da li je 
Bolivija »jedna od onih strašnih balkanskih državica«?! Neka 
druga gospođa s plemićkom titulom, koja je danas velika poli- 
tička ličnost, zapitala me najozbiljnije, da li su stanovnici Bue- 
nos Airesa civilizirani i da li nose odjeću! Očito je sebi predo- 
čivala, da su stanovnici jednog od najljepših gradova svijeta 
divlji Indijanci, a da se tek tu i tamo može vidjeti po koji 
gaucho kako, naoružan do zuba, galopira nepopločenim uli- 
cama i lassom hvata divlju stoku! Čak se i službenik za 
putnice u jednoj velikoj banci gadno spotakao, kad je godine 


% Veliki britanski putnički brod, koji je 1912. godine potonuo! od 
sudara s ledenom santom, Op. prev, d 

1924. moj najmlađi sin zatražio puinicu, da otputuje u Peru. 
On ga je naime, zapitao, da li se Peru nalazi u Čileu ili u Bra- 
ziliji! 2, 

U svim su tim zemljama mnogi dijelovi unutrašnjosti od- 
vojeni od vanjskoga svijeta dugim putovanjima strašnim pu- 
teljcima za mazge, koja traju i po nekoliko tjedana, pa zato 
ništa ne zaustavlja parenje krvnih srodnika i širenje prazno- 
vjerja. Tako, na primjer, stanovnici San Ignacija, kad su bole- 
sni, pokrivaju usta, nos i uši, da im duša ne pobjegne. Gotovo 
se svagdje više vjeruje čudesnoj moći malih voštanih kipova 
negoli djelovanju skupih lijekova. Ima krajeva, u kojima je 
sklapanje brakova između krvnih srodnika gotovo dovelo do 
izumiranja muškaraca, ali je zanimljivo spomenuti, da to, čini 
se, poboljšava fizičke kvalitete žena. Kad u takav kraj dođu 
muškarci izvana, moraju biti oprezni, jer tamo nema ženske 
skromnosti i stidljivosti! 

Mnogi stranci smatraju Indijanca životinjom, koja nije 
sposobna ni za kakve osjećaje osim instinkta. Ali ja sam se 
uvjerio, da oni čak i poslije četiri stoljeća ponižavanja i okrut- 
nog postupka, kojemu su bili podvrgnuti kao kmetovi, uvijek 
spremno reagiraju na dobrotu, a znam također, da su izvan- 
redno sposobni za učenje. Ima Indijanaca, koji su se obogatili 
i postali važne nacionalne ličnosti. Započeli su kao peoni, a 
onda su, svladavši gotovo nepremostive zapreke, postali vlasnici 
zemlje, rudnika, stočarskih farma ili poduzeća. U toku svojih 
lutanja naišao sam na mnogo takvih ljudi. U zemljama, što ih 
nastavaju, izravni porezi gotovo i ne postoje, neizravni su po- 
rezi neznatni, a osobna sloboda ne trpi od prekomjerna zako- 
nodavstva. 

Prokletstvo Indijanaca je kachasa. To je piće i pre- 
često jedino privremeno utočište od beznadnog ropstva, a Indi- 
janci ga mogu kupovati i na vjeresiju. Ne opijaju se do besvi- 
jesti samo Indijanci, već to čine gotovo svi stanovnici unutra- 
šnjosti, pa i Evropljani. Ono ponizuje ljude fizički i moralno, 
uzrok je devet desetina tamošnjih zločina, kojih baš i nema 
mnogo. Ja tim ljudima ne zamjeram, a svakako nisam jedan 
od onih, koji propovijedaju dogmu apstinencije. Ima ljudi, koji 
bi radije odabrali samoubojstvo negoli da moraju živjeti u 
takvim okolnostima! 


Nadam se, da su vam ova posljednja poglavlja objasnila 
moj cilj, kao i razloge, zbog kojih težim da ga ostvarim. Doži- 
vio sam gorka razočaranja i neuspjehe, ali je svaki od njih ipak 
bio korak naprijed. Da su sa mnom i dalje ostali Costin i Man- 

ley, možda bih sada, umjesto nedovršena rukopisa, mogao pru- 


žiti svijetu prikaz o jednom od najsenzacionalnijih otkrića mo- 
dernijega doba. 


Bilo je i jalovih nada. Nakon ekspedicije na Gongoli neko 
sam vrijeme sumnjao u postojanje drevnih gradova, ali sam 
onda vidio one ruševine, koje su mi dokazale, da je istinit bar 
jedan dio priča o njima. Još uvijek postoji mogućnost, da je »Z« 
— moj glavni cilj — isti onaj šumski grad, što ga je otkrila 
bandeira od 1753. godine. On se ne nalazi na rijeci Xingu, 
a ni u Matto Grossu. Ako ikada stignemo u taj grad, po svoj 


ćemo prilici tamo ostati duže vrijeme, a s bezuspješna puto- 
vanja vratit ćemo se brzo. 


Naša će maršruta isprva voditi od »Logora mrtvoga konja«, 
na 11% 43 južne širine i 54% 35' zapadne dužine — gdje je 1921. 
godine uginuo moj konj — uglavnom u sjeveroistočnom smjeru 
do rijeke Xingu. Putem ćemo posjetiti staru kamenu kulu, koja 
je strah i trepet okolnih Indijanaca, jer su joj noću vrata i 
prozori rasvijetljeni. Kad prijeđemo preko Xingua, ući ćemo u 
prašumu do jednog mjesta, koje leži na pola puta između te ri- 
jeke i rijeke Araguaye, a onda ćemo ići razvođem u sjevernom 
smjeru sve do devetog ili desetog stupnja južne širine. Zatim 
ćemo udariti prema mjestu Santa Maria do Araguaya, a odande 
ćemo postojećim putem prijeći do rijeke Tocantine, na koju 
ćemo izbiti kod mjesta Porto Nacional ili Pedro Alfonso. Put 
će nas voditi između 10030 i 11% južne širine do uzvisina iz- 
među država Goias i Bahia. Taj je kraj posve neistražen, a 
čujem, da u njemu živi sva sila divljaka, pa se nadam, da ću 
tamo naići na kakav trag o postojanju nastanjenih drevnih gra- 
dova. Tamošnje gore prilično su visoke. Zatim ćemo ići brdima 
između Bahije i Piauhyja sve do Rio Sao Francisca, na koju 
ćemo izbiti negdje u blizini Chique-Chique, a onda ćemo m 
ako budemo u valjanoj kondiciji — posjetiti drevni napušteni 
grad (onaj od 17583. godine), koji leži otprilike na 11% 31' južne 
širine i 420 30' zapadne dužine. Tako će naše istraživanje biti 
završeno, pa ćemo se vratiti u civilizaciju na kakvu mjestu, 
iz kojeg ćemo se moći vratiti vlakom u grad Bahiju.? 


? To je maršruta, kojom je moj otac krenuo 1925. godine. Brazilski 
stručnjaci tvrde, da je tom maršrutom nemoguće ići, a budući da se 
moj otac nije vratio, imaju možda pravo, Područje, u kojem je on vje- 
rovao da leži »Z«, u posljednje vrijeme redovno nadlijetaju avioni, ali 
nitko nije ugledao ni traga kakvu drevnome gradu. Osim toga, taj dio 
zemlje nije neistražen, a ne mogu vjerovati, da je bio neistražen i u 
vrijeme, dok je otac ovo pisao. Istina je, doduše, da su u tom kraju na 
granicama država Hoias i Bahia pronađeni ostaci, kojih se starost ne 

Razgovarao sam se s nekim Francuzom, koji se godinama 
bavio traženjem legendarnih rudnika srebra, koji su u indirekt- 
noj vezi s napuštenim drevnim gradom, jer je bandcira 
pronašla taj grad upravo tražeći Izgubljene Muribekine rud- 
nike. On tvrdi, da je uzduž i poprijeko prešao kraj, koji kanim 
posjetiti, i da su svi njegovi dijelovi, u kojima ima vode, na- 
seljeni civiliziranim doseljenicima. On također tvrdi, da tamo 
nema prašume u pravom smislu riječi i da tamo naprosto ne 
mogu postojati nikakve ruševine! Također mi je kazao, da je 
otkrio nekakvu neobičnu formaciju pješčanika, izglodanu od 
zuba vremena, koja je iz daljine veoma nalik na ruševine, i da 
su upravo to vidjeli bandeiranti iz 17583. godine, a sve su 
ostalo naprosto izmislili, kako je to već bio običaj u ono vrijeme. 
No kad sam mu pripovijedao o registriranim napisima (on 
naime nije vidio Raposin dokument, a nije ni čuo, da on postoji), 
nije mi znao ništa odgovoriti. Uostalom, bilo kako bilo, mnoge 
se bitne okolnosti ne slažu s njegovim argumentima. Napisi na 
ruševinama i »štakori, koji skaču« (jerboas), zacijelo nisu 
mogli biti puki plod mašte. 


Iskreno govoreći, ja tomu Francuzu malo vjerujem, jer bi 
bilo naprosto nemoguće prijeći taj kraj uzduž i popri- 
jeko. Tamo ima pješčanih područja, u kojima nema vode; 
stijene zakrčuju put; a i pojedina dolina može stoljećima ostati 
sakrivena, jer se istraživanje nikad nije vršilo sistematski, iako 
je pohlepa za dijamantima u prošlosti dovela do otkrića sigurnih 
i pristupačnih dijelova toga kraja, Moj je utisak, da tamo po- 
stoji nekakvo unutrašnje područje, okruženo bezvodnim poja- 
som, koje je zaustavilo razne ekspedicije. Osim toga, Francuz 
je zaudarao na alkohol, a ja pijance ne smatram posve pouzda- 
nim ljudima. Od drugih sam ljudi također čuo, da on nije ni- 
kada izbivao duže od dva tri tjedna, a to je premalen rok za 
duža istraživanja.s 


Bivši britanski konzul u Rio de Janeiru, pukovnik O'Sul- 
livan Beare — gospodin, u čiju riječ ne bih ni u snu posumnjao 
— odao mi je, koliko su mu god to dopuštale loše karte toga 


može procijeniti, ali tamo nije pronađen nikakav grad. Ali već preko 
stotinu godina zna se za jedan takav &rad, koji postoji u državi Piauhy. 
Kako ima sedam citadela, taj je grad dobio naziv Sete Citades. 

Ja sam osobno ispitao podatke, što ih je moj otac iznio o položaju 
grada od 1753. godine, pa mogu autoritativno kazati, da toga grada tamo 
nema. Op, Briana Fawcetta. 

* Na temelju onoga, što sam vidio, ja vjerujem, da je Francuz ipak 
imao pravo. U Bahiji sam mnogo čuo o njegovim putovanjima, pa znam, 


da je on doista prodro u nepoznate dijelove te države. Op. Briana 
Fawcetta. 

područja, položaj porušenoga grada, u koji ga je 1913. godine 
odveo neki caboc1o0, a spominje se u prvome poglavlju ove 
knjige. On nije prešao na drugu stranu rijeke Sdo Francisco, 
jer se njegov grad nalazio daleko na istoku od te rijeke, dva- 
nacst dana puta od Bahije. Područje oko rijeke Sfo Francisco 
već se stoljećima dovodi u vezu s legendama o bijelim Indijan- 
cima, a moguće je, da su se dva odjevena bijelca, koje je vi- 
djela Raposina izvidnica, nalazila negdje između ušća rijeke 
Grande i Chique-Chique. Možda ih je poslije toga prodiranje 
civilizacije natjeralo da ostanu u svojoj dolini iza bezvodnog 
pojasa. 

U kraju između rijeka Xingu i Araguaye mogu se naći. 
neobične stvari, ali ja gdjekada sumnjam, hoću li izdržati to 
putovanje. Već sam pomalo prestar da mjesecima nosim na le- 
đima naprtnjaču tešku najmanje dvadesetak kilograma,? a veće 
ekspedicije stoje mnogo novaca i opasnije su. Osim toga, svi 
ljudi, koji polaze na takve ekspedicije, moraju biti probra ni 
ljudi, a takvih po svoj prilici nema više negoli jedan u hiljadu. 


Ako se to putovanje završi neuspjehom, završit će se 
neuspjehom i sva moja djelatnost u Južnoj Americi, jer ja 
više nikada ne ću moći krenuti na još jedno putovanje. U tom 
ću slučaju biti svakako diskreditiran kao vizionar i ožigosan 
kao čovjek, kojemu je bilo samo do ličnoga obogaćenja. Tko će 
ikada shvatiti, da meni nije do slave, da meni nije do novca, 
da taj pothvat poduzimam bez plaće, nadajući se, da će njegova 
konačna korist za čovječanstvo opravdati godine, što sam ih 
utrošio na traženje?! Posljednjih nekoliko godina bile su za 
mene godine najvećih stradanja i razočaranja, godine pune 
strepnje, pune neizvjesnosti, pune financijskih teškoća, pune 
podvala i prave podlosti. Moja žena i djeca žrtvovani su za te 
godine i lišeni mnogih blagodati, u kojima bi bili uživali, da 
sam živio običnim životom. Od dvadeset i četiri godine braka 
proveo sam sa ženom svega deset godina, Osim četiri godine, 
što sam ih proveo u Svjetskom ratu, proveo sam deset godina 
u prašumama, a ipak se moja žena nije nikad potužila. Baš na- 
protiv: njezina praktična pomoć i stalna ohrabrivanja bili su 
velik faktor mojih dosadašnjih uspjeha, a ako konačno doživim 
trijumf, bit će to velikim dijelom njezina zasluga. 


* U vrijeme, dok je to pisao, t. j. 1924. godine, imao je moj otac 
pedeset i sedam godina, Op. Briana Fawcetta, : 

DVADESET I TREĆE POGLAVLJE 


KROZ KOPRENU 


Godine 1924. činilo se, kao da novac za posljednju ekspe- 
diciju ne će nikada stići. Razočaranje je dolazilo za razočara- 
njem, dok se neposredno izvan dohvata nazirala blistava slika 
Velikoga Cilja: drevnih gradova Brazilije. Financijska sred- 
stva bila su oskudna, tako oskudna, da se pojavio problem, kako 
će se familija uzdržavati, pa makar i sasvim skromno. A ipak, 
morao se zadržati stav pripremljenosti, pa je moj otac morao 
biti spreman da pođe na put, čim sazna, da je sve u redu. 


Već od dana, kad se potkraj 1921. godine vratio u Engle- 
sku, oca je sve više razdiralo nestrpljenje, da napokon već kre- 
ne na svoje posljednje putovanje. Njegova povučenost pretvo- 
rila se gotovo u mrzovolju, ali bi gdjekad odložio taj mračni 
plašt svojega držanja i tada bi opet postao veseli drug nas, 
djece. 

U Exeteru smo na neko vrijeme najmili jednu kuću, a onda 
smo se preselili u trošnu, ali prostranu kuću u Stoke Canonu, 
na cesti prema Tivertonu. Tamo smo ostali, dok se porodica nije 
razišla. Ja sam prvi otišao, otputovavši u Perl, da se tamo na- 
mjestim na željeznici. Zatim su otišli moj otac i brat. Njihovi 
su se planovi uspješno ostvarili, pa su odmah otputovali u New 
York. Majka i sestra otputovale su na Madeiru. Tamo su pro- 
vele nekoliko godina, a onda su se nastanile prvo na Francuskoj 
Rivijeri, a zatim u Švicarskoj. 

Ova je knjiga napisana za vrijeme našega boravka u Sto- 
ke Canonu. Tamo sam iz očevih usta čuo mnoge anegdote i 
ideje. koje su u njoj zabilježene. Prekasno sam spoznao, kako 
bih, da sam pokazao više zanimanja, saznao od oca mnogo više 
od onoga, za što bih danas dao sve da saznam. Šta ćemo, takav 
je život! U to vrijeme moje se oduševljenje koncentriralo na 
željezničku tehniku, i ništa drugo nije me ni najmanje zanimalo. 


Moj otac bi ustajao u rano jutro, da mi priredi doručak, 
prije nego krenem dvokolicom u ljevaonicu u Exeteru, gdje sam 
provodio naporno, ali zanimljivo naukovanje kao pomoćnik lje- 
vača. Otac je znao napraviti dobar doručak kao svaki drugi, a 
njegovo prihvaćanje toga posla s tihom poniznošću postalo mi 
je jasno tek mnogo godina kasnije, kad sam se sjetio prilika, 
u kojima smo tada živjeli. On je to radio, da mojoj majci pruži 
više vremena za odmor, a i radi toga, što nije htio ni da čuje 
o tome, da ja to sam radim. 


Iako sam siguran, da mu se vrijeme, što ga je proveo u 
Stoke Canonu, pričinjalo kao robija, bilo je tada i vedrih ča- 
sova. Cricket, koji je uvijek bio njegov najdraži sport, pru- 
žao je njemu i bratu — a obojica bijahu među najboljim igra- 
čima u našoj općini — razonodu kroz cijelu sezonu, jer su bili 
kao igrači mnogo traženi. 

Posljednji put sam ga vidio u mjesecu martu 1924. godine, 
kad je vlak. što ide u Liverpool, krenuo sa stanice Sv. Davida 
u Exeteru. Njegova visoka pojava, koju sam vidio s prozora va- 
gona, uskoro mi je nestala s vidika. I dok me je vlak vozio na 
sjever, na prvoj etapi moga dugog putovanja u Peru, bio sam 
posve uvjeren, da ćemo se za nekoliko godina opet sastati u 
Južnoj Americi. 

Ali ta se nada nije ispunila. Pripreme za ekspediciju po- 
trajale su duže nego što bi trebalo, a u međuvremenu su oni 
Jack počeli »trenirati«. Jack je naučio temelje portugalskoga 
jezika i baratanja s teodolitom. Osim toga, oni su postali vege- 
tarijanci, hoteći se tako pripremiti, da lakše podnesu tegobe te 
ekspedicije, na kojoj bi bez te pripreme gladovali. U fizičkom 
pogledu irebalo im je malo treninga. Jackovih šest stopa i tri 
palca visine sastojale su se od samih kostiju i mišića, a tri glav- 
na fatkora fizičke degeneracije — alkohol, pušenje i raspušten 
život — bili su mu odvratni. Jack je od fizičke kondicije stvo- 
rio pravi kult, pa su jedini kućni poslovi, protiv kojih se nije 
nikada bunio, bili oni, u kojima je trebalo da dođe do izražaja 
fizička snaga. Njegov sposobni i spremni pomoćnik bio je Ra- 
leigh Rimell, sin jednog liječnika u Seatonu. Raleigh je bio u 
našem društvu gotovo cijelo vrijeme, što smo ga kao đaci pro- 

veli u Seatonu. Bijaše rođen lakrdijaš, sušta suprotnost ozbilj- 
nom Jacku, i među njima se razvilo prijateljstvo, koje je dovelo 
do velike pustolovine od 1925. godine. 


Potkraj 1924. godine uređeno je financiranje ekspedicije. 
Tad je neki prijatelj moga oca otputovao naprijed u New York, 
da tamo namakne novac i da zaključi posao, dok otac i Jack 
stignu onamo. No kad su se njih dvojica iskrcali u Sjedinje- 
nim Državama, ustanovili su, da je taj »prijatelj«, u slavnu 
Pijančevanju, koje je trajalo šest tjedana, spiskao hiljadu očevih 
dolara i 500 dolara gđe Rimell, Raleigheve majke, koje je izma- 
mio od nje bajkom o nekakvom nepostojećem rudniku. Mislim, 
nije potrebno spomenuti, da nije namaknuo ni centa, a od nov- 
ca, koji mu je bio povjeren, dobio je moj otac natrag svega oko 
200 funta sterlinga. 


Sad se otac dao na posao, da stvori novac potreban za 
ekspediciju. To mu je pošlo za rukom u mjesec dana, i to tako, 
da je pobudio interes nekoliko naučnih udruženja i da je ovla- 
štenje za objavljivanje vijesti o njegovim doživljajima prodao 
»Sjeverno-američkom novinskom savezu«, koji ga je imenovao 
svojim specijalnim dopisnikom. 


»Na putovanju do polazne točke bit će nam lijepo, a isto 
tako i u Braziliji, sve dok na tri godine ne nestanemo u pra- 
šumama«, pisao mi je otac u septembru 1924. godine prije po- 
laska iz Engleske. »Mislim, da će Jack i Raleigh uživati u tome. 
U samoj ekspediciji ne će osim nas trojice sudjelovati nitko 
osim dva Brazilijanca, ali će oni ići s nama samo jedan dio 
puta.« 


A onda mi je, pred kraj siječnja 1925. godine, napisao s 
parabroda »Vauban«, koji je bio vlasništvo parobrodskog dru- 
štva Lamport and Holt Line: 


»I tako se eto s Raleighem približavamo Rio de Janeiru. 
Meni se ovo putovanje čini prilično dosadno, ali Jack u njemu 
temeljito uživa. U New Yorku su bili veoma gostoljubivi i sim- 
patični, ali nam je položaj, naravno, bio težak. Ali sad se nala- 
zimo na istom kontinentu, na kojem si i ti, a putujemo prema 
Matto Grossu. Najmanje četrdesetak milijuna ljudi već zna za 
naš cilj. 

»Ako nam budu išli na ruku na carinarnici u Rio de Ja- 
neiru, krenut ćemo prema Matto Grossu za otprilike nedjelju 
dana, a u Cuyabu oko 2. travnja. Zatim ćemo nestati iz civili- 
zacije sve do kraja slijedeće godine. Zamisli, da smo negdje 
otprilike hiljadu milja istočno od tebe, u prašumama, u koje 
još nije stupila noga civilizirana čovjeka. 


—_ 

»New York je za nas bio teška kušnja. Bila je ciča zima, 
snijeg debeo cijelu stopu, a puhao je strašan vjetar. Jack je 
marljivo posjećivao kinematografe — koji su uglavnom bili 
veoma loši — i prožvakao svu silu gume za žvakanje. Sva tro- 
jica hranili smo se u jednom automatskom buffetu.« 


Za vrijeme boravka u Rio de Janeiru odsjeli su u hotelu 
»Internacional«, razgledavali grad i kupali se u moru. Odjeća 
i oprema za ekspediciju iskušane su u »džungli« hotelskog vrta, 
i pokazalo se, da odgovaraju svrsi. U mjesecu februaru 1925. 
krenuli su na put, pošavši prvo u Sado Paulo. 


* a 


Dva mjeseca poslije toga, 14. travnja, otac mi je pisao: 


»Bilo je uobičajenoga odugovlačenja, bez kojega nema 
ništa na ovome kontinentu mafiana, ali polazimo dalje za 
nekoliko dana. Krećemo na put puni nade u uspjeh... 


»Sva se trojica osjećamo veoma dobro. S nama su dva psa, 
koji se diče imenima Pastor i Chulim; dva konja i osam mazga; 
uljudan pomoćnik, po imenu Gardenia, koji ima neobuzdan ape- 
tit za akontacije — što ovdje nose eufemistički naziv, provi- 
dencias! —i jedan marljivi negroidni mouco, koji sluša 
svačije naloge. Te ćemo ljude otpustiti, čim naiđemo na prve 
tragove divljih Indijanaca, jer bi boja njihove puti mogla iza- 
zvati neprilike i pobuditi sumnjičavost. 

»Bila je silna žega i veoma kišovito vrijeme, ali sada na- 
stupa hladna i suha sezona. 


»Jack već prilično dobro govori portugalski i pomalo razu- 
mije, što mu se govori. Ali Raleigh nije u stanju da nauči ni 
cigle riječi! 

»Neki moj znanac ranchero pripovijedao mi je, da su 
on i njegovi, još dok je bio dijete, sjedili na verandi svoje kuće, 
šest dana putovanja sjeverno odavde, i slušali neke neobične 
zvukove, što su od vremena na vrijeme dolazili iz šume na sje- 
veru. Opisao je te zvukove kao zujanje kakve rakete ili velike 
topovske granate kroz zrak, za kojim se čuo zvuk kao da je ta 
raketa pala natrag u šumu i onda eksplodirala s praskom. On 
nema ni pojma, što je to moglo biti, ali ja mis'im, da je to po 
svoj prilici neki meteorološki fenomen, skopčan s jako vulkan- 
skim područiima, nalik na onai. što je mistificirao stanovnike 
Darjeelinga,? gdje se u razdobljima između monsuna čulo ne- 


1 Providnost. Op. prev. 
* Grad i nekadašnji britanski veliki garnizon u Indiji. Op. prev. 

što nalik na artiljerijsku palbu. I u drugim dijelovima ovoga 
neobičnog područja čuju se zvukovi slični prasku granata ili 
hrkanju, te ulijevaju strah ljudima, koji ih čuju. 

»Taj moj znanac, vlasnik rancha, kaže mi, da se neda- 
leko od njegova posjeda u rijeci Paranatingi nalazi dugačka 
četverouglasta stijena, probušena sa tri rupe. Srednja je za- 
tvorena i po svoj prilici zacementirana na oba kraja. Iza te rupe 
nalazi se, prilično pomno prikriven, nekakav natpis od četrnaest 
neobičnih znakova, On će nas odvesti onamo, da ga možemo 
fotografirati. Neki Indijanac s njegova rancha zna za jednu 
stijenu, prekrivenu istim takvim znakovima, pa ćemo otići da 
i nju vidimo. 

»Neki drugi čovjek, koji živi na Chapadi — visoravni od- 
mah na sjeveru od toga mjesta, koja je nekoć tvorila obalu jed- 
noga drevnog otoka — kaže mi, da je vidio kosture krupnih 
životinja i okamenjena stabla, a zna i gdje se, upravo na Cha- 
padi, nalaze drevni natpisi i čak temelji nekakvih prethistorij- 
Skih građevina. Razumije se, sve je to na granici našega po- 
dručja. Jedna velika travnata ravnica, koja leži nedaleko odav- 
de, ima u svome središtu velik kamen, isklesan u obliku gljive, 
— tajanstven i neobjašnjiv spomenik. 

»Onu građevinu, što se nalazi između »Z«-a i mjesta, gdje 
ćemo se rastati s civilizacijom, opisuju Indijanci kao neku vrst 
debelog kamenog tornja. Oni žive u silnom strahu od toga 
tornja, jer kažu, da joj noću izlazi svjetlost iz vrata i prozora! 
Čini mi se, da se radi o »Svjetlosti, koja se mikada ne gasi«. 
Još je jedan razlog njihova straha u tome, što taj toranj stoji 
na teritoriju trogloditskih Morcega, plemena, koje živi u rupča- 
gama, spiljama, a gdjekad i na drveću s gustim krošnjama. 

»Pred kratko vrijeme — ali tek 
nošću na području Matto Grossa privu 
nomu su obrazovanom Brazilijancu i 
oficiru, koji je vršio geodetska mjerenja rijeke, Indijanci Pripo- 
vijedali o nekom gradu na sjeveru. Indijanci su se ponudili da 
će ih odvesti do toga grada, ako se oni ne boje opakih divljaka. 
Kazali su, da je to grad s niskim kamenim, kućama i s mnogo 
ulica, koje se sijeku pod pravim kutom, ali da u njemu ima i 
nekoliko velikih zgrada i jedan golemi hram, u kojem se nalazi 
velika ploča isklesana od gorskoga kristala. Rijeka, što teče kroz 
šumu kraj grada, ruši se niz veliki vodopad, kojega se tutnjava 
čuje na kilometre daleko, a ispod grada se proširuje u veliko 
jezero. Indijanci ne znaju, kamo otječe voda iz toga jezera. U 
mirnoj vodi ispod vodapada nalazi se figura čovjeka, uklesana 
u bijelu stijenu (od kremena ili Borskoga kristala), koju snaga 
riječne struje pomiče amo tamo. 


pošto sam svojom djelat- 
kao na sebe pažnju — jed- 
Z ovoga grada i jednomu 

»To zvuči, kao da je to grad, što ga je Raposo otkrio 1793. 
godine, ali sa podaci o njegovu položaju nikako ne slažu s mo- 
jim kalkulacijama. Možda ćemo ga obići na svome putovanju 
2 »Z«-a, a možda, ako nam to prilike dopuste, kad budemo u 
»/<-U. 


> »Moj znanac ranchero također mi je pripovijedao, da 
je jednom zgodom doveo u Cuyabu jednoga Indijanca, koji je 
bio pripadnik nekog zabačenog plemena. Odveo ga je u tamo- 
šnje velike crkve, nadajući se, da će ga tako zapanjiti. »Nije to 
ništa!« kazao je Indijanac. »Dobar komad puta od mjesta, gdje 
živim, ima većih, viših i ljepših zgrada od ove. Te zgrade Imaju 
velika vrata i prozore, a u sredini se diže visok stup, i na njemu 
je golem kristal, koji osvjetljuje unutrašnjost zgrade i zaslje- 
pljuje čovjeku oči!« / 

»Dosada imamo mnogo kiše i silno je vruće. Već mnogo 
godina ne pamtim, da sam se tako strašno znojio, a ipak tempe- 
ratura iznosi svega 80 stupnjeva u hladu ...«5 


* * * 


Za Jacka to bijaše velika pustolovina, upravo ono, za što 
je bio odgojen i za što se pripremao. Očeva pisma bila su stvar- 
nija. Za njega je to bilo nešto obično, a pogled mu je bio uperen 
na cilj, koji je bio pred njima. Evo što kasnije piše: 

»Ispostava Bacairy, Matto Grosso, 20. svib- 
nja 1925. Stigli smo ovamo s mnogo prilično neobičnih te- 
škoća, ali je to Jacku i Raleighu pružilo sjajnu priliku da se 
upoznaju s radostima putovanja kroz sertio. Putem smo tri 
puta zabludili, beskrajno smo se mučili s mazgama, koje su 
padale u mulj potoka, a usput su nas poždirali krpelji. Jednom 
zgodom, kako sam predaleko otišao naprijed, nisam našao 
ostale. Vratio sam se natrag da ih potražim, ali me uhvatila noc, 
pa sam morao spavati na goloj zemlji, upotrebivši umjesto ja- 
stuka sedlo. Zbog toga su me prekrili sićušni krpelji, pa sam se 
puna dva tjedna morao bez prestanka česati. 

»Jack sve dobro podnosi. Stigao je ovamo jači i deblji nego 
što je bio u Rio de Janeiru. Prilično me uzbuđuje bojazan, hoće 
li Raleigh moći izdržati teži dio putovanja, jer mu je putem od 
ugriza krpelja otekla noga i na njoj su se pojavili čirovi, a u 
posljednje vrijeme opet se češe, dok ne zdere cijele velike 
krpe kože. 


5 Naravno 80 Fahrenheitovih stupnjeva. Op. prev. 


»Na Jackovo oduševljenje sreli smo ovdje prve divlje Indi- 
Jance, gole divljake s rijeke Xingu. Dvadeset i pet njihovih izvr- 
snih fotografija poslao sam NANA-i.+ . 

»Sastao sam se i razgovarao s indijanskim poglavicom Ro- 
bertom. Pod utjecajem vina, koje razvezuje jezik, potvrdio mi 
je sve, što mi je pripovijedao moj znanac u Cuyabi, pa Još 1 
više toga. Potaknut onim, što mu je pripovijedao njegov djed, 
uvijek je želio poći do onoga vodopa, ali je sada već prestar. 
On drži, da tamo ima mnogo opakih Indijanaca, ali se zaletio 
izjavivši, da su te drevne gradove podigli njegovi preci. Sum- 
njam, da je to točno, jer je on, kao i svi Indijanci, skupine Mehi- 
naku, smeđeg ili polinezijskog tipa, a ja smatram, da su te 
gradove sagradili ljudi svijetle ili crvene puti. 

»Pripadnici plemena Bacairy umiru kao muhe od mala- 
rije i fetišizma. Svaka se bolest smatra kod njih djelom nekoga 
fetiša! Ovdje se bezuvjetno pruža sjajna prilika za rad misionara 
— samo ako bi došao misionar, koji se razumije u medicinu — 
jer takav bi lako uhvatio vezu s divljim Indijancima i ukrotio ih. 

»Ne moram ni reći, da su me prevarili pri nabavi mazga i 
gotovo svega ostalog. Na moju nesreću, čovjek, koji mi ih je 
imao nabaviti, ostavio me na cjedilu, pa sam ih morao na vrat 
na nos nabaviti od nekog drugog čovjeka, a u Cuyabi se o po- 
slovnom poštenju ne može ni sanjati! Pokazalo se, da su te 
mazge tako loše, da sam putem morao kupiti druge. U tu svrhu 
— kao i zato, da izliječimo Raleighevu nogu — ostali smo pet 
dana na fazendi moga znanca Hermenegilda Galvaoa. Ni 
peoni, koje smo poveli, nisu ni za što, a zbog divljih Indija- 
naca plaši ih i sama pomisao da nastave put prema sjeveru. 

»Jack već prilično dobro vlada portugalskim jezikom, ali 
Raleigh je dosad naučio svega dvije riječi. Meni je španjolski 
jezik draži, ali u Braziliji je portugalski jezik važniji, pa i njime 
prilično dobro vladam. 

»S posljednje točke civilizacije, s mjesta, odakle će se naši 
peoni vratiti i prepustiti nas same sebi, poslat ću pismo. Na- 
dam se, da ću sa starom civilizacijom doći u dodir za mjesec 
dana, a da ću na glavni cilj stići u mjesecu kolovozu, Poslije 
toga naša će sudbina biti u božjim rukama!« 


* * * 


Konačno je stigla i njegova posljednja poruka, s datumom 
od 29. maja 1925., koju je poslao po peonima. Poslije toga 
nismo dobili glasa od njih. Njihov udes ostao je tajna sve do 
dana današnjega. 


“ Američkoj novinskoj organizaciji, za koju je puk. Fawcett radio. 
Op. prev. 

* * * 


»Trudim se da pišem, ali to je spojeno s velikim teškoćama 
zbog cijelih legija muha, koje čovjeka napastuju od zore do 
mraka, a katkad i svu noć! Najgore su one sitne, koje su manje 
od glavice pribadače i gotovo nevidljive, ali ubadaju kao mo- 
skiti. Vazda oko nas kruže oblaci tih muha. Dodijavaju nam 
i milijuni pčela i sijaset drugih insekata, Te užasne životinje 
posve prekrivaju čovjeku ruke i tjeraju ga u ludilo. Čak ni 
mreže na glavi ne pomažu. A što se tiče mreža protiv moskita, 
ti se štetnici i kroz njih provlače! 

»Nadamo se, da ćemo se probiti kroz ovaj kraj za nekoliko 
dana. Ovdje ćemo logorovati par dana, da uradimo sve potrebno 
za povratak peona, koji jedva čekaju da se vrate, jer im je 
to putovanje već navrh glave — a jaim toine zamjeram! Na- 
stavit ćemo put s osam tovarnih životinja: tri jahaće mazge, 
četiri tovarne mazge i jednom madrinhom, životinjom- 
predvodnicom, koja drži ostale na okupu. Jack se dobro osjeća 
i u dobroj je kondiciji, iz dana u dan je sve jači, iako donekle 
trpi od napada insekata. Mene po cijelome tijelu grizu ili bodu 
krpelji i piumi, t. j. sitni krpelji. Zabrinjuje me Raleigh. 
Jedna mu je noga još uvijek u povoju, ali on ne će da se vrati. 
Dosad smo imali hrane u izobilju, a nismo morali ni pješačiti, 
ali ne znam, kako će to dugo trajati. Možda će nam u kraju, u 
koji idemo, ponestati hrane za tovarne životinje. Ne mogu se 
nadati, da ću to putovanje izdržati bolje od Jacka ili Raleigha, 
ali sam ga morao poduzeti. Breme godina osjeća se unatoč po- 
letnomu duhu. 

»Računam, da ću s Indijancima uhvatiti vezu za otprilike 
sedam do deset dana, kad bi trebalo da već stignemo do vodo- 
pada, o kojem se toliko govori. 

»I sad smo eto u ,Logoru mrtvoga konja“, na 119% 43' sje- 
verne širine i na 540 35“ zapadne dužine, na mjestu, gdje mi je 
godine 1920. uginuo konj. Od njega je ostao samo: bijeli kostur. 
Ovdje se možemo kupati, ali nas insekti sile da to radimo na 
vrat na nos. Ipak je godišnje doba dobro. Noću je veoma hladno, 
a ujutru svježe, ali oko podne vraćaju se kukci i žega, pa je 
od toga časa do šest sati poslijepodne život u logoru prava 
nevolja. 

»Ne moraš se bojati, da će biti neuspjeha... 


* * * 
Te posljednje riječi, što ih je napisao majci, dolaze k meni 
poput jeke preko onih dvadeset i šest godina, što su odonda 


protekle! ' i . 
»Ne moraš se bojati, da će biti neuspjeha... « 

DVADESET I ČETVRTO POGLAVLJE 


NOVI OPAT JOHN! 


Dok sam 1927. godine radio u Brdskoj sekciji »Centralne 
peruanske željeznice«, primio sam iz Lime telefonom vijest, da 
je onamo stigao neki civilni inženjer po imenu Roger Courte- 
ville, koji tvrdi, da je mjesec dva prije toga sreo mogao oca na 
teritoriju države Minas Gerais, u Braziliji. 

Pohitio sam u Limu i tamo sam se sastao s g. Courtevilleom. 
On mi je pripovijedao, da je sa svojom ženom proputovao auto- 
mobilom kontinent s atlantske na pocifičku stranu, preko La 
Paza. Dok su putovali kroz sertao države Minas Gerais, 
naišli su na nekog starog, bolesnog i odrpanog čovjeka, koji je 
sjedio kraj ceste. Na njihova je pitanja odgovorio, da se zove 
Fawcett. 

»Je li još što rekao?« zapitao sam. 

»Činio mi se zbunjen i ne baš posve priseban, baš kao da 
je upravo proživio strašne nedaće.« 

G. Courteville je uporno od mene tražio, da stupim u kon- 
takt sa »Sjeverno-američkim novinskim savezom«, da prikupim 
novčana sredstva za ekspediciju i da se odmah vratim da po- 
tražim starca. 


! Prester John — legendarni kršćanski srednjovjekovni vladar u 
Aziji, koji je tobože vladao nekim hipotetskim kraljevstvom na Dalekom 
Istoku. Op. prev. 

»O pukovniku Faweettu nisam nikada čuo, sve dok nisam 
stigao u Limu«, objasnici mi je. »Da sam znao, tko je, svakako 
bih ga bio povezao s vama. Bilo kako bilo, ne bi bilo teško da 
ga nađemo, ako se vratimo onamo, jer u tom distriktu živi 
veoma malen broj gringa.« 

Ja sam nekako sumnjao u tu pripovijest, a opet nisam smio 
olako prijeći preko nje, jer je mogla biti i istinita. Napokon, 
i mogla je biti istina! Ali »Sjeverno-američki novinski savez« 
imao je o tome drugačije mišljenje, pa nam nije poslao novac. 
Tada još nije došlo vrijeme velikih, dobro finansiranih i gloma- 
znih ekspedicija za »spasavanje«, opremljenih filmskim apa- 
raturama i radio-prijemnicima i odašiljačima. 

Slijedeće godine je »Sjeverno-američki novinski savez« or- 
ganizirao veliku ekspediciju pod vodstvom comman dera? 
Georgea Dyotta, s kojim sam se upoznao god. 1924. u Peruu. Ta 
je ekspedicija dobila zadatak da istraži očev udes. Krenula je 
iz Cuyabe u mjesecu maju 1928. godine. Kopnenim putem je 
pošla do rijeke Kuliseu i tamo naišla na jedno selo Indijanaca 
plemena Anaqua. U kolibi poglavice Aloiquea našao je com- 
mander Dyatt jedan metalni kovčeg, a poglavičin je sin nosio 
oko vrata komad uzice, o kojoj je visjela mjedena pločica s na- 
zivom firme, koja je izradila taj sanduk, firme »Silver & Co.« 
u Londonu. 

Aloique je izjavio, da mu je taj sanduk dao neki Caraiba 
(t. j. bijelac), koji je došao u njegovo selo u pratnji još dvojice 
mlađih bijelaca, koji su obojica šepali. Svu trojicu odveo je 
Aloique do jednoga sela Indijanaca plemena Kalapalo, koje se 
nalazi na rijeci Kuluene. Poslije toga oni su prešli preko rijeke 
i nastavili put prema istoku. Dim njihovih logorskih vatara 
vidio se još pet dana, a onda se više nije pojavio. 

Dyottova ekspedicija vratila se bez ikakva dokaza o bilo 
čemu. Nije se vratila čak ni s dokazom, da je Fawcettova dru- 
žina uopće bila u tom selu. Naime, onaj metalni kovčeg doista 
je pripadao mome ocu, i njegov ga je proizvođač indentificirao, 
ali se radilo o kovčegu, što ga je moj otac odbacio još 1920. 
godine. Commander Dyott je držao, da je moj otac po- 
ginuo. Ja sam iznio podatke, pa prepuštam čitaocu, da sam stvori 
svoj sud. Što se tiče nas, članova obitelji, mi ih nismo mogli 
prihvatiti kao podatke, na temelju kojih bi se mogao stvoriti 
kakav definitivni zaključak, 

. Slijedeću ekspediciju, koja je pošla da riješi tu tajnu, vo- 
dio je novinar Albert de Winton. God. 1930. ta je ekspedicija 
stigla u ono isto selo Indijanaca plemena Kalapalo, za koje je 


* Čin u američkoj vojsci, viši od čina poručnika, a niži od čina 
kapetana, Op. prev. 

on držao, da je u njemu pobijena Fawcetlova družina, Ali Win- 
ton se nije živ vratio u civilizaciju, pa tako opet ništa nije 
dokazano. 

A onda je nastala senzacija, kad je god. 1932. iz Matto Gros- 
sa stigao Švicarac Stefan Rattin, lovac na životinjska krzna, koji 
je pripovijedao, da se moj otac nalazi kao zarobljenik kod nekog 
indijanskog plemena sjeverno od rijeke Bomfina, pritoka rijeke 
S4o Manoela, Rattin je tvrdio, da se razgovarao s ocem. Evo 
njegove izjave: 

»Šesnaestoga listopada 1931. godine pred zalaz sunca ja 
i moja dva suputnika prali smo rublje u nekom potoku (pritoku 
rijeke Iguacu Ximari), kadli odjednom primijetimo, da su nas 
opkolili Indijanci. Pošao sam k njima i zapitao ih, da li nam 
mogu dati malo chiche. Prilično sam se teško s njima spo- 
razumijevao, jer nisu govorili guarani, iako su razumjeli neko- 
liko riječi toga jezika. Odveli su nas u svoj logor, gdje se nala- 

zilo otprilike 250 muškaraca i! mnogo žena i djece. Svi su čučali 
nazemljii pili chicehu. Sjeli smo kraj poglavice i tridesetak 
drugih Indijanaca. 

»Poslije zalaza sunca odjednom se pojavio neki starac, odje- 
ven u životinjske kože. Imao je dugačku žučkastosijedu bradu 
i dugu kosu. Poglavica ga strogo pogleda i naredi mu, da sjedne 
kraj njih, nekoliko metara od nas. Starac je izgledao veoma 
tužan i nije mogao skinuti pogled s mene. Sjedili smo i pili 
svu noć, a u svitanje, kad su gotovo svi Indijanci, među njima 
i poglavica, zaspali dubokim snom, starac priđe k meni i zapita 
me, da li sam Englez. Govorio je engleski. Odgovorio sam mu: 
»Nisam Englez, već Švicarac.« On me tada zapita: »Jeste li 
prijatelj?« Odgovorio sam, da jesam, a onda on nastavi: »Ja 
sam engleski pukovnik. Otiđite u engleski konzulat i zamolite 
tamo, neka kažu majoru Pagetu, koji ima plantažu kave u 
državi Sao Paulo, da se nalazim ovdje i živim kao zarobljenik.« 
Obećao sam mu, da ću to učiniti, a onda mi je on pružio ruku 
i kazao: »Vi ste gentleman.« 

»Starac me zapitao, imam li komad papira, a onda me od- 
veo u svoj šator. Za nama je pošlo nekoliko Indijanaca, koji su 
ga motrili. Pokazao mi je četiri komada drveta, na kojima je 
napravio nekakve grube skice pomoću oštra kamena. Precrtao 
sam ih što sam bolje mogao. Pritom sam opazio, da je gornji 
dio njegovih ruku jako izgreben, pa sam poslao jednog od svojih 
drugova, da donese tinkturu joda, koju smo ponijeli sa sobom. 
Stavio je malo tinkture na svoje ruke, a kad su to Indijanci vi- 
djeli, oduzeli su mu ju i stali sebe bojadisati tom tinkturom, 

»Poglavica i većina ostalih Indijanaca i dalje su čvrsto 
spavali, pa sam mogao starca zapitati, da li je sam. Iz njegova 
sam odgovora razabrao, da mu sin spava, a onda je on briznuo 

u plač. Nije spomenuo ni jedne druge osobe, a ja se nisam usu- 
pi oi rje daljuja pitanja. Onda mi je pokazao zlatan me- 
Poni i. ata nosio na lančiću oko vrata. U njemu je bila 
grafija neke gospođe s velikim šeširom i dvoje male djece, 
stare otprilike šest do osam godina. Nosio je četiri zlatna prste- 
na: jedan sa crvenim kamenom, jedan sa zelenim kamenom, u 
koji je bio urezan lik lava, jedan veoma tanki prsten s malim 
dijamantom i jedan prsten izrađen u obliku zmije, sa dva crvena 
oka. Ima oko šezdeset i pet godina, visok je otprilike pet stopa 
i jedanaest palaca i snažno građen. Ima svijetloplave oči sa 
žućkastim sjajem, kestenjaste trepavice i malu brazgotinu iznad 
desnoga oka. Činio mi se veoma potišten, ali je davao utisak, 
da potpuno vlada svojim duševnim sposobnostima. Činilo se, 
da je zdrav: ni previše debeo, ni previše mršav. 

»Uskoro poslije izlaza sunca vratili smo se k svojim dvjema 
mazgama i otišli iz indijanskog logora. Sve do podneva slije- 
dilo nas je pedesetak Indijanaca. Nije mi se dalo postavljati 
pitanja, ali sam pokušavao od njih doznati, što taj starac radi 
kod njih. Odgovorili su mi samo: »Posc hu demasl«, što 
po svoj prilici znači »loš čovjek«. Putovali smo šest dana prema 
jugu, a onda... smo preko Goiasa stigli u Barreto. 

»Nikada nisam čuo za pukovnika Fawcetta do svoga dolaska 
u Barreto.« ' 

To je tekst njegove službene izjave, što ju je dao britan- 
skom generalnom konzulu u Rio de Janeiru. Kasnije su Rattina 
unakrsno preslušavali brazilski funkcionari. 

Tomu se iskazu poklanjalo toliko vjere ponajviše zbog toga, 
što se u njem spominje »major Paget«, ali meni je to bilo ne- 
uvjerljivo. Veliki prijatelj moga oca bio je Sir Ralph Paget, koji 
je neko vrijeme bio britanski ambasador u Braziliji, ali se on 
već odavno vratio u Englesku, a siećam se, da ga je moj otac 
posjetio u Sittingbourneu, u grofoviji Kent, prije moga odlaska 
u Peru. Ja držim, da ja Rattin uglavnom govorio istinu, ali ne 
mogu prihvatiti tvrdnju, da je onaj starac bio moj otac. 

Brada moga oca bila bi sivkastosijeda, a ne žučkastosijeda, 
a čudilo bilme, da mu je izrasla duga kosa na glavi, koja je već 
veoma rano oćelavila. Osim toga, zašto bi on s Rattinom govorio 
engleski, kad je Rattin tako slabo poznavao engleski jezik, da je 
gornju izjavu morao dati na njemačkom jeziku?! Logično bi 
bilo, da su se razgovarali na portugalskom jeziku, koji su po 
svoj prilici obojica jednako tečno govorili. Starac je kazao, da 
mu sin »spava«, a onda je zaplakao. Kako ta primjedba, tako i 
ta emocija u potpunoj su suprotnosti s očevom naravi. Ne vje- 
rujem, da je ikada posjedovao medalion nalik na onaj, što ga 
je opisao Rattin, a posve je sigurno, da nikad nije nosio takvu 

24 FAWCETT: Kroz prašume J. Amerike 


zbirku prstenja. Podaci o visini ne odgovaraju, jer je moj otac 
bio viši. Bio je mnogo viši od šest stopa, ali pustimo to na 
stranu, jer Rattinova izjava i onako nije odlučna. Oči mog oca 
nisu bile plave, već čeličnosive, a gdjekada gotovo zelenkaste. 
Trepavice mu nisu bile kestenjaste, već sijede. Kad je odlazio 
iz Engleske, nije imao brazgotine ni iznad jednog oka. A zašto 
— zašto taj starac nije kazao, kako se zove?! 


Krajeve uz rub civilizacije, gdje žive »izrođena plemena« 
— kako ih je moj otac nazivao — često posjećuju bijeli ljudi; 
prospektori, lovci, bjegunci, prirodoslovci, botaničari i t. d. I 
sam je Rattin lutao onuda! Stoga je lako moguće, da su tamošnji 
Indijanci doista držali u zarobljeništvu. kakva bijelca, ali ima 
mnogo razloga za sumnju, da je taj bijelac bia Percy Harrison 
Fawcett. 


Rattin nije stavljao nikakvih novčanih zahtjeva, a nije ni 
tražio publiciteta. Bio je protiv svih pokušaja, da.se organizira 
službena ekspedicija za spasavanje, i krenuo je sam, da dovede 
starca. »Engleski će me pukovnik nagraditi kasnije!« kazao je. 


Nestao je bez traga i glasa, ali je na putu prema svom odre- 
dištu prošao kroz rancho očeva prijatelja senhora Her- 
menegilda Galvaoa. Osmoga srpnja 1932. senhor Glavao na- 
pisao je u pismu mojoj majci ove riječi o preglomaznim ekspedi- 
cijama, koje sam već spomenuo: 

»Te se ekspedicije smatraju naučnima, ali su sastavljene 
samo od pustolova, koji — dok tvrde, da traže vašega supruga 
— zapravo poduzimaju picnice ine shvaćaju svoj zadatak 
ozbiljno. U takvu kategoriju spada i švicarski lovac na životinj- 
ske kože Rattin, koji je nedavno stigao u Cuyabu. Saznavši 
tamo, kojim je smjerom pošao pukovnik Fawcett, on je pošao 
posve suprotnim smjerom, otišavši iz Cuyabe u Rosario, a onda 
u Diamantino. Iz toga posljednjeg grada Matto Grossa pošao je 
na rijeku Arinos, gdje se sa svoja*dva suputnika ukrcao u jedan 
kanu. Ta rijeka utječe u rijeku Joruene, glavni pritok velike 
rijeke Tapajosa, koja je opet pritok Amazone. Ta ekspedicija 
ne će ništa saznati o vašem suprugu... 

»Prije polaska na svoju posljednju ekspediciju... pukovnik 
Fawcett mi je opisao svoju maršrutu, a budući da sam primije- 
tio, kako nitko od onih, što dolaze ovamo da ga traže, ne oda- 
bire tu maršrutu, a oni, koji je se drže ne pokušavaju da otkriju 
pravu istinu — a ne pokušavaju to saznati ni od Indijanaca, 
što žive u ovom kraju — odlučio sam da vam se stavim na 
raspologanje i da preuzmem vodstvo ekspedicije, koja bi poku- 
šala pronaći družinu pukovnika Fawcetta ,.., « GE 


370 


. U mjesecu lipnju 1938. tajnik Kraljevskog geografskog dru- 
štva predao je mojoj majci zamotak, u kojem se nalazio kompas, 
u svoje vrijeme sastavni dio jednoga teodolita. Firma, koja ga 
je izradila, identificirala je taj kompas kao dio jednog instru- 
menta, što ga je isporučila mome ocu u Devonshireu 13. veljače 
1918. Kompas se nalazio u lijepo izrađenoj kutiji od nekakvog 
južno-američkog drva, a ispod poklopca bila je ceduljica sa 
slijedećim tekstom: 


»Teodolitski kompas. Našao ga je nedaleko od 1o- 
gora Indijanaca plemena Bacairy u Matto Grossu pukovnik 
Aniceto Botelho, bivši narodni poslanik te države, koji ga je 
dao inspektoru za indijanske poslove Dr. Antoniju Estigarribiji. 
Inspektor ga je dao misionaru Fredericku C. Glassu 14. travnja 
1933. Kutiju je izradio Dr. Estigarribia.« 


Gospodin Glass poslao je taj kompas g. Stuartu McNairnu, 
funkcionaru Južno-američke evangeličke unije, koji stalno živi 
u Londonu. Tako je kompas došao u ruke tajnika »Kraljevskog 
geografskog društva«. 

Značenje toga kompasa je u tome, što nije nigdje zabilje- 
ženo, da je moj otac došao u kontakt s Indijancima plemena 
Bacairy prije svoga posljednjeg putovanja, kada se je, kao što 
se sjećate, razgovarao s Indijancem Robertom, iz toga plemena 
o onom vodopadu s natpisima. Roberto mu je kazao, da njegovo 
pleme živi »veoma daleko na sjeveru«, možda upravo u kraju, 
kojim je vodila maršruta moga oca, 

Kompas je bio u savršenom stanju, a očigledno nije bio 
duže vremena izložen djelovanju vremenskih prilika. Ima tako- 
đer znakova, da se nalazio u posjedu neke osobe, koja je znala 
baratati tim instrumentima. Moja je majka zaključila, da je 
sam moj otac stavio taj kompas na put pukovnika Botelha, za 
kojeg je znao da je u blizini. Učinio je to s ciljem, da se kom- 
pas pronađe i identificira. Majka je taj čin protumačila kao 
očevu poruku, da je on izvršio svoj posao i da je spreman da se 
vrati u civilizaciju s dokazima o tome, možda s kakvim velikim 
komadom kamena s natpisima, ali mu je potrebna mala pratnja, 
da mu u tome pomogne. O takvoj je eventualnosti on s majkom 
diskutirao 1924. godine. 

Moje je mišljenje, da je otac ostavio kompas u tom kraju 
na povratku s ekspedicije od 1920. godine, kad ga je smrt tovar- 
nih životinja primorala da baci sve dijelove opreme osim naj- 
potrebnijih. Možda ga je ostavio kao svoj dar u nekoj od onih 
ispostava, na kojima je njemu i Felipeu bilo pruženo gosto- 
primstvo, a možda su ga našli radoznali Indijanci, koji su 
kratko vrijeme prije toga pretraživali napuštena logorišta. 

U mjesecu srpnju 1933. Primili smo prikaz ekspedicije, koju 
je Virginio Pessione izvršio na rijeku Kuluene. Taj je prikaz 
poslao predsjedniku Kraljevskog geografskog društva monsi- 


njor Couturon, apostolski administrator misije salezijanaca u 
Matto Grossu: 


»... Stigli smo na posjed 'Rancharia, koji se nalazi na 
lijevoj obali rijeke Sao Manoela, pritoka rijeke Paranatinge. 
Tamo smo prenoćili. Od tamošnjih ljudi smo saznali, da na po- 
sjedu živi već godinu dana neka Indijanka plemena Nafaqua 
s rijeke Cuycuru, zajedno sa svojim sinom i s jednim Indijan- 
cem plemena Kalapalo. 


»Vlasnik posjeda saopćio nam je, da je ta Indijanka, kad 
je naučila nekoliko riječi portugalskog jezika, dala na znanje, 
da želi Pripovijedati, kako već nekoliko godina kod plemena 
Aruvudu, koje je Prijatelj njezina plemena, žive neki bijelci. 
Sutradan smo imali priliku da čujemo njen iskaz. Ona nam je 
kazala, što je htjela da nam kaže, pomoću govora znakovima i 
uz pomoć jednog Indijanca plemena Bacairy, koji je radio na 
posjedu i govorio portugalski. 


»Prije nego što je prestala dojiti sina, kazala je ta žena, 
niz rijeku Kuluene doplovila su kanuom u selo njezina ple- 
mena tri bijelca, Jedan je bio star, visok, plavook, bradat 
i ćelav; drugi bijaše mladić, koji je bio sin Prvoga, a treći nešto 
stariji bijelac. Vidjeli smo njezina sina, koji je bio u vrijeme 
dolaska tih ljudi u njezino selo još dojenče. Procijenili smo, da 
mu je otprilike devet ili deset godina. Dodirujući naše ruke i 
služeći se znakovima i napola formiranim riječima, ona nam 
je dala na znanje, da je najstariji bijelac nosio na desnoj ruci 
veoma velik prsten, a da je na kažiprstu imao još jedan, tanji, 
prsten. Onaj bijelac, kojega je ona nazvala sinom najstarijega, 
imao je na glavi tropski šljem nalik na one, što smo ih mi nosili, 
a starac — »Otac Carayba«, kako ga je ona zvala — imao je 
na glavi pusteni šešir sličan onomu, što ga nosi senhor Be- 
cerra (vlasnik posjeda). Kazala nam je, da je te ljude vidjela, 
kad god bi dolazila u pleme Aruvudu, i da su još prije otprilike 
godinu dana bili živi i zdravi. 

»Bijeli ljudi govorili su sve jezike prijateljskih plemena, 
a Carayba — t. j. onaj s dugom sijedom bradom — sada je po- 
glavica Aruvuda, dok je njegov sin uzeo za ženu kćer poglavice 
Jeruate. Kad ih je ona posljednji put vidjela, sinova je žena 
nosila muško dijete, posve golo i još prilično maleno, s pla- 
vim očima (kazavši to, Indijanka je pokazala prstom plavo rad- 
ničko odijelo jednoga od prisutnih) i s kosom boje zrelog kuku- 
ruza (pokazala je prstom na kukuruz, koji se slučajno nalazio 
u kutu sobe). 

»Caraybe žive na malom komadu obradive zemlje, a bave 
se i lovom i ribolovom. Također običavaju odlaziti iz sela u 
selo, okupljati oko sebe djecu i praviti crteže na pijesku. Taj 
me podatak podsjetio na činjenicu, da smo u blizini brzice, na 
mjestu, gdje rijeka Kuluena teče pokraj obronaka gore Serra 
Azul, vidjeli na deblima nekakve znakove, koji su izgledali, kao 
da ih je netko urezao kamenim alatom. Ti su znakovi bili nalik 
na pismena nekakva alfabeta, a izgledali su, kao da ih je netko 
urezao prije dvije godine. Indijanka je također izjavila, da po- 
glavica Carayba i ostali bijeli ljudi uživaju u tome plemenu 
velik ugled i da se pleme za njih dobro brine. Zapitana, zašto 
bijeli ljudi nisu pobjegli, ona je nejasno odgovorila, da oni 
više nemaju metaka za svoje puške, a također je razgovjetnije 
dodala, da oni žive u kraju, gdje u susjedstvu ima veoma zlo- 
ćudnih plemena — Suyasa i Cayarosa — i da bi ih čak i prija- 
teljski raspoloženi Indijanci ubili, da pokušaju bijeg, jer su 
stalno pod paskom i Indijanci ih; slijede na svakom koraku... « 

Ženi je tada postavljeno pitanje, kako bi se najlakše moglo 
stići do tih civiliziranih ljudi. Ona je na to pitanje odgovorila 
podužim objašnjenjem, popraćenim s mnogo pantomime. Iz 
njezina se odgovora razabralo, da treba proći preko teritorija 
mnogih plemena, da se stigne do teritorija plemena Aruvudu. 
Izvještaj završava ovim riječima: 

»Objašnjujući i praveći znakove na spomenuti način, ona 
je stala udarati nogom po tlu i odlučno je izjavila, da bijeli ljudi 
žive u sigurnosti i da su još uvijek tamo. Svaki od nas tražio 
ju je, da mu to ponovi nekoliko puta, a ona je svaki put dala 
točno iste podatke, napose ono mjesto izjave, gdje je uporno 
tvrdila, da bijeli ljudi i dalje žive kod plemena Aruvudu... « 

Ima u tom izvještaju podataka, koji svakako pokazuju, da 
su ti bijeli ljudi možda doista bili moj otac, Jack i Raleigh. 
»Okupljanje djece i pravljenje crteža na pijesku« ne bi bio 
samo najjednostavniji način izražavanja dvojice umjetnika, kao 
što su to bili moj otac il brat, već se dobro sjećam činjenice, da 
Jack naprosto nije mogao prijeći preko glatka Pijeska, a da ne 
zgrabi kakvo drvce i onda njime stane šarati po pijesku! Na to, 
da putuju kanuom, možda ih je natjerala Raleigheva šepavost, 
kad su se morali odreći i posljednjih tovarnih životinja. Ali u 
njihovu opisu, što ga je dala Indijanka, postoje dvije nepodu- 
darnosti. Naime, moj brat nije nosio tropski šljem, već su sva 
trojica nosili »stetsone«. Isto tako Raleigh nije bio »stariji« od 
Jacka, iako se može prepostaviti, da je izgledao stariji zbog duge 
bolesti. Bilo kako bilo, te nepodudarnosti nisu od velike važno- 
sti. Bilo bi previše tražiti od te žene potpunu točnost, a osim 

toga činjenica, da je ona podnosila svoj izvještaj, služeći se 
uglavnom samo govorom znakovima, pružila je dovoljno prilike, 
da dođe do nesporazumka između nje i onih, koji su slušali nje- 
zino pripovijedanje. 

Čuo sam, da divlji Indijanci vole držati bijele ljude u za- 
robljeništvu. To povećava njihov ugled u očima susjednih ple= 
mena, a zarobljenik — s kojim se obično lijepo postupa, ali je 
uvijek pod strogom stražom — ima u plemenu položaj sličan 
položaju maskote. Bijeli putnici obično prilično dobro poznaju 
medicinu, a to plemenu dobro dolazi. Isto tako može koji čo- 
vjek snažne ličnosti navesti Indijance, da ga s vremenom sma- 
traju za svoga vođu. Znam za jedan takav slučaj, koji se dogodio 
u Perlu, gdje je neki Englez postao gotovo lokalni kralj i vla- 
dao nad jednim prostranim područjem. Stoga je posve prirodno, 
da Indijanci ne žele dopustiti svojoj maskoti, liječniku ili čak 
vođi da ode od njih! ' . 

Gospodin Patrick Ulyatt vratio se god. 1935. iz Matto Grossa, 
i u pismu, upućenom mojoj majci, pisao je: 

»Premda za to nemam nikakva dokaza — a ne bih nipošto 
želio, da vi pomislite da ih imam — i dalje vjerujem, da je 
družina vašega supruga još uvijek na životu. To se moje uvje- 
renje temelji samo na mutnim informacijama, što sam ih pri- 
kupio u Matto Grossu. To moje uvjerenje ne mogu potkrijepiti 
nikakvim dokazom, pa radije o tome šutim. S tim se slaže i moj 
brat. Ali mislim, da bi bilo zanimljivo dodati, kako sada vje- 
rujem čvršće negoli ikada prije u postojanje "Izgubljenoga gra- 
da', što ga je tražio vaš suprug... « g. do 

»Moram se svakako vratiti. Možda je to teško razumjeti. 
Mi smo prošli kroz strašne nedaće, ali ja se moram vratiti, pa 
makar pošao sam...« 

On i njegov brat Gordon krenuli su uz rijeku Jamari, pritok 
Madeire, a onda su nastavili put prema rijeci Machadinhi. 
Umalo da im se nije dogodilo da uđu u logor Indijanaca ple- 
mena Boca Preta, a onda su ih opkolili divljaci, koji im nisu 
htjeli dopustiti da pođu dalje. Pustili su ih da pobjegnu tek kad 
su im oni dali svu svoju opremu. Braća Ulyatt otišla su samo s 
puškama, koje su nosili s cijevima okrenutima prema zemlji, 
u znak mira. Bilo je očigledno, da je tim divljacima stalo da 
spriječe Ulyattima prijelaz preko njihova teritorija. Zašto? Po- 
slije mnogih pustolovina oni su imali sreću da se opet vrate u 
civilizaciju, a htjeli su čak ponovo poći na to putovanje. Go- 
spodin Ulyatt je izjavio, da sakupljači gume znaju mnogo o 
mome ocu, premda nisu znali, tko je on, i da je područje, u 
kojem on tobože živi, sa svih strana okruženo teritorijima ne- 
prijateljski raspoloženih indijanskih plemena. 

Trinaestoga veljače 1944. primio sam interurbanski tele- 
fonski poziv iz Sio Paula. Na drugom kraju linije — koja je 
neprestano pucketala — nalazio se senhor Edmar Morel, 
novinar zaposlen u novinskoj agenciji Agencia Meridional. On 
mi je kazao, da se s njim nalazi indijanski dječak, koji se 
zove Dulipe, koji je zapravo bijeli koji je sin moga brata 
Jacka. U to vrijeme nalazio sam se u Limi, u Peruu, a zbog 
smetnja u prijemu, izazvanih nepovoljnim vremenskim prili- 
kama, kao i zbog nerazgovijetnog zvuka Morelova portugalskog 
jezika, meni prilično nepoznatog, jedva sam razumio, što mi on 
govori. Konačno sam shvatio, da je dječak spreman da sjedne 
u prvi avion, koji leti u Peru, čim ga ja prihvatim! Morel je 
doveo dječaka sa svoga boravka u plemenu Kuicuro, koje živi 
u kraju oko rijeke Xingu, gdje su prikupljeni definitivni dokazi 
o pogibiji družine moga oca. 

Nisam baš bio spreman da to progutam, jer to nije bilo 
prvi put, što sam čuo o Dulipeu. Godine 1937. moja je majka 
primila dugačko pismo od gđice Marthe Moennich, misionarke, 
koja se upravo bila vratila iz kraja oko rijeke Xingu. Ona je 
poslala nekoliko izvrsnih fotografija jednoga »bijelog dječaka«, 
koji se zvao Duh-ri-pe, a živio je kod plemena Kuicuro. 

»U proljeće 1925. godine družina od tri člana krenula je iz 
Cuyabe u kraj, što se prostire u slivu rijeke Xingu«, napisala je 
gđica Moennich, pišući o očevoj družini. »Prešli su preko Cen- 
tralne visoravni do rijeke Kuliseo, prešavši usput rijeku Para- 
natingu. Zatim su nastavili put kanuom i poslije devet dana 
plovidbe stigli u prvo indijansko selo: Nafaquas. Tu je pukovnik 
ostavio svoj vojnički kovčeg kod poglavice Aloiquea, a onda 
nastavio putovanje kopnenim putem prema sjeveru, prema teri- 
toriju indijanskog plemena Kuikuro, koje živi uz rijeku Ku- 
luene. Sa sobom je ponio samo najnužnije dijelove opreme... 

»Raleigh Rimmel umro je kratko vrijeme poslije dolaska u 
kraj oko rijeke Xingu. Umro je od malarije i od ugriza inse- 
kata. Pukovnik i Jack ostali su kod plemena Kuikuro godinu 
dana. Indijanci su s njima lijepo postupali, onako lijepo kao 
što se to moglo očekivati od tako primitivna plemena, koje nije 
imalo ništa da ponudi gostima. U međuvremenu se u džungli 
rodio sinčić. Jako su indijanska majka toga djeteta i Jack, koji 
je bio njegov otac, oboje umrli, njegov indijanski poočim i nje- 
govi indijanski rođaci brinuli su se za nj što su bolje mogli. 

: »Poslije toga pukovnik i Jack odlučili su poći na 'Rijeku 
Smrti' (Rio das Mortes), da po posljednji put pokušaju otkriti 
svoj cilj. Otišavši od Kuikura, prešli su na teritorij Kalapala, 
koji se nalazi jugoistočno od teritorija Kuikura. Skupina Indi- 
janaca pratila ih je nekoliko dana iza rijeke Kuluene. Kad im 

se istrošila zaliha mandioce i bei jua, slali su ih Kala- 
pali govorom znakovima zakljinjati, da se vrate u njihovo selo, 
dajući im na zhanje, kako je beznadan svaki pokušaj da se pro- 
dre u jedan kraj, u kojem ih čeka sigurna smrt. I sami su 
Indijanci bili već silno propali i nisu mogli dalje. Ali, jednako 
nepokolebiva duha i unatoč svojoj fizičkoj iscrpljenosti, izazva- 
noj neopisivim tegobama, otac i sin pošli su dalje, bez hrane, 
bez lijekova, bez rezervne odjeće i t. d. A onda je nastupio 
kobni trenutak. Ja i moja tri prijatelja razabrali smo na temelju 
dramatične demonstracije Indijanca plemena Waura, da umor- 
stvo nije bilo plod izdaje (što bi bilo, da su ga izvršili divljaci 
plemena Cayapo ili Caxibi), već osjećaja, u kojem se pomiješala 
samilost s gnjevom zbog izazivanja. Samilost bijaše izazvana 
spoznajom Indijanaca, da te ljude i onako neizbježno čeka smrt, 
a srdžbu činjenica, što oni nisu poslušali njihov dobronamjerni 
savjet. 

»Naša družina od četiri člana boravila je kod plemena Kui- 
kuro, a neki od nas otišli su da posjete Kalapale. Zapravo smo 


Putovima, kojima je išao Pukovnik, sjedili smo, gdje je on 
sjedio... 


»Onaj dječak posve je bijel i ima rumeno lice, Njegovo 
tijelo je slabašno, a plave mu su oči nastradale od napora, iza- 
zvanih tropskim suncem. U njegovoj dvojnoj naravi razabiru 
se znaci britanske suzdržljivosti i vojničkog držanja, dok je 
s druge strane dovoljno da ugleda luk i strijelu ili kakvu rijeku, 
da se probudi indijanska strana njegove naravi i da se on pre- 
tvori u pravog malog dječaka iz džungle... 

»Prvi je dječačića otkrio velečasni Emil Halverson, god. 


1926., u doba, dok je još bio dojenče. Opet smo ga vidjeli 1934. 
godine...« 


Na fotografijama, što ih je gđica Moennich priložila svomu 
Pismu, taj dječak svakako izgleda kao sin bijelca, ali su koso 
položene oči i bezbojne obrve tipično albinske. Albina ima me- 
du pripadnicima divljih plemena, a prema tvrdnji moga oca ima 
medu njima i »bijelog« potomstva s plavim očima i crvenkastom 
kosom. No možda je Dulipe doista polubijelac, i možda mu je 
otac bio jedan od onih ljudi, što lutaju tim Poluciviliziranim 
područjima, Ali zašto da mu upravo Jack bude otac?! Bilo kako 
bilo, nije nipošto sigurno, da mu je on mogao 
naravno, zavisi o tome, kad se taj dječak rodio 
činjenicu, da je Jack bio apsolutno nevin i da 
najmanje zanimale, bile one civilizirane ili ur 
u posljednje se vrijeme nekako uvriježio običa 

biti otac, jer to, 
. Imajte na umu 
ga žene nisu ni 
odenice. A ipak, 
j, da mu se često 


pripisuje ponašanje vojnika, željna seksualnih doživljaja, jer 
ljudi, koji šire te glasine, po svoj prilici smatraju takvo pona- 
šanje neizbježnom pojavom kod svakoga muškarca! 


Pripovijest o poglavici Aloiqueu i onom kovčegu nalikuje 
na tvrdnje, koje se iznose u izvještaju commandera Dy- 
otta, pa se zbog razloga, koje smo već iznijeli, može također 
odbaciti. 

Moj je otac izričito izjavio, da ne kani poći u smjeru Rio 
das Mortes, jer kraj oko te rijeke nije neistražen, pa ga zbog 
toga ne zanima. A ipak, u mnogim se izvještajima uporno tvrdi, 
da je pošao upravo u tom smjeru. Čini se, da ljude na to neodo- 
ljivo nagoni sugestivni naziv te rijeke, koji znači: "Rijeka smrti'. 


'Telefonsko saopćenje senhora Morela nije me našlo ne- 
spremna. U to sam vrijeme imao o tome ovo mišljenje: bez 
obzira na to, tko je i što je taj dječak Dulipe, bilo je nesmotreno 
odvesti ga od njegova plemena i osuditi ga na prokletstva, što 
ih sa sobom donosi život u civilizaciji. Ali dječak je bio dove- 
den u civilizaciju, i zlo je tako već bilo počinjeno. Neugodan 
problem njegove budućnosti mogao se prikladno i jednostavno 
riješiti tako, ako bi mene mogli skloniti da ga priznam za svoga 
sinovca. Predvidio sam mogućnost, da toga dječaka strpaju u 
avion koje međunarodne linije, te ga, ne pitajući moga dopu- 
štenja, pošalju meni, da se brinem za nj; zato sam, pomoću 
svojih prijatelja u diplomatskim krugovima, spriječio tu opa- 
gnost. U međuvremenu je brazilska štampa objavila moje od- 
lučne izjave, u kojima sam odbio svako srodstvo s tim dječakom, 
i kad se privremena buka oko toga stišala, nisam o jadnom Du- 
lipeu ništa više čuo. Nadam se, za njegovo dobro, da su ga 
vratili njegovu plemenu i životu, koji je poznavao.“ 


Nekako u isto to vrijeme došla je vijest, da je neki oficir 
brazilske vojske našao jedan kompas i jednu knjigu s bilješka- 
ma i očevim potpisom. Zamolio sam jednoga svoga prijatelja, 
da mi pokuša pribaviti te predmete radi identificiranja, jer sam 
se nadao, da će jednoga dana biti pronađen očev dnevnik s po- 


5 U mjesecu veljači 1952. godine, pošto sam napisao gornje riječi, 
objavljena je istina o Dulipeu u novinama »Diario da Note« i »O Jornal«, 
dva od najvećih listova, što izlaze u Rio de Janeiru. Objavljena je pod 
naslovom »Sumrak bogova«. Pokazalo se, da je taj dječak doista albin. 
Tečno se zna njegovo porijeklo, a u žilama mu nema ni kapi bijele krvi. 
Fizički defekti, tipični za albine, učinili su ga beskorisnim članom ple- 
mena Kuikuro i drugih prijateljski raspoloženih plemena u kraju oko 
rijeke Xingu. Nepoželjan i prezren, taj je dječak bio iskorišten, da se 
stvori jedna novinska senzacija. 

"Taj nekadašnji »Bijeli bog s rijeke Xingu« živi da 
Prema posljednjim vijestima odao se zlu i poroku. OP. Bri 


nas u Cuyabi. 
ana Fawcetta. 

sljednjega putovanja. Srećom je mome prijatelju to pošlo za 
rukom, pa sam primio ta dva predmeta, da ih pregledam. Kom- 
pas je bio obična igračka, nalik na kompase, kojima se igraju 
dječaci ili ih odrasli ljudi nose na lancu za sat. Knjiga je sadr- 
žavala nekakve vjerske opaske, načrčkane olovkom. Ono, što 
se smatralo da je ime i prezime moga oca, nije to bilo. Moje je 
mišljenje, da je ta knjiga nekada pripadala nekomu misionaru, 
a posve je sigurno, da nije imala nikakve veze s tri člana Faw- 
ceitove ekspedicije. Vratio sam ju s tim primjedbama, ali se za 
nju i dalje tvrdi da je pripadala pukovniku Fawcettu! 

Od vremena na vrijeme bilo je i drugih ekspedicija, a i 
izoliranih vijesti o tome, da su pronađeni kosturi i smanjene 
ljudske glave.“ Kad bismo htjeli spomenuti sve pokušaje — 
stvarne i lažne — da se rasvijetli »Misterij pukovnika Fawcet- 
ta«, to bi zauzelo previše prostora, čak i da imam podatke o 
svemu tome. Dovoljno je kazati, da svi oni pokušaji, koji se 
ovdje ne spominju, nisu vrijedni pažnje, a dio mog mišljenja 
o njima adekvatno je izrazio senhor Galvao. 

Najnoviju vijest objavila je evropska štampa u mjesecu 
aprilu 1951. godine, ali ta je vijest bila zapravo šest mjeseci 
starija. U njoj se govorilo o tome, kako je senhor Orlando 
Vilas Boas, funkcionar »Centralne brazilske zaklade« dobio od 
Izararija, poglavice plemena Kalapalo, »ispovijest«, danu u 
dramatskim okolnostima na smrtnoj postelji. U toj se ispovijesti 
tvrdilo, da je on, Izarari, toljagom utukao Fawcetta i njegova 
dva mlada pratioca. Tri su bijelca stigla s Aloiqueom, pogla- 
vicom plemena Anaqua. Starčev sin spetljao se s jednom od 
njegovih, Izararijevih žena. Sutradan je stari bijelac zatražio, 
da mu se dadu nosači i kanui za nastavak putovanja. Kad je 
njegov zahtjev bio odbijen zbog međuplemenskih razmirica, on 
je ošamario Izararija! Obuzet srdžbom, voglavica je zgrabio 
svoju ratničku toljagu i smrskao starome bijelcu lubanju! Dva 
mlada bijelca odmah su ga napala, ali je i njih pogodila toljaga, 
pa su i oni pali mrtvi na zemlju. 

Izarari je imao sina, Yarullu,. kojem je bilo nešto više od 
dvadeset godina, a njegovi su ga drugovi zvali Carayba. Nje- 
gova je put bila svjetlija od puti drugih Indijanaca, upravo 
kao da u žilama ima bijele krvi. Odgovor se nametao sam od 
sebe: bio je sin Jacka Fawcetta!5 


“ Neka urođenička plemena poznaju metodu konzerviranja ljud- 
skih glava u smanjenom obliku, ali tako da se izvrsno sačuvaju sve crte 
lica. Op. prev. 

5 Čuo sam, da je Izarari imao bijele krvi. Njegov sin, Varulla, plah 
i naočit mladić, tipičan je pripadnik plemena Kalapalo. Kad sam zapitao 
senhora Vilasa Boasa, da li on vjeruje, da je Yarulla moj »sinovac«, 
taj veliki istraživač brazilske džungle odgovorio je, da zna da on to nije. 
Op. Briana Fawcetta. 

Comatzi, koji je postao poglavica poslije smrti Izararija, 
dao se s teškom mukom nagovoriti da otkrije, gdje se nalazi grob 
umorenoga istraživača. Iz toga su groba iskopane kosti, koje su 
u međuvremenu ispitane. Comatzi je kazao, da su leševi ostale 
dvojice bačeni u rijeku. Bila to istina ili ne, činjenica je, da 
njihove kosti dosada nisu pronađene. 


Kosti je pregledala ekipa stručnjaka Kraljevskog antro- 
pološkog instituta u Londonu. Njihov je zaključak, da to nisu 
kosti moga oca. Nije ustanovljeno, komu su pripadale, a postoji 
prilično velika sumnja, da su to uopće kosti kojega bijelca. Tako 
je »Misterij pukovnika Fawcetta« ostao i dalje neriješen, pa 
čitalac, koji ima kompletnu pozadinu toga slučaja, ako je knjigu 
dovle pročitao, može o tome stvoriti vlastiti sud. Moje mišljenje 
o tome može se dati ukratko. 


Jedan faktor, koji je možda potakao dogudjeja da pođe 
na teritorij plemena Kalapalo, t.j. u smjeru suprotnom od pred- 
viđene maršrute, jest ovaj. Pretpostavimo, da ni poslije odlaska 
iz »Logora mrtvoga konja« nije Raleigheva noga ozdravila ili 
da su ju ponovno inficirali novi napadi insekata. Nakon jedne 
ili dvije nedjelje putovanja tovarne životinje nisu mogle dalje 
zbog nedostatka hrane, pa su članovi ekspedicije uzeli na leđa 
naprtnjače i pješke nastavili put prema rijeci Xingu. Kratko 
vrijeme prije dolaska na tu rijeku Raleigh je iznemogao od 
otrovanja krvi, koje je u najboljem slučaju samo korak dalje 
od kožne infekcije u tropskoj Južnoj Americi, kako to ja sam 
i predobro znam. Preostala je samo jedna slaba nada, da mu se 
spasi život, a ta se sastojala u tome, da se on na vrijeme otpremi 
iz divljine. O povratku preko »Logora mrtvoga konja« i ispo- 
stave Bacairy nije moglo biti ni govora, jer Raleigh nije mogao 
hodati i mogao se kretati samo, kad bi ga ostala dvojica pridr- 
žavala. Na sreću nisu bili daleko od rijeke Xingu. Poslije velikih 
teškoća trojka je stigla do njezinih obala. Sreća im se opet na- 
smiješila, jer su se namjerili na skupinu Indijanaca plemena 
Bacairy. Indijanci su imali nekoliko kanua, a jedan su prodali 
u zamjenu za jedini dio opreme, kojeg se ekspedicija smjela 
odreći: za naučne instrumente. 


U rijeku Xingu utječe rijeka Kuluene, a Kuluene dopire 
dalje na jug — i bliže Cuyabi — negoli ijedan drugi pritok 
Xingua. Poći uz rijeku Kuluene ne bi po svoj prilici mogla samo 
dva čovjeka, koji moraju vući bolesna suputnika, ali da se to 
moglo postići, to bi značilo, da bi se moglo prevaliti pola puta 
do civilizacije, a budući da Raleigh nije mogao hodati, kanu 
je predstavljao jedino rješenje problema. Da su oni to uradili, 
njihov bi ih put doveo ravno na teritorij plemena = koji 
leži u kraju, gdje se sastaju rijeke Kuluene i Tanguro.. 

A možda je Raleigh ozdravio nakon odlaska iz »Logora 
mrtvoga konja«, pa su sva trojica krenula u namjeravanom 
smjeru, ali su vidjeli, da se preko teritorija strašnih Morcega 
ne može prijeći. Poslije nekoliko pokušaja da se probiju morali 
su od toga odustati. Ako im je tada pošlo za rukom da pribave 
kanu, možda su odlučili da se vrate rijekom... 


Još je jedno moguće objašnjenje, da su izvršili vrijedna 
otkrića uz onaj vodopad, otkriće tako vrijedno, da su hoteći, ta 
otkrića što prije saopćiti svijetu, odustali od odluke da odmah 
odu u »Z«. Možda je to razlog, zašto su odlučili da se vrate u 
civilizaciju niz rijeku i preko teritorija Kalapala... 


Kao što vidite, meni je do toga, da objasnim njihovu pri- 
sutnost u distriktu Kuluene. Ali ja još uvijek nisam posve 
sklon prihvatiti pretpostavku, da su oni doista tamo bili. Bilo 
bi kudikamo logičnije pretpostaviti, da su njihovi ubojice — 
ako je uopće točno, da su ih pobili Indijanci — bili pripadnici 
nekog divljeg i nepoznatog plemena, kao što je, na primjer, 
pleme Morcego, a ne polupitomi Indijanci, što žive u selima 
uz rijeke, kojima istraživači i misionari prolaze bez teškoća. 
Razumije se, oni bi se nalazili u velikoj opasnosti kod svakog 
indijanskog plemena, pa ma kako pitomo bilo, da je kojim slu- 
čajem moj brat običavao zavađati žene poglavica, a moj otac 
šamarati poglavice. Ovakve priče, koliko god su smiješne, mogu 
nastati samo od zavisti. Čovjek, koji se tako potpuno protivio 
vršenju nasilja nad Indijancima, da je čak dopuštao da Indi- 
janci odapinju na njega i njegovu družinu otrovane strijele, a 
da im nije htio vratiti milo za drago, nije čovjek, koji bi svijesno 
kojemu poglavici nanio smrtnu uvredu! 

Postoji još jedna mogućnost. Možda su se oni probili kroz 
barijeru divljih plemena i stigli na svoj cilj. Ako to stoji i ako 
odgovara istini predaja, prema kojoj su posljednji ostaci jedne 
drevne rase zaštitili svoje utočište okruživši se bijesnim divlja- 
cima, onda ima malo izgleda za njihov povratak, jer bi se tako 
razbila jedna drevna i ljubomorno čuvana tajna. 


Do dana, dok pišem ove riječi, udes moga oca i ostale dvojice 
predstavlja isto takvu tajnu kao i prije. Možda se ta zagonetka 
ne će nikada riješiti, a isto je tako moguće, da prije nego ova 
knjiga dospije u ruke čitalaca to više ne će biti tajna. Moj je 
otac znao bolje od svih civiliziranih ljudi, u kakve opasnosti 
srće, a dopuštao je veliku vjerojatnost, da se oni ne će nikada 
vratiti. 

»Ako se ne vratimo«, sjećam se da je govorio, »ne želim da 
ekspedicija za spasavanje pođe da nas traži, jer bi to bilo pre- 
više opasno. Ako uza sve moje iskustvo ne budemo mogli izvr- 
šiti taj pothvat, onda nema mnogo nade, da bi ga itko drugi 
ostvario. Upravo je to razlog, zašto ne ću da dam točne podatke 
o tome, kamo idemo. 


»Bez obzira na to, hoćemo li se probiti do cilja i hoćemo li 
se vratiti, ili ćemo tamo ostaviti svoje kosti da istrunu, jedna 
je stvar sigurna: rješenje zagonetke drevne Južne Amerike — a 
možda i cijeloga prehistorijskog svijeta — možda će se naći, 
kad ti drevni gradovi budu pronađeni i podvrgnuti naučnim 
istraživanjima. A ja znam, da ti gradovi postoje... « 

